
URGENȚA PASTORALĂ A CATEHIZĂRII 


a începutul mileniului al III-lea, într-o scrisoare pastora- 

lă, subliniam o anumită stare de amorţeală şi superficiali- 
tate în viața duhovnicească a creştinilor noştri, stare care n-a 
fost depăşită, sau n-a fost totalmente depăşită. M-am legat de 
mai multe ori în anii din urmă de „neputinţele pastorale” mai 
vechi şi mai noi. 

Nu e corect să fim doar critici, ci trebuie să fim şi au- 
tocritici, căci pe noi, slujitorii, ne atenționează Sfântul Pavel: 
„Luaţi aminte de voi înşivă şi de toată turma, întru care Du- 
hul Sfânt v-a pus pe voi episcopi, ca să păstoriți Biserica lui 
Dumnezeu, pe care a câştigat-o cu însuşi Sângele Său”. (Fap- 
tele Apostolilor 20, 28). 

Sfântul Vasile cel Mare, pe care îl sărbătorim la fiecare 
început de an şi pe care în acest an îl omagiem în chip special, 
le-a pretins preoților săi multă râvnă, dar, mai întâi, a făcut 
el însuşi mult. Exemplul lui fascina. „Atât de mult strălucea 
virtutea lui Vasile, atât de mult îi copleşeau pe contemporani 
purtarea şi felul lui de vieţuire, încât unii, ca să dobândească 
ŞI ei aceeaşi faimă, îi imitau înfățişările sale exterioare: cău- 
tau să aibă o față palidă ca a lui, să aibă barba ca barba lui, 
să vorbească fără grabă şi rar, şi să-şi dea un aer gânditor şi 
meditativ”. 

Covârşeau virtuțile lui, dar ardea cu sufletul şi pentru 
turma sa. Se menționează în slujba praznicului că „faptele 
bune ale tuturor sfinţilor le-ai încercat asupra ta, părinte al 
nostru, Vasile: blândeţea lui Moise, râvna lui Ilie, mărturi- 
sirea lui Petru şi teologia lui loan. Nu ai încetat a striga, ca 
Pavel: «Cine este slab şi cu să nu fiu slab? Cine se sminteşte şi 
eu să nu mă aprind?» Pentru aceasta, cu dânşii sălăşluit fiind, 
roagă-te să se mântuiască sufletele noastre”. 

De fapt, la hotărârea Sfântului Sinod, anul acesta este 
dedicat Sfântului Vasile şi tuturor capadocienilor, modele 
strălucite de păstori şi părinţi. Ei se luptau cu ereziile şi cu 
„derapajele morale” ale credincioşilor. N-am putea spune că 
în lumea noastră „pluralistă” sunt mai puţine devierile doctri- 

nare şi derapajele morale. 

Ne oprim la o primă neputinţă: relativismul doctrinar, 
care se datorează unei catehizări anemice sau dezordona- 
te. Dă bine la „imagine” să consideri toate religiile şi toate 
confesiunile creştine la fel de valabile, că doar, toți oamenii 
religioşi „se roagă la Acelaşi Dumnezeu”. Cu „umor duhovni- 
cesc” Părintele Rafail Noica spune că sunt mulți „dumnezei”, 
dar numai Unul este „profesionist”, şi numai ortodoxia este 
conformă cu firea omului. 

Ne dăm seama atunci de ce, la sugestia Preafericitului 
Patriarh Daniel, s-a demarat un proiect serios de catehiza- 
re intitulat „Hristos împărtăşit copiilor”. De fapt, nu numai 
copiii, ci toți credincioşii au nevoie de catehizare. În acest 
sens, la Centrul Eparhial s-a instituit un post de inspector cu 
catehizarea, iar la nivelul protopopiatelor un responsabil pen- 
tru catehizare. Acest lucru este valabil pentru toate eparhiile 
din cadrul BOR, fiind o încercare serioasă de revigorare a 
unei conştiinţe catehetice, amorțite şi intimidate în perioada 
comunismului. 

Dacă pentru catehizarea copiilor sunt alcătuite manu- 
ale, inclusiv pentru cea din biserică, pentru catehizarea tu- 
turor creştinilor punem la îndemână cel mai bun catehism: 
„Viu este Dumnezeu”. El va ajunge în toate parohiile noastre, 
acum, la început de an. Este foarte important ca orice om 
să-şi cunoască învățătura Bisericii sale. Preoţii îl vor folosi la 
vecerniile de Duminica. 

O altă neputinţă, pe car sperăm să se vindece măcar în 
parte prin aportul catehismului, este viața liturgică destul e 
anemică. Fără a ne opri la liturghia de miercurea şi vinerea 
ce se oficiază în toate parohiile noastre, vom zăbovi asupra 
liturghiei din duminici şi sărbători. Liturghia este „ospăţul 
credinței”. La ospăț se întrețin conversații plăcute, se cântă şi 
se mănâncă. 

Pentru ca oamenii să se simtă bine la liturghie, trebu- 
ie să avem grijă de cântare. Un grup coral, după care se an- 
trenează la cântare toți participanţii, este absolut necesar. Dar 
formarea lui pretinde din partea preotului o anumită râvnă şi 
din partea cântărețului o minimă pricepere. Dacă la strană 
cântă un singur om, mai mult sau mai puțin talentat, liturghia 
devine plictisitoare. Plictisitoare mai ales pentru tineri. Pun 
la sufletul preoţilor această problemă, nu-i pentru prima dată, 


dar cine ştie, poate mă vor lua în serios! 

Apoi, la „ospăţ” mănânci. E fără sens participarea la 
un ospăț şi să nu serveşti nimic. Mă bucur că, deja, sunt multe 
parohii unde duminica se cuminecă un număr apreciabil de 
credincioşi. li înțeleg şi pe preoţii în vârstă care au fost for- 
mați într-o anumită „tradiţie”, şi se simt obligați de conştiinţă 
să-i spovedească pe credincioşi doar în Postul Mare. Cred că, 
totuşi, vor face efortul să depăşească această „tradiţie”, care 
nu-i Sfânta Tradiţie. 

Bunînţeles că nu vor fi primiţi la potir credincioşii 
nepregătiţi. Mărturisirea credincioşilor îţi cere un efort, dar 
îti dă şi satisfacţii. Şi apoi, să nu uităm, şi noi clericii trebuie 
să ne spovedim. Dumnezeu are aceleaşi exigențe cu noi, ca şi 
cu orice creştin de rând. 

O a treia neputinţă a comunităților noastre este slaba 
pregătire a tinerilor pentru căsătorie. Numărul divorțurilor 
este alarmant. O fi şi vina societăţii secularizate în mijlocul 
căreia trăiesc tinerii, dar, mai ales, e vina noastră, a preoților 
şi a părinților. Bieţii tineri! Incep prematur viața sexuală. Pe 
când se căsătoresc, comuniunea sfântă, pecetluită de Taina 
Nunții, nu mai are farmec. Caută în special plăcerea, iar naş- 
terea de prunci, care dă trăinicie familiei, adesea nu-i dorită. 
Este neapărată nevoie de o catehizare premaritală! 

Să mai pomenesc, apoi, o a patra neputinţă. Nu că 
n-ar mai fi şi altele. Constatăm lipsa de implicare în viaţa 
parohială a consiliilor şi comitetelor parohiale. Bărbaţii şi fe- 
meile din aceste organisme trebuie învățați doctrina Bisericii 
şi trebuie antrenați în acțiuni de catehizare şi de filantropie. 
De ce să fie în stare credincioşii altor culte să-şi expună mai 
bine doctrina lor greşită decât credincioşii noştri? Epitropii, 
curatorii şi consilierii parohiali trebuie să ştie că primul lor 
rol nu-i acela de a număra banii ce s-au adunat la disc, ci de 
a-l sprijini pe preot să-i aducă pe oameni la Dumnezeu. 

Din nefericire, rolul lor în multe parohii este acela de 
a economisi bunurile materiale, de a încasa contribuţia, de a 
licita terenurile şi strănile. lar femeile din Comitetul Parohial, 
pe lângă curăţenia sfântului locaş, trebuie să se obişnuiască să 
facă colecte pentru săraci, să cerceteze bolnavii şi să-i abor- 
deze pe cei care se clatină în credință. Atunci când observă că 
un parohian se îndepărtează de biserică, să-l anunţe imediat 
pe preot. N-am putea spune că nu există şi excepții pozitive, 

dar rămân excepţii. 

Am pomenit doar patru neputinţe, care-l dor pe pre- 
otul adevărat, pentru că ele II dor şi-L întristează pe Domnul 
lisus Hristos. Sunt şi alte multe neputinţe care-l dor, începând 
cu persoana lui, cu casa lui, cu credincioşii lui. Privind în 
jurul lui, în satul lui, în oraşul lui, în țara noastră, în toată 
Biserica şi lumea, sunt cumplite şi dureroase neputinţele, şi 
infinită varietatea şi gravitatea lor. 

Să ne ajute Dumnezeu să regăsim duhul curat al 
Părinţilor Bisericii în toată lucrarea noastră, să avem râvna 
Sfântului Vasile cel Mare şi să facem o bună cateheză în pa- 
rohiile noastre, folosindu-ne de acest minunat catehism, Viu 
este Dumnezeu, reeditat prin strădania Părintelui Nicolae şi a 
celor de la Editura e nbrepinea, într-o ediţie frumoasă, aici, 
la Alba Iulia! 


TANDREI, 
Arhiepiscopul Alba Iuliei 


d i ortodocşii din Franţa se vor bucura desigur de publi- 
carea acestui catehism, unic în felul său, care vine să răs- 
pundă aşteptării lor și care îi va iniția deplin în ceea ce este 
esenţial în credinţa şi spiritualitatea noastră. 

Toată lucrarea Bisericii se defineşte ca o cateheză, de 
vreme ce Biserica trebuie să prezinte totdeauna şi să facă cu- 
noscut lumii chipul lui Hristos înviat din morţi. Acesta este 
sensul primordial al oricărei kerygme creştine: Viaţa s-a ară- 
tat în Cuvântul întrupat şi ea ne este împărtăşită prin Moartea 
şi prin Invierea Sa. Această afirmaţie, care dă temeiul nădej- 
dii noastre şi care ne plasează în prim-planul viziunii biruin- 
ței lubirii asupra morţii, este mai puţin, pentru noi, ortodoc- 
şii, produsul unei mentalități specifice de sorginte etnică ci 
mai degrabă expresia unui cuget comun, făurit, mai înainte 
de toate, prin învățătura Bisericii, capabilă să transmită cre- 
dinţa în Taina Fiului lui Dumnezeu, redată nouă astăzi, pe 
de-a întregul. De altfel, noi ştim sigur acum, că putem trăi 
în Sfânta Treime, pentru că noi suntem de la început «îndu- 
mnezeiţi»), într-adevăr. 

Cum, deci, să nu exprimăm întreaga noastră recu- 
noştință membrilor acestei echipe catehetice care, în cadrul 
Frăției Ortodoxe, ne dăruieşte această minunată lucrare. Prin 
înrădăcinarea sa biblică, prin sensul clar al simbolurilor şi al 
icoanelor, prin grija sa de a reactualiza viaţa lui Hristos Cel 
Inviat viind în Biserica Sa prin Duhul Sfânt, înţelegem mai 
bine bogăţia aportului său şi suntem convinşi că cititorii vor 
găsi soluţiile concrete la căutările lor, răspunsuri conforme cu 
duhul Evangheliei lui lisus Hristos. 


Mitropolitul MELETIOS 
al Bisericii Ortodoxe Greceşti din Franța 
şi Preşedintele Comitetului Interepiscopal 


alut cu bucurie apariţia unui catehism ortodox în limba 

franceză; o mărturisire de credinţă care se adresează tu- 
turor celor care se află în căutarea Absolutului, singurul con- 
ținut adevărat al întregii Ortodoxii; n-a spus oare unul dintre 
părinţii duhovniceşti ai Bisericii noastre că «a fi ortodox în- 
seamnă a-L cunoaşte pe Dumnezeu şi a-L cinsti într-un mod 
care să fie demn de sfinţenia Sa»? Intr-un anume sens, un 
catehism nu este decât o linie de demarcaţie între accesibil 
şi tainic, între vizibilul care orbeşte prea adesea şi Nevăzutul 
din inima lucrurilor; el se aseamănă unei catedrale, a cărei 
existență şi frumuseţe nu sunt decât o chemare spre a des- 
coperi Taina pe care o cuprinde sau, mai degrabă, Misterul 
căruia îi este doar Poartă. Fie ca acest nou catehism -nou prin 
forma sa, prin accesibilitate, prin prospețime — să devină pen- 
tru mulţi poarta care se deschide spre Infinit. 

Dumnezeu să-i binecuvinteze pe cei care au lucrat la 
alcătuirea sa, care au ştiut să se împărtăşească din cunoaşte- 
rea teazaurizată de către Biserică şi au voit să dăruiască cu 
mărinimie, ceea ce ei înşişi au primit din preaplinul dragostei 
lui Dumnezeu. 


ANTONIE, Mitropolit de Suroj, 
Iulie 1979 


PREFAŢĂ 


() acestui catehism sau, mai degrabă, a acestei 
ample cateheze, constă, fără îndoială, în caracterul său 
profund eclezial. Este o mărturie venită la vremea potrivită, 
într-un moment în care Taina Bisericii este atât de des ignora- 
tă în Occident. Acolo se pune din ce în ce mai mult accentul 
pe o credință conştientă şi personală, pe întâlnirea cu lisus, 
care ne descoperă modul de a fi al lui Dumnezeu. Toate aces- 
tea sunt motive pentru care Ortodoxia, înclinată uneori către 
ritualism şi izolare, trebuie să înveţe să asculte. La rîndul său, 
însă, ea insistă asupra conţinutului vital, sau, mai exact, on- 
tologic, al acestei întâlniri, asupra vieţii în Hristos, ca partici- 
pare reală la energiile divine. 

Pentru tradiţia ortodoxă nu există nici o deosebire în- 
tre Trupul lui Hristos înviat şi Trupul său euharistic, adică 
Biserica în adîncimea sa deopotrivă «pnevmatică» şi «sacra- 
mentală». Euharistia constituie Biserica dincolo de orice so- 
ciologie şi, prin Euharistie, Biserica este potirul prea-plin de 
puterea învierii, «pentru viaţa lumii». De această dată, fără 
îndoială, Occidentul creştin, ameninţat de un fel de arianism 
ecleziologic, nu ar avea decât de câştigat, dând ascultare. 

Acest catehism este eclezial în primul rând prin ela- 
borare. El s-a născut din întâlnirea mai multor experienţe 
catehetice realizate în câteva parohii ortodoxe de limbă fran- 
ceză şi de rit bizantin, la Paris şi la Marsilia. Autorii lui sunt 
cu toții francezi, unii de origine rusă, alții de origine greacă, 
iar ceilalți de viţă veche franceză, dând astfel imaginea unei 
Biserici locale originale, care se constituie pe îndelete, pas 
cu pas. 

Nimic nu ar fi fost posibil, însă, fără un maestru în 
materie, neobosit, strălucitor, de o credinţă aspră şi clară, Pă- 
rintele Cyrille Argenti, parohul bisericii greceşti din Marsilia. 
Astfel s-au precizat cele două dimensiuni — frățească şi părin- 
tească — ale unei veritabile munci în echipă, muncă profund 

resimţită într-o Biserică pentru care conştiinţa adevărului nu 
poate fi aceea a micii individualităţi, deopotrivă împietrite şi 
descompuse, ci aceea a unei comuniuni înrădăcinate ea însăşi 
în Euharistie: «Invăţătura noastră este conformă Euharistiei», 
spunea încă din secolul al II-lea, Sfântul Irineu de Lyon. 

Textul acestui catehism manifestă prin el însuşi des- 
chiderea sa eclezială. Conceput ca un iconostas, sau mai de- 
grabă ca un registru al marilor praznice ale anului liturgic, pe 
care le putem vedea chiar deasupra «uşilor împărăteşti», el se 
află prins pe parcurs într-un ritm esențialmente evanghelic, 
dacă este adevărat ceea ce afirmă cei mai mulţi exegeţi, că 
Evangheliile sunt istorisiri ale morţii şi Invierii Domnului, 
precedate de simple introduceri. Esenţialul textului pe care- 
| prezentăm aici constă, cu adevărat, în marea sărbătoare a 
Cincizecimii, care trece de la vărsarea Sângelui la revărsarea 
Duhului, trecând prin misterul pascal şi marea binecuvân- 
tare a lui Hristos înălţat de-a dreapta Tatălui. Aceste două 
revărsări nu sunt decât una, pentru Dumnezeul înomenit şi 
pentru omul îndumnezeit: de la revărsarea unui sânge deja 
euharistic, zorile Duhului se ridică din coasta străpunsă a Ce- 
lui Răstignit, amintindu-ne adagiul prin care călugării şi-au 
asumat lăuntric experiența martirilor: «Dă-ţi sângele şi pri- 
meşte Duhul». 

In acest catehism, Evanghelia este citită neîncetat în 
Biserică: şi dacă conştiinţa adevărului (un adevăr care este 
iubire) nu este individuală, aşa cum aminteam mai înainte, ci 
«comunională», trebuie spus că noi citim în Biserică totdeau- 
na Cuvântul lui Dumnezeu, când acesta apasă asupra noastră 
cu greutatea Invierii sale. 

Cei care au alcătuit această lucrare sunt francezi im- 
pregnaţi de liturghia bizantină. Această liturghie ei o cunosc 
cu atât mai bine cu cât trebuie să o traducă adesea şi să o cân- 
te: fidelitatea cere aici un efort creativ în densitatea unei limbi 
pe care trebuie s-o sfințească, nu prin calchierea (copierea) 
poeziilor şi a cântărilor tradiţionale, ci prin regăsirea inspira- 
ției, care a dus la cântarea bizantină pentru limba greacă, la 
znameni raspev, pentru cea slavonă, sau la cântarea gregori- 
ană, pentru latină. Astfel de momente de traducere creatoare, 
într-o epocă în care spiritul critic cel mai exigent se îmbină cu 
o profundă sete duhovnicească, sunt capabile să sensibilizeze 
conştiințele. Acest catehism este mărturia efortului actual al 

anumitor medii ortodoxe de limbă franceză precum cele care 
se regăsesc conjugate în Frăția Ortodoxă din Europa occiden- 
tală pentru a lua cunoştinţă de Evanghelia în cuprinsul Tradi- 
ției şi, în primul rând, în cadrul tradiției liturgice neîntrerupte 
a ritului bizantin. 

Aceasta îşi descoperă imensa sa bogăţie teologică, nu 
doar prin slujbele euharistice, ci poate mai ales prin celelalte 
slujbe, în special cele de la vecerniile sărbătorilor, unde există 
numeroase lecturi din Vechiul Testament. Pentru un francez 
de astăzi, această teologie transfigurată în doxologie nu are 
nimic exotic: locurile în care ea a fost elaborată în timpul 
primului mileniu, vechile pământuri biblice: Egiptul, Capa- 
docia, Constantinopolul, constituiau un Orient-Occident care 
reunea simţul tainei cu inteligența cea mai ascuţită; un Orient- 
Occident în care se metamorfozau, în creuzetul Revelaţiei, şi 
în primul rând, al persoanei în comuniune, al divino-umani- 
tății, geniul semitic, geniul indo-european şi cel african. Nu 
există o pedagogie mai bună, nici o mai bună ucenicie pentru 
noi, care suntem chemaţi la o sinteză asemănătoare, dar, de 
această dată, la scară planetară! Acestea sunt, deci, operele 
Părinților Bisericii şi ale celor şapte Sinoade ecumenice pe 
care le vom regăsi în textele liturgice atât de des citate în pre- 
zentul catehism. Desigur, nu trebuie să repetăm ceea ce au 
spus Părinţii, ci să regăsim, în comuniune cu ei, inspirați de 
ei, capacitatea lor de sinteză. Liturghia bizantină constituie 
pentru Occidentul contemporan, care n-a avut parte încă de 
o reală recepție a definiţiilor atât de importante ale ultimelor 
trei Sinoade ecumenice, cea mai bună iniţiere în această con- 
tinuitate fecundă: pedagogia Bisericii nedespărţite, în care ne 
dăm seama că Tradiţia nu este o repetare mecanică, ci viaţa 
Insăşi în Trupul lui Hristos, în Duhul iuvenescens. Singur, 
mijlocul creativ nu urmează capriciile sau obsesiile subiec- 
tivităților dezrădăcinate, aşa cum s-ar crede potrivit aparen- 
țelor, ci, o spunem încă o dată, este în Biserică, iar autorii 
catehismului nostru ne reamintesc că Biserica este Mireasa şi 
Trupul lui Hristos. 

Textele liturghiei bizantine hrănesc inteligenţa creşti- 
nă, dar e vorba despre inteligenţa transformată, inseparabilă, 
de acum înainte, nu numai de iubire, ci şi de frumuseţe. Ge- 
niul Bisericii Ortodoxe, s-a spus, este «filo-calic», îndrăgostit 
de frumusețea duhovnicească — prin cruce, prin lacrimi întru 

care omul, deschizându-se Dumnezeului său, unindu-se cu 
frații săi, împăcându-se cu sine însuşi, gustă experienţa Im- 
părăţiei. lată de ce textele liturgice, frumoase în ele însele, 
trebuie să răsune într-un spațiu de frumusețe, prin înterme- 
diul muzicii şi al icoanei. Originalitatea şi puterea acestui ca- 
tehism rezidă în combinarea temelor muzicale (imnografice) 
şi a celor iconografice. Muzica liturgică din bisericile ortodo- 
xe exclude folosirea instrumentelor, este doar muzica vocilor, 
a suflurilor care evocă un alt Suflu; ea nu are consistență prin 
sine însăşi, ci se află în slujba sensului, a tainei, ea dă Cuvân- 
tului, dincolo de ideologiile noastre, de sistemele noastre, de 
poliloghiile noastre, demnitatea sa de Cuvânt al lui Dumne- 
zeu, pătruns de o linişte care, precum spunea Sfântul Isaac 
Sirul, «este graiul lumii care va veni». Totul se odihneşte, 
totul trece în eternitate, în vibranta linişte a icoanelor în care 
se descoperă transparenţele reciproce: chipul lui Dumnezeu 
în om şi cel al omului în Dumnezeu. 

Citită cu ochi: Tradiției, cu ochii de foc ai Porum- 
belului care desluşeşte pretutindeni chipul Celui Prea-lubit, 
Evanghelia îşi dezvăluie întreaga densitate a timpului şi a 
eternității. Ea se înrădăcinează în original asumîndu-şi toa- 
tă drama divino-umană pe care o descrie Vechiul Testament 
şi tinde către scopul ultim, ducând la comuniunea sfinților 
care schiţează, puţin câte puţin, Faţa lui Hristos care vine: 
de altfel, în mai mică măsură întoarcerea lui Hristos în lume, 
decât transfigurarea definitivă a lumii în acest Hristos cosmic 
despre care vorbeşte cu tărie catehismul nostru. 

Astfel, cercetând momentele majore ale «iconomiei» 
lui Hristos şi lăsându-se conduşi de referințele biblice, pe care 
le prezintă slujba bizantină, autorii fac o lectură tipic patristi- 
că a Vechiului Testament, unde ne arată teofaniile Logosului, 
«pregătirea evanghelică», tipurile şi reprezentările lui Hristos 
întrupat, mort şi înviat, ale Duhului: Sfânt, ale Maicii Domnu- 
lui, ale Bisericii. Un soi de muzicalitate hristică se face astfel 
simțită: mă gândesc, de exemplu, la primul capitol din partea 
a cincea, la laitmotivul Mielului, de la sacrificiul lui Avraam, 
până la Apocalipsă, trecând prin ieşirea din Egipt, profeția lui 
Isaia şi loan Botezătorul. 

În acelaşi timp, Şi nu fără o tensiune eshatologică, ce 
se descompune şi se reînoieşte deopotrivă în «parusia sacra- 
mentală», potrivit expresiei lui Serghei Bulgakov, şi în expe- 

rienţa celor «îndumnezeiţi», Evanghelia devine a noastră prin 
Duhul Sfânt, în Biserică: Cuvânt ascultat, dar şi viaţă trăită. 
Prezentarea catehetică a Patimilor şi a Invierii, conduce ime- 
diat la prezentarea Botezului, rădăcina propriei noastre învi- 
eri: Taina pascală şi cinzecimică pătrunde în noi şi ne înteme- 
iază în Euharistia care fondează Biserica. Sunt remarcabile 
şi frumoasele meditații duhovniceşti, adevărate jaloane ale 
«vieții în Hristos», care constituie comentariul Fericirilor şi 
al Celor şapte cuvinte ale lui Hristos rostite pe Cruce. Dincolo 
de tardivele împărțiri occidentale, adevărata teologie — pentru 
că este eclezială şi liturgică — este obligatoriu «mistică». 


* 


E i 


Cui se adresează această carte? Nu poate fi folosită di- 
rect de către copii dar poate să ajute mult, mai ales prin icoane 
şi imnele liturgice, prin acele «tropare» care rezumă, fiecare 
în parte, sensul unei sărbători, pe cateheţii care se ocupă de 
copii: să-i invite să deseneze şi să comenteze o icoană, să-i 
apropie de un tropar, pe care să-l înveţe să-l cânte împreună — 
sunt tot atâtea aspecte ale unei pedagogii a frumuseţii pe care 
cateheții noştri le folosesc cu plăcere, această carte fiindu-le 
de mare ajutor. 

Dialogurile dintre «copil» şi «bătrân», adesea remar- 
cabile, astfel încât le-am dori mai frecvente, ne fac să ne 
gândim la un adolescent şi chiar la un adult venind dinspre 
ateism, mai degrabă decât la un copil adevărat. Catehismul 
acesta presupune, aproape totdeauna, o credință dobândită, 
latentă ori moştenită. Intr-o societate în întregime seculariza- 
tă şi păgânizată, drumurile către credință vor presupune o 
altă lucrare, deja realizată în parte, trebuie să o spunem, în 
confesiunile creştine occidentale. Aici se vorbeşte mai puţin 
despre apropierea de credinţă, cât de o conştientizare a con- 
ținutului său. 

Acest catehism a fost alcătuit de către cateheţi şi se 
adresează mai întâi altor cateheţi. EI se adrsează în primul 
rând ortodocșilor, cu atât mai mult cu cât condiţia noastră de 
diaspora, pretinde adesea adulţilor să se transforme în cateheți 
pentru proprii lor copii. Dar şi catolicii şi protestanții vor găsi 
în aceste pagini viziunea Bisericii nedespărțite, o abordare a 

creştinismului nicidecum străină, ci poate mai sintetică, mai 
coerentă eclezial, aducătoare de echilibru şi de profunzime. 

Creştinismul, acest necunoscut: catehismul de față 
poate fi pentru un adolescent, un student a cărui credinţă 
este încă nesigură şi adesea rău informată, instrumentul unei 
adevărate fortificări dogmatice, în sensul unei doctrine făcu- 
te pentru a fi trăită. Într-un mod mai amplu, el poate consti- 
tui o introducere utilă în viaţa lui Hristos pentru mulţi dintre 
contemporanii noştri, care, chiar dacă sunt cultivați, rămân 
tributari câtorva scheme perimate privind «tradiția iudeo- 
creştină». 

Nu trebuie să mire pe nimeni astăzi că această scurtă 
introducere va fi pentru mulți cititori şi o prezentare a Bise- 
ricli Ortodoxe: o prezenţă, în acelaşi timp modestă, deschi- 
să, atentă şi exigentă a acestei Biserici în inima Occidentului 
creştin, poate să deschidă astăzi căi noi dialogului ecumenic: 

«Ierusalimul îşi aduce aminte, în zilele ticăloşiei lui 
şi ale rătăcirii lui, de toate strălucirile pe care le-a avut în 
străvechile vremi» (Plângerile lui leremia |, 7). 


Olivier Clement 

A catehism este opera unei echipe catehetice de creş- 
tini ortodocşi care activează în cadrul Frăției Ortodoxe. 
Catehismul nu se doreşte a fi «un manual» care să cuprindă 
«lecții de învăţat», ci să transmită un mesaj de viaţă: Cuvân- 
tul Dumnezeului Celui Viu. 

Acest Cuvânt, Duhul lui Dumnezeu, Duhul Sfânt L-a 
purtat până la noi prin gura profeților lui Israel. Prin lucra- 
rea Aceluiaşi Duh, Cuvântul S-a făcut Trup, a luat Trup în 
Persoana Domnului nostru lisus Hristos. In cele din urmă, 
Acest Cuvânt se face auzit astăzi în Biserică, adunare a celor 
credincioşi în care lisus Cel înviat este prezent şi grăieşte tot- 
deauna prin lucrarea minunată a Sfântului Duh. 

Aceasta înseamnă că există continuitate şi unitate 
între Vechiul Testament şi Noul Testament, între unitatea 
de ansamblu a Bibliei şi viața Bisericii: cuvintele şi faptele 
Domnului nostru lisus Hristos, care ne sunt relatate în Noul 
Testament nu pot fi înţelese dacă nu se ţine seama de cele 
nouăsprezece secole de istorie iudaică care au pregătit veni- 
rea Sa şi care ne sunt istorisite în Vechiul Testament. Pe de 
altă parte, Persoana Domnului nostru lisus Hristos nu poate 
fi înțeleasă astăzi decât în Duhul Sfânt; nu putem comunica 
cu El decât în lăuntrul Bisericii, trăind în ea în comuniune 
cu El. Din această dublă realitate — necesitatea de a cunoaşte 
Vechiul Testament şi de a trăi cu Hristos în Biserică — decur- 
ge metoda pe care o vom urma: vom studia fiecare din marile 
etape ale vieţii Domnului nostru lisus Hristos — de la zămis- 
lirea Sa (Buna-Vestire) la cea de-a Doua Venire — lămurindu- 
le întotdeauna prin evenimentele Vechiului Legământ, care 
le-au pregătit, le-au vestit, le-au prefigurat şi le-au reliefat. Le 
vom ilustra, de asemenea, prin fapte din viața Bisericii — cân- 
tări, icoane, taine, care le exprimă, le fac actuale şi ne permit 
să participăm lăuntric la ea. 

Noul Testament, studiat fără Vechiul Testament, este 
ca un arbore dezrădăcinat; Noul Testament, studiat în afara 
vieţii Bisericii, este o istorie a unor evenimente trecute, şi nu 
Noul Legământ, întâlnirea omului cu Dumnezeul Cel Viu. 
Dorim să-i ajutăm pe cititorii noştri să facă această întâlnire 

CAPITOLUL | 


CHIPUL LUI DUMNEZEU: 
CREAT, CAZUT ȘI RESTAURAT 


A) CREAREA LUMII 


«Întru început a făcut Dumnezeu cerul şi pămân- 
tul. Și pământul era netocmit şi gol (rohu bohu, în ebrai- 
că), întuneric era deasupra adâncului şi Duhul lui Dum- 
nezeu Se purta pe deasupra apelor» (Facere 1,1-2). 

Prin aceste cuvinte începe prima carte a Bibliei, 
Facere, a cărei origine se află în învăţătura lui Moise, 
care marchează, cu puternica sa personalitate, întreaga 
istorie a poporului iudeu. 

De remarcat faptul că în acest verset nu se spune 
cum a fost creată lumea. Poporul iudeu a avut totdeauna 
sentimentul distanţei imense care desparte pe Creator de 
făptură. 

Abia într-un text din a doua Carte a Macabeilor, 
scris mult mai tîrziu, în care se descrie lupta Israelului 
contra tiranilor greci, succesori ai lui Alexandru Mace- 
don, se găseşte formulată creația lumii din nimic: «cre- 
atio ex nihilo». 

Șapte fraţi fuseseră arestaţi de regele Antioh şi 
condamnaţi la moarte unul după altul, iar mama lor îi 
îmbărbăta şi îi îndemna. Când a venit rândul celui din 
urmă, ea i-a spus: «Rogu-te, fiule, ca, la cer şi la pământ 
căutând şi văzând toate câte sunt într-însele, să cunoşti 

că din ce n-au fost le-a făcut pe ele Dumnezeu şi neamul 
omenesc aşișderea l-a făcut» (2 Macabei 7, 28). 

Aceasta ne aminteşte o frază pe care preotul o 
rosteşte în vremea Sfintei Liturghii în marea rugăciune 
cuharistică: «Din neființă în fiinţă ne-ai adus şi pe noi, 
cei căzuţi, iarăşi ne-ai ridicat; şi nu Te-ai depărtat, toate 
făcându-le, până ce ne-ai suit la cer, şi ne-ai dăruit împă- 
răția Ia, care va să fic...y» 


Copilul: Atunci, la început, la început de tot, ce era? 

Bătrânul: Nimic, dar era Dumnezeu şi totul a fost fă- 
cut de către EI; numai El n-a fost făcut, căci El este Cel Care 
le-a făcut pe toate (loan 1, 3). 

Copilul: Aceasta este filosofie ? 

Bătrânul: Nu, niciun filosof antic nu cugetase aceas- 
ta. Grecii, ce-l drept, avuseseră ideea unui artizan suprem pe 
care îl numeau «demiurgy, care va fi făcut să apară rânduiala 
(cosmos!) pe care o descoperim în natură, din haosul primor- 
dial. Acest meşter, însă, ar fi făcut ordine într-o materie pre- 
existentă. 

Copilul: Ş: Biblia ce ne spune? 

Bătrânul: Ceea ce ne spune Biblia, omul n-ar fi putut 
descoperi singur. Dumnezeu Însuşi este Cel Care ni le-a făcut 
cunoscute, le-a revelat nouă. Biblia ne spune că numai cu pu- 
ferea Cuvântului Său creator, Dumnezeu le-a dat lucrurilor 
existenta lor proprie, ființa lor. Dumnezeu a zis: «Să fie lumi- 
nă!» şi a fost lumină. E de ajuns să spună pentru ca lucrurile 
să fie. Cuvântul Său este Cel Care constituie fiinţa lor. 

Copilul: De ce se foloseşte majusculă pentru terme- 
nul «Cuvânt»? 

Bătrânul: Deoarece, «Cuvântul», adică Verbul, Lo- 
gos-ul este termenul folosit de Sfântul loan Evanghelistul pen- 
tru a-L desemna pe Fiul Unic al lui Dumnezeu (loan ], 1). 

Copilul: Dumnezeu grăieşte şi lucrurile sunt, însă 
lucrurile se schimbă. Plantele şi animalele evoluează. Dum- 
nezeu este Cel Care face evoluția? 


! Vezi partea a VI-a, începutul cap. V. 

Bătrânul: Suflarea lui Dumnezeu dă viaţă lumii. 
Suflare în greceşte se spune «pneuma» şi acesta este cuvân- 
tul folosit în Noul Testament pentru a-L. desemna pe Sfântul 
Duh. Biblia ne spune: «Duhul lui Dumnezeu se purta pe dea- 
supra apelor». În altă carte a Bibliei, în Deuteronom (32,11) se 
spune: «întocmai ca vulturul care îndeamnă la zbor puii săi», 
pe care i-a clocit şi i-a crescut, Duhul lui Dumnezeu dă viaţă 
şi face să evolueze fiinţele. 

Copilul: De unde să cunoaştem că Dumnezeu a creat 
totul? Nimeni nu L-a văzut lucrând. 

Bătrânul: Descoperirea faptului că cineva a făcut 
ca totul să iasă din gol, din nimic, din neant, este punctul de 
plecare al credinţei în Dumnezeu, este începutul a ceea ce se 
numeşte Credinţă. lată de ce în Epistola către Evrei se spune: 
« Prin credință pricepem că s-au întemeiat veacurile cu cu- 
vântul lui Dumnezeu, de s-au făcut din nimic cele ce se văd» 
(Evrei Il, 3). Ca să ne înveţe acest adevăr, Biblia ne oferă 
o descriere accesibilă oamenilor din toate timpurile, savanți, 


poeți, bătrîni, adulți sau copii. 


Şi a despărțit Dumnezeu lumina de întuneric. 

Lumina a numit-o Dumnezeu ziuă, iar întunericul l-a 

numit noapte. 

Şi a fost seară şi a fost dimineață: ziua întâi. 

Şi a zis Dumnezeu: «să fie o tărie prin mijlocul apelor şi 

să despartă ape de ape!». Şi a fost aşa. 

A făcut Dumnezeu tăria şi a despărțit Dumnezeu apele 

cele de sub tărie de apele cele de deasupra tăriei. 

Tăria a numit-o Dumnezeu cer. Şi a văzut Dumnezeu că 

este bine. Şi a fost seară şi a fost dimineaţă: ziua a doua. 

Și a zis Dumnezeu: «Să se adune apele cele de sub cer la 
un loc şi să se arate uscatul!». Şi a fost așa. Şi s-au adunat apele cele 
de sub cer la locurile lor şi s-a arătat uscatul. 

Uscatul l-a numit Dumnezeu pământ, iar adunarea apelor 
a numit-o mări. Și a văzut Dumnezeu că este bine. Apoi a zis Dum- 
nezeu: «Să dea pământul din sine verdeață: iarbă, cu sămânță într- 

însa, după felul şi asemănarea ei, şi pomi roditori, care să dea rod 
cu sămânță în sine, după fel, pe pământ!» Şi a fost aşa. Pământul a 
dat din sine verdeață: iarbă, care face sămânță, după felul şi după 
asemănarea ei, şi pomi roditori, cu sămânță, după fel, pe pământ. Şi 
a văzut Dumnezeu că este bine. Şi a fost seară şi a fost dimineaţă: 
ziua a treia. 

ŞI a zis Dumnezeu: «Să fie luminători pe tăria cerului, ca 
să lumineze pe pământ, să despartă ziua de noapte şi să fie semne 
ca să deosebească anotimpurile, zilele şi anii, şi să slujească drept 
luminători pe tăria cerului, ca să lumineze pe pământ». Şi a fost 
aşa. A făcut Dumnezeu cei doi luminători mari: luminătorul cel 
mai mare pentru cârmuirea zilei şi luminătorul cel mai mic pentru 
cârmuirea nopții, şi stelele. Şi le-a pus Dumnezeu pe tăria cerului, 
ca să lumineze pământul. 

Să cârmuiască ziua şi noaptea şi să despartă lumina de în- 
tuneric. Şi a văzut Dumnezeu că este bine. Şi a fost seară şi a fost 
dimineaţă: ziua a patra. 

Apoi a zis Dumnezeu: «Să mişune apele de viețuitoare, 
fiinţe cu viaţă în ele şi păsări să zboare pe deasupra pământului, pe 
întinsul tăriei cerului!» Şi a fost aşa. A făcut Dumnezeu animalele 
cele mari din ape şi toate fiinţele vii, care mişună în ape, unde ele 
se prăsesc după felul lor, şi toate păsările înaripatc după felul lor. Şi 
a văzut Dumnezeu că este bine. Şi le-a binecuvântat Dumnezeu şi 
a zis: «Prăsiţi-vă şi vă înmulţiţi şi umpleți apele mărilor şi păsările 
să se înmulțească pe pământ!» Şi a fost seară şi a fost dimineaţă: 
ziua a cincea. 

Apoi a zis Dumnezeu: «Să scoată pământul fiinţe vii, după 
felul lor: animale, târâtoare şi fiare sălbatice după felul lor». Şi a 
fost aşa. 

A făcut Dumnezeu fiarele sălbatice după felul lor, şi ani- 
malele domestice după felul lor şi toate târâtoarele pământului după 
felul lor. Şi a văzut Dumnezeu că este bine. 

Şi a zis Dumnezeu: «Să facem om după chipul şi asemă- 
narea Noastră, ca să stăpânească peştii mării, păsările cerului, ani- 
malele domestice, toate vieţuitoarele ce trăiesc pe pământ şi tot pă- 

mântul!». Şi a făcut Dumnezeu pe om după chipul Său; după chipul 
lui Dumnezeu l-a făcut; a făcut bărbat şi femeie. 

Şi Dumnezeu i-a binecuvântat, zicând: «Creşteţi şi vă în- 
mulțiţi şi umpleți pământul şi-l supuneţi; şi stăpâniți peste peştii 
mării, peste păsările cerului, peste toate animalele, peste toate vi- 
etățile ce se mişcă pe pământ și peste tot pământul!» Apoi a zis 
Dumnezeu: «lată, vă dau toată iarba ce face sămânță de pe toată 
faţa pământului, şi tot pomul, ce are sămânță cu rod în el. Acestea 
vor fi hrana voastră. lar tuturor fiarelor pământului şi tuturor păsă- 
rilor cerului şi tuturor vietăţilor, ce se mişcă pe pământ, care au în 
ele suflet viu, le dau toată iarba verde spre hrană». Și a fost aşa. 

Şi a privit Dumnezeu toate câte a făcut şi iată erau bune 
foarte. Şi a fost o seară şi a fost dimineață: ziua a şasea. Aşa s-au 
făcut cerul şi pământul şi toată oştirea lor. Şi a sfârşit Dumnezeu în 
ziua a şasea lucrarea Sa, pe care a făcut-o; iar în ziua a şaptea S-a 
odihnit de toate lucrurile Sale, pe care le-a făcut. 

Şi a binecuvântat Dumnezeu ziua a şaptea şi a sfinţit-o, 
pentru că într-însa S-a odihnit de toate lucrurile Sale, pe care le-a 
făcut şi le-a pus în rânduială. (Facere 1, 1-31; 2, 1-3) 


Măreţ acest poem, prin care Dumnezeu îi face pe toţi 
oamenii de toate vârstele să înţeleagă că El este Cel Care a 
făcut totul şi Care « cu înţelepciune pe toate le-a făcut»! (Ps 
103, 25). 

Copilul: Aşadar, Biblia spune că soarele a fost făcut 
în Ziua a patra, dar, mai înainte, textul spune: «Şi a fost o sea- 
ră şi a fost o dimineaţă: ziua întâi». Cum a putut fi o primă zi 
cu seară şi cu dimineaţă, de vreme ce soarele încă nu era? 

Bătrânul: Această întrebare i-ar fi putut veni în gând, 
la fel de bine, şi autorului nostru biblic. E aşadar evident că 
zilele de care el vorbeşte, nu sunt cele ce se măsoară prin 
răsăritul şi apusul soarelui; ele nu durează 24 de ore cît o 
rotație a pământului în jurul axei sale. Este vorba de zilele lui 
Dumnezeu şi nu de zilele oamenilor. De aceea Sfântul Apos- 
tol Petru ne va spune: «O singură zi înaintea Domnului este 
ca o mie de ani şi o mie de ani ca o singură zi (2 Petru 3, 8). 

Copilul: Atunci, timpul lui Dumnezeu şi timpul oa- 
menilor nu este acelaşi? 

Bătrânul: De bună seamă, nu. Dumnezeu nu viază, 
nu trăieşte în timp, fiindcă El este Cel Care a făcut timpul 
şi spaţiul. Dumnezeu există «înaintea tuturor veacurilor» şi 
dincolo de toate spaţiile. Iată de ce nu se pot compara desco- 
peririle ştiinţei cu revelaţiile Bibliei, cum au încercat uneori 
să facă anumite spirite simpliste, închipuindu-şi că autorul bi- 
blic a dorit să scrie un tratat de geologie sau paleontologie?. 

Copilul: Atunci, cine spune adevărul: ştiinţa sau Bi- 
blia? 

Bătrânul: Adevărul revelaţiei biblice nu este de ace- 
laşi ordin cu adevărurile fragmentare şi relative pe care le 
studiază ştiinţa. Ceea ce studiază ştiinţa se referă la lumea 
aparenţelor, la lumea fenomenelor trecătoare, măsurabile în 
minute şi în metri, şi care se desfăşoară în timpul şi spaţiul 
omului. Revelația biblică urcă mai presus de spaţiu şi de timp, 
până la Dumnezeu, Cel Care a creat timpul şi spaţiul şi tot 
ceea ce ştiinţa descoperă, Cel Care a creat inteligenţa ome- 
nească care a făcut ştiinţa însăşi. 

Copilul: Atunci, care este adevărul care se descoperă 
în descrierea biblică a creaţiei? 

Bătrânul: Omul credincios, după ce a studiat Biblia, 
vede lumea, natura, cu un ochi nou. El descoperă în ea cu 
uimire frumuseţea creației, măreția operei Creatorului, ea în- 
săşi o palidă reflectare a frumuseţii de neînchipuit a Creato- 
rului. ŞI, atunci la «apusul soarelui», «văzînd lumina cea de 
seară, el cîntă la vremea vecerniei Psalmul 103 împreună cu 
întreaga Biserică: 


? Paleontologia este ştiinţa cate studiază flora şi fauna fosilă. 


3 Citate din cântarea «Lumină lină», cea mai veche şi cea mai fru- 
moasă din cele cântate la slujba Vecerniei. 

PSALMUL 1034 

Binecuvântează suflete al meu pe Domnul! Doamne 

Dumnezeul meu, măritu-Te-ai foarte! 

întru strălucire şi mare podoabă Te-ai îmbrăcat; Cel ce 

Te îmbraci cu lumina ca şi cu o haină; 

Cel ce întinzi cerul ca un cort; Cel ce acoperi cu ape cele 

mai de deasupra ale Lui; 

Cânta-voi Domnului în viaţa mea, 

cânta-voi Dumnezeului meu cât voi fi. 

Plăcute să-i fie Lui cuvintele mele, 

iar eu mă voi veseli de Domnul. 

Cât s-au mărit lucrurile Tale, Doamne, 

toate cu înţelepciune Le-ai făcut! 

Slavă Tatălui şi Fiului şi Sfântului Duh şi acum şi pururea 
şi în vecii vecilor. Amin. Aliluia, Aliluia, Aliluia. Slavă Ție, Dum- 
nezeule! (de trei ori). Slavă Ţie! 


B) FACEREA OMULUI 
(Facerea 2, 7-8, şi 21-24) 


Bătrânul: În primul capitol am văzut o descriere 
a întregii creaţii, terminându-se cu omul, care apărea ca o 
«făptură» printre altele. Poate ai remarcat, totuşi, o diferenţă. 
Pentru toate celelalte făpturi, afară de om, Dumnezeu porun- 
ceşte şi ele au apărut. Apoi Dumnezeu zice: «Să facem om 


* Există două numerotări ale psalmilor: cea a textului ebraic şi cea 
a traducerii în greceşte, adică a Septuagintei. Vom indica mai înt- 
îi numerotarea din textul Septuagintei şi apoi pe aceea din textul 
ebraic. Acesta e motivul pentru care întîlnim notația, de exemplu: 
Ps 103 (104). Textul de mai sus corespunde părții cântate din acest 
psalm la vecerniile de sâmbăta seara. Septuaginta reprezintă cea 
mai cunoscută dintre versiunile greceşti ale Vechiului Testament 
(sec. III î. Hr). Această versiune a fost atribuită la 72 de traducători, 
de unde provine şi numele său. Biserica primară a moştenit Septua- 
ginta, iar autorii Noului Testament se referă la ea. Părinţii Bisericii 
au considerat traducerea din cadrul Septuagintei ca inspirată de 
Sfântul Duh. 

după chipul şi asemănarea Noastră ca să stăpânească toate 
vietățile». 

Copilul: Da! Se vede că Dumnezeu dă o importanţă 
deosebită omului ca şi când ar voi să-l facă reprezentantul 
Său pe pământ. 

Bătrânul: Acest lucru este şi mai clar mai departe, în 
capitolul 2 al Facerii (2,5-7): 

«Pe câmp nu se afla nici un arbust şi iarba nu începu- 
se a odrăsli, pentru că Domnul Dumnezeu nu trimisese încă 
ploaie pe pământ şi nu era nimeni care să lucreze pământul. 
Ci numai abur ieşea din pământ şi umezea toată faţa pâmân- 
tului. Atunci, luând Domnul Dumnezeu țărână din pământ a 
făcut pe om, şi a suflat în fața lui suflare de viață şi aşa s-a 
făcut omul suflet viu». 

Copilul: De ce există două descrieri ale Creaţiei? 

Bătrânul: Primele cărți ale Facerii nu povestesc o 
«istorie», căci o istorie presupune un martor, iar în timpul 
Creaţiei Dumnezeu este încă singur — ci ne lămuresc asupra 
planului lui Dumnezeu pentru om, aşa cum Duhul Sfânt l-a 
descoperit Profeţilor în Vechiul Testament. 

Copilul: Ce înseamnă aceste două descrieri? 

Bătrânul: Prima ne arată crearea acestui univers pe 
care Dumnezeu îl încredinţează omului, aşa cum spuneai tu. 

Cea de-a doua ne spune de ce omul a fost creat cel din 
urmă: pentru încoronarea lumii şi pentru călăuzirea ei către 
Dumnezeu, pentru că, aşa cum ne spune textul, omul e tot 
atât de necesar pentru a cultiva pământul ca şi ploaia care-l 
face să rodească. 

Această responsabilitate a omului era aşa de mare 
încât Dumnezeu se gândi că trebuie să-i dea pe cineva ca să-l 
ajute. Dar nici una din ființele existente nu i se potrivea, şi 
numai de la om îi veni acest «ajutor»: «Atunci a adus Domnul 
Dumnezeu asupra omului somn greu; şi, dacă a adormit, a 
luat una din coastele lui şi a plinit locul ei cu carne. Apoi! din 
coasta luată de EI din om, Dumnezeu a modelat o femeie pe 
care o aduse omului». 

lată aici o modalitate de a ne sugera: 

a) că bărbatul şi femeia împart aceeaşi natură; 

b) că femeia e chemată să-i fie însoțitoarea băr- 
batului, aceea care se află în preajma lui. 

Atunci când s-a trezit bărbatul a exclamat: «lată os 
din oasele mele şi carne din carnea mea... Omul va lăsa pe 
tatăl său şi pe mama sa şi se va lipi de femeia sa şi vor fi 
amândoi un trup». 

Când citim în Scriptură că Dumnezeu l-a făcut pe om 
din pâmânt, ne putem da seama cât de importantă este legă- 
tura pe care o avem cu întreaga creaţie: suntem modelaţi din 
acelaşi aluat, din aceeaşi plămadă, aparținem aceleiaşi creaţii 
şi formăm un tot, o unitate numai împreună cu ea (numele 
— Adam dat omului, vine de la cuvântul ebraic adamah =pă- 
mânt). 

Dumnezeu, însă, a insuflat în om viaţa, iar omul este 
făptură vie căci Dumnezeu este cu el. Omul este viaţă pentru 
că Dumnezeu îi dă viaţă neîncetat prin Suflarea Sa, prin Pre- 
zenţa Sa, prin Puterea Sa. 

Dumnezeu a făcut bărbatul şi femeia după chipul Său; 
întreaga omenire, în diversitatea sa, este creată după chipul 
lui Dumnezeu. Măreţia, frumuseţea, libertatea omului se da- 
torează faptului că Dumnezeu l-a creat după chipul Său. 

Aşa cum Dumnezeu — Tatăl, Fiul şi Duhul Sfânt — 
UNA sunt, la fel bărbatul şi femeia, creaţi după chipul lui 
Dumnezeu, sunt chemaţi să devină una, iubindu-se mereu 
mai profund. 

Dar dacă suntem creaţi după chipul lui Dumnezeu, pu- 
tem să ne asemănăm Lui din ce în ce mai mult, să devenim 
asemenea Lui, dacă-L iubim şi lăsăm să treacă în noi Suflarea 
vieții Sale dumnezieşti: scopul existenței umane este dobindi- 
rea progresivă a asemănării cu Modelul nostru dumnezeiesc. 


Copilul: Tu spui că omul a fost creat de către Dum- 
nezeu după chipul Său, dar mie mi s-a spus că omul se trage 
din maimuță. 

Bătrânul: Ceea ce Dumnezeu a creat «la început», 
EI a creat plecând de la nimic, cum am văzut în capitolul 
precedent, însă, pe om, Dumnezeu nu l-a creat plecând de la 
«nimic», ci l-a creat «din pământ» şi din tot ceea ce conţine 

acesta. Cu alte cuvinte pentru a-l crea pe om, Dumnezeu s-a 
folosit de întreaga natură şi de evoluţia ei, fără să excludă mai- 
muţa ori peştele, care sunt din pământ, căci omul este încoro- 
narea creaţiei şi în el regăsim rezumată, recapitulată, întreaga 
creaţie. Dar, în afară de acest lucru, Dumnezeu l-a însufleţit 
pe om cu propria sa Suflare, cu Însuşi Duhul Său. Iată, toc- 
mai această prezenţă a lui Dumnezeu Însuşi lămurind omul, 
făcând să strălucească asupra lui lumina Feței Sale. lată ceea 
ce deosebeşte pe om de maimulă şi de toate celelalte făpturi. 
Această prezenţă a lui Dumnezeu, această Suflare a lui Dum- 
nezeu proiectează asupra omului chipul lui Dumnezeu şi îi dă 
o frumuseţe, «o cunună de slavă», face din el un rege şi un 
gardian al creaţiei (Cf. Facerea 1, 28-29; 2, 19-20). 


C) CĂDEREA 
(Facere 2, 8-17; 3; 4, 1-16) 


Adam şi Eva trăiau în rai în familiaritate cu Dum- 
nezeu. Ei îşi asumau rolul de stăpâni ai creaţiei, pe care 
Dumnezeu îl încredinţase lor. Adam dăduse nume tutu- 
ror vieţuitoarelor şi prin aceasta el se manifesta ca o făp- 
tură aparte, destoinică să stăpânească, dar şi să iubească, 
să însufleţească şi să-i ofere lui Dumnezeu întreaga cre- 
ație căci el e rege şi preot. 

În mijlocul grădinii raiului se afla pomul vicţii şi 
pomul cunoştinţei binelui şi răului. De cel din urmă nu 
trebuia să se atingă sub pedeapsă de moarte. 

Șarpele, care este cel mai şiret dintre toate fiarele 
pământului, «şarpele cel de demult, diavolul sau Satan... 
cel care înșeală toată lumea» (Apocalipsa 12, 9) a spitit- 
o pe Eva îndemnând-o să guste din rodul care i-ar face 
«asemenea lui Dumnezeu, cunoscând binele şi răul». 
Ispita lui Adam şi a Evei este o nebunie după nesfâr- 
şit, după absolut, reprezintă dorinţa de a se substitui lui 
Dumnezeude. 

Eva a mâncat din fruct, a dat şi lui Adam; moment 

hotărâtor, în care bărbatul şi femeia se îndepărtează în 
mod liber de Dumnezeu, în loc să rămână în comuniune 
cu El. Adam şi Eva au avut conştiinţa a ceea ce s-ar pu- 
tea numi o schimbare a stării lor; pe de o parte în starea 
paradisiacă, care poate fi concepută ca o participare la 
viața dumnezeiască, pe de altă parte, căderea în starea 
de păcătoşenie de-a lungul unei vieți pline de greutăți. 
Biblia redă această stare printr-o imagine: «ei au cunos- 
cut că erau goi». 

«lar când au auzit glasul Domnului Dumnezeu 
care umbla prin rai, în răcoarea serii, s-au ascuns Adam 
şi femeia lui de fața Domnului Dumnezeu, între pomii 
raiului. Şi a strigat Domnul Dumnezeu pe Adam şi i-a 
zis: „Adame, unde eşti?” Răspunsu-i-a acesta: „Am au- 
zit glasul Tău în rai şi m-am temut, căci sunt gol şi m-am 
ascuns '» (Facere 3, 8-10). 

Intrebarea lui Dumnezeu: «Unde eşti?» — nu 
urmăreşte să afle locul unde se ascunde Adam, căci nu 
e vorba de o depărtare geografică, ci de starea de pă- 
cat care îndepărtează de Dumnezeu, Care nu vrea să-l 
lase pe Adam în această stare, ci îl caută şi îl cheamă. 
Adam, în loc să răspundă milei dumnezeieşti, caută să se 
îndreptățească printr-o eschivare, care dezvăluie respin- 
gerea succesivă a responsabilităţilor: el recunoaşte mai 
întâi că s-a temut pentru că «era gol», apoi aruncă vina 
asupra Evei, care, la rândul ei, aruncă vina asupra şarpe- 
lui. Atunci vine o întreită pedeapsă: pentru om, pentru 
femeie şi pentru şarpe. Această pedeapsă nu trebuie înţe- 
leasă şi nu este o condamnare. Ea nu vine dintr-o decizie 
arbitrară a lui Dumnezeu, ci este rezultatul de neînlătu- 
rat al greşelii. Şi, aşa cum a spus şarpele, ochii lui Adam 
s-au deschis, dar, asupra unei lumi îndurerate, în care 
pentru a supraviețui, omul va trebui să lucreze, să lupte 
contra spinilor şi a mărăcinilor pentru a-şi cîştiga pîinea 
întru sudoarea frunții, o lume în care femeia va naşte în 

dureri, o lume în care totul trece, totul moare şi în care 
omul luat din țărână se întoarce în țărână. În ceea ce-l 
priveşte pe şarpe, pe diavol, târârea sa pe pământ este 
considerată ca un blestem, iar Dumnezeu rânduieşte o 
împotrivire, o opoziţie, între el şi femeie şi descendența 
ei până ce acesta va fi zdrobit: «Iar şarpelui i-a zis Dom- 
nul Dumnezeu: «Pentru că ai făcut aceasta, blestemat să 
fii între toate animalele şi între toate fiarele cîmpului; pe 
pântecele tău să te târăşti şi ţărână să mănânci în toate 
zilele vieții tale! Duşmănie voi pune între tine şi femeie, 
între sămânţa ta şi sămânța ei; aceasta îți va zdrobi ca- 
pul şi tu îi vei înțepa călcâiul» (Facerea 3, 14-15). Sfinţii 
Părinţi ai Bisericii au văzut în acest verset biblic vestirea 
profetică a biruinţei lui Hristos asupra diavolului, deve- 
nită posibilă prin Maria, noua Evă:. 

Porţile raiului s-au închis, căci dacă, după ce 
omul a gustat din pomul binelui şi răului, ar mai gusta şi 
din pomul Vieţii, răul ar fi veşnic. Moartea este astfel de- 
opotrivă o consecinţă a căderii şi un remediu împotriva 
răului. Fa împiedică răul să devină veşnic. Pomul Vieţii 
este păzit de acum până la venirea lui lisus Hristos de 
heruvimi şi de vâlvătaia sabiei de foc rotitoare. 


Copilul: Ce dovadă avem că totul s-a petrecut aşa 
cum spune Biblia? 


5 Sfântul Apostol Pavel îl numeşte pe lisus, Noul Adam, Cel Care 
a mântuit lumea din păcat (1 Corinteni 15, 45; Coloseni 3, 9). Sfin- 
ţii Părinţi, asociind-o pe Maica Domnului la opera de mântuire a 
Fiului Său, au numit-o pe Maria noua Evă. De la sfârşitul secolului 
al IV-lea, titlul de «Părinte al Bisericii» este atribuit teologilor şi ie- 
rarhilor a căror autoritate şi sfințenie fac din ei martori privilegiați 
al învățăturii şi tradiţiei Evangheliei. Ar fi «o greşeală să conside- 
răm scrierile patristice ca un ciclu închis, aparținând trecutului... 
A spune că nu mai pot exista Sfinţi Părinţi ar fi acelaşi lucru cu a 
spune că Duhul Sfânt a părăsit Biserica» (Timothy Ware, Orrhodo- 
xie, Desclee de Brouwer, p. 279). 

Bătrânul: N-avem nicio dovadă. Adevărul acestei re- 
latări nu e de ordin istoric. Aşa cum «grădina raiului» nu e re- 
perabilă în spaţiu sau existența perechii Adam şi Eva, în timp. 

Copilul: Câteodată se spune chiar că Adam şi Eva 
sunt primii oameni, strămoşii noştri ai tuturor. 

Bătrânul: Adam şi Eva au fost într-adevăr perechea 
primordială, sau reprezintă ei oare umanitatea? Nici Revela- 
ţia, nici ştiinţa nu ne permit să răspundem cu certitudine la 
această întrebare. Ceea ce este sigur — ne răspunde Sfintul 
Apostol Pavel (Romani 5, 12-13) — este că fiecare om se poate 
recunoaşte în Adam. Există în fiecare dintre noi toate ele- 
mentele care au făcut posibilă ispitirea şi căderea lui Adam 
şi a Evei. 

Copilul: Vrei să spui că am putea face fiecare ceea ce 
a făcut Adam? 

Bătrânul: Da, însă cu deosebirea că noi nu mai sun- 
tem în raiul pământesc, adică nu ne mai aflăm în starea de fa- 
miliaritate cu Dumnezeu, aşa cum erau Adam şi Eva în grădi- 
nă, înainte de cădere. În această grădină, Adam nu cunoştea 
nici teama, nici neliniştea. 


A doua încercare a omului, în legătură cu folosi- 
rea libertăţii sale, este descrisă în relatarea despre Cain 
şi Abel. Cain şi Abel înfăţişează jertfele lor lui Dumne- 
zeu, fiecare din rodul muncii sale și din avutul său, pen- 
tru cel dintâi din «roadele pământului», pentru al doilea 
din «cele întîi născute ale oilor sale şi din grăsimea lor». 
Şi a plăcut Domnului darul lui Abel şi n-a căutat spre 
jertfa lui Cain. Acest lucru ar putea să pară arbitrar şi, 
totuşi, dacă ne gândim bine, e limpede că este vorba de 
o încercare: Dumnezeu îl previne pe Cain, aşa cum o fă- 
cuse cu Adam şi Eva, prevenindu-i să nu guste din pom, 
spunându-i acum lui Cain: «Pentru ce te-ai întristat şi 
pentru ce s-a posomorât fața ta? Când faci bine, oare nu- 
ți este faţa senină? lar de nu faci bine, păcatul bate la uşă 
ca o fiară şi caută să te târască, dar tu biruieşte-l». Fiara 
ascunsă este şarpele din descrierea precedentă, însă Cain 

ascultă de fiară şi în loc să o biruiască, se aruncă asupra 
fratelui său şi îl omoară. lată descrisă în mod concret, 
lupta interioară care însoţeşte orice prilej de cădere. 

Pe de altă parte Abel oferă lui Dumnezeu tot ce 
are el mai bun. 

Patima, orgoliul, sunt adesea gata să pună stăpâ- 
nire pe om. Într-o clipă, într-o străfulgerare a conştiinţei, 
el poate să le biruiască şi prin urmare să se sustragă de 
sub stăpânirea lor. Altminteri, devine pradă patimii, făp- 
tuind şi împlinind răul, aşa cum a fost cazul lui Cain. 

Ca şi pentru Adam şi pentru Eva, consecinţa pă- 
catului vine degrabă: Cain este alungat din pământul ro- 
ditor, condamnat să fie «pribeag pe pământ». Cain plân- 
ge amarnic: «Ce voi mai fi departe de Faţa Ta? Oricine 
mă va întâlni, mă va ucide» (Facerea 4, 14). Este vorba 
despre aceeaşi dramă a rupturii cu Dumnezeu, care e 
redată într-un mod atât de impresionant în naraţiunea bi- 
blică despre Adam şi Eva. Pentru Cain, însă, ca şi pentru 
Adam şi Eva, Dumnezeu este milostiv şi iubirea Sa pen- 
tru om continuă să se arate. El pune un semn asupra lui 
Cain, ca să fie ocrotit şi, în pribegia sa pe pământ, să nu 
fie ucis de primul întâlnit în cale. 

Biblia plasează aceste două relatări la începuturi- 
le omului, iar adevărul adânc pe care îl dezvăluie rămâne 
pe de-a-ntregul actual, căci asemenea stării decadente 
a lui Adam, asemenea celei de «fugar», pribeag şi exil 
perpetuu a lui Cain, tot așa este în chip esenţial condiţia 
noastră de om păcătos. «...Precum printr-un om a intrat 
păcatul în lume şi prin păcat moartea, aşa şi moartea a 
trecut la toți oamenii, prin aceea că toți au păcătuit» (Ro- 
mani 5, 12). Noi avem, însă, nădejdea mântuirii, speranţa 
întoarcerii la pomul vieţii, căci Hristos, Noul Adam, a 
venit pe pământ ca să-L, urmăm şi ca EI să fie primul 
într-o «mulţime de fraţi». 


CAPITOLUL || 


DE LA CĂDERE LA NĂDEJDE: 10V 


stfel, omul creat după chipul şi asemănarea lui 
Dumnezeu, pentru a trăi veşnic şi a se asemăna din 
ce în ce mai mult cu Creatorul lui («...noi vom fi aseme- 
nea Lul...y, cf. loan 3, 2) a cunoscut căderea şi moartea. 
Desigur, pecetea lăsată asupra lui de prezenţa 
lui Dumnezeu nu s-a şters; permanenta stare de neîm- 
plinire a omului care doreşte mereu spre mai mult, spre 
mai bine, atestă nostalgia după paradisul pierdut, această 
sete de Dumnezeu, acest hău nesfârşit pe care absenţa 
lui Dumnezeu l-a lăsat ca o rană adâncă în inima omu- 
lui. Frumuseţea chipului s-a adumbrit. Omul, chipul lui 
Dumnezeu, devine o caricatură schimonosită. Daruri- 
le lui Dumnezeu: inteligenţa, voinţa, creativitatea sunt 
deviate de la scopul lor primordial, până la punerea lor 
în slujba răului. Iubirea poate atunci să devină gelozie, 
ambiția de a fi mai bun devine dorință de putere şi de 
dominare; căutarea bunătăţilor veşnice devine dorinţă 
de posedare. Viţelul de aur ia atunci: locul adevăratului 
Dumnezeu. Cel rău, ispititorul, şarpele din vechime, cel 
care dezbină, diabolos, tatăl minciunii devine prințul 
acestei lumi şi face să domnească în ea frica, ura, boala, 
suferinţa şi moartea. 
Dumnezeu, totuşi, nu-şi părăseşte făptura Sa: El 
face să se ivească printre oameni Profeţi, prin care îşi 
face auzit Cuvântul Său. EI le dă pilde de slujitori credin- 


SA 

cioşi precum lov, model de rezistenţă în faţa răului şi de 
răbdare în fața încercărilor: istoria ne arată că răul, care 
nu vine niciodată de la Dumnezeu (Iacov 1, 13), poate 
totuşi servi ca prilej ce îngăduie slujitorilor lui Dumne- 
zeu să-şi dovedească fidelitatea şi sinceritatea dragostei 
lor pentru Dumnezeu. Desigur, încercarea poate fi şi pri- 
lej de cădere, dar ea poate fi o ocazie de manifestare a 
răbdării, a speranţei de statornicire în bine, de biruință 
asupra răului, căci omul este liber. lată de ce îngăduie 
Dumnezeu încercarea care pune în valoare şi dezvoltă 
calitățile slujitorilor Săi, le întăreşte caracterul, le pro- 
bează dragostea şi credincioşia lor. 

Cartea lui lov nu a fost citită în Vechiul Testa- 
ment ca un text mesianic, dar lectura creştină a istoriei 
lui lov, a slujitorului drept, pe nedrept chinuit, ne lasă să 
întrevedem venirea Slujitorului pătimitor şi biruitor care 
va reda omului vechea sa frumusețe. 

Vom purcede de mai multe ori în cursul acestei 
lucrări să facem o lectură creştină a textelor Vechiului 
Testament, încercând astfel să ne deschidem «înţelegerii 
Scripturilor» cu ajutorul Evangheliilor. Sfântul Apostol 
Pavel ne spune că Hristos înlătură vălul pus pe inima 
celor care citesc Vechiul Testament, fără să-L cunoască: 
«...Când se vor întoarce către Domnul (adică când se vor 
converti), vălul se va ridica...» (2 Corinteni 3, 13-17). Noi 
credem că există un alt văl pentru cei care consideră că 
pot citi Biblia (Vechiul şi Noul Testament) ca şi cum ar 
avea de-a face cu un simplu «obiect» de cunoaştere, ne- 
socotind pe Dumnezeul Cel Viu care se revelează în ea. 

Fost-a un om, în ţara Uz, cu numele lov; şi omul 
acesta era drept şi fără prihană, se temea de Dumnezeu 
ŞI se ferea de rău. 

Şi avea şapte feciori şi trei fiice. Dumnezeu îi dă- 
ruise şi avere multă. 

Într-o zi, Dumnezeu adună laolaltă pe îngerii Săi, 


DE LA CĂDERE LA NĂDEJDE 35 


printre ei şi pe Satan, care tocmai dăduse târcoale pe pă- 
mânt. Dumnezeu îl face atent asupra zelului slujitorului 
Său lov. Dar Satan replică: «Oare degeaba se teme lov de 
Dumnezeu? Nu l-ai copleşit cu bogăţiile Tale? Dar, ia în- 
tinde-Ţi mâna și atinge-Te de averile lui; să vedem dacă 
nu Te va blestema în față». Rosti Domnul către Satan: 
«lată, toate bunurile lui sunt în puterea ta. Numai asupra 
lui să nu-ti întinzi mâna». 

Satan se întoarce pe pământ, îi distruge averile 
lui lov, ba chiar face să piară şi copiii lui. Cu toate aces- 
tea, lov n-a păcătuit şi n-a rostit nici un cuvânt de hulă 
împotriva lui Dumnezeu. 

Inapoindu-se la Stăpânul său, Satan auzi vorbele 
lui Dumnezeu despre înfrângerea sa. Grăi Domnul că- 
tre el: «M-ai aţâţat pe nedrept împotriva lui lov ca să-l 
prăpădesc...». Dar Satan a răspuns Domnului: «Ci numai 
întinde mâna Ta şi atinge-le de osul lui şi de carnea lui şi 
vezi dacă n-o să te blesteme în faţă». 

Atunci Domnul rosti către Satan: «Iată, îl dau în 
mâna ta! Viaţa lui însă să o cruți». Dumnezeu nu va în- 
gădui această ultimă încercare -moartea — decât pentru 
Fiul Său Preaiubit, lisus Hristos, a cărui moarte ne va 
izbăvi pe vecie de Satan. 

Satan s-a reîntors pe pământ şi-l pedepseşte pe 
Jov cu o boală groaznică, lepra. Atunci soția lui 1-a zis: 
«ȘI acum te mai ţii dârz în cucernicia ta? Blesteamă pe 
Dumnezeu şi mori!» (lov 2, 9), însă el a răspuns: «Gră- 
ind astfel, ai vorbit ca o năroadă. Dacă am primit cele 
bune de la Dumnezeu, oare cele rele să nu le primim?» 


< Satan reprezintă un cuvânt ebraic care înseamnă duşman. Proorocul 
Isaia, în cap. 14, versetele 12 şi 15, ne prezintă o făptură luminoasă, 
Lucifer, adică purtător de lumină, care îndrăzneşte să exclame: «voi 
fi asemenea Celui Preaînalt». L-am văzut sub înfăţişarea vechiului 
şarpe, care i-a făcut pe Adam şi pe Eva să păcătuiască; mai este nu- 
mit şi diavolul, adică cel care dezbină, cel care denunță. 

(lov 2, 10). Şi după toate aceste nenorociri, lov n-a păcă- 
tuit deloc cu buzele sale. 

Vestea despre necazurile care-l loviseră ajunse 
pînă la cei trei prieteni ai săi Elifaz, Bildad şi Ţofar care 
s-au înțeles să vină şi să-l îmbărbăteze. 

lov, copleşit de suferințele îngrozitoare, trupeşti 
şi sufleteşti, blestema ziua în care s-a născut. Elifaz îi 
aminteşte de credinţa obişnuită între iudei: suferinţa este 
rodul păcatului împotriva lui Dumnezeu. lov protestea- 
Ză, însă, invocând nevinovăția sa şi continuă să se tân- 
guiască: 

«Zilele mele au trecut mai repede ca suveica ţe- 
sătoarei 

Şi s-au sfârşit, fiindcă firul s-a terminat. 

Adu-Ţi aminte Doamne că viaţa mea este o sufla- 
re, că ochiul meu nu va mai vedea fericirea.» 

(lov 7, 6-7). 

Bildad, însă, susţine că Dumnezeu nu respinge 
pe omul drept, iar lov, care în descumpănirea sa se simte 
zdrobit de o voinţă nedreaptă, ajunge să se îndoiască de 
înțelepciunea lui Dumnezeu. 

Ţofar, pierzându-şi răbdarea, îi aminteşte că nu 
poate fi fără cusur înaintea lui Dumnezeu. 

Cu toate acestea, lov continuă să-şi proclame ne- 
vinovăția pe care doreşte s-o susţină în faţa lui Dumne- 
zeu Însuşi. 

La acestea Elifaz replică, arătându-i nebunia 
omului care a se ridică împotriva Creatorului său. 

lov, copleşit: 

«EI m-a dărîmat şi m-a făcut fărîme,; 

A aruncat asupră-mi toate săgețile Sale; 

EI îmi străpunge rărunchii fără milă ... 

Și cu toate acestea, 

în mîinile mele nu este nicio silnicie, 

Și rugăciunea mea este curată !... 

ŞI atunci unde este nădejdea mea?» 

(lov 16, 12-13 şi 17, 15). 

- Mielul înjunghiat se face ţintă pe Cruce care sal- 
vează lumea de sub tirania lui Satan.- 

Bildad: 

«Când ai să pui frâu vorbelor tale? 

lov: 

Să ştiţi că Dumnezeu m-a nedreptăţit (...) 

M-a dezbrăcat de slava mea 

şi a smuls cununa de pe capul meu» 

(lov 19, 6,9). 


- Împăratul slavei, Domnul Savaot pe Care mul- 
țimea Îl aclama la intrarea Sa în Ierusalim este acum 
umilit și batjocorit. 

lov, în nenorocirea sa cea mai cumplită, cu toată 
încrederea sa în Domnul, strigă: 

«Dar eu ştiu că Răscumpărătorul meu este viu, 

și că EI, în ziua cea mai de pe urmă, va ridica iar 
din pulbere această piele a mea ce se destramă. 

Și afară din trupul meu voi vedea pe Dumnezeu» 

(lov 19, 25-26). 


- Slăvita Înviere a lui Hristos ne deschide porţile 
Împărăției ne oferă contemplarea veşnică a Celui Prea- 
înalt. 

Eliplaz: 

«Oare pentru cucernicia ta te ceartă El 

şi pentru ea intră cu tine la judecată? 

Sau pentru multa ta răutate 

şi pentru nelegiuirile tale fără de sfârşit?» 

(lov 22, 4-5). 


Şi el îl îndeamnă pe lov să se întoarcă la Dumne- 
zeu în smerenie. 


38 NAŞTEREA DOMNULUI NOSTRU ÎISUS HRISTOS 


lov: 

«Departe de mine gândul să vă dau dreptate! 

Până când o fi să-mi dau duhul 

Nu mă voi lepăda de nevinovăția mea» 

(lov 27, 5) (...) 

«Voi da socoteală de toţi paşii mei 

Ca un principe mă voi înfățişa înaintea Lui» 

(lov 31, 37) 

Hristos biruitor înaintează şi urcă spre Tronul îm- 
părătesc întru slavă. 

Elihu, care până atunci ascultase fără să spună 
vreun cuvânt, izbucneşte cu mînie: oare lov nu refuză să 
vadă în încercarea sa o chemare a Celui Atotputernic la 
convertirea inimii sale păcătoase şi îndărătnice? 

Dumnezeu îi răspunde lui lov din mijlocul vijeliei 
şi face să răsune întreaga sa măreție şi putere: 

«Cine este cel ce pune pronia sub obroc, prin cu- 
vinte fără înțelepciune? Încinge-ţi deci coapsele ca un 
viteaz şi Eu te voi întreba şi tu îmi vei da lămuriri! 

Unde erai tu, când am întemeiat pământul? 

Spune-Mi, dacă ştii să spui (...) 

În ce au fost întărite temeliile lui sau cine a pus 
piatra lu: cea din capul unghiului, 

Atunci când stelele dimineţii cântau laolaltă şi 
toţi îngerii lui Dumnezeu Mă sărbătoreau?» 

(lov 38, 2-4; 6-7). 

lov, copleşit de această teofanie”, recunoaşte 
transcendențat Dumnezeului său şi nu-l mai cere soco- 
teală. 

El pricepe că înţelepciunea lui Dumnezeu poate 
să dea un sens suferinţei şi morţii, sens care îi rămâne 
străin lui lov, dar pe care ni-l va descoperi Hristos. 


” Teofanie semnifică ivirea, arătarea, revelarea lui Dumnezeu. 


 Transcendența înseamnă că Dumnezeu este mai presus de orice 
definiţie, descriere, înţelegere omenească. 

După ce Dumnezeu a grăit lui lov, s-a adresat lui 
FEhfaz şi prietenilor săi, şi, în mod surprinzător îl îndrep- 
tăţeşte pe lov, contestatarul Său cinstit, şi se aprinde de 
mînie împotriva lor: oare nu şi L-au închipuit ei pe El ca 
pe un tiran dornic de dominație? Dimpotrivă, învinuirile 
lui lov, nu făceau decât să aprindă iubirea lui Dumnezeu 
pentru făpturile Sale, descoperindu-ne astfel adevăratul 
Său chip. 

După această încercare, Dumnezeu reface situa- 
ţia lui lov şi chiar îi sporeşte îndoit toate bunurile sale. 

lov a mai trăit după aceca o sută patruzeci de ani 
şi a văzut fiii şi fiicele sale până la a patra generaţie. 


Istoria lui lov ne dă, aşadar, speranţă. Cu toate că 
chipul lui Dumnezeu în om a fost întunecat prin păcatul 
lu Adam şi al Evei, prin păcatul lui Cain și prin păcatele 
fiecăruia dintre noi, lov ne face să nădăjduim în venirea 
Celui drept şi îndurător, răbdător şi biruitor, care va res- 
pinge cu perseverență şi curaj atacurile celui rău şi-l va 
învinge ca să-i redea omului prezenţa lui Dumnezeu pier- 
dută prin păcat şi să restabilească chipul lui Dumnezeu 
în om în deplina sa frumuseţe. Pentru a înfăptui aceasta. 
Dumnezeu va trimite între oameni Modelul Însuşi după 
Care EI l-a creat pe om. Aşa cum o ștampilă bine aplica- 
tă reface o pecete ştearsă, tot astfel «Fiul lui Dumnezeu 
Care este strălucirea slavei lui Dumnezeu Tatăl» (Evrei 
1,3), va intra întru firea omenească, Se va îmbrăca în ea 
ca şi cu un veşmânt, spre a reface un nou Adam, un Om 
desăvârşit, Chip luminos al lui Dumnezeu. Aceasta este 
ceea ce teologii numesc Întrupare. Ea s-a împlinit în ziua 
în care Gavriil, mesagerul lui Dumnezeu, a venit la o 
tînără fecioară din Nazaretul Galileii, anume Maria, în 
ziua Buneivestiri. 


CAPITOLUL |II 


NOUL ADAM: ÎNTRUPAREA 


A) BUNAVESTIRE 


ă privim icoana praznicului. Ce vedem? Un înger co- 

boară din cer la o fecioară spre a-i aduce «Vestea cea 
Bună». Sărbătoarea se numeşte Evanghelismos în grea- 
că, Blagoveştenie în slavonă, Bunavestire în română. 

Intr-adevăr, arhanghelul Gavriil aduce Mariei cea 
mai mare dintre veşti, începutul mântuirii noastre: Fiul 
lui Dumnezeu Se face Fiul omului! 

Troparul sărbătorii: 

«AStăzi este începutul mântuirii noastre 

Și arătarea tainei celei din veac, 

Fiul lui Dumnezeu Fiul Fecioarei Se face, 

Și Gavriil harul bine-l vesteşte. 

Pentru acesta şi noi împreună cu dânsul, 

Născătoarei de Dumnezeu să-i strigăm: 

«Bucură-te, cea plină de dar, 

Domnul este cu tine! » 

Am studiat până acum creaţia lumii, a omului 
după chipul şi asemănarea lui Dumnezeu şi apoi căderea. 
Cum să restabilim adevăratele raporturi între Dumnezeu 
şi om? Cum să regăsim chipul pierdut şi să dobândim 
asemănarea cu Dumnezeu? 

Dumnezeu va da răspunsul: El va continua să di- 
alogheze cu omul prin Profeţii pe care îi va ridica din 
sânul poporului iudeu; E îi va făgădui pe Mesia şi acest 
popor, în ciuda numeroaselor sale nestatornicii, păstrea- 

ză cu credinţă această făgăduință şi trăieşte în așteptare 
şi speranță. 

Pentru a ilustra făgăduinţa lui Dumnezeu vom 
citi textul din Facere pe care Biserica ni-l propune spre 
meditație la Vecernia Buneivestiri: Scara lui Iacov (Fa- 
cere 28,10-17). 


SCARA LUI IACOV 


«ŞI iată în visul său, o scară era rezemată pe pă- 
mânt, iar cu vîrful ei atingea cerul, iar îngerii Domnului 
se suiau şi se coborau pe scară» (Facerea 28,12). 

Pământul suntem noi, cerul este Dumnezeu şi 
amândouă sunt reunite. Să privim din nou icoana: înge- 
rul coboară din cer spre Maria; aripile lui freamătă întru 
coborâre. Aripile simbolizează originea mesagerului: el 
vine din cer ca trimis din partea lui Dumnezeu. lată pri- 
ma împlinire a visului lui lacov dar vor mai fi şi multe 
altele cărora le vom fi martori, căci Hristos Însuşi ne-a 
făgăduit: «Amin, amin zic vouă, de acum veţi vedea ce- 
rul deschizindu-se şi pe îngerii lui Dumnezeu suindu-se 
şi pogorându-se peste Fiul Omului» (loan 1, 51). Dum- 
nezeu îi spune lui Iacov: «Întru tine și întru urmaşii tăi, 
toate neamurile se vor binecuvânta» (Facerea 28, 14). 

Urmaşul lui Avraam, al lui Isaac şi al lui Iacov 
este lisus. Sfântul Apostol Pavel ne învață: «Făgăduin- 
țele au fost rostite lui Avraam şi seminției sale. Nu zice: 
— şi seminţiilor — ca de mai multe, ci, ca de una singură: 
şi Seminţiei tale, Care este Hristos» (Galateni 3, 16). 

Atunci când Dumnezeu Se întrupează, ia trup, ce- 
rul şf pământul se unesc, căci El este Dumnezeu adevă- 
rat, a doua Persoană a Sfintei Treimi, EI sălăşluieşte în cer 
de-a dreapta Tatălui şi este, în acelaşi timp, Om adevărat, 
cel de-al doilea Adam, cum îl numeşte Sfântul Apostol 
Pavel (adam înseamnă om făcut din pământ, cf. Facere 2, 

7). Pentru ca acest miracol să se împlinească, trebuie ca 
omul să-L primească, să se deschidă lui Dumnezeu. Ma- 
ria este această primire, această deschidere, atunci când 
consimte, în mod liber, să-L primească pe Dumnezeu în 
pântecele său. Răspunsul ei este: «lată, roaba Domnului. 
Fie mie după cuvântul tău!» (Luca 1, 38). 

Inţelegem de ce Maica Domnului este numită în 
imnele noastre Scara lui lacov, căci ea este legătura între 
cer şi pământ. În alt loc ea este numită şi Poarta cerului, 
căci prin ea Dumnezeu, în Persoana lui lisus Hristos, 
îşi face intrarea printre oameni. Acesta este şi motivul 
pentru care Bunavestire este înfăţişată, de obicei pe uşile 
împărăteşti ale iconostasului”, iar acestea simbolizează 
porţile Împărăției cerurilor. 


B) FECIOARA SEMNULUI 


Există o icoană a Fecioarei Maria însărcinată, nu- 
mită Fecioara Semnului, deoarece ea ilustrează profeția 
lui Isaia: 

«Ascultaţi voi cei din neamul lu: David!... 

Domnul meu vă va da un semn. 

lată, Fecioara va zămisli şi va purta în pântece 

şi va naşte un fiu 

şi-l va pune numele EMANUEL 

(Dumnezeu este cu noi)» 

(Isaia 7, 13-14). 

Această profeție s-a împlinit în ziua Buneivestiri. 
Într-adevăr, Fecioara primeşte vestea adusă de înger prin 
consimțământul său care este numit: «Fiat-ul Mariei». 
Fiat înseamnă în latină: «Fie aceasta» şi este răspunsul 
Mariei către înger, acel «da» al său pentru a deveni Mai- 


? Iconostasul este termenul care desemnează peretele de icoane 
care separă naosul de altar. 

ca lui Dumnezeu. Fără acest consimțământ liber, Dum- 
nezeu n-ar fi putut să se facă Om, El n-ar fi putut să Se 
întrupeze, căci Dumnezeu nu sileşte niciodată conştiinţa 
ci aşteaptă totdeauna ca omul să răspundă liber. Liber- 
tatea fiecăruia dintre noi rămîne întreagă pentru a răs- 
punde lui Dumnezeu prin consimţirea noastră întru iubi- 
re. De fiecare dată când rostim «Tatăl nostru» şi zicem: 
«Facă-se voia Ta, precum în cer aşa şi pe pămân...», noi 
răspundem lui Dumnezeu urmând-o pe Fecioara Maria; 
ori de câte ori spunem în rugăciunile noastre Amin, ros- 
tim «day-ul nostru, încuviințarea noastră lui Dumnezeu: 
EI îl vrea liber de orice constrângere şi pronunţat numai 
din iubire. 

Înainte de a accepta maternitatea sa dumnezeias- 
că, Maria-l întreabă pe înger: «Cum va fi aceasta? », căci 
neştiind de bărbat, nu vede cum ar fi cu putință această 
naştere. Îngerul răspunde că naşterea va fi de la Duhul 
Sfânt. În anumite icoane se poate vedea Duhul Sfânt înfă- 
țişat sub chipul unui porumbel sau ca o rază de lumină 
coborând către pântecele Mariei: «Duhul Sfânt va cobori 
peste tine şi puterea Celui Preaînalt te va umbri!» 

Îndată rostită încuviințarea Mariei, şi misiunea 
îngerului Gavriil s-a împlinit: 

«Unul Domn lisus Hristos, Fiul lui Dumnezeu, 
Unul Născut, Care din Tatăl S-a născut 

mai înainte de toţi vecii. 

Născut, iar nu făcut... 

S-a pogorât din ceruri, 

şi S-a întrupat de la Duhul Sfânt şi din Fecioara 
Maria şi S-a făcut Om.» 

(Simbolul Credinței sau Credo-ul de la Niceea, 
325 d. Hr). 

De acum vestea îngerului coincide cu profeția lui 
Isaia. Această profeție se regăseşte în traducerea Septu- 
agintei, realizată cu două secole înainte de venirea lui 

Isus Hristos, şi în cadrul ei cuvântul ebraic a/ma, femeie 
tînără, este înlocuit cu cuvântul grecesc parrhenos, fe- 
CIOară. 

Această icoană a Fecioarei însărcinate ilustrează 
şi împlinirea făgăduinţei făcute tuturor profeților, patri- 
arhilor şi întregului neam de strămoşi ai lui Hristos: 

«Juratu-s-a Domnul lui David adevărul 

şi nu-l va lepăda: 

Din rodul pântecelui tău, 

aşeza-vol ţie urmaşi pe tron» 

(Psalmul 131, 11) 

Acest verset psalmic este cântat la Sfânta Litur- 
ghie din ziua Buneivestiri, înainte de ieşirea cu Sfânta 
Evanghelie. 


RUGĂCIUNEA «BUCURĂ-TE, MARIE» 


Arhanghelul Gavriil a zis Maicii lui Dumnezeu: 
«Bucură-te, Marie, ceea ce eşti plină de har, Domnul 
este cu tine» (Luca 1, 28). 

Puțin mai târziu, atunci când Maria o întâlneş- 
te pe verişoara sa Elisabeta, mama lui loan Botezătorul, 
aceasta o vede pe Fecioara însărcinată. Fa recunoştea 
semnul lui Isaia prin tresăltarea de bucurie din pântecele 
său a pruncului profet al celui Preaînalt şi Înaintemergă- 
tor. Atunci, Elisabeta, completând salutarea îngerului, va 
adăuga: «Binecuvântată eşti tu între femei şi binecuvân- 
tat este rădul pântecelui tău!» (Luca 1, 41-42). 

Mai târziu, Biserica ne va învăţa să recunoaştem 
că într-adevăr Fecioara este cea «care a născut pe Mân- 
tuitorul sufletelor noastre». Am descoperit prin texte 
originea acestei frumoase rugăciuni pe care o adresăm 


10 «Bucură-te, Marie!» redă în limba română binecunoscuta Ave 
Maria, salutarea îngerului în latină, care a dat numele său acestei 
rugăciuni. 


NOUL ADAM: ÎNTRUPAREA 47 


Fecioarei Maria în fiecare zi. 


«MĂREŞTE SUFLETE AL MEU PRE DOMNUL» 
(MAGNIFICAT'!) 


Să contemplăm în continuare această icoană a Fe- 
cioarei Maria însărcinată! Cele trei stele de pe veşmântul 
său, una pe frunte şi două pe umeri, simbolizează fecio- 
ria sa: înainte, în timpul şi după naştere. Se poate ob- 
serva că Maria însăşi este în stare de rugăciune: braţele 
înălțate reprezintă gestul orantei'”?. Ajungem imediat la 
gândul că Maica lui Dumnezeu, după exclamaţia Elisa- 
betei, zice la rândul său: 

«Măreşte suflete al meu pre Domnul, 

ŞI s-a bucurat duhul meu de Dumnezeu, Mântui- 
torul meu». (Luca 1, 46-47) 

(Ceea ce eşti mai cinstită decât heruvimii şi mai 
mărită, fără de asemănare, decât serafimii, care fără stri- 
căciune pe Dumnezeu Cuvântul ai născut; pe tine, cea cu 
adevărat Născătoare de Dumnezeu, te mărim)'*; 

Că a căutat spre smerenia roabei Sale. 

Că, iată, de acum mă vor ferici toate neamurile!“. 

Că mi-a făcu mie mărire Cel Puternic 

Și sfânt este numele Lui. 

Şi mila Lui din neam în neam, 


'! În limba latină, Magnificat este primul cuvânt la cântării Mariei 
(Luca 1, 46-55). Această rugăciune este cântată în întregime în tra- 
diția răsăriteană la utrenie, iar în cea occidentală la vecernie. 

12 Orant este un cuvânt de origine latină, de la orare, a se ruga, şi 
desemnează o persoană aflată în rugăciune, aşa cum este de pildă 
preotul în faţa altarului. 

13 Acest răspuns este intercalat după fiecare verset în canonul Utre- 
niei. 

+ Cinstind-o astăzi pe Maica Domnului, împlinim noi înşine aceas- 
tă profeție. 

spre cei ce se tem de El. 

Făcut-a tărie cu braţul Său, Domnul. 

Risipit-a pe cei mândri în cugetul inimii lor. 

Coborât-a pe cei puternici de pe tronuri 

ŞI 1-a înălţat pe cei smeriţi, 

Pe cei flămânzi i-a umplut de bunătăţi şi pe cei 
bogaţi i-a scos afară deşerţi. 

Sprijinit-a pe Israel, sluga sa, 

ca să pomenească mila sa. 

Precum a grăit către părinţii noştri, 

Lui Avraam şi seminţiei lui, până în veac» 

(Luca 1, 47-55) 


«ISAIE, DÂNŢUIEŞTE!» 


Semnul lui Isaia împlinit, Fecioara purtând în 
pântece, ne luminează cu mai multă putere acele eve- 
nimente minunate din viaţa noastră. La Cununie sau la 
Hirtonia întru diacon sau preot, când primim aceste tai- 
ne care ne deschid calea către Împărăţia cerurilor, săvâr- 
şim 0 procesiune cântând: 


«Isaie, dănțuieşte! Fecioara a purtat în pântece 

şi a născut Fiu, pe Emanuel, 

pe Dumnezeu şi Omul; Răsăritul 

este numele Lui, 

pe care slăvindu-L, 

pe Fecioara o fericim.y5 

Dumnezeu şi Om totodată, iată întreg sensul 
Întrupării. Fecioara se uneşte cu Dumnezeu, devenind 
astfel Mama Sa. După chipul Fecioarei Maria, şi noi con- 
simţim şi primim pe Dumnezeu, căci Dumnezeu Se în- 
trupează şi în noi toţi, prin Duhul Sfânt. Cu adevărat, ţe- 


15 Glas 5, irmos la cea de-a noua odă a canonului. 

lul creştinului, al luptei sale cu păcatul pentru a dobândi 
iertarea lui Dumnezeu, este acela de a lăsa să transpară 
Intruparea Cuvântului în viaţa sa, în însuşi trupul său. 

Rugăciunile Părinților Bisericii, pe care le rostim 
înainte de cuminecare, ne pregătesc pentru această uni- 
re cu Dumnezeu în trupul nostru, ca de exemplu aceea 
Sfântului Vasile cel Mare: «...primind părticica Sfintelor 
Tale Taine, să mă unesc cu Sfântul Tău Trup și Sânge și 
să Te am pe Tine locuind şi petrecând întru mine împre- 
ună cu Iată] şi cu Sfântul Duh». 

Hristos, Dumnezeul Cel Viu, vine la noi să ne 
caute, să ne readucă la Tatăl Său şi să ne împace cu El. 
EI este Cela Care ne redă chipul pierdut. El Se face ase- 
menea nouă pentru ca noi să putem regăsi chipul şi ase- 
mănarea noastră cu Dumnezeu. El vine să ne caute ca 
pe «drahma cea pierdută», ca pe «oaia rătăcită»: să ac- 
ceptăm să redevenim fii ai luminii pentru a fi asemenea 
Lui. «Dumnezeu S-a făcut Om, pentru ca omul să se 
îndumnezeiascăy!*. Trebuie, însă, să mărturisim că e un 
mare curaj să crezi aceasta ! Să ne întoarcem din nou că- 
tre Maria, Maica lui Dumnezeu, căci ea a împlinit total 
unirea cu Dumnezeu şi ea ne este deci călăuza pe această 
cale. 


15 Această expresie se regăsește la mulţi dintre Părinţii Bisericii. 

C) CRĂCIUNUL 


«Şi Cuvântul S-a făcut trup 
şi S-a sălăşluit între noi...» 
(loan |, 14) 


În capitolul precedent am meditat asupra Cuvân- 
tului lui Dumnezeu făcut Om, dar într-un chip cu totul 
tainic şi încă ascuns în pântecele Maicii Sale. Trecem 
acum să descoperim cu uimire Naşterea lui lisus Hris- 
tos. Mai înainte de a lua aminte cele ale Naşterii, să ne 
oprim o clipă asupra unui aspect care poate şochează pe 
unii dintre noi. 

Festivitățile de Crăciun iau uneori asemenea pro- 
porții, încât riscăm să uităm adevăratul sens al acestei 
sărbători: aspectul comercial copleşitor, decoraţiile scli- 
pitoare din magazine, din case şi chiar de pe străzi, fol- 
clorul moş-crăciunilor împins până la absurd, excesul 
de mâncare și de cadouri. Într-adevăr, păgânismul nu a 
murit Şi nici adorarea idolilor! Viţelul de aur ia locul lui 
Dumnezeu Cel înomenit. La vârsta adolescenţei, mulți 
tineri resimt această exagerare cu dezgust şi păstrează 
Crăciunului o amintire scârbită de excesul de ciocolată şi 
de decepția care urmează abundenței de daruri. În case 
se păstrează un loc discret pentru Iisus în diorama Naş- 
terii!”, în mijlocul celorlalte personaje: Fecioara Maria, 
Josif, păstori, magi etc. Se pune apoi accentul pe sărbă- 
toarea familiei şi se riscă devierea tainei lui Dumnezeu 
devenit prunc, uitându-l pe regele lui Israel, pentru a lăsa 
copilului capricios al familiei impresia că el este regele 
sărbători. 

Unii reacționează bucuroşi la această exuberanță 


i7 Obicei întâlnit cu precădere în rândul creştinilor de rit latin (n. 
ed.). 

şi încearcă să dea un sens social sărbătorii Crăciunului. 
Există mulți tineri care organizează agape pentru săr- 
mani, bătrâni. persoane izolate, orfani, bolnavi etc. 

Dacă am înţeles mesajul Crăciunului, care ne în- 
vață să iubim pe săraci şi să-i slujim, să ne întoarcem mai 
înainte de toate către Hristos. Numai El poate să ne în- 
veţe cum să-i iubim cu adevărat pe săraci, nu pentru pro- 
pria noastră slavă, nici chiar pentru un ideal social, ci din 
iubire față de om, aşa cum El Însuși a iubit. lisus Hristos 
S-a făcut EI Însuși primul dintre sărmani; nimeni nu s-a 
sărăcit pe sine într-un mod desăvârşit ca E], şi aceasta de 
bunăvoie, căci nu trebuie să uităm vreodată că El este 
Cea de a doua Persoană a Sfintei Treimi, Fiul lui Dumne- 
zeu şi că El S-a golit'* pe Sine până la a se face un copil 
fără apărare, culcat pe paie, la picioarele animalelor: 

«Care, Dumnezeu fiind în chip. n-a socotit o ştir- 
bire a fi El întocmai cu Dumnezeu, ci S-a deșertat pe 
Sine, chip de rob luând, facându-Se asemenea oameni- 
lor; şi la înfăţişare aflându-Se ca un Om» (Filipeni 2, 
6-7). 

EI S-a făcut sclav cu adevărat, pentru că şi-a înce- 
put viața pământească printr-un act administrativ, fiind 
înscris ca supus al împăratului roman. De îndată ce şi-a 
asumat condiția noastră umană, a fost respins: nu a mai 
fost loc pentru El în casa de oaspeți: «Piatra pe care au 
nesocotit-o ziditorii, Aceea a fost pusă în capul unghiu- 
lui» (Psalmul 117, 22). 

Şi, din respingere în respingere, a fost nevoit să 
fugă în Egipt: iată-L, deci, sclav, sărac şi exilat. pe Împă- 
ratul universului! 

Crăciunul este şi mesajul Păcii! Chiar pentru cei 
care L-au uitat sau care nu L-au cunoscut niciodată, Cră- 
ciunul simbolizează pacea pe pământ şi mbirea între oa- 


15 Termenul biblic kenoză desemnează ancaniizarea. deşertarea. 
coborârea, micşorarea lui Dumnezeu. 


NOUL ADAM: ÎNTRUFAREA 53 


meni, fie şi numai pentru 24 ore sau pentru o noapte (de 
pildă armistiţiile în timpul războaielor, încetări ale focu- 
lui. mesaje de pace ale tuturor guvernelor din lume etc.). 
Acest lucru este potrivit pentru că Hristos este Dumne- 
zeul milei, «Domnul Păcii», iar pacea Lui nu are hotare 
(Isaia 9, 5-6). 

Pacea acestei lumi este uneori sinonimă cu o pe- 
rioadă de acalmie între două războaie. lisus este «Dom- 
nul Păcii», al unei păci fără sfârşit; Împărăţia Sa nu se va 
prăbuşi ca toate celelalte împărăţii, domnii, guvernări, 
dictaturi. Pacea lui lisus Hristos ne face să participăm 
chiar de pe acum la împărăţia Sa care va să vină. Să în- 
vățăm de acum să purtăm această pace a lui Hristos în 
noi! Să ascultăm ca şi păstorii de odinioară cântarea în- 
gerilor din noaptea de Crăciun: «Slavă întru cei de sus 
lui Dumnezeu şi pe pământ pace, între oameni bunăvoi- 
re!» (Luca 2, 14). 

Să fim martorii acestei împăcări minunate între 
cer şi pământ, între Durmnnezeu şi oameni! 

Noi nu vom epuiza niciodată mesajul Crăciunu- 
lui, frumuseţea şi taina sa. Am evocat aici pacea şi sără- 
cia. Inţelegem aceste două aspecte în Persoana lui lisus: 
El este Pacea și El este Cel mai sărac dintre săraci. Acum 
putem să aprofundăm şi mai mult Naşterea Domnului, 
studiind esenţialul acestei sărbători, sensul său cel mai 
profund, care ne revelează taina Intrupării: Dumnezeu 
se face Om. 

Vom căuta să înțelegem Întruparea prin mijloci- 
rea icoanei și prin ijectura Evangheliei. Să privim icoana 
care ne împacă dintr-o dată cu sărbătoarea Crăciunului şi 
ne face să uităm excitaţia care o însoţeşte. In atmosfera ei 
domneşte atâta pace şi armonie încât totul e în sărbătoa- 
re, adică în bucurie. Stelele strălucesc în ceruri, stâncile 
se deschid pentru a-L primi pe Creatorul lor, animalele 
stau potolite, păstorii se bucură dimpreună cu îngerii, 

magii mărşăluiesc bucuroşi spre descoperirea Adevă- 
rului revelat printr-o stea. Totul e învăluit în lumină, o 
lumină de-o strălucire aparte, aceea despre care vorbeşte 
Sfântul Evanghelist Luca: «Şi iată îngerul Domnului a 
stătut lângă ei şi slava Domnului a strălucit împrejurul 
lor...» (Luca 2, 9). 


«Fecioara astăzi, pe Cel mai presus de ființă 

naşte 

Și pământul peştera Celui neapropiat aduce. 

Îngerii cu păstorii slavoslovesc 

Și magii cu steaua călătoresc, 

Că pentru noi S-a născut 

Prunc tânăr, Dumnezeu Cel mai înainte de veci» 

(Sfântul Roman Melodul, 

Condacul Naşterii Domnului) 


Poetul Roman Melodul care a alcătuit condacul 
şi pictorul anonim care a realizat icoana regăsesc ace- 
eaşi inspiraţie, aceeaşi sursă extrasă din Evanghelie. Să 
reluăm comentariul asupra icoanei: în afară de îmbă- 
ierea Pruncului, detaliu deplin omenesc în legătură cu 
naşterea unui copil şi forfota din jurul unui asemenea 
eveniment, în rest iconografia este foarte fidelă spiritului 
Evangheliei. Dacă recitim cele două naraţiuni evangheli- 
ce ale Naşterii, datorate lui Matei şi Luca, regăsim toate 
elementele reunite în icoană. Să facem o paralelă între 
icoană şi Evanghelia după Matei (1, 18-25). 

Mai înainte de toate îndoiala lui Iosif asupra fecio- 
riei Mariei şi a obârşiei dumnezeieşti a lui lisus. În partea 
de Jos a icoanei, losif stă copleşit de gînduri, cu capul în 
mâini, ispitit de demonul îndoielii, sub înfăţişarea unui 
bătrân păstor (dreptul Iosif nu va fi singurul în istoria 
omenirii, care se va îndoi de această taină, prea mare 
pentru înţelegerea omenească). După episodul cu losif 

căruia un înger îi dezvăluie adevărul asupra firii uma- 
ne şi divine reunite în lisus Hristos, Sfântul Evanghelist 
Matei trece foarte repede peste naşterea de la Betleem şi 
redă amănunțit vizita magilor (Matei 2, 1-12). 

Pe icoană vedem aceste personaje de rang înalt 
în căutarea Regelui iudeilor. Troparul sărbătorii dezvoltă 
tema magilor: 


«Naşterea Ta Hristoase, Dumnezeul nostru, răsă- 
rit-a lumii lumina cunoştinței, că întru dânsa cei ce slujeau 
stelelor de la stea s-au învăţat să se închine ie, Soarelui 
dreptății, şi să Te cunoască pe Tine, Răsăritul cel de sus; 
Doamne, slavă Ție» (Troparul Crăciunului). 


Magii reprezintă pe maeştrii ştiinţei vechi!?. Ei 
sunt învăţaţi de către astre şi datorită unei stele iau calea 
în căutarea unui rege care tocmai s-a născut şi găsesc un 


Pe vremea lui Moise a fost vestită o profeție duşmanilor lui Israel 
ca să-l reveleze pe Mesia neamurilor, adică păgânilor. Într-adevăr, 
Balaqg, regele Moabului, cuprins de frică în faţa numărului şi pu- 
terii poporului iudeu, a venit la vrăjitorul Valaam, care, chiar dacă 
era străin de Israel, recunoştea şi slujea adevăratului Dumnezeu. 
Balag i-a cerut lui Valaam să-l blesteme pe Israel, ca să-l facă să 
piardă lupta. Acesta, dimpotrivă, în loc să-l blesteme a rostit trei bi- 
necuvântări asupra lui Israel, profeţind apoi şi lăudând pe urmaşul 
lui lacov: «O Stea va răsări din Iacob, un Toiag (Sceptru) se ridică 
din Israel» (Numeri 24, 17). Putem recunoaşte în Valaam pe stră- 
moşul magilor. Acesta ne ajută să întrevedem aşteptarea lui Mesia 
în afara lui Israel, precum va spune clar dreptul Simeon la templu, 
în fața Pruncului lisus: «...văzut-au ochii mei mântuirea Ta, care 
ai pregătit-o tuturor popoarelor, Lumină spre lămurirea (lumina- 
rea, descoperirea) neamurilor şi slavă poporului Tău Israel». Este 
important în vremea noastră să ne amintim că Dumnezeu nu şi-a 
schimbat atitudinea față de oamenii străini de credință. Dacă creş- 
tinii au primit de la Israel moştenirea mesianică şi dacă ei recunosc 
în Persoana lui Hristos pe Fiul lui Dumnezeu, aceasta nu înseamnă 
că trebuie să-L închidă şi să-l păzească în incinta Bisericii, ci să-L 
facă să strălucească slava Sa în lumea întreagă. 

prunc culcat într-o iesle. Ei îi mărturisesc lu: Irod că voiau 
să-l omagieze pe Regele iudeilor, dar, când au aflat Prun- 
cul, s-au umplut de bucurie mare şi în loc de urări res- 
pectuoase, ] s-au închinat oferindu-l daruri, aur ca unui 
Rege, tămâie pentru Dumnezeu, smirnă pentru omul mu- 
ritor. Aceaşti savanţi veniţi din Răsărit au găsit Adevărul 
însuşi, pe acela pe care L-au căutat întotdeauna în astre. 
Acum ei L-au cunoscut pe Soarele Dreptăţii, Răsăritul cei 
de sus, pe Cel coborât din cer. Acest cer nu este acela 
creat la început, acela în care se mişcă astrele. Acele astre 
nu puteau da magilor decât o cunoaștere parţială. Soarele 
dreptății este necreat, Lumina cunoștinței îl revelează pe 
Dumnezeu, Răsăritul Cel de sus, Care Se face cunoscut 
magilor, Acesta este Cuvântul Care era întru început la 
Dumnezeu şi Care era Dumnezeu (loan 1, 1), Cel de di- 
naintea veacurilor. Adică, Cel Care este înainte de timp şi 
de materia creată. 

Putem să facem o paralelă între căutarea magilor 
Şi revelația făcută păstorilor, aşa cum e redată de Sfântul 
Evanghelist Luca (Luca 2, 1-19). 

Savanţilor le-a trebuit să facă o lungă cercetare 
pentru a ajunge până la Dumnezeu. Păstorii au primit 
Vestea cea Bună direct de la un înger, fără tranziţie sau 
pregătire. 

Textul Sfântului Luca este compus cu o mare mă- 
jestrie. Ca şi imnograful şi iconograful, evanghelistul con- 
templă evenimentul cu agerimea unei priviri trezite prin 
Duhul Sfânt şi îl redă în această Lumină care transcende 
şi transfigurează pura naraţiune descriptivă. 

Sfântul Evanghelist situează din capul locului 
evenimentul în istorie: edictul împăratului August, re- 
censământul, numele guvernatorului Siriei din acea pe- 
rioadă de timp. Apoi plasează personajele principale în 
spaţiul geografic: Iosif şi Maria se deplasează din Galileea 
la Bethleem, căci ei sunt din seminţia lui luda, din casa 

lui David. Aici istoria se întretaie cu planul divin, căci, 
într-adevăr, prin voia lui Dumnezeu, prin Pronia Sa, şi nu 
întâmplător, lisus se naşte la Betleem, oraşul de obârşie al 
regelui David. lisus este Unsul lui Dumnezeu (Mesia în 
ebraică, Hristos în greacă), El este Regele lui Israel, Fiul 
lui David (Miheea 5, 1). 

Evanghelistul ne înfăţişează naşterea lui lisus în 
afara oricărei localităţi, în cîmp, vecinătatea păstorilor pe 
cîmp dând mărturie că scena se petrece în mijlocul natu- 
II. 

Veţi spune, poate, că evanghelistul nu face nicio 
mențiune despre peşteră şi că el nu vorbeşte decât despre 
iesle. O iesle presupune un staul, pentru că acesta e locul 
unde se dă de mâncare animalelor şi păstorii se foloseau 
de peşteri pentru a-şi găzdui turmele şi a se adăposti ei 
ÎNŞIŞI. 

Evanghelistul nu menționează nici boul şi nici asi- 
nul. Logica suplineşte relatarea directă: Iosif, pentru a că- 
lători, avea un asin, iar ieslea era plină cu fân pentru hrana 
animalelor. Boul aminteşte aici de prezenţa vitelor. Dar nu 
din grija de a fi credibil, sunt cele două animale în icoană, 
ci pentru că din totdeauna şi pretutindeni iconografia Cră- 
ciunului se referă la profeția lui Isaia: 

«Boul recunoaşte stăpânul său 

şi asinul ieslea domnului său, 

dar Israil nu Mă cunoaşte, 

poporul Meu nu Mă înţelege». 

(Isaia 1, 3). 

În faţa peşterii, Maria stă culcată în poziţia obişnu- 
ită a unei lăuze. Silueta ei este monumentală şi ea ocupă 
un loc important în compoziţia icoanei, fapt care expri- 
mă importanţa Fecioarei în taina Intrupării: Maria, prin 
naşterea Fiului său, devine Maica lui Dumnezeu, 7heoto- 
kos%. Există nu de puţine ori întrebarea: de ce stă Maria 


% Theotokos, cuvânt grecesc, Maica Domnului sau «Născătoare de 

cu spatele la Prunc? Ea priveşte cu compasiune spre Iosif, 
cel cuprins de îndoială şi, prin el, omenirea întreagă se 
aruncă în întunericul ignoranței. Mâna Maicii Domnului 
pare să arate spre Noul Născut şi prin acest gest ca călău- 
zeşte tot omul, spre Fiul lui Dumnezeu?!. Ea L-a adus pe 
lume pentru mântuirea neamului omenesc, ca să desco- 
pere oamenilor slava cea mare a lui Dumnezeu. Bucuria 
Fecioarei depăşeşte simpla mândrie maternă, care e un 
sentiment cu totul firesc, dar mult prea omenesc. Mâna 
Mariei e îndreptată spre Prunc și, în acelaşi timp, e aşe- 
zată pe pieptul său: iconograful, dorind, poate, prin acest 
gest discret, să facă referire la cuvintele Sfântului Luca: 
«...lar Maria păstra toate aceste cuvinte, punându-le în 
inima sa» (Luca 2, 19). 

Intreaga compoziţie picturală e centrată pe peşte- 
ră, spre ea converge totul. Este ca o spirală al cărui punct 
central este acest hău de întuneric dintru care ţâşneşte 
Lumina. lisus este în scobitura peşterii ca şi cum ar fi 
1eşit chiar din pământ. Această imagine ne dă adevăratul 
sens al Întrupării. Atunci când a fost creat, Adam a fost 
luat din pământ. Acum, Cel de-al doilea Adam, Hris- 
tos, recrează omul în Persoana Sa. Fiul lui Dumnezeu, 
în scobitura peşterii, a luat condiția noastră umană: el 
s-a născut din pământ şi se va întoarce în pământ, la vre- 
mea îngropării sale: «Omul cel dintâi, ivit din pământ, 
este pământesc; cel de-al doilea om este venit din cer... 
Și după cum am purtat chipul cel pământesc, să purtăm 
şi chipul Celui ceresc» (ICorinteni 15, 47 şi 49). 


Dumnezeu» cum o numesc toate imnele bizantine. 


21 Gestul Mariei arătînd pe Fiul său aminteşte icoana numită «Odi- 
ghitriay, cea carre călăuzeşte; îl face cunoscut oamenilor pe Fiul 
lui Dumnezeu. Conform tradiţiei bizantine, e cel mai vechi tip de 
icoană, prima fiind pictată chiar de Sfântul Luca. Cf. L. Ouspensky 
şi V. Lossky, The meaning of Icons, Urs Graf-Verlag, Olten, Elve- 
ţia, 1952, p. 8l. 

Dacă Hristos S-a pogorât din cer până în mărun- 
taiele pământului”? şi, mai târziu, până în fundul iadu- 
lui, a făcut aceasta pentru ca şi noi să înviem împreună 
cu El! Odată cu sărbătoarea Crăciunului ne cuprinde o 
imensă bucurie, pentru că «Dumnezeu este cu noi», ceea 
ce în ebraică se spune: «EMMANUEL». 


* Am vorbit mult în acest capitol despre Întrupare, despre cer şi 
pământ unite în Persoana lu: Hristos. Trebuie, însă, să evităm co- 
miterea unei erori în legătură cu termenul cer. Pământul, de la sine 
înțeles, reprezintă materia creată. Cerul nu trebuie să fie confundat 
cu firmamentul, creat şi el în primele zile ale Facerii. Copiii sunt 
crescuţi câteodată chiar până la vârstă mai mare cu acest dumne- 
zeu al cerului pe care cosmonauţii nu l-au întâlnit. Atunci când le 
spunem copiilor că bunicul sau bunica sunt în cer cu Dumnezeu, 
primim mai mereu întrebarea: «Cum au ajuns acolo? Cu avionul?». 
Cerul în care Hristos stă de-a dreapta Tatălui nu are un loc, acest 
cer nu este localizabil. În Faptele Apostolilor unde ne este relata- 
tă Înălţarea Domnului, Apostolii privesc cerul, iar doi bărbaţi în 
veşminte albe, doi îngeri, le spun: «Bărbaţi galileeni, de ce staţi 
privind la cer?» (Faptele Apostolilor 1, 11). Să luăm această în- 
trebare ca şi cum ne-ar fi adresată nouă înşine şi să nu privim 
cerul ca pe un loc, ci ca pe Slava întru care Dumnezeu, Tatăl, Fiul, 
și Duhul Sfânt domneşte în veci. 

Scopul celei de a doua părți din această carte este 
să redescoperim aşteptarea mesianică în cadrul poporu- 
lui iudeu (Mesia în ebraică, Hristos în greacă) pentru a-L 
putea recunoaşte în Persoana lui lisus din Nazaret. Cel 
care crede cu adevărat că lisus este Hristos-ul vestit de 
către profeţi («Cel Care trebuie să vină» — Luca 7, 19) şi 
aşteptat de popor, acela devine creştin!. 


Copilul: Hristos nu este numele lui lisus ? 

Bătrânul: În mod sigur, nu! Cuvântul Hristos de- 
semnează pe Cel Care a fost vestit de profeţi, care, într-un 
anume sens, i-au desenat schiţa. Titlul «Hristos» desemna un 
necunoscut, descris anticipat, aşteptat, sperat. Se cunoştea 
rostul pe care-l va împlini, anumite trăsături ale sale, rolul pe 
care era chemat să-l joace dar nu se cunoştea cine va înde- 
plini acest rol. 

Când lisus va veni, unii vor recunoaşte în El pe Hris- 
tos Cel aşteptat. Aceştia sunt cei care se vor numi creştini. 

Vom încerca să redesenăm schiţa a ceea ce s-a numit 
«aşteptare mesianică», adică vom pomeni câteva din faptele 
şi cuvintele prin care Dumnezeu a vestit şi a pregătit venirea 
Fiului Său. Vom descrie apoi evenimentul şi semnele care vor 
permite să recunoaştem în lisus din Nazaret pe Hristos sau 
Mesia Cel aşteptat. 


i «...Şi în Antiohia, întâia oară, ucenicii s-au numit creştini» (Fap- 
tele Apostolilor 11, 26). 


CAPITOLUL | 


AȘTEPTAREA MESIAN ICĂ 
A) CREDINȚA LUI AVRAAM 


pe unsprezece capitole ale Facerii, prima carte 
a Bibliei, nu aparţin genului istoric propriu-zis. Nu- 
mai de la capitolul la doisprezececelea, cu expunerea 
făgăduinţelor făcute de Dumnezeu lui Avraam, intrăm 
cu adevărat în istorie, adică în relatarea unor evenimen- 
te care pot fi încadrate în timp şi în spațiu. Dumnezeu 
promite să intervină în viaţa oamenilor şi acest legământ 
inaugurează istoria poporului lui Dumnezeu, Israel, care 
ne va conduce pînă la Hristos, Regele lui Israel. 
Aventura lui Avraam începe într-un mod foarte 
abrupt: «Domnul a zis către Avraam: ieşi din pământul 
tău, din neamul tău şi din casa tatălui tău şi vino în pă- 
mântul pe care ţi-l voi arăta Eu. Şi Eu voi ridica din tine 
un popor mare, te voi binecuvânta, voi mări numele tău 
încât vei fi izvor de binecuvântare; Şi se vor binecuvânta 
întru tine toate neamurile pământului» (Facere 12, 3). 
Primind această poruncă şi această făgăduinţă, 
Avraam nu şovăie şi pleacă îmreună cu soția sa Sara, cu 
nepotul său Lot şi cu toate turmele sale. El îşi lasă ţara, 
liniştea şi se încumetă spre un viitor necunoscut, hotărât 
de darurile lui Dumnezeu. El îşi întemeiază întreaga via- 
ță pe acest cuvânt cu o ascultare şi o încredere fără hotar 

în Dumnezeu. 

Din această primă istorisire remarcăm credinţa 
lui Avraam, credință exemplară, care e darul lui Dumne- 
zeu şi acceptare a darului, credinţă liberă şi eliberatoare 
care implică o cooperare la lucrarea lui Dumnezeu, un 
«da» fără rezerve. Această credinţă e de acelaşi fel ca 
cea a Maicii lui Dumnezeu şi a fiecărui creştin: ea va pri- 
mi cercetare din partea lui Dumnezeu. În afară de aceas- 
ta, există în chemarea lui Dumnezeu şi în răspunsul lui 
Avraam o familiaritate plină de iubire reciprocă. Dum- 
nezeu vorbeşte, El cheamă pe nume pe cei pe care îi ale- 
ge şi aşteaptă un răspuns din partea lor. Israel îşi va trăi 
viaţa ca un dialog între Dumnezeu şi om. Este o relaţie 
de la persoană la persoană într-un şir de situaţii concrete 
care se derulează ca o simplă poveste. 

Dumnezeu nu încetează să lucreze şi simțim a- 
ceasta cu bucurie citind Biblia. Această lucrare nu este 
oare un aspect a ceea ce Scriptura numeşte Slava lui 
Dumnezeu? Avraam porneşte la drum spre ţara Cana- 
anului şi, din «popas în popas», el străbate Neghebul, 
Egiptul, se întoarce în Negheb, urmîndu-şi calea neobo- 
sit, întâlnind multe lucruri noi (aventuri). 

Domnul se adresează din nou lui Avraam, făgă- 
duindu-i o posteritate numeroasă şi adăugând: «Tot pă- 
mântul pe care îl vezi, ţi-l voi da ție». (Facere 13, 15). 

Ma: tirziu, atunci când cuvântul lui Dumnezeu 
1-a fost adresat a treia oară, Avraam răspunde: «Doamne 
Dumnezeule, ce-mi vei da Tu mie? Eu trec din viaţă fără 
feciori...» (Facere 15, 2). Domnul i-a zis: «Priveşte la cer 
şi numără stelele dacă poţi să le numeri... atât de mulţi 
vor fi urmaşii tăi» (Facere 15, 5). Făgăduinţa este dublă: 
o moştenire — stăpânirea ţării Canaanului și un moşteni- 
tor — o posteritate numeroasă şi binecuvântată. Avraam 
şi soţia sa nu aveau copii?, şi ei erau înaintați în vârstă, 


2 Sara avea o slujitoare egipteană numită Agar. Sara spusese lui 

dar «Avraam a crezut cuvântului lui Dumnezeu și i-a 
socotit lui aceasta ca dreptate» (Facere 15, 6). 

Înţelegem ceea ce aceasta vrea să spună, dacă 
medităm la cuvintele Sfântului Apostol Pavel în legătură 
cu acest subiect: «Pentru că Avraam şi seminţia lui, nu 
prin lege au primit făgăduinţa că vor moşteni lumea, ci 
prin dreptatea cea din credință. Căci dacă moştenitorii 
sunt cei ce au legea, atunci credinţa a ajuns zadarnică, 
iar făgăduinţa s-a desfiinţat, căci legea pricinuieşte mîn- 
ie; dar unde nu este lege, nu este nici călcare de lege. De 
aceea moştenirea făgăduită este din credinţă, ca să fie 
din har şi ca făgăduinţa să rămînă sigură pentru toţi ur- 
maşii, nu numai pentru cei ce se ţin de lege, ci şi pentru 
cel ce se țin de credința lui Avraam, care este părintele 
nostru al tuturor. Precum este scris: Te-am pus părinte 
al multor neamuri, în faţa Celui în Care a crezut, a lui 
Dumnezeu, Care înviază morţii şi cheamă la ființă cele 
ce încă nu sunt» (Romani 4, 13-17). 

Dumnezeu a vorbit a patra oară lu Avraam, fă- 
găduindu-i nu numai întreaga ţară a Canaanului, ci şi un 
fiu de la soţia sa, Sarra. Avraam avea atunci aproape o 
sută de ani şi soţia aproape nouăzeci. Bărbaţii şi femeile 
nu mai pot avea copii când sunt atât de înaintați în vîrstă, 
dar Dumnezeu vrea să schimbe cursul istoriei: 

«Cine este Dumnezeu mare ca Dumnezeul nostru, 

Tu eşti Dumnezeu care faci minuni»“ (Psalmul 135). 

Aici se petrece o întîmplare cu profunde semnifi- 
cații numită adesea «arătarea de la stejarul Mamvri» sau 


Avraam să ia de femeie pe Agar şi aceasta a avut un fiu, căruia 
Avraam i-a pus numele Ismail. Acesta este considerat patriarhul 
arabilor, fie ei creştini sau musulmani (Vezi Galateni 4, 21 ş. u.). 


> Dreptatea nu este o virtute, ci răspunsul lui Dumnezeu la credința 
omului; Dumnezeu recunoaşte ca «drepty pe cel care crede în El. 

1 Verset cântat ca prokimenon la vecerniile de la Cincizecime şi de 
la marile praznice ale anului: bisericesc. 


66 BOTEZUL DOMNULUI NOSTRU ISUS HRISTOS 


«ospitalitatea lui Avraam»: «Domnul S-a arătat iarăşi lui 
Avraam la stejarul Mamvri, pe când stătea la uşa cortu- 
lui, sub zăpușala zilei. Şi ridicându-şi ochii şi privind, 
iată trei bărbați stăteau înaintea lui; şi când I-a văzut, 
a alergat din uşa cortului întru întâmpinarea lor şi s-a 
închinat până la pământ. Şi a rostit: „Doamne, dacă am 
aflat har înaintea Ta, nu trece cu vederea pe robul Tău...” 
» (Facere 18, 1-15). 

Aţi remarcat că ni se spune: «Domnul i s-a ară- 
tat», iar apoi ni se arată trei personaje. Cui se adresează 
Avraam la singular, spunând «Doamne»? dacă...! Nu-i 
ciudat? Dumnezeu... trei persoane... Unu în trei... 

Istorisirea îşi urmează cursul: Sara prepară în 
grabă un ospăț la care Avraam serveşte cuviincios celor 
trei, în vreme ce Sara se ascunde în cort. Într-un celebru 
mozaic, ea este înfăţişată surâzând nedumerită, în clipa 
în care îşi bagă capul printre perdelele de la ușa cortului 
pentru a privi pe oaspeţi Şi a asculta cuvintele lor. 

Dumnezeu făgăduieşte atunci că Sara va avea un 
fiu peste câteva luni. Auzind aceasta, Sara a râs în sinea 
sa. Această făgăduință uimitoare va fi, totuşi, ținută. O 
bucurie mare i-a fost dăruită lui Avraam: Sara soţia sa 
bună a ajuns mama unui fiu, Isaac”. Isaac la rândul său 
va avea un fiu, lacov. 


B) LUPTA LUI IACOV CU ÎNGERUL 


Iacov, fiul lui Isaac se reîntoarce în patria sa, în 
țara Canaanului, după o absenţă de 20 ani, în fruntea 
unei măreţe caravane: doisprezece fii, femei, servitori, 
animale. El face ca familia sa să treacă prin Valea Iab- 
boc, iar el rămâne singur peste noapte. Şi atunci, în 
această noapte, se petrece scena măreaţă din care lacov 


5 Isaac în ebraică corespunde verbului a râde. 

Jese profund marcat, schimbat, şi, prin lacob («înlocuito- 
rul» prin înşelăciune), poporul ales va primi numele său 
nou de Israel, care se tâlcuieşte: «cel care s-a luptat cu 
Dumnezeu». 

Ce s-a întâmplat la râul labboc? 

lacov se luptă cu o făptură misterioasă, cu înge- 
rul Domnului, prezenţa a lui Dumnezeu Însuşi. Iacov 
simte că o putere spirituală răzbate din adversarul său 
necunoscut. lacov, mereu gata de cuceriri, dorea să-şi în- 
suşească această putere sau cel puţin să se împărtăşească 
din ea. Lucru ciudat, însă, îngerul nu poate să-l învingă 
pe Iacov, iar Dumnezeu nu i se împotriveşte celui cu- 
rajos, iubeşte cutezanța noastră, dorul nostru după cele 
dumnezeieşti şi le făgăduieşte împărăţia cerurilor celor 
îndrăzneţi. Îi place, deci, când Iacov spune: «Nu-Ţi voi 
da drumul, până ce nu mă vei binecuvânta!» (Facere 32, 
26). Îngerul îl binecuvintează şi-l numeşte Israel, pentru 
«că te-ai luptat cu Dumnezeu şi cu oamenii şi ai ieşit 
biruitor» (Facere 32, 28). 

lacov a fost învingător. EI trebuie să se smerească 
în faţa măreției lui Dumnezeu şi pentru asta îngerul îl lo- 
veşte peste încheietura copasei, iar din acea noapte Iacov 
va fi şchiop. Pe de-o parte, dorul nostru după Dumnezeu 
trebuie să fie atât de aprins pentru ca întâlnirea noastră 
cu EI să fie cu putință, iar pe de altă parte, trebuie să 
ne recunoaştem pe noi înşine păcătoşi, răniți întru firea 
noastră adâncă, iar pentru această rană nu există leac de- 
cât Mântuitorul. 

Încercarea de la labboc s-a sfârşit, iar lacov nu- 
meşte locul luptei Peniel, adică față, pentru că, spune el, 
«am văzut pe Dumnezeu faţă către față şi sufletul meu a 
fost salvat». Pentru că L-a văzut pe Dumnezeu față către 
faţă, va putea, peste câteva clipe să-i spună fratelui său 
Esau: « Am văzut faţa ta de parcă aş fi văzut faţa lui Dum- 
nezeu, aşa de binevoitor mi-ai fost» (Facere 33, 10). 

Astfel, deci, făgăduinţa făcută de Dumnezeu lui 
Avraam este reînnoită, lacob este numit de atunci Israel, 
iar cei doisprezece fii ai săi vor fi israeliții, strămoşii ce- 
lor doisprezece seminţii ale poprului ales. 

Istoria lui Israel este aceea a unui urcuş lent şi 
anevoios spre Hristos, este o istorie a şovăielilor, a revol- 
telor, a fidelității şi slăbiciunilor oamenilor, dar şi a iubirii 
lui Dumnezeu pentru ei: istoria în care libertatea umană 
este pusă mereu la încercare prin voia lui Dumnezeu. 
Sensul tainic al acestei istorii pe care o vom descoperi 
puţin câte puţin este taina lui lisus Hristos Cel făgăduit, 
vestit şi pregătit: «Întru Tine se vor binecuvânta toate 
neamurile pământului». 

Prin alegerea lui Avraam, a lui Isaac şi a lui Iacov, 
Dumnezeu şi-a ales un popor: poporul lui Israel cu care 
E] întemeiază un legământ, pentru a se adresa, prin el, 
întregii omeniri chemând-o la mântuire. Din acest neam 
se va naşte Hristos şi de aceea creştinii sunt fiii lui Avra- 
am, ai lui Isaac şi ai lui lacov. 

Sfântul Apostol Pavel a spus: «... Iar dacă sun- 
teți ai lui Hristos, atunci sunteţi urmaşii lui Avraam, 
moştenitori potrivit făgăduinţei» (Galateni 3, 29). Avra- 
am este părintele credincioşilor“. 


C) UNGEREA LUI DAVID, SIMBOL 
AL LUI MESIA 


Aproape opt secole mai târziu, poporul lui Israel, 
care până atunci nu avusese alt Rege decât pe Dumne- 
zeu, resimte nevoia unui rege pământesc ca să-l călău- 
zească şi-i cere aceasta profetului Samuel. 

Dacă Dumnezeu Însuşi îl alege pe rege, atunci 


* Pentru toată această parte a se vedea revista Contacts nr. 59-60, 
articolul lui Lev Gillet; Daniel Rops, Le Peuple de /a Bible, Livre 
de Poche, nr. 150. 

Samuel, bărbat credincios şi înțelept, iubit de-ntreg po- 
porul, trebuie să-i dezvăluie misiunea sa celui pe care 
Dumnezeu l-a ales. Dumnezeu alesese mai întâi un băr- 
bat puternic şi frumos, din neamul lui Veniamin, cu nu- 
mele de Saul. Acesta a apărat cu mult curaj poporul lui 
Dumnezeu dar ascultarea lui a slăbit. Dumnezeu alege 
atunci un tânăr ca să-l înlocuiască. EI îl alege, pe când 
acesta era copilandru încă (adolescent) şi el va fi întâiul 
mare rege al lui Israel, cu numele David. 

Samuel trăia încă din copilărie pe lângă marele 
preot şi se ruga lui Dumnezeu. Fra pios şi se ruga ne- 
încetat, iar cei din vremea lui îl numeau de multe ori 
«profetul», adică cel care grăieşte în numele lui Dumne- 
zeu, sau «văzătorul», adică cel care cunoaşte planurile 
lui Dumnezeu. Samuel slujea în ţară ca «judecător». 

Dumnezeu îi grăieşte lui Samuel: «Mergi la Bet- 
leem căci am ales un rege din neamul lui lesei, anume 
dintre fiu lui. 

Când Samuel ajunge la Betleem, se duce la casa 
lui lesei şi îi cere să vadă pe fiii lui. Fliab, fiul cel mai 
mare se prezintă cel dintâi, însă Domnul a zis lui Samu- 
el: «Nu te uita la chipul lui, nici la înălțimea staturii lui, 
căci Eu nu L-am ales» (1 Regi 16). În faţa lui Aminadab, 
fratele mai mic, adus de lesei în faţa lui Samuel, s-a spus: 
«Nici pe acesta nu l-a ales Domnul», fiindcă «nu la ceea 
ce se uită omul se uită Domnul: omul se uită la față, pe 
când Domnul se uită la inimă» (1 Regi 16, 7 şi 8). Cei 
şapte fraţi au trecut astfel prin faţa lui Samuel fără ca 
vreunul dintre ei să fie ales. 

Samuel l-a întrebat pe lesei dacă mai are alți fii şi 
i-a răspuns că cel mai tânăr, copil încă, pe nume David, 
păzeşte turmele. Au trimis de l-au căutat şi l-au adus: bă- 


7 Îl pomenim aici doar aluziv pe Saul, dar cititorul poate să-şi în- 
tregească imaginea prin lectura cărții lui Samuel din Vechiul Tes- 
tament. A se vedea 1 Samuel 9 şi 10; 1 Samuel 14, 1-14. 

lan, cu ochii vii şi falnic de statură. Atunci i-a zis Dom- 
nul lui Samuel: «Scoală-te şi-l unge, că acesta este!» (1 
Regi 16, 12). De îndată Samuel a luat cornul ungerii, tur- 
nând ulei pe cap şi ungându-l pe tânărul ales care odată 
cu uleiul primea şi darurile necesare regelui poporului 
lu Dumnezeu, celui ce trebuie să conducă pe Israel şi 
să păstreze legământul făcut între Dumnezeu şi poporul 
său, încă de la Avraam. 

Gestul prin care David este astfel uns rege, se nu- 
meşte ungere sau hrismăt. Prin acest gest al lui Samuel, 
de varsare a untdelemnului pe capul lui David, Duhul lui 
Dumnezeu se revarsă în inima lui, a celui care, în ochii 
Săi, devine regele lui Israel. David este de acum înainte 
cel pe care l-a ales Dumnezeu. «Unsul lui Dumnezeu, 
în greceşte Hristosul lui Dumnezeu, în ebraică «Mesia» 
lui Dumnezeu — Cel plin de Duhul Sfânt şi Care poate 
să conducă pe Israel la Dumnezeu întru credinţă şi drep- 
tate. 


D) PROFEŢIILE 


Ungerea lui David va fi urmată de o făgăduință 
pe care o face Dumnezeu: 

Făcut-am legământ cu aleşii Mei, juratu-M-am lui 

David robul Meu: 

Până în veac voi întări seminţia ta şi voi zidi din neam 

în neam scaunul tău (...) 

Acesta Mă va chema: «Tatăl meu eşti Tu, Dumnezeul meu 
şi sprijinitorul mântuirii mele. Şi îl voi face pe el întâi-născut, mai 
înalt decât împărații pământului...» (Psalmul 88, 4-5;26-27, 29). 


* «Chrismation» în greceşte înseamnă actul prin care se săvârşeşte 
ungerea. 

? Uns: participiu trecut al verbului a unge care semnifică vărsarea 
untdelemnului peste cineva. 

Prin această făgăduință Dumnezeu se leagă să-i 
perpetueze neamul, descendența sa pentru totdeauna; să 
facă tronul său şi regatul său veşnice, ceea ce înseamnă 
că un descendent din David va fi mai mare decât strămo- 
şul său şi că împărăţia acestuia va avea o altă dimensiu- 
ne, una a veşniciei. Acest lucru îl confirmă Psalmul 44: 


Scaunul Tău, Dumnezeule, în veacul veacului, 

toiag de dreptate, toiagul Împărăției Tale. 

lubit-ai dreptatea şi ai urât fărădelegea; pentru aceasta 
Te-a uns pe Tine, Dumnezeul Tău, cu untdelemnul 
bucuriei, mai mult decât pe părtaşii Tăi. (Ps 44, 8-9) 


De aceea David însuşi va da propriului urmaş ti- 
tlul de «Domn», exclamând: 


Zis-a Domnul Domnului Meu: «Şezi de-a dreapta Mea, 
pînă ce voi pune pe vrăjmaşii Tăi aşternut picioarelor 
tale». (Ps 108, 1) 


Acest caracter etern al domniei urmaşului lui 
David, al viitorului Rege al lui Israel va fi confirmat de 
profetul Daniel, care numindu-L «Fiul Omului», va spu- 
ne despre El: 


„ŞI Lui ] S-a dat stăpânirea, slava şi împărăţia 
ca toate popoarele, neamurile şi limbile 

Lui să-l slujească. 

Stăpînirea Lui este veşnică, 

stăpânire care nu va trece, 

iar împărăţia Lui nu se va nimici.!! (Daniel 7, 14) 


19 De aici şi întrebarea lui lisus către farisei: «Hristos al cui Fiu 
este? Al lui David? Dacă David îl numeşte pe El Domn, cum este 
E! fiul lui David?» 


i! Acest cuvânt va fi citat de Arhanghelul Gavriil, când îi vesteşte 

Mai mult încă: nu numai domnia acestui Fiu al 
Omului, a Acestui fiu al lui David va fi veşnică, dar va fi 
şi universală, se va întinde asupra întregului univers: 


«Cere de la Mine şi-ţi voi da neamurile moştenirea Ta. 
Şi stăpânirea Ta, marginile pământului» (Ps 2, 8). 


Psalmul 7i descrie purtarea Acestui Rege veşnic și 
universal, iubirea Lui pentru cei săraci şi pentru cei slabi. 

Cam două secole după aceea, marele profet Isaia, 
a cărui misiune va începe în anul 740 î.Hr., descria în 
modul cel mai: răscolitor pe Cel pe Care Dumnezeu îl 
va unge cu Duhul Său spre a-L face să domnească peste 
poporul Său: 


Poporul, cel care umbla întru întuneric, 

a văzut lumină mare; 

ŞI voi cei ce locuiati în latura umbrei morții 
lumină va străluci peste voi. 

Tu vei înmulţi poporul 

şi vei spori bucuria lui. 

EI se va veseli înaintea Ta, 

cum se bucură oamenii în timpul secerişului... 
Căci Prunc s-a născut nouă, 

un Fiu s-a dat nouă, 

a Cărui stăpînire e pe umărul Lui 

şi se cheamă numele Lui: 

înger de mare sfat, 

Sfetnic minunat, 

Dumnezeu tare, biruitor, 

Domn al păcii, 

Părinte al veacului ce va să fie. 


Fecioarei Maria naşterea lui lisus (Luca 1, 33); el va fi reluat de 
Biserică în Simbolul Credinței. 

Şi mare va fi stăpînirea Lui 

şi pacea Lui nu va avea hotar. 

Va împărăţi pe tronul 

şi peste împărăţia lui David, 

ca s-o întărească 

şi să o întemeieze 

prin judecată şi prin dreptate, 

de acum şi până în veac. (Isaia 9, 1-6) 


În capitolul 42, versetele 1-4, din cartea lui Isaia, 
profetul ne va descoperi caracterul, semnul definitoriu 
al Acestui Domn al Păcii, Căruia David îi era doar pre- 
figurarea: 


lată Sluga Mea pe Care o sprijin, Alesul Meu, întru Care 
binevoieşte sufletul Meu. Pus-am peste E! Duhul Meu şi 
EI va propovădui popoarelor legea Mea. 

Nu va striga, nici nu va grăi tare, şi în pieţe nu se va, 
auzi glasul Lui. 

Trestia frântă nu o va zdrobi şi feştila ce fumegă nu o va 
stinge. EI va propovădui legea Mea cu credincioşie; 

El nu va fi nici obosit, nici sleit de puteri, până ce nu va 
fi aşezat legea pe pământ; căci învăţătura Lui toate 
ținuturile o aşteaptă. (Isaia 42, 1-4) 


Acest Fiu al lui David, «această mlădiţă din tul- 
pina lui lesei» aduce neamurilor dreptatea, pentru că 
Duhul Domnului odihneşte asupra Lui: 


O Mlădiţă va ieşi din tulpina lui lesei 

şi un Lăstar din rădăcina lui va da. 

Şi Se va odihni peste El Duhul lui Dumnezeu, 

duhul înţelepciunii şi al înțelegerii, 

duhul sfatului şi al tăriei, 

duhul cunoştinţei şi al bunei credinţe» (Isaia 11, 1-2). 

Într-adevăr, Duhul lui Dumnezeu odihneşte asu- 
pra Lui. El Insuşi o va spune prin gura aceluiaşi profet: 


Duhul Domnului este peste Mine, că Domnul M-a uns să 
binevestesc săracilor, M-a trimis să vindec pe cei cu inima zdrobi- 
tă, să propovăduiesc celor robiţi slobozire şi celor prinşi în război 
libertate... (Isaia 61, 1) 


Acest text este capital nu doar pentru că descrie 
anticipat misiunea lui Hristos, Cel Care va veni: adu- 
cerea Evangheliei către cei săraci, vindecarea celor cu 
inima zdrobită, lhberarea celor robiţi, ci şi pentru că ne 
lămureşte despre natura însăşi a ungerii Sale: «Duhul 
Domnului este peste Mine, căci Domnul M-a uns...». 

Nu untdelemnul vărsat de mâna unui om pe capul 
Său reprezintă realitatea ungerii Sale, ci Duhul Domnu- 
lui pe Care Dumnezeu Însuşi Îl revarsă peste El: EI este 
Hristos pentru că Dumnezeu face să se odihnească asu- 
pra Lui Duhul Său. Hristos este «Cel peste Care odihnește 
Duhul(loan 1, 33). lată de ce lisus va citi acest text în si- 
nagoga din Nazaret şi-l va aplica chiar Lui, spunând celor 
prezenţi: «Astăzi s-a împlinit Scriptura aceasta (acest pasaj 
biblic-n.trad.) în urechile voastre» (Luca 4, 16-21). 

Psalmii 2 şi 88 ne vor desluşi taina supremă legată 
de Hristos, minunea de nepătruns: EI este Fiul lui Dumne- 
zeu. Dumnezeu Însuşi o afirmă prin gura profetului: «Tu 
eşti Fiul Meu, Eu astăzi Te-am născut» (Ps 2, 7) şi: «... cu 
untdelemnul cel Sfânt al Meu l-am uns pe El... Acesta Mă 
va chema: Tatăl Meu eşti Tu» (Ps. 88, 20 şi 26). 

Ungerea şi starea de fiu sunt deci în relație una cu 
cealaltă. 


CAPITOLUL II 


RECUNOAȘTEREA LUI HRISTOS 
DUMNEZEU 


A. IOAN BOTEZĂTORUL 


| Îi fiul pe care preotul Zaharia l-a avut cu bătrâna 
sa soţie, Flisabeta, numită cea stearpă!?, s-a născut cu 
şase luni înaintea lui lisus. De îndată ce a ajuns la ma- 
turitate, s-a retras în pustie pentru a auzi mai bine vo- 
cea cea dintru liniştea lui Dumnezeu. EI era îmbrăcat cu 
o piele de cămilă, strânsă la brâu cu o cingătoare, cum 
poartă călugării până astăzi, în amintirea lui loan Bote- 
zătorul. 

Acolo, loan, cel mai mare dintre profeţi, primeşte 
acelaşi mesaj ca și Isaia: «Peste Cine vei vedea Duhul 
pogorându-se şi rămânând asupra Lui, Acela este Cel ce 
botează cu Duh Sfânt» (loan 1, 33). Dumnezeu îi desco- 
peră astfel lui loan, aşa cum cu şapte veacuri mai înainte 
îi descoperise lui Isaia, că semnul care îi va îngădui să 
recunoască pe Fiul lui Dumnezeu, semnul care va face 
evidentă, manifestă ungerea Sa (caracterul de uns sau 
mesianitatea) va fi vederea Duhului pogorându-Se şi 


!2 «Acolo unde Dumnezeu vrea, se biruieşte ordinea sau rânduiala 
firii» se spune într-un text liturgic. Naşterea lui Isaac de către Sara 
şi naşterea lui Samuel de către Ana sunt alte exemple de intervenţie 
voită a lui Dumnezeu în naşterea unui copil ca dar al lui Dumnezeu. 

odihnindu-Se asupra Lui. Ungerea Sa va deveni vizibilă, 
dar nu va fi o ungere cu untdelemn. Chiar untdelemnul 
vărsat pe capul lui David nu era decât semnul văzut al 
pogorârii nevăzute a Duhului Sfânt. Acum, însă, loan 
va vedea chiar Duhul cel nevăzut ungând pe Cel pe Care 
Dumnezeu îl va arăta ca fiind Alesul Său, Cel pe Care 
L-a ales pentru a domni veşnic pe tronul lui David. 


B. BOTEZUL LUI IISUS 


loan, îndemnat de Duhul lui Dumnezeu, se duce, 
aşadar, pe malul Iordanului, şi iată-l pe ultimul dintre 
profeții Vechiului Testament care vine să vestească imi- 
nenta venire a Împărăției lui Dumnezeu, adică a Împără- 
ției al cărei Împărat va fi Hristosul lui Dumnezeu, şi să 
predice pocăinţa, căci numai cei cu adevărat convertiți, 
cei care părăsesc răul ca să se întorcă la Dumnezeu, vor 
putea să facă parte din ea: «Pocăiţi-vă că s-a apropiat 
Impărăţia cerurilor!», nu contenea el să repete. Pe toţi cei 
ce se întorceau la Dumnezeu, îi pregătea pentru intrarea 
în împărăția lui Dumnezeu, afundându-i în apa râului, 
botezându-i'* în Iordan. 

Și iată că lisus din Nazaret vine la lordan şi 1 se 
înfățișează. Evanghelistul Matei ne spune că loan nu se 
socoteşte vrednic să-L boteze. loan recunoaște, aşadar, 
pe lisus, cu toate că spune altădată: «Nu-L cunoşteam», 
pentru că până atunci nu ştia că este alesul lui Dumne- 
zeu. lisus, stăruie, totuşi, să fie botezat «ca să plinim toa- 
tă dreptatea», şi pe când loan îl botează, «Iată că cerurile 
s-au deschis şi Duhul lui Dumnezeu S-a văzut pogorân- 
du-Se ca un porumbel şi venind peste EI. 

Acesta este semnul aşteptat: lisus este, deci, Cel 


5 Baptiz6, «eu botez», în greaca veche «eu afund», eu pun sub apă. 
A boteza o navă inamică înseamnă a o scufunda. 

Care este Uns de Duhul lui Dumnezeu, lisus este Hristo- 
sul. lată că din cer se face auzită o voce: «...Acesta este 
Fiul Meu Cel iubit întru Care am binevoit!». 

loan a înţeles. loan L-a recunoscut pe Mesia, pe 
Hris-tos, şi mărturiseşte că făgăduinţa a fost împlinită, 
că venirea lui Mesia a avut loc. El spune mulțimii: «Am 
văzut şi mărturisesc că El este Alesul lui Dumnezeu». 

El îşi va aminti că Isaia spusese: «...Că el fusese 
străpuns pentru păcatele noastre şi zdrobit pentru fără- 
delegile noastre. El a fost pedepsit pentru mântuirea noa- 
stră şi prin rănile Lui noi toţi ne-am vindecat... Ca un 
miel fără de glas, înaintea celui ce-L tunde, aşa nu Și-a 
deschis gura Sa... Pentru fărădelegile poporului meu a 
fost adus spre moarte» (Isaia 53, 5-8), de aceea, identifi- 
când pe lisus cu acest slujitor pătimitor, loan va adăuga: 
«lată Mielul lui Dumnezeu care ridică păcatele lumii», 
rezumând anticipat misiunea lui Mesia: slujitor pătimi- 
tor, miel jertfit pentru păcatele lumii. 

Din acel moment, câţiva bărbați din Galileea — 
Andrei, loan, urmaţi de fraţii lor, Simon-Petru şi lacob, 
apoi Filip şi fratele său Natanael, se vor ataşa de lisus. 
Cu adevărat, în urma botezului lui lisus, va exclama An- 
drei: «Găsit-am pe Mesia, adică pe Hristos», iar Filip va 
spune fratelui său Natanael: «Găsit-am pe Acela despre 
Care a scris Moise în Lege şi au scris profeţii, pe lisus, 
fiul lui losif din Nazaret» (loan 1, 41-45). Iată de ce, pes- 
te câţiva ani, când Simon-Petru va vesti Evanghelia lui 
Corneliu, ofiţerul roman despre care ne vorbeşte cartea 
Faptele Apostolilor 10, 37, el îşi va aminti de evenimen- 
tul hotărâtor care a fost începutul marii aventuri care îl 
va conduce pe el însuşi până la martiriu în Colosseumul 
din Roma — şi va spune lui Corneliu şi celor dimpreună 
cu el: «Voi ştiţi despre cele petrecute în toată Iudeea cu 
începere din Galileea, după botezul pe care l-a propovă- 
duit loan, adică despre lisus din Nazaret: cum L-a uns 

Dumnezeu cu Duhul Sfânt şi cu putere...» (Faptele Apos- 
tolilor 10, 37). 

Acesta este motivul pentru care toți evangheliştii 
Matei, Marcu, Luca şi loan ne descriu Botezul lui lisus 
şi ne redau mărturia lui loan Botezătorul (Matei 3, 16-17; 
Marcu l, 9-11; Luca 3, 21-22; loan 1, 32-34), în vreme 
ce doar Matei şi Luca ne povestesc Naşterea Domnului 
deoarece, într-adevăr, abia la Botez, lisus din Nazaret a 
fost arătat lumii ca Hristos şi Fiu al lui Dumnezeu. Bo- 
tezul Său este manifestarea, arătarea Sa, Epifania Sa şi 
de atunci primii Săi ucenici au crezut în El, adică au re- 
cunoscut în El pe Hristos Cel aşteptat. În nici un caz nu 
se cuvine să credem că El a devenit Mesia în acea zi, 
aşa cum susţin anumiţi eretici, ci că El este Hristos din 
veşnicie. El nu se face Hristos pentru că Duhul Sfânt 
odihneşte asupra Lui din veşnicie. Deja cu şapte veacuri 
înaintea Botezului Său, aşa cum am văzut, Fiul lui Dum- 
nezeu spunea prin gura proorocului «Duhul lui Dum- 
nezeu este asupra Mea», dar, abia în ziua Botezului Său 
această realitate veşnică e arătată oamenilor. Astfel, Bi- 
serica sărbătoreşte cu atâta fast Botezul Domnului, praz- 
nicul minunat al Epifaniei sau Teofaniei (6 ianuarie/19 
ianuarie pe vechiul stil). 


C. ARĂTAREA SFINTEI TREIMI 


Botezul Domnului nu este doar manifestarea Sa, 
arătarea Sa în lume ca Hristos, Epifama Sa, ci el Il arată 
ca Fiu lui Dumnezeu şi prin aceasta El este «Teofanie», 
arătare a lui Dumnezeu, deoarece El ne dezvăluie taina 
cea mare a lui Dumnezeu, Treimea. 

loan a văzut cu adevărat Duhul Sfânt pogorându- 
se peste lisus în chip de porumbel şi rămânând asupra 
Lui. Termenul «rămânând» exprimă faptul că dintotdea- 

una Duhul Sfânt odihneşte asupra Celui despre Care vo- 
cea din cer spunea: « Acesta este Fiul Meu Cel iubit...»). 

lată de ce Sfântul Chiril al Ierusalimului ne spune 
că, arătîndu-ni-Se lisus ca Hristos, Botezul ne dezvăluie, 
în acelaşi timp, Taina dumnezeieştii Treimi: pentru a fi 
cu adevărat Un Hristos, Un Uns, anume Fiul, trebuie să 
existe cineva care să ungă, anume Tatăl şi cineva care să 
fie ungerea (mirul, untdelemnul), anume Duhul Sfânt Ca- 
re odihneşte asupra Lui. Astfel, noi nu putem să cugetăm 
la Hristos, fără să ne gândim la Tatăl şi la Duhul Sfânt căci 
fără Ei, cuvântul Hristos nu are niciun sens. Nu putem 
să-l mărturisim pe lisus ca Hristos, fără să-L mărturisim 
pe Dumnezeul Unic ca Dumnezeu în Trei Persoane. 

Adesea apare o idee falsă despre Dumnezeu: ni 
se pare uneori că Tatăl ar fi Dumnezeul Vechiului Testa- 
ment, iar Fiul va veni să-l ia locul în Noul Testament, în 
timpul vieţii pământeşti a lui lisus, şi, în cele din urmă, 
va fi rândul Duhului Sfânt, în timpul actual al Bisericii, 
şi, astfel, viața lui Iisus nu ar fi comemorată decât ca un 
trecut istoric. 

E adevărat că avem destule greutăți să ne repre- 
zentăm cele Trei Persoane într-Un Dumnezeu lucrând 
în lume printr-o singură voinţă. Cum să ne apropiem de 
taina Sfintei Treimi? 

Să revenim la Botezul Domnului, la momentul 
în care lisus iese din apă. Am istorisit mai înainte acest 
moment: loan Botezătorul vede pe Hristos, asupra Că- 
ruia odihneşte Duhul, şi aude vocea Tatălui, numindu-l 
pe lisus «Fiu prea iubit». loan a recunoscut Un Dumne- 
zeu în Trei Persoane. La Iordan S-a arătat pentru prima 
dată Treimea. Este ceea ce Biserica ne descrie deopotri- 
vă prin icoana şi prin cântarea sărbătorii Epifaniei sau 
Teofaniei. 

ICOANA EPIFANIEI 


lisus este cufundat în apă, parcă pătrunde între- 
gul univers ca să-l schimbe prin prezenţa Sa, ca să-l lă- 
murească cu Lumina Sa, ca să-l lumineze şi ca să-l sfin- 
țească. 

Sus de tot, o Mână îl reprezintă pe Cel Care unge, 
Dumnezeu Tatăl, nevăzut, dar a Cărui voce dă mărturie 
numindu-L pe lisus «Fiu preaiubit». 

Porumbelul îl reprezintă pe Duhul Sfânt, Care 
confirmă adevărul mărturiei aşezându-se şi rămânând 
deasupra capului lui lisus: El este Ungerea. În sfîrşit, 
Fiul, Cel Care este Uns, lisus, este cufundat în apă. 


TROPARUL EPIFANIEI 


Troparul Epifaniei, cântarea praznicului reia ace- 
eaşi temă: 

«În lordan botezându-Te Tu, Doamne, 

închinarea Treimii s-a arătat, 

că glasul Părintelui a mărturisit Ție, 

Fiu iubit pe Tine numindu-Te, 

şi Duhul în chip de porumb(el) 

a adeverit întărirea cuvântului; 

Cel ce Te-ai arătat, Hristoase Dumnezeule 

şi lumea ai luminat, 

slavă Ţie!» 


În acest imn al sărbătorii, martorul, Sfântul loan 
Botezătorul, nu este menţionat. Pare-se că dispare spre a 
ne lăsa singuri față către faţă cu taina Treimii. Aceasta 
subliniază rolul lui loan Botezătorul, Inaintemergătorul, 
cel care ne arată unde să-L găsim pe Dumnezeu şi ne 
pregăteşte să-L primim prin pocăință, iar apoi el însuşi 

se retrage. 

Intr-adevăr, loan, Prietenul Mirelui'*, va spune 
mai târziu: «Deci, această bucurie a mea s-a împlinit. 
Acela trebuie să crească, iar eu să mă micşorez» (loan 
3, 29-30). 

Ce să grăim despre Treime? Cum să ne apropiem 
de această Taină? Niciun manual, nicio carte, nicio ca- 
teheză nu ar putea să «explice» Taina lui Dumnezeu în 
Trei Persoane. 

Riscul este prea mare să deformăm, prin cuvinte, 
ceea ce este de negrăit, să micşorăm, prin categorii ome- 
neşti şi limitate ale rațiunii, pe Dumnezeu Cel veşnic. 
Doar rugăciunea şi închinarea ne pot face să întrevedem 
o părticică a Adevărului despre Dumnezeul Cel Unul în 
Trei Persoane. 

Să ne folosim, pentru a ne ocupa de acest subiect 
dificil, de o capodoperă a artei bisericeşti, icoana Sfintei 
Treimi a lui Andrei Rubliov. Acest iconar de mare talent, 
care a fost şi un om al rugăciunii, ne va călăuzi spre con- 
templarea Dumnezeului Unic în Trei Persoane. 


ICOANA SFINTEI TREIMI 


Andrei Rubliov, iconar, călugăr rus din secolul al 
X V-lea, a realizat o faimoasă reprezentare iconografică 
a Sfintei Treimi. Nu a inventat el imaginea Sfintei Tre- 
1Mi, Ci a ilustrat descrierea biblică din cartea Facerii, în 
care trei îngeri misterioşi îl vizitează pe Avraam. Aceas- 
tă apariţie de la stejarul Mamvri, despre care am vorbit 
deja în primul capitol, este o imagine a Sfintei Treimi, o 
prefigurare a Dumnezeului Unic în Trei Persoane, Care 


+ Mirele Bisericii este Hristos. Să ne amintim de parabola celor 
zece fecioare unde fiecare suflet este chemat la nunta cu Mirele 
care vine la miezul nopții (Matei 25, 1-13). 

nu se va face cunoscut în mod deschis decât la Iordan, 
la Botezul Domnului. Să ne amintim dialogul celor trei 
cu Avraam. Patriarhul li se adresează îngerilor când cu 
Tu, când cu Voi. Acest cuvânt Voi nu este termenul de 
politeţe, care nu exista, ci chiar pluralul. Această alter- 
nanță de exprimare ne face întrezărim încă de pe acum 
pe Unul din Treime, căci se pare că Avraam se adresează 
când Dumnezeului Unic, când celor Trei Persoane dum- 
nezeieşti. 

Rubliov, ilustrînd un text biblic, nu îndrăzneşte să 
deformeze taina dumnezeiască prin imaginaţia sa perso- 
nală, deoarece iconarii nu inventează după fantezia lor 
reprezentarea lui Dumnezeu, ci sunt în permanenţă fideli 
Sfintei Scripturi. 

Într-adevăr, dacă fiecare om ar inventa o repre- 
zentare a lui Dumnezeu potrivit imaginației sale, oricît 
de creatoare ar fi ea, am avea imagini foarte omeneşti ale 
lui Dumnezeu, supuse evoluţiei gustului fiecărei epoci. 
Reprezentările antropomorfe ale lui Dumnezeu-Tatăl, 
în chipul unui bătrân cu barbă, ieşind dintr-un nor, nu 
sunt ele vechi jocuri demodate? Există un mare pericol 
de a regăsi idolii antichităţii, care nu sunt decât imaginea 
omului despre Dumnezeu, Dumnezeu după chipul omu- 
lui, iar nu taina cea mare a omului creat după chipul lui 
Dumnezeu. De aceea, urmarea Tradiţii de către iconarii 
noştri, acceptarea modului Bisericii de reprezentare a lui 
Dumnezeu, îi păzeşte de erori şi îi ajută să nu încalce cea 
de a doua poruncă: «Să nu-ţi faci idoli». 

Andrei Rubliov a făcut dintr-o icoană clasică, 
dintr-o temă deseori reprodusă în biserici, o foarte mare 
lucrare, o capodoperă în plan artistic şi o mărturie de ru- 
găciune, deopotrivă. Regăsim pretutindeni reproduceri 
ale icoanei Sfintei Treimi. Pare-se că creştinii de toate 
confesiunile o cunosc şi o iubesc. Chiar şi ateii recunosc 
frumusețea şi puterea pe care o emană. Această icoană 

e cu adevărat miraculoasă, căci ea impune o tăcere cu- 
viincioasă, chiar şi celor mai ostili religiei şi îi aduce la 
cinstirea ei. Icoana aceasta se află într-un muzeu de stat 
şi nu într-o biserică şi poate fi văzută în Galeriile Tretuia- 
kov din Moscova. În fiecare zi defilează prin faţa ei mii 
de turişti care nu ştiu nimic despre Dumnezeu sau care 
nu simt decât ură, batjocură şi indiferență pentru El. Şi, 
totuşi, nimeni nu poate să treacă fără să nu se oprească 
în faţa acestei imagini a Ireimii, iar ea transmite fiecă- 
ruia o părticică din viziunea despre Dumnezeu. Aşa cum 
soarele îşi trimite razele sale peste cei buni şi peste cei 
răi, Dumnezeu face să strălucească razele iubirii Sale 
peste fiecare om, chiar dacă acesta nu le primeşte. Se cu- 
vine tăceare în faţa acestei icoane precum în fața tainei 
Sfintei Treimi. Tindem, totuşi, să ne apropiem de ea prin 
rugăciune, deoarece pentru Rubliov această icoană este 
o rugăciune, o mărturisire de credinţă și o închinăciune. 

Să luăm textul Crezului şi să-l aşezăm alături 
de o reproducere a icoanei Sfintei Treimi. Sare în ochi 
faptul că imaginea este alcătuită pe acelaşi plan cu cel al 


5 Referitor la tema Treimii lui Rubliov, adoptăm aici, în cadrul 
acestei cărți, comentariul lui Leonid Uspensky din lucrarea L. Us- 
pensky şi V. Lossky, The meaning of icons, Urs Graf-Verlag, Olten, 
Elveţia, 1952, deoarece această interpretare, construită după planul 
Crezului, ni se pare a fi cea mai fondată istoric. Au fost făcute şi 
alte prezentări ale icoanei, precum cea a lui Paul Evdokimov din 
lucrarea LArr de 1! icâne. Theologie de la beaute, Desclee de Bro- 
uwer, 1970. Evdokimov recunoştea în îngerul din centrul icoanei 
persoana Tatălui, cu Fiul în dreapta şi Duhul în stânga. Prin această 
lectură a icoanei, autorul insistă asupra monarhiei Tatălui, Izvorul 
unic al dumnezeirii şi Principiul unității Celor Trei. Fiul şi Duhul 
sunt cele două mâini ale Tatălui lucrând în lume, potrivit Sfântului 
Irineu: «El are cele două mâini ale Sale la Sine căci din totdeauna 
EI are în preajma Sa Cuvântul şi Înţelepciunea, pe Fiul şi pe Duhul, 
prin ei şi întru ei, El a făcut toate lucrurile, liber şi neabătut» (Im- 
potriva ereziilor IV, 20, 1). 

mărturisirii de credinţă: «Cred într-Unul Dumnezeu».!€ 

Rubliov exprimă unitatea deopotrivă prin ase- 
mănarea celor trei îngeri şi prin cercul unic în care se 
înscriu Cele Trei Persoane. Tot ceea ce priveşte pe Tatăl 
este exprimat foarte concis în Crez, deoarece El este Cel 
ce nu poate fi cunoscut, Cel despre Care nu ştim aproape 
nimic. În icoană, primul înger, cel din stânga este văzut 
pe trei sferturi, culoarea veşmântului său e foarte pală, 
neclară, aproape transparentă. 

Textul se derulează ca pe icoană, oprindu-se cel 
mai mult asupra Fiului. Cel de al doilea înger stă în faţa 
noastră, ni se arată mai bine. Cunoaştem multe lucruri 
despre Fiul, căci EI S-a întrupat, S-a făcut cunoscut nouă 
şi S-a lăsat văzut. Veşmântul Său e de culoare clară şi con- 
trastantă, albastru şi stacojiu. Aceasta exprimă cele două 
firi ale lui Hristos: albastrul simbolizează cerul, divi- 
nitatea, iar stacojiul reprezintă pământul, omenitatea. Ii- 
sus este deopotrivă Dumnezeu şi Om. In spatele îngerului 
din centru, se înalță un pom, cu rădăcinile sale înfipte în 
pământ şi ramurile tinzând spre cer. Acesta este lemnul 
Crucii, care prin Hristos devine pomul Vieţii din rai. 

«Adam a murit pentru că a mâncat din rodul po- 
mului. Dar cl a regăsit viaţa în pomul Crucii, prin care, o, 
milostivire, el se bucură din nou de desfătările raiului.» 

(Cântarea Sfântului Teodor, Vecernia din Postul 
Mare, săptămâna a IV-a). 

Despre Sfântul Duh, Crezul redevine lapidar şi 
concis, căci despre a Treia Persoană divină Care ne dă 
viață, concret şi istoric, se pot spune puţine lucruri con- 
cret şi istoric, lucrarea Sa fiind întotdeauna ascunsă şi 
tainică. Cel de-al treilea înger, ca şi cel dintâi, este văzut 


1 Sugestii foarte valoroase pentru folosirea icoanei în catehizare 
se regăsesc în cartea Părintelui profesor Dumitru Vanca, /coană 
şi cateheză, Reîntregirea, Alba Iulia, 2005, pe care o recomandăm 
cateheților (n.ed). 

pe trei sferturi. Culoarea veşmintelor sale simbolizează 
forța vieţii. Verdele care predomină exprimă tinereţea, 
seva vieţii, care face să crească şi să existe toate. 

Cercul celor trei îngeri se termină, dar nu se în- 
chide. 


CREZUL 


Cred într-Unul Dumnezeu, Tatăl Atotţiitorul, 
Făcătorul cerului şi al pământului, al tuturor celor 
văzute şi nevăzute. 

Și într-Unul Domn lisus Hristos, Fiul lui 
Dumnezeu, Unul Născut, Care din Tatăl S-a născut 
mai înainte de toţi vecii, Lumină din Lumină, Dum- 
nezeu adevărat din Dumnezeu adevărat, născut iar 
nu făcut, Cel ce este deofiinţă cu Tatăl, prin care toa- 
te s-au făcut. 

Care pentru noi oamenii şi pentru a noastră 
mântuire S-a întrupat de la Duhul Sfânt şi din Fe- 
cioara Maria şi S-a făcut om; 

Şi S-a răstignit pentru noi în zilele lui Ponţiu 
Pilat şi a pătimit şi s-a îngropat; 

Şi a înviat a treia zi după Scripturi; 

Și s-a suit la ceruri şi şade de-a dreapta Tată- 
lui; 

Şi iarăşi va să vie, cu slavă, să judece viii şi 
morții, a Cărui împărăție nu va avea sfârşit. 

Și întru Duhul Sfânt, Domnul de viaţă făcă- 
torul, Care din Tatăl purcede, Cel ce împreună cu 
Tatăl şi cu Fiul este închinat şi slăvit, Care a grăit 
prin prooroci. 

Într-una, sfântă, sobornicească şi apostoleas- 
că Biserică; 

Mărturisesc un Botez spre iertarea păcatelor; 

Aştept învierea morților; 
Și viața veacului ce va să fie. Amin. 


Acest cerc pare să se deschidă asupra potirului 
aşezat pe masă. Ultima parte a Crezului este dedicată 
Bisericii: ea este locul în care se află potirul Sfintei Eu- 
haristii şi toți oamenii sunt invitaţi prin Botez la Ospăţul 
Vieţii veşnice şi la Viaţa veşnică, adică la intrarea şi la 
rămânerea în însuşi sânul Treimii. 

Cu această reprezentare iconografică a Treimii, 
suntem departe de prima icoană intitulată «ospitalitatea 
sau filoxenia lui Avraam». 

Sfântul iconar Andrei Rubliov a dorit ca Avraam 
şi Sarra să dispară complet din compoziţia narativă a ico- 
nei, amintindu-și, probabil, cuvântul lui Hristos: «Mai 
înainte de a fi fost Avraam, Eu sunt» (loan 8, 58). Aceste 
cuvinte exprimă veşnicia lui Dumnezeu pe care o împart 
cele Trei Persoane ale Sfintei Treimi. 

Vom încheia studiul nostru asupra acestei minu- 
nate icoane, aşa cum, fără îndoială, va fi făcut şi Rubliov 
însuşi după ce a pictat-o, prin rugăciunea cea mai curată, 
rugăciunea de preamărire a îngerilor, a serafimilor şi he- 
ruvimilor, cântând Treimii celei de viaţă dătătoare imnul 
întreit sfânt: «Sfânt, Sfânt, Sfânt eşti Doamne Savaot!» 


PARTEA A III-A 


Schimbarea la Faţă 


a Domnului 


Cine este Dumnezeu? 


CUPRINS 


CAP. I: TEOFANIILE VECHIULUI TESTAMENT! 90 


Moise/ 90 

Rugul aprins (90); 

Cea de-a doua Teofanie de pe Muntele Sina: (95) 
Ile/ 96 


CAP. II: SCHIMBAREA LA FAŢĂ/101 


Lumina Taborulu:/ 102 

Vederea lui Dumnezeu/ 105 

De la Tabor la Golgota/ 106 

Arătarea Sfintei Treimi în Muntele Taborului:/ 108 


Îndumnezeirea/ 111 
Concluzie/ 117 


6B 


CAPITOLUL | 


TEOFANIILE VECHIULUI TESTAMENT 


| A braga este Creatorul a toate şi rămâne Stăpânul 
tuturor lucrurilor şi al tuturor făpturilor. El este stă- 
pânul istoriei, dar El nu Se arată în această istorie decât 
de puţine ori, ca şi cum S-ar retrage şi l-ar lăsa pe om 
să acţioneze. El Se arată în momente alese de El şi care 
corespund de cele mai multe ori unor perioade de răs- 
cruce pentru omenire, în momente de criză, de ruptură, 
de schimbare. Biblia ne relatează anumite astfel de mo- 
mente privilegiate în care Dumnezeu a intervenit direct 
in istorie şi S-a arătat aievea anumitor oameni. Aceşti 
oameni erau aleşi, chemaţi nu numai spre a fi martorii 
arătării dumnezeieşti, ci şi pentru a transmite un mesaj şi 
a primi o misiune. Aceste arătări sau manifestări ale lui 
Dumnezeu se numesc teofanii. Acest cuvânt provine, ca 
mulți dintre termenii vocabularului teologic, din limba 
greacă şi înseamnă manifestarea sau arătarea lui Dum- 
nezeu: Theos — Dumnezeu, phainesthai — a se manifesta, 
a se arăta, a se face cunoscut. 


A) MOISE 
(leşire 1,2 3, şi 4,1-17; Fapte 7, 1-35) 


RUGUL APRINS 


Moise a fost unul din aleşii lui Dumnezeu, una 
din cele mai mari figuri ale Vechiului Testament şi ale 

Istoriei lumii, cel care prin încercările din pustie, a pre- 
gătit un popor lui Dumnezeu, pentru a-l face sieşi popor 
ales, — în sânul căruia avea să se pregătească venirea lui 
Dumnezeu Însuşi pe pământ. 

Să reamintim succint evenimentele care preced 
naşterea lui Moise: fără îndoială, în cursul sec. XVII 
î. d. Hr., cei doisprezece fii ai lui lacov s-au stabilit în 
Egipt, fapt relatat în Facere 37-49, în captivanta istorie 
a lui Iosif. Aceştia au avut fii şi fiice şi din generaţie în 
generație urmaşii lor au dat un popor numeros, potrivit 
făgăduinţei făcute de Dumnezeu lui Avraam. 

Acest popor era format din douăsprezece triburi sau 
seminții, provenind din cei doisprezece patriarhi, adică cei 
doisprezece fii ai lui Iacov, care au primit binecuvântarea 
tatălui lor, chiar înaintea morții sale. Acest popor se numea 
Israel, nume pe care-l primise lacov după lupta sa cu înge- 
rul; el este desemnat prin cuvântul «evreu», de la Heber, 
strămoșul lui Avraam. În Biblie membrii acestui popor sunt 
numiți deopotrivă fiii lui Israel sau evrei. Ei trăiau ca robi 
în Egipt şi prestau activități pe care egiptenii nu doreau să 
le facă. În momentul naşterii lui Moise, adică în secolul al 
XIII-lea î.d.Hr., estimându-se că aproximativ patru secole 
despart venirea în Egipt a celor doisprezece fii ai lui lacov 
de naşterea lui Moise, egiptenii erau îngrijoraţi de numărul 
mare al evreilor şi începeau să nu-i mai suporte şi de aceea 
dăduseră ordin să fie aruncați în Nil toţi pruncii de parte 
bărbătească ai lui Israel, născuţi de curând. 

Moise se născuse din părinţi originari din tribul 
sau seminţia lui Levi. Pentru a-l scăpa de ordinul crud 
al lui Faraon, acesta fiind numele cu care era desemnat 
regele Egiptului, mama lui l-a ascuns şi, când a fost în 
vârstă de trei luni, l-a pus într-un coş căruia 1-a dat dru- 
mul să plutească printre trestiile de pe malul Nilului. Fii- 
ca lui Faraon l-a zărit, l-a luat cu ea şi l-a crescut ca pe 
fiul său, dându-i numele de Moise care înseamnă «salvat 


92 SCHIMBAREA LA FAŢĂ A DOMNULUI NOSTRU [ISUS HRISTOS 


din apă». În Faptele Apostolilor 7, 22, Sfântul Ştefan, 
primul martir creştin, ne spune că «Moise a fost inițiat, 
învăţat în toată înțelepciunea egiptenilor şi că era puter- 
nic în cuvânt şi în faptă». 

Lui Moise i-a fost dat să-şi cunoască adevărata sa 
identitate la vârsta adultă şi ne putem închipui ce încer- 
care a fost pentru el să afle că făcea parte din poporul 
sclavilor. Cu toate acestea, n-a şovăit şi a mers să-i vizi- 
teze pe ai săi, pe aceşti evrei care la vremea aceea erau 
brutalizaţi de către egipteni şi supuşi la muncile cele mai 
penibile. Martor al unei nedreptăţi, el a luat partea cui- 
va împotriva unei agresiuni şi l-a omorât pe un egiptean 
care lovise pe unul dintre ai lui. Cum se întîmplă deseori, 
însă, în asemenea cazuri, alungat de egipteni, Moise nu 
a fost primit de ai săi, care l-au întrebat: «Cine te-a făcut 
conducătorul nostru şi judecătorul nostru?» Atunci nu 
1-a mai rămas decât să fugă şi a mers să vieţuiască în 
țara lui Madian, unde s-a făcut păstor şi s-a căsătorit cu 
Sefora, fiica lui letro, om înţelept şi de bun sfat. 

Într-o bună zi Moise păştea oile socrului său şi le 
mâna prin deşert, în Sinai, când a văzut înălțându-se o 
flacără dintr-un rug. Rugul ardea fără să se mistuie. Ne- 
dumerit el se apropie. O voce din rug îl chema pe nume: 
« Moise, Moise»; el răspunse: «lată-mă!». Vocea conti- 
nuă: «Nu te apropia, ci scoate încălțămintea din picioare- 
le tale, că locul acesta este sfânt. Eu sunt Dumnezeul lui 
Avraam, al lui Isaac şi al lui Iacov». «Atunci Moise şi-a 
acoperit faţa de teamă ca privirea sa să nu se oprească 
asupra lui Dumnezeu» (leşire 3, 6). 

Acesta este începutul istoriei despre întâlnirea 
dintre Dumnezeu şi Moise la Sinai. Moise recunoscuse 
în Focul Rugului aprins un foc nematerial, Focul Dum- 
nezeirii. El nu a şovăit, căci inima sa aprinsă de dragoste 
îl pregătise, fără să-şi dea seama, pentru o astfel de vi- 
ziune. Moise rămase stând în picioare, desculț, cu fața 

acoperită, când vocea se auzi din nou pentru a-i încre- 
dința misiunea sa. Dumnezeu îi zise: « Am văzut necazul 
poporului Meu ... şi te trimit la Faraon ... să scoţi pe fiii 
lui Israel, poporul Meu, din Egipt». Moise se spăimântă 
atunci şi zise către Dumnezeu: «Cine sunt eu ca să mă duc 
la Faraon?». Dumnezeu îl asigură: «Eu! voi fi cu tine...». 
Moise zise: «Dar dacă fiii lui Israel întreabă: „Cum îl 
cheamă pe cel care m-a trimis”, ce să le spun?». 
Dumnezeu răspunse: «Eu sunt Cel Ce sunt. Tu le 
vei spune: „Cel Ce este m-a trimis la vor». Prin aces- 
te cuvinte Dumnezeu îi face lui Moise o descoperire şi, 
prin el, lumii întregi îşi dezvăluie Numele: EU SUNT, 
în ebraică tetragrama Y.H.W.H. pe care nici un israelit 
credincios nu trebuia s-o rostească. Acest Nume afirmă 
transcendenţa lui Dumnezeu, EI este cu totul Altul de- 
cât tot ceea ce este cunoscut de către oameni, El este 
Cel Care este; El este înaintea tuturor timpurilor, El îşi 
manifestă existenţa, dar nu Se lasă cunoscut. El rămâne 
dincolo de orice nume care-ar putea să-L identifice, căci 
FI nu poate fi definit. Dumnezeu este incognoscibil, ne- 
mărginit, nesfârşit, «inefabil sau negrăit, incomprehensi- 
bil sau neînțeles, invizibil, inaccesibil sau nepătruns, 
fiind în acelaşi timp Dumnezeu revelat, arătat, întâlnit. 
Vocea grăia din nou şi-i lămurea lui Moise mi- 
siunea sa: să-i scoată pe evrei din Egipt, să-i conducă 
în ţara făgăduită, în pământul Canaan. Cu toate aces- 
tea, Moise nu s-a arătat convins: «Şi dacă refuză să mă 
creadă?». Răspunzându-i, Dumnezeu i-a indicat lui Mo- 
1se trei minuni, pe care le-ar putea împlini spre a dovedi 
că el era cu adevărat trimisul lui Dumnezeu. Moise mai 
avea o obiecţie: el invocă defectul său de vorbire şi zise 


! Se înlocuia cuvântul Adonai cu grecescul Kyrios, Domn, pe care 
îl vom regăsi în traducerea Septuagintei şi în Tradiţia Bisericii care 
îl foloseşte pentru a desemna pe Hristos. 


2 Pasaj din Liturghia Sfântului loan Gură de Aur. 

«O, Doamne, eu nu sunt om îndemânatic la vorbire, ci 
grăiesc cu anevole şi sunt gângav... gura mea şi limba 
mea sunt anevoioase». Această infirmitate era cunoscută 
lui Dumnezeu, fiindcă totul vine de la EI şi El este Cel 
Care îl face pe om orb sau clarvăzător, mut sau bine-gră- 
itor. Moise stărui, totuşi, recunoscând în mod deschis: 
«Rogu-mă, Doamne, trimite pe altul pe care vei vrea să-l 
trimiţi!». Era prea de tot, Dumnezeu S-a mîniat şi i-a zis: 
«Ei bine, fratele tău Aaron va vorbi în locul tău. Tu îi vei 
grăi lui şi îi vei pune în gură cuvintele Mele şi el va grăi 
poporului în locul tău. lar toiagul acesta ia-l în mâna ta, 
căci cu el ai să faci minuni». Atunci Moise a făcut cum 
1-a poruncit Dumnezeu: a luat toiagul şi, după ce şi-a luat 
rămas bun de la Ietro, socrul său, s-a întors în Egipt. 


Copilul: Nu pricep cum rugul putea să ardă fără să se 
mistuie. Orice flacără arde lemnul din care se înalţă şi acesta 
dispare. 

Bătrânul: Ţi-am spus că Focul din Rug era un Foc 
nematerial; acest foc trebuia să aibă o înfăţişare oarecum de- 
osebită de cea a focului de lemn, obişnuit, fiindcă Moise, mai 
înainte chiar de a auzi vocea era mirat şi considera că era ceva 
straniu, «ciudat». De fapt, cuvintele sunt incapabile să redea 
Forța şi noutatea radicală căreia Moise îi fusese martor. 

Biblia foloseşte cuvântul Foc, deoarece este termenul 
care redă cel mai bine înfăţişarea acestei arătări. Acest cu- 
vânt este un simbol care indică prezenţa Duhului Sfânt. Ru- 
gul aprins este o realitate percepută de către Moise, dar este 
şi vestirea simbolică a altor realităţi ce aveau să vină: Rugul e 
prefigurarea Fecioarei, a Maicii Domnului. Cu adevărat, Fe- 
cioara Maria a primit în pântecele său Focul Dumnezeirii în 
momentul în care arhanghelul Gavriil i-a grăit: ea nu a fost 
mistuită de acest Foc, la fel ca lemnul Rugului aprins, L-a 
zămislit pe Prunc şi a rămas curată. Fecioara Maria este sfân- 
tă, după cum pământul din jurul Rugului era sfânt. Aceasta 
e ceea ce Biserica-i cântă Fecioarei atunci când o cinsteşte la 
sărbătorile sale. 

« 


CEA DE-A DOUA TEOFANIE 
DE PE MUNTELE SINAI 
(leşire 33, 18-23;34, 29-35) 


Misiunea lui Moise nu era uşoară şi vom avea pri- 
lejul să vorbim despre aceasta. După ce reuşise să scoată 
din Egipt pe fiii lui Israel, Moise ajunse din nou la poale- 
le munntelui Sinai şi îşi stabili acolo tabăra. În acest loc, 
Dumnezeu se arătă lui Moise, de data asta nu doar într-o 
întâlnire izolată, ci în faţa unui întreg popor, şi nu doar 
pentru a-i încredința o misiune, ci pentru a pecetlui un 
legământ. Ambianţa în care au avut loc aceste evenimen- 
te este măreaţă, înălțătoare, uneori confuză, dar Biblia 
ne descrie în câteva versete, într-un mod simplu, sobru şi 
mişcător, modul în care Moise a putut să vadă slava lui 
Dumnezeu. 

Aceasta s-a petrecut pe vârful muntelui Sinai, 
unde doar Moise urcase, poporul fiind adunat jos cu in- 
dicaţia de a nu trece hotarele fixate. Dumnezeu îi spune 
lui Moise: «Eu voi trece pe dinaintea ta toată slava Mea; 
voi rosti numele lui: lahve înaintea ta şi pe cel ce va fi de 
miluit îl voi milui şi cine va fi vrednic de îndurare, de 
acela mă voi înduray. Apoi a adăugat: «Faţa Mea însă, 
nu vei putea s-o vezi, că nu poate vedea omul Faţa Mea şi 
să trăiască». ȘI iarăşi a zis Dumnezeu: «lată aici la Mine 
un loc; şezi pe stânca aceasta; când va trece slava Mea, 
Te voi ascunde în scorbura stâncii și voi pune Mâna Mea 
peste tine până ce voi trece, iar când voi ridica Mâna 
Mea, tu vei vedea spatele Meu, iar Faţa Mea nu o vei 
vedea». După ce Dumnezeu a trecut, Moise a îngenun- 
chiat şi s-a închinat. El a rămas în acel loc patruzeci de 
zile şi patruzeci de nopți. La sfârşitul acestor zile, el a 
coborât din munte, purtând în mâini cele două table ale 
Legii. Aaron şi toți fiii lui Israel, care-l aşteptau, au vă- 

zut că faţa lui strălucea şi n-au îndrăznit să se apropie de 
el. Moise, neştiind că faţa sa strălucea, a priceput-o din 
spaima lor. El le-a vorbit şi când a terminat de vorbit şi-a 
pus un văl pe față. 

Sfântul loan în Evanghelia sa ne spune: «Nimeni 
n-a văzut vreodată pe Dumnezeu». Moise a putut vedea 
«spatele» lui Dumnezeu, el a contemplat slava Sa şi, în to- 
1ul acestei înspăimântătoare puteri, a cunoscut delicateţea 
ocrotirii Sale. După această viziune şi după patruzeci de 
zile de post şi rugăciune, faţa lui Moise strălucea de lumi- 
na duhovnicească împărtăşită celor aleşi: era el însuşi plin 
de Slava dumnezeiască la care se făcuse părtaş. 


B) ILIE 


Ilie apare în cea de-a treia Carte a Regilor, pe vre- 
mea în care Ahab, regele Israelului, se căsătorise cu Iza- 
bela, principesă a Sidonului, şi el îi slujea lui Baal, zeul 
fals căruia 1 se închina soţia sa. 

Biblia ne învaţă: «Ilie Tesviteanul, prooroc din 
Tesba Galaadului, a zis către Ahab: „viu este Domnul 
Dumnezeul lui Israel, înaintea căruia slujesc eu; în aceşti 
ani nu va fi nici rouă, nici ploaie, decât numai când voi 
zice cu”» (3 Regi 17, 1), ceea ce arată cât de mare era pu- 
terea pe care Dumnezeu i-o dăruise lui Ilie. La porunca 
Domnului, Ilie se depărtă de ţara pe care o blestemase 
şi se ascunse în preajma pârâului Cherit, la intrarea unei 
peşteri, unde corbii îi aduceau de mîncare. 

Fiind foamete în regat, Ahab s-a pornit să cutre- 
iere ţinutul în căutare de păşuni şi l-a întâlnit într-o zi pe 
Ilie. Acesta l-a convins să accepte o confruntare între el 
şi preoţii lui Baal, care erau în număr de 450. 

Ahab merse în întâmpinarea lui Ilie şi când l-a 
văzut pe Ilie a zis: «Tu eşti oare cel ce aduci nenorocire 
peste Israel?» lar Ilie a zis: «Nu eu sunt cel ce aduce 

nenorocire peste Israel, ci tu şi casa tatălui tău pentru 
că ați părăsit poruncile Domnului şi mergeţi după Baal. 
Trimite dar acum şi adună la mine în muntele Carmel, 
tot Israelul împreună cu cei 450 de prooroci ai lui Baal 
ŞI cei patru sute de prooroci ai Aşerei care mănâncă la 
masa Izabelei». Şi a trimis Ahab pe toţi fiii lui Israel şi a 
luat pe toţi proorocii în muntele Carmel. Atunci s-a apro- 
piat Ilie de tot poporul şi a zis: «Până când veţi şchiopăta 
de amândouă picioarele? Dacă Domnul este Dumnezeu, 
urmaţi Lui! Şi dacă este Baal, urmaţi aceluia!» Poporul 
însă n-a răspuns nimic. ȘI a zis Ilie către popor: «Proo- 
roc al Domnului am rămas numai eu singur, iar prooroci 
ai lui Baal sunt 450 de oameni şi prooroci ai Aşerei 400. 
Daţi-mi doi junci; ei să-şi aleagă unul, să-l taie în bucăţi 
şi să-l pună pe lemne, dar foc să nu facă, iar eu voi tăia 
bucăţi pe celălalt vițel şi-l voi pune pe lemne şi foc nu voi 
face. Apoi voi să chemaţi numele Dumnezeului vostru, 
lar eu voi chema numele Domnului Dumnezeului meu. 
Și Dumnezeul care va răspunde cu foc, Acela este Dum- 
nezeu.) 

Şi a zis Ilie proorocilor lui Baal: «Să vă alegeți 
un junc şi să-l pregătiţi voi înainte că sunteți mai mul- 
ți şi chemaţi numele dumnezeului vostru, dar foc să nu 
faceţi!» Şi au luat ei juncul care li s-a dat şi l-au pregă- 
tit şi au chemat numele lui Baal de dimineaţă pînă la 
amiază zicând: «Baale, auzi-ne!». Dar n-a fost nici glas, 
nici răspuns. Şi săreau împrejurul jertfelnicului pe care-l 
făcuseră. lar pe la amiază, Ilie a început să râdă de ei şi 
a zis: «strigaţi mai tare, căci doar este dumnezeu! Poate 
stă de vorbă cu cineva, sau se îndeletniceşte cu ceva, sau 
este în călătorie, sau poate doarme; strigați tare, să se 
trezească!y. Şi ei strigau cu glas mai tare şi se înțepau 
după obiceiul lor cu săbii şi cu lănci, până ce curgea sân- 
ge. Trecuse acum de amiază şi ei s-au zbuciumat mereu 
până la timpul jertfei. Dar n-a fost nici glas, nici răspuns, 

nici auzire. Atunci a zis Ilie Tesviteanul către poporul 
lui Baal: « Daţi-vă acum la o parte ca să-mi săvârşesc şi 
eu Jertfa mea!». Şi s-au dat la o parte. Atunci a zis Ilie 
către popor: «Apropiaţi-vă de mine!». Şi s-a apropiat tot 
poporul de el. Şi a făcut jertfelnicul Domnului ce fusese 
dărâmat; a luat Ilie 12 pietre, după numărul seminţiilor 
fulor lui Iacov, către care a zis Domnul: «Israel va fi nu- 
mele tău!'y. Şi a zidit din pietrele acelea jertfelnicul în 
numele Domnului, făcând împrejurul jertfelnicului şanţ 
în care încăpeau două măsuri de sămânță. A aşezat lem- 
nele pe jerfelnic, a tăiat juncul bucăţi şi le-a pus pe el şi 
a zis: «Umpleţi patru cofe cu apă şi le turnaţi peste jertfa 
arderii de tot şi peste lemne!». Și au făcut aşa. Apoi a zis: 
«Faceţi aceasta a doua oară. Şi a zis: «Faceţi aşa şi a treia 
oară!». Și umbla apa împrejurul jertfelnicului şi şanţul 
se umpluse de apă. lar în vremea jertfei de seară, s-a 
apropiat Ilie proorocul şi a strigat la cer şi a zis: «Doam- 
ne Dumnezeul lui Avraam, al lui Isaac şi al lui Israel! 
Auzi-mă Doamne, auzi-mă acum cu foc, ca să cunoască 
astăzi poporul acesta că Tu singur eşti în Israel şi că eu 
sunt slujitorul Tău. Auzi-mă Doamne, auzi-mă, ca să cu- 
noască poporul acesta că Tu Doamne eşti Dumnezeu și 
că Tu le întorci inima la Tine!». Şi s-a pogorât foc de la 
Domnul și a mistuit arderea de tot şi lemnele şi pietrele 
şi țarina şi a mistuit şi toată apa care era în şanţ. ŞI tot 
poporul când a văzut aceasta, a căzut cu faţa la pământ 
şi a zis: «Domnul este Dumnezeu, Domnul este Dumne- 
zeu!...» ( Regi 18, 16-39). 

Ilie a pus să-i omoare pe falşii profeţi ai zeului 
mincinos, apoi urcându-se în vârful muntelui Carmel, 
unde se desfăşurase scena precedentă, a început să se 
roage, cerând Domnului să aducă de-acum ploaia, fiind- 
că Slava Sa fusese recunoscută. Domnul i-a împlinit ru- 
găciunea. 

Cu toate acestea, moartea profeților lui Baal pro- 

vocase mânia regine! Izabela şi Ilie a trebuit să fugă în 
pustie. A mers timp de 40 de zile, adică tot atât cât Moise 
rămăsese în fața Domnului Dumnezeu, în Sinai, tot atât 
cât lisus, mai târziu va posti şi se va ruga în pustie, după 
ce a fost botezat de loan Botezătorul, mai înainte de-a fi 
ispitit de Satana. Apoi Ilie urcă pe muntele, ce se numea 
Sinai, pe vremea lui Moise şi care acum se numeşte Ho- 
reb, şi pătrunde chiar în «peştera» în care Dumnezeu îl 
aşezase pe Moise, acoperindu-l cu Mâna Sa, în timp ce 
trecea Slava Sa. Cuvântul lui Dumnezeu, adresat lui Ilie, 
îi vesteşte prezența dumnezeiască. lată cum este descri- 
să această întâlnire în cea de-a treia Carte a Regilor din 
Biblie: «A zis Domnul: „leşi şi stai pe munte înaintea 
feţei Domnului! Că iată Domnul va trece, şi înaintea Lui 
va fi vijelie năpraznică ce va despica munţii şi va sfărma 
stâncile, dar Domnul nu va fi în vijelie. După vijelie va fi 
cutremur, dar Domnul nu va fi în cutremur; după cutre- 
mur va fi foc, dar nici în foc nu va fi Domnul. lar după 
foc va fi adiere de vânt lin şi acolo va fi Domnul”. Auzind 
aceasta Ilie şi-a acoperit fața cu mantia lui şi a ieşit şi a 
stat la gura peşterii. Şi a fost către el un glas care a zis: 
„Ce faci aici, Ilie?”» (3 Regi 19, 11-13). 

Această «adiere de vânt» arată pe Dumnezeu Care 
Şi-a anunțat prezenţa prin vijelia năpraznică, prin cutre- 
mur şi prin foc. « Adierea de vânt» ne face să ne ducem 
cu gândul la raiul pământesc în care Domnul Dumnezeu 
se plimba «în răcoarea zilei». De asemenea ne duce cu 
gândul la gingăşia cu care Dumnezeu | se adresase lui 
Moise: «Când va trece Slava Mea, te voi ascunde în sco- 
bitura stâncii și voi pune Mâna Mea peste tine până voi 
trece; iar când voi ridica Mâna Mea, tu vei vedea spatele 
Meu, iar Faţa Mea nu o vei vedea!» (Ieşire 33, 22-23). 

Ilie nu va cunoaşte moartea. EI va fi ridicat la cer 
«într-un car şi cai de foc» (4 Regi 2, 1). 

Mai târziu, Dumnezeu va inspira profetului Ma- 

Jeahi aceste cuvinte care sunt şi ultimele din Vechiului 
Testament: «lată că Eu vă trimit pe Ilie proorocul, înain- 
te de a veni ziua Domnului cea mare şi înfricoşătoare; El 
va întoarce inima părinților către fii și inima fiilor către 
părinţii lor, ca să nu vin şi să lovesc țara cu blestem» 
(Maleahi 3, 23-24). 

Îl regăsim pe Ilie chiar de la începutul Evangheli- 
ei, în vremea în care un înger s-a arătat lui Zaharia, tatăl 
celui ce avea să fie loan Botezătorul, zicându-i: «...Şi pe 
mulți din fiii lui Israel îi va întoarce la Domnul Dumne- 
zeul lor. Și va merge înaintea Lui cu duhul și cu puterea 
lui Ilie...» (Luca 1, 16-17). 

Hristos Însuşi va confirma aceste cuvinte în Evan- 
ghelie: « Adevăr zic vouă, nu s-a ridicat între cei născuţi 
din femei unul mai mare decât loan Botezătorul, şi dacă 
voiţi să înţelegeţi, el este Ilie, cel ce va să vină». (Matei 
I11l-14;. 


* Legătura dintre Ilie şi loan Botezătorul rămâne destul de misterioa- 
să. Nu este vorba, evident, de una şi aceeaşi persoană dar loan Boteză- 
torul are «duhul și puterea lui Ilie». Dumnezeu îi va da aceleaşi daruri 
ca şi lui Ile. 


CAPITOLUL || 


SCHIMBAREA LA- FAŢĂ A DOMNULUI 


Copilul, crescut într-o familie creştină, aude vor- 
bindu-se despre Dumnezeu din prima zi a vieţii sale. 
Mama îl pecetluieşte pe prunc la culcare cu semnul cru- 
CIi ŞI îi spune «Dumnezeu să te apere!». Tot ea îi arată 
icoanele, îl pune să le sărute, îl face pe copil să trăiască 
în prezenţa şi sub privirea lui Dumnezeu. Când copilul 
începe să vorbească şi pune o mie şi una de întrebări, el 
va întreba într-o bună zi: «Unde este Dumnezeu?» şi va 
adăuga adesea: «Vreau să-L văd pe Dumnezeu!». Aceas- 
tă pretenţie este legitimă şi această dorinţă este firească, 
căci pentru-aceasta a venit acest copil în lume: ca să-L 
vedă pe Dumnezeu. Ce înseamnă vederea lui Dumne- 
zeu? 

Biblia ne învață că omul nu-L poate vedea pe 
Dumnezeu şi să nu moară. Am arătat deja, până aici, cu 
câtă dragoste şi cu câtă grijă S-a arătat Domnul lui Moi- 
se şi lui Ilie ca să nu-i nimicească. Când Dumnezeu trece 
prin fața lui Moise aflat în scobitura stâncii, îl ocroteşte 
cu Mâna Sa. Când Ilie stă în faţa peşterii, Domnul nu 
vine în vijelie ca să-l sfarme, nici în cutremur ca să-l dis- 
trugă, nici în foc ca să-l ardă, El vine în adierea vântului 
lin şi Ilie este salvat. 

Dumnezeu ne pregăteşte ca să-L întâlnim, atunci 
când Fiul lui Dumnezeu se întrupează şi se face Fiul 
Omului: El nu S-a arătat în slava Sa, căci oamenii n-ar fi 
putut să suporte, ci S-a făcut asemenea lor; El Şi-a asu- 

mat condiția umană, starea de rob până la capăt. Nimic 
nu lăsa să întrezărească sau să transpară dumnezeirea 
lui lisus. N-au existat decât două momente în viața Sa 
pământească în care El S-a manifestat în chip văzut ca 
Dumnezeu: la Botezul Său şi la Schimbarea la Faţă“. 
Botezul în lordan, ne-a descoperit că lisus este Fiul lui 
Dumnezeu, Cea de-a doua Persoană a Preasfintei Ire- 
imi; loan Botezătorul L-a văzut şi a dat mărturie. La 
Schimbarea la Faţă, cei trei ucenici: Petru, lacov şi loan 
au văzut pe Iisus strălucind în Slava Sa dumnezeiască, pe 
muntele Tabor, în prezenţa celor doi martori care văzuse- 
ră aceeaşi slavă, în timpul Vechiului Testament, Moise şi 
Ilie, care în această zi vin să ateste că este vorba şi avem 
de-a face cu aceeaşi Lumină şi Acelaşi Dumnezeu. 
Pentru a studia Schimbarea la Faţă să citim Evan- 
gheliile: Matei 17, 1-9; Marcu 9, 2-9; Luca 9, 28-36. 


A) LUMINA TABORULUI 


Să luăm o icoană a Schimbării la Faţă şi să citim 
textele evanghelice, luând seama la imagine, aşa cum am 
procedat și în cazul Bunei Vestiri, Naşterii Domnului şi 
Botezului. Vedem muntele unde apostolii au contemplat 
pe Hristos transfigurat. Acest munte este suportul, fon- 
dul icoanei şi el dă mărturie că evenimentul s-a petrecut 
într-un loc bine determinat pe pământ şi nu într-un «din- 
colo» al extazului, în afara timpului şi a spaţiului. 

Pictorul a construit imaginea după un plan ge- 
ometric foarte riguros. În centru este înfăţişat Hristos 
iradiind de Lumină. Razele pornesc de la Hristos şi for- 
mează o stea, care se înscrie într-un cerc. Această repre- 
zentare simbolică a Luminii ne dezvăluie că este vorba 
de o altă lumină: nu este aceea pe care o produce soarele, 


* «Transfigurare sau metamorfoză», transformare, îmbracând sau 
dând o înfăţişare strălucitoare, glorioasă (Cf. Dicţionarului Robert). 

ci ea este de o altă natură. Lumina, care străluceşte din 
Hristos şi pe care au văzut-o Apostolii, este Slava lui 
Dumnezeu. Sfântul loan Evanghelistul, care a fost de 
față pe munte, ne spune: 

«Și am văzut Slava Lui, Slavă ca a Unuia-Născut 
din Tatăl, plin de har şi de adevăr» (loan 1, 14). 


Copilul: De ce razele ies din Hristos, ca şi cum El ar 
fi soarele? Când desenez, eu fac un soare deasupra tuturor 
personajelor, pentru a arăta clar că e ziuă. 

Bătrânul: Da, desigur, toți pictorii procedează în ta- 
blourile lor ca tine, printr-un punct luminos. Gândeşte-te cum 
înfăţişează Rembrandt de multe ori în pânzele lui, lupta între 
întuneric şi lumină. De exemplu înțeleptul care meditează la 
lumina unui opaiţ; Fericitul Ieronim, aşezat sub o scară în- 
tunecoasă în fața unei mici ferestre de unde îi vine lumina 
care risipeşte întunericul, sau bătrânul stând la gura sobei, 
sau «Fuga în Egipt», în care scena e luminată de strălucirea 
lunii. Putem aproape întotdeauna să găsim, să presupunem 
de unde vine sursa de lumină: de la un astru, de la foc, de la 
o lampă, lumina zilei etc. Dimpotrivă, icoana Schimbări! la 
Faţă ilustrează Evanghelia. Să recitim pasajul acesta împre- 
ună. Este scris că Hristos strălucea ca soarele şi nu că EI era 
luminat de către soare. 

Copilul: Dar, poate, soarele era în spatele lui şi razele 
lui îl înconjurau pe Hristos dând iluzia unui om luminos? Aşa 
cum uneori, seara, la apusul soarelui, munţii strălucesc cu pu- 
tere şi par să dea raze, dar eu ştiu că soarele e ascuns în spate 
şi el este acela care face să strălucească stâncile. 

Bătrânul: Priveşti un tablou oarecare: dacă soarele lu- 
minează peisajul, pictorul va reprezenta umbra dată de obiec- 
tele luminate. Ori în icoană nu există umbră. Nici muntele, 
nici arborii, nici personajele nu lasă umbră deoarece Hristos 
nu este un astru, nici o planetă care să reflecte lumina soarelui 
Hristos este cu adevărat Cel Care dă Lumina, Această Lumi- 
nă fără de umbră, neînserată, căci ea este de o altă natură. 

Copilul: Ce vrea să zică de o altă natură? Este oare 

lumină care ar veni de la o altă planetă sau de la un astru 
necunoscut? 

Bătrânul: Putem să studiem proveniența oricărei lu- 
mini: a soarelui, a astrelor şi a stelelor, această ştiinţă se nu- 
meşte astrofizica. De asemenea putem analiza focul produs 
prin combustia materiei. La fel, studiem electricitatea: aceas- 
ta este o energie produsă prin căderea apelor, prin arderea 
cărbunelui, a gazelor, şi care circulă prin metale. 

Conform cărţii biblice a Facerii, Dumnezeu a făcut 
lumina, a creat soarele, izvorul luminii noastre terestre. Soa- 
rele este o gigantică aglomerare de materie într-o neîncetată 
evoluţie. Dumnezeu a creat toată materia şi din transformarea 
acesteia provine orice energie şi orice fel de lumină cunoscu- 
tă. Izvorul luminii este totdeauna materia creată. 

lisus Hristos, Fiul lui Dumnezeu, Lumină din Lumi- 
nă, Dumnezeu adevărat din Dumnezeu adevărat, El nu a fost 
creat, El S-a născut din Tatăl, aşa cun învaţă Crezul. El stră- 
luceşte pe muntele Tabor, luminând cu o Lumină care nu a 
fost creată. Părinţii Bisericii au numit această Lumină, care 
emană de la Dumnezeu, energie necreată. Originea Energiei 
dumnezeieşti este Dumnezeu Cel mai înainte de toţii vecii, 
Cel pe Care Îl numim în rugăciunile noastre Hristos, Soarele 
dreptății. 

Copilul: Dar tu m-ai învăţat că Hristos S-a făcut om 
şi că El are un trup ca şi noi. Corpul nostru este din materie şi 
al Său la fel. Pe icoană, razele ies din trupul său, deci ele vin 
de la Hristos Care ar fi ca un astru, ca un nou soare. 

Bătrânul: Nu uita niciodată că în Persoana lui lisus 
sunt două firi. El este totodată Dumnezeu şi Om. Și Dumne- 
zeu a îngăduit Apostolilor să vadă în timp şi în spațiu unirea 
celor două firi ale lui Hristos. Ei au văzut pe lisus strălucind 
de lumină dumnezeiască în trupul Său de Om. Dealtfel, ener- 
gia divină necreată se transmite materiei. Evangheliile ne 
precizează că veşmintele lui lisus... «s-au făcut strălucitoare, 
albe foarte, ca zăpada, cum nu poate înălbi aşa pe pământ 
înălbitorul» (Marcu 9, 3). 


5 Înălbitorul este spălătorul care curăță rufele cu ajutorul argilei şi 
care, astfel, dă o înălbire, o curăţire extraordinară. Este o tehnică 

B) VEDEREA LUI DUMNEZEU 


Să reluăm analiza icoanei în paralel cu Evanghe- 
lia. Icoana este structurată în două planuri: trei perso- 
naje în partea de sus şi trei în partea de jos. Este o mare 
deosebire de atitudine între cele două grupuri. Pe vârful 
muntelui Moise şi Ilie stau în picioare de o parte şi de 
alta a lui Hristos; e: sunt cuprinşi în cercul luminos şi 
participă la Slava lui Dumnezeu în deplină armonie cu 
EI, în timp ce apostolii, situați în partea de jos a icoa- 
nei, la poalele muntelui, sunt copleșiți şi atitudinea lor 
exprimă neorânduială şi dezorientare. Acest contrast ne 
aminteşte că omul nu poate vedea pe Dumnezeu cu ochii 
săi trupeşti. 

Moise şi Ilie stau acolo pe munte şi suportă Lu- 
mina lui Dumnezeu deoarece în timpul vieţii lor pămân- 
teşti, împreună cu Isaia, ei au fost singurii oameni că- 
rora, după ispitirea lui Adam, Dumnezeu le-a îngăduit 
Să-L vadă (Ieşire 33, 18-23 şi 3 Regi 19, 9-13). Mai mult, 
ei au trecut într-o altă lume şi ochii lor nu mai sunt limi- 
taţi doar la lumea materială. Moise a murit în pustie mai 
înainte de a ajunge în ţara făgăduinței (Deuteronom 34, 
1-7), Llie a fost răpit la cer într-un car de foc şi trecerea sa 
de pe pământ la cer rămâne o taină (3 Regi 2, 11-13). 

Ilie a coborât din cer pe muntele Tabor pentru a-L 
contempla pe Dumnezeu făcut Om, pe când Moise, unit 
prin moarte cu strămoşii săi, reprezintă pe cei care aş- 
teaptă venirea lui Hristos în iad. Moise şi Ilie se închină 
în faţa lui lisus. Moise întruchipează Legea, iar Ilie vine 
în numele profeților pentru a da mărturie, împreună cu 
ei, despre dumnezeirea lui Hristos Care este «plinirea 
Legii şi a profeților»: 

«Cercetaţi Scripturile, că socotiți că în ele aveţi via- 


folosită din antichitate. 

ță veşnică. ŞI acelea sunt care mărturisesc despre Minc. Şi 
nu voiţi să veniţi la Mine ca să aveţi viaţă! (...) Că dacă ați 
fi crezut lui Moise, aţi fi crezut şi Mie, căci despre Mine a 
scris acela. lar dacă celor scrise de el nu credeţi, cum veţi 
crede în cuvintele Mele?» (loan 5, 39-40; 46-47). 

Dimpotrivă, cei trei Apostoli, căzuţi cu faţa la pă- 
mânt, fac parte din umanitatea noastră vie. În pofida ulu- 
rii lor la vederea lui Hristos în slavă, ei sunt plini de bu- 
curie şi vor să oprească în loc această clipă. Petru cere să 
rămână pentru totdeauna pe munte şi de aceea propune 
să facă trei colibe, trei corturi aici ca să se înveşnicească 
întru vederea lui Dumnezeu. El nu ştia ce spune, căci era 
prea devreme, iar ei nu erau pregătiţi pentru veşnicie. 
Trebuiau să treacă cu Hristos prin moarte pentru a-L re- 
vedea în slavă, după Înviere. 


C) DE LA TABOR LA GOLGOTAS 


«În munte Te-ai schimbat la Faţă, Hristoase Dum- 
nezeule, şi pe cât au putut, ucenicii Tăi au văzut Slava Ta 
pentru ca atunci când Te vor vedea răstignit, să înțeleagă 
Patima Ta cea de bunăvote şi să propovăduiască lumii că 
Tu eşti cu adevărat raza Tatălui». 

(Condacul sărbătorii Schimbării la Faţă) 


Bătrânul: Ai remarcat că Sfântul Evanghelist Luca 
precizează: «...Şi iată, doi bărbaţi vorbeau cu EI, care erau 
Moise şi Ilie şi care arătându-se întru slavă, vorbeau despre 
«plecarea» Lui pe care avea să o împlinească în Ierusalim» 


* Deşi textul original al catehismului este «De la Schimbarea la 
Faţă la Cruce», am preferat varianta de mai sus, deoarece cuprinde, 
practic, implicit, drumul lui Hristos între transfigurare la desfigu- 
rare (n. trad). 

” «Plecarea», literal exod: Iisus trebuie să împlinească noul exod 


prin moartea, învierea şi înălțarea Sa la cer, care vor permite alor 
săi să acceadă la Dumnezeu, împreună cu El. Această taină se va 

(Luca 9, 30-31). Morse şi Ilie vorbesc cu lisus despre apro- 
piata Sa «plecare», care trebuia să se întâmple la Ierusalim. 
Despre ce plecare este vorba, după părerea ta? 

Copilul: lisus a murit la Ierusalim şi de acolo va fi 
«plecarea» Lui, noul exod. 

Bătrânul: Ai răspuns bine. lisus îi pregăteşte pe uce- 
nici pentru moartea Sa căci El va suferi o moarte îngrozitoa- 
re, umilitoare, moartea pe cruce. Nu va mai avea nici o slavă. 
lată de ce Ela ales pe Petru, Iacov şi loan ca să-L vadă în Sla- 
vă, ŞI, în clipele grele ale încercării, să nu cadă în deznădejde. 
Îţi aminteşti de un alt moment în care tot aceşti trei apostoli 
au fost aleşi de lisus ca să-L însoţească? 

Copilul: Da, desigur, pe muntele Măslinilor, în Gră- 
dina Ghetsimani, înainte de Patima Sa. 

Bătrânul: Ce fac ei în acel loc? 

Copilul: Ei dorm, fiind cuprinşi de- un somn adânc. 

Bătrânul: Într-adevăr, ei sunt şi acum doborâţi la pă- 
mânt, dar şi toropiţi de un somn greu, căci n-au putut suporta 
suferinţa. Nu şi-au amintit de Hristos în Slavă, cu toate că 
lisus îi pregătise. Chiar şi Petru, care Îl mărturisise pe Hris- 
tos ca Fiu al lui Dumnezeu în Cezareea lui Filip (Mate: 16, 
15-16), s-a înfricoşat şi a uitat totul ajungând să-L renege spu- 
nând: «Nu cunosc pe Omul Acesta!» (Matei 26, 72). 

Apostolii nu vor înțelege că lisus Hristos este Dumne- 
zeu decât după Înviere, şi numai după Cincizecime vor măr- 
turisi dumnezeirea Fiului, ca martori oculari ai Slavei Sale, 
fiindcă Duhul Sfânt îi va face să cunoască Adevărul deplin: 
«Nimeni nu poate să zică: Domn este lisus, decât în Duhul 
Sfânt» (1 Corinteni 12, 3). 

Copilul: Cei trei Apostoli, prezenţi la Schimbarea la 
Faţă de pe muntele Tabor, au uitat Slava lui Hristos şi au ador- 
mit în momentele privegherii. lisus, deci, şi-a pierdut timpul 
cu ei, pe Tabor! 

Bătrânul: Toată speranţa, pe care Apostolii şi-o pu- 
seseră în Împărăţia cerurilor, s-a prăbușit când L-au văzut pe 
Hristos pe Cruce. În acel moment au căzut cu toții în prăpas- 


tia disperării. Intr-un fel, ei au trecut prin moarte odată cu 


împlini în lerusalim, centrul istoriei mântuirii. 

Hristos şi au resimţit părăsirea lui Dumnezeu: «Dumnezeul 
Meu, Dumnezeul Meu, de ce M-ai părăsit?» (Marcu 15, 34; 
Psalmul 21). Aceasta reprezintă întreaga viață a creştinului, 
după chipul botezului: să trecem prin moarte cu Hristos pen- 
tru a învia împreună cu El. În timpul vieţii fiecărui om, Dum- 
nezeu dă totdeauna o presimţire a Slavei Sale pentru sprijin 
şi întărire în încercări. Sunt sigur că tu cunoşti asta din co- 
pilărie. Sunt zile în care Dumnezeu ne pare foarte aproape 
şi rugăciunea noastră este un adevărat dialog cu El. Uneori 
chiar simţim în mod foarte puternic prezenţa şi iubirea Sa 
pentru noi. El intervine cu putere în viața noastră prin mi- 
nuni. Apoi urmează tăcerea şi atunci totul ni se pare mohorât, 
o lume fără bucurie şi un Dumnezeu nepăsător la nefericirea 
noastră. În viaţa noastră cotidiană trăim, astfel, o succesiune 
de morți-învieri. În ziua necazului nostru să încercăm să ne 
amintim de Hristos în slavă şi să chemăm Lumina Sa în noi, 
să lumineze întunericul din sufletul nostru: 

«Cămara Ta, Mântuitorule, o văd împodobită şi îm- 
brăcăminte nu am ca să intru într-însa. Luminează haina su- 
fletului meu, Dătătorule de Lumină şi mă mântuieşte» (Cân- 
tare din Săptămâna Mare). 


D) ARĂTAREA SFINTEI TREIMI 
IN MUNTELE TABORULUI 


În ultimul verset al Evangheliei care se citeşte la 
sărbătoarea Schimbării la Faţă, se spune că un nor lumi- 
nos i-a acoperit pe Apostoli: «... Şi glas s-a auzit din nor, 
zicând: Acesta este Fiul Meu Cel iubit. Pe acesta să-L 
ascultați» (Luca 9, 35). Este vocea Tatălui, cea pe care o 
auzise Sfântul loan la Botezul lui lisus in Iordan. Norul 
luminos este Sfântul Duh Care-i acoperă şi-i ocroteşte 
pe Apostoli căci, fără prezenţa şi luminarea Sfântului 
Duh, omul nu poate să contemple Slava lui Dumnezeu. 
Schimbarea la Faţă este o Teofanie, o arătare a lui Dum- 

nezeu, ca şi Botezul lui Hristos. Apostolii au avut, ca 
şi loan Botezătorul, revelaţia sau descoperirea Dumne- 
zeului Unic în Trei Persoane: «Tatăl Care vorbeşte, Fiul 
Care străluceşte în Slavă şi Sfântul Duh care îi acoperă 
cu Norul luminos». 

Prin Fiul, omul accede la cunoaşterea lui Dum- 
nezeu în Trei Persoane: «Pe Dumnezeu nimeni nu L-a 
văzut vreodată; Fiul Cel Unul Născut, Care este în sâ- 
nurile Tatălui, Acela L-a mărturisit» (loan 1, 18). lisus 
Hristos este raza Tatălui şi, prin EI, Sfântul Duh lucrează 
în lume. Când ne rugăm lui Hristos, EI ne duce la Tatăl, 
prin Duhul Sfânt. 

«Lumină lină a Sfintei Slave a Tatălui ceresc, 

Celui fără de moarte, Celui Sfânt şi Fericit, 

Iisuse Hristoase, 

venind la apusul soarelui, văzând lumina 

cea de seară, 

lăudăm pe atăl şi pe Fiul 

şi pe Sfântul Duh, Dumnezeu; 

Vrednic eşti în toată vremea a fi lăudat 

de glasuri cuvioase. 

Fiul lui Dumnezeu, Cel ce dai viaţă, 

pentru aceasta lumea te măreşte». 

(rom. Lumină lină, gr. Phos hilaron, slav. Svete 
tikhi, Cântare de la Vecernie). 


Aceasta este una din cele mai vechi rugăciuni ale 
Bisericii, provenind din secolul al II-lea. Această rugă- 
ciune ne îndeamnă să cinstim Treimea în Hristos, Lumi- 
na lumii, Lumina care dă bucuria desăvârşită. Ajungem 
la apusul soarelui, am ajuns la sfârşitul vremurilor; soa- 
rele va trece, va înceta într-o zi să lumineze, aşa cum 
ne învaţă Sfânta Scriptură şi astronomia, dar, adevărata 


Fragment din Predica la Schimbarea la Faţă a lui Petru Venerabi- 
lul, Lecţionar patristic dominican 3, p. 117. 

Lumină, Lumina dumnezeiască nu va avea sfârşit”. În 
Hristos contemplăm Lumina care va străluci mereu pes- 
te noi odată cu cea de a Doua Venire: «Întru Lumina Ta 
vom vedea Lumină» (Ps. 35,10 şi Doxologia cea mare). 
Sfântul Vasile cel Mare ne învaţă, într-o predică rostită 
la Schimbarea la Față, că această sărbătoare este o anti- 
cipare a celei de-a doua slăvite Veniri. 

În a doua epistolă către ucenicii săi, Sfântul Apos- 
tol Petru îşi aminteşte de Schimbarea la Faţă a lui Hristos, 
în Muntele Tabor, astfel: «EI a primit de la Dumnezeu 
Tatăl cinste şi slavă, atunci când, din înălțimea slavei, 
un glas ca acesta a venit către EI: «Acesta este Fiul Meu 
Cel iubit, întru Care am binevoit». Şi acest glas noi l-am 
auzit, pogorându-Se din cer, pe când eram cu Domnul, în 
muntele cel sfânt» (2 Petru 1, 17-18). Apostolul îi pregă- 
teşte pe ucenicii săi şi pe noi înşine, să primim Lumina 
zilei fără de sfârşit «...până când va străluci ziua şi Lu- 
ceafărul va răsări în inimile voastre» (2 Petru 1, 19). 


E) ÎNDUMNEZEIREA 


« Dumnezeu s-a făcut Om 
pentru ca omul să devină Dumnezeu». 


Copilul: La sfârşitul lumii, Îl vom cunoaște în mod 
desăvârşit pe Dumnezeu? 

Bătrânul: Dumnezeu nu poate fi cunoscut. A cu- 
noaşte, a înțelege sunt noţiuni ale rațiunii omeneşti. Pentru 
a cunoaşte natura unei plante sau a apei, a unui metal, a unui 
animal sau a oricărei alte materii se face analiza şi poți ajunge 
la o anumită cunoaştere. Totuşi, materia păstrează o taină a 
sa, cea a originii sale. Cum a fost creată de Dumnezeu, însă, 


? «Şi cetatea nu are trebuință de soare, nici de lună ca să o lumi- 
neze, căci Slava lui Dumnezeu a luminat-o şi făclia ei este Mielul» 
(Apocalipsa 21, 23). 

este necunoscut raţiunii noastre. Adu-ţi aminte de turnul Ba- 
bel! Pentru a cunoaşte pe Dumnezeu, oamenii şi-au folosit 
inteligența şi de tehnica lor ca să ajungă până la EI, dar a 
fost un eşec pentru om. Dimpotrivă, când Dumnezeu vine la 
noi şi când noi ne deschidem inima noastră prezenţei Sale, 
se întâmplă altceva decât cunoaşterea prin simţuri sau prin 
rațiune, are loc o unire între Dumnezeu şi noi. 

Să privim încă o dată icoana Schimbării la Față: ima- 
ginea se structurează în jurul razelor care emană din Hristos. 
Fiecare persoană e atinsă de o rază a Luminii necreate, fieca- 
re primeşte o parte a dumnezeieştii Slave. Cu toate acestea, 
Dumnezeu rămâne necunoscut în ceea ce este El, în esenţa 
Sa. «Eu sunt Cel ce sunt »: Y.H.W.H. rămâne pentru totdeau- 
na Necunoscutul, Fiinţa veşnică şi neschimbată, pentru că e 
cu neputinţă să ştim ce este Dumnezeu în Fiinţa Sa, adică 
ce este Dumnezeu în natura Sa. Taina aceasta nu o va putea 
pătrunde nimeni vreodată şi, de aceea, Vechiul Testament ne 
pune în gardă împotriva unei astfel de îndrăzneli: omul nu-L 
poate vedea pe Dumnezeu şi să trăiască. 

Totuşi, Dumnezeu ni Se dăruiește EI Însuşi. Lumina 
necreată, razele pe care Hristos le comunică profeților şi le 
trimite apostolilor pe Tabor sunt Harul sau Darul lui Dum- 
nezeu Care ne face să trăim şi Care ne sfinţeşte. Duhul Sfânt 
rămâne peste Hristos, aşa cum am văzut şi în capitolul prece- 
dent, la prezentarea Botezului Său în lordan. Pe Tabor vedem 
că, prin Hristos, prin trupul Său, Duhul Sfânt ni Se dăruieşte 
nouă. Primim acest Har, Darul Duhului Sfânt ca să ne facem 
sfinţi. 

Să-nţelegi bine lucrul acesta: în Dumnezeu există un 
mister total. Acesta e motivul pentru care eu îți spun adesea 
un lucru şi contrariul lui!: 

Nu este decât un singur Dumnezeu — Sunt Trei Per- 
soane divine; 


“0 Teologia purcede la afirmaţii care par să contrazică logica ome- 
nească, ca de pildă: «Este un singur Dumnezeu» şi, în acelaşi timp, 
«Sunt trei Persoane divine». Acest mod de a învăţa prin «antino- 
mie» ne face să înțelegem că nu putem cuprinde taina în raționa- 
mentele noastre omeneşti. 

Dumnezeu este de neînţeles-El ni se revelează nouă; 

E] este inaccesibil-E] ni se dă nouă; 

Noi cântăm: «Unul Sfânt» şi suntem chemaţi să de- 
venim sfinţi. 


Copilul: Ce este un sfânt? Este oare cel care nu păcă- 
tuieşte niciodată? 

Bătrânul: Singurul om fără păcat este Hristos. Tot 
omul face păcate. Nimeni nu ajunge să nu mai facă păcate 
pur ŞI simplu pentru că a decis să nu mai facă. Chiar dacă ci- 
neva ajunge desăvârşit prin propriile sale eforturi, el riscă să 
fie foarte departe de Dumnezeu şi să se complacă în virtutea 
sa. Mândru de cucerirea sa, de biruinţa sa asupra trupului, 
asupra firii omeneşti, el va fi orgolios, va cădea în trufie. Nu- 
mai dragostea şi inima deschisă lui Dumnezeu, Harului Său, 
acestei Lumini necreate pe care El o dă omului pentru a-l 
ridica duhovniceşte până la a-l face asemenea cu El. A fi sfânt 
înseamnă a fi asemenea lui Dumnezeu, a ne regăsi «chipul şi 
asemănarea». 

Sfântul Pavel, care L-a văzut pe Hristos într-o stră- 
fulgerare de Lumină dumnezeiască pe drumul Damascului, 
ne învaţă că chipul nostru va reflecta Slava lui Dumnezeu 
ca o oglindă. Vom fi atunci transformați, schimbaţi prin pu- 
terea Duhului Sfânt. Vom deveni icoane vii care răspândesc 
lumină, fiindcă Duhul Sfânt va locui în trupurile noastre (2 
Corinteni 3, 18). 

Sfântul loan Evanghelistul, care a văzut pe Hristos 
transfigurat pe muntele Tabor, confirmă această învățătură: 
«lubiţilor, acum suntem fii ai lui Dumnezeu şi ce vom fi nu s-a 
arătat până acum. Ştim că, dacă Se va arăta, noi vom fi aseme- 
nea Lui, fiindcă noi Îl vom vedea precum este» (| loan 3, 2). 

Copilul: S-au văzut vreodată oameni care seamănă 
cu Dumnezeu? 

Bătrânul: «Cum se pogora Moise din muntele Sinai, 
având în mâini cele două table ale Legii, el nu ştia că chipul său 
strălucea pentru că vorbise Dumnezeu cu El» (leşire 34, 29). 

Toţi sfinţii dobândesc Lumina Duhului Sfânt şi acesta 
e motivul pentru care îi reprezentăm cu aureolă în jurul ca- 

pului. Acest cerc luminos simbolizează Darul Duhului Sfânt, 
pe care Dumnezeu li-l comunică, căci faţa lor reflectă Slava 
lui Dumnezeu. Ei pot face minuni, căci trupul lor e transpa- 
rent Luminii necreate şi Dumnezeu lucrează prin ei. Sfinţii, 
însă, asemenea lui lisus Însuşi, nu se deosebesc cu nimic în 
viaţa lor pământească de ceilalți oameni. Ei sunt smeriţi şi 
discreţi, atenţi să nu-i rănească, prin Lumina prea strălucitoa- 
re a Duhului Sfânt, pe cei încă păcătoşi, aflați foarte departe 
de Dumnezeu. 

Totuşi, într-o zi, Sfântul Serafim de Sarov, un sfânt rus 
din secolul al XIX-lea, a dezvăluit unuia dintre prietenii săi, 
pe nume Motovilov faptul că în el, în trupul lui sălăşluia darul 
Duhului Sfânt. Motovilov, întrebându-l care este scopul vieţii 
creştine, monahul Serafim i-a răspuns că scopul vieţii creşti- 
ne este dobândirea Duhului: Sfânt — Dar, ce înseamnă aceasta? 
A întrebat stăruitor Motovilov? — Priveşte-mă ! i-a spus de-a 
dreptul Serafim. Atunci Motovilov a văzut pe omuleţul din pă- 
dure — dialogul se petrecea lîngă chilia lu: din pădure, iarna —, 
stând în picioare, în zăpadă, iar fața sa strălucea ca soarele. 

Copilul: De ce este reprezentat Sfântul Serafim ade- 
sea cu un urs? 

Bătrânul: Sfântul Serafim, precum odinioară Sfântul 
Francisc din Assisi, vorbea animalelor. Într-o bună zi, două 
călugăriţe l-au văzut stând de vorbă cu un urs. Urşii din pă- 
durile ruseşi sunt foarte sălbatici şi pe cele două femei le-a 
cuprins o frică straşnică, dar Serafim le-a liniştit şi le-a ară- 
tat că omul sfinţit trăieşte în pace cu toată făptura, ca Adam 
înainte de păcat. Când Motovilov vorbea în pădure, în plină 
iarnă, cu Sfântul Serafim, ningea şi era un frig năpraznic. 
Motovilov a povestit mai târziu că în acele momente a simţit 
o căldură binefăcătoare şi o înduioşare profundă. Prin sfinţi, 
întreaga natură e pătrunsă de razele luminoase ale harului lui 
Dumnezeu. Adu-ţi aminte de veşmintele lui lisus pe Tabor 
care străluceau; într-o bună zi toată materia creată, întregul 
univers va străluci, fiind transfigurat prin Duhul Sfânt. 

Copilul: Este posibil acest lucru? Materia poate să 
dobândească, într-adevăr, Lumina Harulu: despre care vor- 
beşti? Trupurile noastre pot cu adevărat reflecta Slava lui 

Dumnezeu? Cum se va întâmpla asta? 

Bătrânul: Dacă intri în catredala din Chartres sau în 
Sfânta Capelă dis-de-dimineaţă ce ai să vezi? Ferestrele întu- 
necate şi fără strălucire. Dar dacă aştepţi cu răbdare să răsară 
soarele, vei vedea cu mirare cum vitraliile strălucesc cu toată 
puterea lor; fiecare vitraliu va avea culoarea sa deosebită, fie- 
care va avea strălucirea sa unică (| Corinteni 15, 35-58). Noi 
suntem aceste vitralii: soarele de care avem nevoie pentru a 
redobândi adevărata noastră fire, pentru a ne dărui avântul 
deplin al persoanei noastre, este Duhul Sfânt, Care se dăru- 
ieşte nouă spre luminare. Datoria noastră este de a ne des- 
chide, de a ne face transparenţi acestui Har, de a ne înfrânge 
opacitatea, pentru că ea ne este cel mai mare obstacol în calea 
Luminii dumnezeieşti. 

Copilul: Această opacitate este aproape întotdeauna 
cea puternică şi rari sunt oamenii ca Moise şi Serafim de Sa- 
rov, care să radieze şi să strălucească de Lumină 

Bătrânul: Cărbunele este un mineral negru şi opac, 
dacă rămâne singur nu poate deveni transparent, nu-i aşa? 
Cu toate acestea, dacă i se dă foc, ce strălucire, ce căldură, 
ce lumină! 

Nu crezi că Focul dumnezeiesc este infinit mai tare, 
mai puternic decât acest element material, imagine palidă a 
puterii de sus? Cea ce este pământ rămâne pământ; focul nos- 
tru mistuie materia şi face cărbunele cenuşă, întorcându-se 
în pământul din care provine. Focul ceresc, însă, nu distruge, 
nu nimiceşte. Miracolul Rugului aprins se perpetuează până 
în veşnicie. Acest Foc va cuprinde întreaga făptură, care va fi 
pătrunsă într-o bună zi de razele dumnezeieşti'!. 

Copilul: Suntem foarte departe de această stare şi lu- 
mea pare mai degrabă că se degradează. Ziarele nu vorbesc 
niciodată despre Transfigurare, ci despre poluare. Apa, plan- 
tele, pământul, aerul chiar, par a se strica. Cum putem noi să 


i «Sfântul Maxim Mărturisitorul face aici o comparaţie cu fierul pă- 
truns de foc, devenind foc, deşi în firea sa rămâne fier — exemplu prin 
care Sfinţii Părinţi greci expimă, de obicei, starea unei firi îndumne- 
zeite». Cf. V. Lossky, Theologie mystique de 1 'Eglise d'Orient, Aubier, 
p. 142. 

credem ceea ce spui? 

Bătrânul: Ai dreptate. Este tragic căci noi, oamenii, 
suntem responsabili de întreg pământul. Vai nouă, căci nu 
suntem sfinți! Din această cauză lumea creată se îndreaptă 
cu grăbire spre pieire. Hristos, însă, este Sfânt şi din EI se 
revarsă toată sfințenia. E] este prezent în lume şi în El trebuie 
să avem nădejdea. De la Cincizecime, El trimite pe Duhul 
Său cel Sfânt Care lucrează neîncetat pentru salvarea creației 
(Romani 8, 18-23). În pofida aparenţelor, a lumii căzute, des- 
figurate, sfâşiate de patimi, poluate, speranța noastră va fi mai 
tare, căci avem credință în Dumnezeu, în lubirea Sa pentru 
om Şi pentru întreaga Sa creație. 

Când luăm parte la dumnezeiasca Liturghie, oferim 
prin preot, lui Dumnezeu, pâinea şi vinul, roade ale pămân- 
tului, munca oamenilor: «Ale Tale dintru ale Tale, Ție adu- 
cem de toate şi pentru toate» ( Anaforaua Sfintei Liturghii 
a Sfântului loan Gură de Aur). Prin aceste cuvinte, preotul 
şi noi înşine aducem lui Dumnezeu jertfă de piine şi de vin, 
care îi reprezintă pe toţi oamenii vii şi morţi, cu suferinţele şi 
bucuriile lor, toată lumea creată: animală, vegetală, minerală, 
întreg universul; îi aducem jertfă de pâine şi vin lui Dumne- 
zeu Tatăl. EI face să se coboare asupra acestor Sfinte Daruri 
Focul Dumnezeiesc, aşa cum, în vremea lui Ilie, El făcuse să 
se coboare acelaşi Foc ca peste jertfa profetului. Pâinea şi vi- 
nul sunt pătrunse de razele luminoase ale Duhului Sfânt pen- 
tru ca pâinea să se facă Trupul lui Hristos, iar vinul Sângele 
lui Hristos. Materia este permeabilă Spiritului, Duhului. În 
Euharistie se face unirea între Dumnezeu şi materia creată, 
pentru că atunci când ne apropiem de cuminecare se împli- 
neşte întru noi unirea între Dumnezeu şi om. Apoi preotul 
ne trimite în lume, «Cu pace să ieşim!», aşa precum Hristos 
i-a trimis pe Apostolii Săi, zicându-le: «Mergeţi în pace!». 
Atunci, noi creştinii, cei care ne împărtăşim, devenim răs- 
punzători de prezența lui Dumnezeu în lume. Dumnezeu ne 
dăruieşte prin harul Său din lumina Sa care străluceşte din 
trupul Domnului nostru lisus Hristos. Să-l cerem Lui să ne 
înveţe a transmite şi noi această lumină oamenilor şi întregii 
făpturi. «Voi sunteţi lumina lumii; nu poate cetatea să se as- 

cundă, când stă pe vârful muntelui. Nici nu aprind făclie şi 
o pun sub obroc, ci în sfeşnic şi luminează tuturor celor din 
casă» (Matei 5, 15-16). 

Aceste cuvinte au fost adresate Apostolilor şi tutu- 
ror ucenicilor de către Hristos Însuşi. Noi suntem moştenito- 
rii harului şi primim în succesiunea Sfinților Apostoli darul 
Sfântului Duh. Sfântul Apostol Pavel, însă, pentru a ne păzi 
de mândrie, ne aminteşte: «...Să avem comoara aceasta în 
vase de lut, ca să se învedereze că puterea covârşitoare este a 
lui Dumnezeu şi nu de la noi» (2 Corinteni 4, 7). 


«Schimbatu-Te-ai la Faţă, în munte, Hristoase Dum- 
nezeule, arătând ucenicilor Tăi Slava Ta, pe cât li se putea. 
Strălucească dar şi nouă, păcătoşilor, lumina Ta cea pururea 
fiitoare, pentru rugăciunile Născătoarei de Dumnezeu, Dătă- 
torule de Lumină, slavă Ţie!» (Zroparul Schimbării la față) 


Concluzie 


Teofaniile, arătările lui Dumnezeu trăite de Moise 
şi Ilie în muntele Sinai, le-au permis să recunoască Slava 
lui Dumnezeu în Persoana lui lisus pe muntele Tabor. 
Prin prezenţa lor acolo, ei au putut astfel să mărturiseas- 
că pentru noi, împreună cu cei trei Apostoli Petru, lacob 
şi loan, că în lisus «locuieşte trupeşte toată plinătatea 
Dumnezeirii» (Coloseni 2, 9). 

lată de ce lisus va putea spune apostolului Filip 
în ajunul Patimilor Sale: «Iar când va veni Mângâietorul, 
pe care Eu îl voi trimite vouă de la Tatăl, Duhul Adevă- 
rului, Care de la Tatăl purcede, Acela va mărturisi pen- 
tru Mine» (loan 15, 26). 

Astfel, deci, revelându-ni-se în slava Fiului, lisus 
Hristos, Dumnezeu Se dezvăluie ca Tată şi ca Duh Sfânt. 
Dumnezeu şi Tată, Fiu şi Duh Sfânt. Această taină de 
nepătruns şi demnă de închinare este răspunsul la între- 
barea «Cine este Dumnezeu?». 

VECHIUL LEGĂMÂNT 
DECALOGUL 


ÎI aaa se interesează de omul pe care L-a creat 
«după chipul şi asemănarea Sa», în pofida păcatului 
şi decăderii lui. EI a făcut Legământ cu omul, încă din 
timpurile cele mai mari îndărătnicii ale acestuia. Biblia ne 
vorbeşte în primele capitole ale Facerii care au în vedere 
originea omului, împrumutând, ca semn al legământu- 
lui, o imagine cosmică, cea a «curcubeului în nor». Este 
vorba de legământul pe care Dumnezeu l-a făcut cu Noe 
la sfârşitul potopului (Facere 9, 12-15). Acest legământ a 
fost întemeiat pe credinţa lui Noe: «prin credință, luând 
Noe înştiinţare de la Dumnezeu, despre cele ce nu se ve- 
deau încă, a pregătit cu evlavie, o corabie spre mântuirea 
casei sale» (Evrei 11, 7). 

Noe şi urmaşii lui reprezintă umanitatea care a 
fost păstrată şi salvată din apele potopului. Să ne amin- 


' Povestiri de felul acesta despre potop se găsesc aproape identice, nu 
numai la cele mai vechi civilizații ale Orientului, ci chiar în America, 
şi se referă la evenimente mai mult sau mai puțin istorice, păstrate în 
memoria culturală a popoarelor. Ele prezintă un aspect legendar căruia 
i s-a adăugat o interpretare mistică ce permite să traducem experien- 
țele omeneşti în imagini şi în simboluri, dându-le astfel o semnificaţie 
universală. Autorul inspirat al cărţii biblice a Facerii a ştiut să discear- 

tim că primul gest al lui Noe când a ieşit din corabie, a 
fost ridicarea unui altar şi aducerea unei jertfe lui Dum- 
nezeu (Facere 8, 20-22). În faţa unui astfel de gest de 
recunoştinţă şi de dragoste, Dumnezeu l-a binecuvântat 
pe Noe, reînnoind porunca dată omului la facerea sa: 
«Creşteți şi vă înmulțiți şi umpleţi pământul și-l stăpâ- 
niți... stăpâniţi peste peştii mării, peste păsările cerului, 
peste toate animalele...» (Facere 9, 1-3 / Facere 1, 28-29). 
Dar, începând de la Noe, faptul nou este că omul are voie 
să omoare animalele pentru a se hrăni: «Tot ce se mişcă 
ŞI ce trăieşte să vă fie de mâncare» (Facere 9, 3). 

Apoi, Avraam a fost cercetat şi a primit de la 
Dumnezeu făgăduinţa unei posterități numeroase, fă- 
găduinţă care a fost reînnoită lui Isaac şi lui lacov. Cu 
toate acestea a trebuit să treacă mai multe veacuri pentru 
ca Vechiul Legământ să poată lua forma unei adevărate 
înţelegeri între Dumnezeu şi poporul lui Israel, având 
ca mijlocitor un om de o statură deosebită pe care îl cu- 
noaştem deja, este cazul lui Moise. Această înţelegere ca 
oricare alta, presupunea un angajament între două părți: 
Dumnezeu se angajează să-l ocrotească pe Israel și să-l 
conducă spre o ţară în care curge lapte şi miere, Pămân- 
tul Făgăduinţei, ţara Canaanului, ludeea. Poporul se an- 
gajează, la rândul său, să respecte Legea lui Dumnezeu 
pe care Moise o primeşte pe Sinai. 

lată cum a dat Dumnezeu lui Moise Legea şi cum 
a pecetluit Vechiul Legământ cu poporul lui Israel. Când 
după multe frământări, Moise a reuşit să scoată pe Evrei 
din Egipt, el i-a călăuzit prin pustiu. Trei luni mai târziu, 
ei au ajuns lângă muntele Sinai, acelaşi munte în care 


nă şi să exprime, din comoara moştenită din timpuri imemoriale, Re- 
velaţia care vine de la Dumnezeu, ceea ce face nu numai originalitatea 
literară a textului, ci mai ales interesul mereu actual, căci aduce, pen- 
tru cine vrea să cerceteze bine, răspunsul la întrebările fundamentale 
ale omului. 

Moise văzuse Rugul aprins. Fi făcură tabără jos în pus- 
tiu, în fața muntelui. Dumnezeu l-a înştiințat pe Moise 
că voia, prin mijlocirea sa, să facă Legământ cu întreg 
poporul, zicându-i: «să-şi spele hainele şi să fie gata pen- 
tru poimâine. Se va pogori Domnul înaintea ochilor a 
tot poporul pe muntele Sinai. Să-i tragi poporului hotar 
împrejurul muntelui şi să-i spui: „Păziţi-vă de a vă sui 
în munte şi de a vă atinge de ceva din el, că tot ce se va 
atinge de munte va muri» (Ieşire 19, 10-13). 

«Tu, foarte devreme, te vei urca până în pisc. lată, 
vol veni la tine în stâlp de nor des, ca să audă poporul 
că Eu grăiesc cu tine, şi să te creadă pururea» (leşire 19, 
9). 

Moise a făcut cum îi poruncise Dumnezeu, evreii 
îşi spălară hainele şi se păstrară curaţi?. S-a tras hotar 
împrejurul muntelui cu oprelişti şi muntele a devenit 
sfânt. Când a sosit momentul, adică după două zile, în 
zori, au fost tunete şi fulgere şi nor des, în timp ce se 
auzea sunet foarte puternic de trâmbiţă. Moise conduse 
în afara taberei poporul care era cutremurat, spunându-i 
să rămână acolo. În schimb, el pătrunse dincolo de hotar 
şi urcă muntele până în vârf. 

Aceasta este imaginea grandioasă pe care Biblia 


* Curăţenia de care este vorba aici este tot una cu curăţenia rituală, care 
se exprimă mai întâi prin curăţenia exterioară, adică spălarea veşmin- 
telor şi a trupului, iar la un nivel mai profund, prin abstinenţă. Această 
curăţenie rituală a fost opusă uneori «curăţiei lăuntrice», socotită ca fi- 
ind singura valabilă pentru atingerea sfințeniei. lisus, voind să sublini- 
eze excesele ritualismului, a spus: «Nu este nimic din afară de om care, 
intrând în el, să poată să-l spurce. Dar cele ce ies din om, acelea sunt 
care îl spurcă» (Marcu 7, 15). Considerând că omul este un tot, trup 
şi suflet, cerințele curăţeniei acoperă toate aspectele de purificare 
exterioară şi interioară şi aceasta e şi rațiunea postului, a abstinen- 
ței, a curăţiei inimii ajutată de spovedania pe care o facem pentru a 
ne pregăti în vederea împărtăşirii. Astfel, după cum Moise cerea ca 
poporul să se pregătească pentru a se apropia de muntele sfânt, la fel ni 
se cere şi nouă să ne pregătim pentru a ne apropia de Sfintele Taine 

ne-o dă despre modul în care Dumnezeu a voit să încheie 
Legământul Său cu Israel. Vedem în această descriere? o 
adevărată prefigurare a Templului, care a devenit mode- 
lul bisericilor noastre. Într-adevăr, în dispunerea prun- 
cită de Dumnezeu, putem vedea o analogie cu cele trei 
părți ale Templului: 

- câmpul sau locul şes corespunde Tindei (ves- 
tibul, verandă, ebr. Oulam) Templului şi nartexului sau 
curții exterioare din bisericile noastre, adică locului adu- 
nării credincioşilor 

- partea situată în apropierea muntelui Sinas, din- 
coace de hotare şi în care poporul venea să audă tunetul, 
corespunde părţii din Templu numită Sfânta (ebr. He- 
kal), locul în care era auzit cuvântul lui Dumnezeu, iar 
în bisericile noastre naosului sau navei 

- muntele, piscul, locul sfânt în care doar Moise 
putea să pătrundă ca să-L întâlnească pe Dumnezeu, co- 
respunde părții din Templu numită Sfânta Sfintelor (ebr. 
Debir), iar în bisericile noatre altarul, locul Euharistiei şi 
al cuminecării“. 


Sm. 


ui! 


> Acest întreg, pasaj dedicat dedicat corespondenței simbolice între 
Sinai, Templu şi Biserică lipseşte în prima ediţie a catehismului în 
limba română (n. trad). 

+ De aceea noi înaintăm spre Sfântul Altar pentru a ne împărtăşi. Cei 
din Biserica Coptă intră în Sfântul Altar în momentul cuminecării. 

Atunci când Moise a ajuns în vârful Sinaiului, 
întregul munte era în flăcări şi cerul întunecat. Dum- 
nezeu cobori în nor. Moise n-a putut să-L vadă, a auzit 
numai vocea Sa, vestindu-i cele zece Cuvinte. Noi obiş- 
nuim să le numim Cele Zece Porunci, însă Biblia preferă 
termenul «Cuvânt», mai puţin legalist şi mai tradițional. 
Aceste zece Cuvinte se numesc în mod curent Decalog. 
lată un rezumat al acestui text din care Biblia ne dă două 
versiuni: leşire 20, 1-7 şi Deuteronom 5, 6-21: 

1. Eu sunt Domnul Dumnezeul tău Care te-am 
scos din ţara Egiptului, să nu ai alți dumnezei afară de 
Mine. | 

2. Să nu-ţi faci chip cioplit, nici să te închini lui, 
NICI să slujeşti lui (Să nu te închini idolilor). 

3. Să nu iei Numele Domnului în deşert. 

4. Păzeşte ziua Odihnei şi sfinţeşte-o pe ea. Timp 
de şase zile vei lucra, dar a şaptea o vei dedica Dumne- 
zeului tău. 

5. Cinsteşte pe tatăl tău şi pe mama ta şi vei trăi 
ani mulți pe pământ. 

6. Să nu ucizi. 

7. Să nu fii desfrânat. 

8. Să nu furi. 

9. Să nu faci mărturie mincinoasă împotriva 
aproapelui tău (Să nu minți). 

10. Să nu pofteşti bunurile aproapelui tău. 

După aceasta Moise a părăsit piscul muntelui: 
spre a se cobori la poporul înspăimântat s-audă vocea lui 
Dumnezeu şi care se temea să nu moară. El îi comunică 
toate cuvintele pe care le rostise Dumnezeu şi adăugă: 
«Păziţi-le şi îndepliniţi-le aşa cum v-a poruncit Domnul 
Dumnezeul vostru. Nu vă abateţi nici la dreapta, nici la 
stânga». «Ascultă5, Israele, Domnul Dumnezeul nostru 


5 Acest verset este prima propoziţie din profesiunea de credinţă tra- 
diționala a Israelului, desemnată prin primul cuvânt «ema» care în- 

este singurul Domn. Să iubeşti pe Domnul Dumnezeul 
tău din toată inima ta, din tot sufletul tău, din toată pu- 
terea ta. Cuvintele acestea pe care ţi le spun eu astăzi, să 
le ai în inima ta şi în sufletul tău» (Deuteronom 5, 32; 6, 
4-6). 

Atunci poporul într-un singur glas răspunse: 
«Toate cuvintele pe care le-a grăit Domnul le vom face 
şi le vom împlini!» (leşire 24, 1-11). Astfel poporul se 
angaja în chip solemn să respecte Legământul. 

Moise clădi un altar la poalele muntelui şi două- 
sprezece stâlpi pentru cele douăsprezece seminţii ale lui 
Israel. El porunci să se jertfească viței ca jertfă de izbă- 
vire. Când acest lucru a fost împlinit, el strânse jumătate 
din sânge şi îl turnă într-un vas şi cu cealaltă jumăta- 
te stropi altarul sau jertfelnicul, apoi citi Cuvintele Le- 
gământului pe care le scrisese. Din nou poporul spuse: 
«Toate cuvintele pe care le-a grăit Domnul le vom face şi 
le vom asculta». Moise luă atunci restul sângelui şi stropi 
cu el poporul şi zise: «Acesta este sângele Legământu- 
lui pe care Domnul l-a încheiat cu voi prin toate aceste 
cuvinte». 

Astfel, Legământul între Dumnezeu şi Israel era 
întărit prin sângele jertfei vărsat deopotrivă asupra al- 
tarului şi asupra poporului, după ce acesta a pronunţat 
cuvântul: AMIN. 


Copilul: Mi-ai vorbit de un Legământ prin care există 
un angajament între două părți. Văd că poporul se angajează 
să urmeze Legea, dar nu prea înţeleg ce anume Se angajează 
Dumnezeu. 

Bătrânul: Dumnezeu, în Sinai, şi-a reînnoit făgădu- 
ința de a conduce pe Israel în Țara Făgăduinţei. El a spus: «... 


seamnă «Ascultă». El e reluat textual de Domnul lisus, care la întreba- 
rea cărturarilor: «Care poruncă este întâia dintre toate?y, le răspunde: 
«Ascultă Israele, Domnul Dumnezeul nostru este Singurul Domn» 
(Marcu 12, 28-29, 31). 

de veţi asculta glasul Meu şi de veţi păzi Legământul Meu, 
dintre toate neamurile îmi veți fi popor ales, că al Meu este 
tot pământul; îmi veţi fi împărăție preoțească şi neam sfânt...» 
(leşire 19, 5-8). Aceasta înseamnă că, primind Legea, popo- 
rul lui Israel a devenit poporul ales, plasat sub ocrotirea lui 
Dumnezeu. 

Dacă aprofundez: Decalogul, înţelegi că nu este numai 
o lege morală, ci şi una religioasă şi o lege a iubirii. Aceasta 
a dorit să spună lisus atunci când, răspunzând fariseilor, care 
îl întrebau care este cea mai mare poruncă, EI a reluat cu- 
vintele lui Moise: «Să iubeşti pe Domnul Dumnezeul tău cu 
toată inima ta, din tot sufletul tău, cu tot cugetul tău... și pe 
aproapele tău ca pe tine însuţi» (Matei 22, 36-38, citând De- 
uteronom 6, 5 şi Levitic 19, 18). Decalogul este fundamentul 
monoteismului, adică al credinţei într-un singur Dumnezeu, 
Cel adevărat Prima poruncă afirmă, cu adevărat, că nu există 
decât un singur Dumnezeu. 

Cea de a doua poruncă priveşte idolatria, o problemă 
foarte importantă şi mereu actuală. Într-adevăr, avem necon- 
tenit tendinţa să ne facem idoli, uneori chiar fără a ne da sea- 
ma. Orice poate deveni idol, patimă, obsesie, chiar un lucru 
care nu are nimic rău în sine, dacă ocupă în inima sau în 
sufletul nostru locul care revine numai lui Dumnezeu şi, prin 
urmare, ne abate de la El. În vremea lui Moise idolatria făcea 
parte dintre practicile religioase, şi de aceea Decalogul vor- 
bește cu privire la idoli despre figuri sculptate în lemn repre- 
zentând «puteri situate fie sus în ceruri, fie jos pe pământ, fie 
în apele de sub pământ». Este interzis să ne închinăm înaintea 
unor astfel de lucruri€. Astăzi idolii nu sunt neapărat obiecte, 


< Singurul chip autentic al lui Dumnezeu este Fiul Său făcut Om. De 
aceea îi cinstim icoana Sa şi pe cele ale sfinţilor care reflectă Slava Sa 
şi această slavă o venerăm în lumina icoanei lor. lată, referitor la aceas- 
ta, textul Sinodului al VII-lea de la Niceea (787), pe care îl citim în 
Biserică, în Duminica Ortodoxiei: «...Luminaţi de lumina cunoştinţei, 
să cântăm lui Dumnezeu laude şi mulțumiri; să ne închinăm icoanelor 
lui Hristos, ale Fecioarei şi ale tuturor Sfinților, pictate pe ziduri, pe 
lemn şi pe vasele sfinte, căci închinarea în fața icoanei, spune Marele 
Vasilie, ne duce spre model...» «Ceea ce proorocii au văzut, / ceea ce 

ci idei fixe, «ideologii» sau obsesii din care omul îşi face raţi- 
unea sa de a trăi şi care exercită asupra lui o putere absolută: 
erotismul, politica, banii și ştiinţa pot deveni astfel de idoli. 

Cea de a treia poruncă ne interzice să pronunțăm nu- 
mele cel sfânt al lui Dumnezeu cu neseriozitate, frivol, cu 
neluare aminte. Numai cu frică, cu credinţă şi cu iubire să 
îndrăznim să chemăm Numele cel mare şi slăvit al Celui 
Atotputernic. Când acest Nume e menţionat în mod ironic, 
cu mânie sau chiar cu indiferență, aceasta constituie o blasfe- 
mie, iar blasfemia este o crimă, o urâciune împotriva măreției 
dumnezeieşti. 

Cea de-a patra poruncă ne prescrie păzirea odihnei, a 
sabatului, în amintirea celei de-a şaptea zi”, în care Dumne- 
zeu, după ce a creat totul, S-a odihnit şi a făcut din această 
Zi, O zi binecuvântată şi sfântă. De la Învierea Domnului, ziua 
consacrată lui Dumnezeu este Duminica, cea de-a opta zi, 
comemorarea sau pomenirea săptămânală a Învierii. Din ne- 
fericire, creştinii uită prea des şi lasă duminica să fie invadată 
de «grijile acestei lumi», păstrând pentru Dumnezeu un loc 
din ce în ce mai mic. 

Poruncile următoare — cinstește pe tatăl tău şi pe 
mama ta, să nu ucizi, să nu fi desfrânat, să nu furi — rămân 
temeiul permanent al purtării acelora care vor să rămână în 
pace cu Dumnezeu şi cu oamenii: respectul familiei, respec- 
tul vieţii, respectul iubirii, respectul persoanei umane sunt tot 
atâtea aspecte ale respectului chipului lui Dumnezeu în om, 


Apostolii au propovăduit, / ceea ce Biserica a primit, / ceea ce Părinții 
au spus, / ceea ce universul a întărit, / harul dătător de lumină, / adevă- 
rul a adeverit, minciuna s-a risipit, / înțelepciunea s-a arătat, / Hristos 
a biruit. / lată ce gândim, / iată ce propovăduim: / Hristos adevăratul 
nostru Dumnezeu/ pe Care ÎI cinstim împreună cu sfinţii Săi, / prin 
cuvinte, prin scrieri, / prin cuget, / prin fapte jertfelnice, prin ctitorirea 
de biserici, / prin icoane, / închinându-ne Lui ca Unui Dumnezeu şi 
Stăpân, cinstindu-i pe ei ca slujitori adevărați ai Stăpânului nostru al 
tuturor, cu o cinstire ce vine de la El. Aceasta este credinţa Apostolilor, 
aceasta este credinţa Sfinţilor Părinţi, aceasta este credinţa ortodocşi- 
lor, aceasta este credința care a ținut lumea». 


7 A se vedea Partea a V-a. 

fapt care îi dă toată măreția sa 

Cea de-a noua poruncă priveşte mărturia falsă, adică 
minciuna sub forma ei cea mai gravă. În tradiţia lui Israel 
era spus că sângele celui nevinovat, condamnat în urma unei 
mărturii mincinoase, cădea asupra martorului mincinos şi 
asupra copiilor lui. Înţelegem mai bine în această perspectivă, 
exclamarea poporului, strigând în clipa condamnării la moar- 
te a lui lisus: «...Sângele Lui asupra noastră şi asupra copiilor 
noştri» (Matei 27, 25). 

Ultima poruncă condamnă invidia şi gelozia şi porun- 
ceşte respectarea bunurilor altuia. 

Aceasta e Legea pe care orice om cu frica lui Dumne- 
zeut trebuie să o respecte în mod neabătut, căci ea este semnul 
fidelității sale şi al ataşamentului său în faţa lui Dumnezeu. 

Legea lui Moise ne este dată ca un pedagog, potrivit 
Sfântului Apostol Pavel (Galateni 3, 24-25). Fără fundamen- 
tul Legii, am fi asemenea omului, despre care vorbeşte lisus, 
că şi-a zidit casa pe nisip, iar la prima furtună casa s-a prăbu- 
şit. În vreme ce acela care săpase până la stâncă pentru a pune 
temelie tare casei sale nu se temea de nimic, căci nimic nu va 
putea să clatine casa sa (Matei 7, 24-27). Aşadar să ne con- 
struim viaţa de creştini aşa cum ne învaţă de veacuri întregi 
Biserica, pe piatra poruncilor: 


«Hristoase, Tu ai aşezat cerurile cu înţelepciu- 
nea Ta şi ai întemeiat pământul pe ape; aşează şi inima 
mea pe piatra poruncilor Tale...» (A treia Odă la Glasul 
opt, Utrenia de duminică) 


* Cum să nu ne temem de Cel ce nu poate fi văzut, de Cel ce nu poate 
fi numit, de Cel ce nu poate fi cunoscut, de Lumină. Aripile îngerilor 
freamătă în faţa slavei lui Dumnezeu, dar această cutremurare ne duce 
către iubirea Aceluia a cărui sfințenie o slăvim. Iubirea alungă teama, 
ne învață Evanghelistul în 1 loan 4, 18, şi Dumnezeu nu vrea să ne 
înfricoşeze, de aceea atunci când se manifestă prin apariţia unui înger, 
acesta zice îndată: «Nu te teme!» (Luca 1, 30; Matei 3, 5). Între vorbele 
de duh ale românilor există una care redă ideea respectului total: «frica 
de Dumnezeu şi ruşinea de oameni» (n. trad.) 


CAPITOLUL || 


DE LA VECHIUL LA NOUL LEGĂMÂNT 
A) VIŢELUL DE AUR 


[)*= ce Moise a rostit solemn cuvintele lui Dumne- 
zeu şi a întărit Legământul cu sângele jertfei, a lăsat 
poporul în grija lui Aaron şi a urcat din nou pe Sinai, 
pe creştetul căruia sălăşluia «norul întunecat». El a ră- 
mas acolo patruzeci de zile şi patruzeci de nopţi. Acolo 
a primit cele doua table de piatră pe care «degetul lui 
Dumnezeuy scrisese Cele Zece Cuvinte pe cele două 
fețe. Aceste table de piatră sunt numite Tablele mărturiei 
sau Tablele Legii. 

În acest timp, însă, poporul fricos şi schimbător, 
socotindu-se părăsit de Moise, a uitat de înţelegerea sa 
cu Dumnezeu și a voit să-şi facă un idol. Aaron, presat 
din toate părțile, a cedat în fața dorinţiei mulțimii. El a 
pus să se topească tot aurul provenind de la podoabele 
(bijuteriile) ce fuseseră strânse şi să se toarne aurul într- 
un tipar, pentru a face statuia unui vițel. 

Poporul se veseli şi oferi jertfe pe un altar ridicat 
în faţa statuii. Aceasta este istoria viţelului de aur. Evre- 
ii, care nu cu mult înainte fuseseră ridicaţi la cinstea de 
popor ales al lui Dumnezeu, recădeau acum în instinctul 
primar şi se închinau idolilor vechilor stăpâni egipteni, 

adoratori ai boului Apis. Apărea, astfel, o foarte clară în- 
toarcere înapoi în conştiinţa, neîndoielnic foarte fragilă, 
a poporului. 

Viţeii noştri de aur pot fi iubirea de argint (banii), 
dorința de câştig (profit cu orice preţ), setea de putere. 
Noi îl trădăm pe Dumnezeu, la fel ca evreii la Sinai, şi 
găsim adeseori idoli foarte concreți atunci când alergăm 
căutând ajutor la cele mai ciudate practici: horoscoape, 
preziceri, dat în cărți şi chiar la vrăjitoare”. Toate acestea 
ne atrag, căci par ca un leac contra suferinţei, o fugă din 
faţa încercărilor, cu toate că Dumnezeu ne este atât de 
aproape, ca atunci când pe muntele sfânt îi vorbea lui 
Moise şi Se descoperea astfel poporului Său. Niciodată 
Dumnezeu nu fusese mai aproape de poporul Său şi, toc- 
mai în acest moment, fiii lui Israel uitaseră de prezenţa 
Sa şi îi puseseră la îndoială existenţa, făurind viţelul de 
aur. 

Această istorie ne arată cât de greu este de tre- 
cut pragul de la religiozitatea superstițioasă la slăvirea 
Aceluia Care este dincolo de orice reprezentare şi că, şi 
atunci chiar când l-am trecut, putem uşor să ne întoar- 
cem înapoi, să ne abatem de la Dumnezeul Cel viu şi 
să ne închinăm înaintea idolilor. Să ne amintim cuvin- 
tele lui Iisus: «Nimeni care pune mâna pe plug şi se uită 
înapoi nu este potrivit pentru împărăţia lui Dumnezeu» 
(Luca 9, 62). 


? Acest lucru este extrem de grav şi ar trebui să realizăm că ne atin- 
ge calitatea de creştini, venind în total dezacord cu făgăduințele pe 
care le-am făcut la Botez, atunci când ne-am lepădat de diavol şi de 
toate lucrările lui cele mincinoase, care țin de lumea întunericului 
şi nu de lumina lui Hristos în care ne-am îmbrăcat în ziua sfântă a 
încreştinării noatre. Atragem atenţia că una dintre cele mai perfide 
forme de răstălmăcire magică şi incultă o constituie prăvilărismul, 
adică ghicitoria prin deschiderea cărților de cult sau prin folosirea 
celor sfinte. Culmea nesimțirii o constituie recalama deşănțată în 
ziare, prin fotografii cu simboluri sfinte (n. trad). 

Moise, înştiinţat de cele ce se petreceau, cobori 
îndată; el, care tocmai văzuse slava cea de negrăit a lui 
Dumnezeu, fu cuprins de o mare şi sfântă mânie, la ve- 
derea poporului dansând în fața unei statui fără viaţă. 
Aruncă Tablele Legii pe care le ţinea în mână şi le făcu 
țăndări. Puse să fie distrusă statuia şi porunci seminției 
lui Levi să fie omorâţi cei care se dedaseră la idolatrie. 
De fapt, s-a produs un mic război civil, în urma căruia 
evreii s-au împuţinat. Cu toată mânia sa, Moise a sim- 
țit în acelaşi timp o mare milă pentru ei. El se rugă lui 
Dumnezeu să cruţe «acest popor îndărătnic». Rugăciu- 
nea i-a fost ascultată şi pedepsirea n-a avut loc (Ieşire 
33, Il ş.u). 


B) POATE FI RUPT LEGĂMÂNTUL 
LUI DUMNEZEU? 


Vechiul Testament este o lungă istorie a legămân- 
tului!” trădat prin neascultări, infidelităţi repetate şi me- 
reu 1ertate. Legământul lui Dumnezeu nu este automat: 
dacă poporul este necredincios, Dumnezeu îşi retrage 
bunăvoința Sa. În toate vremurile rolul profeților a fost 
acela de a aminti poporului mânia lui Dumnezeu care 
va veni asupra lui, căci, dacă omul nu împlineşte Le- 
gea dată, dacă săvârşeşte nedreptate, dacă se dovedeşte 
smintit prin faptele sale, Legământul este rupt. Să citim 
din cartea lui leremia: profetul e clar amintind condițiile 
Legământului: să trăieşti potrivit Legii şi să făptuieşti 
potrivit învățăturilor ei (Ieremia 7, 3-7). Poporul, însă, se 
arată nevrednic, deoarece nu încetează să fure, să omoa- 


1 Pentru aprofundarea tuturor celor de mai sus despre teologia le- 
gămintelor se poate consula cu mult folos cartea Părintelui profe- 
sor Picu Ocoleanu, Liturghia poruncilor divine. Prolegomene la o 
nouă cultură a legii, Editura Mitropoliei Olteniei, Craiova, 2004. 

re, să curvească, să caute să-L înşele pe Dumnezeu prin 
darurile sale către Baal'!, prin cultul său închinat zeilor 
minciunii. 

Apoi, cu conștiința liniştită şi sigur de sine, ca şi 
cum nimic nu s-ar fi întâmplat, acelaşi popor desfrânat, 
murdărit prin faptele sale criminale şi prin închinarea 
la idoli, vine să caute refugiu la Templu, în locaşul lui 
Dumnezeu; «lată-ne în siguranţă!» spun ei, dar Dumne- 
zeu nu este orb, El vede înşelătoria. Iată ce le profeţeş- 
te Domnul: «Vă voi lepăda de la Faţa Mea» (Ieremia 7, 
15), 

Mulț: profeţi s-au ridicat împotriva cultului exte- 
TIOr, făcut numai cu buzele şi cu inimă vicleană. Amos 
expune aceste cutremurătoare cuvinte ale lui Dumnezeu: 
«Urât-am, dispreţuit-am prăznuirile voastre... Când veți 
aduce arderi de tot şi prinoase, nu le voi binevoi şi la 
jertfele de mântuire grase ale voastre nu voi pleca ochii 
Mei. Depărtează de la Mine zgomotul cântecelor tale...!» 
(Amos 5, 21-23 şi Osea 7, 13). 

La rândul său, Isaia profeţeşte: «...poporul acesta se 
apropie de Mine, cu gura şi cu buzele Mă cinsteşte, dar cu 
inima este departe, căci închinarea înaintea Mea nu este de- 
cât o rânduială omenească învățată de la oameni» (Isaia 29, 
13). În Evanghelia Sfântului Matei, cuvintele lui Isaia răsu- 
nă cu putere pentru noi, căci lisus Însuşi le citează pentru a 
demasca pe farisei şi pe cărturari (Matei 15, 1-9). 

Ce înseamnă aceste profeții teribile, pline de 
amărăciune? Poate Dumnezeu, cu adevărat, să-Şi respin- 
gă fiii? Ce poate fi mai rău decât respingerea din partea 
lu: Dumnezeu ? 

Copilul: Cum poate Dumnezeu să-şi retragă Legă- 
mântul Său? Nu este drept! Este El cu adevărat Dumnezeul 
iubirii despre Care îmi vorbeşti atât de des? Oare, Dumnezeu 


i! Baal este un nume comun cu semnificaţia de stăpân sau soţ şi 
care este folosit pentru desemnarea zeilor celor din Canaan. 

este un Tată aspru şi răzbunător, plin de mânie şi răzbunare? 
Este El pentru răzbunare? 

Bătrânul: Profeţii, aflați sub insuflarea Duhului Sfânt, 
aseamănă Legământul dintre Dumnezeu şi poporul Său cu 
o căsătorie. Dumnezeu este Mirele şi poporul Său mireasa, 
care săvârşeşte adeseori adulter. Legea evreiască prescrie în- 
depărtarea celei infidele; acesta e motivul pentru care Osea 
proorocul exprimă mânia lui Dumnezeu prin aceste cuvinte: 

«Osândiţi pe mama voastră, învinuiţi-o! 

că ea nu mai este femeia Mea, 

iar Eu nu mai sunt bărbatul ei...» (Osea 2, 4) 

Osea ne descrie pe femeia slabă, prostituata care se 
dezonorează alergând neruşinat după ibovnicii ei, uitând bi- 
nefacerile soțului ei: «... ea n-a recunoscut că Eu am fost Ace- 
la Care i-a dat ei grâul, vinul şi untdelemnul...» (Osea 2, 10). 

Femeia adulteră care caută plăceri sfârşeşte în părăsi- 
re, în singurătate totală, dar îşi aduce aminte atunci de soțul 
său şi de iubirea lui. Soţul batjocorit nu se răzbună, el a aştep- 
tat cu răbdare şi inima sa a rămas neschimbată față de soție. 
La reîntoarcerea ei, nu-i reproşează infidelitatea, nu-i arată că 
ea revine din interes, fiind sărăcită, hămesită şi necinstită, El 
îi dă primul loc alături de sine: 

«Şi te voi logodi cu Mine pe vecie; 

şi te voi logodi Mie după dreptate şi bunăcuviinţă, 

Întru bunătate şi dragoste; 

şi te voi logodi Mie întru credincioşie, 

ca să cunoşti că Eu sunt Domnul» (Osea 2, 21-22). 

lată răspunsul lui Dumnezeu! El aşteaptă fără înce- 
tare întoarcerea, căința poporului Său. Dacă poporul se rătă- 
ceşte adeseori, dacă hoinăreşte departe de Dumnezeul său în 
singurătate şi uitare, Dumnezeu rămâne Acelaşi, neschimbat 
Şi mereu credincios. 

la aminte la cuvintele Psalmului: 

«Acelea vor pieri, iar Tu vei rămâne; 

şi toți ca o haină se vor învechi, 

şi ca un veşmânt îi vei schimba şi se vor schimba. 

Dar Tu Acelaşi eşti şi anii Tăi nu se vor împuţina» 

(Psalmul101). 

Ascultă şi rugăciunea aceasta pe care o adresăm, îm- 
preună cu preotul, lui Dumnezeu în vremea dumnezeieştii 
Liturghii: «Tu eşti Dumnezeu negrăit, negândit, nevăzut, ne- 
cuprins, nevăzut, pururea fiind şi Acelaşi fiind». 

Se poate ca omul să fie necredincios, infidel față de so- 
ţia sa, de religia sa, de angajamentele sale politice. El poate fi 
necredincios față de Dumnezeu şi față de el însuşi. Omul se 
schimbă, din păcate, adesea, după fluctuațiile psihologiei sale, 
fie că îmbătrâneşte, fie că îşi schimbă opiniile sau este influ- 
enţat de curentele de gândire la modă sau de oameni mai tari 
decât el. Dumnezeu, în schimb, rămîne Acelaşi. El este ca o 
stâncă. Făgăduința Sa e statornică şi credincioşia Sa neclintită. 
«EI este tăria; desăvârşite sunt lucrurile Lui, căci toate căile 
Lui sunt drepte. Credincios este Dumnezeu şi nu este întru El 
nedreptate; drept şi adevărat este El» (Deuteronom 32, 4). 

EI l-a făcut pe om liber şi Legământul Său este un le- 
gământ de iubire. Nimeni nu poate sili pe cineva să iubească. 
Pot să mă fac ascultat de tine, şi cum ai spus adineauri, să fo- 
losesc forța, violenţa, dar nu pot cu niciun chip să te silesc să 
mă iubeşti, asta e cu neputinţă. Dumnezeu cere de la fiecare 
dintre noi iubire şi credincioşie, însă noi putem să ne împotri- 
vim. Aceasta era adevărat în timpul Vechiului Legământ, aşa 
cum este valabil şi în prezent. Caută să înţelegi bine ce îţi spun: 
Dumnezeu ne lasă totdeauna libertatea de a nu-L primi. lată 
de ce e teribilă această libertate despre care se vorbeşte atâta. 
Libertatea ne face răspunzători de refuz, de ruperea legăturii 
dintre Dumnezeu şi noi, căci El vine mereu la noi, ca oaspetele 
cel mai de taină, cel mai smerit, pentru a nu ne constrânge şi ne 
propune neîncetat credincioşia Sa de nezdruncinat, fidelitatea 
Sa neclintită ca stânca. El găseşte, în schimb, foarte adesea, la 
ai Săi încremenirea inimii şi indiferență, care nasc necredință, 
infidelitate şi, câteodată, chiar trădare. 


C) PREVESTIREA NOULUI LEGĂMÂNT 


Prin gura proorocului Său, leremia, a vorbit Dum- 
nezeu către poporul Său: «lată vin zile, când voi încheia 

cu casa lui Israel şi casa lui luda legământ nou. Însă nu 
ca legământul pe care l-am încheiat cu părinţii lor în ziua 
când i-am luat de mână, ca să-i scot din pământul Egip- 
tului. Acel legământ ei l-au călcat, deşi Eu am rămas în 
legătură cu ei, zice Domnul» (Ieremia 31, 31-32). 

Această ruptură nu este totuşi definitivă şi profe- 
tul adăugă: «Dar iată legământul nou pe care-l voi înche- 
ia cu casa lui Israel, după zilele acelea, zice Domnul. Voi 
pune legea Mea înăuntrul lor şi pe inimile lor voi scrie 
șI le voi fi Dumnezeu, iar ei îmi vor fi popor» (leremia 
31, 33). 

Care va fi deci acest legământ nou? Acest Testa- 
ment Nou sau, mai degrabă, acest Nou Testament pe care 
Dumnezeu îl va încheia cu poporul Său. 


CAPITOLUL III 


NOUL LEGĂMÂNT 


A) REDESCOPERIREA PĂMÂNTULUI 
FĂGĂDUINȚEI 


| Ei data șa Joan este acela care ne descoperă: «Le- 
gea prin Moise s-a dat, iar harul şi adevărul au venit 
prin lisus Hristos» (loan 1, 17) şi, prin El, Dumnezeu va 
încheia Noul Legământ. Ce trebuie să înțelegem? Prin 
Moise, Dumnezeu, după ce a liberat pe Israel din robia 
lui Faraon, dictează poporului reguli de viaţă precise şi 
concrete: aceasta este Legea. El făgăduieşte acestui po- 
por, dacă îi rămîne credincios prin Lege, o ţară frumoa- 
să, «pământ roditor şi întins... unde curge lapte şi mie- 
re» (Ieşire 3, 8-17), unde va putea rămâne în veci; este 
Pământul Făgăduinţei, ţara Canaanului sau Palestina, pe 
care evreii fiind în pustiu nu o cunoşteau decât după ce 
Cuvântul lui Dumnezeu a fost grăit. Este simplu, este 
limpede, este concret, este pedagogia lui Dumnezeu. Po- 
porul făgădui să asculte de Lege şi să fie credincios lui 
Dumnezeu: acesta a fost Vechiul Legământ. 

Dar Dumnezeul Cel veşnic, Care este Duh şi lu- 
bire şi l-a făcut pe om după chipul şi asemănarea Sa, 
vrea să-i dea mai mult decât lapte şi miere, ma: mult de- 
cât păşunile verzi şi frumoasele livezi de măslini ale Iu- 
deii, mai mult decât o sălăşluire paşnică înapoia zidurilor 

pe care regele David le va construi pe muntele Sionului, 
împrejurul lerusalimului pământesc. Ceea ce lisus, Fiul 
lui David, dar şi Fiul lui Dumnezeu aduce oamenilor, 
nu este o întoarcere înapoi la regimul de viață paşnică şi 
binecuvântată instaurată de David şi continuată de fiul 
său Solomon, cu o mie de ani înainte de venirea lui lisus 
Hristos, pe muntele Sionului. Este cu mult mai mult şi 
cu mult mai bun. Este o împărăție al cărei împărat va fi 
Dumnezeu Însuşi, împărăţia lui Dumnezeu, Ierusalimul 
ceresc, realitate divină, «ascunsă... pe care Dumnezeu a 
rânduit-o mai înainte de veci, spre slava noastră, pe care 
niciunul din stăpânitorii acestui veac n-a cunoscut-o (...) 
cele ce ochiul n-a văzut şi urechea n-a auzit şi la inima 
omului nu s-a suit, pe acelea le-a grăit Dumnezeu celor 
ce-L iubesc pe El» (1 Corinteni 2, 7-9), ceea ce depăşeş- 
te cu mult tot ceea ce închipuirea omenească poate să 
conceapă. 


B) VESTEA BUNĂ: VENIREA ÎMPĂRĂȚIEI 


lisus începe să predice pentru a vesti venirea îm- 
părăției lui Dumnezeu: « Pocăiţi-vă, că Impărăţia lui Dum- 
nezeu este aproape» striga deja loan Botezătorul; Și lisus 
putea spune: «Impărăţia lui Dumnezeu este printre voi» 
(Luca 17, 21). Impărăţia lui Dumnezeu este de acum îna- 
inte dată, accesibilă tuturor: aceasta este Vestea cea Bună, 
în limba greacă Evanghelion, adică Evanghelia. 

Copilul: Vorbeşte-mi de Împărăția lui Dumnezeu! 

Bătrânul: Împărăţia lui Dumnezeu este scopul vieţii 
oricărui creştin, care trebuie să se străduiască să ajungă la ea, 
aici şi acum, «atât timp cât este ziuă». Împărăția nu este un 
loc geografic, nici o epocă temporală, ea este în lume dar nu 
face parte din lume, ea nu cunoaşte nici dualitate, nici divi- 
ziune. 

Copilul: Explică-mi! 

Bătrânul: Cum să-ți spun? Ea este lumină fără um- 

bră, Soare care nu apune, Bucurie fără tristeţe, Pace fără răz- 
boi, alb fără negru, cald fără frig, râs fără lacrimi... 

lisus spune: «Împărăţia lui Dumnezeu este asemenea 
grăuntelui de muştar — cea mai mică sămânță, pe care luând-o 
omul a semănat-o în țarina sa... dar când a crescut, este mai 
mare decât toate legumele şi se face pom» sau încă: «Este o 
sămînță care încolțeşte, creşte şi dă rod bogat». lisus vesteşte 
Vestea cea Bună a Împărăției; cum să o afli şi cum să intri în 
Ea. El este această Împărăţie. 

Copilul: Cum pot cunoaşte tot ce-mi spui? 

Bătrânul: A: cunoscut desigur, în viaţa ta momente 
deosebite, inexplicabile, în care erai copleşit de pace, de bu- 
curie, de fericire, momente în care erai fericit că te-ai născut. 

Copilul: Da, dar ele sunt foarte rare. 

Bătrânul: Rare, dar, totuşi posibile. 

Copilul: Cu ce corespund ele? Eu n-am făcut nimic 
ca să le obțin. 

Bătrânul: Tu ai pregustat Împărăţia; fără să ştii de 
ce, erai disponibil, Aceluia Care-ţi deschide Uşile Împărăției 
şi O arată. 

Copilul: Repet, cum poţi cunoaşte aceasta? 

Bătrânul: Prin bucuria profundă, curată pe care o 
lasă aceste vizite. Nu te împăuna cu aceste amintiri, dar gân- 
deşte-te ia ele când trăieşti momente grele; aceasta îţi va da 
curajul de a învinge dificultățile. 

Copilul: Cum şi unde să caut Împărăţia, căci între 
timp trebuie să trăieşti? 

Bătrânul: Domnul lisus a spus: «Căutaţi mai întîi 
Împărăţia lui Dumnezeu şi dreptatea Lui şi toate se vor adău- 
ga vouă» (Matei 6, 33). Să nu crezi că restul vor cădea din cer, 
dar ele îţi vor părea incomparabil mai uşoare. 

Copilul: Ce se fac aceia care n-au avut vreodată pre- 
gustarea Împărăției? 

Bătrânul: Rari sunt aceia care n-au cunoscut această 
pregustare; libertatea pe care Dumnezeu ne-a dat-o când ne-a 
creat este şi aceea de a-l, refuza. Noi suntem răspunzători 
şi pentru cei care-L refuză pe Dumnezeu; în rugăciunea de 
cerere a Bisericii ai auzit, poate, aceste invocări din timpul 

Sfintei Liturghii: «pentru cei ce-L caută pe Dumnezeu fără 
să-L cunoască; pentru cei ce se împotrivesc harului Său». Ru- 
găciunile acestea se adresează lui Dumnezeu, tocmai pentru 
cei la care te gândeşti tu, pentru ca ei să-L lase pe Dumnezeu 
să-i cerceteze, căci «lată stau la uşă şi bat; de va auzi cineva 
glasul Meu şi va deschide uşa, voi intra la el şi voi cina cu el 
şi el cu Mine» (Apocalipsa 3, 20). El Se face cunoscut atunci 
când vrei cu adevărat, din adânc; aceasta se întâmplă atunci 
când aparent te aştepţi mai puţin, atunci când «ai lăsat grijile 
acestei lumi». 

Copilul: Toate acestea sunt foarte frumoase, dar ce 
pot face cu? 

Bătrânul: A: încercat vreodată să cultivi ridichi? 

Copilul: Nu. 

Bătrânul: Ei bine, ar trebui să încerci. Poţi să o faci la 
tine acasă; într-un ghiveci sau într-un vas, afânezi pământul 
şi semeni ridichile. Semințele foarte mici: le stropeşti regulat, 
dar nu prea mult. După câteva zile, ridichile vor răsări; apoi 
trebuie să le rărim, să plivim buruienile atunci când frunzele 
se deosebesc de ale acestora. 

Copilul: Buruienile seamnă cu frunzele de ridichii, 
ce poţi face atunci? 

Bătrânul: Cere sfat cuiva care se pricepe să recu- 
noască ridichile de buruieni, sau aşteaptă până se formează 
ridichile. 

Copilul: Dar de ce toate acestea ? Ce legătură au cu 
Împărăţia lui Dumnezeu? 

Bătrânul: Pentru că la fel e şi cu Împărăţia lui Dum- 
nezeu. În parabola semănătorului sămânţa creşte bine numai 
în pământ bun. Astfel că va trebui să faci ca Adam, să-ţi cul- 
tivi bine grădina (Facere 2, 15), dar grădina ta a devenit nero- 
ditoare după cădere: produce spini, pălămidă (Facere 3, 18); 
nu poţi să obţii hrană decât cu sudoarea frunții (Facere 3, 19), 
şi nu este uşor, după cum nu e uşor să cultivi ridichi dintr-o 
dată. 

Copilul: Încă nu mi-ai spus cum să-mi pregătesc gră- 
dina, nici unde se află ea. 

Bătrânul: Ea este în inima ta, căci Împărăția lui 

Dumnezeu este în voi (Luca 17, 21), acolo trebuie căutată. 

Copilul: Inima mea nu este decât un muşchi care 
pompează sângele în tot trupul meu, după cum am învățat! 

Bătrânul: Este un muşchi, desigur, dar în sens biblic 
ea este cenrtrul, axa omului şi nu numai un simplu mușchi 
cardiac. Când eşti mânios «muşchiul» tău bate mai tare pen- 
tru că suferă efectul frământărilor care te agită; trebuie deci 
să încerci mijloacele care îţi sunt oferite pentru a-ţi pregăti 
grădina şi a veghea ca ea să rămână curată. 

Copilul: Care sunt mijloacele? 

Bătrânul: În primul rând, Decalogul pe care l-am 
studiat deja; a-l urma înseamnă a săpa grădina, a cultiva pă- 
mântul: începi a defrişa un pătrăţel din care elimini minciu- 
na; îl faci mic pentru ca întreținerea lui să nu-ţi depăşească 
puterile. Alungi păsările nepoftite, oricare ar fi ele, gîndurile 
— nu judeca pe nimeni -, închizi grădina cu un gard şi veghezi 
asupra terenului, este tot ce ţi se cere; ascultă cu atenţie înde- 
osebi cuvântul lui Dumnezeu, cum făcea Fecioara Maria care 
păstra în inima sa pe Domnul, chiar când încă nu înţelesese. 
Căci acest lucru este important pentru ca melcii să nu vină să 
mănânce ridichile tinere, de-abia încolțite. 

Copilul: Aceasta-i tot ce trebuie să fac? 

Bătrânul: Pentru început, da! Nu minţi, primeşte Cu- 
vântul lui Dumnezeu, păzeşte-l şi vino să mă vezi peste câtva 
timp. Reaminteşte-ți că «acolo unde e comoara ta, acolo îţi 
va fi şi inima ta» (Matei 6, 21). Vei înţelege mai bine parabola 
comoarei din țarină (Matei 13, 44), şi mai târziu când vei avea 
de cules roade, te vei folosi de parabola năvodului (Matei 13, 
47-48). Dacă pătrățelul de pământ va merge bine, îl vei putea 
mări. Vezi cum poate dospi aluatul în frământătură şi când 
vei descoperi mărgăritarul neprețuit (Matei 13, 45-46), vei 
înțelege că Acela Care este în tine este mai mare decât tot 
ce este în lume, în această lume, căci lumea îmbătrâneşte şi 
moare, în timp ce prezenţa lui Dumnezeu dezvăluie o lume 
nouă, domnia lui Dumnezeu care nu va avea sfârşit. 

C) ÎMPĂRĂȚIA LUI DUMNEZEU DESCRISĂ 
ÎN PREDICA DE PE MUNTE 


Această lume nouă, care este Împărăţia lui Dum- 
nezeu, Domnul lisus o va descrie într-o cuvântare pe care 
o va ţine pe un munte nu prea înalt, cuvântare numită în 
mod curent: «Predica de pe munte». În cuprinsul ei, El 
va descrie stilul de viată pe care trebuie să-l aibă cei ce 
fac parte din Împărăţie. Acest cuvânt este făcut cunoscut 
de Sfinţii Evanghelişti Matei şi Luca (Matei 5-7, Luca 6, 
17-44). 

Legea dată prin Moise orienta deja oamenii către 
această lume nouă, spre această Împărăţie a lui Dumne- 
zeu, pe care lisus a venit să ne-o descopere. Acesta este 
motivul pentru care El ne va spune: «Să nu socotiți că 
am venit să stric Legea sau proorocii; n-am venit să stric, 
ci să împlinesc» (Matei 5, 17). 


Copilul: Ce înseamnă să împlinească? 

Bătrânul: Înseamnă să o completeze, să o încu- 
nuneze, să realizeze ceea ce ea pregătea, ceea ce anunța, 
dar, în acelaşi timp, să o depăşească într-un fel cu totul 
neaşteptat şi de neconceput. Legea Vechiului Testament 
pregătise oamenii pentru Împărăţia lui Dumnezeu; Pre- 
dica de pe munte, în Noul lestament descrie această Im- 
părăţie şi cheamă pe oameni să intre într-însa. 

Ea începe, aşadar, printr-un şir de făgăduinţe în 
care Domnul lisus nu făgăduieşte de astă dată «un pă- 
mânt al belşugului», ci de-a dreptul fericirea cerească, 
vederea lui Dumnezeu, celor ce vor adopta stilul de viață 
al lumii noi, al Împărăției care va să vină. Acest şir de 
făgăduinţe poartă numele de Fericiri. Noi le recităm cân- 
tând la Sfânta Liturghie, când diaconul sau preotul tre- 
ce prin mijlocul Bisericii cu Evanghelia în mâini pentru 
a merge în procesiune până la Sfântul Altar unde intră 

prin Uşile împărăteşti: se prefigurează Cuvântul întrupat 
(Evanghelia fiind Icoana), Hristos Însuşi Care intră în 
Impărăție. Noi săvârşim Sfânta. Liturghie ca să intrăm 
acolo şi noi cu El. 

lată acum textul acestor Fericiri după Matei”. 
Meditând asupra fiecărei pericope a Fericirilor, îl vedem 
pe lisus în transparenţă, în filigran. 


]. Fericiţi cei săraci cu duhul, că a lor este Im- 
părătia cerurilor 


Aşa ne învață Domnul prin Evanghelia Sfântului 
Matei; dar prin Sfântul Luca se exprimă lisus astfel: «Fe- 
riciți sunteţi voi cei săraci, căci a voastră este Împărăţia 
lui Dumnezeu», e ca şi cum s-ar spune că simplul fapt 
de a fi sărac din punct de vedere material, de a nu avea 
nici bunuri, nici bani, uşurează intrarea în Împărăţia lui 
Dumnezeu. Astfel săracul Lazăr din parabolă, care era 
«plin de bube» şi care poftea să se sature din cele ce că- 
deau de la masa bogatului şi chiar cîinii veneau să-i lingă 
bubele, când a murit «a fost dus de către îngeri în sânul lui 
Avraam» (Luca 16, 20-22); parabola nu-i atribuie nici o 


': Evanghelistul Luca ne dă o altă versiune a Fericirilor construi- 
tă prin antiteză, în capitolul 6 al Evangheliei sale. Antiteza este un 
procedeu prin care se sublimează, apropriindu-le între ele, opoziţia 
dintre două cuvinte sau două idei. Lumea veche, lumea decăzută ce 
se dezagregă este închipuită prin cei bogaţi, prin cei puternici, prin 
cei îndrăzneţi, violenţi, cei ce domină, posedă şi râd cu trufie, care 
sunt fericiţi. lisus, dimpotrivă, învață: « Dar, vai vouă bogaţilor ce vă 
luați pe pământ mângâierea voastră. Vai vouă celor ce sunteţi sătui 
acum, că veţi flămânzi. Vai vouă ce astăzi râdeți, că veți plânge şi vă 
veți tângui. Vai vouă, când toți oamenii vă vor vorbi de bine căci tot 
aşa făceau proorocilor mincinoşi părinţii lor» (Luca 6, 24-26). Nu 
este vorba de un blestem în înţelesul unei condamnări irevocabile, 
ci de condamnarea unei stări nefericite, dar este, în acelaşi timp, o 
chemare la convertire. lisus ştie că adevărata fericire, condiția de 
«fericire» este opusă în raport cu ceea ce consideră lumea. 

altă virtute decât sărăcia. Într-adevăr, Dumnezeu iubeşte 
pe cei săraci şi «umple de bunătăţi pe cei smeriţi» (Luca 
1, 53). Cei care nu au nimic sunt într-adevăr înclinați să 
aştepte totul de la bunătatea lui Dumnezeu, în timp ce 
«mai lesne este să treacă prin urechile acului cămila de- 
cât să intre bogatul în Împărăţia cerurilor» (Matei 19, 24 
şi Luca 18, 25). Totuşi în Evanghelia Sfântului Matei, 
Iisus nu spune doar: «Fericiţi cei săraci», ci «Fericiţi cei 
săraci cu duhul» şi unii traduc cu «Fericiţi cei care au 
inimă de sărac». Orgoliosul, mândru de cultura lui, de 
inteligența lui, care se crede superior celorlalți, este de 
fapt un «bogat cu duhul», chiar dacă nu are bani; deci şi 
în privința sa Domnul ne cere, nu numai de a fi săraci din 
punct de vedere material, ci şi să avem o inimă de sărac, 
«o inimă smerită şi înfrântă». Cel care cunoaște limita 
inteligenţei sale, relativitatea cunoştinţelor sale, fragili- 
tatea virtuților sale, slăbiciunea voinței sale, uscăciunea 
inimii sale, ştie bine că toate bogăţiile adevărate sunt în 
Dumnezeu, căci fără EI nu este nimic; cine îşi cunoaşte 
nimicnicia, acela însetează după Dumnezeu; acela este 
un sărac cu duhul, despre care Scriptura spune: « Bogaţii 
au sărăcit şi au flămânzit, iar cei ce-L caută pe Domnul, 
nu se vor lipsi de tot binele» (Psalmul 33, 11). 


2. Fericiţi cei ce plâng, că aceia se vor mângâia 


Sfântul Luca adaugă: «Vai vouă celor ce astăzi 
râdeţi că veţi plânge şi vă veți tângui» (Luca 6, 25). 

Da, există râs de victorie orgolioasă, de posesie 
voluptoasă, de ironie răutăcioasă, care exprimă nu bucu- 
ria adâncă a unei inimi împăcate, ci egoismul triumfă- 
tor. În timp ce cei care plâng şi se tânguiesc, cei care nu 
au avut «partea lor de iubire», pe aceştia Dumnezeu Cel 
Bun îi primeşte cu un prinos de iubire şi Mângâietorul 
revarsă asupra lor pacea lui Hristos. Acesta e motivul 

pentru care Sfinţii Părinţi cereau «harul lacrimilor». O, 
cât de departe suntem, cu aceasta, de felul de a gândi al 
lumii! Ce răsturnare a valorilor admise în mod curent, ne 
este propusă de Hristos. 

A accepta această răsturnare, a dori sărăcia şi la- 
crimile, a voi să te lepezi de bogăţia împovărătoare, care 
compromite mântuirea noastră şi de satisfacțiile egoiste, 
care se obțin prin păgubirea altora şi se întemeiază pe 
nenorocirile lor, aceasta este convertirea, «metanoia», 
căința, schimbarea inimii!” pe care o cere Domnul. 


3. Fericiţi cei blânzi, că aceia vor moşteni pă- 
mântul 


Pământul aparţine astăzi celor violenţi, celor pu- 
ternici, celor bogați, celor care-l cuceresc cu ascuţişul 
sabiei sau îl cumpără cu preţ de milioane. Dar Dumne- 
zeu în dreptatea Sa îl va da celor blânzi. Psalmul 36, 11 
a anunţat deja: «lar cei blânzi vor moşteni pământul». 
Acest psalm sublinia astfel că fiii lui Avraam nu vor 


' Pentru a ilustra tema «metanoiay (schimbare), să observăm spaţiul 
creat în icoane. Iconografia foloseşte, în mod expres, anumite legi 
contrare logicii, între altele aceea numită «perspectiva inversă»: «...Se 
poate spune că în Evanghelie totul se situează în perspectivă răstur- 
nată: „cei dintâi vor fi cei din urmă”, cei blânzi, iar nu ce! violenți vor 
moşteni pământul şi umilinţa supremă a Crucii constituie în realitate 
biruința supremă... Perspectiva răsturnată nu este o greşeală, sau un 
„defect de vedere”, nu încântă pe spectator... Ea e ca şi cum omul 
ar Sta la începutul unui drum care, în loc să se piardă în spaţiu, se 
deschide spre un infinit de plenitudine... Este „uşa strâmtă care duce 
la viață” potrivit Evangheliei (Matei 7, 14). Odată angajat pe drumul 
care duce la poarta strîmtă, omul vede deschizindu-i-se în față posibi- 
lităţi şi perspective fără sfârşit şi drumul său, departe de a se îngusta, 
devine din ce în ce mai vast. Dar la plecare e un singur punct în inima 
noastră, acel punct de la care perspectiva noastră trebuie să se inver- 
seze. Acesta e sensul autentic şi literal al cuvântului grec metanoia 
care înseamnă răsturnare a intelectului» (L. Uspensky). 

moşteni în mod automat, prin simpla înrudire de sânge 
cu Avraam, Pământul Făgăduinţei, ci numai cei smeriţi 
vor fi moştenitorii Făgăduinţei. Domnul lisus reia aici 
această idee. Împărăţia lui Dumnezeu aparţine acelora 
care se aseamănă cu copiii, cu mielul nevinovat, cu Mie- 
lul lui Dumnezeu Care a spus: «Veniţi la Mine toţi cei 
osteniți şi împovăraţi şi Eu vă voi odihni pe voi. Luaţi 
jugul Meu asupra voastră şi învăţaţi-vă de la Mine că 
sunt blând şi smerit cu inima şi veţi găsi odihnă suflete- 
lor voastre. Căci jugul Meu este bun şi povara Mea este 
uşoară» (Matei 11, 28-30). 

Sfântul Serafim de Sarov a urmat atât de bine 
acest exemplu încât blândeţea lui atrăgea până şi fiare- 
le, care veneau la el cu prietenie; Sfântul Francisc din 
Assisi, printr-o blândeţe asemănătoare, inspira aceeaşi 
încredere celor mai umile dintre făpturile lui Dumnezeu. 
Această blândeţe dumnezeiască n-are totuşi nimic dul- 
ceag; ea este dimpotrivă, teribilă căci lasă să se întrevadă 
sfințenia lui Dumnezeu. 


4. Fericiți cei ce flămânzesc şi însetează de drep- 
tate, că aceia se vor sătura 


În versiunea Sfântului Evanghelist Luca, Domnul 
lisus spune numai: «Fericiţi voi care flămânziţi acum, 
că vă veţi sătura» (Luca 6, 21). Reluând profeția lui Isaia 
49,10, «... nu le va fi nici foame nici sete», lisus relevă 
dreptatea lui Dumnezeu Care, iubind săracii, îi va sătura 
pe cei ce suferă de foame. 

lisus, totuşi, — textul Sfântului Evanghelist Ma- 
tei o atestă — merge mai departe, răspunzând dinainte 
celor care îl vor acuza, în zilele noastre, că împinge pe 
cei nenorociţi la resemnare prin făgăduinţa unei conso- 
lări într-o altă lume. El învață: «Fericiţi cei ce flămân- 
zesc şi însetează de dreptate» şi refuză, în consecinţă, 

a se resemna cu suferința altora. Prea adeseori, oameni 
ajunşi la o vârstă matură, după ce au dobândit o situaţie 
confortabilă, o conservă prin diverse compromisuri cu o 
societate în care domneşte nedreptatea şi ajung să tragă 
foloase din aceasta: «Astfel a fost totdeauna» spun ei, 
pentru a se justifica. 

Dimpotrivă, sunt fericiți aceia care, păstrând cu- 
răția unei adolescenţe în care totul apare clar şi evident, 
nu se tem să înfrunte pe cei care subordonează adevărul 
şi dreptatea interesului individului, unui grup sau rațiu- 
nii de stat. 

Fericiţi sunt aceia care împreună cu Zola şi Pe- 
guy au dovedit nevinovăția lui Dreyfus condamnat, pe 
nedrept, la închisoare, de către cele mai înalte instanţe 
de stat! Fericit Martin Luther King care a protestat împo- 
triva nedreptății oprimării negrilor şi a cărui voce în za- 
dar s-a încercat să fie adusă la tăcere prin asasinarea lui! 
Fericit pastorul Niemoeller care a rezistat cu inflexibili- 
tate şi cu blândeţe contra ferocităţii hitleriste, în numele 
Evangheliei. Fericită e Maica Tereza din Calcutta care a 
salvat de la moarte copiii înfometați din India. 

Despre toți, Domnul spune: Fericiți cei ce flă- 
mânzesc şi însetează după dreptate că aceia se vor sătu- 
ra. Alţii, vai, au crezut că puteau să facă să domnească 
dreptatea lui Dumnezeu cu ascuţişul sabiei dar, într-o 
asemenea dorinţă, ei pierduseră deja Impărăţia lui Dum- 
nezeu din inima lor. Crucea şi nu cruciada este arma de 
temut a creştinului în lupta sa pentru dreptate. 


5. Fericiţi cei milostivi, că aceia se vor milui 


Când lisus spune femeii adultere: «Nu te osân- 
desc nici Eu. Mergi; de-acum să nu mai păcătuieşti» 
(loan 8, 11), El îi dăruieşte mila Sa. Când Sfântul Ştefan, 
murind, fiind lovit cu pietre, se roagă pentru cei care-l lo- 

veau: «Doamne, nu le socoti lor păcatul acesta» (Faptele 
Apostolilor 7, 60), el îi urmează lui lisus, Care pe cruce 
se ruga: «Părinte, iartă-le lor, că nu ştiu ce fac...» (Luca 
23, 44). 

Dacă Hristos, nevinovat, fără păcat, a iertat pe 
cei care L-au torturat de moarte, cu atât mai mult noi pă- 
cătoşii şi vinovaţii, dacă voim să fim iertați de Dumne- 
zeu Cel Milostiv, trebuie să iertăm pe cei ce ne-au greşit; 
Hristos ne învaţă şi prin pilda datornicului nemilostiv. 

Un şef de întreprindere, făcându-şi socotelile, des- 
coperă că unul din salariaţii lui îi datora o sumă mare de 
bani; îl cheamă şi îi cere să-i plătească de îndată datoria. 
Datornicul îl rugă cu lacrimi pe patronul său să-i fie milă 
de el; patronul înduioşat, îl iartă de întreaga sumă dato- 
rată. leşind din birou, salariatul întâlneşte un tovarăş de 
muncă ce îi datora o sumă mică de bani; îl ia de gât şi îi 
cere să-i restituie suma datorată imediat. În ciuda amără- 
ciunii nenorocitului, salariatul nemilos obţine trimiterea 
la închisoare a tovarăşului său. 1 se povesteşte aceasta 
patronului, care, aflând despre neîndurarea aceluia față 
de care se milostivise, îl dă pe mâna justiţiei. Şi Domnul 
încheie: «Astfel se va purta cu voi şi Tatăl vostru cel din 
ceruri dacă nu vă iertaţi unii pe alţii». De aceea El ne-a 
învăţat să ne rugăm: «Şi ne iartă nouă greşalele noastre 
precum Şi noi iertăm greşiților noştri». Traducând cuvânt 
cu cuvânt ar trebui să zicem: «liberează-ne pe noi de da- 
toriile noastre, aşa cum liberăm şi noi pe cei care ne sunt 
datori». 


6. Fericiţi cei curaţi cu inima că aceia vor vedea 
e Dumnezeu 


În Psalmul 50, împăratul şi proorocul David se 
ruga: «Inimă curată zideşte întru mine, Dumnezeule, 
şi duh drept înnoieşte întru cele dinlăuntru ale mele». 

Inimă curată este aceea ale cărei sentimente profunde, 
dorinţe subconştiente sunt cele mărturisite, dezvăluite. 
Prea adeseori, practicile şi mobilurile acţiunilor noastre 
pe care le expunem altora sau chiar față de noi înşine nu 
corespund cu cauzele reale; când un om acţionează din 
gelozie, din orgoliu, din patimă, inima sa nu este curată, 
oricare ar fi motivarea adusă, minţindu-se pe sine şi pe 
ceilalți. 

Inima curată este aceea care iubeşte cu adevărat 
şi nu caută ale sale. Acela care caută nu binele celuilalt, 
ci satisfacerea dorințelor şi plăcerilor sale egoiste, nu 
are inimă curată: lăcomia, erotismul şi dorinţa de putere 
sunt contrariul, potrivnicul curăţiei. Maria Fecioară este 
modelul curăției. Dumnezeul a vizitat-o şi ea a devenit 
Maica Domnului, Pururea Născătoarea de Dumnezeu, 
Theotokos. 

Sfântul loan Botezătorul boteza cu botezul cură- 
ției, în pustie, pregătind astfel pe oameni să-L recunoas- 
că pe Hristos şi să primească de la Fiul lui Dumnezeu 
botezul Duhului Sfânt. Sfântul Evanghelist loan, în fe- 
cioria sa autentică, a devenit ucenicul mult iubit. Astăzi e 
la modă să fie luată în râs fecioria şi să fie confundată cu 
frustrarea, amăgirea. Amăgitul, înşelatul e tocmai acela 
care are inima impură şi care doreşte ceea ce nu poate 
avea. Inima curată este aceea care-L doreşte din adân- 
cul ei pe Dumnezeu. Acela va vedea pe Dumnezeu şi va 
contempla Slava Lui Dumnezeu faţă către faţă, cum nici 
Moise nu a putut s-o facă ca să nu moară. 


7. Fericiţi făcătorii de pace, că aceia fiii lui 
Dumnezeu se vor chema 


În ultima zi înaintea morţii Sale, în seara din Joia 
Sfântă, lisus a spus ucenicilor Săi: «Pace vă las vouă, pa- 
cea Mea o dau vouă» (loan 14, 27), şi primele cuvinte ale 


150 VESTIREA ÎMPĂRĂȚIEI 


lui Hristos Cel Înviat, când S-a arătat apostolilor Săi în 
Duminica Paştelui, au fost: «Pace vouă» (loan 20, 19 şi 
21). Această pace a lui Hristos este aceea pe care preotul 
de trei ori în timpul dumnezeieştii Liturghii o transmite 
credincioşilor când rosteşte: «Pace tuturor»; Sfântul Se- 
rafim de Sarov spune: «Scopul a tot ceca ce faceţi în via- 
ță este pacea, care este dar şi har de la Duhul Sfânt, semn 
al prezenţei Sale care ne transportă în «lăcașul» Său. 

Deci să facem pace şi vom deveni fii ai lui Dum- 
nezeu!f. 


8. Fericiţi cei prigoniți pentru dreptate, că a lor 
este Impărăția cerurilor 


Cei însetaţi de dreptate se vor sătura; dar cei care 
luptă pentru dreptate până la a fi prigoniţi, vor moşteni 
Impărăţia cerurilor, căci ei se identifică cu Prigonitul Cel 
Mare de pe Golgota cu condiţia ca în această luptă să 
nu se slujească, asemenea Lui, de nimic altceva, decât 
de adevăr şi de iubire. Sabia adevărului este o armă de 
temut care face să tremure imperiile. Ea nu se toceşte de- 
cât dacă se lasă să fie coruptă prin ură. Nimeni nu poate 
opri un adevăr să-şi facă loc, dacă este spus cu iubire. Cu 


11 «Cei cărora se adresează cuvântul lui Dumnezeu» (loan 10, 33) 
erau numiţi încă din Psalmul 81, 6: «Puternici sunteţi şi toţi fiii ai 
celui Preaînalt». Și, prin gura proorocului Osea, numea pe Israel 
Fiul Său, «pe care îl creştea ca pe un prunc» (Osea 11, 4); «fiilor lui 
Israel] le aparţine deja înfierea» (Romani 9, 4). Prin Noul Legământ, 
Dumnezeu merge mai departe, trimițând între oameni pe propriul 
Său Fiu, pe Singurul Său Fiu, care Se face Om şi Care cheamă pe 
oameni să se unească cu EI şi Care mijloceşte intrarea acestora, de- 
veniți fraţii Săi, în intimitatea Presfintei Treimi: «Ca toţi să fie una, 
după cum Tu, Părinte, întru Mine şi Eu întru Tine, aşa şi aceştia în 
noi să fie una... ca să vadă slava Mea, pe care Mi-ai dat-o» (loan 17, 
21-24). «Tatăl Său» devine «Tatăl lor» (loan 20, 17) şi El ne învață 
să îndrăznim a spune: «Tatăl nostru Care eşti în ceruri...»). 

cât violenţa celor nedrepţi face eforturi să-l înlăture prin 
prigoniri, cu atât mai mult puterea lui Dumnezeu ampli- 
fică vocea adevărului. Hristos a fost răstignit pentru a fi 
redus la tăcere, dar vocea Celui Înviat a cuprins întreg 
pământul. 


9. Fericiţi veţi fi când vă vor ocări şi vă vor 
prigoni şi vor zice tot cuvântul rău împotriva voastră, 
mințind din pricina Mea; bucurați-vă şi vă veseliţi că 
plata voastră multă este în ceruri 


_Domnul subliniază că prigonirea nu aduce feri- 
cirea Împărăției, decât dacă cel prigonit este cu adevărat 
nevinovat, dacă ocara este mincinoasă, deci, dacă vic- 
tima este un martor al Adevărului, adică al lui Hristos 
Insuşi. Aceasta o explică Apostolul Petru în întâia sa 
epistolă: «Căci aceasta este plăcut lui Dumnezeu, să su- 
fere cineva întristări, pe nedrept, cu gândul la El. Căci 
ce laudă este dacă, pentru greşală, primiți bătaie întru 
răbdare? lar dacă, pentru binele făcut, veți pătimi şi 
veţi răbda, aceasta este plăcut lui Dumnezeu. Căci spre 
aceasta ați fost chemaţi, că şi Hristos a pătimit pentru 
voi, lăsându-vă pildă ca să şi păşiți pe urmele Lui, Care 
n-a săvârşit nici păcat, nici s-a aflat vicleşug în gura Lui, 
şi Care, ocărât fiind, nu răspundea cu ocară; suferind nu 
ameninţa, ci Se lăsa în ştirea Celui ce judecă cu drepta- 
te» (1 Petru 2, 19-23). 

In El se întrupează cu adevărat toate Fericirile. 
Fericirile constituie prefața luminoasă a Predicii de pe 
munte. Ele sunt urmate de un şir de porunci care ne cer 
acea răsturnare, schimbare a inimii, a modului de viaţă; 
acea convertire care va face din noi cetăţeni ai Impă- 
răției lui Dumnezeu, viețuind, desigur, încă în această 
lume, dar ca străini, pentru că de acum înainte, adevăra- 
ta noastră patrie va fi Împărăţia lui Dumnezeu, «căci voi 

aţi murit şi viaţa voastră este ascunsă cu Hristos în Dum- 
nezeuy (Coloseni 3, 3): «Căci creştinii nu se deosebesc 
de ceilalți oameni nici prin ţară, nici prin limbă, nici prin 
îmbrăcăminte. Ei nu locuiesc în oraşe care să fie numai 
ale lor proprii, ei nu se slujesc de vreun dialect propriu, 
felul lor de viaţă nu are nimic particular(...). Ei se confor- 
mează obiceiurilor locale în îmbrăcăminte, hrană, felul 
de viaţă, păstrând în același timp legile extraordinare şi 
cu adevărat paradoxale ale lumii lor spirituale. 

Ei locuiesc fiecare în propria lor patrie, dar ca 
«străini» domiciliaţi în ea. Ei se achită de toate îndatori- 
rile cetăţeneşti, suportând toate sarcinile ca nişte străini. 
Orice ţară le este patrie, orice patrie le este ţară străină. 
Ei se căsătoresc ca toată lumea. Ei sunt în trup, dar nu 
trăiesc potrivit trupului; îşi petrec viața pe pământ, dar 
sunt cetăţeni ai cerului» (Epistola către Diognet)'$. 

Convertirea înseamnă schimbarea inimii care re- 
zultă din aceea că omul tinde de acum înainte, cu toată 
fiinţa sa spre Împărăţia lui Dumnezeu, pe care o doreşte 
cu toată căldura, încât se simte exilat în această lume: 
inima sa este altfel şi întreaga sa comportare e transfor- 
mată prin aceasta. 

Când un adolescent se îndrăgosteşte, centrul tu- 
turor preocupărilor sale este iubita sa. El nu visează de- 
cât la ea, nu se gândeşte decât la ea. Ei bine, un creştin 
este un îndrăgostit de Dumnezeu, e atât de fermecat de 
întâlnirea cu Mirele dumnezeiesc, cu Dumnezeul făcut 
Om, încât nu mai trăieşte decât pentru EI şi pentru Im- 
părăția Sa. 


Copilul: Astfel de creştini n-am întâlnit deloc! 
Bătrânul: lisus a spus despre ucenicii Săi: «Voi 
«sunteți sarea pământului, dacă sarea se va strica, cu ce 


5 Scrisoarea către Diognet, trad. H. I. Marrou, Paris Cerf, 1965, 
pp. 63-64. 

se va săra? De nimic nu mai e bună decât să fie aruncată 
afară şi călcată în picioare de oameni» (Matei 5, 3). Vai, 
prea adeseori, botezați din obişnuinţă, frecventând bise- 
rica dintr-o vagă dorinţă de reculegere, noi avem de fapt 
o comportare identică cu a necredincioşilor şi ne justifi- 
căm tot aşa de egoist ca şi ei: suntem nişte creştini «căl- 
dicei» care şi-au pierdut vigoarea. Cum dar să te miri 
dacă lumea nu mai dă atenţie mesajului nostru, pentru 
că de fapt noi aparținem lumii şi nu avem decât eticheta 
Impărăţiei lui Hristos? 

Dumnezeu a spus: «Oh, de ai fi rece sau fierbin- 
te! Astfel, fiindcă eşti căldicel, nici rece, nici fierbinte, 
am să te vărs din gura Mea» (Apocalipsa 3, 15-16). Tu, 
cel puţin, te rog nu fii un căldicel. Învățătorul nostru a 
spus: «Voi sunteţi lumina lumii; nu se poate o cetate afla- 
tă pe vârf de munte să se ascundă. Nici nu aprind făclie 
şi o pun sub obroc, ci în sfeşnic, şi luminează tuturor 
celor din casă» (Matei 5, 14-16). «Aşa să lumineze lumi- 
na voastră înaintea oamenilor, aşa încât să vadă faptele 
voastre cele bune şi să slăvească pe Tatăl vostru Cel din 
ceruri» (vs.16). De-ai fi dintre cei care vor prilejul oame- 
nilor să-L slăvească pe Dumnezeu ! 

Copilul: Cum, deci, să nu fii printre căldicei? 

Bătrânul: Hristos ne cere să mergem mai presus 
de Legea lui Moise. Acesta, prin cea de-a şaptea poruncă, 
spunea: «Să nu ucizi; acela care va fi ucis pe cineva să fie 
pedepsit de judecător». Dar Domnul lisus învaţă: «Oricine 
urăşte pe fratele său este ucigaș de oameni...» (1 loan 3, 
15). «... Oricine se mânie pe fratele său e vrednic de osân- 
dă... Deci, dacă îţi vei aduce darul tău la altar şi acolo îţi 
vei aduce aminte că fratele tău are ceva împotriva ta, lasă 
darul tău acolo, înaintea altarului şi mergi întâi şi împacă- 
te cu fratele tău şi apoi, venind, adu darul tău» (Matei 5, 
22-25). De aceea un creştin înainte de a îndrăzni să ia parte 
la dumnezeiasca Liturghie şi să ofere dar lui Dumnezeu, 

odată cu preotul, pâinea şi vinul, pentru a se împărtăşi 
apoi cu Trupul şi Sângele lui Hristos, trebuie mai întâi să 
meargă să-şi ceară iertare tuturor care au ceva împotriva 
lui şi să se împace cu ei. Dacă nu, el se împărtăşeşte sub 
semnul judecății şi al condamnării. Dumnezeiasca Litur- 
ghie este sărbătoarea împăcării. Legea lui Moise învăța 
prin cea de-a şasea poruncă: «Să nu fii desfrânat»; dar 
Domnul spune: «Că oricine se uită la femeie poftind-o, a 
și săvârşit adulter cu ea în inima lui» (Matei 5, 28). Dom- 
nul nu priveşte numai actul, ci El «cercetează rărunchii 
şi inimile», vede dorinţele ascunse care motivează actele; 
ceea ce trebuie să schimbăm sunt chiar dorinţele noastre: 
trebuie să lăsăm să pătrundă Duhul Domnului în adâncul 
inimii noastre pentru ca nu doar să nu facem rău, dar nici 
să nu mai avem dorinţa să-l facem. 

S-a spus iarăşi: «Cine va lăsa pe femeia sa, să-i 
dea carte de despărțire. Eu însă vă spun vouă: «cine va 
lăsa pe femeia sa, în afară de cauză de desfrânare, o face 
să săvârşească adulter, şi cine va lua pe cea lăsată săvâr- 
şeşte adulter» (Matei 5, 31-32). Acest text consfinţeşte 
monogamia!€. «Pentru învârtoşarea inimii voastre — va 
spune Domnul — îngăduia Moise divorțul, dar din înce- 
put nu a fost aşa» (Matei 19, 8)”. 

S-a spus: «Să nu juri strâmb, ci să ţii înaintea 
Domnului jurămintele tale. Eu însă vă spun vouă: să nu 
vă juraţi nicidecum nici pe cer, fiindcă este tronul lui 
Dumnezeu, nici pe pământ, fiindcă este aşternut al pi- 
cioarelor Lui, ci cuvântul vostru să fie: ceea ce este da, 
da; şi ceea ce este nu, nu; iar ceea ce este mai mult decât 


'* Monogamia este căsătorie exclusiva a unui singur bărbat cu o 
singură femeie. 

! La fel, Biserica Ortodoxă, dacă iartă divorțul, precum Hristos a 
iertat pe femeia adulteră, nu-l îndreptăţeşte; atunci când celebrează 
căsătoria unui divorţat, face un act de milostivire, ca să nu lase un 
păcătos în disperare, îi dă posibilitatea de mântuire prin pocăință. 

aceasta, de la cel rău este» (Matei 5, 33, 34). Numai min- 
CINOŞII au nevoie să jure. 

«Ați auzit că s-a zis: ochi pentru ochi şi dinte pen- 
tru dinte. Eu însă vă spun vouă: Nu vă împotriviţi celui 
rău; iar cui te loveşte peste obrazul drept, întoarce-i şi pe 
celălalt. Celui ce voieşte să se judece cu tine şi să-ţi ia ha- 
ina, lasă-i şi cămaşa» (Matei 5, 38-40 şi Luca 6, 29). lată 
unul din textele cele mai uimitoare din Noul Testament. 
Numai printr-un act de încredere totală în înţelepciunea 
lui Dumnezeu, vorbind prin Fiul Său, poate creştinul să 
pună în practică această poruncă ce apare ca fiind con- 
trară bunului simţ; dar ceea ce e nebunie pentru oameni 
este înțelepciunea lui Dumnezeu, înţelepciune care poa- 
te învia morţii (1 Corinteni 1, 23-25). Nu putem înţelege 
o asemenea poruncă decât punând-o în practică, fiindcă 
atunci, renunțând la orice calcul omenesc, ne lăsăm în 
voia lui Dumnezeu Atotputernicul pe care îl întâlnim. 

Aţi auzit «că s-a zis: Să iubeşti pe aproapele tău 
şi să urăști pe vrăjmaşul tău. lar Eu vă zic vouă: iubiţi 
pe vrăjmaşii voştri, binecuvântaţi pe cei ce vă blestemă, 
faceți bine celor ce vă urăsc şi rugaţi-vă pentru cei ce vă 
vatămă şi vă prigonesc. Ca să fiți fiii Tatălui vostru Cel 
din ceruri, că EI face să răsară soarele peste cei răi şi 
peste cei buni şi trimite ploaie peste cei drepți şi peste cei 
nedrepţi. Căci dacă iubiţi pe cei ce vă iubesc, ce răsplată 
veţi avea? Au nu fac şi vameşii acelaşi lucru? Și dacă 
îmbrățișaţi numai pe fraţii voştri, ce faceţi mai mult? Au 
nu fac şi păgânii acelaşi lucru? Fiţi dar voi desăvârşiţi, 
precum Tatăl vostru Cel ceresc desăvârşit este» (Matei 
5, 43-48). 

lubirea vrăjmaşilor este într-adevăr semnul dis- 
tinctiv al creştinului. «Căci Hristos, încă fiind noi nepu- 
tincioşi, la timpul hotărât a murit pentru cei necredin- 
cioşi. Căci cu greu va muri cineva pentru un drept; dar 
pentru cel bun poate se hotărăşte cineva să moară. Dar 

Dumnezeu îşi arată dragostea Lui față de noi prin aceea 
că, pentru noi, Hristos a murit când noi eram încă păcă- 
toşi» (Romani 5, 6-8). Faţă de o asemenea iubire, cum pu- 
tem arăta iubirea noastră decât iubind şi noi pe vrăjmaşii 
noştri în care se ascunde chipul Său! Rugându-se pentru 
prigonitorii lor, mucenicii au cucerit lumea romană pen- 
tru Hristos; arătându-ne iubirea noastră pentru duşmani 
vom putea cuceri lumea modernă pentru Hristos. 

Purtarea unei fetițe, acum câţiva ani, într-o ţară nu 
prea depărtată de a noastră în care creştinii sunt prigoniţi, 
ilustrează acest adevăr: mama sa, care fusese arestată şi 
trimisă în deportare pentru că vestea pe față Evanghelia, 
murise într-un lagăr. Când a sosit ziua aniversării mamei 
sale în care copilul obişnuia să-i facă un dar, în fiecare 
an, un buchet de trandafiri, micuța îşi aminti că mama sa 
îi spunea: «un creştin trebuie să-şi iubească duşmanul». 
Atunci ea cumpără un buchet de trandafiri şi tremurând 
toată, merse să-l ducă la comisariat, ofițerului de poliție 
din ordinul căruia fusese arestată mama sa. Acesta des- 
coperi în acea clipă iubirea lui lisus Hristos şi a devenit 
creştin. 

Cuvoisul Siluan, un călugăr rus din muntele 
Athos, care a murit în anul 1938, zicea: 

«Cine nu iubeşte pe duşmanul său nu va gusta din 
dulceaţa Duhului Sfânt. 

Domnul Însuşi ne învaţă să ne iubim dușmanii, să 
simțim şi să pătimim cu ei, ca şi cum ar fi propriii noştri 
copii. 

Duhul Sfânt este iubire care umple inimile sfinţi- 
lor cetăţeni ai cerului... Există oameni care doresc duş- 
manilor lor şi duşmanilor Bisericii pedepsele şi chinurile 
focului veşnic. Gândind astfel, ei nu cunosc iubirea lui 
Dumnezeu. Cine are iubirea şi smerenia lui Hristos plân- 
ge şi se roagă pentru toată lumea». 

«Luaţi aminte ca faptele dreptății voastre să nu 

le faceţi înaintea oamenilor ca să fiți văzuţi de ei... Când 
faci milostenie, nu trâmbiţa înaintea ta, cum fac fățar- 
NICII în sinagogi şi pe ulițe, ca să fie slăviţi de oameni... 
Când faci milostenie, să nu ştie stânga ta ce face dreapta 
ta... Când te rogi intră în cămara ta şi, închizând uşa, 
roagă-te Tatălui tău Care este în ascuns, şi Tatăl tău, care 
vede în ascuns, îţi va răsplăti ție» (Matei 6, 1-5; 16-18). 

Domnul ne cere, aşadar, să nu facem binele spre 
a dobândi admiraţia oamenilor, ci numai din credinţă, 
pentru a plăcea lui Dumnezeu: «Tot ce nu este din cre- 
dință este păcat» (Romani 14, 23). Să ne regăsim deci 
dorinţa actului gratuit, dezinteresat, făcut pentru Dum- 
nezeu şi numai pentru Dumnezeu spre a-l arăta că și noi 
Îl iubim. 

Când vă rugaţi, nu spuneţi multe ca păgânii, că ei 
cred că în multa lor vorbărie vor fi ascultați. Deci nu vă 
asemănaţi lor, că ştie Tatăl vostru de cele ce aveți trebu- 
ință mai înainte ca să cereţi voi de la El. Deci, voi aşa să 
vă rugați: 

Tatăl nostru, Care eşti în ceruri, 

sfințească-se numele Tău, 

vie împărăția Ia; 

facă-se voia Ta, precum în cer şi pe pămâni. 

Pâinea noastră cea spre fiinţă !* 

dă-ne-0 nouă astăzi, 

Și ne iartă nouă greșelile noastre, 

precum şi noi iertăm greşitilor noştri. 

Și nu ne duce pre noi în ispită, 

ci ne izbăveşte de cel rău. 

Că a Ta este împărăția şi puterea 

şi slava în veci. 

Amin! (Matei 6,7-13). 


'8 Traducerea literală ar fi «pâinea noastră cea de toate zilele», ceea 
ce se poate aplica atât pâinii obişnuite, cât şi Pâinii Vieţii, adică 
Euharistiei. 

«Nu vă adunaţi comori pe pământ, unde molia şi 
rugina le strică şi unde furii le sapă şi le fură, ci adunaţi- 
vă comori în cer, unde nici molia, nici rugina nu le strică, 
pentru că unde este comoara voastră, acolo va fi şi inima 
voastră... Nimeni nu poate să slujească la doi domni, căci 
sau pe unul îl va uri şi pe celălalt îl va iubi, sau de unul 
se va lipi şi pe celălalt îl va dispreţui; nu puteți să slujiți 
lui Dumnezeu şi lui Mamona (zeul banului). De aceea 
ZIC vouă: nu vă îngrijiţi pentru viata voastră ce veţi mân- 
ca, nici pentru trupul vostru cu ce vă veți îmbrăca; au 
nu este sufletul mai mult decât hrana şi trupul mai mult 
decât îmbrăcămintea? 

Priviţi la păsările cerului, că nu seamănă, nici nu 
seceră, nici nu adună în hambare, şi Tatăl vostru Cel ce- 
resc le hrăneşte. Oare nu sunteţi voi mai mult, mai pre- 
sus decât ele? Şi cine dintre voi, îngrijindu-se, poate să 
adauge staturii sale un cot? lar de îmbrăcăminte de ce vă 
îngrijiţi? Luaţi seama la crinii câmpului cum cresc: nu se 
ostenesc, nici nu torc. Şi vă spun vouă că nici Solomon, 
în toată măreţia lui, nu s-a îmbrăcat ca unul din aceş- 
tia. ar dacă iarba câmpului, care astăzi este, şi mâine se 
aruncă în cuptor, Dumnezeu astfel o îmbracă, oare nu 
cu mult mai mult pe voi, puțin credincioşilor? Deci nu 
duceţi grijă, spunând: Ce vom mânca, ori ce vom bea, ori 
cu ce ne vom îmbrăca? Că după toate aceastea se strădu- 
iesc păgânii; ştie doar Tatăl vostru Cel ceresc că aveţi ne- 
voie de ele. Căutaţi mai întâi Împărăţia lui Dumnezeu și 
dreptatea Lui şi toate acestea se vor adăuga vouă. Nu vă 
îngrijiţi de ziua de mâine, căci ziua de mâine se va îngriji 
de ale sale. Ajunge zilei răutatea ei» (Matei 6, 19-34). 


Bătrânul: O, prietenii mei, nu vedeţi că tot progra- 
mând, socotind, prevăzând, bazându-ne pe ştiinţa şi pe teh- 
nica noastră nu mai lăsăm loc proniei lui Dumnezeu? Ştiinţa 
noastră nu mai lasă loc intervenţiei lui Dumnezeu în viața 

noastră? Un ginecolog spunea de curând, că unele femei tine- 
re fac astfel încât copiii lor să nu se nască în luna lor de con- 
cediu. Suntem pe cale să reconstruim Turnul Babel, socotin- 
du-ne mai puternici decât Dumnezeu. Să-l ascultăm mai bine 
pe psalmistul care ne spune: «De n-ar zidi Domnul casa, în 
zadar s-ar osteni cei ce o zidesc; de n-ar păzi Domnul cetatea, 
în zadar ar priveghia cel ce o păzeşte» (Psalmul 126, 1). Mun- 
ca cea mai grea, tehnicile cele mai savante, sunt sortite pieirii 
şi neantului dacă Dumnezeu nu ia şi El parte: semănătorul 
ară şi seamănă, dar Creatorul este acela care, în timp ce el 
doarme, face să crească grâul. Acelaşi orgoliu nebunesc, care 
îi face pe oameni să creadă că nu mai au nevoie de Creator, 
pentru că cred că au devenit ei singurii creatori, îi aduce să se 
instaureze în locul Său şi să se erijeze în judecători ai fraților 
lor. Or, judecata nu aparține decât lui Dumnezeu. De aceea 
Domnul le spune.: «Nu judecaţi ca să nu fiți judecaţi. Căci cu 
judecata cu care judecaţi şi cu măsura cu care măsuraţi, vi se 
va măsura. De ce vezi paiul din ochiul fratelui tău şi bârna 
din ochiul tău nu o vezi?... Făţarnice, scoate întâi bârna din 
ochiul tău şi atunci vei vedea să scoţi paiul din ochiul fratelui 
tău» (Matei 7, 1-5). 

Să mărturisim deci că inteligenţa cu care omul jude- 
că, aceea de care se foloseşte spre a zidi sau spre a semăna, 
i-a fost dată lui. Să mărturisim că fără Creator, nu putem face 
nimic: «Dar întorcându-Ți Tu fața Ta, se vor tulbura: lua-vei 
duhul lor şi se vor sfârşi şi în țărână se vor întoarce» (Psalmul 
103, 104). 

Astfel fiind, să învăţăm din nou să cerem: «Cereţi şi vi 
se va da; căutaţi şi veți afla; bateţi şi vi se va deschide. Că ori- 
cine cere ia, cel care caută află şi celui care bate i se va deschi- 
de. Sau cine este omul acela între voi, care, de va cere fiul său 
pâine, oare el îi va da piatră? Sau, de-i va cere peşte, oare el îi 
va da şarpe? Deci, dacă voi răi fiind, ştiţi să daţi daruri bune 
fiilor voştri, cu cât mai mult Tatăl vostru Cel din ceruri va da 
cele bune celor care cer de la El?» sau: «... Tatăl vostru Cel 
din ceruri va da Duh Sfânt celor care îl cer de la El» (Matei 7, 
7-10 şi Luca 11, 9-13). Dar noi, în timp ce cerem atâtea lucruri 
inutile, care ne sunt sugerate de cel rău, omitem de cele mai 

multe ori să cerem darul esenţial «comoara tuturor bunurilor», 
izvorul tuturor bogățiilor adevărate, pe Duhul Sfânt. 

Când Motovilov, ucenicul Sfântului Serafim l-a între- 
bat: «Care este scopul vieţii creştine?», Sfântul Serafim a răs- 
puns: «Dobândirea Duhului Sfânt!». I-ai cerut lui Dumnezeu 
să-ți dea Duhul Lui Cel Sfânt? El este Acela Care te va ajuta: 
«toate câte doriți să vă facă vouă oamenii, asemenea şi voi 
faceţi lor, că aceasta este Legea şi proorocii» (Matei 7, 12). 

Concluzia întregii predici: «Mulţi îmi vor zice în ziua 
aceea: Doamne, Doamne, oare, nu în numele Tău am prooro- 
cit, au nu în numele Tău am scos demonii, nu în numele Tău 
minuni multe am făcut? Şi atunci voi mărturisi lor: Niciodată 
nu v-am cunoscut pe voi. Depărtaţi-vă de la Mine cei ce lucraţi 
fărădelegea. De aceea, oricine aude aceste cuvinte ale Mele şi 
le îndeplineşte se va asemăna bărbatului înţelept care a clădit 
casa lui pe stâncă. A căzut ploaia, au venit râurile mari, au su- 
flat vânturile şi au bătut în casa aceea, dar ea n-a căzut, fiindcă 
era întemeiată pe stâncă» (Matei 7, 22-25). Să clădim deci vie- 
țile noastre pe stâncă, să consacram viaţa noastră îndeplinirii 
voinţei Tatălui și căutării Împărăției lui Dumnezeu. 

Cuviosul Siluan spunea: «Cel care a cunoscut dul- 
ceața iubiri: lui Dumnezeu prin experienţă, ştie că Împărăţia 
lui Dumnezeu este înlăuntrul nostru. Fericit cel ce iubeşte 
smerenia, fericit cel ce iubeşte pe fratele său; cine iubeşte pe 
fratele său are în inima sa, în mod viu, Duhul lui Dumnezeu 
care îi dă pace şi bucurie...» 

Împărăţia lui Dumnezeu este prezenţa lui Dumnezeu 
în inima noastră, este transformarea întregii noastre ființe de 
către Dumnezeu, este legământul veşnic dintre om şi Creato- 
rul său: «Niciodată nu voi uita învățăturile Tale; în ele Tu îmi 
dai viaţă; al Tău sunt eu, mântuieşte-mă... Doresc mântuirea 
Ta, Doamne, Legea Ta toată desfătarea mea...» (Psalmul 118). 
Această frază a Psalmistului din Vechiul Testament exprimă 
deja spiritul Noului Legământ: Legea nu se prezintă ca un 
ordin exterior de care ascultă cu părere de rău, din interes 
sau din frică. De acum înainte ea va putea «să facă desfătarea 
noastră» pentru că va izvori din adâncul inimii noastre în 
care va fi pusă. Inima cea schimbată, inima cea convertită, 

«inima cea de piatră» devenită «inimă de carne» (lezechiel 
36, 26-27), pentru că Dumnezeu Însuşi vine să locuiască în 
ea prin Duhul Său Cel Sfânt, astfel este inima care va putea 
primi Împărăţia lui Dumnezeu. 


D) CALEA ÎMPĂRĂȚIEI 


În timpul Vechiului Legământ de pe Sinai, când 
prin pustie, poporul lui Dumnezeu mergea spre Ţara Fă- 
găduinţei, ceea ce îl ținea pe calea cea dreaptă era cre- 
dinţa, ascultarea legii, ascultarea de poruncile lui Dum- 
nezeu. «Legea ne-a fost călăuză spre Hristos» (Galateni 
3, 24). 

Odată cu Noul Legământ vom descoperi un drum 
nou spre care această călăuză ne duce. Legea este pre- 
gătirea necesară, stadiul preliminar pe care trebuie să-l 
străbatem pentru a descoperi acest drum nou. Intr-ade- 
văr, când lisus va spune Apostolilor săi: «Unde mă duc 
Eu, voi ştiţi şi ştiţi şi calea» şi Toma I-a zis: «Doamne, 
nu ştim unde Te duci; şi cum putem şti calea?», lisus i-a 
zis: «Eu sunt Calea, Adevărul şi Viaţa» (loan 14, 4-6). 
Aşadar, Calea care duce la Împărăţie nu este un lucru, 
un cod, un mănunchi de porunci, ci este Cineva, o Per- 
soană, lisus Însuşi, Hristos-ul, Fiul lui Dumnezeu. Pen- 
tru a apuca pe această Cale trebuie, aşadar, nu a asculta 
de această Lege, ci de a se uni cu această Persoană, a 
se împreuna cu Hristos, a-şi pune încrederea în EI, a se 
altoi pe EI, a crede în EI: aceasta e ceea ce se numeşte 
credința: «iar dacă a venit credinţa, nu mai suntem sub 
călăuză» (Galateni 3, 25). 


E) CREDINŢA 


Două vindecări ce ne sunt redate de Evangheliştii 
Marcu şi Luca ne vor ajuta să înțelegem ce este credința: 


162 VESTIREA ÎMPĂRĂȚIEI 


VINDECAREA LUNATECULUI 

(Marcu 9, 14-29) 

Un om din mulţime a zis: Învăţătorule, am adus 
la Tine pe fiul meu, care are duh mut. Şi oriunde îl apucă, 
îl aruncă la pământ și face spume la gură şi scrâşneş- 
te din dinţi şi înțepeneşte. Şi am zis ucenicilor Tăi să-l 
alunge, dar ei n-au putut. — lar El, răspunzând lor, a zis: 
O, neam necredincios, până când voi fi cu voi? Pînă când 
vă voi răbda pe voi? Aduceţi-l la Mine! Şi l-au adus la EI. 
Și văzându-l pe lisus duhul îndată a zguduit pe copil şi, 
căzând la pământ, se zvârcolea spumegând. Şi l-a între- 
bat pe tatăl lui: Câtă vreme e de când i-a venit aceasta? 
lar el a răspuns: Din pruncie. Şi de multe ori l-a aruncat 
şi în foc şi în apă ca să-l piardă. Dar de poţi ceva, ajută- 
ne, fiindu-Ţi milă de noi. lar lisus i-a zis: «De poţi crede, 
toate sunt cu putință celui ce crede». Şi îndată strigând 
tatăl copilului a zis cu lacrămi: «Cred, Doamne! Ajută 
necredinţei mele». 

lar lisus, văzînd că mulțimea dă năvală, a certat 
duhul cel necurat, zicându-i: «Duh mut şi surd, Eu îți 
poruncesc: ieşi din el şi să nu mai intri în el!». Şi răcnind 
şi scuturându-l cu putere, duhul a ieşit. 

În ciuda slăbiciunii şi a îndoielii sale, acest om îşi 
pusese întreaga sa nădejde şi încredere în lisus Mântu- 
itorul, care l-a salvat pe copilul lui din chinurile diavo- 
lului. 


SLUGA SUTAŞULUI 

(Luca 7, 1-10) 

La fel, un ofiţer roman, care avea un servitor grav 
bolnav, a venit să-i ceară lui lisus să-l vindece. lisus a 
acceptat să mergă la bolnav. Dar ofițerul spusese că nu 
este nevoie să se deplaseze: «Şi eu am ostaşi sub ordinele 
mele; le spun: «vino» şi ei vin, «mergi» şi ei se duc. Or, 
eu nu sunt vrednic să intri sub acoperişul meu; spune 


NOUL LEGĂMÂNT 163 


doar un cuvânt şi sluga se va vindeca». Ofiţerul păgân 
presimţea prin lisus atotputernicia lui Dumnezeu; cuvin- 
tele sale umplură de admiraţie pe lisus: «Cu adevărat, 
nici în Israel (care era totuşi poporul ales) nu am găsit 
atâta credinţă; Şi întorcându-se cei trimişi acasă, au găsit 
sluga sănătoasă». 

Încrederea sutaşului în lisus este aşa de mare în- 
cât i se revelează că puterea sa este aceea a Creatorului 
Insuşi. E ceea ce recunoaşte Simon Petru când răspunde 
lui lisus la întrebarea pusă ucenicilor Săi, «Dar voi Cine 
spuneţi că sunt?y: «Tu eşti Hristosul, Fiul lui Dumnezeu 
Celui viu» (Matei 16, 16). 

«Toate sunt cu putință celui ce crede» (Marcu 9, 
23), spunea lisus tatălui celui lunatec; aceasta nu înseam- 
nă că cel credincios foloseşte pentru faima sa proprie 
atotputernicia lui Dumnezeu pentru a-i uimi pe ceilalți 
oameni prin minuni. Aceasta înseamnă că omul care-şi 
pune încrederea în lisus iese din limitele sale omeneşti, 
este eliberat de piedicile sale pământeşti, de contradicţiile 
sale, pentru că, prin credinţa sa, el se uneşte cu Acela pe 
Care-L recunoaşte Om şi Dumnezeu, şi că este de acum 
înainte dus de Hristos spre Împărăţia lui Dumnezeu. 

Aceasta este mântuirea. Și credinţa este cea care 
mântuieşte. «Credinţa ta te-a mântuit» îi spune lisus fe- 
meii cu curgere de sânge. «Crede numai», îi spune lui 
lair, mai marele sinagogii, a cărui fată tocmai murise. 
(Matei 9, 22; Marcu 5, 36). Credinţa deschide, deci, uşa 
împărăției. Omul aderă la Hristos printr-un act suveran, 
liber şi Hristos îl primeşte în Împărăţia Sa. 


TÂLHARUL DE PE CRUCE 

(Luca 23, 40-43) 

Când tâlharul era pe cruce, țintuit alături de lisus 
pe o cruce întru totul asemănătoare cu a Sa, recunoaşte 
în lisus pe împăratul, pe Hristos-ul lui Israel, intrând prin 

moarte în Împărăţia Sa dumnezeiască şi când muribund 
ŞI el, îi strigă cu încredere, cu credință: «Adu-Ţi aminte 
de mine, Doamne, când vei veni în împărăţia Ta», lisus 
îi răspunde: « Astăzi vei fi cu Mine în rai» (Luca 23, 43). 
Credinţa mântuieşte pe asasin de moartea cea adevărată; 
murind, el intra în adevărata viaţă: «Cine crede în Mine, 
chiar de va muri, va trăi şi oricine trăieşte şi crede în 
Mine, nu va muri în veacy (loan 11, 25-26). 

Copilul: Tâlharul a murit pe crucea sa la fel ca şi Ii- 
sus. Atunci cum poţi să spui că credinţa sa l-a salvat de la 
moarte? 

Bătrânul: Există două vieți: viaţa veche, aceea pe 
care o primim venind pe lume, care este viața celui pe care 
Sfântul Apostol Pavel îl numeşte «omul de lut». Această viață 
trebuie mai devreme sau mai tîrziu, să o pierdem, căci e de 
scurtă durată. În cazul tîlharului, ea s-a terminat pe cruce. 
ȘI, apoi există viața cea nouă, viața adevărată, aceea pe care 
o trăieşte Dumnezeu, viaţa veşnică, viaţa dumnezeiască, pe 
care o primim încă din această lume prin credință şi botez: 
ea este ceea ce lisus numeşte: cea de-a doua naştere. Această 
viață nu are sfârşit, este viaţa veşnică pe care Domnul o dă 
încă din această lume celor ce cred în El. Când tâlharul a 
crezut în lisus şi I-a spus: «Adu-Ţi aminte de mine, Doamne, 
când vei veni în împărăţia Ta», el s-a născut la această viaţă 
nouă, asupra căreia moartea trupului nostru de lut nu are nici 
o putere; E s-a născut la viaţa cetățenilor Împărăției lui Dum- 
nezeu, de aceea lisus îi spune: «Astăzi vei fi cu Mine în rai». 
Adevărata viață începe în lumea aceasta prin credinţă, creşte 
dincolo de moarte în Împărăţia lui Dumnezeu: ea este aceea 
pe care lisus o făgăduieşte poporului Său în Noul Legământ. 


__F) NOUL LEGĂMÂNT 
ŞI ÎNDUMNEZEIREA OMULUI 


Putem acum să întrevedem ce este Noul Legă- 
mânt. Nu este doar un pact între Dumnezeu şi om, un 
simplu schimb de promisiuni, un simplu acord între două 

părți. Noul Legământ este mai mult; este o legătură inti- 
mă, conjugală, nupțială între Dumnezeu şi om. Această 
unire totală a lui Dumnezeu cu neamul omenesc, prefi- 
gurată în Vechiul Testament, se împlineşte în persoana 
lui lisus Hristos, Dumnezeu făcut Om, Dumnezeu ade- 
vărat şi Om adevărat. 

Când Fiul lui Dumnezeu S-a făcut Om, când 
«Logosul» sau Verbul sau Cuvântul S-a întrupat, venind 
să sălăşluiască în pântecele Fecioarei Maria, pentru a 
da naştere Pruncului lisus, Dumnezeu S-a unit cu firea 
omenească. Dumnezeu a venit spre om: este intervenţia 
Fiului lui Dumnezeu, cercetând oamenii. 

Când un om îşi pune încrederea în lisus Hristos, 
Hristos îi trimite Duhul Sfânt şi, odată cu EI, viaţa în 
Dumnezeu: este natura umană care se uneşte cu dum- 
nezeirea. La prima intervenţie, Dumnezeu participă la 
viața umană, Dumnezeu S-a făcut Om. În cea de a doua 
intervenție, omul participă la viaţa dumnezeiască prin 
harul pe care Hristos îl trimite celui ce crede în EI: lisus 
Hristos trimite harul Său omului şi omul se sfințeşte deci 
prin harul sfințitor dat lui de Hristos. 


Copilul: Dacă oamenii ar putea să devină dumnezei 
sau semizei, ar fi mulți din aceştia, ceea ce tu spui că este 
păgânism! 

Bătrânul: Când, la apusul soarelui, geamurile casei 
devin cu totul strălucitoare şi roşii pentru că reflectă lumina 
soarelui, nu sunt mai mulți sori. Nu e decât un soare; dar fi- 
ecare geam dacă e bine aşezat, poate reflecta lumina sa şi să 
devină astfel un mic soare. Lumina care străluceşte în fiecare 
geam nu e produsă de geam şi nu-i aparţine. Este unica lumi- 
nă care vine de la unicul soare şi care face din fiecare geam 
un chip al soarelui. 

La fel, prin credinţă, fiecare om primeşte lumina 
lui Dumnezeu — Sfântul Duh pe care ÎI trimite Hristos: EI 
străluceşte atunci de această Lumină dumnezeiască, el este 


166 VESTIREA ÎMPĂRĂȚIEI 


«îndumnezeit>» de Dumnezeul Unic, Care Se dăruieşte, îl lu- 
minează, îl pătrunde, îl face plin de lumina Sa, îl transformă 
prin prezenta Sfântului Duh. Acesta este Noul Legământ, 
adică unirea lui Dumnezeu şi a omului. Dumnezeu făcut Om, 
dăruişte pe Dumnezeu omului care crede în El. 


CAPITOLUL IV 

Si ne reamintim că Moise în momentul încheierii Ve- 
chiului Legământ, a luat sânge de taur şi a stropit cu 
el altarul şi poporul spunând: « Acesta este sângele Legă- 
mântului pe care l-a încheiat Domnul cu voi» (Ieşire 24, 
8). Această descriere foarte pătrunzătoare ne apare poate 
barbară şi potrivită unei epoci îndepărtate şi depăşite. 

Or, iată că atunci când lisus murea pe Cruce, un 
soldat a străpuns cu lancea coasta Sa pentru a se asigura 
că într-adevăr murise, şi Sfântul loan, care era acolo, la 
piciorul Crucii şi vedea scena, scrie în Evanghelia sa: 
«Ci unul dintre ostaşi cu sulița a împuns coasta Lui şi 
îndată a ieșit sânge şi apă. Și cel ce a văzut a mărturisit şi 
mărturia lui e adevărată; şi acela ştie că spune adevărul, 
ca Şi voi să credeţi» (loan 19, 34-35). 

În timp ce lisus îşi vărsa sângele pe cruce, Se 
ruga pentru păcătoşi, zicând: «Părinte, iartă-i că nu ştiu 
ce fac». Oferindu-şi viaţa, El cere iertarea noastră şi o 
obține, deoarece: 

«EI fusese străpuns pentru păcatele noastre şi 
zdrobit pentru fărădelegile noastre. El a fost pedep- 
sit pentru mântuirea noastră şi prin rănile Lui noi 
toți ne-am vindecat (.... S-a luat de pe pământ viața 
Lui! Pentru fărădelegile poporului Meu a fost adus spre 
moarte (...). Prin suferinţele Lui, Dreptul, Sluga Mea, va 
îndrepta pe mulți, şi fărădelegile lor le va lua asupra Sa» 
(Isaia 53, 5-12). 

Sângele vărsat de lisus, Mielul nevinovat Care 
ridică păcatele lumii, ne unește din nou cu EI printr-un 
Legământ Nou. 

lată ceea ce lămuresc cuvintele ciudate pronunţate 
de Domnul, în ajunul morţii Sale: în timpul ultimei cine 
pe care a luat-o cu ucenicii Săi, în seara de Joia Mare şi 
care se numeşte şi Cina!” cea de taină, El a luat pâine, a 
mulțumit, a frânt-o şi a dat-o ucenicilor Săi, spunând: 
«Luaţi, mâncaţi, acesta este trupul Meu, care se frânge 
pentru voi spre iertarea păcatelor», apoi a luat paharul, 
a mulțumit şi l-a dat apostolilor Săi, zicând: «Beţi din 
acesta toţi, acesta este sângele Meu, al Legii celei noi, 
care pentru mulți se varsă spre iertarea păcatelor». 

Vechiul Legământ fusese pecetluit prin sângele 
taurilor, dar Noul Legământ este încheiat prin darul lui 
Hristos, vărsându-Și propriul sânge şi dându-Și viaţa 
pentru ca oamenii iertați să poată fi uniți cu Dumnezeu 
şi să primească de la El Viaţa pe care El o dă şi Lumina 
care vine de la El. 

Cu prilejul Vechiului Legământ, Moise singur 
avusese acces în Muntele Sfânt, unde faţa sa fusese 
pătrunsă de lumina dumnezeiască (leşire 34, 35). Dar, 
odată cu Noul Legământ catapeteasma Templului care. 
despărțea Sfânta Sfintelor de locul în care se adunau cre- 
dincioșii, a fost sfâşiată, de aceea uşile împărăteşti de la 
altarele bisericilor noastre sunt deschise atunci când cei 
care se împărtăşesc vin spre Potir: tot poporul are acces 
la Lumina de pe Muntele Sfânt. Căci sângele Noului Le- 
gământ a fost vărsat pentru mulţi spre iertarea păcatelor; 
acesta este motivul pentru care, după ce ne-am împărtă- 
şit cu Pâinea pogorâtă din cer şi cu sângele Noului Legă- 
mânt, cântăm cu toți împreună: 

Am văzut lumina cea adevărată, 

Am primit Duhul Cel ceresc, 


'? Cină = cuvânt latin care înseamnă masă. 

Am aflat credinţa cea adevărată... 


Astfel, Legământul cel Nou, pecetluit ca şi cel 
Vechi cu atâta sânge, ne obligă mai mult la credință cu- 
rată cu cât sângele vărsat nu mai este cel al animalelor, ci 
acela al lu: Hristos Mântuitorul (Evrei 9). 


CAPITOLUL V 


EVREI ŞI CREŞTINI 


N“ nostru Legământ cu Dumnezeu a fost pecetluit 
cu Sângele lui Hristos şi acest Sânge dumnezeiesc 
ne mântuieşte de păcat şi de moarte. 

Copilul: Dar atunci, care va fi soarta evreilor care au 
făcut să curgă acel Sânge preţios? Ei poartă din plin răspun- 
derea acestui asasinat pentru că au strigat: «Sângele Său să 
cadă asupra noastră şi asupra copiilor noştri!» 

Bătrânul: O, fiul meu, câte crime n-a săvârşit creşti- 
nătatea în numele acestui cuvânt al evreilor! Strigătul mulți- 
mii din lerusalim: «Să fie răstignit!» şi «Sângele Său să cadă 
asupra noastră şi asupra copiilor noştri!» a fost pentru nume- 
roşi creştini un pretext pentru antisemitism. Câte prigoniri, 
câte pogromuri, câte masacre au pretins că au justificare chiar 
în Evanghelie! Nazismul nu s-a născut el oare în sânul Euro- 
pei creştine? Nu există nici o justificare pentru exterminarea 
atâtor milioane de evrei, de către oameni care erau botezați! 

Nu crezi că în convingerea profundă, în subconştien- 
tul creştinilor s-a înfiripat, începând din Evul Mediu o cre- 
dinţă potrivit căreia evreii ar fi o rasă blestemată care a ucis 
pe Hristos, în loc să recunoască dumnezeirea Sa? Creştinii 
au săvârşit aceste crime gândind chiar uneori că fac un lucru 
drept, care ar plăcea lui Dumnezeu! Nu sunt atunci creştinii 
aceia care devin noii «cărturari şi farisei făţarnici»” (Matei 


2 Să ne ferim a face din farisei simbolul împotrivirii duşmănoase 
fată de lisus, limitându-ne numai la ce spune Sfântul Matei (cap.23). 
Am săvârşi aceeaşi greşeală ca atunci când am face din «evrei» in- 


EVREI ŞI CREŞTINI | FA, 


23, 13) aceia care omoară în numele Evangheliei, după cum 
contemporanii lui lisus au omorât în numele Legii! Şi sânge- 
le evreilor nevinovaţi devine, ca şi cel al martirilor, sânge al 
Mântuitorului Hristos! 

lisus a murit şi Sângele Său a curs pentru a mântui 
lumea, pentru a mântui pe fiecare om şi pe Israel în primul 
rând. 

«O, Israel primul Meu născut, tu M-ai trădat de două 
ori... lar lisus zicea: Părinte, iartă-le lor, că nu ştiu ce fac» 
(Luca 23, 24) cântăm noi în numele lui Hristos, în Vinerea 
Mare. Prin acest strigăt de iubire pentru Israel, lisus imploră 
iertarea poporului Său; nefericire nouă dacă uităm că Hristos 
a murit pe Cruce iertând. Cu ce drept intervenim noi între 
Dumnezeu şi poporul Israel, poporul Său? Cine suntem noi 
ca să judecăm pe Israel? «Pentru aceea, oricine ai fi, o, omule 
care judeci pe altul, pe tine însuţi te osândeşti, căci aceleaşi 
lucruri faci şi tu care osândeşti. Şi noi ştim că judecata lui 
Dumnezeu este după adevăr, față de cei ce fac unele ca aces- 
tea...şi socoteşti tu, că vei scăpa de judecata lui Dumnezeu!» 
(Romani 2, 1-3). «Vai vouă, cărturarilor şi fariseilor făţarnici! 
Că zidiți mormintele proorocilor şi împodobiţi pe ale drepţi- 
lor, şi ziceți: De am fi fost noi în zilele părinţilor noştri, n-am 
fi fost părtaşi cu ei la vărsarea sângelui proorocilory» (Matei 
23, 29-32). 


amicii lui Hristos, pentru că anumite pasaje din scrierile Sfântului 
loan Evanghelistul şi ale Sfântului Apostol Pavel se exprimă într- 
un fel care sugerează această simplificare: Pavel, loan, Maria şi 
lisus erau evrei! Or, fariseii formau partizanii cei mai înfocaţi ai 
poporului evreu din timpul lui lisus. Ei s-au interesat de îndată de 
predica Sa (Marcu 2, 16); ei L-au primit la masa Lor ca pe Unul de 
ai lor (Luca 11, 37), ei L-au avertizat că lrod voia să-l ia viața (Luca 
13, 31). Fariseul Nicodim a fost un ucenic timid, dar sincer, al lui 
lisus (loan 3), el I-a luat apărarea în fața lipsei de înțelegere a alor 
săi (loan 7, 50-52) şi a luat parte la punerea Sa în mormânt (loan 
19, 39). Ceva mai târziu, fariseul Gamaliel (Faptele Apostolilor 5, 
34-39) se va strădui să apere Biserica care tocmai se năştea de per- 
secuţia fanatică. Atitudinea acestui evreu credincios, fidel părinţi- 
lor săi, fără a fi totuşi luminat de lumina lu: Hristos, este o lecţie 
dată fată de orice exclusivitate, care este valabilă şi astăzi. 

În acest blestem teribil îndreptat de lisus împotriva 
fariseilor, ne putem recunoaşte pe noi. Noi de asemenea îm- 
podobim mormântul unui Profet, Cel mai mare dintre Profeți! 
Şi noi cântăm, în jurul Epitafului?! în fiecare an în Vinerea 
Mare, tânguiri. Ce ştim?! Poate că am fi strigat în faţa lui Pi- 
lat, mai tare decât ceilalți: «Răstigniți-L!» Să fim atenţi ca să 
nu fim orbiți de orgoliul unei bune conştiinţe! Să fim atenţi să 
nu devenim, la rândul nostru «farisei»! Fariseismul n-a murit 
şi ne pândeşte mereu. 

Copilul: Cum putem deveni «farisei»? Ce înseamnă a 
fi fariseu pentru creştini, în epoca noastră? 

Bătrânul: «Fariseii» creştinismului sunt cei care să- 
vârşesc cu exactitate desăvârşită tot ce prevede religia. Sub 
acest aspect ei sunt îndreptăţiți;, postesc cu regularitate, nu 
lipsesc de la slujbe, fac acte de milostenie conform regulilor 
creştine. Dar toate acestea făcute cu o inimă uscată şi rece, 
fără iubire (| Corinteni 13, 1-13). E ceea ce Hristos reproşa 
legaliştilor: tot ce făceau era formal şi păreau drepţi în proprii 
lor ochi şi în fața oamenilor, însă le lipsea esenţialul: drept- 
atea, credinţa cea adevărată şi milostivirea, adică calitățile 
inimii (Matei 9, 13). lisus îi numeşte «morminte văruite», 
căci totul este frumos, curat şi foarte alb în afară, în timp ce 
interiorul este plin de toată necurăţia. lpocrizia rămîne ace- 
eaşi, fie ea în vremea lui lisus, a lui Moliere, Tartuffe, sau în 
secolul XX. 

Părinţii Bisericii care au compus slujbele din timpul 
Postului Mare cunoşteau foarte bine acest pericol şi ştiau 
foarte bine că putem cădea în orgoliu şi fățărnicie. De aceea 
înainte de a începe Postul Mare în timpul pregătiri! pentru 
trăirea Patimilor Domnului, Biserica ne cheamă să ascultăm 
Evanghelia «Vameşului şi Fariseului» (Luca 18, 9-14). Trebu- 
ie să citim adeseori această parabolă pentru a înţelege perico- 
lul fariseismului. 

Atitudinea noastră față de evrei ar putea să fie cu ade- 
vărat un exemplu de fariseism, dacă ne gândim că iudaismul 
modern nu mai este Israel, poporul ales al lui Dumnezeu, şi 


2 Epitaf (Ephitafion): icoana punerii în mormânt a lui Hristos, pic- 
tată pe pînză; a se vedea partea a V-a. 

că noi suntem aceia care am primit odată cu Noul Legământ 
întreaga bunăvoință a lui Dumnezeu; prin aceasta riscăm să 
fim «farisei» gândindu-ne la noi înşine; «Noi ştim unde este 
adevăratul nostru Dumnezeu, El ne aparține acum pentru că 
S-a făcut Om şi pentru că ne numim creştini în numele Său; 
EI a trecut în tabăra noastră!». Noi uităm că evreul care plân- 
ge bătându-se pe piept, în fața Zidului plângerii este iubit de 
Dumnezeu şi ascultat de EI, ca şi vameşul. 

Să fim atenți la slujbele din Săptămâna Patimilor, 
căci Părinții Bisericii ne-au pus înainte Evanghelia Patimilor, 
amintindu-ne necontenit că riscăm să fim «farisei», omorâtori 
ai lui Hristos, trădători şi nedemni de Legământul întemeiat 
pe sângele lui Hristos! 

Într-adevăr, lungile tânguieli despre trădarea lui luda, 
nu sunt cântate în Săptămâna Mare pentru a copleşi pe acest 
om nefericit, ci pentru a ne reaminti pericolul în care suntem: 
de a asista la Cina cea de Taină, de a ne împărtăşi cu Trupul 
şi Sângele lui Hristos, aşa cum a făcut luda, pentru ca în clipa 
următoare să trădeze: «Chiar omul cu care eram în pace, în 
care am nădăjduit, care a mâncat pâinea mea, a ridicat împo- 
triva mea călcâiul» (Psalmul 40, 9), şi Sfintul loan în capitolul 
18, aminteşte de aceste profeţii în legătură cu luda. 

Imnele care descriu întunecatele acțiuni ale trădării 
lui luda sunt tălmăcite ca avertismente pentru noi astăzi: 

«luda neruşinatul a primit trupul care mântuieşte de 
păcat si dumnezeiescul Sânge vărsat pentru lume. EI n-a pre- 
getat să bea Acest Sânge pe care l-a vândut cu preț de bani... 
Nebunia zgârceniei îl face să turbeze împotriva Stăpânului 
său. Să fugim de această ispită! 

Nimeni să nu se apropie, o, credincioşi de Taina Ci- 
nei; nimeni ca luda să nu se apropie de Masa Sfântă ca să 
trădeze; el, când şi-a primit părticica, s-a despărțit de Pâi- 
nea Vieţii...» (Utrenia din Joia Mare). 

Apoi, la Sfânta Liturghie din Joia Mare ne apropi- 
em de Sfântul Potir, făgăduind: «...nici sărutare Îţi voi da ca 
luda...». 

Copilul: Cum putem să devenim luda, dacă Hristos a 
fost trădat, răstignit şi când ştim foarte bine că a înviat! 

Bătrânul: Ceea ce luda i-a făcut lui lisus, noi putem 
face fraților noştri: «Adevărat zic vouă: întrucât aţi făcut 
unuia dintr-aceşti fraţi ai Mei, prea mici, Mie Mi-aţi făcut» 
(Matei 2, 31-46). Această frază a lui lisus se găseşte în Evan- 
ghelia care se citeşte la începutul Postului Mare, în Duminica 
înfricoşatei Judecăţi, spre a ne reaminti că acţiunile noatre 
pot să ne apropie sau să ne depărteze de Dumnezeu. Noi ve- 
nim la Biserică în timpul Săptămânii Mari nu pentru a evoca 
trecutul, pentru a asculta cântece minunate, pentru a auzi o 
povestire care ne mişcă profund. Patimile lui Hristos ne pri- 
vesc personal. 

Copilul: Găsesc că Săptămâna Patimilor este foarte 
impresionantă, dar cum mă priveşte personal ceea ce s-a în- 
tâmplat acum aproape două mii de ani? 

Bătrânul: Un preot m-a învăţat într-o zi cum să tră- 
iesc Săptămâna Patimilor: «Ascultă Evanghelia şi spune-ţi că 
tu eşti în povestire, undeva. Plasează-te pe Golgota, la picio- 
rul Crucii. Cu toată sinceritatea, unde zici că ar fi locul tău?» 

Să fim corecţi cu noi înşine; nu suntem, evident, nici 
Maica Domnului, nici Sfântul loan. Frica ne va stăpâni ca 
şi pe Sfântul Petru şi pe ceilalți ucenici; somnolenţa, ne va 
dobori, ca în Grădina Ghetsimani. «Privegheați împreună cu 
Mine» ne îndeamnă lisus; dar pleoapele ne sunt grele şi pi- 
cioarele obosite. 

Să cercetăm, să ne examinăm îndeaproape faptele 
noastre trecute: câţi prieteni nu am trădat numai prin faptul 
că am vorbit rău despre ei? Expresia: «E vrednic de pedeapsa 
cu moartea» nu este oare pronunțată cu prea mare uşurinţă 
în conversațiile noastre; vai, cine suntem noi ca să judecăm? 
Nu suntem oare adeseori «fariseii» care pronunţau sentințe 
în numele Legii? 

În paralel cu Iuda, Părinţii Bisericii ne propun pe 
tâlharul de pe cruce. Putem prinde această ultimă punte de 
salvare ca să strigăm către Hristos, să ne ierte păcatele! Alte 
imne ne evocă pe femeia păcătoasă care ungea picioarele lui 
lisus cu un parfum de mare preţ, despre ea a spus: «lertate 
sunt păcatele ei cele multe, căci mult a iubit» (Luca 7, 47). 
lată ce ne învață Biserica, iată ce trebuie să înțelegem pentru 

a putea imita pe cei care au aflat milă de la Dumnezeu, căci 
Legământul pecetluit cu Sângelc lu: Hristos ne obligă inte- 
gral. Necredincioşia noastră a creştinilor e mult mai gravă 
decât aceea a lui Israel, căci preţul Legământului nostru este 
inestimabil, este prețul dumnezeiescului Sânge. 

«Gândiţi-vă, cu cât mai mare, mai aspră fi-va pedeap- 
sa cuvenită celui ce a călcat în picioare pe Fiul lui Dumnezeu 
şi a nesocotit sângele testamentului cu care s-a sfinţit şi a bat- 
jocorit duhul harului» (Evrei 10, 29). 

Astfel fiind, să nu judecăm pe cei ce au răstignit pe Hris- 
tos, ci să fim atenţi să ne împărtășim în Joia Mare, cerând cu 
lacrimi harul lui Dumnezeu, căci El iartă pe cei ce cer mila Sa. 

Să nu uităm că ucenicii, Maria, Maica lui lisus, pri- 
mii creştini au fost evrei. Ei n-au renegat niciodată legea pă- 
rinților lor. Biserica nu este ruptă de Vechiul Legământ, ci, 
mai degrabă, în continuarea lui. Când mărturisim cu credinţă 
Întruparea, când mărturisim pe Dumnezeu făcut Om, să ne 
aducem aminte totdeauna că Fiul lui Dumnezeu, lisus Hris- 
tos S-a făcut evreu! Să cinstim în icoana Sa, imaginea lui 
Dumnezeu revelată într-un chip semitic. 

Înainte de încheiere, să examinăm câteva texte ale 
Sfinților Apostoli, cum au înţeles ei trecerea de la Vechiul la 
Noul Legământ, de la Vechiul la Noul Testament? 

În cuvântul său, ţinut în templu, Sfântul Petru le spu- 
ne evreilor: «Bărbaţi israeliți, voi sunteți fiii proorocilor şi ai 
legământului pe care l-a făcut Dumnezeu cu părinții noştri 
când a spus lui Avraam: „întru seminția ta se vor binecuvânta 
toate neamurile pământului”. Dumnezeu, înviind pe Fiul Său, 
L-a trimis întâi la voi, să vă binecu-vinteze, ca fiecare să se 
întoarcă de la răutățile sale» (Faptele Apostolilor 3, 25-26). 

Aşadar, Legământul nu este retras unora pentru a fi 
dat altora, ci toți evreii mai întâi, ne-evreii apoi, noi devenim 
cu adevărat frați în Hristos, fiindcă prin credință suntem cu 
toții urrnaşii lui Avraam, deci trebuie să fim credincioşi pri- 
mului Legământ. Dar ni se cere şi mai mult încă — evreilor 
şi ne-evreilor —, căci trebuie să ne depăşim Legea scrisă pe 
piatră şi să încheiem un Legământ Nou cu Dumnezeu prin 
Legea scrisă în inimile noastre potrivit profeţiilor lui leremia. 

Legea trebuie să vieze în noi, la fel cum Împărăţia cerurilor 
este înlăuntrul nostru, pentru a dobândi în Hristos o legătură 
mai aproape de Dumnezeu. 

Cât despre destinul lui Israel, Sfântul Apostol Pavel a 
scris lucruri surprinzătoare: «Oare, lepădat-a Dumnezeu pe 
poporul Său? Nicidecum! Căci şi eu nu sunt israelit, din ur- 
maşii lui Avraam, din seminţia lui Veniamin?... S-a poticnit 
oare ca să cadă? Nicidecum! Și prin căderea lor, neamurilor 
le-a venit mântuirea...Dar dacă greşala lor a fost bogăţia lumii 
şi micşorarea lor bogăţie neamurilor, cu cât mai mult numărul 
lor!... Căci dacă înlăturarea lor a adus împăcarea lumii, ce va 
fi primirea lor la un loc, dacă nu o înviere din morţi» (Romani 
11, 1-15). 

Pentru Sfântul Apostol Pavel şi pentru apostoli, Israel 
e pus, oarecum, în aşteptare. Dar nu ar putea exista o înţele- 
gere creştină a Scripturilor, dacă ea nu ar fi pregătită în Ve- 
chiul Testament de către profeţi şi această pregătire rămâne; 
legea de iubire, Noul Legământ, inima nouă, adevărata nuntă; 
toate acestea sunt în Vechiul Testament (la fel şi «Sluga»)! 
Şi ele există chiar dacă pentru noi Noul Testament prezintă 
într-o interpretare luminoasă: «Darurile lui Dumnezeu sunt 

CAPITOLULUL | 


TAINA CRUCII VESTITĂ 
IN VECHIUL TESTAMENT 


| desi Domnului nostru lisus Hristos, eveni- 
ent extraordinar şi unic, a fost pregătită şi anun- 
țată încă de la cele dintâi cuvinte ale Sfintei Scripturi, 
fiindcă deja, cu prilejul căderii omului, Dumnezeu spune 
şarpelui: «Unui urmaş al femeii îi vei mușca călcîiul dar 
el! îți va zdrobi capul» (Facerea 3,15). Va trebui totuși 
să aşteptăm până în epoca lui Avraam, prin anul 1850 
î.Hr., astfel încât Crucea şi Învierea Domnului să fie pre- 
figurate clar în evenimentul cel mai dramatic din viaţa 
lui Avraam. 


A) JERIFA LUI ISAAC 


Vă amintiţi că patriarhul Avraam şi soția sa Sar- 
ra, când erau în vârstă înaintată avuseseră un fiu, potrivit 
făgăduinţei ce fusese făcută de Domnul?. E uşor de în- 
chipuit bucuria lui Avraam şi a Sarrei la naşterea primu- 
lui lor copil şi dragostea cu care l-au înconjurat pe Isaac 
care le fusese dat de Dumnezeu pentru credinţa lor, cu 


! «EI îţi va zdrobi capul». Textul ebraic spunea: «Sămânţa femeii îţi va 
zdrobi capul». Traducerea greacă a Septuagintei este aceea care înce- 
pând fraza printr-un pronume masculin a dat acestui text semnificația 
sa clar mesianică (noi cităm aici textul Septuagintei tradus cu două 
secole înainte de Hristos). 


2 Vezi Partea a II-a, cap. |. 

făgăduinţa unei seminții numeroase. Ei bine, Dumnezeu 
vrea să-l pună pe Avraam la încercare încă o dată în le- 
gătură cu acelaşi fiu Isaac. Cartea Facerii este aceea care 
ne relatează acest lucru (22, 1-14): 

«Dumnezeu a zis lui Avraam: «la pe fiul tău, pe 
Isaac, pe unicul tău fiu pe care îl iubeşti”, du-te în pă- 
mântul Moria şi adu-l acolo ardere de tot pe un munte 
pe care ţi-l voi arăta Eu». Aţi înţeles bine: Dumnezeu 
îi poruncește lui Avraam să-şi omoare fiul mult iubit şi 
să-l ofere ca jertfă la fel ca şi in încercările preceden- 
te Avraam nu şovăie. El pune samarul pe un asin, taie 
lemne pentru jertfă, ia cu sine două slugi şi pe fiul său şi 
porneşte la drum. După trei zile, Avraam vede în depăr- 
tare locul indicat şi porunceşte slugilor sale să-l aştepte 
cu asinul. El pune chiar pe umerii lui Isaac lemnele, ia în 
mâini o făclie aprinsă şi un cuţit şi pleacă amândoi. Isaac 
mergând cu lemnele pe umăr şi urcând spre locul jertfei 
nu vă face să vă gândiţi la Domnul lisus Care merge spre 
Golgota şi îşi poartă Crucea? 

Istorisirea continuă; Isaac îl întrebă pe tatăl său: 
«lată avem focul şi lemnele, dar unde este mielul pen- 
tru jertfă?» şi Avraam răspunde: «Dumnezeu va îngriji 
de mielul pentru jertfă, fiul meu». Sosit la locul indicat 
Avraam înalță jertfelnicul, aşezând lemnele, şi îl leagă 
pe Isaac pe jertfelnic. În momentul în care ia cuțitul ca 
să junghie pe fiul său, îngerul Domnului îl strigă şi îi 
spune: «Să nu faci vreun rău copilului. Acum cunosc că 
te temi de Dumnezeu: şi n-ai cruțat nici pe singurul fiu 
al tău». Avraam vede un berbec care-şi încurcase coar- 
nele în tufiş şi îl oferă ca jertfă în locul lui Isaac. Acestui 
loc, Avraam îi dă numele de lahveire, adică «Dumnezeu 
poartă de grijă!». Îngerul reînnoieşte atunci lui Avraam 


> Dumnezeu reia acest cuvânt şi îl aplică propriului Fiu în ziua Bote- 
zului Său în Iordan (Matei 3, 17, Marcu |, 11; Luca 3, 22); apropierea 
între Isaac şi lisus este, deci, revelată de către Dumnezeu Insuşi». 

făgăduinţa lui Dumnezeu: «Le voi binecuvânta cu bine- 
cuvântarea Mea şi voi înmulţi nespus neamul tău ca să 
fie ca stelele cerului şi ca nisipul de pe țărmul mării, şi 
va zdrobi neamul tău cetățile duşmanilor tăi şi se vor 
binecuvânta prin neamul tău toate popoarele pământului 
pentru că ai ascultat glasul Meu» (Facere 22, 17-18). 

Istorisirea e tulburătoare prin simplitatea sa. Nu 
se vorbeşte în ea despre sentimentele lui Avraam, despre 
neliniştea sau despre temerile sale. Nu ni se spune dacă 
cuțitul a tremurat în mâna sa. Avraam nu înțelege de ce i 
se cere acesta jertfă şi totuşi ascultă porunca lui Dumne- 
zeu, dând dovadă de supunere şi de credinţă totală. Isaac 
de asemenea dă dovadă de o încredere fără margini în 
tatăl său şi nu se revoltă. Jertfa cerută lui Avraam, aceea 
a moştenitorului făgăduinţei, instrumentul chiar al spe- 
ranţei sale, cere o credință dincolo de orice rațiune, o as- 
cultare absolută, o îndredere totală în Dumnezeu. Avra- 
am e convins, în ciuda tuturor aparenţelor, că Dumnezeu 
îşi va ţine făgăduinţa. Mai mult, ne este arătat limpede 
că istoria mântuirii e constituită nu numai prin hotărârile 
lui Dumnezeu, ci și prin voinţa omului când el ştie că 
speranţa sa îşi are rădăcinile numai în Dumnezeu: «Fa- 
că-se voia Ta...». 

Sfântul Grigore Palama, Arhiepiscopul Tesaloni- 
cului (1359), reamintind fraza Sfântului loan: «Şi aceas- 
ta este biruința care a biruit lumea: credinţa noastră!» (| 
loan 5, 4), scrie despre Avraam: 

«Cine a făcut din el tatăl unei mulțimi de popoa- 
re? (...) Nu credinţa sa în făgăduinţele care atunci erau de 
neînțeles? EI ţinea, într-adevăr, pe unicul său moştenitor 
gata pentru jertfă şi, o minune, nu pierdea cât de puţin 
credinţa în venirea prin el a numeroşi copii! Bâtrânul 
nu pare atunci ca un nebun celor care privesc realităţi- 
le prin rațiune? Dar dezlegarea finală pe care harul lui 
Dumnezeu a dat-o acestor evenimente a arătat că credin- 

ţa nu este o nebunie, ci o cunoaştere care depăşeşte orice 
raționament». 

Autorul Epistolei subliniează un alt aspect al 
acestor evenimente: «Prin credință, Avraam, când a fost 
încercat, a adus pe Isaac jertfă.(...) Dumnezeu, a socotit 
el, este puternic să-l învieze şi din morţi; drept aceea l-a 
dobândit înapoi, ca un fel de pildă (a Învierii) Lui, ca un 
simbol?» (Evrei 11, 17-19) 

Într-adevăr, salvarea lui Isaac prefigurează în 
chip tainic Patimile şi Învierea Domnului şi a a tuturor 
oamenilor. Avraam şi-a a oferit fiul şi Dumnezeu l-a în- 
locuit printr-un miel. Dumnezeu a dat pe propriul Său 
Fiu, pe Mielul lui Dumnezeu, pentru a mântui pe om: 
«Căci Dumnezeu aşa a iubit lumea, încât pe Fiul Său Cel 
Unul Născut L-a dat ca oricine crede în EI, să nu piară, 
ci să aibă viaţă veşnică» (loan 3, 16). 

Peste aproape şase sute de ani, în timpul lui Mo- 
1se, Dumnezeu ne va da un alt semn vestitor al morții și 
al învierii Fiului Său. 


* Triade II, 3, 43. 


5 Simbolul e o realitate în lumea vizibilă, care corespunde unei alte 
realități, uneori vizibilă, alteori invizibila, dar totdeauna dincolo de 
ceea ce e reprezentat. Simbolul e un semn care arată spre acel adevăr 
dintru început, mai vast, al cărui înțeles e inepuizabil şi cu care e legat 
în chip tainic. Simbolul nu este descifrat odată pentru totdeauna. 
Putem aşadar medita la nesfârşit asupra semnificațiilor sale posibi- 
le şi putem să ne lăsăm călăuziţi prin el, pe calea care duce din nou 
la simbolizat, adică la originea sa adevărată. Simbolul e o realitate 
vie care ne metamorfozează. Nu trebuie să confundăm simbolul cu 
alegoria. Alegoria e o ilustrare mai mult artificială şi fantezistă a 
unor realităţi şi abstracţiuni ce pot fi cunoscute sau exprimate pe 
alte căi. De exemplu: reprezentarea unei femei care poartă un corn 
al abundenței este alegoria belşugului. 

B) MIELUL PASCAL 


1. MIELUL PASCAL ȘI IEŞIREA DIN EGIPT 


(leşirea sau Exodul) 


După episodul Rugulu: aprins, Moise îşi ia rămas 
bun de la socrul său, ia cu el pe soţia şi pe fiii săi şi se 
întoarce în Egipt, ascultând de misiunea cu care îl însăr- 
cinase Dumnezeu — să-şi elibereze poporul din sclavie 
şi să-l călăuzească spre Pământul Făgăduinţei (Ieşire 4, 
20). 

Moise şi fratele său Aaron merg la Faraon şi îi 
cer să permită poporului lor să plece în pelerinaj «ca să 
aducă jertfă Domnului Dumnezeu» (Ieşire 5, 3). Dar Fa- 
raonul refuză — el nu cunoaşte pe Domnul — el impune 
evreilor munci şi mai grele pentru ca aceştia să nu mai 
aibă timp să gândească, nici să se răzvrătească şi fiu lui 
Israel pierd curajul şi sunt necăjiţi, mai degrabă, pe Moi- 
se de îngreunarea muncii lor. 

Dar Dumnezeu nu-şi părăseşte poporul şi îl în- 
sărcinează pe Moise să facă minuni care, la început in0o- 
fensive, devin apoi adevărate plăgi, chiar calamităţi; din 
orgoliu şi din interes, Faraon luptă mult timp împotriva 
lu: Dumnezeu. 

La început Dumnezeu înroşeşte ca sângele apa 
Nilului (leşire 7, 20), urmează alte calamități: invazii 
de țânțari şi de tăuni, apoi vitele sunt lovite de o ciu- 
mă îngrozitoare şi mor; altădată un praf subţire acoperă 
oamenii şi animalele cu bube; apoi grindină şi fulgere 
urmează unele după altele; apoi lăcustele devorează totul 
în calea lor şi la sfârşit, întunericul acoperă Egiptul. 

Dacă aceste plăgi, care se abat, pot apărea ca 
fenomene naturale, intensitatea, succesiunea lor şi mo- 
mentul în care se produc permit egiptenilor să vadă în 

ele «Degetul lui Dumnezeu». Cea de-a zecea plagă va fi 
mai gravă şi mai tainică: îngerul lui Dumnezeu va trece 
în timpul nopţii şi toţi cei dintâi născuţi din Egipt vor 
pieri (Ieşire 11 şi 12). Domnul spune lui Moise: «încă o 
plagă voi mai aduce asupra lui Faraon şi asupra Egiptu- 
lui, după aceea vă vor da drumul de aici» (leşire 11, 1). 

Moise adună pe toți bătrânii lui Israel şi le comu- 
nică îndrumările Domnului: 

«Alegeţi un miel de un an, fără cusur, pentru 
fiecare familie şi omorâți-l; strângeţi sângele şi cu mă- 
nunchi de isop, veţi unge pragul cel de sus şi amândoi 
uşorii uşii caselor voastre. Frigeţi mielul şi mâncaţi-l 
în întregime; ceea ce va rămâne pe a doua zi să ardeţi 
în foc. Mânca-ţi-l cu azimi şi cu ierburi amare; să aveţi 
coapsele încinse, încălțămintea în picioare şi toiegele în 
mâinile voastre. Este Paştele Domnului. Domnul va tre- 
ce peste pământul Egiptului ca să lovească peste toţi în- 
tâii născuți. El va vedea sângele pe pragul cel de sus şi pe 
uşorii uşilor voastre; atunci El nu va lăsa pe Nimicitorul 
să intre în casele voastre spre a lovi» (leşire 12, 1-13). 

Fiii lui Israel au făcut exact ceea ce le spusese 
Domnul. La miezul nopţii Domnul a lovit pe fiecare din- 
tre primii născuţi în Egipt, de la cel mai bogat până la 
cel mai sărman. A fost un vaiet în noaptea aceea în tot 
Egiptul, căci nu se afla o singură casă egipteană ocolită 
de moarte. 

Astfel s-a făcut că, înspăimintat de catastrofele 
atrase asupra ţării sale, Faraon se hotărăşte să-i lase pe 
evrei să plece şi a fost o plecare grăbită, după ce au săr- 
bătorit, în picioare stând, Paştele Domnului. 

Moise va putea, aşadar, conduce pe ai săi spre [ara 
Făgăduinței; îndată după plecarea lor, egiptenii îşi dau 
seama că mâna lor de lucru ieftină a plecat; ei se pornesc 
în grabă în urmărirea celor plecaţi cu caii şi cu carele de 
război. La vederea egiptenilor, evreii încep să-şi piardă 

curajul şi să se tânguie: «Oare nu erau morminte în ţara 
Egiptului, de ce ne-ai adus să murim în pustie?» (leşire 
14, 11). «E mai bine să fim robi egiptenilor, decât să mu- 
rim în pustia aceasta» (Ieşire 14, 12). Moise nu pierde 
curajul, pentru a traversa Marea Roşie îşi înalță toiagul, 
Dumnezeu trimite un vânt puternic care despică marea. 
Fiii lui Israel pot trece ca pe uscat. Îngerul Domnului 
care e mereu înaintea lor trece înapoia lor: egiptenii cu 
carele lor, pornesc în grabă în urmărirea lor, dar roţile 
carelor se afundă în mâl; Moise face un nou gest. Dum- 
nezeu întoarce vântul, şi dimineaţa, marea reluându-şi 
locul obișnuit, acoperă armata Faraonului şi o îneacă. 

Aceasta e descrierea pe scurt a Paştelui, către 
anul 1225 înaintea erei creştine, probabil sub Ramses 
II, faraon al Egiptului. Originea cuvântului «Paşte» (în 
evreieşte: Pesah) nu e lămurită; el e legat de verbul pasah 
= a sări, a trece peste, a trece dincolo; sărbătoarea Paşte- 
lu: a căpătat astfel înțelesul cuvântului trecere; am văzut 
într-adevăr pe Nimicitorul sărind, oarecum, peste case- 
le însemnate cu sângele Mielului; Paşte mai înseamnă, 
deasemenea, trecerea Mării Roşii de către poporul ales, 
trecere de la sclavie la libertatea țării făgăduite. Această 
trecere prin apă anunţă deja trecerea spre Impărăţia lui 
Dumnezeu prin apa Botezului. 

Poate că această stare de sclavie în Egipt, înainte 
de «marea trecere», prezintă o oarecare înlesnire: bătuți, 
umiliți, constrânşi să muncească, oamenii primeau hra- 
nă şi nu aveau timp şi putere să reflecteze; în timp ce 
libertatea reprezintă efortul de a ne asuma îndoiala, des- 
curajarea; şi în această viziune trebuie să înțelegem ne- 
contenitele răzvrătiri ale evreilor împotriva lui Moise şi 
chiar împotriva lui Dumnezeu în timpul celor patruzeci 
de ani de rătăcire a lor prin deşert. 

Lumea actuală, plină de plăceri, de încântări şi 
închipuiri, este sclavia care ne orbeşte şi ne leagănă, ne 

trage înapoi şi ne adoarme; noi găsim în aceasta justifi- 
carea pentru faptul că nu pornim la drum cu smerenie 
(cu mijlocul încins), hotărâți (cu toiagul în mână) şi lejeri 
(cu sandate în picioare) spre împărăţia pe care lisus a 
promis-o celor săraci cu duhul. 


2. MIELUL PASCAL ÎN TRADIȚIA BIBLICĂ 
a) Sărbătoarea Paştelui 


«Când fiii voştri vă vor întreba ce înseamnă 
această rânduială, voi să le spuneţi: aceasta este jertfa 
ce o aducem de Paşte Domnului, Care în Egipt a trecut 
pe lîngă casele fiilor lui Israel, când a lovit Egiptul, iar 
casele noastre le-a izbăvit» (leşire 12, 26-27). 

Din generaţie în generaţie părinţii vor transmite 
copiilor lor înţelesul acestei sărbători. Mielul pascal nu 
trebuie să fie -o jertfă zadarnică a cărei semnificaţie a 
fost uitată. Începând din noaptea timpurilor, prin Legea 
dată de Dumnezeu lui Moise, şi de Moise poporului său 
(Deuteronom 6, 20-25), simbolul Mielului va fi păstrat 
cu sfinţenie şi va rămâne mereu prezent în memoria lui 
Israel. Mielul fără pată reaminteşte Evreilor că primul 
lor născut a fost salvat de la moarte şi că poporul întreg 
a fost eliberat din sclavie şi de muncile forţate pentru a 
merge spre Țara Făgăduinţei. 

La sărbătoarea Paştelui, celebrată potrivit regu- 
lilor stabilite de Lege, cel mai tânăr din fiecare familie 
pune, începând din epoca lui Moise, întrebarea urmă- 
toare: 

«De ce noaptea aceasta e deosebită de toate 
celelalte nopţi?»* Atunci, bătrânul comunităţii ce stă 


Să observăm că sistemul nostru de întrebări şi răspunsuri, între 
copil şi bătrân îşi are rădăcinile în tradiția iudaică. 

împrejurul Mielului jertfit”, evocă ieşirea poporului lui 
Israel, marea călătorie din timpul nopţii, sub conduce- 
rea Domnului Dumnezeu Însuşi, manifestat în chip de 
nor sau de stâlp de foc. Bătrânul aminteşte, din negura 
vremilor, în imaginația copilului cuprins de mirare, ima- 
ginea lui Moise agitându-şi toiagul asupra Mării Roşii, 
valurile despărțite în două şi Marea Trecere (Pesah = 
Paşte) a lui Israel, cu piciorul printre zidurile înalte de 
apă. Apoi, Mâna: puternică a lui Dumnezeu eliberează 
pentru totdeauna pe evrei de prigonitorii lor egipteni, 
căci valurile de apă se adună la loc şi acoperă pe Faraon 
cu carele şi călăreţii săi cu tot. 


b) Isaia şi Mielul pascal 


«Câte am auzit şi am cunoscut şi pe care părinţii 
noştri ni le-au povestit, 

Nu s-au ascuns de fiii lor din neam în neam» 
(Psalmul 77, 3-4). 


Profetul Isaia a primit drept moştenire, ca orice 
evreu, Mielul pascal prin povestire de la părinții săi; 
când va descrie chinurile Slugii suferinde (Slujitorul 
pătimitor), umilință, batjocură, om al durerii care nu se 
împotriveşte răului, care îşi oferă spatele spre a fi lovit 
şi rabdă palme şi scuipări fără a-şi feri faţa sa (Isaia 50, 
4-9), Isaia va face să coincidă acest sacrificiu voluntar Şi 
ispăşitor al lui Mesia sau al lui Hristos ce avea să vină 
(Isaia 53, 4-5) cu Mielul jertfit în tradiția mozaică. Intr- 
adevăr, cea de-a patra Cântare a Slugii lui Dumnezeu se 
termină cu jertfirea Mielului nevinovat: 


7 Paştele în Tradiţia vechiului Israel era sărbătorit în preajma sărbăto- 
rii Mielului jertfit, potrivit cu indicaţiile date de Moise, aceasta până la 
dărâmarea Templului din Ierusalim, distrugere pe care Domnul o va 
compara cu moartea Trupului Său. 

«Ca un Miel spre junghiere s-a dus şi ca o oaie 
fără de glas înaintea celor ce o tund, aşa nu Şi-a deschis 
gura Sa. Intru smerenia Lui judecata Lui s-a ridicat şi 
neamul Lui cine îl va spune? Că s-a luat de pe pământ 
viaţa Lui! Pentru fărădelegile poporului Meu a fost adus 
spre moarte. Mormântul Lui a fost pus lângă cel fără de 
lege şi cu cei făcători de rele, după moartea Lui, cu toate 
că nu săvârşise nicio nedreptate şi nici înşelăciune nu 
fusese în gura Lui...Şi-a dat viaţa ca jertfă pentru păcat... 
Şi-a dat viața Sa spre moarte şi cu cei făcători de rele a 
fost numărat. Că EI a purtat fărădelegile multora şi pen- 
tru cei păcătoşi Şi-a dat viaţa» (Isaia 53, 7-9, 12). 


c) loan Botezătorul şi Mielul pascal 


Chipul Mielului mântuitor, transmis din tată în 
fiu, din gură în gură, a luminat pe profetul Celui Preaîn- 
alt, loan Botezătorul, care striga pe malurile lordanului, 
la vederea unui Om cu înfăţişare smerită: «lată Mielul 
lui Dumnezeu Care ridică păcatele lumii» (loan 1, 29), 
desemnând astfel pe lisus ca Sluga suferindă a lui Isa- 
1a, Care avea să fie dat morţii ca jertfă pentru păcatele 
multora. 


d) loan Evanghelistul şi Mielul pascal 


Sluga suferindă «străpunsă pentru păcatele noas- 
tre» (Isaia 53,5), Mielul jertfit va fi prezent în memoria 
celuilalt loan, Evanghelistul, ucenicul preaiubit, marto- 
rul celei mai mari nedreptăţi din toate timpurile. EI îşi 
va aduce aminte că Mielul fără pată nu trebuie să aibă, 
potrivit regulilor stabilite prin legea lui Moise, nici un os 
zdrobit şi se va minuna de faptul că soldatul însărcinat 
să-i omoare pe cei răstigniţi, zdrobindu-le oasele picioa- 
relor, va găsi de cuviință, ajuns în faţa lui lisus, să-l stră- 

pungă coasta cu o lovitură de lance (loan 19, 33-37). 

În felul acesta se transmite tradiţia poporului lui 
Dumnezeu de la Vechiul la Noul Legământ prin acelaşi 
simbol: sângele Mielului cu care evreii stropeau uşorii 
de la uşile lor devine sângele Noului Legământ, sângele 
Celui Răstignit şi Înviat. Simbolul Mielului nu va sfârşi 
niciodată de a se manifesta în vecii vecilor, până în eter- 
nitatea lumii ce va să vie. Într-adevăr ni se revelează în 
Apocalpsă că, după sfârşitul lumii, drepţii vor contem- 
pla şi vor preamări neîncetat Mielul înjunghiat șezând 
pe tronul lui Dumnezeu: «Fericiți cei chemaţi la cina 
nunții Mielului!» (Apocalipsa* 19, 9), strigă un înger cu 
voce puternică către Sfântul loan Evanghelistul în con- 
templaţie. Cine sunt aceşti chemaţi? Ce este cina nunţii 
Mielului? Sa fim atenţi! Să nu pierdem moştenirea pe 
care o avem de la Moise, luminată de Isaia, semnalată de 
loan Botezătorul prietenului Mirelui, recunoscută după 
lovitura de lance, de către loan Botezătorul: să-L. căutăm 
pe Mielul lui Dumnezeu şi să alergăm în întâmpinarea 
cinei nunţii Lui; «Paştile Domnului» este pregătit pen- 
tru noi, să ne curăţim deci pentru a ne împărtăşi” după 
cum îndeamnă şi Apostolul Pavel: «Curăţiţi aluatul cel 
vechi!, ca să fiți frământătură nouă, precum şi sunteți 


5 Apocalipsa este un cuvânt grecesc care înseamnă revelaţie, des- 
coperire şi este titulul ultimei cărţi din Biblie şi în care se relatează 
viziunea vremurilor din urmă (ta eschata) care s-a revelat Sfântului 
loan Evanghelistul în insula Patmos, locul exilului său. 


” Bucata de pâine, luată din prescură şi așezată pe sfântul disc, se 
numeşte Agneţ sau Miel în Liturghia noastră. Când preotul taie 
această bucată la ritualul de pregătirea a darurilor de pâine şi vin 
pentru Euharistie numit proscomidie, el rosteşte în taină versetele 
profetice: «Ca un Miel spre junghiere s-a dus...» (Isaia 53, 7 ş.u). 


'9 Sfântul Pavel reaminteşte în acest text preceptele Legii: odată cu 
Mielul pascal trebuie să mănânci azime (pâine nedospită); el compară 
această pâine uşoară cu purificarea corpului şi a sufletului, pregătire 
necesară pentru a consuma Paştele. 

fără aluat. Căci Paştile nostru Hristos S-a jertfit pentru 
noi. De aceea să prăznuim nu cu aluatul cel vechi, nici cu 
aluatul răutăţii şi al vicleşugului, ci cu azimele curăţiei şi 
ale adevărului» (1 Corinteni 5, 7-8). 


C) SEMNUL LUI IONA 


Moartea şi Învierea lui Hristos ne sunt anunţate, 
de asemenea, printr-o istorisire a Vechiului Testament, 
în Cartea lui Iona. Hristos Însuşi va recunoaşte vesti- 
rea morţii Sale şi învierii Sale când spune: «Dar, semn 
nu i se va da, decât semnul lui Ilona proorocul» (Matei 
12, 39). lată această istorisire aşa cum ne este relatată în 
toată simplitatea ei în Cartea lui Iona, profet care a trăit, 
fără îndoială, către secolul al VI-lea înainte de Hristos. 
Povestirea lui lona o găsim într-o mică carte al cărui 
fundament istoric nu-l cunoaştem, dar care nu e lipsită 
de umor şi care ne destăinuie, în chip tainic, planul lui 
Dumnezeu. 

Ilona, om din sânul poporului evreu, este chemat 
de Dumnezeu să meargă să predice pocăinţa la Ninive!!, 
capitala Siriei, al cărui teritoriu corespunde aproxima- 
tiv cu acela al Irakului de astăzi; lona nu vrea să înde- 
plinească această poruncă, presimţind că Dumnezeu va 
ierta orașul Ninive ce se pocăieşte şi se teme să nu apară 
ridicol cu amenințările lui lipsite de valoare. Pentru a 
arăta refuzul său se îmbarcă la loppe, astăzi Jaffa, port 
din Israel, cu destinaţia Tarsis!?. 

În plină mare, o furtună puternică zguduie cora- 
bia; călătorii cuprinşi de panică au strigat fiecare către 


'i Ninive este astăzi o suburbie a oraşului Moşul, situat pe malul stâng 
al Tigrului. Profetul Iona este şi acum cinstit aici de creştini şi de mu- 
sulmani; numeroşi pelerini vin să se închine la mormântul său. 


2 Poate Tartessos din Spania, care în epoca în care a fost. scrisă povesti- 
rea era socotit capătul lumii, dacă nu e vorba de Tars din Asia Mică. 

Dumnezeul lui. Dar lona se coborâse în fundul corabiei, 
se culcase şi adormise. În ciuda rugăciunilor tovarăşilor 
săi, furtuna se intensifică; atunci este deşteptat Iona şi 
se trage la sorți în speranța descoperirii celui răspunză- 
tor de mânia divină care a iscat furtuna. Sorţii îl arată 
pe Iona, care mărturiseşte că el este vinovat. În ciuda 
oricărei ezitări din partea marinarilor, care erau oameni 
cumsecade, lona, după ce a mărturisit că furtuna nu se 
va linişti decât dacă el va fi aruncat în mare, este în cele 
din urmă aruncat în apă. Furtuna se linişteşte îndată şi 
echipajul dă slavă lui Dumnezeu. Cât priveşte pe lona, 
care se zbate în valuri, iată că un «peşte» mare — cetaceu 
sau rechin — îl înghite în întregime. Din adâncul disperă- 
rii sale, în pântecele monstrului, lona strigă spre Domnul 
şi îi adresează o rugăciune cerându-l izbăvirea. Ea va 
veni «după trei zile şi trei nopţi», când lona va fi aruncat 
de animal pe o plajă de nisip. 

Profetul porneşte atunci la drum spre Ninive, unde 
anunţă pe locuitori că cetatea va fi distrusă, după cum îi 
poruncise lui Domnul. Dar, iată că ninivitenii, înainte 
chiar ca lona să fi sfârşit de străbătut străzile cetăţii, se 
vor pocăi cu toţii; de la sclav la rege, ei se vor acoperi 
cu sac şi cenuşă; Dumnezeu hotărăşte atunci să-i ierte 
şi deci să nu distrugă cetatea. Iona se înfurie — cum va 
face mai târziu fratele mai mare din parabolă, când fiul 
risipitor va fi iertat. lertarea lui Dumnezeu îl arată min- 
cinos pe profetul Său care anunţase distrugerea cetății, 
şi Iona, furios, se refugiează într-o grădină din preajma 
cetăţii ca să doarmă. Dumnezeu făcu să crească o plantă 
mare de ricin spre a ocroti de soare capul lui lona; acesta 
se simţea bine. Apoi Domnul făcu să fie roasă tulpina 
plantei de un vierme şi ricinul se uscă, astfel că razele 
soarelui, care loveau tâmpla lui lona, îl deşteptară. lona 
se întristă de aceasta până la revoltă. Dumnezeu îi spuse 
atunci: «O, lona, tu ţi-ai făcut necaz pentru acest vre) 


A 

pentru care nu te-ai trudit, nici nu l-ai crescut, care şi-a 
luat fiinţă într-o noapte şi într-alta a pierit! Dar Mie cum 
să nu-Mi fie milă de cetatea cea mare a Ninivei cu mai 
mult de o sută douăzeci de mii de oameni, care nu ştiu să 
deosebească dreapta de stânga lor şi cu un mare număr 
de animale» (lona 4, 11). 

Ilona, în ciuda împotrivirilor sale, trăieşte în in- 
timitatea lui Dumnezeu şi în amărăciunea sa găseşte su- 
ficientă credință spre a adresa lui Dumnezeu un strigăt 
plin de încredere şi iubire. Această povestire este citită în 
întregime la Vecernia din Sâmbăta Mare, când comemo- 
răm şederea lui lisus în mormânt în aşteptarea învierii 
Sale. In vechime, în această zi, se făcea botezul catehu- 
menilor. Această carte ne arată într-adevăr pe Ilona, la 
ieşirea din mare, capabil să împlinească misiunea ce-i 
fusese încredințată lui de Dumnezeu; la fel noi ieşim din 
apa botezului cu puterea vie a credinţei şi învățăturilor 
lui Hristos. Sfinţii Evanghelişti ne vorbesc de Iona (Matei 
12, 39-41), atunci când Hristos vesteşte pe faţă învierea 
Sa spunând: «...Dar semn nu 1 se va da — generaţiei Sale 
din neamul Său — decât semnul lui Ilona»; lona a rămas 
«trei zile şi trei nopţi» în fundul adâncului, ca şi Hris- 
tos în sânul pământului înaintea învierii Sale (Luca Il, 
29-32; Matei 12, 39-42). Hristos ne reaminteşte chipul 
pocăinţei ninivitenilor după profeția lui lona şi întreabă 
lumea despre convertirea ei după venirea Sa în lume. 

Convertirea cetății Ninive (lona 3, 1-10) este pre- 
cedată de rugăciunea lui lona în pântecele balenei (lona 
2, 3-11). Acesta este imnul care constituie tema cântării 
a şasea din Canonul pe care îl cântăm la Utrenie. Irmo- 
sul!'? acestei ode exprimă ideea furtunii, care pentru noi 
15 La Utrenie, între citirea Sfintelor Evanghelii şi Laude se cântă o 
compoziţie poetică numită Canon şi care cuprinde 9 ode. Fiecare odă 
este compusă din mai multe strofe (tropare) introduse printr- un prim 


cântec numit irmos. Acest irmos îşi trage inspirația dintr-una din cele 
9 ode biblice (|. leşire 15, 2-18; 2. Deuteronomul 32, 1-43; 3. | Samuel 

reprezintă viata pe pămînt şi abisul care semnifică pă- 
catul: «Călătoresc pe marea frământată de grijile vieţii; 
păcatele care călătoresc cu mine mă aruncă în mare ca şi 
fiara distrugătoare de suflet. Cu Iona strig, o, Hristoase, 
scapă-mă din prăpastia morţii» (lrmos). 

La slujba de înmormântare care are structura 
Utreniei, găsim şi Oda a şasea: «Marea vieții văzând-o 
înălțându-se de viforul ispitelor, la limanul Tău cel lin 
alergând, strig către Tine: scoate din stricăciune viaţa 
mea, mult-Milostive». 

Pe unele icoane ale coborârii lui Hristos în iad 
se poate observa că Domnul scoate pe Adam, pe Eva şi 
pe urmașii lor din gura deschisă a unui monstru marin 
care simbolizează iadul. Biserica, într-adevăr, în urma 
exemplului lui Hristos, vede în povestirea lui lona vesti- 
rea învierii Sale şi a noastră şi, prin urmare, a Botezului 
pentru iertarea păcatelor. 


D) SEMNUL CRUCII ÎN TEXTELE BIBLICE 


Moartea pe Cruce şi Învierea Domnului sunt deci 
anunţate în Vechiul Testament, aşa precum am văzut mai 
înainte, prin diferite relatări. Taina Crucii este evocată în 
diferite rânduri de textele biblice. 

Cu prilejul sărbătoririi Înălţării Sfintei Cruci, la 
14 septembrie, de exemplu, numeroase texte citite sau 
cântate în biserică, vorbesc de imagini simbolice ale Ve- 
chiului Testament care au prefigurat într-un anume fel 
dinainte semnul Crucii. lată câteva exemple: 


2, 1-10; 4. Avacum 3, 1-19; 5. Isaia 26, 9-20; 6. lona 2, 3-10; 7. Daniel 3, 
26-56; 8. Daniel 3, 57-88; 9. Luca 1, 47-55; 68-79) şi reprezintă, astfel, 
«legătura» .(în greacă = hirmos) între oda biblică şi sărbătoarea zilei. 
De exemplu la Utrenia de Dumineca, Irmosul primei ode face aluzie la 
cântările evreilor după trecerea Mării Roşii ca şi la Înviere. În anumite 
parohii se citesc odele biblice (sau unele dintre ele) înainte de a cânta 
odele canonului. 

În Sfânta Evanghelie ce se citeşte în duminica di- 
naintea sărbătorii auzim: 

- «După cum Moise a înălțat şarpele în pustie!“ 
aşa trebuie să se înalțe Fiul Omului, ca tot cel ce crede în 
EI să nu piară, ci să aibă viaţă veşnică» (loan 3, 14-15). 

Sfântul Antonie cel Mare, părintele monahismu- 
lui în secolul al IV-lea, îndemna pe călugării săi: «Con- 
templați pe Hristos pe Cruce, după cum evreii, în pustie, 
priveau la şarpele cel de aramă» (Numeri 21, 9). 

La Vecernia din 13 septembrie: 

- « Moise te preînchipuia când ridica mâinile către 
cer pentru a forma imaginea Crucii, şi punea pe fugă pe 
tiranul Amalec...> (Ieşire 17, 11). 

- «Acela care prin lemn îl înşela pe părintele nos- 
tru Adam prin lemn trebuia să fie vindecat» (aluzie la 
Facere 3). 

«Şi întru acoperământul aripilor Tale mă voi 
bucura)» (Psalmul 62, 8). Unui Sfinţi Părinţi ai Bisericii 
vedeau în aceste «aripi» braţele Crucii. 

- «Dar, însemnatu-s-a peste noi lumina feţii Tale, 
Doamne!» (Psalmul 4, 6). 

- «Prefigura de mai înainte Crucea Ta, o, Hris- 
toase, patriarhul Iacob, când punea pe capul copiilor săi, 
mâinile în formă de cruce, binecuvântîndu-i» (aluzie la 
Facere 48, 13-16). 

Trei pasaje din Vechiul Testament conţin relatări 
care prefigurează rolul Crucii şi al lemnului său: 

- leşire 15, 22-26: când evreii erau în pustiul Șur, 
ajungînd la Mara, le-a fost sete şi n-au putut să bea apă, 
căci apele erau amare. Atunci Moise a «strigat către 
Domnul şi Domnul i-a arătat un lemn pe care l-a aruncat 


+ Cartea Numeri (21, 8-9) arată că israelitenii, în pustie, fiind muşcaţi 
de şerpi veninoşi, Dumnezeu i-a poruncit lui Moise să facă un şarpe de 
aramă şi să-l fixeze pe un stâlp. Oricine, muşcat fiind, privind şarpele, 
se vindeca. 


TAINA CRUCII ÎN VECHIUL TESTAMENT 197 


în apă şi apele s-au îndulcit». 

- Pilde 3, 11-18. După ce a făcut elogiul înțelepciu- 
nii, textul continuă: «Pom al vieţii este ea pentru cei ce o 
stăpânesc, iar cei care se sprijină pe ea sunt fericiţi...» 

- Isaia 60, 13-16: «Mărirea Libanului la tine va 
veni, cu chiparosul, ulmul, şi merişorul cu toţii laolaltă 
ca să împodobească locaşul cel sfânt al Meu, iar eu cin- 
ste să dau locului unde se odihnesc picioarele mele». 

La Utrenia din 14 septembrie: 

- «Făcând semnul Crucii cu toiagul, Moise des- 
chide Marea Roşie lui Israel, pe care o trece ca pe uscat» 
(leşire 14, 18). 

- «O ramură (aceea a lui Aron) este luată ca un 
semn caracteristic; înflorind, arată consacrarea lui ca 
preot» (aluzie la Numeri 17, 8). 

- «Impărțit în patru grupe, poporul apare într-o 
formație sfântă pentru a preceda cortul Legământului, 
slăvit în acest chip al Crucii» (aluzie la Numeri 2). 


CAPITOLUL || 

( precedent ne-a lăsat să înțelegem că Fiul, 
adus spre junghiere ca Isaac, asemenea mielului ne- 
prihănit, pe care poporul evreu îl sacrifică de Paşti, se va 
aduce EI Însuşi spre moarte ca şi Sluga suferindă!* a lui 
Isaia, care a fost dusă la tăiere ca un miel, pentru a reveni 
la viaţă ca Ilona, pe care chitul l-a aruncat a treia zi din 
apele mării. 

După ce am descris profeţiile care îl anunțau, este 
timpul să redăm evenimentul însuşi, mai bine-zis șirul 
de evenimente care vor duce la moartea lui lisus pe Cru- 
ce şi la slăvită Sa Înviere. 


A) ÎNVIEREA LUI LAZĂR 
(loan 11) 


În Sfintele Evanghelii, episoadele care preced Pa- 
timile lui lisus Hristos au dublă valoare: pe de o parte 
ele anunţă şi pregătesc aceste Patimi, pe de altă parte 
evidențiază slava şi atotputernicia Domnului, spre a face 
cunoscută, în acest mod, asumarea lor în mod voluntar 
de către El. E ca o mişcare ascendentă, ca o tensiune 
dramatică ce culminează în Răstignire şi apoi izbucneşte 
în bucuria Învierii. 

Era un om bolnav, Lazăr, în satul Betania. Surori- 


'5 Ebed Iahve.. 

le lui, Marta şi Maria, l-au anunţat pe lisus, sperând prin 
aceasta că El va veni şi îl va vindeca. Atitudinea lui lisus 
pare ciudată: «lisus iubea pe Marta şi pe sora ei, şi pe 
Lazăr», ne spune Sfântul Evanghelist loan, dar, cu toate 
acestea, El nu se duce îndată în Betania. El aşteaptă să 
treacă două zile și după aceea o porni la drum. Ucenici- 
lor care nu înțeleg hotărârea, lisus le vesteşte că Lazăr 
doarme şi că EI îl va deştepta. Ucenicii îl urmează cu de- 
votament;, sunt gata, mărturisesc ei, să înfrunte pe con- 
ducătorii din Ierusalim, duşmănoşi față de lisus; Toma 
se oferă chiar să moară împreună cu lisus! Astfel, acești 
oameni, apropiați lui lisus, credincioşii Săi, se gândesc 
că merg spre moarte; ei nu bănuiesc că, dimpotrivă, vor 
fi martorii unei învieri, arvună a Învierii Sale. 

Iisus soseşte în Betania după patru zile de la 
moartea lui Lazăr. Marta, venind în întâmpinarea Lui, 
îi spune: «Dacă ai fi fost aici, fratele meu n-ar fi murit». 
Durerea pare că pune în cuvintele ei o oarecare nemul- 
țumire, dar ea îşi revine îndată: «Dar şi acum ştiu că 
orice vei cere de la Dumnezeu, Dumnezeu îți va da». 
Încrederea sa în Hristos nu a fost zduncinată de moartea 
fratelui său; credinţa sa în viaţa viitoare, în Împărăţia 
lui Dumnezeu, rămâne aceeaşi. «Ştiu că va învia la În- 
viere, în ziua cea de apoi». lisus vrea să încurajeze, să 
întărească această credință, să o curețe, să o elibereze 
de toate reținerile şi constrângerile omeneşti; Marta nu 
înțelege învierea fratelui ei decât în viitor şi într-un fel de 
perspectivă generală, dar lisus îi arată că învierea este un 
fapt deja prezent, fiindcă E] însuşi este Invierea şi Viaţa: 
«Eu sunt Învierea şi Viaţa. Cel ce crede în Mine, chiar 
de va muri, va trăi». lisus se defineşte ca fiind Viaţa şi 
previne pe cei care-L ascultă că moartea nu poate avea 
putere asupra Lui. Aceste cuvinte vor putea să facă ca 
ucenicii Săi să nu-și piardă nădejdea, când vor fi martorii 
Patimilor Sale, Dar, cu toate că credinţa lor este mare, 

ucenicii sunt supuşi slăbiciunilor omeneşti: Maria se tân- 
guieşte, evocând înaintea lui lisus moartea fratelui său 
Lazăr. Atunci lisus, «a suspinat cu duhul şi S-a tulburat 
întru Sine», ne spune Sfântul loan Evanghelistul: cere 
să meargă la mormântul în care Lazăr se odihneşte de 
patru zile. Acolo El porunceşte să se ridice piatra; Marta 
l-a zis: «Doamne, deja miroase, că este a patra zi». lisus 
1-a zis: «Nu ţi-am spus că dacă vei crede, vei vedea slava 
lu Dumnezeu?» Apoi, lisus, ridicând ochii spre cer, se 
rugă, zicând: «Părinte, îți mulțumesc că M-ai ascultat». 
Şi zicând acestea, a strigat cu glas mare: «Lazăre, vino 
afară!» şi a ieşit mortul, fiind legat la picioare şi la mâini 
cu fâşii de pânză şi faţa lui era înfăşurată cu mahramă. 
Marta şi Maria când au trimis să-L cheme, speraseră o 
vindecare din partea Lui: E] dă totdeauna mai mult decât 
speră credinciosul. 

Este interesant de remarcat că, în acest moment 
de slavă, Sfântul loan pare să stăruie asupra manifestă- 
rilor firii omeneşti a lui Hristos: EI iubeşte pe Lazăr, EI 
plânge împreună cu Maria, EI suspină întru Sine, El este 
tulburat, EI întreabă: «Unde l-aţi pus?», El care cunoaşte 
toate lucrurile! Această «slăbiciune» arătată totodată cu 
atotputernicia dumnezeiască, aceste două aspecte con- 
tradictorii şi total armonizate în Hristos, vor fi, şi una şi 
cealaltă, împinse până la paroxism în timpul Patimilor şi 
ale Învierii. Biserica Ortodoxă ne răspunde: toate lucră- 
rile lui Hristos sunt «teandrice», adică deodată dumneze- 
ieşti şi omenești, Omul-Dumnezeu este Acela pe care-L 
vedem plângând, Omul-Dumnezeu este Acela care-l va 
scoate pe Lazăr din mormânt. Ceata credincioşilor cântă: 
«O, Hristoase, prin venirea Ta la mormântul lui Lazăr, 
Tu ne-ai arătat nouă cele două firi ale Tale!» Pe de o par- 
te, în lisus, omul poate ceda emoţiei şi se poate îndurera 
de pierderea unui prieten, pe de altă parte, Dumnezeu în 
lisus poate porunci morţii cu autoritate: «ŞI a strigat cu 


PATIMILE DOMNULUI 207 


glas mare: Lazăre, vino afară! Şi a ieşit mortul!». 

Biserica comemorează Învierea lui Lazăr în sâm- 
băta din ajunul Floriilor. Această anticipare a triumfului 
definitiv al lui Hristos asupra morţii ne ajută să punem la 
inimă faptul că, chiar în adâncul suferințelor Sale, Hris- 
tos este Viaţa! 

«Învierea cea de obşte mai înainte de patima Ta 
încredințând-o, pe Lazăr din morți L-ai sculat, Hristoa- 
se Dumnezeule. Pentru aceasta şi noi, ca pruncii, sem- 
nele biruinţei purtând, Ție, Biruitorului morții, strigăm. 
Osana Celui dintru înălțime! Bine eşti cuvântat, Cel ce 
vii întru numele Domnului!» (Troparul Intrării lui Hris- 
tos în Ierusalim). 

Evanghelia Sfântului loan ne explică în ce fel în- 
vierea lui Lazăr a avut consecinţe decisive pentru eve- 
nimentele ce au urmat. Mulţi iudei, după ce au văzut ce 
făcuse lisus, au crezut în EI şi astfel numărul celor ca- 
re-L urmau nu a făcut decât să crească. Dar și duşmanii 
Săi se înmulţesc, strânşi fiind în jurul marilor preoţi şi 
fariseilor. lisus atrage la EI din ce în ce mai mulți iudei. 
E: se îndreaptă acum spre El, dând din ce în ce mai pu- 
țină atenţie conducătorilor lor; aceştia, roşi de invidie, se 
neliniştesc. Preocupările lor sunt de asemenea şi de ordin 
politic; acest om care-şi spune Mesia şi adună mulțimile 
în jurul Lui, tulbură, se gândesc ei, echilibrul ţării; El 
riscă să atragă atenția romanilor care ar putea pretexta 
această situaţie spre a distruge locurile sfinte şi poporul 
iudeu. În mod involuntar, Caiafa chiar declară: «Este mai 
de folos să moară un om pentru popor, decât să piară tot 
neamul». Involuntar, prooroceşte că lisus va muri ca să 
mântuiască poporul Său. Cuvintele marelui preot nu îi 
sunt dictate decât de un calcul politic, dar ele capătă, în 
lumina evenimentelor Paştelui, un înţeles cu totul diferit: 
Mesia a murit pentru ca oamenii să fie salvaţi, mântuiţi. 

Două episoade importante, din şirul evenimen- 

telor care duc la Răstignire, sunt ungerea din Betania şi 
intrarea triumfală a lui lisus în Ierusalim. Sfinţii Evan- 
ghelişti se deosebesc în prezentarea faptelor: dacă Sfân- 
tul loan situează Ungerea din Betania în ajunul intrării 
în lerusalim, Sfântul Marcu şi Sfântul Matei o situează 
după aceea. Este probabil că lisus, în timp ce mergea 
de învăţa în lerusalim, noaptea se întorcea în Betania ca 
să se odihnească. Ordinea cronologică a celor două eve- 
nimente are importanță mică. Biserica, în slujbele sale, 
sărbătoreşte în Duminica Floriilor Intrarea lui lisus în 
lerusalim şi apoi, miercuri, ungerea din Betania. Vom 
urma această ordine liturgică. 


B) INTRAREA TRIUMFALĂ ÎN IERUSALIM 


Acest eveniment important ne este descris de toți 
cei patru Evanghelişti: Matei 2], 1-15; Marcu Il, I-1]; 
Luca 19,29-44; Ioan 12, 12-19. 

Fra în apropierea Paştelui şi iudeii veneau la le- 
rusalim să celebreze sărbătoarea. Ei se întrebau dacă [i- 
sus va veni acolo, căci fariseii şi preoţii hotărâseră să 
fie omorât şi dăduseră ordin pentru ca oricine ar fi ştiut 
unde se află, să-L, denunțe spre a fi prins. Or, Hristos 
şi ucenicii Săi S-au urcat la Ierusalim. Strângând pe cei 
doisprezece în jurul Său, lisus îi anunţă cele ce se vor 
întâmpla: «lată, ne suim la Ierusalim şi Fiul Omului va fi 
predat arhiereilor şi cărturarilor; şi-L vor osândr la moar- 
te, şi-L vor da în mâna păgânilor. ŞI-L vor batjocori, şi-L 
vor biciui, şi-L vor scuipa, şi-L vor omori, dar după trei 
zile va învia» (Marcu 10, 33-34). 

În timp ce se apropia de Ierusalim, isus trimite 
pe doi dintre ucenicii Săi ca să dezlege un asin legat «pe 
care n-a şezut până acum niciun om», ŞI pe acest smerit 
animal Hristos își va face intrarea în capitală. 

Mulțimea vine întru întâmpinarea Lui aruncân- 

du-şi hainele pe cale, luând stâlpări în mâini, aclamând 
pe Mesia, împăratul lui Israel: «Bine este cuvântat Cel ce 
vine întru numele Domnului! Osana întru cei de sus!». 
Sfântul Luca scrie că fariseii, neliniştiți de asemenea 
manifestaţie, cer lui lisus «să-şi mustre ucenicii». Dar EI 
refuză să-i facă să tacă: «Vă spun vouă: dacă aceştia tac, 
pietrele vor striga...» El acceptă deci ovaţiile mulţimii. 
EI, oarecum le-a şi provocat, înfățişându-se așa cum ves- 
tise profetul Zaharia: «Bucură-te foarte, fiica Sionului, 
veseleşte-te fiica Ierusalimului, căci, iată, împăratul tău 
vine la tine: drept şi biruitor; smerit şi călare pe asin, pe 
mânzul asinei» (Zaharia 9, 9). 

Această simplitate trebuie să-i facă pe cei care-l 
aclamă, să înţeleagă că Mesia n-a venit spre a restabili 
domnia temporală a strămoşului Său David. El plânge 
lerusalimul care va fi distrus, căci locuitorii acestuia nu 
au înţeles mesajul de pace al Mântuitorului. 

În Duminica Floriilor, Biserica, cu voioşie, cântă 
lauda Domnului, care intră în cetatea Sa călare pe mân- 
zul asinei «Dumnezeu este Domnul şi S-a arătat nouă. 
Veniţi de vă bucuraţi şi lăudaţi pe Hristos cu ramuri de 
copaci şi de finic în mâini cântându-l: Bine este cuvântat 
Cel ce vine întru numele Domnului!» (Ilrmosul sărbăto- 
rii, de la Utrenie). 

Mulțimea vedea un om călare pe un asin, intrând 
în lerusalimul pământesc în care acest om va fi răstig- 
nit. Biserica vede în El pe Fiul lui Dumnezeu intrând 
în lerusalimul ceresc spre a împărați acolo; de aceea în 
ziua următoare, a Duminicii Floriilor, ea cântă: «Veniţi 
„să mergem cu El, să ne răstignim cu EI, pentru a-L 
auzi spunându-ne: nu la lerusalimul pământesc Mă sui 
pentru Patima Mea, ci la Tatăl Meu şi Dumnezeul Meu 
şi Dumnezeul vostru, pentru ca să intrați cu Mine în le- 
rusalimul ceresc, în Împărăţia Cerurilor» (Laude, Lunea 
din Săptâmâna Mare). 

De aceea, la fiecare Liturghie asociem într-o sin- 
gură cântare, cântarea îngerilor, Heruvimi şi Serafimi 
slăvind pe Dumnezeu pe tronul Său: «Sfânt, Sfânt, Sfânt 
este Domnul Savaot, plin este cerul şi pământul de sla- 
va Tay — cu cântarea pruncilor din Ierusalim, slăvind pe 
lisus călare pe mânzul Său: «Bine este cuvântat Cel ce 
vine întru numele Domnului! Osana întru cei de sus!» — 
arătând astfel că noi identificăm pe Acesta cu Acela, pe 
Jsus din Nazaret cu Dumnezeul cetelor îngereşti. Aceas- 
tă intrare triumfală a lui Hristos în Ierusalim prefigurea- 
ză biruința Sa finală asupra morții: « Acum este judecata 
acestei lumi; acum stăpânitorul lumii acesteia va fi arun- 
cat afară, iar Eu când Mă voi înălța de pe pământ la cer, îi 
voi trage pe toţi la Mine» (loan 12, 31-32). lisus vesteşte 
astfel celor din preajma Sa, slăvirea Sa prin moarte: ridi- 
carea pe Cruce va fi semnul şi mijlocul intrării întru sla- 
vă. Moartea lui Hristos pe Cruce eliberează pe oameni 
de tirania Satanei, Învierea Sa îi trage cu EI în slavă: «/n- 
gropându-ne cu Tine prin Botez, Hristoase Dumnezeul 
nostru, vieţii celei fără de moarte ne-am învrednicit cu 
învierea Ta şi, cântând, strigăm: Osana întru cei de sus, 
bine eşti cuvântat Cel ce vii întru numele Domnului». 

Mulțimea care slăveşte pe Mântuitorul său la 
Ierusalim, credincioşii de astăzi care laudă pe Domnul 
sunt purtați de acelaşi elan; ei văd în lisus Lumina care 
luminează întunericul. lisus spune ucenicilor Săi: «Cât 
aveţi Lumina, credeți în Lumină ca să fiți fii ai Luminii» 
(loan 12, 36). | 

Totuşi, omul rămâne liber să recunoască sau nu 
pe Mântuitorul său. El îi urmează nu din teamă sau con- 
strângere, ci din liberă alegere a iubirii Sale. Aşa se ex- 
plică de ce la Ierusalim, chiar cei care au fost martorii 
minunilor făcute de lisus, ai învierii lui Lazăr, ai intrării 
triumfale în Ierusalim, nu au crezut cu toții în EI (loan 
12, 37-41): credinţa nu este chestiune de «probe», ci de 

libertate şi de iubire. 

Sfintele Evanghelii ne arată cum, în aceste zile 
care preced Patimile, poporul iudeu se împarte între cei 
care plănuiesc moartea lui lisus şi cei care-L recunosc 
şi-L slăvesc drept Mesia sau Hristos şi care peste câțiva 
ani vor primi numele de creştini. Acest lucru va apare 
limpede în episodul ungerii din Betania. 


C) UNGEREA DIN BETANIA 


Scena ungerii din Betamia ne este redată de Sfin- 
ţii Evanghelişti Marcu (14, 3-9), Matei (26, 6-13) şi loan 
(12,1-8). O deosebire există între loan, pe de o parte, şi 
Sfântul Marcu şi Sfântul Matei, pe de altă parte, asupra 
identităţii personajelor, dar în ce priveşte fondul, poves- 
tirea rămâne aceeaşi. Sfinții Apostoli Marcu şi Matei 
situează scena în casa lui Simon Leprosul, în timp ce 
Sfântul Evanghelist loan o descrie ca având loc la Lazăr, 
«pe care lisus îl înviase din morţi»; în timpul mesei, o 
femeie pe care cei doi Sfinţi Apostoli nu o numesc, dar 
pe care Sfântul loan o numeşte Maria, se apropie de lisus 
ținând în mîini un vas cu parfum foarte preţios, unge 
cu acesta picioarele lui lisus, apoi le şterge cu părul ca- 
pului. Unii ucenici (potrivit Sfinţilor Marcu şi Mate), 
luda Iscarioteanul (potrivit Sfântului loan), îşi exprimă 
reproşul în faţa unei asemenea risipe: «De ce mirul aces- 
ta nu a fost vândut cu trei sute de dinari care să fie dați 
săracilor?», se indignează luda. Sfântul loan ne spune că 
în realitate el nu se interesa de săraci, ci de el însuşi, căci 
era casierul grupului şi fura din ce se aduna. lisus îi răs- 
punde: «Las-o, că pentru ziua îngropării Mele l-a păstrat 
ea! Că pe săraci totdeauna îi aveţi cu voi dar pe Mine nu 
Mă aveţi totdeauna». 

Maria reia gestul păcătoasei din Evanghelia Sfân- 

tului Luca (7, 36-38). Este vorba oare de aceeaşi persoa- 
nă, sau poate Maria, sora lui Lazăr, a reînnoit anume 
acest gest în semn de recunoştinţă şi de iubire față de Cel 
care-i redase viaţa fratelui său? Oricum ar fi, Biserica, 
comemorând în Miercurea Mare ungerea din Betania, o 
identifică pe această Marie cu femeia păcătoasă şi poate 
şi cu Maria Magdalena, primul martor al Învierii, care 
va aduce din nou miruri pentru Hristos socotind că-L va 
afla în mormânt. Textele diferitelor slujbe în această zi 
pun in paralel pocăinţa purtătoarei de mir (în greceşte — 
myrophora) cu trădarea lui luda: 

«În timp ce păcătoasa Îţi aducea mir 

ucenicul se învoia cu nelegiuiții; 

ea se bucura ungându-Te cu mir preţios, 

el îndrăznea să vândă pe Cel neprețuit; 

ea L-a cunoscut pe Stăpânul său, el Îl părăsea; 

ei i s-au iertat păcatele, el se face sclavul duşma- 
nilor Lui» (Vecernia din Miercurea Mare) 

Femeia, dispreţuind socotelile înguste ale băr- 
baţilor, îşi manifestă iubirea într-un mod pe care unii îl 
socotesc nerezonabil; ea deschide pentru noi calea ade- 
văratei pocăinţe: 

«Doamne, femeia ceea ce căzuse în păcate multe, 
simțind Dumnezeirea Ta, luând rânduială de mironosiță 
şi tânguindu-se a adus Ție mir mai înainte de îngropare, 
zicând: Vai mie! Că noapte îmi este mie înfierbântarea 
desfrăului, şi întunecată şi fără de lună pofta păcatului. 
Primeşte izvoarele lacrimilor mele, Cel Ce scoţi cu no- 
rii apă din mare; pleacă-Te spre suspinurile inimii mele, 
Cel Ce ai plecat cerurile cu nespusa plecăciune. Ca să 
sărut preacuratele Tale picioare şi să le şterg pe ele ia- 
răşi cu părul capului meu. Al căror sunet auzindu-l cu 
urechile Eva în Rai în miazăzi, de frică s-a ascuns. Cine 
va cerceta mulțimea păcatelor mele şi adâncurile jude- 
căților Tale, Mântuitorule de suflete, Izbăvitorul meu? 

Să nu mă treci cu vederea pe mine, roaba Ta, Cel Ce 
ai nemăsurată milă» (Utrenia din Miercurea cea Mare, 
Cântarea monahiei Casiana). 

In timp ce Maria, presimţind moartea apropiată 
a lui lisus, îi aduce un omagiu anticipat, luda nemulțu- 
mit, se indignează şi face socoteli viclene; el a auzit pe 
lisus vorbind de moartea Sa; el, în ce-l priveşte, nu-şi 
recunoaşte o vocaţie de martir; el a văzut cu furie, cum 
cei trei sute de dinari, care ar fi putut să intre în punga 
sa, sunt cheltuiţi pe parfum, el ştie că marii preoţi şi căr- 
turarii plănuiesc moartea lui lisus şi caută mijlocul să-L 
prindă, fără ca aceasta să provoace agitaţie în popor. 
«Atunci unul din cel doisprezece, cel numit luda Iscario- 
teanul, ducându-se la arhierei, a zis: «Ce voiţi să-mi daţi 
şi eu îl voi da în mâinile voastre?», iar ei i-au dat 30 de 
arginţi; şi, de atunci, căuta un prilej potrivit ca să-L dea 
în mâinile lor» (Matei 26, 14-25; Luca 22, 1-6; Marcu 14, 
1-2; 10-11). 

Astfel nodul se strânge, alegerea e făcută, rolurile 
sunt distribuite în funcţie de calitatea inimii fiecăruia; 
ora Patimilor este aproape: «Astăzi s-a adunat adunarea 
cea vicleană şi a gândit asupra Ta cele deşarte; astăzi 
Iuda pentru tocmeala ce a făcut şi-a arvunit luişi spân- 
zurare; iar Caiafa, nevrând, a mărturisit că ai luat pa- 
timă de bunăvoie pentru toți» (Troparul Proorociei de la 
ceasul al 6-lea, Miercurea Sfintelor Patimi). 


D) CINA CEA DE TAINĂ DIN JOIA MARE 


Vremea Paştilor se apropie, ucenicii îl întreabă pe 
lisus: «Unde voieşti să-Ţi pregătim să mănânci Paştile?» 
lisus le răspunde: «Mergeţi în cetate şi vă va întâmpina 
un om, ducând un urcior cu apă; mergeţi după el şi unde 
va intra spuneţi stăpânului casei că învățătorul zice: 
Unde este odaia în care să mănânc Paştile împreună cu 

ucenicii Mei? Iar el vă va arăta un foişor mare aşternut 
gata. Acolo să pregătiți pentru noi» (Marcu 14, 12-15). 
In această încăpere, odaia cea de sus sau în foişor, se va 
afla lisus în seara de joi pentru a cina cu cei doisprezece 
UCENICI. 


SPĂLAREA PICIOARELOR 
(loan 13, 1-20) 


Acest eveniment, relatat numai de Sfântul loan 
Evanghelistul, cu excepţia unei aluzii la Sfântul Luca 
(12, 37), constituie un fel de prolog la Patimile Domnu- 
lui. În acest «prolog» este vorba nu de slava, ci dimpotri- 
vă, de «kenoza»!* lui lisus Care S-a coborât până la cea 
mai de jos limită omenească, până la starea de rob a unui 
sclav străin de comunitatea iudaică”. 

Jisus se încinse cu un ştergar, luă un lighean cu 
apă Şi începu să spele picioarele ucenicilor Săi. Ucenicii 
Săi nu înțeleseră, iar Petru chiar se indignă. lisus îi spu- 
ne: «Dacă nu te voi spăla nu ai parte de Mine». Când a 
terminat, EI le-a explicat ucenicilor Săi că gestul acesta 
trebuie să le fie lor exemplu: «Înţelegeți ce v-am făcut 
Eu? Voi mă numiţi pe Mine Învățătorul şi Domnul şi 
bine ziceţi, că sunt. Deci dacă Eu, Domnul şi Învăţăto- 
rul v-am spălat picioarele vouă şi voi sunteți datori să vă 
spălați picioarele unii altora. Eu v-am dat vouă exemplu, 
ca precum v-am făcut Eu vouă, să faceţi şi voi. Adevăr 


16 «Kenoza» vine de la termenul grecesc kenosis, pe care îl întâlnim 
în Epistola Sfântului Pavel către Filipeni şi care înseamnă, literal, 
„a se goli”. 

7 În cursul obişnuitului ceremonial de binecuvântare a unei mese 
evreieşti, cel mai tânăr aduce capului familiei un vas cu apă ca să- 
şi spele mâinile. lisus reprezintă aici Capul familiei: El este Acela 
care, inversând rolurile, ia locul celui din urmă şi spală picioarele 
ucenicilor Săi. 

Zic vouă, nu este sluga mai mare ca stăpânul său, nici 
solul mai mare decât cel care l-a trimis pe el». Gestul lui 
lisus este, aşadar, mai mult decât un exemplu, mai mult 
decât un imbold la slujire şi la smerenie; el ne reamin- 
teşte că nimeni aici pe pământ nu-şi poate spune stăpân 
sau domn. 


CINA CEA DE TAINĂ 
(Matei 26. 26-29: Luca 22.14-20:; Marcu 14. 22-25) 


Masa lui lisus împreună cu ucenicii Săi s-a desfă- 
şurat după ritualul iudaic. La mijlocul acestei Cine, lisus 
luă pâinea, o binecuvântă potrivit tradiţiei, o rupse şi o 
dădu ucenicilor, spunând: «Luaţi, mâncaţi, acesta este 
Trupul Meu»; apoi luă un pahar plin cu vin.,,Aduse mul- 
țumiri şi le dădu să bea, spunându-le: «Beţi dintru acesta 
toți, acesta este sângele Meu, al Legii celei noi care pen- 

tru voi şi pentru mulți se varsă spre iertarea păcatelor», şi 
lisus adăugă: «Nu voi mai bea de acum înainte din acest 
rod al viței, până în ziua aceea când îl voi bea cu voi, 
nou, în împărăţia Tatălui Meu». 

În felul acesta descriu cei trei Evanghelişti 
«sinoptici»$, adică Sfinţii Matei, Marcu şi Luca, eveni- 
mentul care inaugura o eră nouă, în timpul acestei Cine, 
revelând jerta ultimă a Fiului lui Dumnezeu, căci lisus 
şi-a dat efectiv Viaţa pentru lume, adică Trupul şi Sân- 
gele Său. El şi-a dat-o nu numai pentru ucenicii Săi, pen- 
tru ce: care-L cunoşteau şi-l. iubeau, ci pentru cei mulți, 
pentru mulţimea de credincioşi prezenţi şi viitori. Aceas- 
tă mulţime este aceea despre care Isaia spusese: «Prin 
suferințele Lui, Dreptul, Robul Meu, va îndrepta pe mul- 
(1, şi fărădelegile lor le va lua asupra Sa» (Isaia 53, 11). 
Vă amintiţi că Moise pecetluise cuvintele Vechiului Le- 
gământ cu sângele viţeilor vărsat pe Jertfelnic. lisus pe- 
cetluieşte Noul Legământ cu propriul Său Sânge care va 
fi vărsat odată pentru totdeauna pentru întreaga omenire. 
EI înlocuieşte jertfele sângeroase de animale(holocaust) 
prin Jertfa Sa unică şi definitivă pe Cruce (Evrei 8, 10-12 
şi 9, 18-23). 

Aceste cuvinte ale lui lisus le auzim la fiecare 
Sfântă Liturghie, le regăsim dincolo de orice schismă, în 
toate liturghiile creştine. 

Jertfa lui Hristos împlineşte umbra, tipul, sem- 
nul, prefigurarea, mielul neprihănit, junghiat la Paştele 
iudeilor pentru comemorarea eliberării poporului 1udeu 
din robia egipteană. Acest caracter pascal al Jertfei lui 
Hristos e subliniat în mod diferit de Sfântul Apostol loan 


8 Din cele patru Cărți canonice care vorbesc despre «Vestea cea Bună» 
adusă de lisus Hristos, primele trei prezintă între ele astfel de asemă- 
nări încât pot fi puse adeseori în coloane paralele şi cuprinse într-o 
«aruncătură de ochi»; de unde şi numele lor de «sinoptice» (cf. Bibliei 
de la Ierusalim, p. 1283). 

și de sinoptici. Sfântul loan subliniază în două rânduri!” 
că lisus a fost răstignit chiar în ziua în care evreii se 
pregăteau să mănânce Paştile. Celilaţi evanghelişti su- 
liniază caracterul pascal al praznicului din Joia mare, al 
Cinei celei de taină”. 


CUVÂNTAREA DE DESPĂRȚIRE 
(loan 13, 33; 14; 15; 16: 17) 


Sfântul Evanghelist loan este singurul dintrei 
cei patru evanghelişti care nu menţionează, în relatarea 
sa despre ultima cină, cuvintele de instituire ale Euha- 
ristiei. Atunci când îşi scria Eavnghelia, loan cunoaştea 
textele sinopticilor şi a evitat repetările. În schimb, într- 
un caitol anterior, în capitolul 6 cu privire la înmulţirea 
pâinilor, Sfântul loan a dezvoltat tema despre «Pâinea 
Vieţii»: «Eu sunt Pâinea Vieţii care s-a pogorât din cer 
(...), cine mănâncă Trupul Meu şi bea Sângele Meu are 
viaţă veşnică (...), căci Trupul Meu este adevărata mân- 
care şi Sângele Meu adevărata băutură. Cel ce mănâncă 
Trupul Meu şi bea Sângele Meu rămâne întru Mine şi Eu 
întru el» (loan 6, 51, 54-56). 

În acest pasaj, Sfântul loan expune învățătura lui 
lisus despre pâine ca Trup al lui Hristos. Prin această 
revelaţie suntem introduşi cu putere şi realism în taina 
Sfintei Fuharistii, taină de împărtăşire, adică de unire a 
tuturor oamenilor într-un singur trup viu care dă învie- 


9 «Deci L-au dus pe lisus la Caiafa în pretoriu; şi era dimineaţă. Şi 
ei n-au intrat în pretoriu ca să nu se spurce, ci să mănânce Paştile» 
(loan 18, 28); «Din pricina vinerii aceleia, L-au pus acolo pe lisus, 
pentru că mormântul era aproape» (loan 19, 42). 

2 «Şi a trimis pe Petru şi pe loan zicând: Mergeţi de ne pregătiți 
Paştile ca să mâncăm» (Luca 22, 8) ; «Şi când a fost ceasul, S-a 
aşezat la masă şi apostolii împreună cu El. Şi a zis către ei: Cu dor 
am dorit să mănânc cu voi acest Paşti, mai înainte de Patima Mea» 
(Matei 26, 17-18; Marcu 14, 12) 

rea «pentru viaţa lumii». 

La ultima Cină, Sfântul loan trece direct de la 
spălarea picioarelor ucenicilor la trădarea lui luda spre a 
termina cu cuvântarea de despărţire a Domnului. Sfântul 
loan dă o structură originală acestui text: temele se ţes 
între ele, se reiau şi îşi răspund ca într-o bucată muzicală. 
Putem compara acest pasaj cu o fugă; fiecare din teme 
ar fi ţinute de un instrument care ar aduce elemente noi 
fiecărei fraze muzicale. Diferitele motive revin fără în- 
cetare şi se amplifică la fiecare reluare cu o lumină nouă. 
Ele se unifică din acord în acord, am putea spune aici din 
slavă în slavă; pentru a atinge în final armonia adevărată, 
punctul culminant care este rugăciunea lui lisus către 
Tatăl. 

lisus vesteşte pe Apostoli despre plecarea Sa, apoi 
le spune că este vorba despre plecarea la Tatăl Său. El 
face, în acelaşi timp, făgăduinţa întoarcerii Sale pentru a 
veni să-ŞI caute ucenicii, cărora le-a pregătit un loc lângă 
Tatăl. Cum pot oamenii să ajungă la Tatăl? 

«Eu sunt Calea, Adevărul şi Viaţa.» Nimeni nu 
ajunge la Tatăl decât prin lisus. Apostolii cunosc pe Ia- 
tăl, pentru că Fiul este unit cu Tatăl, pentru că ei cred în 
Hristos ca în Fiul lui Dumnezeu. 

Tema întoarcerii la Tatăl revine de mai multe ori, 
îmbogățită de fiecare dată printr-o descoperire mai mare: 
«De M-aţi iubi v-aţi bucura că Mă duc la Tatăl, pentru 
că Tatăl este mai mare decât Mine» (loan 14, 28). Aici 
este afirmată atotputernicia Tatălui: Tatăl naște pe Fiul, 
Duhul purcede de la Tatăl, Izvorul unic al dumnezetrii. 

Fiul va ruga pe Tatăl să trimită pe Mângâtetorul, 
Duhul Adevărului, peste Apostoli. Făgăduință a Cinci- 
zecimii, făgăduință şi a Învierii. «Lumea nu Mă va mai 
vedea. Voi însă Mă veţi vedea, pentru că Eu sunt viu şi 
vol veţi fi vii» (loan 14, 19). 

Plecarea lui lisus este un câştig pentru apostoli, 

căci dacă Fiul nu ar pleca la Tatăl, Mângâietorul?! nu ar 
veni la ei (loan 16, 7-11). Duhul Sfânt va mărturisi despre 
Fiul şi, prin propovăduirea lor, Apostolii vor deveni, la 
rândul lor, martori. 

Temele întoarcerii la Tatăl, ale trimiterii Duhului 
Sfânt sunt punctate de îndemnul la iubire, porunca cea 
nouă: «lubiţi-vă unii pe alţii», acesta este cheagul care 
structurează şi consolidează textul. 

De dragostea pentru Hristos depinde dragostea 
Tatălui pentru oameni: «Cel ce Mă iubeşte pe Mine va fi 
iubit de Tatăl Meu» (loan 14, 21). 

Unirea dintre Apostoli este deja chipul unirii 
dintre Fiul şi Tatăl: «Eu sunt în Tatăl şi Tatăl este întru 
Mine» (loan 14, 11), căci Tatăl proslăveşte pe Fiul şi în 
Fiul este proslăvit Tatăl. 

Credincioşii sunt chemați să participe la această 
unitate: «Ca toți să fie una, după cum Iu, Părinte, întru 
Mine şi Eu întru Tine, aşa și aceştia în Noi să fie una ca 
lumea să creadă că Tu M-ai trimis» (loan 17, 21). 

Cel ce-L iubeşte pe lisus devine templu al Duhului 
Sfânt, căci Dumnezeu locuieşte în el: «Dacă Mă iubeşte 
cineva, va păzi cuvântul Meu, şi Tatăl Meu îl va iubi, şi 
vom veni la El şi vom face locaş la El» (loan 14, 23). 

De dragostea după chipul celei care uneşte pe 
Tatăl cu Fiul depinde prezenţa Duhului în comunitatea 
Apostolilor, Trup al Bisericii. 

«Eu sunt viţa cea adevărată şi Tatăl Meu este 
vierul» (loan 15, 1). Aceasta este imaginea Bisericii şi 
roadele pe care le poartă ucenicii sunt roadele Duhului, 
roadele sfinţeniei. «Cel ce rămâne în Mine şi Eu în el, 
acesta aduce roadă multă, căci fără Mine nu puteţi face 
nimic» (loan 15, 5). În afara Bisericii nu este mântuire. 


2! Paraclet înseamnă avocat, cel care asistă pe Fiu şi îl revelează. Para- 
clet se traduce prin Mângâietor, căci îl face pe lisus prezent în lume şi 
îi face pe ucenici să nu se simtă orfani. 

lisus îi anunţă pe Apostolii Săi despre ura pe care 
vor trebui să o suporte din partea lumii, la fel ca Stăpânul 
lor: «Nu este sluga mai mare decât stăpânul» (loan 15, 
20), căci prinţul acestei lumii, demonul, domneşte încă 
asupra oamenilor, dar Fiul a biruit lumea (loan 16, 33) şi 
Duhul Sfânt va face cunoscută această biruinţă (loan 16, 
8-11), «vă va călăuzi la tot adevărul». 

Fiul şi Duhul Sfânt, Mângâietorul, lucrează în 
lume căci Ei sunt trimişii Tatălui. lisus descoperă Apos- 
tolilor Săi credinţa în Treime. «...Vine ceasul când nu vă 
voi vorbi în pilde, ci pe față vă voi vesti despre Tatăl» 
(loan 16, 25). Pentru ca Apostolii să înţeleagă « Adevă- 
rul întreg», Adevărul în phnătatea Sa, acela referitor la 
Dumnezeul Treime va trebui să fie călăuziți de Duhul 
(loan 16, 13). 

Apoi, mergând spre Patima cea de bunăvoie, îna- 
inte de a ieşi în noapte, lisus concentrează întreagă reve- 
lație într-o ultimă rugăciune, rugăciune care recapitulea- 
ză întreaga Sa misiune pe pământ. El pune întreaga Sa 
lucrare pe seama Tatălui: «Eu Te-am proslăvit pe Tine pe 
pământ, lucrul pe care Mi L-ai dat să-l fac, L-am săvâr- 
şit» (loan 17, 4). 

Acum se apropie ora supremă în care Tatăl va 
proslăvi pe Fiul pe Cruce. 

Înainte de a porni, lisus se roagă pentru Apos- 
toli, pentru ca ei să moștenească înfierea: «Căci ei sunt 
ai Tăi. Şi toate ale Mele sunt ale Tale...» (loan 17, 9-10). 
lisus cheamă asupra lor Duhul Adevărului trimis de Ta- 
tăl: «Sfinţeşte-i pe ei întru Adevărul Tău; cuvântul Tău 
este Adevărul» (loan 17, 17). 

Rugăciunea lui lisus îi sfinţeşte pe Apostoli prin 
Duhul drept continuatorii lucrării Fiului în lume: «Pre- 
cum M-ai trimis pe Mine în lume, şi Eu i-am trimis pe ei 
în lume» (loan 17, 18). 

Înaintea despărțirii Sale, lisus lasă o moştenire 

în lume: aceasta este Biserica pe care o întemeia prin 
această rugăciune ce se numeşte rugăciunea arhierească: 
«Dar nu numai pentru aceştia Mă rog, ci şi pentru cei ce 
vor crede în Mine, prin cuvântul lor, ca Toţi să fie Una» 
(loan 17, 20-21). 

Această unitate împlinită de Duhul, va călăuzi 
pe toți credincioşii împreună cu lisus la Tatăl pentru a 
contempla Slava lui Dumnezeu, Unul în Trei Persoane. 

«Pe Dumnezeu nimeni nu L-a văzut vreodată; 
Fiul Cel Unul Născut, Care este în sânul Tatălui, Acela 
L-a făcut cunoscut» ( loan 1, 18). 

In liturghia noastră regăsim aceeaşi structură ca 
şi în cuvântul de despărţire al Domnului. Rugăciunea 
euharistică începe prin această chemare: «Sa ne iubim 
unii pe alții», urmată îndată de mărturisirea de credință 
(Crezul), exprimată din toată inima de întreaga adunare, 
mărturisire în Tatăl, Fiul, Sfântul Duh, Treimea cea de-o 
ființă şi nedespărţită. 

Apoi, pe urmele lui lisus în drumul Lui spre Pa- 
tima cea de bunăvoie şi adresându-Se Tatălui cu Rugă- 
ciunea Sa, noi îndrăznim, la rândul nostru, să adresăm 
Tatălui rugăciunea noastră, recapitulând întreaga lucrare 
a Fiului (Crucea, Mormântul, Învierea cea de a treia zi, 
Înălțarea, Şederea de-a dreapta Tatălui şi Cea de-a doua 
slăvită Venire), pentru a aduce lui Dumnezeu Jertfa de 
pace, Jertfa de laudă în pâinea şi vinul care, prin invoca- 
rea Duhului, prin Epicleză?, devin Trupul şi Sângele lui 
Hristos, «pentru Viaţa lumii». 


TRĂDAREA LUI IUDA 


In timpul Cinei, lisus a vestit pe ucenicii Săi: 
«Adevărat grăiesc vouă că unul dintre voi Mă va vinde». 


22 Epicleza este invocarea adresată Tatălui pentru ca El să facă să co- 
boare Duhul Sfânt asupra Sfintelor Daruri. 

Toţi s-au întristat şi fiecare se întreba: «Nu cumva sunt 
eu, Doamne?» lar El, răspunzând, a zis: «Cel ce a întins 
cu Mine mâna în blid, acela Mă va vinde. Fiul Omului 
merge precum este scris despre El. Vai, însă, acelui om 
prin care Fiul Omului se vinde! Bine era de omul acela 
dacă nu se năşteay» (Matei 26, 23-24). Sfântul loan dă 
o relatare asemănătoare despre vestirea acestei trădări. 
Este aici întreaga taină a raporturilor dintre libertatea 
omului şi împlinirea planului lui Dumnezeu. În aceas- 
tă relatare se observă câteva deosebiri semnificative față 
de aceea a Sfântului Matei. De pildă: lisus îl arată pe 
luda nu spunând: «Cel care a întins cu Mine mâna în 
blid...», ci «acela este căruia Eu întingând bucăţica, i-o 
dau» (loan 13, 26). Şi relatarea Sfântului loan se termină 
astfel: «Şi după îmbucătură, a intrat atunci satana în el. 
lar lisus i-a zis: «Ceea ce faci, fă mai curând». Dar ni- 
meni din cei care şedeau la masă, n-a înţeles pentru ce 
1-a zis aceasta... Cât despre luda, după ce a luat bucăţi- 
ca de pâine, a ieşit numaidecât. Şi era noapte» (loan 13, 
7-30). Remarca: «era noapte» are mai ales o semnificaţie 
simbolică, arătând că era ceasul puterii întunericului. 
Cina se terminase cu cântarea de Psalmi, apoi [i- 
sus a mers cu ucenicii dincolo de Valea Chedronului, pe 
Muntele Măslinilor, în grădina Ghetsimani. Era un loc 
unde ei obişnuiau să meargă să se roage, să fie împreună. 
luda ştia aceasta şi de aceea alergă să-l înştiinţeze pe Ca- 
iafa că era momentul potrivit ca să procedeze fără zgo- 
mot la arestarea pe întuneric a lui lisus. EI îi făgădui că îl 
va face cunoscut gărzii, în pofida întunericului, printr-un 
sărut; în ajun el primise 30 de arginți. În ziua următoa- 
re, după condamnarea lui lisus, luda deodată va înţelege 
urmările actului său şi va restitui preoţilor cei 30 de ar- 
ginţi, spunând: «Am greşit, vânzând sânge nevinovat!»; 
dar preoţii disprețuitori îi vor răspunde: «Ce ne priveşte 
pe noi? Tu vei vedea. Şi el, aruncând arginții în templu, a 

plecat şi, ducându-se, s-a spânzurat» (Matei 27, 3-5). 

Astfel, spre deosebire de Petru, care s-a lepădat 
de trei ori de lisus, dar s-a căit şi a aflat din nou încre- 
derea şi prietenia Domnului, luda, deși îşi regretă fapta, 
nu se întoarce la Domnul său, ci cade în disperarea care 
duce la moarte. 


AGONIA DIN GHETSIMANI ȘI ARESTAREA 
(Matei 26,36-56; Marcu 14,32-42; Luca 22,39-53; loan 18,1-11) 


Ducându-Se în grădina Măslinilor, lisus îşi pre- 
veni ucenicii despre apropierea încercării care avea să 
fie pentru ei prilej de ispită şi de cădere. El le aminteşte 
cuvintele Sfintei Scripturi: «Bate-voi păstorul şi se vor 
risipi oile turmei» (Matei 26, 31; Marcu 14, 27). 

Adresându-se direct lui Petru, Domnul îi zise: 
«Simone, Simone, iată satana v-a cerut să vă cearnă ca 
pe grâu» (Luca 22, 31). 

Dar Petru, mereu impulsiv, exclamă: «Doamne, 
cu Tine sunt gata să merg şi în temniţă şi la moarte» 
(Luca 22, 33). lisus îi răspunde: «Zic ţie Petre, nu va cân- 
ta astăzi cocoşul, până ce de trei ori te vei lepăda de 
Mine, că nu Mă cunoşti» (Luca 22, 34). Petru nu-L crezu 
şi protestă din nou. 

Ceea ce a trăit lisus în grădina Ghetsimani cu 
ucenicii Săi nu e relatat în acelaşi fel în cele patru Evan- 
ghelii. Sfântul loan nu vorbeşte despre rugăciunea şi su- 
ferinţele lui lisus înaintea prinderii Sale. Sfântul Mate: 
şi Sfântul Marcu fac relatări foarte asemănătoare despre 
aceste clipe, în timp ce Sfântul Luca redă lucrurile într- 
un fel destul de deosebit, punând accentul şi mai mult pe 
durere şi rugăciune. lată textul Sfântului Luca: 

«Şi când a sosit în acest loc, le-a zis: „Rugaţi-vă, 
ca să nu intraţi în ispită”. Şi EI S-a depărtat de ei ca la o 
aruncătură de piatră şi, îngenunchind Se ruga, zicând: 

„Părinte, de voieşti, treacă de la Mine acest pahar... Dar 
nu voia Mea, ci voia Ta să se facă!” Iar un înger din cer 
s-a arătat Lui şi-L întărea. lar EI, fiind în chin de moarte, 
mai stăruitor Se ruga. Şi sudoarea lui s-a făcut ca pică- 
turi de sânge care picurau pe pământ. Și ridicându-Se 
din rugăciune, a venit la ucenicii Lui şi i-a aflat adormiţi 
de întristare. Şi le-a zis: „De ce dormiţi? Sculați-vă şi vă 
rugați ca să nu intrați în ispită”'» (Luca 22, 40-46). 

Matei şi Marcu nu menţionează apariţia îngeru- 
lui, nici sudoarea suferinţei, în schimb, ei stăruie mai 
mult asupra adormirii ucenicilor Petru, lacov şi loan şi 
nu le acordă scuza tristeţii. De trei ori lisus îi găseşte 
adormiţi și îi îmboldeşte: «Duhul este osârduitor, dar 
trupul neputincios». 

Este clipa ultimului îndemn: «A sosit ceasul... scula- 
ți-vă, să mergem...» (Marcu 14, 41-42), a sosit escorta înar- 
mată condusă de luda. Acesta înaintă şi zise: «Bucură-te, 
învățătorule!» Şi L-a sărutat. Îndată oamenii L-au prins. 
Unul dintre ucenici, despre care doar Sfântul loan spune 
că era Simon Petru, scoase sabia din teacă şi tăie urechea 
dreaptă a unei slugi a Marelui Preot. lisus îl mustră: «Toţi 
cei ce scot sabia, de sabie vor pieri» (Matei 26, 52). 

Și adresându-Se mulțimilor, lisus zise: «Ca la un 
tâl-har aţi ieşit cu săbii şi cu toiege ca să Mă prindeţi! 
În fiecare zi şedeam în Templu şi învăţam şi n-aţi pus 
mâna pe Mine. Dar toate acestea s-au făcut ca să se îm- 
plinească Scripturile proorocilor». Atunci, toți ucenicii, 
lăsându-L, au fugit (Matei 27, 55-57). 


E) INTEROGATORIUL LUI IISUS 
1. PROCESUL EVREIESC 


lisus a fost condus la palatul Marelui Preot, unde 
s-au adunat cărturarii şi fariseii, formând astfel împre- 

ună cu Marele Preot adunarea Sinedriului. (La Sfântul 
loan, lisus este condus mai întâi la Anna, socrul lui Ca- 
1afa, care, după ce L-a întrebat pe lisus asupra învăţăturii 
Sale, L-a trimis înapoi la Caiafa). lisus a fost adus în fața 
Sinedriului. Se căuta împotriva Lui o mărturie falsă pen- 
tru a putea fi condamnat la moarte. S-au prezentat mai 
mulți martori mincinoşi. Unul din ei a declarat: « Acesta 
a zis: Pot să dărâm Templul lui Dumnezeu şi în trei zile 
să-l clădesc» (Matei 26, 61). În realitate, lisus spusese: 
«Dărâmaţi Templul acesta şi în trei zile îl voi ridica (...), 
EI vorbea despre templul Trupului Său» (loan 2, 19-21). 
Dar în faţa acestor mărturii mincinoase lisus păstra tă- 
cerea. 

Atunci Caiafa a pus întrebarea capitală pentru 
evrei, asupra mesianităţii lui lisus: «Te jur pe Dumne- 
zeul Cel Viu să ne spui nouă de eşti Tu Hristosul, Fiul 
lui Dumnezeu!» lisus i-a răspuns: «Iu ai zis, şi vă spun 
încă, de acum veţi vedea pe Fiul Omului şezând de-a 
dreapta Celui Atotputernic şi venind pe norii cerului». 
Acesta este un citat din psalmul 109 şi pe de altă parte şi 
din profeția lui Daniel (7, 13), în care lisus mărturiseş- 
te că EI este Mesia, Fiul Omului, stând de-a dreapta lui 
Dumnezeu. Marele Preot şi-a rupt atunci hainele zicând: 
«A hulit, ce ne mai trebuie martor? lată acum ati auzit 
hula Lui, ce vi se pare?». lar ei, răspunzând au zis: «Este 
vinovat de moarte». Şi au scuipat în obrazul Lui şi l-au 
dat palme; alţii îl băteau cu pumnii zicând: «Prooroceş- 
te-ne Hristoase, cine este cel care Te-a lovit?» (Matei 26, 
63-77, Isaia 50, 6). 


2. LEPĂDAREA LUI PETRU 
Am văzut, potrivit Sfântului Matei, că în momen- 


tul arestării lui lisus, ucenicii au fugit. De fapt, unii s-au 
mărginit să rămână în urmă spre a observa ce avea să se 

petreacă. Astfel a fost cazul lui Petru, care, după cum 
mărturisesc cei patru Evanghelişti, urma pe lisus din de- 
părtare. Astfel a fost, potrivit celei de a patra Evanghelii, 
şi cazul lui loan care, cunoscând pe cei din jurul Marelui 
Preot, a putut să intre fără greutate în casă, pe urmele 
lui Iisus. 

Petru s-a amestecat printre servitorii şi mulțimea 
din curte, dar a fost observat şi apostrofat: «ŞI tu eşti cu 
lisus Galileanul» (Matei 26, 69). Petru neagă: «Nu ştiu 
ce zici». Apoi un altul i-a spus: «ȘI tu eşti de-al lor!» Pe- 
tru a răspuns: «Nu sunt dintre ei». El neagă a treia oară 
când aude spunându-i-se: «Cu adevărat, acesta era dintre 
ei, căci şi graiul îl vădeşte galilean». Îndată a cântat co- 
coşul şi Sfântul Luca spune că: «Întorcându-Se Domnul, 
a privit spre Petru» (Luca 22, 61). Atunci Petru îşi aduse 
aminte de cuvintele lui lisus şi a plâns cu amar. 


3. PROCESUL ROMAN 


Preoţii şi bătrânii hotărâseră ca lisus să moară. 
Dar, întrucât evreii nu aveau dreptul să condamne la 
moarte, ei îl duseră pe lisus în faţa procuratorului ro- 
man, Pilat. Acesta, negăsindu-l nici o vină lui lisus — el 
înțelesese foarte bine că din cauza invidiei preoţii voiau 
ca El să moară -— a făcut tot ce a putut ca să nu fie dat 
ca să-L condamne. Aflând că lisus este din Galileea, a 
dispus să fie dus, potrivit Sfântului Apostol Luca, în faţa 
lui Irod regele Galileei care se afla la Ierusalim. lisus, 
refuzând să răspundă lui Irod, acesta îl trimise înapoi la 
Pilat. Acest cinic schimb de politeţe pe seama lui lisus, a 
fost prilejul unei reîmpăcări a celor doi tirani. 

Despre procesul roman din faţa lui Pilat, versiu- 
nea cea mai completă o dă Sfântul Evanghelist loan. Pilat 
întreabă: «Iu eşti regele iudeilor?» (Într-adevăr, pentru a 

face să fie condamnat de romani, mai marii preoților îl 
denunțaseră pe lisus ca răzvrătit care voieşte să se facă 
rege), lisus răspunse: «Împărăţia Mea nu este din lumea 
aceasta; dacă împărăția Mea ar fi din lumea aceasta, slu- 
jitorii Mei s-ar fi luptat ca să nu fiu predat iudeilor...» 
— «Aşadar, Tu eşti rege?», îi spuse Pilat. — «Iu zici că 
Eu sunt rege. Eu pentru aceasta M-am născut şi pentru 
aceasta am venit în lume ca să mărturisesc Adevărul; 
oricine este din Adevăr ascultă glasul Meu». 

Pilat I-a zis: «Ce este Adevărul?y (loan 18, 36-38) 
Era tulburat și negăsind motiv pentru condamnare, ar fi 
preferat să fie scutit de responsabilitatea aceasta şi să-L 
elibereze pe lisus. De aceea el propuse mulțimilor să-l 
dea drumul lu: lisus cu prilejul sărbătorii. Dar mulțimile 
au strigat: «Nu pe Acesta, ci pe Baraba!». Baraba era un 
răzvrătit, un tâlhar care fusese condamnat de romani. În 
acest moment, după Sfântul Matei, intervine femeia lui 
Pilat, pentru a-l preveni să nu se amestece în procesul 
Acestui «Drept» despre care avusese un vis (Matei 7, 
19). Pilat stăruie aşa dar şi mai mult pentru a-L elibera 
pe lisus. Conducătorii evreilor argumentează în aşa mod 
încât să forțeze pe Pilat să acționeze în numele ordinei 
romane. lisus, spuneau ei, făcându-Se împărat, se ridica- 
se împotriva lui Cezar. Şi Pilat se lăsă influenţat de preoți 
şi de cărturari. EI întrebă din nou pe lisus, şi enervat de 
tăcerea Sa, îi spuse: «Nu ştii că am putere să e eliberez 
şi putere am să Te răstignesc» — «N-ai avea nici o putere 
asupra Mea, răspunse lisus, dacă nu i-ar fi fost dată ţie 
de sus; de aceea, cel ce M-a dat ţie mai mare păcat are» 
(loan 19, 10-11). Pilat merse pentru ultima dată în faţa 
mulțimilor (care în tot timpul acestui proces rămăseseră 
în afara pretoriului pentru a nu se întina intrând într-o 
locuinţă păgână în ajunul Paştelui); el le predă pe lisus 
şi dispuse să fie eliberat Baraba. Sfântul Evanghelist 
Matei este singurul care vorbeşte despre gestul lui Pi- 

lat care şi-a spălat mâinile, spunând: «Nevinovat sunt de 
sângele Dreptului Acestuia, voi veţi vedea» şi mulțimile 
răspunseră potrivit vechii condamnării a legii: «Sângele 
Lui asupra noastră şi asupra copiilor noştri» (Matei 27, 
24-35). 

Soldaţii guvernatorului îl luară atunci pe lisus şi 
după ce L-au biciuit, L-au dezbrăcat de hainele Sale, L-au 
îmbrăcat cu o mantie de culoare purpurie şi au aşezat pe 
capul Lui o coroană de spini şi în mâna stângă o trestie; 
pentru a desăvârși această caricatură regală ei se înclina- 
ră ŞI-şI bătură Joc de EI spunând: «Bucură-Ie, împăratul 
iudeilor». Spre deosebire de Sfinţii Evanghelişti Matei şi 
Marcu, Sfântul Evanghelist loan plasează încoronarea cu 
spini înaintea condamnării definitive a lui lisus. După 
Sfântul loan, Pilat ar fi luat el însuşi, oarecum, răspunde- 
rea acestei nedreptăţi, căci după ce lisus a fost îmbrăcat 
astfel, Pilat sperând poate că mulțimile se vor mulțumi 
cu această pedeapsă, L-a luat pe lisus şi L-a arătat lor 
spunându-le: «lată, Omul!» (în latină: Fcce Homo), adă- 
ugând: «lată, Împăratul vostru!». În chip vădit, Pilat voia 
să-1 umilească pe iudei spunându-le: «lată ce fac eu cu un 
împărat al iudeilor». Mulţimile au strigat: «Răstigneşte- 
L!, Răstigneşte-L!» «Să răstignesc pe Împăratul vostru?» 
le spuse Pilat. Marii Preoţi răspunseră: «N-avem alt îm- 
părat decât pe Cezarul. Dacă îl eliberezi nu eşti prietenul 
Cezarului; cine se face împărat se împotriveşte Cezaru- 
lui». Ei găsiră argumentul hotărâtor. Pilat, temându-se 
să nu fie denunţat împăratului Tiberiu drept complice al 
unui rebel, L-a predat lor ca să fie răstignit. 

Totuşi, în aceasta mascaradă dureroasă, adevăra- 
ta regalitate a lui lisus apare chiar din cuvintele şi ges- 
turile lui Pilat, fără ca el să-şi dea seama de aceasta. De 
aceea, în numeroase biserici ortodoxe se obişnuieşte să 
fie înfăţişată icoana Robului lui Dumnezeu”, cu coroana 


23 Ebed-lahve este Robul lui Dumnezeu, Omul durerilor, Sluga su- 

Sa de spini, cu mantia împărătească batjocoritoare şi cu 
sceptrul Său de trestie, în momentul în care la Utrenia 
din Lunea Mare poporul cântă: «lată Mirele vine în mie- 
zul nopţii...». Biserica identifică astfel pe împăratul umi- 
lit al iudeilor, pe Hristosul Patimilor, cu Mirele Bisericii 
descris în parabola celor zece fecioare (Matei 25, 1-13). 


F) RĂSTIGNIREA 


După ce şi-au bătut joc de EI, L-au dezbrăcat de 
mantie şi L-au îmbrăcat cu hainele Sale. A fost dus pe 
Golgota”, fiind silit să poarte crucea Sa; dar aceasta era 
grea şi după câte suferise, EI n-ar fi putut s-o poarte până 
la sfârşit. In locul său a purtat-o un anume Simon din C1- 
rene, cunoscut de ucenicii lui lisus «ca tatăl lui Alexan- 
dru şi al lui Rufus», silit de soldaţi pe când se întorcea 
de la câmp. 

Pilat a ordonat să se aşeze deasupra Crucii in- 
scripția care să arate cauza pentru care legea romană îl 
condamnase la moarte: «lisus Nazarineanul, împăratul 
iudeilor» (prescurtat INRI sau INBI, inscripția era scrisă 
în latineşte, în grecește, în evreieşte, loan 19, 19). 

Dacă mai marii preoţilor iudei ar fi condamnat 
pe lisus la moarte pentru blasfemie, fiindcă se numea 
pe Sine Fiu al lui Dumnezeu, romanii L-ar fi condamnat 
la moarte ca răzvrătit, pentru că îşi spusese împărat al 
iudeilor. Pentru noi creştinii, El este cu adevărat şi Fiu 
al lui Dumnezeu şi împărat al ludeilor. Crucea victori- 


ferindă, Slujitorul pătimitor din profeția lui Isaia. 

24 Golgota înseamnă în limba aramaică locul capăţânii, craniul; în lim- 
ba latină se spune „calvaria”, de unde substantivul francez „calvaire”. 
Sfinţii Părinţi au stabilit adeseori o paralelă între locul răstignirii şi lo- 
cul mormântului lui Adam, arătând prin aceasta că Noul Adam a venit 
să aducă prin jertfa Sa mântuirea Celui Vechi şi, de aceea, în icoane 
craniul care apare la rădăcina Crucii înfăţişează pe Adam. 

oasă, pe care o aşezăm în chip de biruinţă în vârful bi- 
sericilor noastre, nu trebuie să ne facă să uităm crucea 
josnică, unealtă a chinurilor: era o moarte atroce şi Fiul 
lui Dumnezeu, în firea Sa omenească, i-a cunoscut toate 
sfâşierile. Maica Sa, loan ucenicul cel iubit şi sfintele fe- 
mei au asistat fără nici o putere la agonia Sa, în timp ce 
trecătorii îl înfruntau şi îşi băteau joc de El. 

In seara de Joia Mare la slujba Patimilor, care este 
numită în mod curent slujba sau denia «celor douăspre- 
zece Evanghelii», se citesc douăsprezece pericope?, care 
se referă la Patimile Mântuitorului. 


G) TAINA CRUCII 


Cuvintele rostite de Hristos pe Cruce: 

Dumnezeul Meu, Dumnezeul Meu, pentru ce 
M-m părăsit? (Matei 27, 46; Marcu 15, 34) 

Părinte, iartă-le lor că nu ştiu ce fac! (Luca 23, 34) 

Adevărat grăiesc Ție, astăzi vei fi cu Mine în 
rai! (Luca23; 43) 

Părinte, în mâinile Tale încredințez duhul Meu! 
(Luca 23, 46) 

Femeie, iată fiul tău! Şi ucenicului i-a zis: iată, 
mama ta! (loan 19, 26-27) 

Mi-e sete! (loan 19, 28) 

Săvârşitu-s-a! (loan 19, 30) 

Trebuie să medităm asupra acestor ultime cuvinte 
ale Mântuitorului, căci după cum ştim, ele n-au fost spu- 
se la întâmplare și fiecare este plin de tâlc. Tradiţia Bi- 
sericii le-a meditat îndelung fără a fi vreodată epuizate. 
După slaba noastră înţelegere, trei aspecte principale pot 


25 Cele douăsprezece citiri din Joia Mare sunt: L. loan 13, 31-18, |; 2. 
loan 18, 1-28; 3. Matei 26, 57-75; 4. loan 18, 29-19, 16; 5. Matei 27, 3-32; 
6. Marcu 15, 16-32; 7. Matei 27, 32-54; 8. Luca 23, 32-49; 9. loan 19, 
23-37; 10. Marcu 15, 43-47; 11. loan 19, 18- 42; 12. Matei 27, 62-66. 

servi spre călăuzire pentru a ne apropia de taina lor: 

1. Cel ce este pe Cruce este Mesia venit să împli- 
nească profeţiile. 

2. Cel ce este pe Cruce este Dumnezeu prin Care 
totul a fost făcut: «Astăzi a fost spânzurat pe lemn Cel 
Ce a spânzurat pământul pe ape...», «Este de negrăit să 
vezi pe Cel ce a făcut cerul şi pământul spânzurat pe 
lemnul Crucii...» (Vinerea Mare) 

3. Cel ce este pe Cruce S-a făcut Om deplin, Fiul 
lui Dumnezeu fiind, Dumnezeu adevărat din Dumne- 
zeu adevărat. El S-a micşorat pe Sine din iubire pentru 
noi, împărtăşind condiția noastră umană până la capăt. 
A suferit ocările, loviturile, batjocura şi chinurile Crucii; 
E] a primit moartea, EI singurul fără păcat pentru a îm- 
părtăşi integral decăderea umană pe lemnul Crucii; aşa- 
dar Persoana totală a lui Hristos, Dumnezeu făcut Om şi 
proclamat Mesia este Cel Răstignit pe Cruce. 

Nimic din Sfintele Evanghelii nu indică ordinea 
cronologică în care au fost pronunţate aceste cuvinte. 
Astfel, ni s-a părut potrivit să le prezentăm grupându-le 
pe acelea care au fost redate de acelaşi Evanghelist, afa- 
ră de primul cuvânt rostit, pe care îl întâlnim la Sfinţii 
Evanghelişti Matei şi Marcu. 


Dumnezeul Meu, Dumnezeul Meu, 
pentru ce M-ai părăsit? 
(Matei 27, 46; Marcu 15, 34) 

Cu aceste cuvinte începe Psalmul 21. Acest strigăt 
disperat de ajutor este strigătul lui Iisus pe Cruce: «Fi, 
Eli Lama Sabachtani?» Multe lucruri s-au spus şi s-au 
scris cu privire la acest strigăt. Noi nu vom reţine aici de- 
cât unul; ca orice iudeu, lisus recita psalmi în rugăciunea 
de fiecare zi; nu ne îndoim nici o clipă că Domnul nostru 
lisus Hristos se ruga neîncetat. Pe Cruce, în momentul 
suprem al misiunii Sale pe pământ, EI intonează acest 

psalm, înainte de a muri şi primele cuvinte ţâşnesc ca 
un strigăt. 

Să citim până la capăt acest psalm şi vom fi sur- 
prinşi să constatăm că, în detaiu, acest psalm corespunde 
întocmai cu răstignirea de pe Golgota. 

«lar Eu sunt vierme şi nu om, ocara oamenilor şi 
defăimarea poporului» (vs. 7). 

lisus este în situaţia lui lov, căci toţi oamenii îşi 
întorc faţa de la EI, din cauza suferinţei Sale excesive. 

«Toţi cei ce M-au văzut, M-au batjocorit, grăit- 
au cu buzele, clătinat-au capul zicând: Nădăjduit-a spre 
Domnul, izbăvească-L pe El, mântuiască-L pe EI, că-L 
voieşte pe El» (vs. 8-9). 

Iisus, înălţat pe cruce, auzea paşii trecătorilor din 
dreptul piciorului Crucii. El auzea batjocoririle şi râse- 
tele celor ce treceau şi clătinau capul spunând: «Pe alţii 
1-a mântuit, iar pe Sine nu poate să se mântuiască!...S-a 
încrezut în Dumnezeu: Să-L scape acum...» (Matei 27, 
39-44). Sfântul Evanghelist Matei a folosit aceleaşi cu- 
vinte ca şi Psalmistul pentru a descrie Patimile. Psalmul 
continuă prin accente de deznădejde provocate de chinu- 
rile morţii; versetele 12 la 14 exprimă neliniştea agoniei; 
Trupul Său se topeşte; El se simte încolţit de monştrii 
sub formă de tauri, lei şi cîini care îi dau târcoale într-o 
viziune de coşmar şi de spaimă. 

«Uscatu-s-a ca un vas de lut tăria Mea, şi limba 
Mea s-a lipit de cerul gurii Mele şi în țarina morții M-ai 
pogorât» (vs. 16). 

Acesta este momentul în care lisus a exclamat: 
«Mi-e sete!». În Psalmul 68, un adevărat poem tragic 
asupra agoniei, aflăm versetul următor: «În setea Mea 
M-au adăpat cu oţet» (vs. 22). Acest episod, mai ales, 
a izbit pe Sfântul Evanghelist loan care era prezent pe 
Golgota; scriindu-şi mărturia sa, el a adăugat, în legătură 
cu setea lui lisus şi cu oţetul, că Scriptura trebuia să se 


228 CRUCEA ŞI ÎNVIEREA 


împlinească, căci psalmii îi reveneau în memorie. 

«Că M-au înconjurat câini mulți, adunarea celor 
vicleni M-a împresurat. Străpuns-au mâinile Mele şi pi- 
cioarele Mele» (vs. 17-18). 

Acest verset reia ceea ce se petrecuse înaintea ri- 
dicării Crucii, în momentul în care lisus, încă la pământ, 
a fost țintuit cu cruzime pe lemn. 

«Numărat-au toate oasele Mele» (vs. 18). 

Ne imaginăm într-un mod foarte realist, omul 
des-membrat, membrele sale sunt întinse la extrem şi 
oasele ies prin pielea întinsă. 

«Împărţit-au hainele Mele loruşi şi pentru căma- 
şa Mea au aruncat sorţi» (vs. 19). 

Sfinții Evanghelişti Matei şi loan relatează despre 
târguiala soldaţilor care nu vor să rupă cămaşa cea fără 
cusătură. Mai mult, Sfântul loan precizează că aceas- 
ta avea să se împlinească potrivit Scripturilor. Căci, el, 
martorul ocular, este foarte izbit când vede cât de mult 
moartea lui lisus este conformă cu Psalmii şi cu profeţi- 
ile. Începînd cu versetul 20, stilul Psalmului se schimbă 
deodată; cel aflat în agonie nu mai vede ceea ce se pe- 
trece în jurul Lui, nici oamenii, nici tumultul; El nu mai 
vorbeşte nici chiar despre suferinţa Sa; El se întoarce în 
întregime spre Dumnezeu, într-o speranță imensă şi lu- 
minoasă. . 

Cel care va muri, se gândeşte deja cum va vesti 
Numele lui Dumnezeu tuturor oamenilor, iudeilor mai 
întâi: «Spune-voi Numele Tău fraților Mei; în mijlocul 
Adunării le voi lăuda... Toate seminţiile lui Iacov slă- 
viți-L pe El. Să se teamă de Dânsul toată seminţia lui 
Israel!»... 

Acest strigăt către Israel aduce aminte de strigă- 
tul: «Părinte, iartă-le lor că nu ştiu ce fac», căci lisus, mu- 
rind, nu-Şi întoarce faţa Sa de la neamul Său, pentru că 
după Înviere, EL va trimite pe Apostoli să propovăduiască 

neamurilor, începând de la Ierusalim (Luca 24, 47). 
Pentru a termina psalmul, cel muribund prooro- 
ceşte şi prevede convertirea neamurilor, căci: «Se va ves- 
ti Domnului neamului ce va să vină. Şi vor vesti drept- 
atea Lui poporului ce se va naşte şi ce a făcut Domnul» 
(vs.36). Pe Cruce, lisus are viziunea tuturor oamenilor 
pentru care moare, El ne prevede pe toţi, pe fiecare din- 
tre noi, spre a ne mântui prin moartea Sa și prin iubirea 
Sa. Intrucât Domnul lisus a luat asupra Sa fiecare cuvânt 
al Psalmului 21 şi a trăit pe Cruce în mod efectiv tot ceea 
ce Psalmistul descrisese cu mult înainte, El a trăit aşa- 
dar în mod intens şi primul verset al Psalmului: «Dum- 
nezeul Meu, Dumnezeul Meu pentru ce M-ai părăsit?» 
EI a simțit cu adevărat părăsirea lui Dumnezeu. Acesta 
este punctul extrem al «kenozei». În ce fel Fiul Unic al 
lui Dumnezeu, Dumnezeu adevărat din Dumnezeu ade- 
vărat, S-a putut simți părăsit de Dumnezeu? Dumnezeu 
Care părăseşte pe Dumnezeu? Dumnezeu Care Se pă- 
răseşte pe Sine Însuşi? Tocmai în aceasta constă taina 
de nepătruns a mântuirii noastre. Dacă lisus n-ar fi fost 
decât un om, moartea Sa pe Cruce nu ar fi adus nimic 
mai mult decât cea a multor prooroci sau eroi morți în 
slujba omenirii. Dar iată că lisus îndrăzneşte să spună: 
«Cine M-a văzut pe Mine, a văzut pe Tatăl, căci Eu sunt 
în Tatăl şi Tatăl este întru Mine». lată că lisus îndrăzni- 
se să spună: «Eu sunt Calea, Adevărul şi Viaţa. Cel ce 
crede în Mine, nu va muri niciodată». Aceasta înseamnă 
că misiunea Sa, după ce a venit din «Sânul Tatălui» con- 
sta în a-L aduce pe Dumnezeu oamenilor. Aşadar, dacă 
lisus nu ar fi murit şi nu ar fi înviat, mesajul Său nu ar 
fi decât minciună şi de aceea Sfântul Apostol Pavel va 
spune: «Dacă Hristos n-ar fi înviat, noi creştinii am fi 
cei mai nenorociţi dintre oameni». El va învia, căci este 
Dumnezeu şi, în felul acesta, moartea Sa capătă întrea- 
ga sa semnificaţie uimitoare. Sfântul Apostol Pavel va 

comenta în Epistola către Filipeni această taină funda- 
mentală a credinţei creştine, care este moartea în firea 
Sa omenească a Dumnezeului Răstignit: «EI S-a nimicit 
pe Sine Însuşi» — cuvânt cu cuvânt, în textul grecesc: «EI 
S-a golit» de condiţia Sa dumnezeiască rămânând mai 
departe Dumnezeu. 

Dumnezeu adevărat, El S-a făcut Om adevărat. 
EI, care este Modelul dumnezeiesc al omului făcut după 
chipul lui Dumnezeu, a luat asupra Sa toate suferinţele şi 
toate slăbiciunile pe care omul le cunoaşte după căderea 
sa, toate afară de păcat, inclusiv absenţa lui Dumnezeu, 
căci păcatul îndepărtează de Dumnezeu, inclusiv moar- 
tea, care este consecința ultimă a păcatului, inclusiv să- 
laşul morţilor, locul absenței absolute a lui Dumnezeu, 
spre a face ca Dumnezeu să intre pretutindeni unde omul 
suferă — până în abisul morţii — însoţindu-l până în stră- 
fundul mizeriei sale pentru a-l scoate din ea înviindu-l, 
făcându-l să urce ia ceruri şi să se aşeze la dreapta Ta- 
tălui; Fiul lui Dumnezeu moare ca Om pentru ca Fiul 
Omului să învieze ca Dumnezeu. lată de ce trebuie ca 
Fiul lui Dumnezeu să cunoască pe Cruce suferinţa lipsei 
lui Dumnezeu pentru ca orice om care moare să poată 
afla din nou prezenţa lui Dumnezeu: aceasta este mân- 
tuirea. 

Dintre cele trei cuvinte ale lui Hristos pe Cruce, 
citate de Sfântul Evanghelist Luca, ne ocupăm, mai întâi, 
de cele două care stăruie asupra temei iertării, pe care o 
găsim adeseori la el (vezi parabolele: oaia pierdută 15, 
4-7; drahma aflată 15, 8-10; întoarcerea fiului risipitor 15, 
11-32). 


«Părinte, iartă-le că nu ştiu ce fac» 
(Luca 23, 34) 
În acest cuvânt Mântuitorul cere iertarea pentru 
călăii Săi, în timp ce aceştia îl răstigneau. Nu e prima 

dată când 1 se cere lui Dumnezeu să ierte pe nişte vi- 
novaţi. Moise L-a rugat pentru poporul iudeu în timpul 
Exodului; şi Dumnezeu Însuşi a avut milă de locuitorii 
cetății Ninive, cum citim în Cartea lui Iona, care «nu şti- 
au să deosebească dreapta lor de stânga lor». Dar astăzi 
Insuşi Fiul lui Dumnezeu este Acela Care este dat mor- 
ţii, deci Jertfă, şi cere iertarea călăilor Săi. 

EI este Jertfa anunţată de Isaia (53, 1-11), «Mielul 
lui Dumnezeu care ridică păcatele lumii» (loan 1, 29), 
Cel ce a venit să împlinească Scripturile şi planul Tată- 
lui. Aceasta este ceea ce n-au înţeles cei care răstigneau 
pe Mântuitorul lumii. Mai târziu Sfântul Petru va spune: 
«ȘI acum, fraților, ştiu că din neştiință aţi făcut rău ca şi 
mai marii voştri» (Faptele Apostolilor 3, 17). 

EI doreşte, în acelaşi timp, iertarea tuturor oame- 
nilor, care prin păcatele lor au făcut necesară moartea 
Sa şi, prin urmare iertarea noastră, fiindcă şi noi suntem 
păcătoşi. Nu prin meritele noastre putem fi mântuiți, ci 
Domnul, cum spunea Isaia «a purtat fărădelegile noas- 
tre şi pentru cei păcătoşi Și-a dat viaţa...» (Isaia 53, 12). 
Pentru toți Hristos cere iertarea. Un teolog modern scrie: 
«Când cazi, dacă strigi cu toată încrederea ta, nu mai 
cazi în neant, ci în brațele lui Hristos, ale Celui care pe 
Cruce le-a deschis pentru totdeaunay»*. Sfântul Nicolae 
Cabasila, teolog din secolul al XIV-lea, scrie: «Nimic nu 
sfidează iertarea într-atât încât să întreacă milostivirea 
lui Dumnezeu... El a devenit pentru călăii Săi izvor de 
har...Domnul neîntinat de nici un păcat, după ce a îndu- 
rat mari suferinţe, moare; şi purtând întru Sine rănile, ca 
Om, mijloceşte pentru oameni şi liberează neamul ome- 
nesc de povara crimelor lui şi redă astfel celor din robia 
păcatului libertatea pe care El nu avea de ce s-o cuce- 
rească pentru Sine, EI Însuşi fiind Dumnezeu şi Domn 


> Olivier Clement, rev. Contacte 52, p. 267. 

(Crucea cu opt brațe, în Viafa în Hristos)”. 


Adevărat grăiesc ție, astăzi vei fi cu Mine în rai! 
(Luca 23, 43) 

Hristos a fost răstignit între doi tâlhari ca să se 
împlinească acest cuvânt al Scripturii: «Şi cu cei făcă- 
tori de rele a fost numărat...» (Isaia 53, 12). Unul dintre 
tâlhari, cel pe care Tradiţia îl aşează la stânga Domnului, 
nu contenea să hulească, sfidându-L pe lisus, să se mân- 
tuiască pe Sine şi pe tovarăşii Lui printr-o manifestare a 
puterii Sale spunându-l cu sarcasm: «Nu eşti Tu Hristo- 
sul? Mântuieşte-le pe Tine şi pe noi». Celălalt era, ca şi 
tovarăşul său, un tâlhar, poate hoţ sau asasin, dar Hristos 
nu a ezitat niciodată să ia tovarăşi de drum pe vameşi, pe 
desfrânate (curve), pe tâlhari. Acest tâlhar nu a batjocorit 
pe Domnul, ci s-a pocăit fulgerător, într-o clipă: 

«Noi pe drept suntem în această osândă, căci 
noi primim cele cuvenite după faptele noastre...» (Luca 
23, 41). El a cunoscut adevărata natură a Împărăției lui 
Dumnezeu şi a înţeles că lisus este Împăratul ei. E un 
semn admirabil de credinţă faptul că tâlharul a cunoscut 
în acel muribund umilit pe Domnul Care avea să intre 
în Împărăţia Sa, care nu este din această lume. Tainică 
pocăință... Și noi, într-o clipă acum putem să ne pocăim. 
Pocăindu-se tâlharul a implorat milostivirea lui lisus, 
care ne este oferită mereu. lisus nu se limitează să ia cu- 
noştinţă de credința lui în învierea morţilor în ziua ce va 
să fie. La cererea lui: «Pomeneşte-mă Doamne când vei 
veni întru Împărăţia Ta, lisus răspunde: «Astăzi vei fi 
cu Mine în rai». Raiul, în care va fi primit el, tâlharul, 
primul om ce va pătrunde în urma lui Hristos. 


2 Nicolae Cabasila, La vie en Jesus-Christ, Prieure d'Amay-sur- 
Meuse (Belgique), pp. 160 şi 39. 

2 Aceste cuvinte ale tâlharului s-ar putea traduce mai exact astfel: 
Când vei veni ca Împărat! 

Jisus nu ne cere numai fapte, căci suntem săraci 
şi păcătoşi și toată puterea noastră vine de la Dumnezeu, 
ci mai întâi cu iubire şi credință în libertate deplină, să 
ne întoarcem către E]. Acest astăzi de care vorbeşte lisus 
nu e numai acea zi a Răstignirii Lui: Cuvântul Său se 
adresează fiecăruia dintre noi acum, aşa cum ne amin- 
teşte Biserica. In Vinerea Mare, credincioşii cântă de trei 
ori: «Intru o zi ai învrednicit, Doamne, pe tâlharul în rai, 
şi pe mine luminează-mă cu lemnul Crucii, şi mă mân- 
tuieşte». La fel, în toate Duminicile înainte de Fericiri, 
Biserica cântă: «Întru Împărăţia Ta când vei veni, pome- 
neşte-ne pe noi Doamne». Da, putem, ca şi tâlharul, să-L 
rugăm pe Domnul, pentru că suntem în acel „astăzi”, aşa 
cum ne învață mulți dintre psalmi: « Astăzi, veți auzi gla- 
sul Lui, să nu vă învârtoşaţi inimile voastre» (Psalmul 
94, 8) şi Sfântul Apostol Pavel învaţă: «Ci îndemnaţi-vă 
unii pe alții, în fiecare zi până ce putem să zicem: astăzi» 
(Evrei 3, 13). 


«Părinte, în mâinile Tale încredințez duhul Meu» 
(Luca 23, 46) | 

Acest cuvânt, ca şi cel dintâi («Dumnezeul Meu, 
Dumnezeul Meu pentru ce M-ai părăsit?»), este un citat 
dintr-un Psalm, e vorba de Psalmul 30, 5-6): «În mâi- 
nile Tale îmi voi da duhul Meu; izbăvitu-m-ai Doamne 
Dumnezeul adevărului». Şi un cuvânt şi celălalt au fos 
rostite cu «glas puternic», aşa cum mărturisesc Sfinţii 
Evanghelişti Matei şi Luca. 

Cel dintâi cuvânt este constatarea unui fapt: fina- 
lul kenozei, moartea prin părăsirea voluntară a dumne- 
zeirii; ea nu este nicidecum expresia disperării; cel de al 
doilea cuvânt confirmă încrederea lui Hristos. Dar cum 
spune Psalmul 15, 9-10: «Trupul Meu va sălăşlui întru 
nădejdea că nu vei lăsa sufletul in iad, nici nu vei da pe 

cel cuvios al Tău să vadă stricăciunea». 

Hristos încredințează Tatălui «duhul» Său, suflarea 
vieţii pe care orice om de la Adam o primeşte atunci când 
se naşte, încrezător că EI ÎI va învia «Întâiul născut din mor- 
ți». Domnul a trăit şi a acceptat EI Însuşi moartea. 

La fel şi noi, în fiecare seară, înainte de a ador- 
mi, fără să ştim dacă ne vom mai trezi în această lume, 
spunem cu încredere şi iubire lui Dumnezeu: «în mâini- 
le Tale îmi încredinţez duhul, Doamne; binecuvântează- 
mă, ai milă de mine şi-mi dăruieşte viaţa veşnică». 

Cele trei cuvinte următoare sunt extrase din 
Sfânta Evanghelie după Sfântul Evanghelist loan: 

«Deci lisus, văzând pe mama Sa şi pe ucenicul 
pe care-l iubea stând alături, a zis mamei sale: „Femeie, 
iată fiul tău”. Apoi a zis ucenicului: „iată mama ta”» 
(loan 19, 26-27). 

Mai întâi, trebuie să ne amintim că «ucenicul pe 
care îl iubea» era loan, autorul relatării evanghelice, ace- 
la care la ultima Cină se afla «lângă lisus», care se aple- 
case «pe pieptul Său». Nicăieri în Sfintele Evanghelii nu 
vedem astfel de mărturisiri de intimitate şi de afecțiune 
din partea lui lisus. Tot ce-l priveşte pe loan este de o 
importanță deosebită pentru noi care căutăm o legătură 
personală de iubire cu Domnul. Un Părinte al Bisericii ne 
spune că, pentru a putea înțelege sensul Sfintei Evanghe- 
lii a lui loan, trebuie ca şi noi să ne aplecăm pe pieptul 
lui lisus şi să primim din partea Sa pe Maria ca Maică. 
Răscumpărarea omenirii se face prin Jertfa Domnului pe 
care Maria L-a adus în lume; Maica Domnului este îm- 
plimirea drumului lung al omenirii spre această Răscum- 
părare. Ea este și Maica credincioşilor uniţi în Trupul 
Unic al lui Hristos. Fiecare din noi ca membru al Acestui 
Trup, trebuie să lupte pentru a deveni un alt loan, dar 
pentru asta trebuie să devenim astfel încât să o primim 

pe Maria ca Maică şi să-L auzim pe Hristos numindu-ne 
fii ai Mariei”. 

Hristos o numeşte pe Maria «femeie», aşa cum pe 
Sine Însuşi se numeşte «Fiul Omului». Ea este cu ade- 
vărat noua Evă. El a numit-o aşa pentru prima oară la 
nunta din Cana (loan 2, 1-11), atunci când ca îi ceruse 
să facă o minune. El i-a răspuns atunci: «Încă nu a venit 
ceasul Meu», înainte de a accepta ca să prefacă apa în 
vin. Astăzi, pe Cruce, EI Îşi varsă Sângele Său, vin al 
Euharistiei, iar din coasta Sa va ţâşni apa de viaţă dătă- 
toare a Botezului. 


«După aceea, ştiind lisus că toate s-au săvârşit, 
acum, ca să se plinească Scriptura, a zis: Mi-e sete!» 


Știind că totul s-a împlinit, Domnul citează încă 
o dată Vechiul lestament, Psalmul 68, 25: «In setea Mea 
M-au adăpat cu oţet», şi, aflăm îndată, continuând lectu- 


> Fecioara Maria şi-a asumat rolul de mamă pentru credincioşi încă 
din primele timpuri ale Bisericii. În vremea vieţii sale o vedem 
părtaşă la viața apostolilor: «Toţi aceştia, într-un cuget, stăruiau 
în rugăciune împreună cu femeile şi cu Maria, mama lui lisus şi 
cu fraţii Lui» (Faptele Apostolilor 1, 14). Legăturile sale cu apos- 
tolii erau aşa de puternice încât aceştia s-au adunat într-un mod 
tainic, potrivit Tradiţiei, în jurul Maicii Domnului la Adormirea 
sa. Icoanele îi arată ca pe nişte fii devotați şi plini de iubire, plân- 
gându-şi mama la mormânt. În toate veacurile creştinii au cinstit-o 
pe Fecioara Maria, Maica lui Dumnezeu, şi au aflat în ea ocrotirea 
maternă şi mijlocitoarea pe lângă Fiul Său, Hristos, Dumnezeul 
nostru. Maica Domnului se arată de multe ori ca o Mamă iubitoare 
a oamenilor. Ea intervine deseori în viaţa personală a creştinilor 
prin semne minunate. O sărbătoare comemorează în chip desosebit 
ocrotirea Preasfintei Fecioare: în ziua de | octombrie se sărbăto- 
reşte Acoperământul Maicii Domnului (gr. Skepe şi slav. Pokrov). 
În tradiţia occidentală, Maica Domnului e de asemenea cinstită ca 
Mamă a tuturor credincioşilor, numeroase fiind tablourile care o 
înfăţişează adăpostindu-i sub Vălul ei pe cei care îi cer ocrotirea. 

ra Evangheliei, că un soldat, fără să ştie, a împlinit Scrip- 
tura: «un burete înmuiat în oțet a fost fixat în vârful unei 
trestii şi apropiat de gura Sa». 

Nu e vorba doar de faptul că lisus pe Cruce îm- 
plineşte profeţiile. El primeşte să simtă în firea Sa ome- 
nească acesta sete şi, El Care spusese la Cină: «Nu voi 
mai bea de acum înainte din acest rod al viței până în 
ziua în care voi bea cu voi vinul cel nou în împărăţia 
Tatălui Meu», primeşte ca Mesia şi ca Om să 1 se ofere 
oţetul, care față de vinul cel nou este ceea ce firea noas- 
tră coruptă prin păcat este faţă de firea Omului înviat. 
Lucrul de care El este cu adevărat însetat este, însă, iu- 
birea noastră care, răspunzând iubirii Sale, trebuie să-şi 
dea şi ea roadele. lisus Care spune «Mi-e sete», nu este 
EI Însuşi Izvorul Apei care dă viață? În timpul traversă- 
rii deşertului n-a îndulcit El apele amare de la Mara şi nu 
a făcut să țţâşnească apă din stâncă? Nu a oferit El, oare, 
samarinencei apa cea vie care potoleşte pentru totdeauna 
setea, această apă care face din fiecare creştin «un izvor 
de apă ţâşnind spre viaţa veşnică»? 


«După ce a luat otetul, lisus a zis: Săvirşitu-s-a, şi 
plecându-Și capul, Și-a dat duhul» 
(loan 19, 30) 


Aceste ultime cuvinte — «Şi-a dat duhul» — co- 
respund cuvintelor Domnului pe care le-a citat Sfântul 
Luca: «Părinte, în mâinile Tale îmi încredinţez duhul» 
(Luca 23, 6). Cele două fraze sunt legate în mod intim. 
lisus dă socoteală Tatălui Său Căruia îi încredinţează du- 
hul că Ela împlinit până la capăt dorința Sa, fiindcă «mai 
mare dragoste decât aceasta nimeni nu are ca viața lui să 
şi-o pună pentru prietenii săi» (loan 15, 13). 

Acest cuvânt al Domnului trebuie să se citească 
în legătură şi cu cel pe care îl citează Sfântul Apostol 

Luca: «Ei nu ştiu ce fac.», căci, atunci când Hristos moa- 
re pe Cruce, Scripturile sunt plinite fără ca cei care Îl 
răstigneau să ştie aceasta. 

Domnul Și-a împlinit misiunea, El îşi termină 
viața pământească; El a luat asupra Sa condiţia de rob 
în care căzuse omul pe care El îl crease liber să crească 
potrivit voinței Tatălui şi cu ajutorul Sfântului Duh în 
iubirea Creatorului său. EI a instituit Cina prin care ne-a 
dat Pâinea Vieţii coborâtă din cer pentru ca să o mâncăm 
ca să nu murim (loan 6, 50). După ce a luat asupra Sa 
slăbiciunile noastre până la Cruce şi moartea noastră, El 
S-a pogorât la iad ca să învieze întreg neamul omenesc: 
lucrarea de mântuire se împlineşte în Jertfa lui Hristos; 
Învierea va veni; Vinerea Mare se termină şi zorile Paş- 
tilor vor fi începutul unei vieţi noi. 


ODIHNA LUI HRISTOS ÎN MORMÂNT 


După ce lisus a murit, soldaţii au venit să pună 
capăt vieţii celor trei răstigniţi. Ei terminară cu cei doi 
tâlhari zdrobindu-le oasele picioarelor. (Nemaiputând 
să se sprijine pe picioare, trupul răstignitului atârna cu 
toată greutatea sa de mâini; atunci răstignitul nu mai pu- 
tea respira şi murea îndată). lisus, însă, fiind deja mort, 
soldatul îi străpunse coasta cu o lance spre a se împlini 
Scriptura: «Niciunul din oasele Mele nu va fi zdrobit», 
cum spusese Moise despre mielul pascal; şi îndată ieşi 
din coastă sânge şi apă: apa Botezului şi sângele Euha- 
ristiei (Împărtăşaniei), vărsat pentru iertarea păcatelor. 

Iosif din Arimateea, ucenic al lui lisus şi mem- 
bru al Sinedriului, obţine de la Pilat permisiunea să ri- 
dice Trupul de pe Cruce şi, cu ajutorul lui Nicodim, îl 
pune într-un mormânt nou, tăiat în stâncă, situat foarte 
aproape. Ei rostogoliră o piatră grea la uşa mormântului. 
Conducătorii iudeilor obținuseră de la Pilat permisiunea 

de a pune pază la uşa mormântului, ca să fie siguri că 
ucenicii lui lisus nu vor veni în timpul nopții să fure Tru- 
pul şi să spună că lisus înviase, aşa după cum spusese. 

lată, aşadar, că începe cea de-a şaptea zi, ziua în 
care Creatorul S-a odihnit de toate lucrările Sale, ziua în 
care lisus se odihneşte în mormânt, Sâmbăta Mare. Cum 
să nu evocăm aici rugăciunea lui lona care strigă către 
Dumnezeu din pântecele monstrului marin: 

«Strigat-am către Domnul în strâmtoarea mea, şi 
El m-a auzit; din pântecele sălaşului morţilor către El am 
strigat, şi EI a luat aminte la glasul meu! Tu m-a: aruncat 
în adânc, în sânul mării şi undele m-au înconjurat; toate 
talazurile şi valurile Tale au trecut peste mine. Și gân- 
deam: aruncat sunt dinaintea ochilor Tăi! Dar voi vedea 
din nou Templul cel sfânt al Tău! Apele m-au învăluit pe 
de-a întregul, adâncul m-a împresurat, iarba mării s-a 
încolăcit în jurul capului meu; mă coborâsem până la 
temeliile munţilor, zăvoarele pământului erau trase asu- 
pra mea pentru totdeauna, dar Tu ai scos din stricăciune 
viața mea, Doamne Dumnezeul meu! Când se sfârşea 
în mine duhul meu, de Domnul mi-am adus aminte şi la 
Tine a ajuns rugăciunea mea, în Templul Tău cel sfânt. 
Cei ce slujesc idolilor deşerţi dispreţuiesc harul Tău; dar 
eu îți vor aduce [ie jertfe cu glas de laudă şi toate fă- 
găduinţele mele le voi plini, căci mântuirea vine de la 
Domnul!» (Ilona 2, 3-10.) 

În cursul Utreniei din Sâmbăta Mare, celebrată 
de obicei în noaptea de Vineri spre Sâmbătă, Biserica 
strânsă în jurul mormântului lui Hristos în aşteptarea 
Învierii, sărbătoreşte aceste ceasuri hotărâtoare în care 
Viaţa este pusă în mormânt, în care Fiul lui Dumnezeu 
va face nestricăcios trupul nostru stricăcios în care El 
se îmbrăcase şi care îl însoţeşte în mormânt şi va face 
nemuritoare firea noastră pe care păcatul o făcuse muri- 
toare. Mormântul lui Hristos este locul de taină în care 

se săvârşeşte trecerea de la moarte la viaţă, locul închis 
ca un ou de unde va ţâşni viaţa nouă a Paştilor, era nouă, 
cea de a opta zi din viaţa lumii. 


EPITAFUL* 


Teama şi cutremurarea ne cuprind și o tăcere pli- 
nă de cuviință ne stăpâneşte în faţa acestei taine uriaşe: 
moartea lui Hristos Dumnezeu. Niciun cuvânt, niciun 
gând, nicio cântare nu sunt în stare să-L proslăvească pe 
Domnul. Aşadar, ca şi losif din Arimateea, ca şi Nico- 
dim, să ne apropiem de Mormântul preasfânt şi să prea- 
mărim cu iubire această taină de nepătruns: 

«Făcătorul cerului şi al pământului este oaspete- 
le unu: strâmt mormânt.. 

Cutremură-te de spaimă, cerule, şi voi, adâncuri 
ale pământului, tremuraţi!» (Oda 8, Irmos y!. 

Împreună cu îngerii şi cu stihiile ne cutremurăm 
în faţa Punerii în mormânt: 

«În mormânt, Viaţă, pus-ai fost Hristoase! 

Şi corurile îngereşti slăvesc milostivirea Ta. 

Catapeteasma Templului s-a rupt în două la Răs- 
tignirea Ta, şi stelele şi-au ascuns lumina, o, Cuvinte, 

O, Soarele Dreptăţii, când Tu Te-ai ascuns sub 


30 Epitaphion este un termen grecesc, redat în română prin Epitaf, iar 
în slavonă prin Placrchenitsa, este o icoană înrămată cu voaluri bro- 
date pe care este înfăţişată Punerea în mormânt a lui Hristos de către 
Iosif din Arimateea, însoțit de Nicodim. La capul lui lisus se apleacă 
Maica Sa, la picioarele Sale se află Sfântul loan care ajută celor doi 
ucenici să-L. înmormânteze pe Domnul (loan 19, 38-42). În toate bi- 
sericile ortodoxe, în Vinerea Mare credincioşii vin să se închine săru- 
tând Epitaful împodobit cu flori şi aşezat, în mod solemn, în centrul 
locaşului. 


51 Toate textele citate în acest capitol sunt preluate din slujbele din Vi- 
nerea Mare de la Vecernie şi din Sâmbăta Mare de la Utrenie, Vecernie 
şi Sfânta Liturghie. 

pământ». 

Cântăm cu întreaga Biserică în această Vinere 
Sfântă pentru a însoți pe Iosif şi pe Nicodim în fiecare 
din gesturile lor, în momentele în care ei îngroapă Iru- 
pul nepreţuit al Domnului și Mântuitorului nostru lisus 
Hristos. Apoi, în noaptea de Vineri spre Sâmbătă, cân- 
tările foarte sobre ne învaţă să ne apropiem cu cuviință 
şi profund respect de Hristos aflat în mormânt. Aceste 
cântări ne iniţiază în taina dumnezeiască, fără să ne-o 
descopere vreodată în adâncul ei ori să ne-o dezvălu- 
1e pe de-a întregul, căci ea rămâne de nepătruns minţii 
omeneşti. Acesta este sensul broderiilor din jurul Epita- 
fului, adică de a păzi taina morţii lui Dumnezeu. În bise- 
ricile ruseşti procoveţul sau vălul Sfântului Potir acoperă 
acum Sfânta Faţă a Domnului, căci nici măcar îngerii nu 
îndrăznesc să-L privească pe Hristos în mormânt. 

Mai multe teme sunt evocate în noaptea aceasta, 
în rugăciunile cântate la slujbă. Să ascultăm câteva frag- 
mente din acestea care ne vor da semnificația celor trei 
zile în mormânt. 

Mormântul, în care odihneşte Hristos, devine iz- 
vor de viaţă: | 

Tu, Viaţa lumii întregi (a universului) primeşti 

punerea în mormînt după legea morților. 

«Dar din acest mormânt s-a arătat izvorul 

Învierii. 

Pentru a noastră mântuire şi noi îi cântăm: 

O, Dumnezeule liberator, bine eşti cuvântat!» 


Hristos a îngropat cu EI în mormânt firea noastră 
omenească, pentru ca această fire stricăcioasă să devină 
nestricăcioasă. El a luat asupra Sa condiţia noastră de 
muritori, pentru a ne dărui nemurirea Sa: 

«Te premărim Făcătorule a toate, 

Căci, prin Patimile Tale, am fost mântuiţi 

de moarte şi am primit mântuirea» 

lisus în mormânt pare că doarme ca şi 

Adam atunci când a fost creată Eva: 

«Din coasta Ta, Doamne, cea însuliţată, 

izvorăşti o nouă creație: pentru Noul Adam 

o Evă nouă; 

Ai dormit un somn minunat, 

un somn Izvor de Viaţă, 

Te vei deştepta viu, o, Atotputernice!» 

Odihna în mormânt a Domnului e asemenea 
odihnei lui Dumnezeu în cea de a şaptea zi a creaţiei. 
Hristos în mormânt este împlinirea Sabatului, căci, prin 
moartea Sa, El recreează Universul şi desăvârşeşte lu- 
crarea dumnezeiască: 

«Astăzi sfinţit-ai ziua a şaptea, 

ziua aceea pe care-odinioară 

Tu ai binecuvântat-o 

odihnindu-Te de toate lucrările Tale. 

Căci Tu zideşti Universul şi Iu îl înnoieşti 

prin Sabatul Tău 

o, Mântuitorule!» 

Sabatul Legii lui Moise se împlineşte de acum 

înainte în Trupul lui Hristos: 

« Marele Moise a zis: „Și Dumnezeu a 

binecuvântat ziua a şaptea”. 

Tainică prefigurare a acestei zile: iată, 

Sabatul binecuvântat, 

lată, ziua odihnei, căci în această zi se odihnea 

de toate lucrurile Sale Fiul Cel Unul 

al lui Dumnezeu 

prin moartea Sa | 

EI sărbătoreşte Sabatul în Trupul Său 

ŞI se întoarce întru slava Sa 

dintru început prin Înviere». 

Tema Sabatului este centrală în zorii acestei Sâm- 

bete; sfintele femei purtătoare de miresme presimt deja 
spre ce slavă se îndreaptă acel Sabat unic şi neasemuit: 
trecerea de la moarte la Viaţă, de la noapte la zorile neîn- 
serate, trecere de la ziua a şaptea la cea de-a opta zi, care 
începe noua creație. Acesta este motivul pentru care se 
repetă de mai multe ori refrenul femeilor mironosiţe: 

«Acest Sabat este mai binecuvântat 

între celelalte, 

Căci Hristos adormit va învia a treia zi». 

Chiar în inima morţii străluceşte Învierea, cu o 
lumină tainică şi plină de pace. Înainte chiar de lumi- 
noasa noapte a Paştilor, în adâncul mormântului, imne- 
le Sfinților Părinţi ne fac să întrevedem biruinţa asupra 
morții, pogorârea la iad şi lhberarea celor din întuneric: 

«ladul stăpâneşte neamul omenesc, 

dar stăpânirea sa nu e veşnică. 

Tu eşti Atotputernice Care, întins în mormânt, 

Rupt-a: cu mâna Ta împărătească 

lanţurile morții. 

Vestit-ai celor ce dormeau din veci 

adevărata lhberare. 

Mântuitorule, Întâiule născut dintre cei morţi»?. 


Iadul începe să-şi piardă puterile şi, înainte de bi- 
ruinţa deplină ce va fi cântată cu strălucire în noaptea de 
Paşti, presimţim de pe-acum că puterea lui slăbeşte, că 
forţa lui se năruie, domnia lui se ofileşte: 

«ladul în inimă a fost lovit, primind 

pe Cel cu coasta 

însulițată. 

El geme doborât de focul cel dumnezeiesc...» 

Atunci iadul în agonie lasă să-i scape de trei ori 
acest strigăt de deznădejde: 


32 «Întâiul-născut dintre cei morţi» (Coloseni 1, 18): expresie folosită 
de Sfântul Vasile în Canonul său euharistic. 

«ladul geme şi strigă în acea zi: 

„Puterea mea s-a zdrobit; 

Primit-am un mort asemenea tuturor morţilor, 
dar nu L-am putut ţine. 

EI m-a golit de cei care erau sub stăpânirea mea; 
căci păstram morţii ca pe nişte prizonieri 

de veacuri; 

acum Lui 1 se închină toţi” 

Slavă Ţie Doamne, Slavă Crucii şi Învierii Tale». 


Nimeni nu L-a văzut pe lisus ieşind din mormânt, 
nici un martor n-a putut să vadă pe Hristos înviind, nicio 
Istorisire omenească nu poate descrie acest eveniment care 
răstoarnă firescul morţii. Sfintele Evanghelii păstrează în 
mod voit tăcere asupra actului însuși al Învierii. 

Pogorârea lui Hristos la iad*, citată în Întâia 
Epistolă a Sfântului Petru: 3, 19, şi la Filipeni 2, 10, chiar 
sfintele femei la mormânt şi întâlnirea lor cu îngerii, 
conform relatărilor evanghelice, vor fi singurele ima- 
gini, singurele icoane prin care Biserica ne îngăduie să 
ne apropiem de taina Învierii. La fel, Biserica nu descrie 
în imnele Sale pe Hristos ieşind din mormânt decât prin 
referiri la Sfânta Scriptură, prefigurările din Vechiul 
Testament precum Ilona, sau altele din Psalmi: 

«În pântecele chitului Iona fost-a închis, 

dar neţinut, 

Prefigurând Patima Ta şi Mormântul Tău, 

leşit-a din chit ca dintr-o cămară de nuntă...» 


Utrenia din Sâmbăta Mare se termină prin verse- 
te din Psalmi cântate cu putere înainte de citirea Apos- 


* Dacă în Crezul nostru, pogorârea la iad a Mântuitorului nu este men- 
ționată, ea era prezentă în multe mărturisiri de credință din Biserica 
primară, printre care «Simbolul Apostolilor», care s-a păstrat în cato- 
licism ca simbol baptismal. 

tolului“. 
«Scoală-Te, Doamne, Dumnezeul meu! 
Înalță-Se mâna Ta. 
Nu uita pe săracii Tăi până în sfârşit». 
(Psalmul 9, 32) 


Apoi, înaintea citirii Sfintei Evanghelii, o nouă 
chemare răsună în biserică: 

«Să învieze Dumnezeu şi să se risipească vrăş- 
maşii Lui şi să fugă de la Faţa Lui cei Ce-L urăsc pe 
Dânsul». 


Evanghelia, citită după cântarea Psalmului, ne în- 
vață cum că o pază a fost pusă la mormânt, iar piatra a 
fost pecetluită (Matei 27, 62-66). Toate precauţiile ome- 
neşti care au fost luate sunt lipsite de valoare: plecăm 
din biserică cu credinţa că se vor adeveri cele cântate 
de Psalmist: «Să învieze Dumnezeu..» şi că nimic nu va 
putea ţine Viaţa în moarte. 

Sfânta Liturghie din Sâmbăta Mare” reia această 


5 Aceste versete din Psalmi se numesc prokimenon. Ele sunt cân- 
tate totdeauna înainte de lectura liturgică a textelor biblice: Vechiul 
Testament, Apostol sau Evanghelii. 


% Liturghia din Sâmbăta Mare trebuie să se slujească seara, la apu- 
sul soarelui, fiind precedată de numeroase lecturi biblice şi de Ve- 
cernie. Aşa se slujeşte în mănăstiri unde monahii rămân pe loc şi 
se pregătesc chiar în biserică pentru Utrenia de Paşti. În parohii 
nu se poate rămâne în biserică ore întregi. În multe locuri s-a în- 
cetăţenit obiceiul devansării Vecerniei şi Liturghiei în dimineața 
de Sâmbătă. Tema acestei slujbe este Botezul evocat prin lecturi 
biblice (Trecerea Mării Roşii, Cartea lui lona în întregime, Epistola 
către Romani 6, 3-11: «...Câţi în lisus Hristos ne-am botezat, întru 
moartea Lui ne-am botezat». Evanghelia este deopotrivă a Învierii 
şi a Botezului: «Mergând învăţaţi toate neamurile, botezându-le în 
numele Tatălui şi al Fiului şi al Sfântului Duh...» (Matei 28, 19). 
În primele veacuri ale Bisericii, catehumenii pregătiți pentru botez 
în timpul Postului Mare erau botezați în timpul acestei Liturghii. 

chemare profetică a Psalmistului: 

«Să învieze Dumnezeu și să judece neamurile, că 
Tu vei moşteni toate neamurile». 

În timpul acestui prokimen la ruşi, veşmintele 
preoţilor şi ale diaconilor, acoperămintele mesei Sfân- 
tului Altar, poalele icoanelor sunt schimbate. Tot ceea ce 
de la începutul Postului era violet sau negru este înlocuit 
cu alb, totul devine luminos pentru a simboliza Învie- 
rea. La greci, preoţii aruncă frunze de lauri ca semn al 
biruinţei. Prin aceste gesturi concrete şi materializate 
Bisericile noastre aduc mărturie simbolică că Paştele s-a 
înfăptuit. 

După cântarea prokimenului, uşile împărăteşti se 
deschid în fața Altarului strălucind de lumină, pentru ci- 
tirea primei evanghelii a Paştilor: sfintele femei află de la 
înger vestea Învierii, apoi ele Îl întâlnesc pe Hristos viu, 
înviat din morţi (Matei 28, 1-10). Credincioşii, ca şi mi- 
ronosiţele femei, primesc de la înger Vestea cea Bună şi 
aşteaptă, în tăcere, noaptea, pentru a o primi cu bucurie 
ŞI veselie. 

La miezul nopții, biserica împodobită pentru săr- 
bătoare rămâne în penumbră pentru că toate luminile 
sunt stinse. Corul reia ultimele cântări ale Patimilor, cele 
din Vinerea Mare, în timp ce preotul urcă Epitaful din 
biserică în Sfântul Altar“. Sfânta Liturghie va fi slujită 
pe această icoană a Epitafului, aşezat pe masa Altarului, 
în tot timpul sărbătorilor Paştelui. Sfântul Altar simboli- 
zează Mormântul lui Hristos şi de aceea se aşează Epita- 
ful deasupra. Aceasta ne amintește că din Mormânt vine 
Viaţa, căci prin Euharistia săvârşită acolo ne împărtăşim 
de Moartea şi Învierea lui Hristos. 


Această practică este reluată uneori cu bun temei în zilele noastre. 


% În bisericile greceşti, de pildă, punerea Epitafului în Sfântul A tar se 
face la sfârşitul Utreniei din Sâmbăta Mare, după cântarea Doxologiei 
cu prilejul procesiunii. 

Potrivit tradiției Bisericii din Ierusalim, preotul 
întinde atunci credincioşilor lumina de Paşti aprinsă din 
Altar, cântând: 


«Veniţi de luaţi Lumina, Aceasta este Lumina 
veşnică; Și slăviţi-L pe Hristos Cel Inviat 
din morţi!» 


Fiecare îşi aprinde lumânarea, apoi, în timp ce pre- 
oții ies în procesiune din Sfântul Altar, poporul cântă: 

«Invierea Ta, Hristoase Dumnezeule, 

îngerii o laudă în ceruri; 

dă-ne dar şi nouă păcătoşilor 

cu inimă curată să Te slăvim!» 


Prin această cântare îi chemăm pe îngeri să ne 
pregătească să sărbătorim acest praznic luminos. 

Acum creştinii vor slăvi pe Hristos Cel Înviat 
vestin-du-L, lumii întregi, de aceea Evanghelia Învierii 
(Marcu 16, 1-8) este rostită solemn în afara locașului, în 
fața uşilor bisericii. După citire, preotul intonează aceas- 
tă cântare reluată de întreaga adunare a credincioşilor: 

«Hristos a înviat din morţi, 

Cu moartea pre moarte călcând, 

Și celor din morminte 

Viaţă dăruindu-le!» 

Acest strigăt de biruinţă va fi repetat neîncetat în 
timpul celor patruzeci de zile ale sărbătorii Paştelui. 


CAPITOLUL III 


ÎNVIEREA 


A) MĂRTURIILE 


elatările celor patru Evanghelişti despre Înviere au 

ost scrise în cursul celei de-a doua jumătăţi a seco- 
lului |, adică între anii 50 şi 100 ai erei creştine”. Evan- 
gheliile sunt opera generaţiei care chiar a trăit evenimen- 
tul, generația Apostolilor şi a contemporanilor lor. Ele 
atestă credința comunităţii creştine din Ierusalim, încă 
din primele zile ale existenţei sale“. 

Spiritul în care au fost scrise Sfintele Evanghelii e 
bine ilustrat de Sfântul Luca care scrie în prologul Evan- 
gheliei sale: «Deoarece mulți au încercat să alcătuiască 
o istorisire despre faptele deplin adeverite între noi, aşa 
cum ni le-au lăsat cei ce le-au văzut de la început şi au 
fost slujitori ai Cuvântului, am găsit şi eu cu cale, preapu- 
ternice Teofile, după ce am urmărit toate cu de-amănun- 
“ Copii după ultima Evanghelie, cea de la loan, erau deja difuzate 
în Egipt în anul 120, fapt atestat de un papirus descoperit în 1925, 
de Litzman: e vorba de o scrisoare a unui soldat din garnizoana din 


Alexandria din anul 120, citând un pasaj din Capitolul 18 al Evan- 
gheliei de la loan, scris la Efes, în Asia Mică. 


32 Aceasta reiese dintr-o comparaţie între relatarea Învierii pe care 
o face Marcu (16, 6), ucenicul lui Petru care ne transmite învăţătura 
acestuia, după cum precizează Sfântul Irineu, şi textul lui Luca din 
Faptele Apostolilor care redă cuvântarea lui Petru către cei din leru- 
salim. Se găsesc în ambele istorisiri expresii comune, citări aparent 
comune, textuale ale predicii lui Petru din ziua Cincizecimii. 

tul de la început, să ţi le scriu pe rând» ( Luca 1, 1-3). 

Ca orice martor sincer şi adevărat, Sfinţii Evan- 
ghelişti şi Sfântul Apostol Pavel ne dau despre Înviere 
mărturii, care, întregindu-se şi confirmându-se unele pe 
altele, diferă în multe dintre amănunte. Fiecare din ei 
are, cu adevărat, punctul său de vedere, luminat de Du- 
hul Sfânt, vrând să facă să reiasă mai mult un aspect sau 
altul, care l-a impresionat pe autorul respectiv mai mult. 
E cu atât mai greu să reconstituim şirul faptelor, după 
o riguroasă ordine cronologică, cu cât acest Eveniment, 
prin însăşi natura sa, preschimbă cadrul normal spaţio- 
temporal în interiorul căruia evenimentele se înlănţuiesc 
şi se desfăşoară în mod obişnuit. Totuşi, faptele principa- 
le se desprind cu claritate. 


B) MORMÂNTUL GOL 


A doua zi, ziua Sabatului, zi de repaos obligato- 
riu, câteva femei din preajma lui lisus — Maria din Mag- 
dala”, Maria «mama lui lacob»“, Salomeea“!, loana“” şi 
altele încă, se duc la mormântul lui lisus ca să ducă, după 
obiceiul evreiesc, miresme, adică parfumuri pentru un- 
gerea Trupului lui Hristos. 

Ele constată că piatra cea mare care astupa mor- 
mântul fusese rostogolită şi mormântul era gol Niciuna 
din ele nu-L văzuse pe lisus ieşind din mormânt. Scrieri 
posterioare şi de origine neapostolică, deci nerecunos- 
cute de Biserică, numite apocrife, descriu pe lisus ie- 
şind din mormânt. Adevăratele Evanghelii, aşa-numitele 
Evanghelii canonice respectă taina Invierii Domnului, 
tot aşa cum o respectă pe cea a Naşterii Sale. Nimeni nu 


* Pomenită de cei patru Evanghelişti. 

+0 Pomenită de Matei, de Marcu şi de Luca. 
“: Pomenită numai de Marcu. 

“2 Pomenită numai de Luca. 

ştie cum a ieșit Domnul din mormânt, aşa cum nimeni 
nu ştie cum a putut să se nască dintr-o fecioară. Se ştie 
doar că, atunci când femeile au sosit la mormânt, ele au 
găsit piatra rostogolită şi mormântul gol. lisus nu se va 
arăta ucenicilor Săi decât câteva ceasuri mai târziu. 

Una dintre femeile care se duseseră la mormânt, 
Maria din Magdala sau Maria Magdalena — ştim de la 
loan (20, 1), Sfântul Luca o confirmă (24, 9-12), şi Sfân- 
tul Marcu în felul său (16, 1), avea să-i înştiinţeze ime- 
diat pe Petru şi pe loan, care aleargă la mormânt. loan, 
autorul relatării soseşte primul, căci este cel mai tânăr, 
dar nu îndrăzneşte să intre în mormânt înainte de veni- 
rea lui Petru din urmă. Petru «a intrat în mormânt şi a 
văzut giulgiurile puse jos, iar mahrama care fusese pe 
capul Lui, nu era pusă cu giulgiurile, ci înfăşurată la o 
parte în alt loc» (20, 6-7). Apoi loan intră şi el, la rândul 
său. Ucenicii se întorc atunci la ei foarte îngânduraţi, dar 
loan bănuise adevărul, el însuşi ne-o spune. 

Duşmanii lui lisus nu vor nega faptul că mormân- 
tul a fost găsit gol, fiindcă Sfântul Matei consemnează că 
ei vor cumpăra paznicii, martori ei înşişi ai Învierii, dar 
neputincioşi a-i tâlcui înţelesul, pentru a spune că Trupul 
lui Hristos fusese furat de către ucenicii Săi. Acest nea- 
devăr se răspândi printre evrei, confirmând, fără să vrea, 
realitatea mormântului gol. Ar fi fost, într-adevăr, mai 
dimplu, să conteste învierea, arătând mormântul închis 
decât să caute o explicație a mormântului gol. 


C) VESTIREA ÎNVIERII DE CĂTRE ÎNGERI 


După plecarea lui Petru şi a lui loan de la mor- 
mântul gol, Maria Magdalena revine. Sfintele femei vor 
fi martore ale unui eveniment atestat de toți cei patru 
Evanghelişti: apariţia Îngerilor (Sfinţii Ioan şi Luca men- 
ționează doi îngeri, iar Matei şi Marcu un singur înger). 

Copilul: Ce sunt îngerii? 

Bătrânul: Cuvântul «înger» traduce cuvântul grecesc 
aggelos care înseamnă mesager; un înger este un mesager al 
lui Dumnezeu care se arată sub înfăţişare omenească pentru 
a putea comunica cu oamenii. Sfinții Evanghelisti vorbesc 
de «doi oameni în haine strălucitoare» sau despre «un tânăr 
îmbrăcat în veşmânt alb». Biblia nu vorbeşte despre îngeri 
decât cu o mare sobrietate şi în împrejurări cu totul deosebite, 
când Dumnezeu vrea să transmită oamenilor un mesaj de o 
importanță cu totul deosebită şi de o însemnătate universală. 
Dumnezeu trimite astfel de mesageri oamenilor pentru că îi 
iubeşte şi vrea să-i mântuiască. Ingerii n-au nicio legătură cu 
reprezentările mitologice a unor copilaşi întraripaţi, cum sunt 
cei ai pictorilor Renaşterii. Şi în icoane îngerii sunt înfățişaţi 
cu aripi, conform tradiţiei biblice, ca în viziunile lui Isaia şi 
lezechiel, unde este vorba de fiinţe cu șase aripi acoperite cu 
ochi care reprezintă simbolic realităţi tainice, ce aparțin unei 
alte lumi. Sfântul Marcu ne spune (16, 7) că îngerul este acela 
care îndeamnă pe femei să meargă la Petru şi să-l vesteas- 
că; Sfântul Luca ne spune că, vestit de femei despre Înviere, 
Petru se duce la Mormânt, dar Sfântul loan ne precizează că 
Maria Magdalena nu îi vesteşte lui Petru Învierea, ci doar 
faptul că mormântul este gol. Avem impresia că Sfântul loan 
este aici mai precis decât Sfinţii Luca şi Marcu. 

Să revenim la dialogul nostru: aceşti mesageri dum- 
nezeieşti sunt cei care vor anunţa Vestea cea Bună a Învie- 
rii către sfintele femei“: «Căutaţi pe lisus Nazarineanul Cel 
Răstignit? A înviat! Nu este aici. lată locul unde L-au pus. 
Dar mergeţi şi spuneţi ucenicilor Lui şi lui Petru că va mer- 
ge în Galileea, mai înainte de voi; acolo ÎI veţi vedea. De ce 
căutaţi printre morţi pe Cel Care este viu?» (Matei 28, 6-7; 
Marcu 16, 6-7; Luca 24, 5). 

Învierea se înfăţişează, aşadar, de la început, nu ca un 
fenomen uimitor, pe care îl vedem, ci ca un adevăr vestit prin 


+3 În afară de relatarea lui loan, în care îngerul întreabă numai pe Maria 
Magdalena: «De ce plângi?», şi ea va afla despre Inviere întâlnindu-L 
pe Hristos Însuşi. 

cuvânt pe care trebuie să-l primim şi să-l credem. Femeile îl 
vor crede. Putem şi noi, la fel, să-l credem sau să-l respingem 
şi să-l negăm. Ucenicii, la început, nu vor da crezare femei- 
lor când acestea, cu totul emoţionate, agitate şi înspăimântate 
vor veni să le aducă Vestea cea bună. Astfel, libertatea omului 
e respectată: Cel Înviat nu vine să ne stârnească imaginaţia 
printr-o suită de miracole, ci face apel la credinţă. 


D) ARĂTĂRILE CELUI ÎNVIAT 


1. ARĂTAREA CĂTRE MARIA 
MAGDALENA 

Prima persoană care L-a întâlnit pe Hristos viu 
după Învierea Sa va fi Maria Magdalena“. Ştim de la 
Sfântul Matei (28) că după ce a părăsit mormântul, amă- 
nunt nemenţionat de către Sfântul loan, Maria Magdale- 
na avea să vadă pe «isus care veni în întâmpinarea ei». 
«Ea s-a întors apoi, ne spune Sfântul loan, şi a văzut pe 
lisus stând acolo, dar fără să îl recunoască. lisus I-a zis: 
«Femeie de ce plângi, pe cine cauţi?» Ea, crezând că este 
grădinarul, I-a zis: «Doamne dacă Tu L-ai luat, spune- 
mi unde L-ai pus şi eu Îl voi lua». Lisus i-a zis: «Marie!» 
Ea L-a recunoscut şi a exclamat în evreieşte: «Rabuni!», 
adică învăţătorule! lisus i-a zis: «Nu te atinge de Mine!» 
(loan 20, 13- 17). Într-adevăr, ne spune Sfântul Matei că, 
pe când mergeau femeile să vestească ucenicilor, iată I1- 
sus le-a întâmpinat zicând: «Bucuraţi-vă!» Iar ele, apro- 
piindu-se, au cuprins picioarele Lui şi | s-au închinat» 
(28, 9)%. 


+4 Această arătare ne este relatată de Sfântul loan cu amănunte şi 
este confirmată la Matei 28, 8-10 şi la Marcu 16, 9. 

+5 Matei spune întâlnirea «lor», căci, în relatarea sa, Maria Magdalena 
este însoţită de cealaltă Marie. 

+ Sfinţii Părinţi au făcut adeseori observaţia că întâlnirea dintre Hris- 
tos Cel Înviat şi Maria Magdalena ne face să ne gândim la căutarea 
Mirelui de către Mireasă din Cântarea Cântărilor (grădina, păzitorii, 

Copilul: De ce Maria Magdalena n-a recunoscut pe 
lisus de la început şi L-a confundat cu grădinarul? 

Bătrânul: Nu după trăsăturile Sale recunoaşte Maria 
Magdalena pe lisus, ci auzind pronunțându-i-se numele ei: 
Maria! Recunoaşterea s-a făcut printr-o întâlnire personală: 
Maria, Rabuni — într-un răspuns la o chemare plină de iubire, 
adică pe un alt plan decât cel fizic, care este mult mai pro- 
fund. lisus revenise din altă lume: El nu mai aparţine de acum 
înainte lumii supuse îmbătrânirii şi morţii. El aparţine deja 
lumii veşnice. Nu-L mai putem situa în raport cu lucrurile 
acestei lumi; El rupe zăgazurile acestei lumi într-un fel atât 
de neaşteptat şi descumpănitor că numai cei care-L. iubiseră 
şi crezuseră în EI, puteau să-L recunoască într-o relaţie per- 
sonală de iubire şi de credință. Acesta e motivul pentru care, 
câteva ore după întâlnirea lui lisus cu Maria Magdalena, alţi 
doi ucenici îl vor întâlni, fără să-L recunoască de la început. 
Numai Sfântul Luca ne descrie amănunţit această a doua ară- 
tare a Domnului şi Sfântul Marcu (16, 12) face aluzie la ea 
foarte pe scurt. 


2. ARĂTAREA CĂTRE CEI DOI 
UCENICI, SPRE EMAUS 
(Luca 24, 13-32) 
Doi ucenici, dintre care unul se chema Cleopa, 
mergeau în această duminică după amiază, în 9 aprilie 
a anului 30“, de la Ierusalim la satul numit Emaus. Pe 


căutarea celui Preaiubit). 

“ Există două date posibile pentru ziua Învierii: fie 9 aprilie anul 30, 
fie 5 aprilie anul 33. Într-adevăr: 1. Pilat din Pont a fost procurator al 
ludeii din anul 26 până în anul 36; 2. Paştile evreilor, a 14-a zi a lunii 
prime Nisan, a căzut într-o zi de Sabat la 8 aprilie anul 30 şi la 4 aprilie 
anul 33; 3.lisus a fost botezat, ne spune Sfântul Luca (3, 1), în cel de- al 
15-lea an al domniei lui Tiberiu, adică, după modul folosit pentru a 
data domniile, în anul 28 sau 29; 4. Relatările Noului Testament nu 
menţionează decât două sărbători de Paşti între Botez şi Patimi: pe- 
rioada 29-33 apare aşadar prea lungă în raport cu referinţele din Noul 
Testament. Data de 9 aprilie a anului 30 este cea mai probabilă, cu 

drum, Hristos Cel Înviat îi ajunge din urmă, fără ca ei 
să-L cunoască: «Ochii lor erau ținuți să nu-L cunoască», 
ne spune Sfântul Luca (vs.16). 

Copilul: De ce? 

Bătrânul: lisus vrea ca recunoaşterea să fie precedată 
de credinţă, acesta e motivul pentru care EI va face mai întâi 
să se nască această credință. «Ce sunt cuvintele acestea pe 
care le schimbaţi unul cu altul în drumul vostru şi de ce sun- 
teti trişti?», întreabă El. «Tu sigur eşti străin în lerusalim şi 
nu ştii cele ce s-au întâmplat în el zilele acestea? Cele despre 
lisus Nazarineanul, Care era prooroc puternic în faptă şi în 
cuvânt înaintea întregului popor, cum L-au osândit la moarte 
şi L-au răstignit arhiereii şi mai marii noştri; iar noi nădăjdu- 
iam că El este Cel ce avea să izbăvească pe Israel (observați 
imperfectul: ei nu mai nădăjduiau aceasta, moartea lui lisus îi 
făcuse să-şi piardă credinţa). Dar, nişte femei ale noastre ne- 
au uimit: ducându-se dis de dimineaţă la mormânt și negăsind 
Trupul Lui, au venit zicând că au văzut arătare de îngeri, care 
le-au spus că El este viu». 

Atunci lisus le-a explicat cu răbdare tot ceea ce în Le- 
gea lui Moise şi la Profeţi vestea Patimile şi Învierea Sa. Ei vor 
spune după aceea: «Oare, nu ardea în noi inima noastră, când 
ne vorbea pe cale şi când ne tâlcuia Scripturile?» Aceasta în- 
seamnă că încetul cu încetul El îi ajută să recunoască în El pe 
Cel de Care vorbiseră Scripturile, pe Mesia, pe Hristosul lui 
Dumnezeu. Acela despre Care Dumnezeu spusese prin gura 
lui David: «Că nu vei lăsa sufletul Meu în iad, nici nu vei da pe 
Cel cuvios al Tău să vadă stricăciunea» (Psalmul 15) citat în 
Faptele Apostolilor 2, 25-28. Pas cu pas, El reaprinde în inima 
lor speranţa şi credința, până ce toţi trei sosesc în apropiere de 
Emaus. lisus S-a făcut că merge mai departe, dar ei, arătân- 
du-şi ataşamentul față de Persoana Sa, fără să-L fi recunoscut 
încă, îl roagă stăruitor să rămână cu ei «că este spre seară şi 
ziua s-a plecat». El intră cu ei în casă şi se aşeză la masă. 

El va face cele patru gesturi pe care le făcuse la ulti- 
ma Cină luată cu ei, în seara din Joia Mare; cele patru gesturi 


toate că cea de $ aprilie a anului 33 nu este exclusă. 

care semnifică prezența Sa veşnică printre ucenicii Săi: ele 
comemorează, reamintesc Moartea și Învierea Sa, «amin- 
tesc» de moartea Sa şi o vestesc până la reîntoarcerea Sa (| 
Corinteni 11, 26). lată cele patru gesturi: EI a luat pâinea, a 
mulțumit, a frânt-o şi le-a dat-o! 

În Joia Mare, EI le spusese oferindu-le pâinea: «Luaţi 
mâncati, acesta este Trupul Meu...», dar acum EI nu mai avea 
nevoie să rostească cuvintele, căci după gesturi L-au şi recu- 
noscut. Aceasta este credinţa! Ei nu mai au nevoie să-L vadă, 
E] se face nevăzut; dar ei rămân cu Trupul Său înviat în mâini 
ca ŞI noi când ne împărtăşim. 

Copilul: Cum putem crede că pâinea şi vinul sunt cu 
adevărat Trupul şi Sângele Celui Înviat? 

Bătrânul: Eu îţi spun acestea, fiindcă lisus le-a spus. 
El a spus: «Acesta este Trupul Meu». A-L crede pe EI, în- 
seamnă a avea credinţă. Când Fiul spune, Duhul Sfânt îm- 
plineşte. Atunci când Cuvântul lui Dumnezeu spunea: «Să se 
adune apele cele de sub cer la un loc şi să se arate uscatul» 
(Facere 1, 9), Duhul lui Dumnezeu Care Se purta pe deasupra 
apelor, Duhul creator, Duhul de viaţă făcător, împlinea ceea 
ce Cuvântul spunea (vezi lezechiel 37, 14), şi aşa a fost zidit 
pământul. Deoarece lisus spune: «Acesta este Trupul Meu», 
Duhul Sfânt împlineşte Cuvântul şi preface Pâinea în Trupul 
lui Hristos. 

Credinţa în creaţia ex nihilo“$, credinţa în Naşterea 
lui Hristos din Fecioară, credinţa în Învierea Sa, credinţa în 
prefacerea pâinii şi a vinului cuminecăturii în Trupul şi Sân- 
gele Lui: aceasta este credinţa. 

Cert e că cei doi ucenici au crezut, L-au recunoscut pe 
când au primit pâinea şi îndată s-au întors alergând la lerusa- 
lim spre a vesti că lisus era viu şi înviat. 


3. ARĂTAREA CĂTRE PETRU 


In ceasul acela cei doi, sculându-se, s-au întors 
la Ierusalim şi au găsit adunaţi pe cei unsprezece şi pe 


+8 Vezi Partea |. 

cei ce erau împreună cu ei care ziceau că «a înviat cu 
adevărat Domnul şi S-a arătat lui Simon. Și ei au istorisit 
cele petrecute cu ei pe cale şi cum a fost cunoscut de ei la 
frângerea pâinii» (Luca 24, 33-35). Această a treia arăta- 
re a lui lisus ne este confirmată de Sfântul Pavel, care ne 
spune, în prima sa Epistolă către creştinii din Corint (| 
Cor 15, 5), că lisus «înviat a treia zi după Scripturi S-a 
arătat lui Chefa, Petru în aramaică, apoi celor doispre- 
zece». 


4. ARĂTAREA CĂTRE CEI DOISPREZECE 


Apostolii erau adunaţi în seara Învierii, fără în- 
doială, în camera unde a avut loc Cina cea de Taină”. 
Uşa era încuiată, ne spune Sfântul loan, căci apostolilor 
le era teamă să nu fie arestaţi şi judecaţi de cei care îl 
condamnaseră la moarte pe Învățătorul lor. Cei doi uce- 
nici tocmai le vestiseră întâlnirea cu Domnul pe drumul 
spre Emaus (Luca 24, 36), când, deodată, lisus «a stat în 
mijlocul lor şi le-a zis: Pace vouă»; acest cuvânt ne este 
citat şi de Sfântul Ioan (14, 27); darul pe care Cel Înviat îl 
face şi astăzi ucenicilor Săi, este pacea Sa, această Pace 
a lui Hristos, «care întrece orice înțelegere» şi pe care o 
va gusta, mai târziu, Sfântul Pavel. 

Apostolii sunt cuprinși de spaimă, cred că văd un 
duh, «o arătare». lisus, însă, îi asigură: «Vedeţi mâinile 
Mele şi picioarele Mele, că Eu Însumi sunt! Pipăiţi-Mă şi 
vedeţi, că duhul nu are carne şi oase, precum Mă vedeţi 
pe Mine că am» (Luca 24, 39), «şi zicând acestea, le-a 
arătat mâinile şi coasta Sa» (loan 20, 20), care purtau ur- 
mele cuielor şi suliței; iar pentru a-i încredința deplin, El 
le-a cerut de mâncare. «lar ei I-au dat o bucată de peşte 


“ Apostolii nu erau doisprezece în seara aceea, luda se spânzurase, 
Toma era lipsă. Expresia «cei doisprezece» serveşte, în mod obişnuit 
pentru desemnarea colegiului Apostolilor. 

fript şi dintr-un fagure de miere. Şi luând, a mâncat îna- 
intea lor» (Luca 24, 42) şi «S-au bucurat ucenicii văzând 
pe Domnul» (loan 20, 20). Această bucurie ne este dată 
şi nouă în noaptea de Paşti când în întuneric ne aprindem 
lumânările şi, după ce am auzit vestirea Învierii Domnu- 
lui, cântăm cu toţii, împreună, plini de bucurie: «Hristos 
a înviat din morţi cu moartea pre moarte călcând și celor 
din morminte viaţă dăruindu-le». 

Atunci, însă, El le încredinţează o misiune: să 
vestească Evanghelia la toate neamurile. botezându-le 
spre iertarea păcatelor, spunându-le: «Precum M-a tri- 
mis pe Mine Tatăl, vă trimit şi Eu pe voi!» (Luca 24, 47; 
loan 20, 21). 

Pentru a avea putere să împlinească această misi- 
une, El făgăduieşte Apostolilor şi tovarăşilor lor Duhul 
Sfânt (Luca 24, 49; Fapte 1, 8) şi chiar — ne precizează 
Sfântul loan (20, 22) —, EI Îl şi dă Apostolilor, suflând 
asupra lor şi zicând: «Luaţi Duh Sfânt! Cărora veţi ierta 
păcatele, le vor fi iertate şi cărora le veţi ţine, ţinute vor 
fi». 

Este o minunată potrivire între istorisirile sfinţi- 
lor Evanghelişti loan şi Luca, deşi stilurile lor sunt deo- 
sebite; ambii subliniază aceste patru aspecte ale arătării 
Domnului către cei Doisprezece: 

- Dăruirea Păcii. 

- Caracterul corporal al Celui Înviat Care-şi arată 
rănile. 

- Trimiterea Apostolilor la propovăduire. 

- Făgăduinţa Duhului Sfânt. 


5. CEA DE-A DOUA ARĂTARE CĂTRE 
APOSTOLI LA IERUSALIM 


Ştim de la Sfântul loan că, în această seară de 
Paşti, Sfântul Toma lipsea, atunci când Hristos Cel Inviat 

se arătase Apostolilor (20, 24). Aşadar, pe când îi vestesc 
cu bucurie: «Am văzut pe Domnul!», el refuză să creadă, 
spunându-le: «Dacă nu voi vedea în mâinile Lui sem- 
nul cuielor şi dacă nu voi pune mâna mea în coasta Lui, 
nu voi crede». «După opt zile, ucenicii Lui erau iarăşi 
înăuntru, şi loma împreună cu ei. Şi a venit lisus, uşile 
fiind încuiate, şi a stat în mijloc şi a zis: Pace vouă! Adu 
degetul tău încoace şi vezi mâinile Mele şi adu mâna ta şi 
o pune în coasta Mea şi nu fi necredincios ci credincios» 
(vs. 26-27). A răspuns Toma şi a zis: «Domnul meu şi 
Dumnezeul meu!» (vs. 28). Expresie nemaiauzită ieşind 
din gura unui evreu credincios. Este prima dată în Noul 
Testament când un ucenic Îl numeşte pe lisus: «Dum- 
nezeul meu», lisus îi răspunde îndată: «Pentru că M-ai 
văzut, ai crezut. Fericiţi cei ce n-au văzut şi au crezut!» 
(vs. 29). A crede înseamnă, aşadar, a recunoaşte în lisus 
pe Dumnezeu. Tu care n-ai văzut pe lisus Cel Înviat feri- 
cit vei fi dacă totuşi crezi că El a înviat cu adevărat, că El 
este Făcătorul vieţii. Să-l spui, la rândul tău, cu credință 
şi cu dragoste: «Domnul meu şi Dumnezeul meu». 


6. ARĂTAREA CĂTRE ȘAPTE APOSTOLI 


Ținând seama de mesajul îngerului către femei: 
«Spuneți ucenicilor Lui că S-a sculat din morti şi iată va 
merge înaintea voastră în Galileea; acolo îl veţi vedea» 
(Matei 28, 7; Marcu 16, 7), Apostolii părăsesc lerusali- 
mul pentru a merge în Galileea. Acolo Iisus se va arăta 
pentru a treia oară unui grup de Apostoli adunaţi laolaltă 
(loan 21, 1-4). Şapte dintre ei — Simon-Petru, Toma, Na- 
tanael, Iacob şi loan, fratele său, şi alții doi care nu sunt 
numiţi — fuseseră noaptea la pescuit pe lacul Galileei şi 
nu putuseră prinde nimic. Pe când răsărea soarele, lisus 
se arătă pe țărm. La fel ca pe drumul Emausului, El nu 
se lasă recunoscut de la început, voind să le dea mai întâi 


ÎNVIEREA 259 


un semn spre a le trezi credinţa şi a da un sens întregii lor 
vieți: «Fiilor, nu cumva aveţi ceva (peşte) de mâncare?», 
le strigă EI de pe țărm: «Nu», răspunseră ei. «Aruncaţi 
mreaja în partea dreaptă a corabiei şi veţi afla». Deci au 
aruncat-o şi nu mai puteau s-o tragă de mulțimea peştilor 
(loan 21, 6). Ei dăduseră de un banc de peşti, întocmai 
ca în ziua aceea, cu câțiva ani mai înainte, în care lisus 
îi invitase pe Simon-Petru, pe Andrei fratele său şi pe 
cei doi fii ai lui Zevedeu, Iacob şi loan — să se facă pes- 
cari de oameni (Marcu 1, 16-20; Luca 5, 1-11), după ce-şi 
umpluseră mrejele de peşti; repetarea aceleiaşi minuni 
aminteşte ucenicilor de chemarea lor de a fi pescari de 
oameni, adică Apostoli. 

Primul pescuit miraculos fusese, într-adevăr, răs- 
crucea vieţii lor, pentru că ei, în acea zi, au părăsit totul 
pentru a-L, urma pe lisus. Cel de-al doilea pescuit mi- 
nunat, după Inviere, evocând pe primul, care-i legase pe 
viață de Persoana lui lisus, va restabili legătura personală 
dintre ei şi E] şi le va permite să-L recunoască: «Domnul 
este!» exclamă Ioan. Îndată Petru se aruncă în apă spre 
a se apropia înnotînd de lisus, la țărm. lisus le pregătise 
deja peşte pe jăratec şi pâine. Fu trasă la mal mreaja, care 
nu se rupse, cu toate că era plină cu «o sutăcincizeci şi 
trei de peşti mari», precizează Sfântul loan, care se pri- 
cepea bine la pescuit, şi lisus îi invită să mănânce pâinea 
şi peştele. «lisus a luat pâinea şi le-a dat lor» ceea ce lasă 
să se înțeleagă că arătarea lui lisus se situează o dată mai 
mult în cadrul unei Cine Euharistice. 

Cina va fi urmată de un dialog între Iisus şi Petru 
(loan 21, 15-19), dialog prin care se termină Sfânta Evan- 
ghelie a lui loan: «Simone, fiul lui Iona, Mă iubeşti tu 


5% Dacă Sfântul loan reține şi ne raportează numărul peştilor acestei 
pescuiri minunate se datorează faptului că numărul 153, după specu- 
laţiile aritmetice ale timpului, evoca ideea de totalitate şi de perfecți- 
une. 

mai mult decât aceştia?», întreabă lisus pe Simon-Petru, 
ocolind în mod voit numele de Petru pe care El Însuşi i-l 
dăduse atunci când Simon Îl mărturisise Hristos şi Fiu al 
lui Dumnezeului Celui Viu (Matei 16, 18). 

«Da, Doamne, Tu ştii că Te iubesc. 

- Paşte oile Mele! 

Apoi lisus îl întreabă a doua oară: 

- «Simone, fiul lui lona, Mă iubeşti tu pe Mine? 

- Da, Doamne, Tu ştii că Te iubesc! 

- Păstoreşte Mieluşeii Mei!» 

Apoi a treia oară: 

- «Simone, fiul lui Ilona, Mă iubeşti tu?» 

Simon-Petru, care se lepădase de trei ori, a trebuit 
să fie profund mâhnit de faptul că lisus părea să se îndo- 
1ască de iubirea sa, ca şi cum i-ar fi reproşat renegarea: 

«Doamne, Tu ştii toate, Tu ştii că Te iubesc. 

- Paşte oile Mele!». Întreita afirmare a iubirii a 
şters întreita lepădare şi lisus, însărcinându-l «de- a paş- 
te oile Sale», adică de a avea grija ucenicilor Săi, recu- 
noaşte din nou în el stânca credinţei, piatra, stâlpul Bi- 
sericii”!, Apostolul «trimis» în lume spre a mărturisi că 
Iisus din Nazaret este «Hristosul, Fiul lui Dumnezeu Cel 
Viu». Martorul — în grecește martus —, însă, va fi martir 
şi lisus îl anunţă cu ce moarte avea să-L slăvească pe 
Domnul său: «Când vei îmbătrâni, vei întinde mâinile şi 
altul te va încinge şi te va duce unde nu voieşti» (loan 21, 
18-19). Petru, într-adevăr, va muri răstignit cu capul în 
Jos, în Colosseumul din Roma, în anul 67. Petru dorea să 
cunoască şi viitorul prietenului său loan: «Doamne, dar 
cu acesta ce se va întâmpla?» Dar lisus nu-i va satisface 
curiozitatea: «Dacă voiesc ca acesta să rămână până voi 


5! Din cauza acestui text, ca şi a celui de la Luca 22, 31-32 şi Matei 16, 
17, Tradiţia ortodoxă dă lui Petru titlul de «corifeu» sau «verhovnic» al 
Apostolilor, adică primul dintre ei. Biserica Romano-catolică va vedea 
în el pe «şeful» Apostolilor. 

veni, ce ai tu? Tu urmează Mie!» Deţinem, deci, mărtu- 
ria amănunțită a unei întregi conversații a Celui Înviat cu 
Petru, în prezența autorului celei de-a patra Evanghelii. 
Acesta este un document deosebit de preţios despre În- 
vierea lui Hristos. 


7. ARĂTAREA CĂTRE CEI UNSPREZECE 
UCENICI ÎN GALILEEA 
(Matei 28,16-20; Marcu 16,15-18) 


Sfântul Matei mărturiseşte despre o nouă arătare 
în Galileea, în cursul căreia Iisus va vorbi «celor unspre- 
zece ucenici» adunaţi laolaltă şi le va spune: «Datu-Mi-s- 
a toată puterea, în cer şi pe pământ, drept aceea, mergeţi 
de învăţaţi toate neamurile, botezându-le în numele Tată- 
lui şi al Fiului şi al Sfântului Duh, învăţându-le să păzeas- 
că toate câte v-am poruncit vouă, şi iată, Eu cu voi sunt în 
toate zilele, până la sfârşitul veacului» (28, 18-20). 

Aşadar, după Înviere, lisus a poruncit ucenicilor 
«Mergeţi în toată lumea şi propovăduiți Evanghelia la 
toată făptura». Într-adevăr, cum ar fi putut lua în serios 
o asemenea poruncă nişte pescari sărmani de pe lacul 
Galileei, dacă EI ar fi dat-o înainte de a se fi manifestat 
ca Fiul dumnezeiesc înviat? Dar venind de la Cel Inviat, 
porunca va fi nu numai luată în serios, dar şi executată 
întocmai: propovăduirea Evangheliei astăzi în toate țări- 
le lumii, din Japonia până în Alaska, din Norvegia până 
în Patagonia, este urmarea directă a Învierii lui Hristos 
şi o mărturie actuală a adevărului ei. 


8. ARĂTAREA LA MAI MULT DE CINCI 
- SUTE DE UCENICI 


Fără îndoială, în Galileea, în această epocă se 
situează «arătarea aceasta la mai mult de cinci sute de 

ucenici», dintre care sunt mulţi în viață, în anul 58, când 
Sfântul Pavel vorbeşte despre aceasta în prima sa Epis- 
tolă către Corinteni (| Cor 15, 6). 


9. ARĂTAREA CĂTRE APOSTOLUL IACOV 


De asemenea, Sfântul Apostol Pavel le mai vor- 
beşte tot celor din Corint, în aceeaşi Epistolă (1 Cor 15, 
7) că Mântuitorul înviat a vorbit și cu Sfântul Apostol 
Iacov. 


10. ARĂTAREA DUPĂ PATRUZECI DE ZILE: 
ÎNĂLȚAREA 


La patruzeci de zile după Învierea Sa (Faptele 
Apostolilor 1, 3), lisus se va arăta ultima oară ucenicilor 
Săi şi îi va conduce spre Betania (Luca 24, 50). Acolo 
se va «înălța» la cer (Marcu 16, 19): aceasta este Inălța- 
rea*?. 


5 Vezi Capitolul 1 din Partea a VI-a. 


CAPITOLUL IV 


ÎNVIEREA NOASTRĂ PRIN BOTEZ 


A) De la Răstignirea şi Învierea lui Hristos 
la botezul nostru 


Sun aproape două mii de ani de la Răstignirea şi În- 
vierea Domnului. Cum suntem noi implicați în acest 
Eveniment? În ce fel «iertarea păcatelor» pentru care 
lisus a murit pe Cruce devine iertarea păcatelor noas- 
tre astăzi? În ce fel «viaţa veşnică» a Celui Înviat, Care 
«nu mai moare», devine viaţa noastră veşnică? În ce 
fel biruinţa lui lisus Hristos asupra morții, ne liberează 
de moarte? În ce fel tot ceea ce a făcut Domnul nostru 
lisus Hristos pentru oamenii «pe care i-a iubit atât de 
mult» poate să folosească celor din vremea noastră? In 
ce mod «Darul lui Dumnezeu» pe care El a venit să-L 
aducă poate fi efectiv primit de noi astăzi? In ce fel în- 
treagă această Taină a Crucii şi a Învierii ne poate atinge 
şi mişca? În ce fel ne-o puteri: asuma, adică cum să o 
facem să fie a noastră, pentru ca Învierea Sa să devină 
învierea noastră, pentru ca unir&a Sa cu Tatăl să devină 
împăcarea noastră cu Dumnezeu, peritru ca viața Sa să 
devină viața noastră? Răspunsul ne este dat în Simbolul 
Credinței, printr-o singură frază: «Mărturisesc un Bo- 
tez întru iertarea păcatelor»: Botezul este acela care face 

actuale şi prezente Moartea şi Învierea lui Hristos. Prin 
Botez suntem uniţi cu moartea Sa, pentru a participa la 
Invierea Sa (cf. Romani 6); Botezul este acela care ne 
tace o «mlădiţă a lui Hristos Cel Inviat», adică ne alto- 
leşte pe El. 

Copilul: Ce înseamnă «a ne altoi pe Ely? 

Bătrânul: Altoirea constă în a permite unei plan- 
te fragile, care nu ar putea creşte singură în pământ, să se 
lipească de un suport, de o plantă viguroasă ce se numeşte 
port-altoi. 

Copilul: Aşadar seva trece din port-altoi în tulpina 
plantei fragile. 

Bătrânul: Aşa este, iar Botezul lucrează la fel: seva 
lui Hristos Cel Înviat, adică Sfântul Duh, Care odihneşte asu- 
pra Lui şi este în EI, trece în noi şi ne hrăneşte cu Viaţa lui 
Hristos Cel Înviat, adică cu viaţa lui Dumnezeu care este pli- 
nătate. De aici decurge însemnătatea Botezului pe care îl vom 
studia în detaliu. 


B) Vestirea Botezului în 
Vechiul Testament 


1. Apa este la originea vieţii 

Când pământul era încă fără formă definitivă «/o- 
hu-bohu», netocmit şi gol, «haos», Duhul lui Dumnezeu 
Se purta pe deasupra apelor, ne spun primele două ver- 
sete din primul Capitol al Facerii, care preced întreaga 
povestire a Creaţiei. Din apa însămânţată de Duhul de 
viaţă dătător se vor naşte toate fiinţele vii. Unde este apă 
este viaţă. Unde nu este apă este pustiu, de aceea scrie 
Isaia: 

«Pâraie de apă vor curge în pustiu, 

şi pâraie în pământ însetat. 

Pământul cel fără de apă se va preface în bălți 

şi ținutul cel însetat va fi izvor de apă... 

Că Eu voi vărsa apă peste pământul însetat 

şi pâraie de apă în ţinut uscat... 

Vărsa-voi din Duhul Meu peste odrasla ta şi bi- 
necuvântarea Mea peste mlădiţele tale» 

(Isaia 35, 6-7; 44, 3). 

Pe scurt, apa este sursă a vieţii, dar dacă apa adu- 
ce viața... 

2. Poate, de asemenea, să inunde, să înnece, să 
distrugă. 

Acest lucru este ilustrat în două rânduri în Ve- 
chiul Testament: 


Potopul 

Când oamenii ajunseseră atât de răi că, în loc să 
împlinească planul lui Dumnezeu, crescând întru ase- 
mănarea cu EI, ei nu conteneau să se afirme pe ei înşişi 
şi, totodată, împotriva Lui şi chiar unii împotriva altora; 
se scufundau astfel în răutate, orgoliu şi ură; prin apa po- 
topului, Dumnezeu a înnecat păcatele lor şi a distrus răul 
lor, necruţând decât Corabia mântuirii, viitoarea Biserică 
a lui Hristos în care se adăposteau dreptul Noe, întreaga 
sa familie şi toate făpturile pe care Noe le adunase acolo 
(Facere 6, 7-8) *. 


Trecerea Mării Roşii 

Când armata faraonului Egiptului, armata prigo- 
nitorilor şi a stăpânilor, urmărea poporul lui Dumnezeu, 
condus de Moise şi care tocmai trecuse marea Roşie ca 
pe uscat, apele fiind împinse de un vânt puternic trimis 
de Dumnezeu, vântul se întoarse şi marea se închise pes- 
te armata faraonului, înnecând, distrugând, îngropând 
puterile răului: apa a înecat păcatul şi a distrus răul. 


55 A se vedea şi Partea a IV-a. 

C) Botezul în Noul Testament 


1. Sensul cuvântului botez 

Verbul «baptizein» în greaca veche înseamnă a 
afunda, a scufunda. Atunci când vechii grecii spuneau 
că au botezat un vas inamic, voiau să spună că îl scufun- 
daseră. 

Hristos Domnul va întrebuința cuvântul botez 
pentru a vorbi despre moartea şi îngroparea Sa. Atunci 
când le vestește Apostolilor Săi Patima, Moartea şi În- 
vierea Sa, lacov şi loan, fiii lui Zevedeu, nereţinând din 
cuvintele lui lisus decât vestirea intrării Sale în Slavă, 
îi cer: «Incuviinţează-ne să stăm unul de-a dreapta Ta, 
celălalt la stânga, în slava Ta». Ei se şi vedeau miniştrii 
viitorului Rege al ludeilor!... lisus le-a răspuns: «Puteţi 
să vă botezați cu botezul cu care voi fi botezat Eu?» El 
le vorbea de moartea Sa. «Putem», spun ei, în deplină 
necunoştinţă şi lisus continuă: «...Botezul cu care Eu Mă 
botez vă veţi boteza...», făcând astfel aluzie la martiriul 
lor (Matei 20, 17-22; Luca 18, 31-34; Marcu 10, 33-40). 
Astfel, pentru lisus, a fi botezat înseamnă a participa la 
moartea Sa, a muri, dar a muri pentru a învia: este ceea 
ce Domnul va explica lui Nicodim. 


2. Convorbirea lui lisus cu Nicodim 
(loan 3, 1-10) 

Într-o zi, Nicodim, un iudeu distins, fariseu înţe- 
lept, membru al Sinedriului, tribunalul suprem al lui Is- 
rael, cel care, mai târziu, împreună cu losif din Arimate- 
ea, avea să aşeze cu evlavie Trupul lui lisus în mormânt, 
a venit noaptea la Domnul, căci nu îndrăznea să se arate 
ziua cu EI, ca nu cumva compromiţându-se, să fie exclus 
din adunarea credincioşilor. El a întrebat pe lisus ce să 
facă pentru a intra în Împărăţia lui Dumnezeu. lisus i-a 
răspuns: «De nu se va naşte cineva de sus, nu va putea 

să vadă Împărăţia lui Dumnezeu». Nicodim n-a înţeles 
şi a întrebat din nou: «Cum poate omul să se nască fiind 
bătrân? Poate el să intre a doua oară în pântecele mamei 
sale şi să se nască?» — lisus i-a răspuns: «De nu se va 
naşte cineva din apă şi din Duh, nu va putea să intre în 
Impărăția lui Dumnezeu. Ceea ce e născut din trup, trup 
este; şi ce este născut din Duh, duh este. Nu te mira că 
ţi-am spus: trebuie să vă nașteți de sus. Vântul suflă unde 
voieşte şi tu auzi glasul Lui, dar nu ştii de unde vine, 
nici încotro se duce. Astfel este cu oricine e născut din 
Duhul». 

lisus îi cheamă, aşadar, pe oameni să se nască 
la o viaţă ce nu va mai fi doar viața pe care o trăiesc 
animalele şi toate fiinţele trupeşti, ci va fi şi Viaţa pe 
care o trăieşte Dumnezeu Însuşi. Această viață ne este 
comunicată prin chiar prin Suflarea lui Dumnezeu, prin 
Sfântul Duh (pnevma — suflu, dar şi spirit, duh, în greaca 
veche), duh pe care Dumnezeu îl insuflase acestei făp- 
turi de lut, în momentul creaţiei, dându-ne astfel ceva 
din EI Însuşi, din Chipul Său, Libertatea Sa, posibilitatea 
de a ne asemăna Lui tot mai mult, prin propria noastră 
lucrare creatoare. Acest suflu face ca omul să fie chemat 
să se depăşească pe sine însuşi necontenit, astfel încât 
nu este cu adevărat om decât dacă participă la firea lui 
Dumnezeu. Acest Suflu, această Prezenţă dumnezeiască 
le pierde omul prin păcat şi moarte şi le va regăsi în apa 
Botezului, izvorul vieţii. Aici, în apa Botezului, păcatul, 
care este cauza morţii, este înecat ca sub apele potopului, 
ca sub apele Mării Roşii; aici va ţâşni adevărata Viaţă, 
Viaţa veşnică, Viaţa pe care o trăieşte Dumnezeu, Via- 
ţa pe care ne-o comunică Duhul Său Cel Sfânt de viață 
dătătorul, Viaţa pe care Fiul lui Dumnezeu a venit s-o 
dea oamenilor, dându-Şi Duhul Său Tatălui: pe Cruce şi 
înviind din morți pentru a da Acelaşi Duh celor care cred 
în El. 

3. Botezul lui loan şi botezul lui lisus 

Botezul lu: loan era un botez simbolic. Pentru 
a-i pregăti pe iudei să intre în Împărăţia lui Dumnezeu, 
a cărei iminentă venire o vestea loan, el le cerea să se 
curăţească de păcatele lor pocăindu-se, mărturisindu-şi 
păcatele şi spălându-se de acestea în apele lordanului. 
loan, însă, striga: «Eu vă botez cu apă, dar vine Cel Care 
este mai tare decât mine, Căruia nu sunt vrednic să-l 
dezleg cureaua încălțămintelor. El vă va boteza cu Duh 
Sfânt şi cu foc» (Luca 3, 16). EI vesteşte astfel apropierea 
Impărăţiei lui Dumnezeu, venirea lui lisus, Hristosul lui 
Dumnezeu, Regele lui Israel. 

Or, atunci când lisus se va lăsa botezat de loans, 
Duhul Sfânt Care sălăşluieşte din veşnicie asupra Fiului, 
se va arăta sub chip de porumbel, semnificând sfinţirea şi 
îndumnezeirea* firii omeneşti asumată de Fiul lui Dum- 
nezeu, pe care El o purifică cufundând-o în apele lorda- 
nului, o îndumnezeieşte expunând-o strălucirii Duhului 
Său, o aşează în Familia treimică, făcând-o să participe 
la dumnezeiasca Sa înfiere, atunci când «glasul Tatălui 
s-a făcut auzit numindu-L Fiul prea iubit». 

De acum înainte, Botezul nu va mai fi un simplu 
simbol de purificare, el se va săvârşi în numele Sfintei 
Treimi, făcând astfel ca orice botezat să participe deplin 
la Taina lui Hristos, Fiul lui Dumnezeu-latăl, Uns al 
Duhului, mort păcatului, înviat pentru Dumnezeu. lată 
de ce, după Învierea Sa, lisus va spune Apostolilor Săi: 
«Mergeţi, învăţaţi toate neamurile, botezaţi-le în numele 


54 A se vedea Partea a II-a. 


55 Îndumnezeire este lucrarea de facere a dumnezeilor, adică de a face 
părtaşi oamenii la dumnezeiasca fire. Părintele Rafail Noica pune în 
contrast semnificativ Inomenirea lui Dumnezeu şi îndumnezeirea omu- 
lui, numindu-le inspirat « Facerea întru om al lui Dumnezeu» (Întrupa- 
rea) şi «facerea întru Dumnezeu a omului» (îndumnezeirea) (n. trad.). 


A 

Tatălui și al Fiului şi al Sfântului Duh» (Matei 28, 19). 
D) Săvârşirea Botezului 


Acum putem înțelege desfăşurarea ceremoniei 
Botezului, pe care continuăm să o săvârşim astăzi întoc- 
mai cum ne-a învăţat Sfântul Vasile cel Mare în tratatul 
său Despre Duhul Sfânt, alcătuit la începutul secolului 
al IV-lea. 

1. Lepădările 

lisus alunga duhurile necurate, libera pe cei care 
fuseseră robiți de demon şi El dădea putere ucenicilor 
Săi să alunge demonii. Omul păcătos, înaintea pocăinţei 
sale, înaintea convertirii sale şi a Botezului său este rob al 
demonului. Dovadă e faptul că auzim deseori pe oameni, 
exclamând după un acces de mânie sau de patimă: «Era 
ceva mai puternic decât mine», aceştia recunosc astfel că 
nu erau liberi, ci sclavi ai unei puteri care îi stăpânea. 

Inainte de Botez, preotul, invocând Numele sfânt 
al Celui care pe l-a învins pe Cruce, pe diavolul care are: 
putere de moarte, porunceşte lui Satan, «duh al minciu- 
nii, duh al greşelii, duh al lăcomiei sau al oricărei necu- 
rații» Şi celor dimpreună cu el, slujitorilor săi, duhuri- 
lor necurate, să plece din cel care va fi botezat, altfel ar 
pricinui «întunecarea minţii şi înrobirea gândurilor». În 
acest mod, catehumenul** este îndemnat să meargă către 
Noul Stăpân, Hristos Liberatorul; este ceea ce numim 
lepădări, exorcisme. 


2. Convertirea (Încreştinarea) 


Acesta este actul liber prin care cel care cere Bo- 
tezul se leapădă de «satana şi de toate lucrurile lui şi de 


5 Catehumen reprezintă denumirea celui care se pregăteşte pentru Bo- 
tez prin catehizare, adică prin învățarea Evangheliei. 

toți slujitorii lui şi de toată slujirea lui şi de toată trufia 
lui», pentru a-şi schimba viaţa, a se întoarce (în latină 
con-vertere) la Hristos, pentru a crede în El şi a se ali- 
pi de acum înainte de El. Este momentul hotărâtor în 
viața unui om care alege calea ce duce la Împărăția lui 
Dumnezeu, pentru a se uni definitiv cu Hristos. Această 
convertire, această întoarcere (cf. lezechiel 18, 31-32) e 
simbolizată în cursul ceremoniei printr-o întoarcere a ce- 
lui ce va fi botezat spre lumină, spre răsărit, spre Altarul 
lui Dumnezeu, exclamând: «Mă unesc cu Hristos, cred 
Lui ca unui Împărat şi Dumnezeu», după ce mai întâi fu- 
sese spre apus, spre întuneric. El rosteşte atunci solemn 
«Crezul» (în greacă pistevo, în latină credo) sau Simbo- 
lul Credinței spre a-şi exprima înaintea întregii adunări 
credinţa sa și încrederea sa în Tatăl făcătorul cerului şi 
al pământului, al tuturor celor văzute şi nevăzute, în Fiul 
lui Dumnezeu, răstignit în timpul lui Ponţiu Pilat, învi- 
at a treia zi, în Duhul Sfânt, Domnul de viată dătătorul 
şi Care de la Tatăl purcede... Mărturisirea credinței este 
astfel făcută înaintea Botezului, căci «cel care crede şi 
care este botezat se va mântui» (Marcu 16, 16). 

Fără credinţă, Botezul ar fi o parodie, un sacrile- 
giu, o profanare, o minciună în care s-ar face gesturi şi 
s-ar rosti cuvinte în contradicție cu gândirea şi convin- 
gerile proprii. 

Copilul: Dar de cele mai multe ori sunt botezați copii 
mici; cum pot ei să creadă şi să se unească cu Hristos, când 
încă nu ştiu să vorbească? 

Bătrânul: Un copil este de obicei solidar cu familia 
sa; acest lucru este până astăzi valabil. Era şi mai mult în 
trecut, când copiii primeau aceeaşi formare ca şi părinţii lor. 
Când cel care urmează să fie botezat, catehumenul, este atât 
de mic încât n-a primit niciun fel de învățătură (cateheză) şi 
nu poate încă să-şi arate credinţa şi să-şi demonstreze conver- 
tirea, atunci naşul sau naşa sa, adică acela sau aceea care îl 
poartă în biserică, în adunarea credincioşilor, a ucenicilor lui 

Hristos şi care îl oferă lui Dumnezeu, este cel ce garantează 
despre credinţa sa viitoare şi îşi ia răspunderea celui botezat, 
în locul său. Se întâmplă din nefericire astăzi, adeseori, ca 
naşul sau naşa să-şi asume rău rolul. Dacă ulterior, copilul 
refuză să urmeze calea aleasă pentru el de părinţii săi şi de 
naşul său, această nouă naştere care ar trebui să fie Botezul, 
devine un fel de lepădare spirituală, şi copilul moare înainte 
de naşterea sa adevărată. lată de ce un copil mic nu ar tre- 
bui botezat doar dacă credinţa întregii sale familii lasă să se 
prevadă o creştere în credință, pe lângă creşterea trupească 
a copilului. El creşte atunci în credință într-un fel tot atât de 
firesc cum creşte în talie şi în înţelegere. 


3. Sfinţirea apei botezului 


După mărturisirea de credinţă a catehumenului, 
după angajamentul făcut în mod liber de a crede în Hris- 
tos şi de a se alipi Lui, adevărată dăruire de sine pe care 
catehumenul o face lui Dumnezeu sau pe care naşul o 
face pentru el, preotul pomenşte, face «anamneza» sau 
memorialul creaţiei minunate a lumii de către Dumne- 
Zeu Şi al reînnoirii acestei creaţii întregi, când Fiul lui 
Dumnezeu a intrat în apele Iordanului şi când Duhul 
Sfânt în chip de porumbel a coborât asupra Lui şi asu- 
pra apelor, făcând început pentru Noua Creaţie, înnoirea 
tuturor lucrurilor, trecerea de la lumea căzută la Împă- 
răția lui Dumnezeu. Apoi, preotul cere lui Dumnezeu să 
actualizeze această înnoire: «Tu Însuţi dar, lubitorule de 
oameni Împărate, vino şi acum cu pogorârea Sfântului 
Tău Duh şi sfinţeşte apa aceasta», cum ai sfinţit apele 
Iordanului, pentru a face din ele: «apă de izbăvire, apă 
de sfințire, curăţire trupului şi sufletului..., iertare păca- 
telor, luminare sufletului, baie de-a doua naştere, înnoire 
a duhului, har de înfiere, îmbrăcăminte de nestricăciune, 
1zvor de viaţă». Aceasta este epicleza, adică invocarea, 
chemarea Duhului Sfânt, dătătorul de viaţă, pentru a 

face din apa Botezului locul în care catehumenul va fi 
altoit în Hristos Cel Răstignit, Mort şi Inviat şi va primi 
astfel viaţa în Duhul Sfânt. 


4. Întreita afundare 


După ce catehumenul va fi scos vechea sa «îm- 
brăcăminte de piele», cu care Adam şi Eva au fost acope- 
riți după ce au păcătuit, după ce a fost uns cu untdelemn 
sfințit «pentru ca să devină un luptător de neînvins îm- 
potriva celui rău» care astfel nu va mai avea stăpânire 
asupra lui, el va fi afundat, botezat de trei ori, în numele 
Tatălui şi al Fiului şi al Sfântului Duh, în apa cristelniţei 
spre a fi «unit cu asemănarea morţii lui Hristos», adi- 
că îngropat cu EI, în mormântul Său, reprezentat aici şi 
acum prin cristelniță, pentru a fi părtaş astfel şi Învierii 
Sale. Aici catehumenul se întâlneşte cu Hristos al său, 
este altoit în EI, aici taina comuniunii se împlineşte, el 
se face «aceeaşi viță» cu Hristos Cel Înviat, devine fiu 
al lui Dumnezeu prin înfiere, uns ca şi Hristos de Duhul 
Sfânt. 


5. Mirungerea 


lată de ce, după ce a ieşit din apa Botezului, cate- 
humenul primeşte de îndată ungerea Duhului Sfânt, un- 
gerea cu Sfântul şi Marele Mir, adică «Pecetea darului 
Duhului Sfânt», pentru că Duhul Sfânt, Care odihneşte 
asupra Fiului, să sălăşluiască şi asupra celui care tocmai 
s-a unit cu Fiul lui Dumnezeu. Astfel, catehumenul devi- 
ne, la rândul său un fiu al Tatălui care strigă către Dum- 
nezeul său: «Avva, Părinte». De acum înainte, încuviin- 
țat ca fiu de către Tatăl, cel botezat a intrat în Familia sau 
Comuniunea treimică. 

6. Împărtăşirea cu Trupul şi Sângele Domnu- 
lui (Cuminecarea) 


Cel botezat sau «nou luminat» îmbracă acum 
hainele sale albe, haine de lumină şi făcându-şi astfel 
intrarea în adunarea celor ce se împărtăşesc, în aduna- 
rea euharistică, în Biserică, în timp ce se cântă: «Câţi în 
Hristos v-aţi botezat, în Hristos v-aţi şi îmbrăcat. Alilu- 
1a». Se citesc atunci Apostolul şi Evanghelia, iar noul bo- 
tezat se alipeşte comunității euharistice şi Liturghiei sale 
dumnezeişti, ca să se cuminece pentru prima dată. Vom 
încheia descrierea Tainei încreştinării, citind Apostolul 
Botezului în care Sfântul Pavel rezumă întreaga semni- 
ficație a Botezului: 

«Fraţilor, nu ştiţi că toți câți în Hristos ne-am botezat, 
întru moartea Lui ne-am botezat? Deci, ne-am îngropat cu 
EI, în moarte, prin Botez, pentru ca, precum Hristos a înviat 
din morți, prin slava Tatălui, aşa să umblăm şi noi întru înno- 
irea vieţii. Pentru că de vreme ce am fost împreună odrăsliți 
cu asemănarea morții Lui, deci vom fi părtaşi şi învierii Lui. 
Cunoscând aceasta: că omul nostru cel vechi a fost răstignit 
împreună cu El ca să nimicească trupul păcatului, pentru a nu 
mai fi robi ai păcatului. Căci Cel Care a murit a fost curăţit de 
păcat! lar dacă am murit împreună cu Hristos, credem că şi 
vom viețui împreună cu EI, ştiind că Hristos înviat din morți, 
nu mai moare. Moartea nu mai are stăpânire asupra Lui. Căci 
cel ce a murit, a murit păcatului odată pentru totdeauna, iar 
cel ce trăieşte, trăieşte lui Dumnezeu. Aşa şi voi, socotiți-vă 
că sunteți morţi păcatului, dar vii pentru Dumnezeu, în Hris- 
tos lisus, Domnul nostru» (Romani 6, 3-11) 


7. Asumarea personală a Botezului 
Botezul nu este magie. Marea taină pe care Du- 


hul Sfânt o împlineşte la Botez nu atinge conştiinţa şi 
sufletul decât prin libera colaborare sau «sinergie» a 

celui botezat. E nevoie, deci, de o viaţă întreagă pentru 
asumarea personală a Botezului, o viață întreagă pentru 
ca botezatul să moară efectiv păcatului şi să trăiască re- 
almente pentru Dumnezeu. E nevoie de o viaţă întreagă 
pentru ca lucrarea lui Hristos şi a Duhului Sfânt, cu voia 
liberă a celui botezat, să pătrundă încetul cu încetul toate 
tainiţele inimii sale şi ale sufletului său pentru ca cel bo- 
tezat să devină în mod real un creştin, să ia Hristos chip 
în el. Dar, tu, drag cititor, eşti oare hotărât să-ți trăieşti 
Botezul, să repeți zilnic ceea ce naşul sau naşa a spus în 
locul tău: «Mă lepăd de Satana şi de toate lucrurile lui şi 
de toți slujitorii lui şi de toată slujirea lui... Mă unesc cu 
Hristos; Cred Lui ca unui Împărat şi Dumnezeu... Slă- 
vesc pe Tatăl, pe Fiul şi pe Duhul Sfânt, Treimea cea de 
o fiinţă şi nedespărțită». 

CAPITOLUL | 


ÎNĂLŢAREA 


Înălţarea la cer a Mântuitorului nostru lisus 
Hristos este redată de Sfântul Apostol Luca, la sfârşitul 
Evangheliei sale (24, 50-52) şi în Faptele Apostolilor (|, 
1-11). Sfântul Apostol Marcu de asemenea ne vorbeşte, 
dar mult mai pe scurt în Evanghelia sa (16, 15-19). 

Am văzut! că la patruzeci de zile după Învierea 
Sa, lisus Se arată ultima oară înaintea ucenicilor Săi 
(Fapte 1, 3-4); în aceeaşi zi, care va fi ziua Înălţării le 
vorbeşte îndelung: 

a) El le vorbeşte în primul rând despre Împărăţia 
lui Mesia. 

lar ei, adunându-se, îl întrebau, zicând: «Doam- 
ne, oare, în acest timp vei aşeza Iu, la loc, împărăţia lui 
Israel?» (Faptele Apostolilor 1, 6). lisus le răspunse: «Nu 
este al vostru a şti anii sau vremile pe care Tatăl le-a pus 
în stăpânirea Say. De altfel, lisus le spusese ucenicilor 
Săi, în seara zilei de Joia Mare: «în casa Tatălui Meu (...) 
Mă duc să vă gătesc loc. Şi dacă Mă voi duce şi vă voi 
găti loc, iarăşi voi veni şi vă voi lua la Mine, ca să fiți şi 
voi unde sunt Eu» (loan 14, 2-3). Restabilirea împărăției 
lui Israel, aşteptată de ucenici, va fi, deci, în realitate, 
intrarea cu Hristos, împăratul lui Israel, în casa Tatălui. 


! A se vedea Partea a V-a, capitolul 3. 

Domnia lui Mesia, a cărei prefigurare fusese regatul lui 
David, pe care Israel o aştepta de când marele prooroc 
Isaia (740 î. Hr.), o vestise cu atâta vigoare, a fost inau- 
gurată efectiv prin cea dintâi venire a lui Hristos. Cu 
toate acestea, ea nu se va plini în toată plenitudinea sa 
biruitoare decât la cea de a doua venire a Sa?. 

b) EI le încredinţează o misiune. 

Această întoarcere, această a doua Venire a lui 
Hristos Impărat, ucenicii vor trebui să o pregătească şi 
să o grăbească (cf. 2 Petru 3, 12), îndeplinind misiunea 
pe care lisus le-o încredințează acum: «îmi veţi fi Mie 
martori în lerusalim şi în toată ludeea și în Samaria şi 
până la marginile pământului». Această misiune ne este 
reamintită şi de către Sfântul Matei la sfârşitul Evanghe- 
iei sale (28, 19-20): «Drept aceea, mergând, învăţaţi toa- 
te neamurile, botezându-le în numele Tatălui şi al Fiului 
şi al Sfântului Duh, învăţându-le să păzească toate câte 
v-am poruncit vouă. ȘI iată Eu cu voi sunt în toate zilele, 
până la sfârşitul veacului». Trebuie să ne amintim că în 
acel timp călătoriile erau foarte anevoioase; Apostolii, 
simpli pescari, oameni sărmani, mergeau pe Jos şi pare 
de necrezut că lisus le cere să meargă «până la marginile 
pământului». Cu toate acestea, ei vor face asta şi, nu nu- 
mai că învățătura lor a reuşit să pătrundă până la capătul 
pământului cunoscut pe atunci, ci încă, prin ucenicii uce- 
nicilor lor a făcut înconjurul întregului pământ. Și astăzi, 
când primim Botezul, ascultăm de această poruncă dată 
de Hristos Cel Înviat, chiar înainte de Înălțarea Sa la cer 
şi, prin aceasta, devenim şi noi martori ai Invierii Sale. 

C) EI le vesteşte că vor fi «îmbrăcaţi cu putere de 
sus» spre a putea să împlinească această misiune. 

«EI le-a poruncit să nu se depărteze de Ierusalim, 
ci să aştepte făgăduinţa Tatălui, pe care — a zis El — aţi 
auzit-o de la Mine: că loan a botezat cu apă, iar voi veţi 


2 A se vedea Partea a VIl-a. 

fi botezați cu Duhul Sfânt»... «Cu Duhul Sfânt venind 
peste voi veţi lua putere» (Fapte 1, 4, 5, 8), «...Vă veţi îm- 
brăca cu putere de sus» (Luca 24, 49). Aceasta înseamnă 
că ei vor fi cercetaţi de Duhul Sfânt. Această făgăduin- 
ță o făcuse lisus şi în Joia Mare, seara, când le-a spus: 
«Voi ruga pe Tatăl Meu şi alt Mângâietor vă va da vouă, 
Duhul Adevărului» (loan 14, 16-17). «Vă este de folos 
ca să Mă duc Eu. Căci dacă nu Mă duc, Mângâietorul 
nu va veni la voi, iar dacă Mă voi duce, Il voi trimite la 
voi» (loan 16, 7). «Acela vă va învăţa toate şi vă va adu- 
ce aminte despre toate cele ce v-am spus Eu» (loan 14, 
26). «lar când va veni Acela, Duhul Adevărului, vă va 
călăuzi la tot Adevărul» (loan 16, 13)... «lar când va veni 
Mângâietorul pe care Eu îl voi trimite vouă de la Tatăl, 
Duhul Adevărului, Care de la Tatăl purcede“, Acela va 
mărturisi despre Mine. Și veţi mărturisi, pentru că de la 
început sunteţi cu Mine» (loan 15, 26-27). 

După ce le-a vorbit astfel «i-a dus afară până spre 
Betania şi, ridicându-Şi mâinile, i-a binecuvântat. Şi pe 
când îi binecuvânta, S-a despărţit de ei şi S-a înălțat la 
cer» (Luca 24, 50-52)... «S-a înălţat la cer şi a şezut de-a 
dreapta lui Dumnezeu*» (Marcu 16, 15-19). Aceasta este 
ceea ce numim Înălțare. «Şi un nor L-a luat de la ochii 
lor. Şi privind ei, pe când El mergea la cer, iată doi băr- 
baţi au stat lângă ei, îmbrăcaţi în haine albe, care au şi 
zis: „Bărbaţi Galileeni, de ce staţi privind la cer? Acest 
lisus Care S-a înălțat de la voi la cer, astfel va şi veni, 
precum L-aţi văzut mergând la cer'”'» (Faptele Aposto- 
lilor 1, 9-11). «lar ei, închinându-se Lui, s-au întors în 


* Din această descoperire a lui Hristos este extrasă fraza din Crez 
sau «Simbolul Credinței»: Cred în Sfântul Duh... «Care de la Tatăl 
purcede». 

4 Frază reluată în Crez: «Care S-a înălțat la cer şi sade de-a dreapta Ta- 
tălui». În cadrul Dumnezeieştii Liturghii aceasta se numeşte Şederea 
de-a Dreapta. 

Ierusalim cu bucurie mare» (Luca 24, 52). 

De unde vine că aceşti oameni erau fericiţi, atunci 
când, evident, ar fi trebuit să fie trişti din cauza plecă- 
rii Învăţătorului lor preaiubit? Mai întâi ei primiseră o 
minunată făgăduință, care le fusese dată de trimişii lui 
Dumnezeu Însuşi: «EI va reveni!». În afară de asta, chiar 
înainte de a-i părăsi, nu le promisese El oare venirea 
apropiată a Paracletului, «Celuilalt Mângâietor», Care 
să-i umple de adevăr şi de bucurie? 

Ei ştiu mai ales că Cel Care le-a fost luat este viu, 
că El rămâne cu ei până la sfârşitul veacurilor, că El S-a 
dus să le pregătească un loc lângă Tatăl: nu S-a înălţat El 
oare cu firea Sa umană — firea lor, firea noastră — cu Tru- 
pul Său slăvit de Om — trupul lor, trupul nostru: Trupul 
lui Hristos S-a înălțat la cer şi Acest Trup ne deschide 
tuturor Uşile împărăteşti ale Cerului prin care ne vom 
putea duce, pe urma Sa pentru a ne aşeza ca şi Hristos la 
dreapta Tatălui: da, de acum înainte porţile cerului sunt 
deschise oamenilor: 

«Ridicaţi, căpetenii, porțile voastre şi vă ridicaţi 
porțile cele veşnice 

şi va intra Împăratul Slavei! 

Cine este Împăratul Slavei? 

Domnul Cel tare şi puternic, Domnul Cel tare în 
război. 

Ridicaţi, căpetenii, porţile voastre 

şi vă ridicaţi porţile cele veşnice 

şi va intra Împăratul Slavei! 

Cine este Acesta Împăratul Slave:? 

Domnul puterilor, Acesta este Împăratul Slavei». 

(Psalmul 23, 7-10) 


Prin Înălţarea Sa la cer, Hristos a împăcat în mod 
clar ceea ce păcatul primilor oameni despărțise, adică 
trupurile noastre omeneşti şi cu trupurile cereşti, oame- 

nii ŞI îngerii. lată de ce se spune în unul dintre tropare- 
Je de la Utrenia Înălţării (Oda a Șaptea): «O, Hristoase, 
după ce ai luat pe umerii Tăi firea cea căzută, Te-ai înăl- 
țat şi ai arătat-o lui Dumnezeu Tatăl», iar în cântarea a 
opta se zice: «A fost înălțată mai presus de îngeri firea 
noastră căzută odinioară şi a fost reaşezată pe dumneze- 
jescul Tron, într-un fel mai presus de minte». 

Înălţarea la cer desăvârşeşte lucrarea Fiului înce- 
pută prin Întruparea Sa: luând asupra Sa firea noastră 
căzută, «chip de rob luând... S-a smerit pe Sine, ascul- 
tător făcându-Se până la moarte şi încă moarte de cru- 
ce» (Filipeni 2, 6-11). «Pentru aceea şi Dumnezeu L-a 
preaînălţat şi I-a dăruit Lu: nume care este mai presus de 
orice nume» (Filipeni 2, 9), şi firea noastră odată cu EI: 
Înălţarea la cer este proslăvirea lui Hristos Cel smerit în 
vremea Patimilor, «ca întru numele lui lisus tot genun- 
chiul să se plece, al celor cereşti şi al celor pământeşti şi 
al celor de dedesubt. Şi să mărturisească toată limba că 
Domn este lisus Hristos, întru slava lui Dumnezeu Ta- 
tăl» (Filipeni 2, 10--11). Aceasta este şi proslăvirea firii 
noastre, pe care El a venit s-o înalțe şi s-o mântuiască 
din cădere şi din moarte. 

Descoperind toate acestea ucenicii puteau ei oare 
să nu fie «plini de bucurie»? 


CAPITOLUL || 


ICOANA ȘI TROPARUL ÎNĂLȚĂRII 


Si căutăm acum să aprofundăm semnificaţia Înălţării 
privind icoana praznicului care o actualizează şi as- 
cultând troparul sărbătorii care o cântă. 

Bătrânul: În partea de sus a icoanei, în centrul unor 
mari cercuri concentrice, numite «mandorle», reprezentând 
cerul, poți vedea pe Hristos pe tronul Slavei Sale: cu mâna 
dreaptă binecuvântează, iar în mâna stângă ţine un sul care 
reprezintă Cuvântul pe care l-a dat pe pământ. El este încon- 
jurat de îngeri. 

Copilul: Da, şi observ chiar că Hristos poartă o tu- 
nică albă sau, mai degrabă, aurie ca în icoana pe care am 
văzut-o la Paşti. 

Bătrânul: Întocmai. Îl vedem pe Hristos îmbrăcat 
astfel şi în icoana Schimbării la Faţă. Culoarea luminoasă a 
tunicti exprimă Trupul slăvit al lui Hristos: aceasta înseamnă 
că de la Înviere, Hristos are un Trup care nu mai este supus 
legilor şi necesităţilor naturii omeneşti, nu mai este supus 
gravitaţiei. 

Şi pentru că ai observat culoarea tunici lui Hristos, 
priveşte acum Şi veşmintele celorlalte personaje. 

Copilul: Îngerii, care poartă pe Hristos, au îmbrăcă- 
mintea de culoare asemănătoare cu a Apostolilor, iar cei doi 
îngeri care stau de-a drepta şi de-a stânga Fecioarei Maria au 
tunici albe. 

Bătrânul: Ce: doi îngeri cu veşminte roşii sunt mar- 
torii Întrupării şi ai Patimilor, căci dacă Hristos Se înalță la 

cer cu Trupul Său cel slăvit, El poartă în acest Trup semnele 
Răstignirii. Un pasaj din Vechiul Testament care este citit la 
Vecernia Inălțării ne descrie pe Acest Mesia suferind şi slăvit, 
înveşmântat în roşu purpuriu din pricina Jertfei Sale: 

«- Cine este Cel ce vine împurpurat, cu veşmintele 
Sale mai roşii decât ale celui ce culege la vie, cu podoabă în 
îmbrăcămintea Lui şi mândru de belşugul puterii Lui? 

- Eu sunt Acela al Cărui cuvânt este dreptatea şi pu- 
ternic este să răscumpere! 

- Pentru ce ai îmbrăcămintea roşie şi veşmântul Tău 
este roşu ca al celui care calcă în teasc? 

- Singur am călcat în teasc şi dintre popoare nimeni 
nu era cu Mine» (Isaia 63, 1-3). 

Cât despre cei doi bărbați îmbrăcaţi în alb (Faptele 
Apostolilor 1, 9-11) îi reamintesc pe cei care în ziua Învierii 
s-au arătat femeilor de la mormântul lui Hristos, pentru a le 
vesti că E] este viu (Luca 24, 4;loan 20, 12). 

Astfel, firea omenească, reprezentată prin veşmântul 
de culoarea sângelui şi a pământului, al îngerilor care-L ri- 
dică pe lisus, este de acum în cer. În timp ce firea dumne- 
zeiască, reprezentată prin albul celor doi îngeri care vorbesc 
apostolilor, este de acum înainte pe pământ. «Dumnezeu S-a 
făcut Om pentru ca omul să devină Dumnezeu», ca să cităm 
formula forte a Sfântului Atanasie cel Mare. 

Aceşti doi îngeri îmbrăcați în alb vestesc reîntoarce- 
rea lui Hristos în Slavă, la sfârşitul veacurilor. Ei sunt înfăţi- 
şați uneori, ţinând un sul desfăşurat pe care se pot citi cuvin- 
tele lor: «Bărbaţi galileeni, de ce staţi privind la cer? Acest 
lisus Care S-a înălțat de la voi la cer, astfel va şi veni, precum 
L-ați văzut mergând la cer» (Faptele Apostolilor 1, 11); frag- 
mentul citit din profeția lui Zaharia la Vecernia Inălțării pla- 
sează această reîntoarcere chiar pe muntele Măslinilor, colină 
situată în fața lerusalimului, acolo unde a avut loc Înălțarea 
la cer (Faptele Apostolilor Î, 12): «Şi în vremea aceea se vor 


5 Pentru această traducere a se vedea nota de la pagina 1051 a ediției 
din 1956 a Bibliei de la lersalim (Isaia 63, 1). 


* Sfântul Luca ne spune în Evanghelia sa că, înainte de Înălțarea Sa 

sprijini picioarele Lui pe Muntele Măslinilor, care este în faţa 
lerusalimului, la răsărit» (Zaharia 14, 4). De aceea, în icoană 
acest munte e reprezentat prin râpe şi patru măslini. 


Copilul: Se pare că limita muntelui şi arborii împart 
icoana în două: de o parte cerul cu Hristos, şi de cealaltă par- 
te pământul cu Maica Domnului şi Apostolii. 

Dar cât priveşte pe Apostoli, de ce sunt doisprezece? 
luda a trădat şi s-a spânzurat (Matei 27, 3-10; Faptele Aposto- 
lilor 1, 18-19), şi Matia nu va fi ales ca să-l înlocuiască decât 
după Înălțare (Faptele Apostolilor |, 13-24). 

Bătrânul: Observaţia ta este exactă. Ei sunt doispre- 
zece, căci Apostolul Pavel este reprezentat împreună cu cei 
unsprezece: şi, poţi să-l recunoşti în stânga Maicii Domnului; 
e] este uşor de recunoscut căci totdeauna este înfăţişat pleşuv 
și cu barba efilată. În dreapta Maicii Domnului poţi să-l vezi 
pe Sfântul Petru, cu părul scurt, buclat şi cu barba rotunjită. 
Pavel este alipit Apostolilor, căci chiar dacă nu a trăit ală- 
turi de Hristos înainte de Pătimirea Sa, ca ceilalți Apostoli, el 
L-a văzut pe Hristos Înviat pe drumul Damascului (Faptele 
Apostolilor 9, 5; 22, 8; 26, 15). Sfântul Pavel îi reprezintă pe 
credincioşii, care, de-a lungul veacurilor, Îl mărturisesc în 
Biserică pe Hristos. Reprezentarea Sfântului Pavel în icoană 
înseamnă că viziunea Bisericii nu este una temporală: co- 
muniunea în credinţa Împărăției lui Dumnezeu, prin Duhul 
Sfânt, depăşeşte limitele temporale ale acestei lumi. 

Copilul: Veşmintele Apostolilor sunt unele verzi, al- 
tele roşii. 

Bătrânul: Da, verdele este culoarea speranței şi a 
Duhului Sfânt. În ziua Înălţării la cer, Hristos făgăduieşte 
ucenicilor Săi că Duhul Sfânt, temeiul speranței noastre, Se 
va pogori asupra lor. În icoana Treimii a lui Rubliov, îngerul 
care reprezintă pe Duhul Sfânt este şi el îmbrăcat cu tunică 


la cer, lisus a dus pe ucenicii Săi până spre Betania (Luca 24, 50). 
Or, Muntele Măslinilor — unde, tot Sfântul Luca plasează Înălțarea 
(Faptele Apostolilor 1, 12) — se află exact pe drumul care duce spre 
Betania. 

verde”. 

Cât priveşte roşul, acesta nu simbolizează numai pă- 
mântul şi sângele, ci şi iubirea. 

Copilul: Este un grup de Apostoli care arată cu de- 
getul sau cu capul pe Hristos şi cerul; dar ceilalți privesc pe 
Maica Domnului care stă dreaptă, într-o atitudine de rugă- 
ciune. 

Bătrânul: Maica Domnului rugătoare reprezintă Bi- 
serica. 

Copilul: Mai observ în icoană şi altceva: ai impresia 
că este separată în două; pe verticală prin Maica Domnului şi 
deasupra prin Hristos. Asta are vreo semnificaţie? 

Bătrânul: Dacă facem o apropiere între observaţia ta 
anterioară şi aceea pe care ai făcut-o acum cu privire la sepa- 
rarea între cer şi pământ prin limita muntelui, aţungem poate, 
să vedem ceva interesant: cerul şi pământul sunt unite prin 
Maica Domnului şi Fiui Său, formând o cruce. 

Prin aspectul acestor măslini! ai impresia că întreaga 
creaţie slăveşte pe Dumnezeu, dar numai mulţumită Jertfei 
lui Hristos pe Cruce, firea devenită opacă prin păcat, îşi gă- 
seşte limpezirea, luminarea. 

Vezi tu, este interesant să contempli o icoană, dar nu 
trebuie să voieşti în mod absolut să dai semnificaţie tuturor 
trăsăturilor şi tuturor culorilor, căci o icoană reprezintă taina 
credinței şi discutând-o prea mult devii insensibil şi înclinat 
să uiţi a o cinsti. Icoana există numai prin faptul Întrupării 
lui Dumnezeu şi de aceea ea transfigurează realitatea: rostul 
ei este a ne învăţa, a ne ajuta să ne rugăm şi să trăim viața 
noastră zilnică în credinţa proprie. De altfel, tot ce am găsit în 
această icoană este rezumatul cântării Troparului: 


«Înălţatu-Te-ai întru slavă, Hristoase Dumnezeul 
nostru, bucurie făcând ucenicilor cu făgăduinţa Sfântu- 
lui Duh, încredințându-se ei prin binecuvântare, că Tu 
eşti Fiul lui Dumnezeu, Mântuitorul lumii». (Troparul 
Înălţării). 


? Vezi Partea a Il-a. 


CAPITOLUL III 


DUHUL SFÂNT ÎN 
VECHIUL TESTAMENT 


m văzut că în ziua Înălţării Sale, Domnul nostru 

Iisus Hristos făgăduise ucenicilor Săi iminenta ve- 
nire a Unui «Mângâietor»y, Sfântul Duh. Acesta nu era 
cu totul necunoscut ucenicilor, căci deja în Vechiul Le- 
gământ, fusese vorba adesea despre El. 

Duh este una dintre traducerile cuvântului ebraic 
rouah, care poate fi redat de asemenea prin suflare, vânt 
şi chiar aer, spaţiu gol. Acest conglomerat de înţelesuri 
reflectă ambiguitatea semnificației acestui cuvânt în tex- 
tele Vechiului Testament. Duhul poate să se raporteze 
deopotrivă şi la om. Când este vorba de Duhul lui Dum- 
nezeu, acest lucru e uneori precizat: Rouah Elohim. În 
acest sens traducem noi cuvântul Rouah care se întâl- 
neşte la începutul Bibliei, în Facere 1, 2. În acest verset 
din primul capitol al Facerii se spune: «Şi pământul era 
netocmit şi gol. Întuneric era deasupra adâncului şi Du- 
hul lui Dumnezeu se purta pe deasupra apelor». 

Duhul lui Dumnezeu este suflul dătător de via- 
ță al lui Dumnezeu. «Duhul lui Dumnezeu se purta pe 
deasupra apelor»: aceasta evocă imaginea păsării care 
cloceşte şi îşi ocroteşte puii. Există, deci, un raport de 
iubire între Dumnezeu şi creația Sa. Cu toate acestea, 


9 

Duhul lui Dumnezeu rămâne separat de creaţie, El este 
deasupra apelor. 

Acelaşi cuvânt rouah a fost tradus prin «boarea 
sau răcoarea zilei», atunci când Dumnezeu l-a găsit pe 
om după cădere, în grădina Raiului. Şi dacă această tra- 
ducere accentuează, mai ales ambianța dumnezeiască în 
care se aflau Adam şi Eva, ea exprimă de asemenea as- 
pectul nu îndeajuns de definit şi tainic al acestui rouai, 
care ca și suflul este un fel de realitate cosmică de nea- 
tins al cărui stăpân este Dumnezeu. 

lată de ce Dumnezeu poate trimite Acest Suflu 
asupra omului ca pe o forță de viaţă. Acela asupra căruia 
«sălăşluieşte» Duhul devine capabil să proorocească şi să 
înfăptuiască lucruri deosebite. Aşa a fost cazul lui Iosif 
(Facere 41, 38) atunci când a tălmăcit visele lu: Faraon, 
sau a lui Valaam (Numeri 24, 2-9), când a exclamat: «Cât 
de frumoase sunt corturile tale, Iacov!» şi a binecuvân- 
tat pe Israel. Tot un pasaj din Numeri, citit la Vecernia 
Rusaliilor, ne arată cum Duhul poate fi distribuit potrivit 
unei ordini riguroase şi surprinzătoare totodată (Numeri 
11, 24-30): Moise, care nu putea să-şi ia asupra sa singur 
răspunderea întregului popor, adună în cort, după porun- 
ca lui Dumnezeu, şaptezeci de bătrâni. Or, s-a întimplat 
ca doi înscriși printre bătrîni, Eldad şi Medad, să nu se 
afle la adunarea din cort. Totuşi şi ei au primit Duhul şi 
au început să proorocească la fel ca ceilalți. Dimpotrivă, 
istoria Turnului Babel (Facere 11, 1-9) arată că lucrarea 
oamenilor care se face fără binecuvântarea Duhului este 
sortită pieirii, din ea decurgând confuzie şi război. 

Rouah, ca forță de viaţă, devine totodată semnul 
şi darul unei puteri extraordinare, atunci când este acor- 
dată prin ungere: este «rouah regal», cel care îl alege 
pe rege şi îl investeşte cu o putere supranaturală. Primul 
care a primit ungerea a fost Saul, dar fiindcă Saul nu a dat 
ascultare poruncii lui Dumnezeu, Duhul lui Dumnezeu 

S-a îndepărtat de el şi a fost înlocuit printr-un duh rău. 
Proorocul Samuel se duse atunci la Betleem şi împins 
de o voce lăuntrică ce venea de la Dumnezeu, îl alese pe 
ultimul fiu al lui lesei, pe tânărul David şi a vărsat asupra 
lui untdelemnul dintr-un corn de berbec (1 Samuel 16, 
1-13). Untdelemnul este vehiculul Duhului pentru că la 
fel şi el impregnează răspândindu-se. Din acest moment, 
David a fost Unsul lui Dumnezeu (Hristosul lui Dumne- 
zeu) şi Duhul se manifesta în el cu mult înainte de a fi 
fost recunoscut ca Rege, prin fapte minunate, dintre care 
cea mai renumită a fost lupta sa cu Goliat. 

Urmaşii lui David nu s-au arătat totdeauna demni 
de ungerea ce o primiseră, dar această forţă care venea 
de la Dumnezeu, a fost dată mai târziu de El proorocilor, 
«rouah regal» devenind «rouah profetic». Astfel Miheia 
poate spune: «lar eu sunt plin de putere mulțumită Du- 
hului lui Dumnezeu» (Miheia 3, 8). 

Isaia este acela care a reînnoit şi amplificat conţi- 
nutul religios al acestei doctrine a darului Duhului: prin 
ungere, amintind pe Mesia, Unsul lui Dumnezeu, Hris- 
tosul lui Dumnezeu. Acela asupra căruia sălăşluieşte 
Duhul din totdeauna: «O Mlădiţă va ieşi din tulpina lui 
lesei şi un Lăstar va da din rădăcinile lui. Şi se va odihni 
peste El Duhul lui Dumnezeu, duhul înțelepciunii şi al 
înţelegerii, duhul sfatului şi al tăriei, duhul cunoştinței şi 
al bunei-credinţe» (Isaia 11, 1-2). 

Şi în Isaia 61, 1-2, găsim cuvintele pe care lisus le-a 
atribuit Sieşi în sinagoga din Nazaret: «Duhul Domnului 
este peste Mine, că Domnul M-a uns» (Luca 4, 17-18). Acela 
asupra căruia sălășluieşte Duhul Domnului posedă darurile 
Duhului şi domnia sa, potrivit lui Isaia 1], este însemnată 
prin dreptate. Această domnie a păcii vesteşte sfârşitul vea- 
curilor, când «lupul va locui împreună cu mielul şi sugarul 
se va juca în culcuşul viperei». Aceste imagini vor să sim- 
bolizeze armonia şi pacea care sunt roadele Duhului. 

Pentru lezechiel (36, 25-28), darul Duhului nu 
mai este dat anumitor persoane. EI priveşte întreg popo- 
rul adunat din mijlocul neamurilor, el este legat de un rit 
de purificare prin apă şi el produce o reînnoire a ființei. 
EI se adresează fiecăruia din aceeaşi comunitate: «Și vă 
voi stropi cu apă curată şi vă voi curaţi de toate întinăciu- 
nile voastre şi de toți idolii voştri. Vă voi da inimă nouă 
şi duh nou vă voi da; voi lua din trupul vostru inima cea 
de piatră şi vă voi da inimă de carne. Pune-voi înlăuntrul 
vostru Duhul Meu şi voi face ca să umblaţi după legile 
Mele şi să păziţi şi să urmaţi rânduielile Mele... Veţi fi 
poporul Meu şi Eu voi fi Dumnezeul vostru». 

In acelaşi cuget, Psalmul 50, psalm de pocăință în 
legătură cu greşeala lui David, exprimă admirabil aceas- 
tă restaurare a ființei păcătoase, prin prezența Duhului, 
prima oară denumit Duh Sfânt (Psalm 50; 9, 12-13): 

«Stropi-mă-vei cu 1sop şi mă voi curăţi; 
Spăla-mă-vei: mai vârtos decât zăpada 

mă voi albi (...) 

Inimă curată zideşte întru mine, Dumnezeule, 

şi duh drept înnoieşte întru cele dinăuntru ale mele; 
Nu mă depărta de la faţa Ta 

Și Duhul Tău Cel Sfânt nu-L lua de la mine». 

Proorocul Ioil, reluând ideea lui lezechiel, a unui 
rouah colectiv, face cunoscută răspândirea în lume a Du- 
hului și pe el îl citează Sfântul Petru în cuvântarea din 
ziua Cincizecimii (Fapte 2, 16-17): 

«Vărsa-voi duhul Meu peste tot trupul 

Şi fiii şi fiicele voastre vor profeţi » (loil 3, 1). 

In concluzie, vedem că Duhul în Vechiul Tes- 
tament, chiar dacă nu apare încă în chip limpede ca o 
Persoană, vine de la Dumnezeu Însuşi ca Suflu al Său şi 
pătrunde înăuntrul cel mai adânc al omului, pentru a-l 
schimba, pentru a-l înnoi, a-l face în stare să asculte de 
voia lui Dumnezeu. 


CAPITOLUL IV 


DUHUL SFÂNT VESTIT 
ÎN EVANGHELII 


Si reamintim, mai întâi, cele două mari evenimente 
prin care Sfântul Duh S-a arătat în Noul Testament şi 
pe care le-am studiat în Partea şi în Partea a II-a. 


A) BUNAVESTIRE 


Îngerul Gavriil îi vestise Fecioarei Maria: «Du- 
hul Sfânt se va pogori peste tine şi puterea Celui Preaîn- 
alt te va umbri; pentru aceea şi Sfântul care se va naşte 
din tine, Fiul lui Dumnezeu se va chema» (Luca 1, 35). 
Când Duhul umbreşte Fecioara, Acela peste care se află 
EI devine prezent în ea. Or, din veşnicie EI se află peste 
Fiul (vezi Isaia 61, 1), de aceea prin lucrarea Sa, Fecioa- 
ra poartă în pântece (Isaia 7, 14) pe Fiul lui Dumnezeu: 
«Degetul Tatălui, Sfântul Duh scrie Cuvântul în cartea 
feciorelnică care este sânul Marieiy* ; şi Cuvântul, Trup 
se face, Sfântul Duh o face pe Maria Theodhochos, sălaş 
al lui Dumnezeu, înainte de a o face 7heotokos, Născă- 
toare de Dumnezeu, «Maica lui Dumnezeu». 


2 Citat din Imnul «Acatist», cântat în cinstea Fecioarei în timpul 
Postului. Acatist, etimologic, înseamnă ceea ce se ascultă în pi- 
cioare. 

B) BOTEZUL 


ȘI a mărturisit loan Botezătorul zicând: «Am vă- 
zut Duhul coborându-Se, din cer, ca un porumbel şi a 
rămas peste El» (loan 1, 32; Luca 3, 22; Marcu 1, 10; 
Matei 3, 16). lisus este Hristosul pentru că Duhul (Un- 
gerea) sălășluieşte asupra Lui şi Îl face Hristos (Unsul): 
fiind uns cu Duhul, Fiul Îl va putea da oamenilor şi chiar 
pentru a-L dărui lor, S-a făcut El Om. Acest fapt, lisus îl 
va expune în convorbirea cu samarineanca. 


C) CONVORBIREA CU SAMARINEANCA: 
DARUL LUI DUMNEZEU 


Sfântul Evanghelist loan redă convorbirea lui li- 
sus cu femeia samarineancă (4, 5-42), care este o expu- 
nere deosebit de frumoasă și de o mare bogăţie duhov- 
nicească. 

lisus a plecat din sud, din ludeea, spre nord în Ga- 
lileea. E trebuie să străbată Samaria care desparte cele 
două ținuturi. Soseşte în cetatea Sihar, «în apropierea lo- 
cului pe care Iacov l-a dat lui Iosif, fiul său». El este obo- 
sit şi se aşează lângă fântâna lui Iacob, în timp ce uceni- 
cii Săi se duc în oraş ca să cumpere merinde. Este ceasul 
al şaselea, adică la amiază, şi este foarte cald. Fântâna e 
adâncă şi apa foarte bună, dar nu e găleată. Fiecare tre- 
buie să aducă funia şi găleata sa. lisus aşteaptă”. 

Soseşte o samarineancă să scoată apă şi lisus îi 
cere să îi dea să bea. Să ne amintim că între evrei şi sa- 
marineni exista o vie animozitate, ceea ce explică răs- 
punsul femeii: «Cum Tu, care eşti iudeu, ceri să bei de la 
mine, care sunt samarineancă!» lisus îi răspunde: «Dacă 
ai fi ştiut Darul lui Dumnezeu şi Cine este Cel ce-ţi zice: 


” Un exemplu, printre altele, care arată, în mod real, că lisus — Dum- 
nezeu adevărat — este şi Om adevărat, fiindu-l sete şi foame. 

dă-Mi să beau, tu ai fi cerut de la EI, şi ţi-ar fi dat apă 
vie.» Femeia nu arată mirare față de acest răspuns cu to- 
tul minunat, dar se petrece ceva în inima ei şi modul de 
întrebare se schimbă, căci îl numeşte pe lisus «Domn». 
Ea întrebă: «De unde, dar, ai apa cea vie?» şi lisus răs- 
punde: «Oricine bea din apa aceasta va înseta iarăşi; dar 
cel ce va bea din apa pe care i-o voi da Eu se va face în el 
izvor de apă curgătoare spre viață veşnică». Samarinean- 
ca doreşte să bea această apă pentru a nu mai înseta, dar 
[isus răspunde acestei cereri printr-o poruncă ciudată: 
«Mergi şi cheamă pe bărbatul tău! Femeia descumpă- 
nită spune: «Nu am bărbat». lisus îi va spune că a avut 
cinci bărbaţi şi cel de acum nu e bărbatul ei. Ea nu se 
gândeşte să nege adevărul: «Doamne, văd că Tu ești pro- 
oroc...» ŞI, deodată, cu îndrăzneală, pune o întrebare fun- 
damentală: «Părinţii noştri s-au închinat pe acest munte, 
1ar vol ziceţi că în lerusalim este locul unde trebuie să ne 
închinăm». Răspunsul lui lisus ne face să trecem, odată 
cu femeia samarineancă, fulgerător de la controversă la 
adevărul dumnezeiesc: «...Vine ceasul când nici pe mun- 
tele acesta, nici în Ierusalim nu vă veţi închina Tatălui... 
dar, vine ceasul — şi acum este — când adevărații închină- 
tori se vor închina Tatălui în duh şi în adevăr... Duh este 
Dumnezeu şi cel ce I se închină trebuie să 1 se închine în 
duh şi-n adevăr». 


10 În această tulburătoare întâlnire dintre lisus și samarineancă există 
toate etapele iniţierii creştine: curățirea prin apa Botezului, care devi- 
ne atunci dar al Duhului, iluminarea prin recunoaşterea lui Mesia, Fiu 
al Tatălui (în momentul în care lisus vorbeşte de închinarea Tatălui, 
femeia recunoaşte în El pe Mesia) şi, în sfîrşit, unirea cu Persoana lui 
lisus. Întâlnirea de la fântână nu este oare în Biblie o imagine nupția- 
lă? (Rahela şi Iacob, Facerea 29, 9-14). Orice suflet care îl găseşte pe 
Dumnezeu intră împreună cu Hristos în cămara de nuntă, în Împărăția 
Cerurilor (cele zece fecioare), în urma acestei revelații Samarineanca 
devine martor şi mărturisitor al lui Hristos înaintea oamenilor. În Bi- 
serica Ortodoxă, samarineanca este cinstită ca o sfântă cu numele 
de Fotini, adică Luminătoarea, cea care poartă Lumina. Ea este 

Ce este această apă vie pe care lisus o făgădu- 
jeşte samarinencei? Ce este acest Dar al lui Dumnezeu 
despre care îi vorbeşte? lisus Însuşi va explica acestea în 
Templul din Ierusalim, la sărbătoarea evreiască a Cor- 
turilor!. 


D) SĂRBĂTOAREA CORTURILOR: APA VIE 
(loan 7) 

La întrebarea — ce este apa vie? — lisus răspunde 
în cursul unui dialog cu poporul ludeu. Noi sărbătorim 
acest eveniment în Miercurea ce cade la Înjumătăţirea 
timpului dintre Paşti şi Rusalii. La Liturghia din acea 
ZI se citeşte pericopa Evangheliei de la loan (7, 14) care 
începe cu aceste cuvinte: «...lar la jumătatea praznicului 
lisus S-a urcat în templu şi învăţa...». Icoana praznicu- 
lui îl arată pe lisus în mijlocul cărturarilor miraţi expli- 
cându-le Scriptura. Evreii prăznuiau sărbătoarea Cortu- 
rilor toamna: deci nu e coincidență calendaristică între 
această sărbătoare şi sărbătoarea creştină a Înjumătăţirii 
Praznicului Cincizecimii'?, dar este un raport subtil al 


sărbătorită în cea de-a cincea duminică după Paşti, în timpul pascal 
care e timpul Botezului. În Biserica Romano-catolică, Evanghelia 
samarinencii e citită în cea de-a treia duminică din Postul Mare, ca 
pregătire pentru Botezul pascal. 


i! Această sărbătoare, pentru care veneau credincioşi din toate păr- 
țile tării, avea un caracter mai mult agricol, căci se făceau rugă- 
ciuni pentru ploaie, se construiau colibe din ramuri verzi; diferite 
rituri aminteau de miracolul apei. De asemenea, se citeau profeţii 
care prevesteau izvorul ce trebuia să regenereze Sionul: «In ziua 
aceea vor izvori din Sion ape vii» (Zaharia 14, 8)— «Şi iată că de 
sub pragul Templului va curge apă spre răsărit»... (lezechiel 47, 1). 


"2 Să subliniem în trecere, cu această ocazie, că dacă se aude uneori 
spunându-se astăzi: «Ceea ce ne lipseşte este sărbătoarea», Bise- 
rica ne oferă tocmai această sărbătoare de care avem nevoie şi ne 
invită să o trăim în comuniune şi în bucurie. Citim deseori în Sfân- 

temelor acestor sărbători. Întreaga slujbă a înjumătăţirii 
Praznicului Cincizecimii este o meditaţie asupra cuvân- 
tului pe care lisus îl rosteşte, ceva mai departe, în acelaşi 
capitol al Evangheliei lui loan: «lar în ziua cea din urmă, 
ziua cea mare a sărbătorii, lisus sta între ei şi a strigat, 
zicând: dacă însetează cineva şi vine la Mine şi bea, ace- 
la este cel care crede în Mine. Precum a zis Scriptura: 
râuri de apă vie vor curge din pântecele lui!» (loan 7, 37, 
39). Chiar prin aceste cuvinte, începe citirea Evangheli- 
ei în ziua Cincizecimii. Nici o îndoială nu este posibilă 
asupra înţelesului ce trebuie dat acestei «ape vii», pen- 
tru că Sfântul loan explică îndată: «lar aceasta a zis-o 
despre Duhul pe care aveau să-L primească cei ce cred 
în El». Apa vie, darul lui Dumnezeu, este, deci, Sfântul 
Duh. Duhul Care odihneşte asupra Fiului, Fiul Îl dă oa- 
menilor!?. Fiul lui Dumnezeu S-a făcut Om pentru a da 
fraților Săi Duhul: 


ta Scriptură: «A fost o sărbătoare», sau «Sărbătoarea s-a apropiat». 
Fiecare sărbătoare, ca un punct de reper, ne aminteşte momentul 
liturgic pe care-l trăim. Ascultaţi corul bisericii şi citirile şi veţi şti 
despre care sărbătoare e vorba şi ce vesteşte ea! 

15 Petru din Antiohia, scriind lui Mihail Cerularie, în momentul 
controversei sale cu cardinalul Humbert, de la mijlocul secolului 
al XI-lea, care avea să ducă la ruptura dintre Roma şi Constantin- 
opol, observa că;latinii confundaseră acest dar, această trimitere a 
Sfântului Duh, care este lucrarea Tatălui şi a Fiului — (fiindcă lisus 
spusese: Eu Vă voi trimite de la Tatăl pe Duhul Adevărului...) — cu 
Purcederea Sfântului Duh Care «din Tatăl purcede» (şi nicidecum 
din Tatăl şi din Fiul, în latineşte «Filioque»). În primul caz, este 
vorba de trimiterea Sfântului Duh în lume, iar în al doilea, este 
vorba de originea veşnică a Persoanei Însăşi a Sfântului Duh Care, 
ca şi Fiul, Îşi primeşte Fiinţa de la Tatăl, Izvor unic al Dumnezeieş- 
tii Treimi. Această adăugire a cuvântului «Filioque» (qui ex Patre 
Filiogue procedit) constituie singura deosebire între Crezul măr- 
turisit de Biserica romano-catolică şi acela mărturisit începând de 
la Sinoadele ecumenice de la Niceea (325) şi de la Constantinopol 
(381) de către Ortodocşi (Cf. loan 15, 26). 

lisus dăruieşte pe Dumnezeu oamenilor, de ace- 
ea în Troparul Înjumătăţirii Praznicului Cincizecimii ne 
rugăm: «Înjumătăţindu-se Praznicul, sufletul meu cel 
însetat adapă-l cu apele dreptei cinstiri de Dumnezeu, 
Mântuitorule, că tuturor ai strigat: Cel însetat să vină 
la Mine şi să bea. Izvorule al vieții noastre, Hristoase 
Dumnezeule, slavă Ţie». 

Acest tropar exprimă setea esenţială a omului, 
întreaga «Iconomie a Fiului», adică toate marile eveni- 
mente mântuitoare ale regenerării noastre în Hristos: În- 
truparea, Botezul, Schimbarea la Faţă, Patimile, Crucea, 
Învierea, Înălţarea vor avea ca scop potolirea însetării 
noastre, pregătind astfel venirea Sfântului Duh la Cinci- 
zecime: Acesta ne aduce cu adevărat fiecăruia dintre noi, 
în Biserică, tot ceea ce Hristos a primit pentru noi de la 
Tatăl în fiecare etapă a vieţii Lui pământeşti; lisus Însuşi 
va spune: «Din al Meu va lua şi vă va vesti» (loan 16, 
14-15). Astfel se descoperă legătura care uneşte lucrarea 
lui Hristos cu venirea Duhului: Ceea ce Hristos a dobân- 
dit, Duhul ne împărtăşeşte nouă. 


CAPITOLUL V 


ANTI-CINCIZECIMEA: 
TURNUL BABEL 


| E Agia a înţelege întreaga importanţă a ceea ce Sfân- 
tul Duh va aduce oamenilor în ziua Cincizecimii, 
trebuie să ne dăm seama de dezorientarea lumii: ea ne 
apare lipsită de sens şi dezordonată asemenea bucăţilor 
împrăştiate ale unui puzzle uriaş a cărui imagine şi sens 
nu se mai pot discerne, căci unitatea lui a fost sfărâma- 
tă. Revelația biblică ne explică această sfărâmare a unui 
univers pe care Creatorul îl făcuse cosmos — cuvânt gre- 
cesc care înseamnă ordine, armonie înainte de a însemna 
şi univers — printr-o povestire — care nu se situează în- 
tr-o cronologie istorică, dar care exprimă un adevăr mai 
adânc, căci ilustrează cauzele dezordinii lumi şi merge 
până la rădăcina lor. Este vorba despre istoria Turnului 
Babel (Facere 11). 

«In vremea aceea era pe tot pământul o singură 
limbă şi un singur grai la toţi...». Oamenii se deplasau 
mereu în căutarea hranei lor şi astfel au ajuns la o câm- 
pie, câmpia Sinaar in Mesopotamia (astăzi în Irak), care 
prin abundența bogăției sale naturale — mari plantații de 
palmieri pe malul apei (Tigrul şi Eufratul) le asigura o 
viață liniştită. Ei hotărâseră să se aşeze aici, or, acest 
pământ, această apă şi acest soare le aduceau totodată 


A 

descoperirea cărămizilor: «Haidem să facem cărămizi şi 
să le ardem cu foc» (Facerea 11, 3). sau să le uscam la 
soare; ținutul le oferea şi un alt material, bitumul, smoa- 
la, pe scurt, tot ce era trebuincios pentru a ridica clădiri 
frumoase şi a construi un oraş frumos: acesta va fi Ba- 
bel sau Babilon, care va deveni, la sfârşitul celui de al 
III mileniu î. Hr., unul dintre cele mai mari centre ale 
civilizației. Locuitorii săi aveau un înalt nivel de cultu- 
ră şi erau mândri de cunoştinţele lor tehnice. Grădinile 
suspendate ale Babilonului vor fi una dintre cele şapte 
minuni ale lumii. Mândri de ştiinţa lor, siguri pe ei înşişi, 
se gândeau că vor fi capabili prin ei înşişi, să ajungă până 
la cer. Porniră, aşadar, să construiască «un turn al cărui 
vârf să ajungă la cer»...«Să ne facem un nume», îşi spu- 
neau ei (« Numele» reprezintă faima, autoritatea), pentru 
a dobândi o putere dumnezeiască, ce ne va permite să 
stăpânim pământul. Ei nu mai aveau nevoie de Dumne- 
zeu. Ei se credeau tot atât de puternici ca şi Dumnezeu, 
aveau Ştiinţă, ÎI înlocuiseră pe Dumnezeu cu propria lor 
faimă. 

Dumnezeu zâmbi: «Și a zis Domnul: lată, toţi 
sunt de un neam şi o limbă şi iată ce s-au apucat să facă 
şi nu se vor opri de la ceea ce şi-au pus în gând să facă! 
Haidem, dar să Ne pogorâm şi să amestecăm limbile lor, 
ca să nu se mai înţeleagă unul cu altul» (Facere 11, 6-7). 
Oamenii «au încetat de a mai zidi cetatea» şi «i-a îm- 
prăştiat Domnul de acolo în tot pământul»; astfel, apoi i 
s-a dat numele oraşului Babel (de la Ba/a/ = a amesteca, a 
încurca, poreclă ironică a Babilonului, care înseamnă în 
realitate «poartă a zeilor»). «Pentru că acolo a amestecat 
Domnul limbile a tot pământul şi de acolo i-a împrăștiat 
Domnul pe toată fața pământului» (Facere 11, 9). 

Astfel ne găsim împrăştiați în lume, separați unii 
de ceilalți; nimeni nu se mai înţelege; rase şi naţiuni, cla- 
se sociale şi ideologii, se urăsc, se combat şi se distrug 

unele pe altele. Până şi în sânul familiei este dezbina- 
re: soț şi soție, părinţi şi copii, au adesea impresia că o 
barieră se ridică între ei. Fiecare se închide în egoismul 
său: «Nu sunt înţeles!» (încerci tu oare să întelegi pe cel- 
lalți?). Alcool, droguri, orgii, psihoze ale maselor... Tot 
atâtea mijloace artificiale, prin care omul caută să iasă 
din izolare, să sfărâme acest zid care îi înrobeşte persoa- 
na: sforțări zadarnice care nu ajung decât la o disperare 
şi mai neagră. Societatea e ca o roată căreia i s-a scos 
osia: spiţele s-au spart şi roata nu se mai învârteşte. Ni- 
mic nu mai merge. Fără Creator, Care este osia societăţii, 
oamenii nu mai pot nici să comunice între ei, nici să se 
integreze în creaţie: orgoliul babilonic a sfărâmat uni- 
tatea oamenilor şi armonia lumii; mediul înconjurător 
poluat e târât de om în căderea sa. 

Dacă omul s-a despărțit astfel de Dumnezeu, 
Acesta, deşi îl face pe om să-şi vadă toate consecințele 
orgoliului şi ale egoismului său şi îl lasă să se afunde 
până în fundul prăpastiei sale şi al mizeriei sale, nu l-a 
părăsit: El a început să creeze din nou lumea căzută, a 
început o «nouă creaţie» care se face, dacă putem spune 
aşa, în doi timpi: 

]. Dumnezeu a trimis pe Fiul Său, care făcându- 
se Om prin Intrupare, ţintuind pe Cruce păcatele, viciile 
omului căzut, reînviind firea omenească veche, ridicând- 
o până la cer prin Înălţarea Sa, a creat un om nou, Noul 
Adam, lisus Hristos, Dumnezeu şi Om. 

2. Pentru ca fiecare dintre noi şi toți oamenii îm- 
preună să ne putem altoi pe Acest Om nou şi «să ajun- 
gem toți la starea bărbatului desăvârşit, la măsura vârstei 
deplinătăţii lui Hristos» (Efeseni 4, 13), El trimite pe 
Sfântul Duh: aceasta este Cincizecimea. 


CAPITOLUL VI 


CINCIZECIMEA 


ra a cincizecea zi (în lb. greacă: pentikosti) după 
Paştele evreiesc, dar şi a cincizecea zi după Învierea 
lui lisus Hristos, Domnul nostru. 

Era ziua în care evreii comemorau, printr-un 
praznic festiv primirea Tablelor Legii de către Moise pe 
muntele Sinai; astfel Ierusalimul era plin de evrei străini 
veniţi la sărbătoare din toate părțile lumii cunoscute pe 
atunci, aşa-numita «Diaspora». 

Câteva zile mai înainte, ucenicii «strânşi în număr 
de vreo sută douăzeci persoane» în jurul Apostolilor şi al 
Maicii Domnului, procedaseră, la propunerea lui: Petru, 
la înlocuirea lui luda prin alegerea unui al doisprezecelea 
Apostol: fuseseră prezentaţi doi ucenici — lustus şi Ma- 
tia — care însoțiseră pe Apostoli din momentul botezului 
lui loan, până în ziua Înălţării şi care, puteau aşadar să 
fie martori ai Învierii Sale; după ce s-au rugat pentru ca 
Domnul «să arate pe care din cei doi îl alesese», s-a tras 
la sorţi şi a ieşit Matia. 

Aceşti ucenici aşteptau la Ierusalim cum le po- 
runcise lisus, venirea «Mângâietorului» pe care lisus 
li-L făgăduise înainte de Înălțarea Sa. Aşteptarea-i um- 
plea de o de radioasă speranţă. Ei aveau să cunoască, în 
sfârşit, pe Cel despre Care lisus le spusese: «Vă este de 

folos ca să Mă duc Eu, căci dacă nu Mă voi duce, Mân- 
gâietorul nu va veni la voi, iar dacă Mă voi duce, îl voi 
trimite la voi» (loan 16, 7). Întrucât Iisus plecase, şi de 
acum înainte era aşezat la dreapta Tatălui (Marcu 16, 19) 
avea să-şi țină făgăduinţa. 

Aşadar, în ziua în care Moise le-a dat Legea, lisus 
a venit să li-l dea pe Sfântul Duh, pentru că «Legea prin 
Moise s-a dat, iar Harul şi Adevărul au venit prin lisus 
Hristos (loan 1, 17). 

ŞI când a sosit ziua Cincizecimii, erau toți împre- 
ună în acelaşi loc. Şi din cer, s-a făcut un vuiet, ca de su- 
flare de vânt ce vine repede, şi a umplut toată casa unde 
şedeau ei. Și li s-au arătat împărțite limbi ca de foc şi au 
şezut pe fiecare dintre ei. Şi s-au umplut toţi de Duhul 
Sfânt şi au început să vorbească în alte limbi, precum le 
dădea lor Duhul a grăi. Şi erau la Ierusalim locuitori iu- 
dei, bărbaţi cucernici, din toate neamurile care sunt sub 
cer. Și iscându-se vuietul acela, s-a adunat mulțimea și 
s-a tulburat, căci fiecare îi auzea pe ei vorbind în limba 
sa. Şi erau uimiţi toți şi se minunau zicând: «lată, nu 
sunt aceştia care vorbesc toți galileieni? Şi cum auzim 
noi fiecare limba noastră în care ne-am născut... ludei și 
prozeliţi, cretani şi arabi îi auzim pe ei vorbind în limbile 
noastre despre faptele minunate ale lui Dumnezeu!». Şi 
toţi erau uimiţi şi nu se dumireau, zicând unul către altul: 
«Ce va să fie aceasta?» lar alţii, batjocorindu-i, ziceau că 
«sunt plini de must!» Şi stând Petru cu cei unsprezece, 
a ridicat glasul şi le-a vorbit: «Bărbaţi iudei, şi toți care 
locuiţi în Ierusalim, aceasta să vă fie cunoscut şi luaţi 
în urechi cuvintele mele; că aceştia nu sunt beţi, cum 
vi se pare vouă, căci este al treilea ceas din zi (ora nouă 
dimineaţa). Şi, aceasta este ceea ce s-a spus de proorocul 
Ioil: „lar în zilele din urmă, zice Domnul, voi turna din 
Duhul Meu peste tot trupul... Şi minuni voi face înainte 
de a veni ziua Domnului cea mare și strălucită şi tot cel 

ce va chema numele Domnului se va mântui» (Faptele 
Apostolilor 2, 1-8; 11-17; 19-21). 

Și Petru preamăreşte Numele lui lisus din Naza- 
ret: «Pe Acesta... voi L-aţi luat şi pironindu-L, prin mâi- 
nile celor fără de lege (romanii), L-aţi omorât. Pe Care 
Dumnezeu L-a înviat, dezlegând durerile morţii (textual, 
din «Hades»)... David, mai înainte văzând, a vorbit des- 
pre Învierea lui Hristos (Psalmul 15): că n-a fost lăsat 
în iad sufletul Lui şi nici Trupul Lui n-a văzut putrezi- 
ciunea. Dumnezeu a înviat pe Acest lisus, Căruia noi 
toți Ii suntem martori. Deci înălțându-Se prin dreapta 
lui Dumnezeu şi primind de la Tatăl făgăduinţa Duhului 
Sfânt, L-a revărsat peste Acesta, cum vedeţi şi auziţi voi. 
Cu siguranţă să ştie toată casa lui Israel că Dumnezeu, pe 
Acest lisus pe Care voi L-aţi răstignit, L-a făcut Domn 
şi Hristos... Pocăiţi-vă şi să se boteze fiecare dintre voi în 
numele lui lisus Hristos, spre iertarea păcatelor voastre, 
şi veți primi darul Duhului Sfânt. Căci vouă vă este dată 
făgăduinţa şi copiilor voştri şi tuturor celor de departe» 
„„«Deci cei ce au primit cuvântul lui s-au botezat şi în 
ziua aceea s-au adăugat ca la trei mii de suflete» (Faptele 
Apostolilor 2, 22-24; 31-32, 36, 38-39, 41). 

Aceasta e descrierea Cincizecimii pe care ne-o 
face Sfântul Evanghelist Luca în capitolul 2 din Faptele 
Apostolilor şi pe care noi o preamărim plini de recunoş- 
tință, cântând Troparul Cincizecimii: 

«Bine eşti cuvântat, Hristoase, Dumnezeul nos- 
tru, Cel ce prea înţelepţi pe pescari ai arătat, trimiţându- 
le lor Duhul Cel Preasfânt, şi printr-înşii lumea ai vânat, 
lubitorule de oameni, slavă Ţie». 

Această relatare ne face, fără îndoială, să ne pu- 
nem câteva întrebări care ne vor îngădui să adâncim şi să 
medităm asupra textului biblic. 


Copilul: Intr-adevăr, am mai multe întrebări. Mai în- 

tâi, de ce Sfântul Duh a luat înfăţişarea unor «limbi de foc»? 

Bătrânul: Cu limba vorbim; limba de foc reprezintă, 
oarecum, limba lui Dumnezeu: ucenicul asupra căruia ea se 
aşează va vesti Cuvântul lui Dumnezeu. El devine purtătorul 
acestui Cuvânt după pogorârea Duhului. De aceea Petru înce- 
pe îndată să vestească Învierea lui Hristos, în timp ce ceilalți 
«făceau cunoscute binefacerile lui Dumnezeu». 

Copilul: De ce se spune că «limbile se împărțeau şi 
au şezut pe fiecare dintre ei»? 

Bătrânul: Darul Sfântului Duh este personal, adică e 
primit personal de fiecare dintre ucenici. Şi totuşi, nu este de- 
cât Un Singur Duh Sfânt. Este Acelaşi Foc dumnezeiesc care 
coboară asupra tuturor (aminteşte-ţi de focul din cer care, în 
timpul proorocului Ilie a coborât pe jertfa sa), dar El se îm- 
parte pentru a arăta că fiecare primeşte acest Unic Duh. 

Copilul: Şi la Babel limbile au fost împărțite? 

Bătrânul: Exact! Ceea ce se petrece la Rusalii este 
tocmai contrariul a ceea ce se petrecuse la Babel. 

La Babel, din trufie, limbile oamenilor s-au împărţit, 
aşa fel că ei nu se mai înţeleg şi sunt ei înşişi divizați, separați, 
împrăştiaţi. 

La Cincizecime, Darul lui Dumnezeu este Cel ce se 
împarte pentru a se revărsa asupra fiecăruia şi a-i reuni pe 
toți: de acum înainte, oamenii care au primit Duhul Sfânt 
vestesc toţi acelaşi Cuvânt, Cuvântul lui Dumnezeu, şi se fac 
înțeleşi de toţi oamenii pentru că vorbesc toate limbile. Bari- 
erele lingvistice sunt depăşite prin Cuvântul Unic al lui Dum- 
nezeu, devenit înțeles tuturor chiar prin acest dar al limbilor. 
Ceea ce explică condacul'* Cincizecimii: «Când S-a pogorât 
amestecând limbile, despărțit-a neamurile Cel Preaînalt; iar 
când a împărţit limbi de foc întru Unire, pe toți i-a chemat 
într-un glas slăvind pe Duhul Sfânt». 

Copilul: De ce limbile de foc nu au coborât asupra 
tuturor oamenilor, ci numai asupra ucenicilor? 

Bătrânul: Ele au coborât asupra acelora pe care lisus 


4 Kontakion: cântare mică (kontos = scurt, în lb. greacă) cântată 
după cea de a şasea Odă a Utreniei şi în timpul Intrării Mici a Sfin- 
tei Liturghii, care rezumă semnificaţia sărbătorii. 

îl pregătise să primească Sfântul Duh, asupra acelora care 
erau o singură inimă (versetul 14) prin credinţa în Domnul 
lisus Cel Înviat; trebuie să creadă în Cel ce dăruieşte pentru 
a primi darul. Duhul nu S-a pogorât asupra lumii — «Duhul 
Adevărului, pe care lumea nu poate să-L primească, pentru 
că nu-L vede şi nici nu-L cunoaşte» (loan 14, 17) — Ela co- 
borât asupra celor pe care Domnul lisus îi adunase, deoarece 
crezuseră în E. El S-a pogorât asupra Bisericii. Dar personal, 
desigur, pe care îl primeşte fiecare, când toţi sunt împreună 
— Şt, într-adevăr, «în ziua Cincizecimii erau toți împreună în 
acelaşi loc» (Faptele Apostolilor 2, 1); ei suferă o schimbare 
radicală: brusc iau cunoştinţă despre Cuvântul lui Dumnezeu 
pus în inima lor şi încep a răspândi, în toate limbile, măreţiile 
lui Dumnezeu. Petru începe cuvântarea sa, vestind cu îndrăz- 
neală Învierea Celui Răstignit, chiar răstignitorilor Lui! 

Cincizecimea îşi continuă lucrarea. Revărsarea Sfân- 
tului Duh se perpetuează, sfinţind pe martorii Învierii lui 
Hristos şi aceasta până la sfârşitul veacurilor, cum mărturi- 
seşte Sfântul Simeon Noul Teolog (sec. X): 

«Am auzit de la un preot-călugăr cu care mi-am îm- 
părtăşit gândurile cum că el niciodată nu luase parte la Sfânta 
Liturghie fără să-L fi văzut pe Sfântul Duh, precum îl văzuse 
atunci când mitropolitul a rostit asupra lui rugăciunea de sfin- 
țire şi când Cartea Sfânta i-a fost pusă pe cap. L-am întrebat 
cum îl văzuse, în ce chip? El spuse: «Nedefinit şi fără formă, 
dar ca o lumină». Şi când am văzut aceasta, adică ceea ce nu 
mai văzusem, mi-am zis: «Ce ar putea să fie aceasta?» Atunci, 
tainic, dar cu o voce clară, îmi zise: «Eu aşa cobor asupra tu- 
turor Profeţilor şi Apostolilor ca şi asupra tuturor aleşilor lui 
Dumnezeu şi a Sfinţilor; căci Eu sunt Sfântul Duh»5. 

Această Adunare a martorilor Învierii lui Hristos, 
aceşti aleşi de acum ai lui Dumnezeu, pe care îi sfinţeşte şi-i 
binecuvântează Sfântul Duh, este ceea ce numim Biserica şi 
fiecare dintre noi este chemat a fi unul dintre aceşti aleşi. Bi- 
serica este Cincizecimea care lucrează neîncetat!S. 


15 Sf. Simeon Noul Teolog, Predica 184, Sermons, Tomul II, pp. 
569-570. 


16 Biserică, în greacă Ek/lesia, înseamnă adunarea celor chemaţi. 


CAPITOLUL VII 


BISERICA 


A) CE NU ESTE BISERICA 


Copilul: Eu mă gândeam că Biserica este doar casa 
lui Dumnezeu. 

Bătrânul: Nu. Casa lui Dumnezeu (în limba greacă 
„naos” vine de la cuvântul „navs” = corabie) este clădirea 
sau templul care cuprinde în lăuntrul lui Biserica. O clădire 
e construită din pietre şi pietrele sunt lucruri, dar Biserica se 
compune din bărbaţi şi femei, dar şi din îngeri, din «pietre 
vii» cum ne spune Simon-Petru (1 Petru 2, 5): El era cu totul 
îndreptățit să ne spună, tocmai el, căruia Domnul îi dăduse 
numele simbolic de «Petru», după ce Simon I-a spus lui lisus: 
«Tu eşti Hristosul, Fiul lui Dumnezeu celui viu» (Matei 16, 
6), lisus îi cere să devină «Piatră vie», sprijinită pe «Piatra 
din capul unghiului», care este Hristos Însuşi (1 Petru 2, 6-7). 
lisus, aşadar, îi spusese: «Tu eşti Petru şi pe această piatră 
(adică, pe tine care Mă recunoşti ca Hristos şi Fiu al lui Dum- 
nezeu), voi zidi Biserica Mea» (Matei 16, 18), Biserică ce va 
fi, prin urmare, construită din toate pietrele vii care au urmat 
exemplul lui Simon Petru crezând că lisus este Hristos, Fiul 
lui Dumnezeu. 

Copilul: Acum înţeleg; Biserica este totalitatea Apos- 
tolilor, Episcopilor şi Preoţilor care continuă lucrarea lui 
Hristos. 

Bătrânul: Ba nu! Un episcop nu este episcop, decât 
dacă are o episcopie. El nu poate fi episcop pentru sine, după 
cum un cap nu poate exista fără trupul său; la fel, un preot 

trebuie să fie în slujirea unei parohii sau mănăstiri. Un tată nu 
e tată decât dacă este tatăl unor copii. 


B) CE ESTE BISERICA 


Biserica este adunarea tuturor ucenicilor Domnului 
fie ei încă pe pământ sau deja plecaţi în casa Tatălui — adunaţi 
în jurul Învățătorului. De altfel, termenul Biserică este deri- 
vat din cuvântul grecesc ekklesia folosit de anticii atenieni 
spre a desemna adunarea cetăţenilor. 

Copilul: Dar, fiindcă Învățătorul S-a urcat la cer, cum 
pot ucenicii Lui de pe pământ să fie adunaţi în jurul Lui? 

Bătrânul: Acolo unde este Sfântul Duh este şi Fiul); 
oare ai şi uitat făgăduinţa Mântuitorului Hristos la Înălţarea 
Sa: «Voi fi cu voi până la sfârşitul veacurilor»? Dar cum este 
EI cu noi? Prin Duhul Său Cel Sfânt, căci Acesta cum am mai 
spus-o «ne aduce aminte despre tot ce ne-a spus lisus» (loan 
14, 26), «ne împărtăşeşte» din tot ce este în lisus (loan 16, 15) 
şi «mărturiseşte despre EL» (loan 15, 26). Sfântul Duh ÎI face 
prezent pe Hristos. Când Duhul S-a pogorât peste Adunarea 
credincioşilor în ziua Cincizecimii, această Adunare a deve- 
nit locul prezenţei Cuvântului, a devenit Biserica. 

Copilul: Aş vrea să-mi explici mai bine asta! 

Bătrânul: Cincizecimea este ca Bunavestire şi Bise- 
rica este ca Fecioara Maria. 

Copilul: Cum aşa? 

Bătrânul: În ziua Buneivestiri «prin lucrarea Sfân- 
tului Duh» (Matei 1, 18), «Cuvântul S-a făcut Trup» (loan 
1, 14) în pântecele Fecioarei Maria şi lisus a fost zămislit în 
chip minunat. 

În ziua Cincizecimii, prin lucrarea Aceluiaşi Duh 
Sfânt, Care S-a pogorât în chip de limbi de foc, limbile fiind 
date pentru a vorbi, Acelaşi Cuvânt vine să sălăşluiască în sâ- 
nul Bisericii şi Biserica începe să vorbească despre Cuvântul 
lui Dumnezeu, să vestească Invierea: Biserica poartă Cuvân- 
tul şi vesteşte Cuvântul, aşa precum Fecioara L-a purtat şi 
L-a născut. Şi acest cuvânt este o Persoană, Logosul, Verbul, 
este Dumnezeu Care ne grăieşte, este Fiul prezent în Biserică, 

aşa cum a fost prezent în pântecele Fecioarei? 

In acest mod, începând de la Cincizecime, Sfântul 
Duh face Biserica, adică transformă o adunare de credincioşi 
într-un loc al prezenţei lui Hristos Cel Înviat. «Adevăr vă 
spun vouă, că unde sunt doi sau trei adunaţi in numele Meu, 
acolo sunt şi Eu în mijlocul lor» (Matei 18, 20). 

«Acolo unde este Biserica, este şi Duhul lui Dumne- 
zeu şi acolo unde este Duhul lui Dumnezeu este Biserica şi 
tot harul Său» (Sfântul Irineu al Lyonului). 

«Biserica este un întreg, cu toate că se extinde până 
departe într-o mulțime de biserici, care devin tot mai nume- 
roase pe măsură ce rodesc. Sunt multe biserici şi totuşi este 
numai o Biserică» (Sfântul Ciprian al Cartaginei). 

«Un om nu-L poate avea pe Dumnezeu de Tată, dacă 
nu are Biserica de Mamă» (Sfântul Ciprian al Cartaginei). 

«Biserica este mai mare decât pământul şi cerul, este 
o lume nouă având drept soare pe Hristos» (Sfântul Ambrozie 
al Milanului). 

«Trupul lui Hristos, cu care credincioşii sunt uniţi 
prin Botez, este rădăcina învierii şi mântuirii noastre» (Sfân- 
tul Atanasie al Alexandriei). 

«Biserica este raiul pământesc în care Dumnezeul 
cerului sălăşluieşte şi se mişcă» (Gherman al Constantino- 
polului). 

«Biserica (...) este o imensă fereastră prin care pătrun- 
de Soarele dreptăţii în lumea întunericului» (Sfântul Nicolae 
Cabasila). 

«Numai Biserica este din cer» (Homiakov). 

«Biserica lui Hristos nu este instituție, este o viață 
nouă cu Hristos şi în Hristos, călăuzită de Duhul Sfânt» (Pă- 
rintele Serghei Bulgakov). 

«Biserica este centrul universului, locul unde se hotă- 
răşte destinul său» (Vladimir Lossky). 

«În opacitatea lumii căzute, Biserica este lumina 
adusă de Crucea biruitoare şi în această lumină treimică nu 
încetează a revărsa harul şi strălucirea Învierii» (Olivier CIE- 
ment). 

«Biserica este intrarea în viața înnoitoare a lui Hris- 

tos, comuniunea cu viața veşnică» (Părintele Alexandru Sch- 
memann). 

«Biserica este imaginea şi semnul Împărăției lui 
Dumnezeu, pentru că Împărăția începe a se realiza, a creşte 
ca un germene, ca un aluat» (Ignatie Hazim, Patriarhul An- 
tiohiei). 


C) BISERICA AŞA CUM PARE ŞI CUM 
AR TREBUI SA FIE 


Copilul: Toate acestea sunt foarte frumoase, dar eu 
când merg la biserică întâlnesc oameni, care după ce şi-au 
făcut semnul crucii de nenumărate ori, vorbesc de rău pe 
vecinii lor; iar când părinţii mei vorbesc despre Biserică, de 
multe or: povestesc despre preoţi că se ceartă între ei. Atunci 
unde este Sfântul Duh, cum putem crede că Hristos este viu 
în mijlocul lor, în mijlocul acestor fățarnici? 

Bătrânul: Dacă ai fi fost de faţă la Ierusalim în Vi- 
nerea Mare, când Pilat a arătat mulțimii pe Hristos, plin de 
sânge şi de scuipat, ai fi zis că este desfigurat: «Mulţi s-au în- 
spăimântat de Ei, aşa schimonosită îi era înfăţişarea şi chipul 
Lui atât de fără asemănare cu oamenii...Dispreţuit era.. Unul 
înaintea căruia să-ți acoperi faţa...» (Isaia 52, 14;53, 3); astfel 
îl descria Isaia, mai înainte văzându-L, pe Mesia în suferință. 
EI purta pe fața Sa toată desfigurarea lumii şi totuşi era EI, 
Hristosul, Unicul Sfânt. Ei bine, la fel este şi cu Biserica Sa. 
Ea este desfigurată de toate nelegiuirile, de toate crimele, de 
toate păcatele oamenilor care o compun, inclusiv tu şi eu; şi 
cu toate acestea în ea se ascunde Hristos, asupra ei se odih- 
neşte Duhul. Biserica este «Emanuel», adică «Dumnezeu este 
cu noi», Dumnezeu Care primeşte să fie prezent în mijlocul 
păcătoşilor, al vameşilor, al desfrânatelor. «Nu cei sănătoşi, 
ci cei bolnavi au nevoie de doctor», spunea Domnul, când era 
criticat că se aşează la masă cu vameşii. 

Copilul: Eu cred în Dumnezeu, cred în lisus Hristos 
dar nu cred în Biserică. 

Bătrânul: Atunci, îl alungi pe Dumnezeu în cer. 
Dumnezeul creştinilor este Dumnezeu făcut Om, Dumnezeu 

printre noi, Dumnezeu Care se ascunde în mijlocul păcătoşilor 
ca să-i vindece; Dumnezeu Care lucrează şi se face cunoscut 
chiar prin aceia pe care a venit să-i mântuiască şi care nu în- 
cetează de a-L caricaturiza; în mijlocul cărora El face, totuşi, 
să răsune Cuvântul Său, şi prin Care îşi dezvăluie Iubirea Sa. 
Dumnezeu este Cel din ieslea Betleemului, Dumnezeu este 
Cel răstignit între doi tâlhari — «Cu cei făcători de rele a fost 
numărat» (Isaia 53, 12), condamnat printre cei condamnați. 
Dacă nu poţi să- L recunoşti pe Cel Sfânt ascuns între păcăto- 
şii Bisericii Sale şi în ruşinea ori dezonoarea Patimilor Sale, 
nu-L vei putea întâlni în Slava Venirii Sale cea de-a doua. 

Când spunem în Crez: «Cred într-una Sfântă, soborni- 
cească şi apostolească Biserică», nu în ceea ce se vede credem. 
Un istoric sau sociolog necredincios, când studiază Biserica, nu 
are nevoie de credinţă. Ceea ce se vede nu are nevoie de credin- 
ță. «Pentru că M-ai văzut, ai crezut. Fericiți cei ce n-au văzut 
şi au crezut» (loan 20, 29). Fotografia care reproduce aparența 
Bisericii într-un anume loc şi într-o anume epocă nu constituie 
adevărata sa fiinţă şi nu putem să o definim. 

Ceea ce este obiect de credință, acel ceva în care cre- 
dem, este un cuvânt sau o făgăduinţă a lui Dumnezeu. Ceea 
ce defineşte Biserica este Cuvântul creator al Domnului lisus 
Hristos şi puterea sfințitoare a Duhului care împlineşte acest 
Cuvânt. lată de ce Biserica este Sfântă în pofida păcatelor 
membrilor săi. 

Trebuie să înțelegem bine că ființa făpturilor o con- 
stituie Cuvântul Creatorului. Când Dumnezeu porunceşte, 
lucrurile sunt (de exemplu: «Să fie lumină şi a fost lumină»). 
De unde şi această frază sugestivă din slujba înmormântării: 
«Cel ce cu mâna dintru neființă m-ai zidit şi cu chipul Tău cel 
dumnezeiesc m-ai cinstit...» Filaret al Moscovei, citat de G. 
Florovsky, exprimă minunat această gândire: «Făpturile sunt 
aşezate pe cuvântul creator al lui Dumnezeu ca pe un pod de 
diamant... sub prăpastia infinitului dumnezeiesc, mai presus 
de prăpastia propriului lor neant». Ceea ce constituie pro- 


7 Georges Florovsky, Les voies de la theologie russe, 1937, în lb 
rusă, citat de V. Lossky, în Theologie mystique de L'Eglise d'Orient, 
Paris, Aubier, 1944, p. 88. 

funzimea fiinţei omului este planul lui Dumnezeu pentru el, 
e vocaţia sa: un om este cu adevărat el însuşi, atunci când îm- 
plineşte planul lui Dumnezeu. Când lisus îi dă lui Simon, fiul 
lui lona, numele de Petru, El îi spune ceea ce vrea ca acesta 
să devină: chemarea sa îi defineşte ființa. Tu eşti cu adevărat 
ceea ce Dumnezeu vrea ca tu să devii. Nu fotografia luată în 
timpul construcţiei clădirii, când îi lipsesc acoperişul, unii 
pereți, o defineşte, ci planul celui care a conceput clădirea. La 
fel este şi cu Biserica: ceea ce o defineşte şi ceea ce constituie 
fiinţa sa adevărată, este ceea ce Dumnezeu o cheamă să devi- 
nă. În cursul istoriei Bisericii, răutăţile şi păcatele oamenilor 
ei trec, rămâne Cuvântul lui Dumnezeu, care nu încetează 
a se face auzit în slujbe şi predici. Dincolo de mediocritatea 
omenească a membrilor Bisericii, Cuvântul lui Dumnezeu ră- 
mâne elementul permanent în viaţa Bisericii, El fiind Acela 
care o informează, o formează, condiţionându-i dezvoltarea. 
Asta o spune Dumnezeu Însuşi prin gura proorocului Isaia: 
«Precum se pogoară ploaia şi zăpada din cer şi nu se mai în- 
toarce până nu adapă pământul şi face să răsară şi să rodeas- 
că sămânţa semănătorului şi pâinea spre mâncare, aşa va fi 
cuvântul Meu care iese din gura Mea; el nu se întoarce către 
Mine fără să dea rod, fără a face voia Mea şi îşi împlineşte 
rostul lui (Isaia 55, 10-11). 

Pentru a şti ce este cu adevărat Biserica, trebuie, nu 
doar să descriem ceea ce ea pare a fi într-o anume parohie, 
într-o eparhie sau într-o țară, într-o epocă ori alta, ci să stu- 
diem ceea ce Dumnezeu, Creatorul ei, a spus despre ea. Intr- 
adevăr, prin lucrarea permanentă a Duhului Sfânt şi în pofida 
obstacolelor pe care păcatele oamenilor le ridică periodic, 
întârziind realizarea planului divin, Cuvântul lui Dumnezeu 
nu încetează nicicând să fie creator şi să împlinească ceea ce 
spune Dumnezeu. Sfinţii pe care noi îi sărbătorim în Dumini- 
ca de după Rusalii sunt lanțul de aur care manifestă eficacita- 
tea acestui Cuvânt viu» (Isaia 55, 10-11). 

Cuvântul lui Dumnezeu cheamă Biserica să devină: 

1. Mireasa lu: Hristos 

2. Trupul lui Hristos. 

D) BISERICA, MIREASA LUI HRISTOS 


Legătura cvasi conjugală care uneşte pe Dumne- 
zeu cu poporul Său, voinţa lui Dumnezeu de a face din 
Biserică Mireasa lui Hristos, se exprimă de la un capăt 
la celălalt al Bibliei. 


1. În Vechiul Testament, Dumnezeu se prezintă ca lo- 
godnicul poporului său 

Această temă a fost dezvoltată mai ales de proo- 
rocul Osea; este vorba de relaţiile care unesc pe Dum- 
nezeu cu Israel şi care anunţă şi pregătesc pe cele care 
vor uni pe Hristos cu Biserica. Sfântul Apostol Pavel, 
într-adevăr, subliniază continuitatea între «Israelul după 
trup» (| Corinteni 10, 18) şi «Israelul lui Dumnezeu» 
(Galateni 6, 16). 

Ascultaţi, aşadar, cum se exprimă iubirea nemăr- 
ginită a lui Dumnezeu pentru poporul său, prin gura 
proorocului: 

«ŞI te voi logodi cu Mine pe vecie 

şi te voi logodi Mie după dreptate 

şi bunăcuviinţă, 

întru bunătate şi dragoste; 

ȘI te voi logodi Mie, întru credincioşie, 

ca să cunoşti că Eu sunt Domnul!» 

(Osea 2, 21-22). 

Israel este deja prezentat ca Mireasă a Domnului. 
Osea nu-şi face iluzii, însă, asupra calităţii Miresii: apare 
deja deosebirea între realitatea socială şi planul lui Dum- 
nezeu: «Femeia îndrăgită de soțul său şi totuşi adulteră» 
(Osea 3, 1). Israel e într-adevăr mireasa Domnului, dar o 
mireasă adulteră: «Osândiți pe mama voastră, învinui- 
ţi-o, că ea nu mai e femeia Mea, iar Eu nu ma: sunt băr- 
batul ei, ca să lepede de la dânsa podoabele desfrânării 
ei şi semnele destrăbălării...» (Osea 2, 4). «Poporul Meu 

este hotărât să se despartă de Mine» (Osea 11, 7). Şi cu 
toate că mireasa Israel îşi trădează neîncetat Mirele, pe 
Domnul, Acesta continuă să o iubească cu o tulburătoa- 
re şi dumnezeiască iubire, să o îndrepteze şi să o aducă 
la EI, să o sfințească prin iubirea Sa: «Şi Eu învăţam pe 
cei din Efraim să meargă în picioare şi-i luam în brațe, 
dar ei n-au înţeles, cu toate că Eu îi îngrijeam ca pe co- 
pii, îi iubeam cu dragoste părintească, cu iubire fără de 
margini. Am fost pentru ei ca unul care le ridică jugul 
de pe grumajii lor; şi mă plecam către ei şi-i hrăneam» 
(Osea 11, 3-4). «O, cum te voi lăsa, Efraime!...Ilnima se 
zvârcoleşte în Mine, mila Mă cuprinde! Nu voi dezlănțui 
uţimea mâniei Mele, şi nu voi prăpădi din nou Efraimul; 
căci Eu sunt Dumnezeu atotputernic şi nu om; Eu sunt 
Sfântul în mijlocul tău şi nu voi veni să te prăpădescy 
(Osea 11, 8-10). 

În Noul Testament această legătură de iubire, 
această intimitate conjugală dintre Dumnezeu şi poporul 
Său se va preciza Şi va spori. 


2. În evanghelii, lisus Hristos este mirele 

Două parabole rostite de Domnul nostru lisus 
Hristos ne vor arăta că, prin Fiul Său, Dumnezeu se face 
Mirele poporului Său şi vom putea astfel să ne apropiem 
mai uşor de Mirele Bisericii. 


a. Parabola nunții fiului de împărat 
(Matei 22, 1-13) | 
Această parabolă aseamănă Împărăţia cerurilor 
cu cina nunţii pe care un împărat a făcut-o pentru Fiul 
său. Invitaţii la nuntă nemaivoind să vină, împăratul spu- 
se slugilor sale: «Nunta este gata, dar cei poftiți n-au fost 
vrednici; mergeţi deci la răspântiile drumurilor şi pe câți 
îi veţi găsi, chemaţi-i la nuntă. Şi ieşind slugile acelea la 
drumuri au adunat pe toți câți au găsit, şi răi şi buni şi s-a 

umplut casa nunții cu oaspeţi» (Matei 22, 8-10). Nu mai 
sunt chemați la nuntă cei privilegiați; nu este poftit numai 
poporul ales; sunt poftiţi cei răi ca şi cei buni; toți oame- 
nii sunt chemați de acum înainte să intre în intimitatea 
lui Dumnezeu care voieşte «ca toți oamenii să se mântu- 
lască şi la cunoştinţa adevărului să vină» (Timotei 2, 4). 
Chiar dacă mireasa nu este numită, fiind reprezentată de 
toți invitaţii, se cere, totuşi, acestor invitați să se îmbrace 
cu haină de nuntă. Unul dintre oaspeţi, abuzând însă de 
bunătatea împăratului, s-a prezentat fără haine de nun- 
tă: «Prietene, îi spuse împăratul, cum ai intrat aici fără 
haină de nuntă?» EI însă a tăcut. Atunci împăratul a zis 
slugilor: «Legaţi-l de picioare şi de mâini şi aruncaţi-l în 
întunericul cel mai din afară». 

Ce este această haină de nuntă cu care trebuie să 
se îmbrace orice invitat înaintea dumnezeiescului Mire? 
Cum poate chiar unul «rău» să intre în cămara de nun- 
tă, dacă se îmbracă cu această haină? Răspunsul îl va 
da cântarea «exapostilaria»* de la începutul Săptămâ- 
nii Mari: «Cămara Ta, Mântuitorule, o văd împodobită, 
dar îmbrăcăminte nu am ca să intru într-însa; luminează 
haina sufletului meu, Dătătorule de Lumină, și mă mân- 
tuieşte». 

«Îmbrăcăminte de Lumină» este aceea ce trebuie 
să primim, Darul lui Dumnezeu, Sfântul Duh dat celor ce 
îşi pun speranţa și cred în Hristos, Dăruitorul. Etiopianului 
care-l întreabă pe diaconul Filip: «Ce mă împiedică să fiu 
botezat?», acesta îi răspunde: «Dacă crezi din toată inima, 
e cu putință». Acesta îi răspunse: «Cred că lisus Hristos 
este Fiul lui Dumnezeu» (Faptele Apostolilor 8, 37). 

Crezând din toată inima, având încredere totală 
în bunătatea plină de milă a Mântuitorului, primim de 
la El, oricare ar fi păcatele noastre trecute, baia de lu- 
mină, Darul Duhului, care ne face membrii ai Bisericii 


'8 Expostilarie = cântare de la slujba Utreniei, între Canon şi Laude. 

şi ne ajută să pătrundem în intimitatea cămării de nun- 
tă. Mântuirea e această unire nupțială a credincioşilor, 
chiar dacă sunt «răi», cu Hristos Dumnezeu, Împăratul 
lor preaiubit. 

Această unire se face cu prilejul unei cine, al unui 
banchet, al unei mese cereşti; la această cină participăm 
anticipat, la «Cina cea de Taină», pe care o luăm la Masa 
Împărăției când ne împărtăşim cu Trupul Domnului nos- 
tru ŞI cu preascumpul Său Sânge la dumnezeiasca Li- 
turghie. Să nu uităm niciodată că aceasta este în esență 
o întâlnire de iubire între Hristos şi poporul Său. Dar 
nunta, dacă putem spune aşa, nu este gata, iar asta ne va 
aminti... 


b. Parabola celor zece fecioare 
(Matei 25, 1-13) 

Mirele Bisericii întârzie să sosească. Erau zece 
fecioare, alese să-L însoțească cu candelele aprinse, în 
casa de nuntă. Cinci dintre ele erau nebune; ele îşi zise- 
seră: «Este târziu, Mirele nu va mai veni» şi au adormit, 
lăsându-și candelele să se stingă din lipsa untdelemnului. 
Tot-astfel sunt oamenii care spun astăzi: «lată, sunt două 
mii de ani de când este aşteptată cea de a Doua Venire 
a Domnului, întoarcerea Sa făgăduită Apostolilor Săi în 
ziua Înălţării. Nu mai credem în ea, nu este adevărat...» 

Dar celelalte cinci fecioare erau înțelepte; ele şti- 
au că Mirele, chiar dacă întârzia, îşi va ţine cuvântul. 
Atunci, înainte de a adormi, merseră să ia o provizie de 
untdelemn în vasele lor. 

La miezul nopţii se auzi un strigăt: «lată, Mirele 
vine!» şi fecioarele înțelepte îndată se sculară şi îşi îm- 
podobiră candelele pe care le ţineau aprinse pentru a-L 
primi pe Mire. Cele neînțelepte spuseră celor înțelepte: 
«Daţi-ne din untdelemnul vostru că se sting candelele 
noastre»; dar acestea răspunseră: «Nu, ca nu cumva să 

nu ne ajungă nici nouă şi nici vouă; Mai bine mergeţi 
la cei ce vând şi vă cumpăraţi.» Deci, plecând ele ca să 
cumpere, a venit Mirele şi cele care erau gata au intrat cu 
FI la nuntă şi uşa s-a închis. lar mai pe urmă au sosit şi 
celelalte fecioare, zicând: «Doamne, Doamne, deschide- 
ne nouă». lar EI, răspunzând a zis: «Adevărat zic vouă, 
nu vă cunosc pe voi». 

Aşadar, la sfârşitul veacurilor va veni Hristos: 
«Nu ştim nici ziua, nici ceasul» prin urmare, trebuie să 
fim gata în orice clipă a primi pe Cel Drag, cu candela 
inimii noastre neîncetat aprinsă de prezența călăuzitoare 
a Sfântului Duh. Să căutăm cu ardoare această Prezen- 
ță şi să o păstrăm ca pe singurul lucru necesar, unic şi 
neprețuit, mai presus de orice lucru din lume, ca pe un 
mărgăritar. La ce ne-ar folosi să câştigăm lumea toată, 
dacă am pierde «pe Acela Care este viaţa noastră»? (Co- 
loseni 3, 4). 

Această parabolă o trăim cu intensitate deosebită, 
la începutul Săptămânii Mari, atunci când cântăm: 

«Iată, Mirele vine în miezul nopţii şi fericită e 
sluga pe care o va afla priveghind; dar nevrednică este 
iarăşi pe care o va afla lenevindu-se. Vezi dar, suflete al 
meu, cu somnul să nu te îngreuiezi, ca să nu te dai morţii 
şi afară de împărăție să te încui. Ci te deşteaptă, strigând: 
Sfânt, Sfânt, Sfânt eşti, Dumnezeule; pentru Născătoa- 
rea de Dumnezeu miluieşte-ne pe noi». 

Hristos este, aşadar, Mirele Bisericii, dar E] încă 
se ascunde sub trăsăturile Celui Răstignit şi este nevoie 
de credinţă pentru a-L recunoaşte. Numai când va reveni 
în slavă va apărea tuturor ca Mirele dumnezeiesc şi va 
conduce în casa de nuntă pe cei care îl recunosc, ascunşi 
în mijlocul păcătoşilor Bisericii Sale!?. 


2 Vezi Partea a V-a. 

3. În epistola către Efeseni, Biserica este arătată 
Mireasa lui Hristos 

Există o înaintare progresivă în cadrul Revelaţiei. 
Proorocul Osea desemna deja pe Dumnezeu ca Logod- 
nic al poporului Său. lisus ne destăinuie, în parabolele 
Sale că în EI Insuşi Dumnezeu devine Mirele aşteptat; 
dar abia în Epistola către Efeseni, Mireasa va fi, pentru 
prima oară, desemnată ca fiind Biserica. Autorul Episto- 
le: compară iubirea bărbatului pentru femeia sa cu aceea 
a lui Hristos pentru Biserică. EI face acest lucru nu doar 
spre a adânci semnificaţia căsătoriei, ci mai ales pentru 
a ilustra taina Bisericii: «...Şi se va alipi de femeia sa şi 
vor fi amândoi un trup. Taina aceasta mare este; iar eu 
zic în Hristos şi în Biserică» (Efeseni 5, 31-32). Biseri- 
ca face, aşadar, un singur Trup cu Hristos%. Aşadar, noi 
suntem uniţi cu Hristos nu în chip individual, ci «toţi 
împreună trebuie să ajungem să fim una» şi această uni- 
tate trebuie să realizeze «plinătatea lui Hristos» (Efeseni 
4, 13). Aceasta înseamnă că suntem chemaţi la o unitate 
între noi şi la unitate cu Hristos. În EI suntem uniţi între 
noi, ŞI, fiind uniţi între noi, ajungem una cu El. Nu poate 
fi creştin singur; nu pot fi cunoscut de Dumnezeu -— în 
sensul termenului întrebuințat spre a spune că un bărbat 
«cunoaşte» o femeie — în afara comunităţii, în afara Bi- 
sericii: în comunitate”, în Biserică — pentru că ne iubim 
unii pe alții? — putem să intrăm în comuniune, în unire 


2 Este ceea ce lasă deja să se întrevadă acel măreț imn nupţial care 
este Cântarea Cântărilor, din Vechiul Testament. 


2! «Unde sunt doi sau trei adunaţi în numele Meu, acolo sunt şi Eu 
în mijlocul lor» (Matei 18, 20). 


* În timpul Sfintei Liturghii, înainte de rostirea solemnă a Cre- 
zului, cu toții împreună şi pentru a exprima o singură credință şi 
o singură iubire ce ne unesc, preotul spune: «Să ne iubim unii pe 
alţii ca într-un gând să mărturisim...», şi întreaga Adunare spune: 
«Pe Tatăl, pe Fiul şi pe Sfântul Duh, Treimea cea de o ființă şi ne- 
despărțită», căci numai iubirea şi unirea dintre fraţi ne îngăduie să 

intimă cu Mântuitorul nostru şi cu Dumnezeul nostru. 
Toţi împreună suntem Biserica şi toţi împreună suntem 
un Trup cu Hristos. 

lată descoperită Taina Bisericii, iată cele două 
mari porunci ale Vechiului Legământ «în care se cuprind 
toată Legea şi proorocii» (Matei 22, 40). «Să iubeşti pe 
Domnul Dumnezeul tău, din toată inima ta, din tot su- 
fletul tău şi din toată puterea ta» (Deuteronom 6, 5) şi 
«...să iubeşti pe aproapele tău ca pe tine însuţi» (Levitic 
19, 18) — duse până la ultima lor împlinire prin nuntirea 
lui Hristos Dumnezeu cu Biserica Sa. 

Aceasta este voia lui Dumnezeu: El vrea ca Bi- 
serica Sa să arate «slăvită, neavând pată sau zbârcitură, 
ori altceva de acest fel, ci să fie sfântă şi fără de prihană» 
(Efeseni 5, 27). El ştie bine, însă, că ea nu este încă aşa; 
iată la ce o cheamă, iată trebuie să ajungă ea, căci «El 
S-a dat pe Sine pentru ea, ca s-o sfinţească, curățind-o 
cu baia apei prin Cuvânt» (Efeseni 5, 25-26): Cuvântul 
Care defineşte ființa Bisericii este însoţit de baia Duhu- 
lui Sfânt care împlineşte acest Cuvânt. Această împlini- 
re, însă, se face în timp, facerea Bisericii prin Cuvântul 
şi prin Duhul, nu va fi împlinită decât la sfârşitul veacu- 
rilor, iar acest adevăr îl va spune Apocalipsa. 


4. În Apocalipsă, Biserica apare în strălucire deplină: 
Ierusalimul Ceresc 

«Şi am văzut cer nou şi pământ nou. Căci cerul 
cel dintâi şi pământul cel dintâi au trecut; şi marea nu 
mai este, şi am văzut Cetatea sfântă, noul Ierusalim, po- 
gorându-se din cer de la Dumnezeu, gătită ca o mireasă 
împodobită pentru mirele ei. Și am auzit, din tron, un 
glas puternic care zice: „lată, cortul lui Dumnezeu este 
cu oamenii şi EI va sălăşlui cu ei şi ei vor fi poporul Lui 
şi Însuşi Dumnezeu va fi cu ei... Moarte nu va mai fi; nici 


mărturisim Sfânta Treime. 

plângere, nici strigăt, nici durere nu vor mai fi, căci cele 
dintâi au trecut” (21, 1-4)... «lată, noi le facem pe toate. 
Și a zis: ...Eu sunt Alfa şi Omega, începutul şi sfârşitul, 
celui ce însetează îi voi da să bea, în dar, din izvorul apei 
vieții (21, 5-6)... „Vino să ţi-o arăt pe mireasă, femeia 
Mielului”. Şi (îngerul) m-a dus pe mine, în duh, într-un 
munte mare şi înalt şi mi-a arătat cetatea cea sfântă, le- 
rusalimul, pogorându-se din cer, de la Dumnezeu, având 
slava lui Dumnezeu. Lumina €i era asemenea cu cea a 
pietrei de mare preț (21, 9-11)... Şi templu n-am văzut în 
ea; pentru că Domnul Dumnezeu, Atotţiitorul şi Mielul 
este templul ei. Şi cetatea nu are trebuință de soare, nici 
de lună ca să o lumineze, căci slava lui Dumnezeu a lu- 
minat-o şi făclia ei este Mielul (21, 22-23). ...Şi Duhul şi 
Mireasa zic: Vino! Și cel ce aude să zică: Vino! Şi cel 
însetat să vină, cel ce doreşte să ia în dar apa vieţii (22, 
17)... Cel ce mărturiseşte acestea, zice: Da, vin curând. 
Amin! Vino, Doamne lisuse!y» (22, 20). 

Astfel, dacă Biserica este definită încă de la înce- 
put prin Cuvântul creator al Domnului Său Care este Al- 
fa, ea este definită de asemenea prin scopul ultim căruia 
o destinează Acelaşi Domn, căci El este şi Omega. Atât 
timpurile din urmă, sfârşitul (în lb. greacă fa eschata) ca 
și întemeierea, începuturile definesc Biserica. În termeni 
teologici spunem că Biserica nu poate fi definită în afara 
unei tensiuni eshatologice**. Perspectiva Ierusalimului 
ceresc, în care va apărea la sfârşit Mireasa împodobită cu 
întreaga sa splendoare, strălucind în slava Mirelui său, 
este aceea care orientează întreaga viaţă a Bisericii, care 
îi dă sensul său, care o conduce spre împlinirea ei finală. 


2 Alfa e prima literă din alfabetul grecesc, iar Omega, ultima literă 
din acelaşi alfabet. 

2+ Eshatologia reprezintă tot ceea ce priveşte «vremurile din urmă», 
adică perioada inaugurată de prima Venire a lui Mesia şi care se va 
desăvârşi odată cu reîntoarcerea Sa în slavă. 


BISERICA 321 


Biserica trebuie să treacă de la Alfa la Omega şi ea poate 
să o facă şi o va face, pentru că este iubită şi pentru că 
Iubirea este creatoare şi pentru că această iubire este una 
necontenită. Un copil, o femeie, un bărbat nu devin cu 
adevărat ei înşişi, nu se dezvoltă cu adevărat decât dacă 
sunt iubiţi. Biserica, în pofida tuturor păcatelor, a tuturor 
scăderilor membrilor săi, devine cu adevărat ea însăşi, 
se preface în Ierusalim ceresc, pentru că este iubită cu 
iubire vie de Creatorul Său, care nu încetează de a o crea, 
cercetând-o totodată prin Cuvântul Său şi răspândind 
asupra ei apa curăţitoare şi dătătoare de viaţă a Sfântului 
Său Duh. Atunci va putea ea să împlinească adevărata sa 
chemare: asumarea şi mântuirea lumii, pentru că ea este 
sfințită «pentru viaţa lumii». 

Cugetând la toate acestea, în noaptea de Paşti, 
cântăm cu o imensă nădejde: «Luminează-te, luminea- 
ză-te, noule lerusalime, căci slava Domnului peste tine 
a răsărit! Saltă acum şi te bucură, Sioane! Iar tu Cura- 
tă Născătoare de Dumnezeu, veseleşte-te întru Invierea 
Celui Născut al tău» (Cântare de la Utrenia Invierii). 


E) BISERICA, TRUP AL LUI HRISTOS 


1. DIMENSIUNEA COSMICĂ A TRUPULUI LUI 
HRISTOS CEL ÎNVIAT 

Pentru a aborda acest capitol, trebuie să renunțăm 
la modul nostru obişnuit de gândire şi să ne situăm în 
faţa unei realităţi cu totul noi: «Şi Cel ce şedea pe tron a 
grăit: lată, noi le facem pe toate» (Apocalipsa 21, 5). Este 
vorba de ceea ce Apostolul Pavel numeşte «făptura cea 
nouă» (Galateni 6, 15; 2 Corinteni 5, 17). «Aşadar, dacă 
aţi înviat împreună cu Hristos, căutaţi cele de sus, unde 
se află Hristos, şezând de-a dreapta lui Dumnezeu, cu- 
getaţi cele de sus, nu cele de pe pământ» (Coloseni 3, 2). 
Aşadar, cititorul trebuie să lase aici de o parte concep- 

ţia despre o lume în care obiectele se suprapun într-un 
spaţiu ce poate fi măsurat: «Luaţi aminte să nu vă fure 
minţile cineva cu filozofia şi cu deşartă înşelăciune cea 
din predania omenească, după înțelesurile cele slabe ale 
lumii şi nu după Hristos» (Coloseni 2, 8). 

Este vorba de călăuzirea «spre deplină cunoştinţă, 
după chipul Celui ce l-a zidit» (Coloseni3, 10) ...«Unde 
nu mai este... barbar, rob ori liber, ci toate şi întru toți 
Hristos» (Coloseni 3, 11). Este vorba de descoperirea di- 
mensiunii cosmice a lui Hristos, «Căci întru El locuieşte 
trupeşte, toată plinătatea dumnezeirii» (Coloseni 2, 9). 
EI, Care este «chipul lui Dumnezeu Cel nevăzut, mai în- 
tâi născut decât toată făptura. Pentru că întru El au fost 
făcute toate, cele din ceruri şi cele de pe pământ, cele 
văzute şi cele nevăzute, fie tronuri, fie domnii, fie înce- 
pătorii, fie stăpânii. Toate s-au făcut prin EI şi pentru El. 
E] este mai înainte decât toate şi toate prin El sunt aşeza- 
te. Şi EI este Capul trupului Bisericii; El este începutul, 
Întâi născut din morţi, ca să fie El Cel dintâi întru toate. 
Căci în EI a binevoit (Dumnezeu) să sălăşluiască toată 
plinătatea. Şi printr-însul toate cu sine să le împace, fie 
cele de pe pământ, fie cele din ceruri, făcând pace prin 
EI, prin Sângele Crucii Sale» (Coloseni 1, 15-20). 

Trebuia, desigur, ca Pavel să-L, întâlnească pe 
Hristos Cel Înviat pe drumul Damascului35, pentru ca 
el să aibă intuiţia măreaţă a lui Hristos Dumnezeu cu 
Trupul Său nou de dimensiunea lumii, al cărui Domn 
şi Creator este FI, în Care toate sunt întemeiate, Care 
este totul în toate, în Care sălăşluieşte toată plinătatea, în 
Care locuieşte trupeşte toată plinătatea dumnezeirii. 

Astfel este Trupul Celui Înviat, «Trup duhovni- 


25 Sfântul Pavel a fost răsturnat de pe calul său de o lumină fulge- 
rătoare şi căzând la pământ, orbit, a auzit pe Cel Înviat spunându-i: 
«Saule, Saule, de ce Mă prigoneşti?» — «Cine eşti, Doamne?»... 
«Sunt lisus pe care tu Îl prigoneşti!» (Faptele Apostolilor 9, 1-18; 
22, 4-20; 26, 12-18). 

cesc» ne va spune acelaşi Pavel în Întâia Epistolă către 
Corinteni (15, 44), adică plin de Duhul Sfânt; Trup care 
vine din cer (15, 47), cu toate că a fost pe cruce şi în 
mormânt, Trup ceresc şi nemuritor care a înviat în slavă, 
Trup nemuritor (| Corinteni 15, 43; 53-54). 


2. BISERICA ESTE TRUPUL LUI HRISTOS 


Acesta este Trupul despre care Sfântul Apostol 
Pavel ne spune că este Biserica (Efeseni 1, 23; Coloseni 
1, 18; 1 Corinteni 12, 13-27). Ar fi o greşeală să nu ve- 
dem în această expresie a Sfântului Pavel decât o ima- 
gine, atunci când este vorba de tainica încorporare a 
credincioşilor, prin lucrarea Sfântului Duh, în Trupul de 
dimensiuni cosmice al Celui Înviat. 

Însuşi Domnul ne lăsase să întrevedem că Trupul 
Său este locul de adunare al credincioşilor Săi, într-o frază 
pe care martorii mincinoşi o vor cita deformând-o, la pro- 
cesul Său înaintea lui Caiafa. Într-adevăr, aceştia îl acuză 
pe Hristos că a zis: «Pot să dărâm templul lui Dumnezeu 
şi în trei zile să-l clădesc» (Matei 26, 61), sau încă: «Voi 
dărâma acest templu făcut de mână, şi în trei zile altul, 
nefăcut de mână, voi clădi» (Marcu 14, 58); în realitate, 
lisus zisese: «Dărâmaţi templul acesta şi în trei zile îl voi 
ridica» (loan 2, 19), şi Sfântul Evanghelist adaugă: «lar 
El vorbea despre Templul trupului Său», astfel că atunci 
când S-a sculat din morţi, ucenicii Lui şi-au adus aminte 
că spusese aceasta şi au crezut Scripturii şi Cuvântului pe 
care îl spusese lisus» (loan 2, 21-22). De fapt nu numai că 
se va încerca distrugerea Trupul Său, pironindu-L pe cru- 
ce, dar chiar templul din Ierusalim va fi distrus de armate- 
le romane 40 de ani mai târziu: de acum înainte singurul 
Templu, locul unde se vor aduna «adevărații închinători ai 
Tatălui» (loan 4, 23) va fi Trupul Său Cel Inviat. 

Copilul: Toate acestea mi se par foarte neclare! 

Bătrânul: Presupune, cum de altfel procedează Sfân- 
tul Pavel (ICorinteni 12, 20), că fiecare mădular al trupului: 
ochii, capul, picioarele ar putea vorbi ca şi cum ar fi persoane: 
ochiul ar putea spune mâinii: «Nu am nevoie de tine!»; sau 
capul picioarelor: «Nu am nevoie de voi!». Toate mădulare- 
le corpului sunt solidare între ele: fiecare are nevoie de toate 
şi când un mădular este bolnav, suferă întreg trupul şi «toate 
mădularele suferă împreună»; de asemenea, dacă un mădular 
funcționează bine, plămânii, inima de pildă, întreg trupul be- 
neficiază, se foloseşte de acest fapt. Ei bine, în sânul Bisericii 
suntem toți uniți unii cu alții şi întreolaltă cu Hristos, după 
cum mădularele unui singur trup sunt articulate cu capul în 
aşa fel că dacă un singur mădular face sau gândeşte ceva rău, 
chiar dacă nimeni nu ştie despre aceasta, întreg trupul, toată 
Biserica este bolnavă. Şi invers, dacă o singură persoană, în 
taina cămării sale are un gând bun sau face o rugăciune adevă- 
rată, întreaga Biserică şi toate mădularele sale se simt bine. 

Suntem cu toţii solidari în Biserică şi, chiar fără să 
ştim, comunicăm toţi unii cu alții: Sfântul Duh circulă, într- 
adevăr, în întreg Trupul Bisericii ca respirația în trupul uman, 
de aceea Hristos, Capul Trupului, poate face să se mişte, poa- 
te dirija toate mădularele Trupului cu condiţia ca acestea să 
nu fie bolnave. Într-adevăr, atunci când cineva săvârşeşte răul, 
este ca un mădular paralizat: Hristos nu mai porunceşte, su- 
flul Duhului Sfânt nu-l mai străbate. Dimpotrivă, când cineva 
ascultă de Cuvântul lui Dumnezeu, acesta primeşte îndemnul 
Capului şi Sfântul Duh ne face pe toți să comunicăm în iubi- 
re. Ne aflăm atunci uniţi, suntem în comuniune întreolaltă şi 
cu Hristos Domnul nostru. 


3. EUHARISTIA FACE BISERICA 


Această taină surprinzătoare se împlineşte şi se tră- 
ieşte prin Taina Euharistiei. Noul Testament ne descoperă 
o dublă ecuaţie: Pâinea euharistică = Trupul lu: Hristos = 
Biserica. Trupul lui Hristos este Biserica, dar Trupul Lui 
Hristos este şi Această Pâine Vie coborâtă din cer (loan 6, 

51), Această «Pâine care dă viaţă lumii» (6, 33), Această 
«Pâine a Vieţii» (6, 35) ...« Această Pâine care se pogoară 
din cer, din Care, dacă mănâncă cineva nu moare» (6, 50), 
Această Pâine pe care lisus o va da ucenicilor Săi în ajunul 
morții Sale spunând: «Luaţi, mâncaţi, acesta este Trupul 
Meu care se frânge pentru voi spre iertarea păcatelor». 

Numai mâncând această pâine, care este Trupul lui 
Hristos, putem întrezări cum anume Biserica este Trupul 
lui Hristos; într-adevăr, împărtăşindu-ne cu această pâine 
şi din vin, împărtăşindu-ne din Trupul lui Hristos şi din 
Sângele Lui Hristos, credincioşii devin Trupul lui Hris- 
tos, devin Biserica. Sfântul Irineu ilustrează acest tainic 
adevăr printr-o imagine: apa adună fulgii de făină pentru 
a face din ei o singură pâine; tot astfel Sfântul Duh adună 
credincioşii pentru a face din ei un singur Trup, Trupul lui 
Hristos. Cina cea de Taină, dumnezeiasca Liturghie, este 
laboratorul Bisericii: acolo, Dumnezeu Tatăl modelează 
adunarea copiilor Săi, adunarea cuharistică a celor ce se 
împărtăşesc de Cele două mâini ale Sale — Cuvântul şi 
Duhul — pentru a face o singură Pâine, Trupul lui Hristos, 
Biserica. Asta ni se spune, într-un mod puțin diferit, în 
Epistola către Efeseni (2,19-22): «Deci, dar nu mai sunteți 
străini şi locuitori vremelnici, ci sunteți împreună cetăţeni 
cu sfinţii şi casnicii lui Dumnezeu, zidiți fiind pe temelia 
apostolilor şi a proorocilor, piatra cea din capul unghiului 
fiind Însuşi lisus Hristos. Întru EI, orice zidire bine alcă- 
tuită creşte ca să ajungă un locaş sfânt în Domnul, în Care 
voi împreună sunteți zidiți, spre a fi locaş al lui Dumne- 
zeu în Duhul». Biserica este, aşadar, această adunare de 
credincioşi, care se hrănesc cu Cuvântul lui Dumnezeu şi 
cu Pâinea comuniunii, adunare pe care Sfântul Duh, înce- 
pând de la Cincizecime, o cercetează şi-i dă viață, pentru a 
face din ea Un Singur Trup al Cărui Cap este Hristos şi ale 
Cărui mădulare sunt credincioşii (1 Corinteni 12, 13-27; 
Coloseni 1, 18; Efeseni 1, 22-23). 


CAPITOLUL VIII 


TAINA DUMNEZEIEŞTII EUHARISTII: 
ORIGINE, INSTITUIRE, SENS 


ocmai am văzut că Pâinea comuniunii, care este 

Trupul lui Hristos, hrăneşte Biserica şi o preface pe 
ea însăşi în Trupul lui Hristos. Este timpul să dedicăm 
două capitole speciale acestei Taine a Euharistiei, la care 
ne-am referit deja de mai multe ori. Ar fi bine ca cititorul 
să citească, mai întâi, aceste pasaje ca pregătire pentru o 
mai bună înţelegere a celor două capitole care urmează 
dedicate Euharistiei, care este cu adevărat centrul vieţii 
creştine. 

Israeliții aveau obiceiul să sărbătorească bera- 
koth-urile sau «binecuvântări»-le prin care îşi exprimau 
recunoştinţa lor lui Dumnezeu pentru toate binefacerile 
Sale. A recunoaște că un dar vine de la Dumnezeu, a 
pomeni despre acest dar cu recunoştinţă, cu slujbe, cu 
mulțumire (în greacă eucharistia, de unde vine şi Eu- 
haristia, Mulţumirea cea mare) este o atitudine funda- 
mentală a slujitorilor Celui Atotţiitor. Într-adevăr, prin 
această mulțumire permanentă, omul recunoaşte opera 
Creatorului, îi exprimă recunoştinţa sa şi, în numele în- 
tregii Creaţii, îi «dă» slava Sa (anapempo în greacă = a 
trimite în sus; a retrimite, a trimite din nou). Prin aceas- 
tă atitudine euharistică, de mulţumire, de slujire, omul, 

fiind conştiinţa creaţiei, recunoaşte legătura care uneş- 
te creația cu Creatorul şi menţine prin această aducere 
aminte recunoscătoare, fluxul de iubire dintre Creator şi 
creația Sa şi, prin aceasta, însăşi armonia universului. 

Hristos, în seara din Joia Mare, sărbătorea, aşadar, 
o astfel de beraka = binecuvântare, prezidând masa uceni- 
cilor Săi”*. Acest lucru e clar, dacă citim relatarea pe care o 
face Sfântul Evanghelist Luca (22, 17-20), despre această 
Cină, şi dacă o comparăm cu ritualul de binecuvântare a 
cinei evreieşti, aşa cum este descris în Mişna”. 

La începutul mesei se binecuvintează mai întâi 
cupa de vin, spunând: «Binecuvântat fii Doamne, Dum- 
nezeul nostru, Împăratul veacurilor, Care ne dai acest rod 
a] viței!» lată de ce lisus ia la începutul mesei cupa, mai 
întâi (v.17), spunând: «Nu voi bea de acum din rodul viței 
până ce nu va veni Împărăţia lui Dumnezeu» (v.18). 

Cel mai tânăr membru al familiei, în lipsa unui 
servitor, aducea acum un urcior cu apă pentru ca mai- 
marele familiei să-şi spele mâinile. Acest lucru trebuia 
să-l facă apostolul loan, fiind cel mai tânăr, dar lisus i l-a 
luat din mâini şi a început să spele picioarele Apostolilor 
Săi (loan 13, 7-17)%. 

Apoi capul familiei lua pâinea şi o frângea, spu- 
nând: «Binecuvântat eşti Doamne, Dumnezeul nostru, 
Impărat al veacurilor, Care dai pâinea din pământ... Adu- 
cem mulţumiri Dumnezeului nostru Care ne-a hrănit din 
bunătăţile Sale». Aici Iisus (v.19) «luă pâine şi după ce 
aduce mulțumiri, o frânge şi o dă lor, spunând: „Acesta 


*5 Pentru aprofundarea acestei teme fascinante vă recomandăm car- 
tea teologului german, recent convertit la Ortodoxie, Karl Chris- 
tian Felmy, De la Cina cea de Taină la Dumnezeiasca Liturghie a 
Bisericii Ortodoxe. Un comentariu istoric, trad. rom. Pr. prof. loan 
Ică, Deisis, Sibiu, 2004. (n. trad). 

” Mishna este o culegere de rugăciuni ebraice. Vezi L.. Bouyer, 
L'Eucharistie, Desclse, 1966, pp. 83-87. 


23 A se vedea Partea a V-a. 

este Trupul meu care se dă pentru voi; aceasta să faceţi 
spre pomenirea Mea”» (Luca 22, 19). lisus face, aşadar, 
gestul tradițional al capului de familie evreu, dar îi dă un 
înţeles cu totul nou, identificând Pâinea cu propriul Său 
Trup, care va fi dat pe Cruce pentru viaţa lumii. 

După masă, capul familiei lua cupa şi o binecu- 
vânta a doua oară. lată de ce lisus «a făcut la fel după ce 
a cinat»y, luând şi El cupa a doua oară (v.20), spunând: 
«Acest pahar este Legea cea nouă, întru Sângele Meu, 
care se varsă pentru voi». Astfel se explică cele două 
binecuvântări ale paharului despre care numai Sfântul 
Luca pomeneşte; dar lisus le dă încă o dată un înţeles 
nou, identificând vinul cu Sângele Său pe care îl va văr- 
sa, în ziua următoare, pe Cruce, şi care va pecetlui Noul 
Legământ dintre Dumnezeu şi oameni”. 

Sfântul Pavel completează relatarea Apostolului 
Luca (ICorinteni 11, 23-25), adăugând: «...Aceasta să fa- 
ceți, ori de câte ori veţi bea, spre pomenirea Mea. Căci 
de câte ori veţi mânca această pâine şi veţi bea acest pa- 
har, moartea Domnului vestiți până când va veni». 

lată, deci, că binecuvântarea mesei ca jertfă de 
mulțumire pentru pâinea şi vinul dăruite de Dumnezeu 
era asociată cu Jertfa pe care Hristos avea să o facă a 
doua zi, în Vinerea Mare, Jertfa Trupului şi a Sângelui 
Său pe Cruce şi cu încheierea Noului Legământ dintre 
Dumnezeu şi poporul Său prin Jertfa lui Hristos oferită 
pentru iertarea păcatelor. « Faceţi aceasta spre pomenirea 
Mea... până când voi veni»: de acum înainte sîvârşirea 
acestei cine va fi legată de pomenirea sau memorialul 
cuharistic al morții şi a învierii Mântuitorului care face 
să intre poporul Său în Pământul făgăduit al Împărăției 
Sale. De la Învierea lui Hristos şi până la Întoarcerea Sa 
întru slavă, prin această Cină vom comemora întreaga Sa 
lucrare mântuitoare, de la Patimi până la cea de a doua sa 


29 A se vedea Partea a V-a. 

Venire. Această comemorare — în greacă «anamneză», în 
ebraică zikkaron — nu este o simplă evocare memorială, 
un simplu act intelectual, ci mai ales o participare, o îm- 
părtăşire a întregii adunări care celebrează memorialul 
evenimentelor mântuitoare care sunt comemorate: moar- 
tea, mormântul, Învierea, Înălţarea, Şederea de-a dreapta 
Tatălui, Cea de a doua Venire a Domnului, au o valoare 
veşnică. Plasate în timp, ele mântuiesc pe oamenii tutu- 
ror timpurilor; și când le evocăm în pomenirea sau me- 
morialul euharistic, ieşim din timp pentru a ne împărtăşi 
din «gestul etern al Fiului lui Dumnezeu, trecând prin 
poporul Său ca să-l conducă spre Împărăția Say”. 

Prin lucrarea Sfântului Duh, o evocare şi o repre- 
zentare săvârşită la un moment dat, devine o împărtăşire, 
o participare la gestul etern al Fiului: cu adevărat, Sfântul 
Duh «Vă va învăţa toate şi vă va aduce aminte despre toate 
cele ce v-am spus Eu» (loan 14, 26)... «Acela va mărturisi 
despre Mine» (15, 26)... «din al Meu va lua şi vă va ves- 
to» (16, 14). Aşadar, prin Sfântul Duh, reprezentarea devi- 
ne participare, comuniune, iar acum înțelegem importanța 
Sfintei Liturghii: prin ea, tot ce a făcut Hristos, ce face şi 
va face pentru oameni, ne atinge şi pe noi. Liturghia este 
cu adevărat locul întâlnirii noastre cu Hristos Mântuitorul. 
Aici, aşteptând Ospăţul Împărăției, se sărbătoreşte Nunta 
lui Hristos cu Mireasa Sa; aici, în comuniune cu Hristos fi- 
ind, suntem în comuniune cu fraţii noştri în Taina Bisericii; 
aici, primind Trupul şi Sângele Celui Inviat, intrăm în Taina 
Trupului Său şi contemplăm Invierea Sa. 

Toate acestea le vom înţelege mai bine studiind 
desfăşurarea slujbei liturgice; este evident, însă, că co- 
muniunea euharistică este o taină de iubire, care mai mult 
se trăieşte decât se înțelege şi că este mult mai important 
să participăm la Cina euharistică, decât să o descriem. 


* Dom Gregory Dix, The Shape of the Liturgy, ed. R. Maclehose, 
University Press, Glasgow, 1945-1954. 


CAPITOLUL IX 


DESFĂŞURAREA CELEBRĂRII 
LITURGICE A EUHARISTIEI 


A 
| esta după Cincizecime, din vremea în care ucenicii 

«stăruiau în învăţătura apostolilor şi în împărtăşire, în 
frângerea pâinii şi în rugăciuni» (Faptele Apostolilor 2, 
42), Biserica lui Hristos n-a încetat niciodată, în fiecare 
duminică, comemorarea Învierii, Ziua Domnului”, să 
reamintească învăţătura Apostolilor şi să purceadă, în 
comuniune frățească şi rugăciune, la «frângerea pâinii». 
Este ceea ce numim în mod obişnuit dumnezeiască Li- 
turghie. 

Cu toate că după tradiţiile locale, celebrarea 
acestei Liturghii îmbracă forme destul de diferite, ea se 
conformează totdeauna şi pretutindeni aceleiaşi scheme, 
care, în mod evident, îşi are originea în Tradiţia aposto- 
lică, adică în modelul de liturghisire al Apostolilor, izvor 
comun al practicii tuturor Bisericilor locale“; această 
schemă apostolică este aceea pe care vom încerca să o 
desprindem, să o prezentăm, căci ea se regăseşte în toate 
Liturghiile săvârşite de creştinii ortodocşi, de la începu- 
turi şi până astăzi, îndeosebi în Liturghia Sfântului loan 


5 Duminică vine din latinescul dies Dominicus, «ziua Domnului»; 
în greacă: kyriaki de la Kyrios, Domnul. 

* Se numeşte Biserică locală adunarea tuturor creştinilor din ace- 
laşi loc în jurul episcopului respectiv. 

Gură de Aur”, în cea a Sfântului Vasile'*, în cea a Sfân- 
tului lacov* şi în cea a Sfântului Marcu*€. 


A. ÎNVĂŢĂTURA APOSTOLILOR 
SAU 
LITURGHIA CATEHUMENILOR 


Sfântul lustin, martirizat la Roma, în anul 155, 
ne scrie că săvârşirea Sfintei Euharistii era precedată de 
citiri din Bible cu comentarii făcute de episcop sau de 
mai-marele adunării (proestos), această parte e ceea ce 
numim curent: «Liturghia Cuvântului» sau «Liturghia 
catehumenilor», pentru că era îngăduită participarea ce- 
lor care veneau să se pregătească, prin catehizare siste- 
matică”, pentru primirea Sfântului Botez. 

Aceste lecturi cuprind: 

|. Citiri din Vechiul Testament; în Liturghia Sfân- 
tului loan Gură de Aur sunt cântați Psalmii 102, 145. În 
aceea a Sfântului Vasile, atunci când este săvârşită cu Ve- 
cernia, există citiri raportate la praznicul zilei respective. 

2. Citirea Epistolei sau apostolului, adică a uneia 
dintre scrisorile adresate de către Sfinţii Apostoli către 


% Este cea mai des folosită, fiind obişnuită în Constantinopol pe 
vremea în care era episcop Sfântul loan Gură de Aur. 

"1 Oficiată în toate Duminicile Postului Mare, dar şi în Ajunul Cră- 
ciunului şi al Bobotezei, în ziua praznicului Sfântului (1 ian.), în 
Joia Mare şi în Sâmbăta Mare, ea a fost folosită de Sfântul Vasile 
cel Mare în Cezareea Capadociei în Asia Mică. 

5 Liturghia Bisericii din lerusalim oficiată, de obicei, în ziua praz- 
nicului Sfântului lacov. 

% Liturghia Bisericii din Alexandria; ea poate fi oficiată de aseme- 
nea, şi în ziua praznicului Sfântului, de toate Bisericile. 

* Pentru o catehizare sistematică despre Liturghia euharistică se 
poate consulta cu mult folos cartea Părintelui profesor Florin Bo- 
tezan, Sfânta Liturghie-cateheza desăvârşită, Reîntregirea, Alba 
lulia, 2005. 

Bisericile epocii, de exemplu Epistolele Sfântului Apos- 
tol Pavel către Romani, Corinteni, Tesalonicieni etc. 

3. Citirea Sfintei Evanghelii, adică a unei pericope 
din una din cele patru Evanghelii scrise de Sfinţii Evan- 
ghelişti Matei, Marcu, Luca şi loan; este vorba, de fapt, 
totdeauna despre Unica «Veste Bună» pe care Domnul 
lisus a venit s-o aducă lumii. 

Aceste citiri sunt urmate în mod obişnuit de co- 
mentarii făcute de mai marele adunării euharistice, epi- 
scopul sau preotul, când cel dintâi nu era prezent. 

Această primă parte a Sfintei Liturghii cuprinde 
şi ceea ce se numeşte Intrarea mică. Diaconul poartă în 
chip solemn Sfânta Evanghelie, icoană a Cuvântului lui 
Dumnezeu, trece prin mijlocul credincioşilor, intră prin 
Uşile împărăteşti (Uşile Cerului) şi ajunge, urmat de tot 
soborul, în Sfântul Altar (Împărăţia lui Dumnezeu). 

Acest gest aminteşte întreaga lucrare a Fiului lui 
Dumnezeu, Cuvântul întrupat venit în lume: «Ca să lu- 
mineze pe tot omul care vine în lume» (loan 1, 9), şi tre- 
când prin mijlocul oamenilor pentru a se face cunoscut şi 
pentru a-L face cunoscut pe Tatăl («Dacă M-aţi fi cunos- 
cut pe Mine şi pe Tatăl Meu L-aţi fi cunoscut» — loan 14, 
7) şi a-i conduce astfel cu Sine, în Împărăţie. 

Cuvântul, trecând prin lume, fiind în acest mod 
reprezentat, se va face şi auzit atunci când diaconul va 
citi Evanghelia pe care a prezentat-o; aducerea aminte 
devine astfel o realitate actuală, comemorarea Vestirii 
Cuvântului devine astfel proclamarea chiar a Acestui Cu- 
vânt, Care ajunge astfel până la noi cei de azi şi ne atinge 
inimile prin lucrarea Sfântului Duh. EI este Cel care ne 
face să primim şi să înțelegem cuvântul Fiului. lată de 
ce lectura Evangheliei în mijlocul adunării credincioşi- 
lor este precedată de o rugăciune“, prin care cerem lui 
Dumnezeu să lumineze cu Lumina Sa inimile noastre: 


5 Această rugăciune este o adevărată «epicleză». 

astfel, Cuvântul Se face prezent între noi. Aceasta este 
rațiunea de a fi a celebrării. Dumnezeu vorbeşte popo- 
rului Său pentru a-l face Biserica Sa, Mireasa Sa; iar noi 
ascultăm acest Cuvânt cu toată inima, cu tot duhul, cu 
toată puterea noastră, pentru a-L înfăptui în viaţă. 


B. SĂVÂRŞIREA TAINEI 
(«FRÂNGEREA PÂINII») 
SAU 
LITURGHIA CREDINCIOŞILOR 


Această a doua parte este numită Liturghia cre- 
dincioşilor, fiindcă numai credincioşii botezați pot par- 
ticipa la marea şi covârşitoarea taină care comemorează 
Răstignirea şi Învierea Mântuitorului nostru. Cei care 
vor veni ca spectatori, ca simpli băgători de seamă, ca 
turişti, vor nesocoti lubirea Celui Care şi-a vărsat sân- 
gele pentru viaţa lumii. lată de ce diaconii invită pe ca- 
tehumeni, adică pe cei care nu sunt încă botezați, să se 
retragă şi pe credincioşi să vegheze la uşi, pentru ca doar 
cei inițiați să rămână la săvârşirea nunţii Mielului cu po- 
porul Său credincios. 

Liturghia credincioşilor cuprinde patru părți care 
corespund celor patru lucrări săvârşite de Hristos în cur- 
sul Cinei din Joia Mare, precum şi la întâlnirea Sa de la 
Emaus cu cei doi ucenici”. 

]. A luat pâinea 

2. A mulțumit 

3. A frânt pâinea 

4. A dat-o Apostolilor şi Ucenicilor Săi 

În mod corespunzător, vor exista şi în Liturghia 
credincioşilor, patru părți: 

1. Intrarea cea mare sau punerea înainte a Daru- 
rilor 


39 A se vedea Partea a V-a. 

2. Anaforaua sau Rugăciunea cuharistică 

3. Frângerea 

4. Impărtăşirea 

Să studiem mai amănunţit aceste patru părți! 


1. INTRAREA CEA MARE 


Diaconul trece prin mijlocul credincioşilor ţinând 
în mâini Sfântul Disc“, pe care este așezată pâinea, şi 
Sfântul Potir, în care se află vinul amestecat cu apă, spre 
a le prezenta episcopului sau preotului care, stând în pi- 
cioare, înaintea Uşilor împărăteşti, «le ia», aşa cum Hris- 
tos a luat Pâinea şi Potirul, şi le pune pe Sfânta Masă 
spre a le oferi lui Dumnezeu. 

Această «urcare» a Preotului spre Altar, oferind 
în numele întregului popor Pâinea şi Vinul, Semnele“ 
Trupului şi Sângelui lui Hristos reprezintă Jertfa” Sa pe 
care a făcut-o când a urcat pe Golgota şi pe Cruce şi, prin 
ea, a intrat în Împărăţia Sa. Iată de ce, evocând în acel 
moment cuvintele tâlharului pocăit pe cruce — «pome- 
neşte-mă, Doamne, când vei veni întru împărăția Ta» —, 
spunem şi noi: «Pomeneşte-ne, Doamne, când vei veni 
întru împărăţia Ta». Şi toți credincioşii se oferă pe ei în- 
şişI «...ca pe o jertfă vie, sfântă, bine plăcută lui Dumne- 
zeu, ca închinarea noastră cea duhovnicească» (Romani 
12, 1), amintindu-ne de Jertfa supremă a Mântuitorului. 


+0 Discul este o farfurie mică cu picior, de obicei din argint sau 
metal, pe care este aşezată pâinea sau «Sfântul Agneţy», pregătit 
anume pentru Jertfă şi toate miridele, aşa cum se face la ritualul de 
pregătire a darurilor de pâine şi vin numit Proscomidie. 

1 Semne: în greacă, în Liturghia Sfântului Vasile: antirypa. 


+2 Dăruirea, oferirea, ofranda, aducerea. 

2. ANAFORAUA 


Aceasta este Rugăciunea centrală a Dumnezeieş- 
tii Liturghii: ea reproduce rugăciunea «de mulţumire» 
pe care a făcut-o Hristos (în greacă euharistia) după ce 
«a luat» Pâinea şi Potirul, şi îşi are originea, aşa cum 
am văzut, în rugăciunile de mulţumire sau binecuvânta- 
re sau Berakoth-urile pe care le făceau evreii şi pe care 
continuă să le facă, dar fără să mulțumească pentru Noul 
Legământ, pe care nu-L cunosc încă. 

Această rugăciune este introdusă prin îndemnul 
preotului: «Sus să avem inimile!», iar poporul răspunde: 
« Avem către Domnul!», apoi din nou, preotul: «Să mul- 
țumim Domnului!» şi poporul cântă: «Cu vrednicie şi cu 
dreptate este a ne închina Tatălui şi Fiului şi Sfântului 
Duh, Treimea cea deoființă şi nedespărţită». Urmează o 
lungă rugăciune de mulţumire, o călduroasă mulțumire 
(« Euharistie») care dă numele ei întregii celebrării. Sun- 
tem, din nefericire, prea înclinați să uităm că Dumneze- 
jasca Liturghie este în chip esențial o mulțumire. Făpturi 
nerecunoscătoare cum suntem, ne-am obişnuit într-atât 
să primim darurile Creatorului nostru, încât nu mai re- 
cunoaştem pe Dăruitor şi nu ne mai arătăm recunoştinţa: 
nu mai ştim să-L slăvim pe Dumnezeu, nu mai ştim să 
facem mulțumire, euharistie. 

Totuşi, prin Dumnezeiasca Liturghie, poporul lui 
Dumnezeu îşi exprimă recunoştinţa către Tatăl ceresc, 
ascultând prin aceasta ultima poruncă ce i-a fost dată 
de Domnul său înaintea morții Sale şi care constituie cu 
adevărat Testamentul Său — Noul Testament: «Să faceți 
aceasta întru pomenirea Mea». 

Să studiem, aşadar, mai îndeaproape această ru- 
găciune a anaforalei! Cina iudaică era urmată de trei be- 
rakoth sau binecuvântări: 

- cea dintâi era o mulţumire pentru creaţie; 

- cea de-a doua era o mulțumire pentru răscum- 
părare, adică pentru eliberarea poporului evreu de sub 
tirania faraonică prin ieşirea din Egipt; 

- cea de-a treia era o rugăciune pentru venirea lui 
Mesia şi a Împărăției lui Dumnezeu. 

Anaforaua creştină va avea şi ea trei părți, cores- 
punzând foarte exact acestor trei berakoth, ceea ce ne 
arată limpede că anaforaua“* noastră liturgică îşi are iz- 
vorul chiar în rugăciunea de mulţumire rostită de Hris- 
tos în seara din Joia Mare, dar care îmbracă de acum 
înainte un caracter treimic: 

Prima parte este o rugăciune de mulțumire pen- 
tru creație, care se adresează Tatălui; 

Partea a doua este un memorial de recunoştinţă 
(«anamneză») a lucrării răscumpărătoare, liberatoare a 
Fiului; 

Partea a treia este o invocare sau o «epiclezăy 
pentru pogorârea Sfântului Duh, pentru ca să primim 
prin El «plinătatea împărăției». 


Episcopul sau preotul va rosti această rugăciune a 
anaforalei în trei părți, în numele întregului popor. 


Prima Parte: 
O rugăciune de mulțumire adresată Tatălui. 


a) Preotul mulţumeşte lui Dumnezeu pentru creație 
El mulţumeşte lui Dumnezeu că ne-a adus la viață: 
«Din neființă la ființă adusu-ne-ai pe noi, Dumnezeule», 


43 Pentru eventuale aprofundări se pot consulta cu mult folos studii- 
le profesorului sibian Ciprian Streza: «Originea anaforalei euharis- 
tice: De la binecuvântarea după cină (birkat ha-mazon) la Liturghia 
creştină» (Revista Teologică 4, 1998, pp. 95-128) şi «Anaforaua 
euharistică în epoca apostolică şi postapostolică. Rânduielile bise- 
riceşti, mărturii ale Liturghiei creştine primare» (Revista Teologi- 
că 2, 2002, pp. 64-90) (n. trad. ) 

E] mărturiseşte că ființa noastră îşi are originea în actul 
creator al lui Dumnezeu şi mulțumirea pentru aceasta 
este începutul credinţei: «Prin credinţă înţelegem că s-au 
întemeiat veacurile prin Cuvântul lui Dumnezeu, de s-au 
făcut din nimic cele ce se văd» (Evrei 11, 3). Acesta este 
actul de recunoştinţă cel mai elementar. 


5) Preotul aduce laudă Dumnezeului Celui Viu: cân- 
farea Sfânt, Sfânt, Sfânt (Sanctus) 


Când mulțumim lui Dumnezeu, recunoştinţa noas- 
tră se revarsă în chip cu totul firesc în lauda lui Dumne- 
zeu Cel Care face minuni, lui Dumnezeu Cel adevărat, lui 
Dumnezeu Cel Viu, lui Dumnezeu Cel întreit Sfânt, a că- 
Tui slavă o cântă fără încetare îngerii. lată de ce rugăciunea 
noastră de mulțumire se uneşte cu imnul biruitor auzit de 
proorocul Isaia în templul din Ierusalim, în anul 740 (Isaia 
6, 3), şi auzit din nou, şapte veacuri mai târziu, de Sfân- 
tul Evanghelist loan» în insula Patmos (Apocalipsa 4, 8): 
«Sfânt, Sfânt, Sfânt este Domnul Savaot““, plin este cerul şi 
pământul de slava Ta». Această cântare a cetelor îngereşti, 
Arhangheli şi îngeri, Serafimi şi Heruvimi, este retransmi- 
să de către poporul lui Dumnezeu cântând «Sfânt, Sfânt, 
Sfânt», la fiecare Sfântă Liturghie, şi completând cântarea 
îngerilor cu aceea a pruncilor din lerusalim, în Duminica 
Floriilor, întâmpinând pe Hristos Împăratul, la intrarea în 
marea cetate: «Binecuvântat este Cel ce vine întru numele 
Domnului, Osana întru cei de sus». 


c) Preotul multumeşte pentru răscumpărare 


După ce s-au adus mulţumire Tatălui pentru cre- 
aie, cum să nu I se mulţumească că ne-a dat pe Sigurul 


44 Savaot este un termen militar ebraic care înseamnă Dumnezeul 
armatelor, desigur al oştilor îngereşti. 

Său Fiul pentru a ne răscumpăra din cădere şi din moarte 
ŞI, astfel, rugăciunea de mulţumire către Tatăl se va re- 
vărsa asupra celei de-a doua părți. 


Partea a doua: 
Memorialul de mulțumire pentru 
lucrarea lui Hristos 


Aceasta este, prin excelență, Rugăciunea de mul- 
țumire a Noului Legământ şi constă în aducerea aminte 
a tot ceea ce Fiul lui Dumnezeu a făcut pentru noi, înce- 
pând cu ceea ce Ela făcut în ajunul morţii Sale, la Cina 
cea de Taină, din Joia Sfântă: aceasta va fi relatarea insti- 
tuirii, adică evocarea cuvintelor rostite de lisus: «Luaţi, 
mâncaţi, Acesta este Trupul Meu, Care se frânge pentru 
voi spre iertarea păcatelor», apoi dându-le vinul: 

«Beţi dintru Acesta toţi, Acesta este Sângele Meu, 
Care pentru voi şi pentru mulți se varsă spre iertarea pă- 
catelor; aceasta să o faceţi spre pomenirea Mea...» 

Pentru a asculta de această poruncă, pentru a face 
«aceasta» spre pomenirea Lui, «vom face anamneză»*, 
aducerea aminte despre: 

- Moartea Sa, 

- Invierea Sa, 

- Înălţarea Sa, 

- Şederea Sa de-a dreapta Tatălui, 

- Cea de-a doua slăvită Venire, 

pe scurt, tot ce a făcut, tot ce face, tot ce va face 
pentru noi, comemorarea integrală a lucrării veşnice a 
Fiului, Care depăşeşte timpul și amestecă prezentul, şi 
trecutul şi viitorul. Aceasta este, spre a ne folosi de ter- 


5 Anamneză este un termen de origine grecească, care înseamnă 
amintire, memorial, act care actualizează un eveniment trecut, re- 
aducându-l nu doar în fața memoriei oamenilor, ci şi în fața memo- 
riei lui Dumnezeu. 

menul grecesc al Sfântului: Pavel (1 Corinteni Il, 25), 
anamneza. 


Anaforaua propriu-zisă 


Această comemorare nu este, totuşi, doar un sim- 
plu act mental: lisus spusese: «Faceţi aceasta spre po- 
menirea Mea»; or, ce făcuse EI? El luase pâine şi vin 
reprezentând dinainte Jertfa pe care avea s-o aducă, a 
Trupului şi a Sângelui Său pe Cruce, prin aducerea, ofe- 
rirea sau prezentarea acestei pâini și a acestui vin Tată- 
lui. lată de ce, urmând această poruncă, și în cadrul unui 
memorial de recunoştinţă se mulţumeşte pentru Ofran- 
da, Aducerea, Jertfa lui Hristos, iar preotul oferă, aduce 
lui Dumnezeu pâinea şi vinul: «Ale Tale dintru ale Tale, 
Ţie aducem de toate şi pentru toate». Acesta este actul 
de anafora (în greacă anaphora=ofrandă, prezentarea sau 
oferire prin înălțare, către înalt), ofranda supremă a Bi- 
sericii, pomenind Ofranda, Jertfa supremă a lui Hristos, 
şi oferind așa-numitele antirypa”* sau semnele Trupului 
şi Sângelui Său, pâinea şi vinul. Ofrandele, sacrificiile, 
jertfele Vechiului Legământ, erau sângeroase, fiind sa- 
crificați viței sau ţapi. Jertfa, Ofranda Noului Legământ 
este «nesângeroasă»: este pâinea şi vinul, care reprezin- 
tă, însă, chiar Ofranda, Jertfa lui Hristos pe Cruce. 

Inapoia mâinilor încrucişate şi întinse ale preotu- 
lui care înalță Sfântul Disc şi Sfântul Potir spre Dumne- 
zeu Tatăl, este poporul întreg, este Biserica întreagă care 


** Termen din Liturghia Sfântului Vasile cel Mare şi de altfel din 
catehezele liturgice ale Părinților Bisericii, desemnând simbolu- 
rile sau semnele sacramentale prin care tipurile sau prefigurările 
Tainelor lui Hristos se împlinesc. De pildă, în catehezele Sfântului 
Chiril al Ierusalimului, untdelemnul este antitipul Duhului Sfânt. 
În Liturghia Sfântului Vasile, darurile de pâine şi vin sunt numite 
cele ce închipuiesc sau înfăţişează Trupul şi Sângele lui Hristos (n. 
trad). 

mulţumeşte lui Dumnezeu pentru Jertfa Fiului Său. 


Partea a treia: 
Rugăciunea pentru pogorârea Sfântului Duh 


a) Epicleza 


Sfântul Duh este Cel care va veni în această a 
treia parte a rugăciunii anaforalei să desăvârşească şi să 
pecetluiască marele mister treimic, care este Taina Eu- 
haristiei. Într-adevăr, comemorarea Jertfei lui Hristos nu 
ar servi la nimic dacă nu am asculta porunca Sa: «Luaţi, 
mâncaţi, Acesta este Trupul Meu care se frânge pentru 
voi spre iertarea păcatelor..., Beţi dintru acesta toți, Aces- 
ta este Sângele Meu, Sânge al Legământului Nou, care 
pentru voi şi pentru mulți se varsă spre iertarea păcate- 
lor». Or, nu pâinea a fost frântă spre iertarea păcatelor; 
nu vinul a fost vărsat de Hristos pentru iertarea păcate- 
lor, ci Trupul şi Sângele Său preascump: «Dacă nu veţi 
mânca Trupul Fiului Omului şi nu veţi bea Sângele Lui, 
nu veţi avea viaţă în voi. Cel ce mănâncă Trupul Meu şi 
bea Sângele Meu are viaţă veşnică şi Eu îl voi învia în 
ziua cea de apoi» (loan 6, 53-54). Trebuie, aşadar, ca pâi- 
nca şi vinul oferite de Biserică să devină Trupul şi Sân- 
gele oferite de Hristos. Cuvântul — Acesta este Trupul 
Meu, Acesta este Sângele Meu -— trebuie să fie confirmat 
de Acela «care ne aduce aminte despre toate cele spuse 
de Hristos» (loan 14, 26)... «Acela Mă va slăvi, pentru că 
din al Meu va lua şi vă va vesti» (loan 16, 14), Care ne 
face parte de bunătăţile Sale, Care «întărea cuvântul prin 
semnele care-l urmau» (Marcu 16, 20). Trebuie ca Sfân- 
tul Duh să facă actual şi real cuvântul rostit de Hristos în 
Joia Cinei. Trebuie ca pâinea să devină realmente Trupul 
lui Hristos şi vinul să devină realmente Sângele lui Hris- 

tos. Pentru aceasta trebuie ca ofranda Bisericii, la fel cu 
ofranda marelui prooroc Ilie, să fie mistuită de Focul po- 
gorât din Cer şi să devină în mod real Jertfa pe care Mie- 
lul Cel Inviat o face, o aduce Tatălui, Trupul Său jertfit 
pentru iertarea păcatelor. Trebuie ca Cincizecimea să-L 
facă prezent pe Cel Înviat: trebuie ca Sfântul Duh, Care 
se purta pe deasupra apelor pentru a se împlini cuvântul 
creator (Facerel, 2); trebuie ca Acelaşi Duh, Care a făcut 
prezent Cuvântul în pântecele Mariei, în ziua Buneives- 
uri şi în sânul Bisericii, în ziua Cincizecimii, să-L. facă 
astăzi prezent în sânul adunării euharistice. Prin această 
prezenţă a Cuvântului, adunarea devine Trupul lui Hris- 
tos, Biserica. lată de ce preotul se adresează, în numele 
poporului, lui Dumnezeu Tatăl, zicând: «Şi fă adică Pâi- 
nea aceasta, cinstit Trupul Hristosului Tău. Amin. lar ce 
este în Potirul acesta, cinstit Sângele Hristosului Tău. 
Amin. Prefăcându-le, cu Duhul Tău Cel Sfânt. Amin, 
Amin, Amin. Ca să fie celor ce vor gusta dintr-însele, 
spre trezvia sufletului, spre iertarea păcatelor, spre îm- 
părtăşirea Sfântului Duh, spre îndrăznirea cea către 
Tine, nu spre judecată sau spre osândă...» 

Această rugăciune este numită Epicleza. Trebuie 
să remarcăm că, prin această rugăciune, Sfântul Duh nu 
este chemat numai «peste noi», adică peste persoane, ci 
şi peste «aceste daruri», adică peste Pâine şi Vin; mate- 
ria nu este impermeabilă față de lucrarea Sfântului Duh 
şi împărtăşirea cu Pâinea şi cu Vinul n-ar avea nici un 
sens dacă aceste daruri n-ar fi fost prefăcute prin lucra- 
rea Sfântului Duh, în Trupul şi Sângele lui Hristos Cel 
Înviat. Pogorârea Sfântului Duh peste Cinstitele Daruri 
este totuşi cerută în vederea prefacerii persoanelor: noi 
chemăm Duhul Sfânt să se pogoare peste Pâine şi Vin 
pentru ca persoanele să primească «iertarea păcatelor», 
să descopere «împărtăşirea Sfântului Duh» şi să guste 
încă din lumea aceasta «plinătatea Împărăției»; prin mij- 

locirea Darurilor, invocarea Sfântului Duh are în vedere 
persoanele. lată de ce, în Epicleza Liturghiei Sfântului 
Vasile, cerem ca Sfântul Duh «să ne unească unii cu al- 
ţii — pe toţi care ne împărtăşim din această unică Pâine 
şi din acest Sfânt Potir — în comuniunea cu Unicul Sfânt 
Duh». Într-adevăr, suntem «uniţi unii cu alţii în comuni- 
unea Sfântului Duh», devenim Biserica, la fel cu primii 
ucenici în ziua Cincizecimii. Epicleza este cu adevărat 
Cincizecimea necontenită. 


b) Binecuvântarea sau sfințirea celor adormiți 


Unitatea Bisericii pe care o cerem Sfântului Duh 
să o înfăptuiască, cuprinde pe toţi credincioşii din toa- 
te generaţiile şi din toate ţările. lată de ce rugăciunea 
epiclezei e urmată de rugăciunea pentru cei adormiţi: 
«încă îti aducem această slujbă cuvântătoare pentru cei 
adormiţi întru credință: strămoși, părinți, patriarhi, pro- 
feţi, apostoli, propovăduitori, evangheliști, mucenici, 
mărturisitori, postnici şi pentru tot sufletul drept ce s-a 
săvârşit în dreapta credinţă. Mai ales pentru Preasfânta, 
Preacurata, Preabinecuvântata, Mărita, Stăpâna noastră, 
de Dumnezeu Născătoarea şi pururea Fecioară Maria». 
Este vorba de sfințirea celor adormiţi, urmată de imnul 
sau axionul dedicat Fecioarei Maria, cântarea «Cuvine- 
se cu adevărat». 


c) Binecuvântarea sau sfințirea celor vii 


La fel, se fac rugăciuni «pentru episcop, pentru 
toți şi pentru toate..., pentru cei ce călătoresc, pentru cei 
bolnavi, pentru cei din închisori, pentru orfani, pentru 
văduve.» Aceasta este binecuvântarea celor vii. 

Aşadar, Biserica în întregime, cea pământească 
şi cea cerească, se regăseşte în unitatea credinței și co- 

muniunea cu Sfântul Duh mulţumită Tainei euharistice: 
ca ŞI în Crez, chemarea Sfântului Duh duce spre unitatea 
Biserici. 

Biserica adună împreună puterile cereşti: îngerii, 
Arhanghelii, Serafimii şi Heruvimii, şi oamenii: sfinţii şi 
păcătoşii, viii şi morţii, căci orice om, chiar dacă a murit, 
este viu în Hristos: «Aşa şi noi, cei mulți, un trup sun- 
tem în Hristos şi fiecare suntem mădulare unii altora» 
(Romani 12, 5), învaţă Sfântul Pavel. Cu adevărat, sun- 
tem toţi răspunzători unii pentru ceilalţi, de aceea putem 
viețui mai departe, căci îngerii Şi sfinții mijlocesc pentru 
noi. Această unitate a tuturor, în Trupul lui Hristos, se 
numeşte Comuniunea Sfinților. 

Cum altfel să se încheie această măreaţă descope- 
rire a Comuniunii Sfinţilor decât printr-un strigăt de lau- 
dă, printr-o doxologie“, care să încununeze Rugăciunea 
«Anaforay-lei: «Şi ne dă nouă, cu o gură și cu o inimă, 
a preamări şi a cânta preacinstitul şi de mare cuviință 
numele Tău, al Tatălui şi al Fiului şi al Sfântului: Duh, 
acum Şi pururea şi în vecii vecilor. Amin». 


3. « A FRÂNTy»: FRÂNGEREA 


+ Doxologia este acţiunea de proslăvire; termenul vine din greacă 
doxa=slavă şi logos = cuvânt. 

a) Înainte ca preotul să repete gestul lui Hris- 
tos, frângând pâinea, credincioşii mărturisesc unitatea 
lor frățească, recitind sau cântând toţi, împreună, ru- 
găciunea Tatăl Nostru, «Rugăciunea Domnească». Fiii 
Aceluiaşi Tată se pregătesc astfel să împartă aceeaşi 
Pâine. Pregătirea aceasta pentru Comuniunea frăţească, 
prin rugăciunea Tatăl Nostru, este un element universal 
şi permanent al Tradiţiei creştine. 

b) Pentru a frânge Pâinea, preotul o ridică, spu- 
nând: 

«Să luăm aminte Sfintele Sfinţilor». EI foloseş- 
te cuvântul «sfânt», la fel ca şi Apostolul Pavel pentru 
a desemna pe credincioşi, căci noi toţi suntem chemaţi 
să devenim «sfinți», să fim sfințiţi de către Sfântul Duh, 
Care a sfinţit Darurile. Credincioşii răspund mărturisind 
că nu sunt sfinţi: «Unul Sfânt, Unul Domn, lisus Hristos, 
întru slava lui Dumnezeu Tatăl. Amin», cântă ei. El este, 
într-adevăr, Singurul Izvor al sfințeniei. 

Cc) Preotul frânge Pâinea unică pentru a pune bu- 
cățile, părticelele în Potirul unic, ca astfel toți credincio- 
şii să se poată împărtăşi din Acelaşi Trup şi din Acelaşi 
Sânge al Singurului Domn. Faptul că Aceeaşi Pâine şi 
Acelaşi Sfânt Potir vor fi împărţite între toți, chiar dacă 
uneori, din motive practice, se împarte conţinutul unicu- 
lui Sfânt Potir în mai multe Potire, simbolizează unitatea 
Bisericii dobândită prin împărtăşirea din Unicul Domn. 
De aici decurge importanța acestui gest de frângere, de 
împărţire, care a fost gestul Domnului Însuşi. 


4. «A DAT»: ÎMPĂRTĂŞIREA 


Iată capătul, împlinirea, rațiunea de a fi a întregii 
celebrări: invitaţii la Masa de nuntă, la Banchetul ceresc, 
la Cina cea de Taină, se apropie: «Cu frica lui Dumne- 
zeu, cu credinţă şi cu dragoste» de Masa Sfântă: ei urcă 

spre Uşile împărăteşti, iar în bisericile din Egipt ei pă- 
trund chiar în Sfântul Altar. Ei merg în întâmpinarea 
Dumnezeiescului Mire, Care li se înfăţişează la intrarea 
cămării de nuntă. Ei vor fi încorporaţi în Trupul Său Cel 
Înviat. Sângele Lui, Care dă viață, va curge în vinele lor; 
ei se vor afla cu totul uniţi în unitatea Trupului Său, ei 
vor bea toți («Beţi dintru acesta toți!», a spus Domnul) 
din Izvorul Vieţii. Dumnezeul Cel făcut Trup tocmai a 
îndumnezeit trupul lor; Focul nematerielnic al dumneze- 
Irii, care odinioară cuprindea cu flăcări Rugul aprins, şi 
care se pogorâse în chip de limbi de foc peste Apostolii 
adunaţi la un loc, Focul care adineaori pusese stăpânire 
peste Pâine şi pe Vin, s-a întins și îi aprinde acum pe cei 
ce se împărtăşesc, trupurile şi inimile lor şi toți dimpre- 
ună vor cânta: «Văzut-am lumina cea adevărată, luat-am 
Duhul cel ceresc, aflat-am credinţa cea adevărată, ne- 
despărțitei Sfintei Treimi închinându-ne, că Aceasta ne-a 
mântuit pe noi. 

Adunarea a devenit Biserică: Dumnezeu este în 
mijlocul poporului Său, credincioşii contemplă cu uimi- 
re Învierea Domnului lor: 

«Învierea lui Hristos văzând, să ne închinăm 
Sfântului Domnului lisus, Unuia Celui fără de păcat. 
Crucii Tale ne închinăm, Hristoase, şi Sfântă Invierea Ta 
o lăudăm şi o slăvim, că Tu eşti Dumnezeul nostru, afară 
de Tine altul nu ştim, Numele Tău numim. Veniţi toți 
credincioşii să ne închinăm Sfintei Invierii lui Hristos, 
că iată a venit prin Cruce bucurie la toată lumea. Iot- 
deauna binecuvântăm pe Domnul, lăudăm Invierea Lui 
că Răstignire răbdând pentru noi cu moartea moartea o 
a călcat». 

Adunarea a devenit una a celor vii; ea poate să 
iasă în pace şi să vestească lumii Invierea Domnului său, 
în aşteptarea senină a Celei de a doua Veniri. 


TABLOU REZUMATIV AL SFINTEI LITURGHII 


DUPĂ SFÂNTUL IOAN GURĂ DE AUR 


Vechiul lestament 
Catehiimerilo 2. intrarea mică 
3. citire din Apostol 
4. citire din Sf. Evanghelie 
5. predica 


. Liturghia uat»: Intrarea mare 
Credincioşilor Sărutul păcii — Crezul 
pe Ai 
mulțumi» adusă 
Anaforaua Tatălui b) Laude: Sfânt, Sfânt, 
Sfânt 
Mulţumire pentru a) instituirea 
lucrarea Fiului 


a) epicleza 
Sfântului Duh 


D) sfințirea 
morţilor, 
Imnul Fecioarei 


<) siințirea celor vii 
3 ntele Sfinților 


rângerea Pâinii 


D) Doxologie 


«Cu credinţă şi cu dragoste 
Împărtăşirea apropiaţi-vă...» 


m văzut lumina cea adevărată...» 


CAPITOLUL X 


TAINA ȘI PREOŢIA 
LUI HRISTOS ȘI A BISERICII 


ÎI. Taina lui Hristos — Taina Bisericii 


ei care se împărtăşesc din Trupul şi din Sângele lui 

Hristos Cel Inviat pot întrezări, ceea ce Sfântul Pa- 
vel numeşte în Epistola către Coloseni, «Taina lui Hris- 
tos» (4, 3), «Taina cea din veci ascunsă neamurilor, iar 
acum descoperită sfinţilor Săi» (1, 26). 

Să încercăm, nu să înțelegem această taină, căci 
ea este infinit mai mare şi mai adâncă decât înţelegerea 
omenească, care nu poate să cuprindă“ decât ceea ce este 
mai mic în raport cu ea, ci să o contemplăm cu uimire, ca 
Pavel când a întâlnit-o pe drumul Damascului. 

1. Hristos, Fiul Mariei, este Om ca şi noi; tot ceea 
ce este în El poate fi comunicat celorlalţi oameni şi de 
aceea El ne poate salva. 

2. Acelaşi Hristos, Fiul Unic al lui Dumnezeu este 
Dumnezeu, Acelaşi şi Unic Dumnezeu, ca și Tatăl şi ca 
Sfântul Duh al Său şi de aceea El ne poate uni cu Tatăl. 

3. Prin împărtăşirea cu Trupul şi cu Sângele lui 
Hristos, suntem încorporaţi Trupului Celui Inviat, deve- 
nim un singur Trup cu EI şi devenim părtaşi dumnezeirii 
Sale. Acest Trup tainic, constituit prin unirea Capului 
- Hristos cu mădularele — cei ce se împărtăşesc, se nu- 
meşte Biserică. 

4. Capul unui trup lucrează punând în mişcare 


+ În limba latină comprehendere = a cuprinde, a înţelege. 

mădularele. Tot astfel, Hristos lucrează în lume, îndem- 
nând pe credincioşii Săi, mădulare ale Bisericii Sale. 
Hristos este prezent şi lucrează în lume prin Biserica Sa. 
Membri Acesteia răspund impulsurilor Capului, ascul- 
tându-l Cuvântul. 

5. Mădularul unui trup nu este un mădular viu, 
decât dacă sângele care vine de la inimă trece în aces- 
ta. Membrii Bisericii nu sunt mădulare vii, decât dacă 
Sfântul Duh circulă în ei, unindu-i între ei şi unindu-i 
cu Capul. 

6. Acest fapt tainic că oameni, păcătoşi dar cre- 
dincioşi, sunt uniţi, prin lucrarea Sfântului Duh cu Tru- 
pul lui Hristos Cel Înviat, devenind mădularele unui 
singur Trup, Hristos, prelungind astfel în lumea de azi 
lucrarea lui Hristos, în sensul că El vorbeşte şi lucrează 
prin ei, se numeşte Taina Bisericii. 

7. Această Taină a lui Hristos sau Taină Bisericii 
are mai multe aspecte pe care Sfântul Pavel le numeşte 
«Taine ale lui Dumnezeu» (1 Corinteni 4, 1), iar creştinii 
ortodocşi le numesc pe scurt, în mod obişnuit, «taine», în 
latină se numesc sacramenta”. 


II. Preoția lui Hristos — Preoția Bisericii 
A) PREOȚIA LUI HRISTOS 


Domnul nostru lisus Hristos, fiind deopotrivă 
Dumnezeu şi Om, restabilește comunicarea între Dum- 
nezeu şi oameni. El face ca oamenii să audă glasul lui 
Dumnezeu, căci El este Cuvântul lui Dumnezeu întrupat 
şi, pe de altă parte, înălțat la cer cu firea Sa omenească, 


* Invităm pe cei care vor să mediteze mai profund asupra «tainei 
lui Hristos», să recitească paginile următoare din Noul Testament: 
Romani 12, 2-6; 1 Corinteni 12, 4-7; | Corinteni 15; Efeseni |, 10; 
2, 21-22; Coloseni 1, 26-27; 4, 3. 

Mijlocitor al oamenilor pe lângă Dumnezeu, Tatăl Său, 
«...C1 chiar în cer, ca să se înfățişeze pentru noi înain- 
tea lui Dumnezeu» (Evrei 9, 24), înfăţişându-l «Jertfa de 
Sine Insuşi pe care a făcut-o o dată pentru totdeauna» 
(Evrei 7, 27) pentru fraţii Săi, oamenii. Această funcţie 
de Mijlocitor între Dumnezeu şi oameni este ceea ce se 
numeşte preoția lui Hristos, «sacerdoțiul lui Hristos». 
Din cauza acestei funcțiuni «sacerdotale», Hristos pri- 
meşte în Epistola către Evrei şi în întreaga Iradiţie creş- 
tină, titlul de «Arhiereu»: «Tu eşti Preot în veac», spune 
despre El Psalmistul (Ps.109, 4), citat în Epistola către 
Evrei (7,21). 


B) PREOȚIA BISERICII 


Hristos este, aşadar, Arhiereul, Marele nostru 
Preot, dar am văzut că Hristos lucrează în lume prin Tru- 
pul Său, Biserica. Prin Biserică, El îşi face auzită vocea 
Sa în lume, pe ea o asociază Jertfei Sale, pe care o înfă- 
țişează Tatălui. Hristos nu tace nimic fără Trupul Său. 
Biserica participă plenar la Preoţia lui Hristos: aceasta 
înseamnă că, pentru a lucra în lume, ca şi pentru a vorbi 
cu Tatăl Său, Domnul lisus cere conlucrarea fiecăruia 
dintre noi: «Căci noi suntem ai lui Dumnezeu împreună 
lucrători», învaţă Sfântul Pavel (1 Corinteni 3, 9). Atunci 
când un creştin se apleacă cu dragoste asupra unui sufe- 
rind, el este mâna lui Hristos, iar când vesteşte adevărul 
Evangheliei, el este gura lui Hristos. Trebuie, mai întâi, 
ca acest credincios să fi devenit cu adevărat mădular al 


5 De la cuvântul latin sacerdos, slujitor al celor sacre, preot; în 
greacă hiereus; este necesar să deosebim bine cuvântul grecesc /i- 
ereus, slujitor al sacrului, sacrificator, de cuvântul grecesc presby- 
teros, bătrân, responsabil al unei comunităţi. Aceste două cuvinte 
greceşti sunt traduse din nefericire prin acelaşi cuvânt preot, care 
are, prin urmare, două sensuri. 

Trupului lui Hristos, Sfântul Duh să-l fi schimbat în mă- 
dular al lui Hristos, să fi făcut din el cu adevărat un «pre- 
ot», adică un om care participă la lucrarea lui Hristos. 
Această schimbare se săvârşeşte în Taina Mirungerii. 


CAPITOLUL XI 


TAINA MIRUNGERII: 
CINCIZECIMEA PERSONALĂ SAU 
PREOȚIA ÎMPĂRĂTEASCĂ A LAICILOR 
SAU MIRENILOR 


p: punerea în Astia Apostolilor se dă Duhul 
(. ee i Sfânt», ne spune Sfântul Luca (Fapte 8,18). 
Cartea Faptele Apostolilor ne dă două exemple: 


a) Faptele Apostolilor 8, 4-25 

După uciderea cu pietre a lui Ștefan şi după prima 
mare persecuție a Bisericii, în jurul anului 36, pe când 
creştinii din Ierusalim se împrăştiaseră fugind din faţa 
prigonitorilor, diaconul Filip merse să predice pe Hristos 
în Samaria, provincie care primise cuvântul lui Dum- 
nezeu; Samarinenii «erau botezați numai în Numele 
Domnului lisus», dar «Sfântul Duh nu se pogorâse încă 
peste niciunul dintre ei» (8, 16). Atunci «Apostolii din 
Ierusalim au trimis la e: pe Petru şi pe loan: ...care cobo- 
rând, s-au rugat pentru ei ca să primească Sfântul Duh» 
(vs.14-15)... «atunci Petru şi loan îşi puneau mâinile pes- 
te ei şi ei luau Duhul Sfânt» (vs.17). 


b) Faptele Apostolilor 19, 1-7 
Atunci când Apostolul Pavel se duse la Efes, către 
anul 56, s-a întâmplat ceva asemănător: «Găsind câţiva 

ucenici a zis către ei: Aţi primit Duhul Sfânt când aţi cre- 
zut? lar ei au zis către el: Dar nici n-am auzit dacă este 
Duh Sfânt. Şi el a zis: Deci în ce v-aţi botezat? Ei au zis: 
în botezul lui loan. Iar Pavel a zis: loan a botezat cu bo- 
tezul pocăinţei, spunând poporului să creadă în Cel Care 
avea să vină după el, adică în lisus Hristos. Şi auzind ei 
s-au botezat în numele Domnului lisus. Și punându-și 
Pavel mâinile peste ei, Duhul Sfânt a venit asupra lor“! şi 
vorbeau în limbi şi prooroceau» (Fapte 19, 1-7). 

Astfel, prin punerea mâinilor Apostolilor, noii 
ucenici primeau Sfântul Duh aşa cum îl primiseră pri- 
mii ucenici la lerusalim, în ziua Cincizecimii: darul 
Cincizecimii se perpetua. El se perpetuează, se perma- 
nentizează. Această primire personală a Duhului Sfânt o 
numim Taina Mirungerii, de la termenul grecesc Prisma 
ce înseamnă «ungere», fiindcă este vorba despre unge- 
rea Duhului Sfânt prin Care devenim ceea ce Hristos 
este din veșnicie: «unși» ai Duhului Sfânt, mici hristoșşi, 
«cristiani», creştini. 

Această taină se săvârşeşte de obicei, astăzi, în- 
dată după Botez prin ungerea cu untdelemn, după cum a 
fost cazul la ungerea regelui David”. 

Sfântul Evanghelist loan ne spune în prima sa 
Epistolă: «lar voi, ungere aveţi de la Cel Sfânt, şi ştiţi toa- 
te» (1 loan 2, 20) şi Sfântul Apostol Pavel ne spune: «lar 
Cel Care ne întărește pe noi împreună cu voi, în Hristos, şi 
ne-a uns pe noi, este Dumnezeu» (2 Corinteni 1, 21). 


5 Remarcaţi legătura dintre Botezul în numele Domnului lisus şi 
pogorârea Sfântului Duh: îndată ce întâlnim pe Hristos suntem des- 
chişi să primim Duhul Sfânt Care sălăşluieşte asupra Lui şi aceasta 
ne face să strigăm: «Avva, Părinte». Un creştin nu se poate gândi la 
o Persoană a Sfintei Treimi, fără să se gândească la celelalte două; 
singurul Dumnezeu adevărat, Dumnezeul Cel Viu, este Dumnezeu 
în Trei Persoane. 


52 Latinii oficiază această taină prin punerea mâinilor episcopului 
asupra credinciosului şi o numesc «Confirmare». 

Apostolul Petru va evoca într-un mod deosebit, 
caracterul sfânt şi sfințitor, pe care această ungere o con- 
feră poporului lui Dumnezeu: «lar voi sunteţi seminție 
aleasă, preoție împărătească, neam sfânt, popor agonisit 
de Dumnezeu ca să vestiți în lume bunătăţile Celui Care 
v-a chemat din întuneric la lumina Sa cea minunată» (| 
Petru 2, 9). 

Copilul: «O comunitate preoțească şi împărătească?» 
Ce înseamnă asta? 

Bătrânul: Am văzut că Hristos este Marele nostru 
Preot, că EI este Mijlocitorul între Dumnezeu şi om, că El 
este totodată purtătorul de cuvânt al lui Dumnezeu pe lângă 
oameni şi Avocatul sau Apărătorul oamenilor pe lângă Dum- 
nezeu şi că acest rol minunat se numeşte Preoţia Sa. Am vă- 
zut, de asemenea, că El face să participe întreg Trupul Său, 
întreagă Biserica Sa, pe toți membrii Săi, la această preoţie: 
trebuie, însă, ca membrii Bisericii Sale să fie îmbrăcaţi cu 
sfinţenia Sa, ca să le comunice preoția Sa, să facă din ei preoți 
şi moştenitori ai Împărăției Sale, viitori împărați. lată de ce 
Sfântul Evanghelist loan ne spune în Apocalipsă: «El ne-a 
făcut pe noi împărăție, preoți ai lui Dumnezeu şi Tatăl Său...» 
(Apocalipsa |, 6; 5, 10). Biserica este un popor de preoți, iar 
Mirungerea este lucrarea tainică care face din toți creştinii 
preoţi. Este vorba despre ceea ce se numeşte în mod curent 
«preoţia împărătească a laicilor», prin care creştinii constitu- 
le «o comunitate preoțească şi împărătească»). 

Copilul: Credeam că «laic» înseamnă «străin» de 
Biserică. Găsesc în micul dicționarul Larousse, următoarea 
definiţie: laic, «care nu este nici membru al clerului, nici că- 
lugăr». 

Bătrânul: Cuvintele îşi schimbă adeseori înțelesul, în 
funcţie de evoluţia ideilor şi evenimentele istoriei. Cuvântul 
laic vine de la grecescul Jaos = popor; el însemna la origine 
şi înseamnă încă, pentru creştini, — «membri ai poporului lui 
Dumnezeu». Numai după ce creştinii — pentru că deveniseră 
răi creştini — au uitat că erau un popor de preoți şi de împărați, 
şi au aruncat doar pe umerii preoților toate responsabilităţile 

lor, termenul laic a căpătat înţelesul pe care l-ai găsit în dic- 
ționar. De multă vreme, creştinii au redescoperit caracterul 
sfânt, preoţesc, al condiţiei lor de laici. Prin participarea la 
dumnezeiasca Euharistie, prin buna înţelegere ce ar trebui să 
domnească între ei, prin bunătatea lor față de duşmanii lor, 
prin fermitatea în fața compromisurilor interesate, a corupţiei 
în care ar voi să-i atragă cei răi din această lume, prin întrea- 
ga mărturie a comunităţii credincioşilor practicanți, creştinii 
împreună au răspunderea permanentă de-a fi pe pământ re- 
prezentanțţii Împărăției şi ai preoţiei lui Hristos. Ei constitu- 
ie, cu adevărat, o comunitate preoțească şi împărătească, în 
greacă basileion hierateuma. 

Prin Mirungere, fiecare dintre noi primeşte pe Sfântul 
Duh, darul fundamental care îl face membru al unui: popor de 
preoţi. Acest dar stă la baza tuturor darurilor particulare ale 
Duhului, care conferă responsabilități particulare. Aşadar, 
printr-o diferenţiere funcţională a acestui dar fundamental, 
apar slujirile specifice ale episcopilor, ale preoţilor şi ale di- 
aconilor. 


CAPITOLUL XII 


HIROTONIA EPISCOPILOR, 
PREOȚILOR ȘI DIACONILOR 


a) Episcopul şi sinoadele 
1. EPISCOPUL 


fântul Pavel scrie lui Timotei: «Nu fi nepăsător față 
de harul care este întru tine, care ţi s-a dat prin proo- 
rocie, cu punerea mâinilor mai marilor preoților» (1 Tim 
4, 14). Şi, în a doua scrisoare, îi va spune: «Îţi amintesc 
să aprinzi şi mai mult din nou harul lui Dumnezeu, care 
este în tine prin punerea mâinilor mele» (2 Tim 1, 6)*. 
| E] încredințează aceluiaşi Timotei sarcina de a 
hirotoni, la rândul său, preoţi («Nu pune prea degrabă 
mâinile peste nimeni», | Tim 5, 22) şi de a le încredința 
învățătura Apostolilor: «Şi cele ce ai auzit de la mine, cu 
mulţi martori de față, acestea le încredinţează la oameni 
credincioşi, care vor fi destoinici să înveţe şi pe alții» (2 
Tim 2, 2). Pavel îl roagă pe Timotei să «rămână la Efes» 
(| Tim 1, 3), spre a împlini această misiune. 
Avem astfel, în Noul Testament, în persoana lui 
Timotei, un exemplu viu despre ceea ce generaţia care 


5 Bătrâni: în limba greacă presbyteri, adică preoți. 

54 «Punerea mâinilor mele»: se pare că Timotei a fost hirotonit prin 
punerea simultană a mâinilor Sfântului Pavel şi ale preoțimii (pres- 
biterilor). 

va urma după aceea a Apostolilor, generația «Părinților 
Apostolici» va numi un episcop. 

Copilul: Ce este un episcop? 

Bătrânul: Ne spune deja Sfântul Justin ($155): cel ce 
prezidează adunarea euharistică (proestos). Prin aceasta, el 
are în oraşul său de reşedinţă o întreită slujire: 

a) E este însărcinat să conducă poporul lui Dumne- 
zeu spre împărăție, aşa după cum Moise conducea poporul 
prin pustie spre Pământul Făgăduinței. 

b) El este însărcinat să hrănească acel popor cu Cu- 
vântul Adevărului («Cele ce ai auzit de la Mine, acestea le în- 
credințează la oamenii credincioşi care vor fi destoinici să în- 
veţe şi pe alții»), să-i transmită învățătura pe care Apostolii au 
primit-o de la Hristos. Această transmitere a Adevărului lui 
Hristos, ai cărei garanţi sunt episcopii, se numeşte «Tradiţie 
Apostolică». De asemenea, succesiunea neîntreruptă de epi- 
scopi în fruntea unei Biserici, rămasă fidelă învățăturii Apos- 
tolilor, se numeşte «succesiune apostolică». Ea garantează 
unitatea Bisericii în timp, unind, prin proclamarea aceluiaşi 
adevăr al Cuvântului lui Dumnezeu, generaţiile succesive ce 
trăiesc în acelaşi loc, unele cu altele. 

C) El este dator să hrănească poporul lui Dumnezeu cu 
Pâinea venită din cer, care este împărțită de el însuşi sau de 
către diacon în cursul adunării euharistice pe care el o prezi- 
dează“. Prezența succesorilor Apostolilor în fruntea adunării 
euharistice înseamnă că este vorba cu adevărat de adunarea 
întemeiată de Hristos şi de Apostolii Săi, adică de Biserică, 
una, sfântă, sobornicească (universală) şi apostolească. Epi- 
scopul, care adună pe toți credincioşii din acelaşi loc, pentru 
împărtăşirea cu Trupul şi Sângele Aceluiaşi Hristos, trebuie, 
într-adevăr, să fie el însuşi în comuniune cu ceilalți episcopi 
ai bisericilor ce se adună din alte locuri; el reprezintă biserica 
sa pe lângă toate celelalte biserici şi pe toate celelalte pe lângă 
a sa. Episcopul apare ca garantul unităţii Bisericii în spațiu. 

Episcopul apare, aşadar, ca o articulație esenţială a 


55 De aceea episcopul este pomenit la Sfânta Liturghie, ceea ce 
aminteşte de proestoşia sa, chiar dacă nu este de față. 

Trupului lui Hristos: el îi asigură coeziunea în timp şi în spa- 
țiu. De aceea Sfântul Ignatie de Antiohia“ ne spune: «Acolo 
unde este episcopul, acolo este Biserica sobornicească (uni- 
versală*)» . 

Colegiul episcopilor ocupă astfel în Biserică locul co- 
legiului celor doisprezece Apostoli: el garantează «apostoli- 
citatea» Bisericii, adică continuitatea vieţii sale, a misiunii 
şi a învățăturii sale, începând din epoca în care o conduceau 
Apostolii înşişi. 


2. SINOADELE 


Sinoadele sunt Adunările episcopilor care se reu- 
nesc periodic, la diferite niveluri. Ele trebuie să se întru- 
nească de două ori pe an, în fiecare regiune, iar la nivelul 
fiecărei țari, se întrunesc cam o dată la trei ani. Ele se 
convoacă, în mod excepțional, la nivelul lumii întregi, 
când avem de-a face cu Sinoadele ecumenice. Au fost 
doar şapte astfel de sinoade în decursul istoriei creştină- 
tăţii, recunoscute de conştiinţa Bisericii ca fiind cu ade- 
vărat ecumenice“. Mai frecvent, totuşi, ori de câte ori o 
falsă doctrină venea să tulbure conştiinţa credincioşilor și 


5* Episcopul acestui oraş, care trăia acolo, în anul 107, atunci când 
a avut loc martiriul lui Policarp. 


5 Catolic provine din termenul grecesc kat'holon, potrivit cu în- 
tregul, în totalitatea sa. Dacă membrii sunt ortodocşi, Biserica e 
numită «catolică», pentru că atunci se identifică cu totalitatea Tru- 
pului lui Hristos. De aceea spunem în Crez: «Cred într-una Sfântă, 
sobornicească (catolică) şi apostolească Biserică». Începând de la 
schismă şi în limbaj popular, cuvântul «catolic» serveşte adeseori, 
a desemna Biserica Romano-catolică, pe când cuvântul «ortodox» 
serveşte a desemna ansamblul Bisericilor care au păstrat credința 
ortodoxă. 

58 lată localităţile şi datele acestor şapte Sinoade Ecumenice: Nice- 
ea 325; Constantinopol 381, Efes 431; Calcedon 451; Constantino- 
pol 553; Constantinopol 680; Niceea 787. Vezi O.Clement, L'Eglise 
Orthodoxe, coll. «Que sais-je», pp. 9 şi 10. 

să amenințe cu desfigurarea chipului lui Hristos pe care 
Biserica e datoare să-l înfăţişeze lumii, de asemenea ori 
de câte ori binele Trupului Bisericii cerea aceasta, s-au 
întrunit Sinoade locale“ care au permis conştiinţei Bise- 
TICII să se exprime, ca şi cum ar încerca Adevărul care 
sălăşluieşte în ea. 

Sinoadele au misiunea să manifeste «uniunea 
sfintelor Biserici ale lui Dumnezeu», exprimând uni- 
tatea şi ortodoxia“ credinței în Biserica sobornicească 


* lată patru exemple de Sinoade locale luate din epoca modernă: 

a) în secolul al XIV-lea-a fost contestată realitatea experienţei pe care o 
are Biserica cu privire la lumina Sfântului Duh şi s-au întrunit la Con- 
stantinopol în anii 1341, 1342 şi 1351, Sinoadele numite «palamite», 
pentru că au confirmat învățătura Sfântului Grigorie Palama (+1359). 
b) în secolul al XVII-lea ideile lui Calvin au fost difuzate în sânul Bi- 
sericii Ortodoxe de către Patriarhul Chiril Lucaris, o întreagă serie de 
Sinoade locale s-au întrunit între anii 1638 şi 1691, la Constantinopol, 
la laşi în România, la lerusalim, pentru a preciza învăţătura ortodoxă 
în raport cu Protestantismul. 

c) în 1848, Papa Pius IX, printr-o enciclică adresată «Răsăritenilor» 
a încercat să-i facă pe Ortodocşi să recunoască supremația papalității 
romane; patriarhatele din Constantinopol, Alexandria, Antiohia şi le- 
rusalim s-au întrunit în Sinoade locale şi s-au consultat unele cu altele; 
rodul acestei dezbateri conciliare a fost o enciclică comună intitulată: 
«Enciclica Bisericii, una, sfântă, (sobornicească) catolică şi apostolică 
către Ortodocşii din lumea întreagă». Datată din luna mai 1848, ea 
preciza învățătura ortodoxă, în raport cu revendicările romane care 
aveau să culmineze, 22 de ani mai târziu, cu formularea dogmei infa- 
d) în secolul al XIX-lea, excesele spiritului naţionalist i-au făcut pe 
bulgari să refuze episcopi greci, Sinodul întrunit la Constantino- 
pol în 1872, a condamnat «filetismul», erezie care acordă prioritate 
idealului național, față de unitatea credinţei. 


so Ortodoxie, conform etimologiei greceşti, orthos înseamnă drept; 
doxa înseamnă opinie, judecată, stimă, slăvire: În limbajul curent, 
cuvântul ortodox desemnează pe cel care urmează întocmai doc- 
trina grupului de care aparţine. Sfinţii Părinţi folosesc cuvântul 
«ortodoxie» pentru a desemna Biserica, înțelegând prin acest cu- 
vânt manifestarea laudei în Adevăr. Ortodoxia înseamnă pentru noi 

pentru ca, pretutindeni şi totdeauna, creştinii să creadă 
ceea ce Hristos şi Apostolii Săi au învăţat. Sinoadele nu 
constituie un guvern; Biserica nu este un Stat; nu există 
un guvern central al Bisericii. Unitatea Bisericii este o 
unitate în credinţă şi în iubire, o viziune comună a Uni- 
cului Cuvânt al lui Dumnezeu, viziune care este dată de 
Sfântul Duh; când Sfântul Duh luminează conştiinţele 
tuturor, El creează ceea ce se numeşte «comuniunea sau 
împărtăşirea Sfântului: Duh». 

Totalitatea bisericilor dintr-o regiune dată, reunite 
în jurul episcopilor din acea regiune se numeşte «Biseri- 
că locală»"!. Bisericile locale sunt biserici surori. Dintre 
ele, cea din Roma, primise misiunea, ne spune Sfântul 
Ignatie al Antiohiei, «să vegheze cu iubire» asupra celor- 
lalte. De la despărţirea, care s-a adâncit progresiv, dintre 
Biserica de la Roma, pe de o parte, şi bisericile din Con- 
stantinopol, Alexandria, Antiohia şi din lerusalim, pe de 
altă parte“. Biserica din Constantinopol, «Noua Romă», 


adevărata credință, dreapta slăvire a lui Dumnezeu. 


si În sens strict şi tradițional, Biserica locală e comunitatea euharistică 
reunită în jurul episcopului său într-un loc anume. Cum s-a văzut mai 
sus, episcopul este garantul fidelității acestei Biserici față de plinăta- 
tea credinței apostolice. Hirotonirea episcopului de către doi sau trei 
episcopi este semnul vizibil al recunoașterii de către celelalte Bise- 
rici locale de credință apostolică a acestui episcop şi a Bisericii sale 
dintr-un anumit loc. (Sfântul Ignatie al Antiohiei: «Acolo unde este 
episcopul acolo este şi Biserica universală»). Numai prin extensiune 
se aplică termenul de Biserica locală unui ansamblu constituit din 
mai multe dioceze ai căror episcopi se întrunesc în Sinoade regio- 
nale. Teritorii de mărime foarte variată care sunt mitropoliile (mai 
multe dioceze), patriarhiile (toate diecezele şi mitropoliile dintr-o 
regiune) sunt dezvoltări istorice care pot permite să se practice mai 
bine sinodalitatea. Dar elementul de bază constitutiv al Bisericii 
locale rămâne episcopia, plinătatea Bisericii într-un anumit loc, cu 
condiţia, bineînţeles, de a fi în comuniune cu celelalte. 


 Cităm aici doar numele principalelor Biserici, care existau în 
epoca separaţiei sau schismei. 

este aceea care asigură acest rol, aşteptând ziua în care 
ortodoxia credinţei sale ar permite din nou Bisericii din 
Roma să-şi reia locul în simfonia Bisericilor surori“. 


b) Preoții 


Termenul preot provine de la grecescul pres- 
byteros, care înseamnă «bătrân». Intr-adevăr, preoții 
comunității creştine sunt în continuarea tradiţiei «bă- 
trânilor» care conduceau comunitățile evreieşti, condu- 
când, de acum înainte, un popor sfințit de Sfântul Duh, 
un popor sacerdotal, o comunitate de «preoţi», în sen- 
sul termenului grecesc «hierevs», presbiterii creştini iau 
parte într-un mod deosebit de activ la sacerdoțiul sau 
«Preoția» lui Hristos. Dacă, aşadar, episcopul deţine oa- 
recum rolul pe care-l avea Moise față de poporul evreu, 
care înainta prin pustie spre Pămânul Făgăduit, preoți 
sunt întrucâtva ca cei şaptezeci şi doi de «bătrâni» ai po- 
porului despre care Dumnezeu a spus lui Moise: «Voi lua 
din Duhul Care este peste tine şi voi pune peste ei, ca să 
ducă e1 cu tine sarcina poporului şi să nu o duci numai tu 
singur» (Numeri 11, 17). 

Sub supravegherea unificatoare a episcopului, 
preoții îndeplinesc în jurul lui slujiri aproape asemă- 
nătoare cu slujirile sale dar, la un nivel unde pot avea 
un contact personal cu fiecare credincios, putând duce 
Cuvântul lui Dumnezeu şi prezenţa mângâietoare, iertă- 
toare şi vindecătoare a Duhului lui Dumnezeu fiecăreia 
dintre oile pe care Domnul le iubeşte şi despre care pro- 
orocul lezechiel spunea, învinuind pe păstorii cei răi: «... 


4 La rândul său, Biserica Romană, începând de la Vatican II, este pe 
cale de a redescoperi Biserica locală în plinătatea ei sobornicească (no- 
țiunea de Biserici surori); în această lumină, rolul Bisericii din Roma 
şi a episcopilor săi se traduce în termeni de primat al iubirii şi nu de 
jurisdicție în sens strict. Dar suntem încă departe de simfonia Biserici- 
lor, aşa cum o înţelegem aici. 

Pe cele slabe nu le-aţi întărit; oaia bolnavă n-aţi lecuit-o, 
pe cea rănită n-aţi legat-o; pe cea rătăcită n-aţi întors-o şi 
pe cea pierdută n-aţi căutat-o... Ele, neavând păstor, s-au 
risipit ŞI, risipindu-se, au ajuns mâncarea tuturor fiarelor 
câmpului» (lezechiel 34, 4-5). lată de ce Domnul lisus 
este «Păstorul Cel Bun»: «Și Iisus străbătea toate cetăţile 
şi satele, învățând în sinagogile lor, propovăduind Evan- 
ghelia Impărăţiei şi vindecând toată boala şi toată nepu- 
tinţa din popor. Și văzând mulțimile, I S-a făcut milă de 
ele că erau necăjite, ca nişte oi care n-au păstor. Atunci a 
zis ucenicilor Lui: „Secerişul e mult, dar lucrătorii sunt 
puţini. Rugaţi, deci, pe Domnul secerişului, ca să scoată 
lucrători la secerişul Său”» (Matei 9, 35-37). Aleşi din 
rândul poporului, celibatari sau căsătoriți (Tit 1, 5-9)%, 
preoţii sunt aceşti lucrători care vor reaminti tuturor ce- 
lor aflați în suferință că Domnul lisus le-a spus: «Veniţi 
la Mine toți cei osteniți şi împovăraţi şi Eu vă voi odih- 
ni pe voi. Luaţi jugul Meu asupra voastră şi învățaţi-vă 
de la Mine că sunt blând şi smerit cu inima şi veţi găsi 
odihnă sufletelor voastre. Căci jugul Meu e bun şi povara 
Mea este uşoară» (Matei 11, 28-30). 


c) Diaconii 


Termenul diacon este derivat dintr-un cuvânt gre- 
cesc care înseamnă «slujitor». Diaconul este chemat să 
continue slujirea «Diaconului» lisus, spălând picioarele 
ucenicilor Săi, slujirea «Robului lui Dumnezeu», despre 
care proorocul Isaia spunea: «Prin suferințele Lui, Sluga 
Mea va îndrepta pe mulți» (Isaia 53, 11). 

La început, cei şapte primi diaconi erau însărci- 


s4 În Biserica Ortodoxă, bărbaţii căsătoriți sunt admişi la preoție, dar 
căsătoria lor trebuie să fie unică şi făcută înainte de hirotonie. Numai 
în secolul al X-lea, Papa Grigore VII Hildebrand a schimbat această 
regulă, impunând celibatul tuturor preoților. 

naţi «să servească la mese» (Faptele Apostolilor 6, 2), cu 
prilejul meselor obişnuite ale creştinilor la care «unele 
văduve erau trecute cu vederea» (Fapte 6, 1), pentru ca 
Apostolii să poată să se dedice «Rugăciunii Şi slujirii Cu- 
vântului» (Fapte 6, 4). 

Slujirea săracilor dar şi slujirea Ospăţului euha- 
ristic — distribuirea celor pentru hrana pământească celor 
dintâi, dar şi a pâinii cereşti, Dumnezeiasca Cuminecă- 
tură credincioşilor — aceasta este frumoasa misiune a di- 
aconilor Bisericii. 


CAPITOLUL XIII 


SFINȚIREA CĂSĂTORIEI 
SAU 
CUM DEVINE CĂMINUL CONJUGAL 
CELULĂ A TRUPULUI LUI HRISTOS 


rupul este constituit din celule. Pentru ca un trup să 

fie viu, trebuie ca celulele sale să fie vii. Pentru ca 
Trupul lu: Hristos să fie viu printre noi, trebuie ca Sfân- 
tul Duh să-i dăruiască neîncetat noi celule vii, transfor- 
mând căminele conjugale care doresc aceasta, în celule 
ale Trupului lui Hristos, în celule ale Bisericii: aceasta 
este Taina încununării, consacrării, sfințirii iubirii con- 
jugale în Sfântul Duh, numită în mod obişnuit «Taina 
Căsătoriei». 

Regăsim în săvârşirea căsătoriei aceleaşi elemen- 
te ca şi la Botez şi ca în Euharistie: 

1. O ofrandă sau jertfă 

2. Un memorial, o anamneză, pomenire în care 
sunt recunoscute minunile lui Dumnezeu având în vede- 
re unor perechi de oameni, bărbaţi şi femei. 

3. O epicleză sau invocare a Sfântului Duh pen- 
tru ca Acesta să împlinească acum ceea ce memorialul 
a invocat. 

4. O cuminecare sau împărtăşire împreună la via- 
ţa Împărăției. 

1. OFRANDA 


În cursul Liturghiei euharistice, Biserica oferă lui 
Dumnezeu pâine și vin, iar la slujba Căsătoriei, Biseri- 
ca dăruieşte lui Dumnezeu pe logodnic şi pe logodnică 
care se oferă ei înşişi unul altuia şi amândoi împreună lui 
Dumnezeu. Asta este ceea ce exprimă făgăduinţa de fi- 
delitate pe care logodnicii şi-o fac unul altuia şi întreaga 
slujbă a logodnei în cursul căreia le sunt puse inelele sau 
verighetele, arvună a fidelității lor. 


2. ANAMNEZA 


În cursul slujbei Sfintei Liturghii, anamneza este 
evocarea întregii lucrări mântuitoare a lui Hristos. În ca- 
zul Căsătoriei, anamneza este evocarea minunată a tot 
ceea ce Dumnezeu a săvârşit pentru sfintele familii, care 
de la Avraam şi Saara, până la loachim şi Ana au pregă- 
tit naşterea Fecioarei Maria şi, prin aceasta, primirea de 
către omenire a Fiului lui Dumnezeu. 

Avem şi evocarea nunţii lui Hristos cu Biserica, 
model tainic de unire dintre bărbat şi femeie. În fine, 
avem evocarea nunţii din Cana Galileii în cursul căreia 
Hristos a făcut prima Sa minune: la cererea Maicii Sale, 
E! a prefăcut apa cea lipsită de culoare şi gust în «vin 
bun» roşu şi tare — căci nuntaşii nu mai aveau vin — rea- 
ducând astfel bucuria, preschimbând totul prin prezența 
Sa minunată: Dumnezeu S-a întrupat pentru a schimba 
totul, spre a sfinţi viaţa trupului şi spre a intra în viaţa de 
fiecare zi a oamenilor. 


3. EPICLEZA 


În slujba Sfintei Liturghii euharistice, epicleza 
este rugăciunea care cere lui Dumnezeu să-L trimită pe 

Sfântul Duh asupra pâinii şi a vinului, spre a le preface 
în Trupul şi în Sângele lui Hristos. 

La Cununie, epicleza este rugăciunea care cere 
lui Dumnezeu să-L trimită pe Sfântul Său Duh asupra 
bărbatului şi a femeii «spre a-i încununa cu slavă şi cu 
cinste». In acest moment preotul aşează cununiile pe ca- 
petele lor pentru a preface perechea umană în celulă vie 
a Trupului lui Hristos. Cu adevărat, Sfântul Duh vine să 
încununeze dragostea lor, prin umbrirea Sa, să o lege de 
Izvorul iubirii, de Dumnezeu Însuşi, «căci Dumnezeu 
este Iubire». 

Prin aceasta, perechea va putea realiza asemă- 
narea dumnezeiască: Dumnezeu, într-adevăr, a creat 
omul după chipul şi asemănarea Sa, «bărbat şi femeie, 
EI i-a creat». l-a creat pentru ca amândoi, uniţi prin iu- 
bire, să devină un singur trup; pentru ca amîndoi să fie 
unul, după cum în Modelul lor dumnezeiesc, Cei Trei 
sunt Una. Duhul Sfânt va îngădui bărbatului şi femeii să 
devină, încetul cu încetul, după chipul lui Dumnezeu, 
adevărate persoane care nu vor fi ele însele decât în mă- 
sura în care se vor împărtăşi unul cu celălalt pentru a se 
face una, rămânând doi. 

După încoronarea soţilor, va fi o explozie de bu- 
curie, exprimată printr-un fel de dans sacru, în jurul 
Evangheliei simbolizând prezenţa lui Hristos, în cursul 
căruia vor fi invocaţi totodată Isaia şi sfinții mucenici: 

a) Isaia, pentru ca să se bucure că profeția sa se 
împlineşte. Nu a proorocit el oare (7,14): «lată, Fecioara 
va purta în pântece şi va naşte Fiu şi va chema numele 
Lui Emanuel» — Dumnezeu este cu noi? — lată că pere- 
chea cea nouă încununată și sfințită, primeşte la rândul 
său pe Emanuel: Cuvântul lui Dumnezeu a devenit pre- 
zent în sânul perechii, El S-a făcut Trup, EI se întrupează 
în perechea care devine astfel o Biserică în miniatură, o 
celulă vie a Trupului lu: Hristos. 

b) Sfinții mucenici, «care au fost încununațţi cu 
slavă dumnezeiască, după ce au luptat vitejeşte», sunt in- 
vocaţi ca să ajute pe tinerii căsătoriţi să ducă şi ei lupta 
cea bună care va fi încununată la sfârşitul ei: cu adevărat, 
viaţa conjugală nu este uşoară, ea implică o luptă aspră, 
o renunțare permanentă la egoism, o adevărată şi bucu- 
roasă cruce, o asceză prin care fiecare moare pentru sine 
ca să trăiască pentru celălalt: « Dă-le Doamne bucuria pe 
care a avut-o Fericita Elena când a descoperit adevărata 
Cruce». Nu este nici o ironie în a compara căsătoria cu 
un martiriu luminos. 


4. ÎMPĂRTĂŞIREA 


Sfânta Liturghie se termină prin împărtăşire sau 
cuminecare. Acelaşi lucru se poate spune despre Taina 
Cununiei. Bărbatul şi femeia, uniți în Sfântul Duh, se 
unesc în Hristos, devin împreună membrii ai Trupului 
lui Hristos, în care ei se încorporează prin comuniunea 
euharistică. Ritualul căsătoriei, cuprinzând împărtăşirea 
cu Sfintele Daruri înainte sfințite“”, s-a utilizat în Biseri- 
că până în secolul al X V-lea“. 

Paharul comun cu vin, din care soții beau împre- 
ună, după ce au rostit Tatăl Nostru, atestă acest obicei 
vechi. Împărtăşindu-se împreună, în fiecare duminică, 
doar astfel soții realizează finalitatea căsătoriei: intrarea 
în doi, în Taina lui Hristos, sau, mai degrabă, intrarea 
întregii familii viitoare în această Taină. 

Să nu uităm, într-adevăr, că iubirea este creatoare 
şi că unirea dintre bărbat şi femeie duce în chip normal la 
s5 Se numesc astfel pâinea şi vinul care au fost sfinţite în cursul 


unei Liturghii anterioare şi apoi păstrate ca provizie euharistică 
pentru o folosire ulterioară. 

*5 Vezi J. Meyendorff, Mariage et Eucharistie, în Messager ortho- 
doxe nr. 49-50, Paris, 1970 şi Charalambidis în Contacts nr. 101, 
1978. 

facerea de către Dumnezeu, prin mijlocirea iubirii celor 
doi, de copii. Zămislirea pruncilor este o binecuvântare 
dumnezeiască care este cerută cu ardoare în cursul sluj- 
bei căsătoriei şi care trebuie să fie tot cu ardoare dorită; 
taina căsătoriei este întemeierea unei biserici familiale ai 
cărei membrii — soţii şi copiii lor — vor merge de acum 
înainte împreună cu Hristos spre Împărăţia Sa binecu- 
vântată. 

Dacă esțe adevărat că Sfântul Duh, prin Taina 
Căsătoriei, sfințeşte iubirea conjugală, să nu uităm, în 
acelaşi timp, că de când Sfântul loan Botezătorul s-a re- 
tras în pustie pentru a fi singur cu Dumnezeu, şi de când, 
în jurul anului 300, Sfântul Antonie cel Mare a făcut la 
fel în Egipt, setea de Dumnezeu nu a încetat nicioda- 
tă să cheme pe anumiţi oameni să caute în singurătate 
şi linişte a se îndestula doar cu lubirea de Dumnezeu. 
Deschiderea omului exclusiv către această iubire totală 
— adică viaţa monahală — a fost totdeauna cinstită de Bi- 
serică, cel puţin, tot atât cât şi deschiderea pentru viața 
conjugală. Incepând cu călugării din Egipt şi până la cei 
din Muntele Athos sau din multe alte locuri, s-a stabi- 
lit în Biserică o Tradiţie bimilenară de viață monahală. 
Mănăstirile sunt chemate să devină adevărate cetăți în 
lupta Bisericii împotriva vrăjmaşului lăuntric. In ele în 
mod cu totul deosebit, Biserica se reîmprospătează şi se 
alimentează cu energiile dumnezeieşti care se răspân- 
desc apoi în întreg Trupul ei. Căsătoria şi viaţa monahală 
sunt, aşadar, două chipuri diferite şi complementare de 
împărtăşire din Iubirea lui Dumnezeu: şi una şi cealaltă 
constituie o stare religioasă; de aici, Biserica îşi alege 
preoții, fie dintre bărbaţi căsătoriţi, fie dintre călugări, 
dar aproape niciodată dintre simplii celibatari. 


CAPITOLUL XIV 


BOLILE MĂDULARELOR TRUPULUI 
LUI HRISTOS ȘI VINDECAREA LOR 


I. Taina pocăinţei 


Ce mai gravă boală de care poate suferi mădularul 
unul trup este aceea de a fi despărțit de cap sau de 
inimă: dacă de la creier nu mai vin impulsurile nervoa- 
se, mădularul este paralizat; dacă sângele, venind de la 
inimă, nu mai circulă, avem de-a face cu o cangrenă. 
Tot astfel, dacă un mădular al Trupului lu: Hristos nu 
mai percepe voia Domnului său, acesta nu mai ştie ce să 
facă, în ce fel să acţioneze; viaţa nu mai are sens pentru 
el. Şi dacă nu mai primeşte de la Sfântul Duh puterea de 
viaţă şi de iubire, el putrezeşte, personalitatea sa se des- 
compune, ba chiar ajunge la nebunie. Această despărțire 
a omului de Dumnezeu se numeşte păcat. Remediul, lea- 
cul, vindecarea vin de la Hristos «Doctorul sufletelor şi 
al trupurilor noastre»; atunci când, prin puterea Sfântului 
Duh şi Taina Bisericii, Mâna vindecătoare a lui Hristos 
se aşează asupra celui ce se întoarce şi cere milostivi- 
rea Tatălui, păcătosul iertat şi vindecat, este reintegrat în 
viața Trupului: aceasta este Taina pocăinţei. 

A) POCĂINȚA ÎN VECHIUL TESTAMENT 


1. Păcatul Regelui David 

Ă (2 Samuel 11,12,1-25) 

In anul 1010 î. Hr., David, care primise ungerea 
regală din mâinile proorocului Samuel, cu câţiva ani mai 
înainte, a fost recunoscut rege al tuturor iudeilor: el avea 
30 de ani şi va domni 40 de ani (2 Samuel 5, 4). 

E] cuceri lerusalimul, care este numit «cetatea lui 
David». Domnul a ocrotit pe David, care a câştigat multe 
războaie. In timpul războiului împotriva amoniţilor, Da- 
vid a trimis pe loab să conducă armata, iar el a rămas la 
Ierusalim. Într-o seară, David se sculă din patul său ca 
să se plimbe pe terasa palatului. «De acolo, el văzu o fe- 
meie scăldându-se şi femeia aceasta era tare frumoasă» 
(2 Samuel 11, 2). El a fost tulburat de frumuseţea ei şi s-a 
interesat cine era: «I s-a răspuns că este Batşeba, fiica lui 
Eliam, femeia lui Urie Heteul, care se războieşte împre- 
ună cu loab». David a trimis slugile să o ia şi aceasta a 
venit la el. A săvârşit cu ea adulterul şi a făcut să-i pia- 
ră soțul. Domnul îl trimite atunci la David pe proorocul 
Natan, care se înfăţişează regelui şi îi spuse: «Erau într-o 
cetate doi oameni: unul bogat şi altul sărac. Cel bogat 
avea foarte multe vite mari şi mărunte, iar cel sărac nu 
avea nimic decât o singură oiţă pe care o cumpărase de 
mică, o hrănea şi ea creştea cu copiii lui. Ea mânca din 
mâna lui şi bea din oala lui; o purta în braţele sale şi îi 
era ca şi o fiică. Dar, iată că a sosit la bogat un călător şi 
gazda nu s-a îndurat să ia din ale sale să gătească cina 
pentru călătorul care venise la el, ci a luat oița săracului 
şi a gătit-o pentru omul care venise la el». 

După'ce a ascultat această poveste, David s-a mâ- 
niat cumplit şi i-a spus lui Natan: «Precum este adevărat 
că Domnul este viu, tot aşa e de adevărat că, omul care a 
făcut aceasta e vrednic de moarte; pentru oaie, el trebuie 

să întoarcă, împătrit, pentru că a făcut una ca aceasta şi 
pentru că nu a avut milă». 

Natan replică: «Tu eşti omul care a făcut aceasta; 
Domnul Dumnezeul lui Israel ţi-a dat multe; pentru ce 
însă ai nesocotit cuvântul Domnului, făcând rău înaintea 
ochilor Lui? Pe Urie Heteul l-ai ucis cu sabia amoniţilor 
şi ai luat pe femeia lui ca să-ţi fie soție. Acum sabia nu se 
va mai depărta de la casa ta». 

David îi răspunse lui Natan: «Am păcătuit înain- 
tea Domnului!» 


2. Pocăinţa lui David 


David îşi exprimă pocăinţa prin Psalmul 50, denu- 
mit în mod curent «Miserere» («Miluieşte-mă»), pentru 
că începe în latină cu acest cuvânt. ŞI astăzi, Biserica îşi 
exprimă prin cuvintele lui pocăinţa păcătoşilor şi e bine 
să-l rostim atunci când cerem iertare lui Dumnezeu: 

Miluieşte-mă Dumnezeule, după marea mila Ta 

şi după mulţimea îndurărilor Tale, 

şterge fărădelegea mea, 

Mai vârtos mă spală de fărădelegea mea, 

şi de păcatul meu mă curăţeşte. 

Că fărădelegea mea eu o cunosc, 

și păcatul meu înaintea mea este pururea: 

Ție Unuia am greşit, 

şi rău înaintea Ta am făcut. 

Aşa încât, drept eşti în hotărârile Tale, 

şi în judecăţile Tale cu totul curat. 

Că iată întru fărădelegi m-am zămislit 

Şi în păcate m-a născut maica mea. 

Că iată adevărul ai iubit; 

cele nearătate şi cele ascunse 

ale înțelepciunii Tale mi-ai arătat mie. 

Stropi-mă-vei cu isop şi Mă vei curaţi; 

spăla-mă-vei şi mai mult decât 

zăpada mă voi albi. 

Auzului meu vei da bucurie şi veselie; 
bucura-se-vor oasele mele cele smerite, 
întoarce faţa Ta de către păcatele mele, 

şi toate fărădelegile mele şterge-le. 

Inimă curată zideşte întru mine, Dumnezeule, 
şi duh drept înnoieşte întru 

cele dinlăuntru ale mele. 

Nu mă lepăda pe mine de la fața Ta 

şi Duhul Tău cel Sfânt nu-L lua de la mine. 
Dă-mi mie bucuria mântuirii tale 

şi în Duh stăpânitor mă întăreşte, 
învăţa-voi pe cei fără de lege căile Tale, 

şi cei necredincioşi la Tine se vor întoarce. 
Izbăveşte-mă de vărsarea sângelui, 
Dumnezeule, Dumnezeul mântuirii mele, 
Bucura-se-va limba mea de dreptatea Ta; 
Doamne, buzele mele vei deschide 

şi gura mea va vesti lauda Ta. 

Că de ai fi voit jertfă Ţi-aş fi dat; 

arderile de tot nu le vei binevoi. 

Jertfa lui Dumnezeu, duhul umilit; 

inima înfrântă şi smerită 

Dumnezeu nu o va urgisi. 

Fă bine, Doamne, întru bună voirea Ta, Sionului: 
şi să se zidească zidurile Ierusalimului! 
Atunci vei binevoi jertfa dreptății 

- prinosul şi arderile de tot - 

Atunci vor pune pe altarul Tău jertfe. 


3. Iertarea lui David 


Proorocul Natan îi spune lui David: «Domnul a 
ridicat păcatul de deasupra ta: tu nu vei muri. Dar, fiind- 

că tu, prin această faptă, ai dat vrăjmaşilor Domnului 
prilej să-L hulească, de aceea va muri fiul ce ţi se va 
naşte», într-adevăr peste şapte zile copilul muri. «Şi a 
mângâiat David pe Batşeba, femeia sa. Ea a născut un 
fiu şi David i-a pus numele Solomon: Domnul a iubit pe 
acesta». Astfel s-a născut marele rege Solomon. 


B) POCĂINȚA ÎN NOUL TESTAMENT 


1. Fiul risipitor 
(Luca 15,11-32) 

Un tată avea doi fii; într-o zi, cel mai tânăr doreşte 
să plece din casa tatălui; el cere partea sa de moştenire. 
Tatăl său îi dă şi fiul pleacă departe într-o ţară străină. 
Fiind bogat, îndată îl înconjoară prietenii interesaţi, care 
nu-l părăsesc până nu şi-a risipit toată averea în tovără- 
şia lor şi a femeilor uşuratice. Într-o zi se vede ruinat, 
tocmai pe când se iveşte şi o foamete acolo şi, pentru 
a supraviețui, se angajează la un om din ţara aceea să-i 
păzească porcii, din a căror hrană se înfrupta şi el; iată-l 
ajuns astfel la capătul decăderii. Îşi recapătă, însă, con- 
ştiinţa de sine: «Işi vine in fire» şi îşi reaminteşte că ar 
putea fi omenit în casa tatălui său, unde slugile au o viaţă 
mai bună decât a lui, cea de-acum. Prin urmare, părăseş- 
te totul, pleacă spre tatăl său ca să-i ceară să-l primească 
lucrător în slujba sa. Tatăl îl zăreşte de departe, aleargă 
întru întâmpinarea lui: «Tată, strigă fiul, am păcătuit îna- 
intea cerului şi înaintea ta!» Chiar mai înainte ca el să-şi 
gate vorba, tatăl îl cuprinde şi-l strânge în braţe, primin- 
du-l ca fiu. Tatăl, plin de bucurie, porunceşte slugilor să 
pregătească ospăț mare, junghiind vițelul cel gras. Fiul 
mai mare aude veselie ciudată pe când se întoarce de la 
câmp şi întreabă despre ce este vorba. Când află că fra- 
tele său, cel risipitor, s-a înapoiat, este cuprins de mânie, 

căci găseşte nedrepte aceste manifestări de bucurie; el 
niciodată nu s-a bucurat de ceva, deşi a rămas totdeauna 
credincios tatălui său. Tatăl îi spune: «Fiule, totdeauna 
eşti cu mine şi toate ale mele, ale tale sunt. Trebuie însă 
să ne veselim şi să ne bucurăm, căci fratele tău acesta 
mort era şi a înviat, pierdut era şi s-a aflat». 

Copilul: De ce fiul cel tânăr era numit «risipitor»? 

Bătrânul: R :sipitor este cel care îşi pierde, îşi risipeş- 
te averea fără socoteală; altfel spus e stricat, depravat, mai pe 
româneşte curvar, înțelesul e-acelaşi. E un copil «rătăcit»”. 

Copilul: Care este tâlcul acestei parabole, ce vrea să 
spună? 

Bătrânul: Tâlcul ei e atât de bogat. Această parabolă 
este inepuizabilă. Cât priveşte învățătura ei, iat-o: La începu- 
tul acestei cărți, îți mai aduci aminte, am vorbit despre face- 
rea omului — Adam -— şi despre căderea sa în păcat şi cât de 
gravă fusese această cădere“. Ei bine, pilda fiului risipitor ne 
redă aceeaşi dramă doar că Hristos stăruie asupra sărbătorii 
care urmează pocăinţei fiului. Află, copile, tine bine minte că 
poți să a: nevoie de aceasta, căci povestea fiului risipitor este 
povestea oricărui om de când îi lumea. 

Vezi c-aşa suntem toți: nu apreciem decât ceea ce ne 
lipseşte. Uite, un copil care are părinți, căruia nu-i hpseşte 
nimic, trăieşte fericit şi nu-şi cunoaşte fericirea. Numai când 
o pierde îşi dă seama ce a pierdut. Ţi-o spun, că sunt şi eu la 
fel ca toţi, un fiu pierdut, nu m-am întors încă la Tatăl meu — 
Tatăl nostru — dar L-am întrezărit uneori, făcându-mi semn, 
căci nu văd bine. 

Copilul: Dar tu, cum de eşti un fiu risipitor? N-ai pă- 
rea! 

Bătrânul: Ba da! Atunci când venim în lume, lumea 
ne atrage; când înaintăm în vârstă, parfumul ispititor al lumii, 


 P. Florensky, în cartea sa La Colonne et le Fondement de la Ve- 
rite, în versiunea tradusă din rusă în franceză de către C. Andro- 
nikof, ed. L'Age d'Homme, Lausanne, din 1975, îl numeşte pe fiul 
risipitor copilul rătăcit. 


s Vezi Partea |, cap. |. 

ne suceşte adesea capul: dorim să ştim ce e această lume. ȘI, 
deşi îl iubim pe Dumnezeu, îl părăsim pentru a ne trăi viaţa, 
precum, mai devreme sau mai târziu, ne vom părăsi părinții 
pământeşti. Plecăm departe şi încetul cu încetul, în iureşul ce 
ne înconjoară, îl uităm pe Acela care ne iubeşte mai presus 
de toate, Care ne este cel mai apropiat de noi şi pe Care îl 
purtăm înlăuntrul nostru. Vezi ce primire măreaţă ne e făgă- 
duită. Unde-i pedeapsa? Am suferit-o deja fiind departe de EI. 
Ne-am pedepsit noi înşine! La firava mişcare, ce răspuns, ce 
sărbătoare! Când ne zăreşte, ne trage la El, chiar riscând să-l 
supere pe fiul cel mare. 

Copilul: M: se pare că fratele mai mare avea oarecum 
dreptate! 

Bătrânul: Nu te încrede în fratele mai mare: el este 
invidios şi interesat, căci aşteaptă recompensă pentru ceea ce 
socoteşte a fi meritele lui. Nu te încrede în el căci putem să-i 
semănăm şi noi, chiar dacă, aparent, nu părăsim casa Tatălui 
niciodată. Nicicând fiul mai mare nu şi-a deschis inima la bu- 
nătatea şi generozitatea Tatălui, dar, cu toate acestea, «Dum- 
nezeu este iubire» şi «iubirea toate le suferă, toate le crede, 
toate le nădăjduieşte, toate le răbdă...» (1 Corinteni 13, 7). 


2. Vindecarea paraliticului din Capernaum 

Într-o bună zi, lisus se afla într-o casă învățând în 
prezența mai multor persoane, printre care se aflau fari- 
sei“, învățători ai Legii, adică oameni învăţaţi, orgolioşi 
şi adesea ipocriţi, înclinați mai mult să apere litera Legii 
decât să primească Vestea Bună a Împărăției lui Dumne- 
zeu ŞI a mântuirii. 

Ca întotdeauna când vorbea lisus, mulțimile aler- 
gau ca să-L asculte şi ca să le vindece bolnavii lor, iar 
acum nu mai era loc nici măcar în faţa uşii. 

lată că sosiră patru oameni aducând un pat pe 
care zăcea un bolnav paralizat. Ei încercară să intre spre 


“ Fariseii sunt membrii ai unei secte de evrei care se distingeau prin 
respectarea minuțioasă a regulilor impuse de Legea lui Moise. 

a-l aşeza în faţa lui lisus, dar n-au putut să-şi facă loc. 
Nu s-au descurajat şi se urcară pe terasa care forma aco- 
perişul casei, desfăcură ţiglele (sau stuful) şi, prin des- 
chizătură, reuşiră să coboare patul în mijlocul mulţimii, 
în faţa lui lisus. Trebuie să precizăm că, în aceste regi- 
uni, casele sunt făcute din materiale uşoare şi că paturile 
seamănă acolo cu cele de campanie, putând fi cărate cu 
multă uşurinţă. j 

«ŞI văzând credința lor, adaugă relatarea din 
evanghelie (Luca 5, 17-26; Matei 9, 1-8; Marcu 2, 1-12), 
lisus a zis: „Omule, iertate îți sunt păcatele tale!”». De 
observat că lisus nu spune: «Fă-te sănătos!», ci «lertate 
îi sunt păcatele tale», căci lisus este Acela care vindecă 
pe om deplin. Puterea Sa este totodată iertare şi vindeca- 
re de orice rău şi cele două nu pot fi despărțite. 

lisus, ştiind că învățătorii şi fariseii cugetau întru 
sine: «Cine este Acesta?... Cine poate ierta păcatele afară 
de Dumnezeu?y, le-a zis: «Ce-i mai uşor a zice: lertate 
sunt păcatele, sau să zici: Scoală-te şi mergi? Fi bine, ca 
să vă arăt că Fiul Omului are pe pământ putere să ierte 
păcatele, îți poruncesc, zise EI paraliticului, scoală-te, ia 
patul tău şi mergi la casa ta...». «Chiar în acea clipă el se 
sculă, îşi luă patul și se duse la casa Sa, preaslăvind pe 
Dumnezeu». 

În afara vindecării propriu-zise a paraliticului și 
de lecţia dată fariseilor, trebuie subliniat şi un alt aspect 
al povestirii; oamenii care Şi-au dat toată osteneala şi au 
coborât, într-un chip ingenios, pe bolnav, prin acoperiş, 
înaintea Domnului, nu sunt lăsați deoparte: într-adevăr, 
citim că, văzând credinţa lor, lisus iartă şi-l vindecă pe 
prietenul lor. 

Se cuvine să ştim că atunci când ne rugăm şi ce- 
rem ceva Domnului pentru noi sau pentru alții, ni se cere 
şi nouă o participare activă: credința mai înainte de toate 
şi curajul de a lupta împotriva lenei şi a egoismului nos- 

tru. Prietenii paraliticului au depus toate eforturile şi au 
pus toată inteligenţa şi credința lor în slujba bolnavului 
incapabil să se miște. Ei au dat, astfel, dovadă de încre- 
dere şi dragoste față de Dumnezeu şi de aproapele lor. 
Aceasta ni se cere şi nouă! 

Și putem crede că aceşti oameni s-au întors şi ei 
acasă, împreună cu paraliticul vindecat, profund schim- 
baţi: oameni noi care se simt iertaţi, vindecaţi şi iubiţi. 
Ei vor fi înţeles că, dacă iertarea păcatelor este prima 
nevoie a omului, înainte chiar de vindecarea răului fizic, 
Dumnezeu le-a dat-o pentru pocăinţa lor. 

«lar ca să ştiţi că Fiul Omului are pe pământ pute- 
re să ierte păcatele, a zis slăbănogului: ie îţi zic: “Scoa- 
lă-te, ia patul tău şi mergi la casa ta”. Este fraza cheie a 
povestirii evanghelice: vindecând pe slăbănog de boala 
sa văzută, paralizia trupului său, lisus a voit să ne arate 
că-l vindecase deja de acea boală mai adâncă care se află 
la rădăcina fiinţei noastre, la punctul de întâlnire dintre 
Dumnezeu şi om, care este păcatul: «lertate îţi sunt pă- 
catele tale», îi spuse El, mai întâi. Aşadar, Dumnezeu 
făcut Om, Fiul lui Dumnezeu devenit Fiul Omului, iartă 
păcatele. EI va plăti această putere pe Cruce cu Sângele 
Său cel preascump. Într-adevăr, suferind El Însuşi pe- 
deapsa pentru păcătoşi — moartea, consecinţă firească a 
păcatului (o ramură tăiată de tulpină, poate să nu moa- 
ră?) — El va obţine iertarea de la Tatăl Său: «Părinte, tar- 
tă-le lor, căci nu ştiu ce fac!». lertându-ne, EI ne vindecă, 
pentru că ne uneşte din nou cu Dumnezeu. 

Cum face astăzi Hristos, concret, practic, ca ier- 
tarea Lui să ajungă până la noi? 


C) TAINA POCĂINȚEI 


Domnul nostru lisus Hristos, după cum am văzut, 
lucrează astăzi, în lume, prin Duhul Sfânt, Care face din 

Biserică Trupul Său. Prin Biserică şi cu ajutorul lucrării 
Duhului Sfânt, Mâna lui Hristos, care iartă şi vindecă, 
ajunge până la noi: «Luaţi Duh Sfânt, le-a spus Apostoli- 
lor Săi în ziua Invierii Sale, cărora veţi ierta păcatele, le 
vor fi iertate» (loan 20, 22-23). 

Această iertare trebuie însă să fie dorită, să fie ce- 
rută; pilda «fiului risipitor», pe care am redat-o, ilustrea- 
ză bine etapele acestei întoarceri de la moarte la viaţă: 

1. Fiul risipitor «îşi vine în sine», luând aminte la 
decăderea sa; atunci ia calea întoarsă către Casa tatălui 
său; este momentul convertirii lui sau «metanoia». 

2. EI îşi recunoaşte greşeala, zicându-şi în sine: 
«Părinte, am greşit înaintea cerului şi împotriva ta»: 
aceasta este spovedania. 

3, Tatăl, care îl aşteptase şi Care vine în întâm- 
pinarea lui, îl cuprinde în braţe, fără să-i lase timp să-şi 
termine cuvântul: aceasta este iertarea. 

4. Este tăiat apoi viţelul cel gras: acesta este ospă- 
țul, cina euharistică. 

Și nouă astăzi, ne revine datoria să străbatem ace- 
leaşi etape: 

1. Metanoia 


Aceasta este conştientizarea, luarea aminte, acea 
luminare pe care a avut-o regele David atunci când pro- 
orocul Natan, după ce-i vorbise de săracul a cărui oiță o 
furase bogatul, i-a spus: «Iu eşti acela!». Termenul gre- 
cesc metanoia înseamnă «schimbare lăuntrică»: aceasta 
este o întoarcere lăuntrică, o convertire, o descoperire a 
bolii însoţită de dorinţa de a se vindeca. Bolile cele mai 
rele sunt acelea pe care nu le luăm în seamă. Metanoia 
sau metania este un fel de deşteptare: «Deşteaptă-te, cel 
ce dormi şi te scoală din morți şi te va lumina Hristos» 
(Efeseni 5, 14). 

Păcatul este o stare de letargie, de moarte antici- 

pată; pocăinţa este setea de a trăi, de a trăi cu adevărat, 
cu întreaga intensitate a vieţii, care este în Dumnezeu. 
Acesta este răspunsul omului la cuvântul lu: Dumnezeu 
Insuşi care ne este redat de profetul lezechiel: «Nu vreau 
moartea păcătosului, ci să se întoarcă şi să fie viu». 


2. Spovedania 


Dacă cineva a făcut răul, întreg Trupul lui Hris- 
tos suferă, căci «dacă un mădular suferă, toate mădula- 
rele suferă împreună cu el» (ICorinteni 12, 26). Atunci 
când cineva păcătuieşte, nu-şi face rău doar sieşi, ci în- 
tregii Biserici, de aceea, Sfântul Apostol Iacov ne spu- 
ne: «Mărturisiţi-vă unul altuia păcatele şi vă rugaţi unul 
pentru altul, ca să vă vindecaţi» (Iacov 5, 16). 

Există, îndeosebi, trei categorii de păcate care îl 
înstrăinează pe om de Dumnezeu şi, care, dintotdeau- 
na, au înstrăinat pe credincios de Biserică, fie din cauza 
unuia ori a altuia dintre păcate: 


a) Apostazia, păcat împotriva lui Dumnezeu 

Această greşeală constă în renegarea lui Hristos, 
atunci când, din laşitate ori din frică, există ruşinea sau 
jena de-a spune că eşti ucenicul lui Hristos: «Cine se va 
lepăda de Mine înaintea oamenilor şi Eu Mă voi lepăda 
de el înaintea Tatălui Meu» (Matei 10, 33). Aceasta este 
greşeala celor care, în perioada persecuțiilor, spuneau că 
nu mai sunt creștini, dar este şi greşeala acelora de as- 
tăzi, care, de frică să nu fie «rău văzuţi» de cei din Jurul 
lor, necredincioşi, se lasă purtaţi de moda zilei, spre a-şi 
da aparenţa de «necredincioşi». 


b) Omorul, păcat contra aproapelui 
Omorul nu este numai fapta celui care omoară ci şi 
a celui care urăşte «căci oricine urăște pe fratele său este 

ucigaş de oameni», ne spune Sfântul loan Evanghelistul 
(| loan 3, 15). A uri înseamnă a ucide cu duhul. Cine nu 
vrea să ierte, ci «mocneşte» în ranchiuna sa, comite ace- 
eaşi greşeală. «...De nu veţi ierta oamenilor greşelile lor, 
nici Tatăl vostru nu vă va ierta greşelile voastre» (Matei 
6, 15). Să luăm aminte aici şi la pilda datornicului ne- 
milos (Matei 18, 23-35): «Tot aşa vă va face vouă, Tatăl 
Meu cel ceresc, daca nu veţi ierta — fiecare fratelui său — 
din inimile voastre». Tatăl ceresc se va purta cu voi la fel 
cum împăratul din această pildă se poartă cu datornicul 
nemilos. lată de ce Sfântul Pavel ne spune: «Să nu apună 
soarele peste mânia voastră» (Efeseni 4, 26). 


c) Desfrânarea, păcat împotriva iubirii şi a sinelui 

Aceasta este căutarea plăcerii trupeşti, carnale, 
fără iubire, fără dăruire reciprocă, unul către celălalt, 
este păcatul împotriva trupului şi nicidecum, cum spun 
unii, păcat al trupului. Desfrânarea este păcatul celui 
care «păcătuieşte în însuşi trupul său» (| Corinteni 6, 
18), care păcătuieşte împotriva iubirii, care, într-un fel, 
profanează iubirea care este comuniunea cu Dumnezeu, 
căci Dumnezeu este iubire (1 loan 4, 16). Acela, deci, 
care profanează iubirea, îl respinge pe Dumnezeu, «Căci 
Dumnezeu nu ne-a chemat la necurăţie, ci la sfințre. De 
aceea, cel ce dispreţuieşte aceasta, nu disprețuieşte un 
om, ci pe Dumnezeu, Care v-a dat pe Duhul Său Cel 
Sfânt» (1 Tesaloniceni 4, 7-8)... «Au nu ştiţi că trupurile 
voastre sunt mădularele lui Hristos? Luând deci, mădu- 
larele lui Hristos le voi face mădularele unei desfrânate 
(curve)? Nicidecum! Sau nu ştiţi că cel ce se alipeşte de 
desfrânată (curvă) este un singur trup cu ea? Căci vor 
fi — zice Scriptura — cei doi un singur trup. lar cel ce se 
alipeşte de Domnul este un duh cu El. Fugiţi de desfrâ- 
nare (curvie)! Orice păcat pe care îl va săvârşi omul este 
în afară de trup. Cine se dă însă desfrânării păcătuieş- 

te în însuşi trupul său. Sau să ştiţi că trupul vostru este 
templu al Duhului Sfânt Care este în voi, pe care-L aveţi 
de la Dumnezeu şi că nu sunteţi ai voştri? Căci aţi fost 
cumpăraţi cu preţ! Slăviți, dar, pe Dumnezeu în trupul 
vostru şi în duhul vostru, care sunt ale lui Dumnezeu» (| 
Corinteni 6, 15-19). 

Aşadar, cel a săvârşit astfel de păcate, trebuie după 
ce s-a pocăit, să ceară reintegrarea sau reprimirea sa în 
Trupul lui Hristos — Biserica. Trebuie ca acest Trup — Bi- 
serica — să accepte să-l reprimească în sânul său, trebuie 
ca adunarea să-l ierte şi de aceea trebuie ca penitentul să 
se prezinte în fața Bisericii şi, recunoscându-şi greşeala, 
să se spovedească adunării, adică Bisericii. lată motivul 
pentru care, în Biserica primară, spovedania era publică. 
Cu toate acestea, acest gen de spovedanie avea grave in- 
conveniente, căci unii puteau păstra amintirea păcatelor 
mărturisite public şi puteau să nu aibă încredere în cel 
păcătos, chiar dacă fusese iertat. Adunarea l-a delegat 
pe episcop sau pe preot, să-l primească pe penitent şi să 
asculte mărturisirea păcatelor lui. 

Această mărturisire exprimă sinceritatea po- 
căinței şi evocă întoarcerea fiului risipitor la Casa tatălui. 
Preotul care ascultă reprezintă Biserica, Trupul lui Hris- 
tos suferind în întregimea Lui, Adunarea şi Capul Său, 
Hristos. lată de ce el este doar un martor umil. 


3. lertarea sau dezlegarea de păcate 


Pentru ca adunarea Bisericu să-l reprimească pe 
membrul său care a greşit, dar s-a pocăit, ca să-l reinte- 
greze cu ceilalți membri şi cu Domnul lor, trebuie să-i 
transmită iertarea din partea Celui Care «are puterea să 
ierte păcatele», din partea Capului Trupului, din partea 
lui Hristos. Atunci, în numele adunării şi în numele lui 
Hristos, preotul pune mâna pe epitrahilul său aşezat pe 

capul penitentului îngenunchiat — gest care reprezintă 
Mâna vindecătoare a lui Hristos — şi îi spune: «Domnul 
şi Dumnezeul nostru lisus Hristos, cu harul şi cu îndură- 
rile iubirii Sale de oameni, să te ierte pe tine fiule duhov- 
nicesc, şi să-ţi lase ţie toate păcatele. Iar eu, nevrednicul 
preot şi duhovnic, cu puterea ce-mi este dată, te iert şi te 
dezleg de toate păcatele tale, în numele Tatălui şi al Fiu- 
lui şi al Sfântului Duh. Amin». Aceasta este dezlegarea. 
Sfântul Duh, prin Taina Bisericii, prin iertarea adunării 
şi a preotului său, a transmis penitentului iertarea şi vin- 
decarea din partea lui Hristos. El este, de acum înainte 
«mai alb decât zăpada». Sfântul Isaac Sirul, un călugăr 
din secolul al VII-lea, ne reaminteşte: «Un pumn de ni- 
sip în marea nesfârşită, iată ce este păcatul omului în faţa 
milostivirii lui Dumnezeu». Un alt mare călugăr, de astă 
dată din secolul nostru, căci a murit în 1938, Cuviosul 
Siluan a zis: «Orice om care şi-a pierdut pacea, trebuie 
să se pocăiască şi Domnul îi va ierta păcatele. Atunci 
bucuria şi pacea vor veni din nou în sufletul său», căci 
este din nou în pace cu oamenii şi cu Dumnezeu. lerta- 
rea este cu adevărat reîmpăcarea omului cu Dumnezeu, 
restabilirea legăturii fireşti, care face să comunice făp- 
tura cu Creatorul: «Pentru că Dumnezeu este în Hristos, 
împăcând lumea cu Sine Însuşi, nesocotindu-le greşelile 
lor și punând în noi cuvântul împăcării» (2 Corinteni 5, 
19)... «Dar Dumnezeu îşi arată dragostea Lui față de noi 
prin aceea că, pentru noi, Hristos a murit când noi eram 
încă păcătoşi. Cu atât mai vârtos, deci, acum, fiind în- 
dreptaţi prin Sângele Lui, ne vom izbăvi prin El de mâ- 
nie. Căci dacă, pe când eram vrăşmaşi, ne-am împăcat 
cu Dumnezeu, prin moartea Fiului Său, cu atât mai mult, 
împăcaţi fiind ne vom mântui prin viața Lui» (Romani 
5, 8-10). 

lertarea din partea lui Dumnezeu, prin lisus 
Hristos, ne dă din nou adevărata viaţă, ne liberează din 

moarte. Să-l ascultăm din nou pe Sfântul Pavel când ne 
învaţă: «In numele lui Hristos, aşadar, ne înfățişăm ca 
mijlocitori, ca şi cum însuşi Dumnezeu v-ar îndemna 
prin noi. Vă rugăm, în numele lui Hristos, împăcaţi-vă 
cu Dumnezeu!» (2 Corinteni S$, 20), ca să putem excla- 
ma: «ŞI nu numai atât, ci ne şi lăudăm în Dumnezeu prin 
Domnul nostru lisus Hristos, prin Care am primit acum 
împăcarea» (Romani 5, 11). Păcătosul iertat este din nou 
membru, ca şi mai înainte, al Trupului lui Hristos. 


4. Ospăţul 


Omul poate, de acum înainte, să se apropie din 
nou, în mod liber de Sfintele Taine, să se împărtăşească 
din Trupul şi Sângele Mântuitorului Hristos, să bea din 
Izvorul de Apă Vie şi să primească Viaţa veşnică: Taina 
iertării, Taina pocăinţei conduce spre Taina Euharistiei; 
cel păcătos e vindecat şi mântuit. 


II. Taina Sfântului Maslu 


Omul este un întreg: el este, în acelaşi timp, suflet 
şi trup. Aşa cum spune Sfântul Grigore Palama (71359): 
«Noi nu dăm numele de om în mod separat sufletului ori 
trupului, ci amândurora împreună, căci omul în întregi- 
me a fost creat după chipul lui Dumnezeu». Tot astfel, 
Sfântul Irineu ne spune că Hristos este Mântuitorul su- 
fletului şi al trupului: dacă nu ne-ar mântui şi trupul, nu 
ne-ar mântui deloc, căci nu s-a văzut niciodată un om 
fără trup! 

lată de ce Hristos vindeca bolile trupului, ca şi 
pe cele ale sufletului, iar Evangheliile sunt pline de de- 
scrieri de vindecări de bolnavi grav: paralizaţi, orbi, sur- 
zi, muţi, leproşi, epileptici, demonizaţi, pe care lisus i-a 
vindecat. Apostolii Săi vor prelungi această lucrare: «Şi 

scoteau mulți demoni şi ungeau cu untdelemn pe mulți 
bolnavi Şi-i vindecau» (Marcu 6, 13). Această lucrare de 
vindecare Domnul o continuă astăzi, în Biserica Sa, prin 
Sfântul Său Duh în Taina Sfântului Maslu. 

Maslul este destinat oricărui bolnav, oricare ar fi 
gravitatea stării sale, și se face cu nădejdea vindecării 
lui; aşadar, în mod cu totul greşit, unii folosesc aceas- 
tă taină «in extremis», ca şi cum ar fi vorba de o taină 
administrată o singură dată şi aceasta fără speranţă de 
vindecare, în ultimele clipe ale vieţii. 

Nu este deloc aşa, iar acest lucru reiese limpede 
din instituirea tainei, aşa cum ne este relatată în Episto- 
la Sfântului Iacov (5, 13-15): «Este cineva bolnav dintre 
vol? Să cheme preoţii Bisericii şi să se roage pentru el, 
ungându-l cu untdelemn în numele Domnului. Şi rugă- 
ciunea credinței va mântui pe cel bolnav și Domnul îl 
va ridica şi de va fi făcut păcate se vor ierta lui». Din 
acest pasaj reiese faptul că nu există hotare stricte între 
bolile trupului şi ale sufletului; de altfel, medicina cu- 
noaşte bine acest fapt; şi de aceea, de-a lungul sluțirii 
Sfântului Maslu, se rostesc rugăciuni pentru vindecarea 
trupului şi pentru iertarea păcatelor bolnavului. Vinde- 
carea este cerută în cadrul pocăinței şi a mântuirii şi nu 
ca un scop în sine. Viaţa cea adevărată, cea veşnică, nu 
se sfârşeşte o dată cu moartea omului. Oricum a încetat 
boala, fie că omul își regăseşte sănătatea, fie că moare, 
el are nevoie de pocăință şi de iertarea lui Dumnezeu. 
Aceasta este adevărata vindecare. Prin Ungerea Sfântă şi 
prin puternica sa rugăciune pentru cel bolnav, care este 
numit cu numele său, căci această Taină, la fel cu toate 
Tainele, este una personală — Biserica aminteşte omului 
că nu este singur, că ea este prezentă alături de el; că în- 
treaga adunare suferă împreună, atunci când unul dintre 
membrii săi pătimeşte (1 Corinteni 12, 26), şi întreaga 
adunare, prin rugăciunea preoţilor săi, cere iertare, aju- 


384 ÎNĂLȚAREA ŞI CINCIZECIMEA 


tor şi eliberare din robia păcatului şi din suferință. Mi- 
lostivirea lui Dumnezeu vindecă infirmitățile trupului şi 
ale sufletului. 

Astfel, Sfântul Maslu îl poate readuce pe bolnav 
la sănătate sau îi dă cel puţin puterea necesară, un plus 
de speranţă. Biserica nu-l înlocuieşte pe doctor când el a 
epuizat toate resursele ştiinţei, ci intervine pentru a-l re- 
introduce pe omul suferind şi tulburat, în iubirea şi viața 
lui Dumnezeu, Care este Viaţa Însăşi. În Hristos, toate 
lucrurile: bucuria și suferinţa, sănătatea şi boala, viaţa şi 
moartea — au un sens, totul poate fi un drum spre Viaţă. 
Omul este chemat şi întărit să meargă spre Dumnezeu cu 
încredere, aşa cum o pasăre se avântă în văzduh sau un 
peşte în apă, şi să continue a slăvi pe Dumnezeu, fie aici, 
dacă îşi recapătă sănătatea, fie în viaţa veşnică. Omul 
este chemat să-l slăvească pe Dumnezeu şi să zică: «Fie- 
ți milă de mine, păcătosul!» în momentul de supunere 
voinţei lui Dumnezeu, de încredere, de smerenie, a celui 
care aşteaptă totul de la mila lui Dumnezeu. 

Slujba Sfântului Maslu poate fi săvârşită, fie în 
biserică, în adunarea credincioşilor, dacă bolnavul poate 
să meargă la biserică, fie acasă. Este rânduit ca să fie să- 
vârşit de către şapte preoţi, se poate totuşi şi de trei, doi 
sau chiar de către un singur preot”. Se obişnuieşte să se 
facă în zilele de miercuri sau de vineri Maslu pentru toți 
credincioşii, pentru vindecarea bolilor lor şi a «păcatelor 
lor uitate», la «despărţitura dintre suflet şi trup». Ceea 
ce este caracteristic acestei Taine, este faptul că slujba 


7 În bisericile noastre această situaţie este îngăduită doar ca ex- 
cepţie şi este de dorit să nu devină regulă deoarece Taina Sfântului 
Maslu este, prin toată structura sa, una a solidarităţii cu cei în sufe- 
rință, iar această solidaritate se exprimă în primul rând prin comu- 
niunea de slujire a preoţilor chemaţi în faţa celor bolnavi (n. trad). 


7 Vezi O.Cl&ment, L'Eglise orthodoxe, col. «Que sais-je», PUF, p. 
104. 

cuprinde: 

1. Șapte rugăciuni de binecuvântare a untdelem- 
nului — în Ib. greacă euchelaion — după care preoţii, pre- 
cum îi îndeamnă Apostolul, ung cu «untdelemnul îndu- 
rării» la frunte, la nări, la tâmple, la gură, la piept, între 
umeri, pe palme, în dosul mâinilor, rostind această rugă- 
ciune: «Părinte Sfinte, Doctorul sufletelor şi al trupurilor, 
Care ai trimis pe Unul-Născut Fiul Tău, Domnul nostru 
lisus Hristos, să vindece toată boala şi să răscumpere 
din moarte, tămăduieşte pe robul Tău acesta de neputin- 
ţa trupească şi sufletească care l-a cuprins». 

2. Lectura a şapte pasaje din Epistole şi din Sfin- 
tele Evanghelii Toate acestea redau iubirea mântuitoare 
a Domnului nostru lisus pentru cei bolnavi şi pentru cei 
păcătoşi. EI constituie un adevărat imn înălțat iubirii lui 
Dumnezeu în Hristos şi milei Sale. E locul să remarcăm 
aici că milă se spune în greacă eleos, iar pentru untde- 
lemnul se spune — elaion — astfel că untdelemnul la Sfin- 
ţii Evanghelişti devine, în chip firesc, simbolul milostivi- 
rii dumnezeieşti. Citim în pilda samarineanului milostiv: 
«Un samarinean... a sosit la el şi văzându-l 1 s-a făcut 
milă — eleos; şi apropiindu-se, i-a legat rănile, turnând pe 
ele untdelemn — e/aion — şi vin» (Luca 10, 33-34). La fel, 
citim parabola celor zece feciore, în care untdelemnul cu 
care-şi umplu candelele cele cinci fecioare înțelepte pre- 
figurează milostivirea pe care trebuie s-o aibă creştinul. 

Șapte Epistole, şapte Evanghelii, şapte rugăciuni, 
şapte ungeri săvârşite de şapte preoți, aceasta este o lu- 
crare a plinătăţii Bisericii, a universalității Bisericii, a 
Trupului lui Hristos în întregime şi nicidecum o rugăciu- 
ne individuală a unui oarecare «vindecător». 


CAPITOLUL XV 


CONCLUZIE 


e obişnuieşte în Biserică, începând din secolul al 
XIII-lea, să se vorbească despre «cele şapte Taine» 
(în greacă mysteria): Botez, Mirungere, Euharistie, Spo- 
vedanie, Preoţie, Nuntă, Maslu. Aprofundând semnifi- 
cația acestor Taine, vedem că ele sunt tot atâtea aspecte 
ale unei singure taine, Taina lui Hristos care este şi Taina 
Trupului Său Inviat, Taina Bisericii Sale, Taina prezen- 
ței lui Dumnezeu în mijlocul adunării credincioşilor şi, 
prin ea, în lume. Această Taină o trăim împărtăşindu- 
ne din Dumnezeiasca Euharistie, care este tocmai co- 
muniunea cu Taina lui Hristos şi experienţă a Tainei 
Bisericii. Prin Botez şi Mirungere, intrăm în adunarea 
Fuharistică, devenind membrii ai Trupului lui Hristos. 
Prin Taina Pocăinţei reintrăm în ea, atunci când, prin 
păcat, am ieşit din ea. Prin Taina Cununiei noile familii 
se integrează în Trupul lui Hristos. Prin Taina Sfântului 
Maslu, mădularele bolnave îşi regăsesc deplina partici- 
pare la viaţa Trupului. În sfirşit, prin Taina Preoției, prin 
hirotoniile întru preoţie, adunarea euharistică, Trupul lui 
Hristos, se structurează şi se organizează. Pe scurt, toate 
«Tainele» contribuie la plinătatea Tainei Euharistiei şi se 
încununează în ea; şi toate nu sunt decât manifestarea 
Unicei Taine a lui Hristos, trăind prin Sfântul Său Duh 
în Biserică. 
«Tainele» nu sunt simple acte omeneşti, ci ele sunt 

în mod esenţial, manifestări ale Cincizecimii, lucrări ale 
Sfântului Duh, adeverind Cuvântul lui Hristos? care «ne 
face parte» de bogăţiile de nepătruns, ce se ascund în El 
şi care ne unesc în chip tainic cu Trupul Celui Înviat spre 
a ne face părtaşi lucrării Sale în lume. 

«Această Taină mare este...dar eu spun în Hris- 
tos şi în Biserică». 

Astfel, cinstiţi de către Mântuitorul, cum să nu 
strigăm cu Apostolul: «Că sunt încredinţat că nici moar- 
tea, nici viaţa, nici stăpânirile, nici cele de acum, nici 
cele ce vor fi, nici puterile; nici înălțimea, nici adâncul 
şi nici o altă făptură nu va putea să ne despartă pe noi de 
dragostea lui Dumnezeu, cea întru Hristos lisus, Dom- 
nul nostru» (Romani 8, 38-39). 


“2 Într-adevăr, fiecare Taină se referă la un cuvânt al lui Hristos sau 
al Apostolilor Săi, iar acest cuvânt serveşte drept garanţie, criteriu 
obiectiv al lucrării Sfântului Duh, care nu este după bunul plac al 
iluminării unuia sau altuia, ci vine să continue cuvintele Fiului: 
« Mergeţi, botezaţi-i în numele Tatălui şi al Fiului şi al Sfântului 
Duh» (Botezul); «Punerea mâinilor Apostolilor...» (Mirungerea); 
«Luaţi, mâncaţi Acesta este Trupul Meu...» (Euharistia), «Ceea ce 
veți ierta pe pământ va fi iertat şi în cer...» (Spovedania);, «Bărbatul 
este capul femeii, aşa precum Hristos este Capul Bisericii...» (Cu- 
nunia), «Este cineva bolnav între voi? Să cheme preoții Bisericii..» 
(Sfântul Maslu), «Nu fi nepăsător față de harul care este întru tine 
care ţi s-a dat prin proorocie cu punerea mâinilor preoţilor...» (Hi- 
rotonia). Aceste cuvinte sunt necesare ca să numim un act al Bise- 
ricii drept «Taina lui Dumnezeu» şi să vedem manifestarea marii 
Taine a lui Hristos. 

A Doua Venirea 
Domnului nostru lisus 
Hristos şi viaţa viitoare 


CUPRINS 


INTRODUCERE/ 392 

CAP. I: CELE DOUA VENIRI ALE DOMNULUI/ 394 
In Vechiul Testament/ 394 

|. Cartea lui Isaia (395), 2. Cartea profetului Daniel (397): a) Prima 
vedenie (397), b) A doua vedenie (398); 3. Profetul Zaharia (399): 
a) Mesia umil şi pătimitor (399), b) Hristos proslăvit şi atotputernic 
(399). 

În Noul Testament/ 399 


CAP. II: AŞTEPTAREA CELEI DE A DOUA VENIRI: 
PRIVEGHEREA/ 401 


CAP. III: SEMNELE PREMERGĂTOARE CELEI DE 
A DOUA VENIRI/ 403 

«Nu va rămâne aici piatră peste piatră..y/ 403 

«Vor veni mulți în numele Meu care vor spune: Eu sunt 
Hristosy/ 404 

«Veţi auzi de războaie... foamete şi cutremure»/ 405 
«Vă vor da pe voi spre asuprire şi vă vor ucide...»/ 405 
«Înmulțirea fărădelegii...»/ 406 

«Această Evanghelie a Împărăției se va vesti 

în toată lumeay/ 407 


«Întregul Israel se va mântui...»/ 409 
«Mai întâi se va da pe față omul nelegiuirii, 
potrivnicul...»/ 410 


CAP. IV: SFÂRŞITUL LUMII ȘI FACEREA LUMII 
CELEI NOI/ 413 

l. Sfârşitul lumii/ 413 

In Vechiul Testament/ 413 

In Noul Testament/ 414 

II. Lumea cea nouă/ 415 


CAP. V: ÎNVIEREA MORȚILOR! 417 
In Vechiul Testament/ 419 
In Noul Testament/ 422 


CAP. VI: TIMPUL LITURGIC/ 426 


CAP. VII: VIAŢA ÎN MOARTE/ 429 

Ce este moartea?/ 429 

Omul după moarte în Psalmi şi Profeţi/ 430 
Moartea celor drepți în Cartea Înţelepciunii/ 431 
Viaţa veşnică în Noul Testament/ 432 


CAP. VIII: JUDECATA/ 437 

Dreptatea lui Dumnezeu în această lume 

şi în cealaltă/ 437 

Judecata lui Dumnezeu în Noul Testament/ 440 
Judecata cea de pe urmă/ 441 


CAP. IX: O ÎNCERCARE j 
DE ESHATOLOGIE ORTODOXĂ/ 445 


CAP. X: RUGĂCIUNEA PENTRU MORŢI 
ŞI COMUNIUNEA SFINŢILOR/ 452 
Comuniunea sfinților/ 455 


CAP. XI: ADORMIREA MAICII DOMNULUI/ 459 
Icoana Adormirii Preasfintei Fecioare Maria/ 459 
Liturghia Adormirii Maicii Domnului/ 460 


CAP. XII: IERUSALIMUL CERESC/ 462 
În Vechiul Testament/ 464 

În Noul Testament/ 468 

În textele liturgice/ 470 


INTRODUCERE 


i iarăşi va să vină cu slavă, să judece viii şi morţii, 
(€ a Cărui Impărăție nu va avea sfârşit», proclamăm 
noi âtunci când rostim solemn Crezul: Cea de a doua 
Venire a Domnului nostru lisus Hristos — Întoarcerea Sa 
în slavă la sfârşitul lumii — şi instaurarea împărăției Sale, 
aceasta e tema cele: de a şaptea şi ultimei părți a Cate- 
hismului nostru. 

Atunci când omul se gîndeşte la sfârşitul 
veacurilor, el include, de bună seamă, în această taină, 
grija de propriul său destin, şi problema devenirii sale 
constituie întrebarea fundamentală: «Ce se va întîmpla 
cu mine atunci când voi muri?» Tot omul se crede cen- 
trul lumii dar pentru Revelația biblică şi, prin urmare, 
pentru Tradiţia Bisericii sau Tradiţia apostolică!, centrul 
lumii nu este «eul», ci Acela care a zis: «Eu sunt Alfa 
şi Omega, începutul şi sfârşitul». Întrebarea căreia îi 
răspunde Biblia este deci: «Ce se va peterece atuni când 
Hristos va reveni?». 

Biserica trăieşte în aşteptarea Întoarcerii Domnu- 
lui Său: sfârşitul lumii este, deci, plinirea, «Ziua Dom- 
nului», «Cea de a doua Venire în Slavă», termeni care 
implică o lume cu totul nouă, despre care profeţii Vechiu- 


' Tradiţia Apostolică sau Sfânta Tradiţie este Cuvântul lui Dum- 
nezeu pus în inima Apostolilor de Duhul Sfânt şi transmis tot de 
Duhul Sfânt conştiinţei Bisericii, astfel încât acest Cuvânt lucrează 
în Biserică. El se exprimă printr-un stil de viață, gesturi, scrieri, 
mod de a gândi, de a se ruga şi de a acţiona caracteristic Trupului 
lui Hristos, al lui Hristos Care este Acelaşi când vorbeşte în Sfinte- 
le Scripturi şi când lucrează în Biserica Sa. 


lui Testament şi autorii Celui Nou ne-au vorbit într-un 
limbaj adeseori simbolic, aflat uneori la limita a ceea ce 
cuvântul omenesc este capabil să exprime : multe teme se 
întretaie-expresii ale diverselor tradiţii şi revelații care se 
suprapun fără să se excludă, rezultând din aceasta o vi- 
ziune globală grandioasă, dar greu de descifrat, cum ar fi 
desenul unei tapiserii ale cărei numeroase fire întreţesute 
ar forma fiecare o figură originală. Creştinii, însă, citesc 
Scripturile ca pelerinii Emaus-ului, luminîndu-le cu Lu- 
mina cunoștinței care vine din întîlnirea cu Domnul, iar 
atunci toate aceste teme se rânduiesc în jurul Întoarcerii 
Sale. Așadar, în această perspectivă centrală, vom studia 
succesiv: 

Cap. I: Cele două veniri ale Domnului. 

Cap. II: Aşteptarea celei de a Doua Veniri: 

privegherea. 

Cap. III: Semnele premergătoare celei 

de a Doua Veniri. 

Cap. IV: Sfârşitul lumii şi facerea 

lumii celei noi. 

Cap. V: Învierea morţilor. 

Cap. VI: Timpul liturgic. 

Cap. VII: Viaţa în moarte. 

Cap. VIII: Judecata. 

Cap. IX: Un eseu despre eshatologia ortodoxă. 

Cap. X: Rugăciunea pentru morți 

şi comuniunea Sfinţilor. 

Cap. XI: Adormirea Maicii Domnului. 

Cap. XII : lerusalimul ceresc. 


CAPITOLUL | 


CELE DOUĂ VENIRI ALE DOMNULUI 


A) ÎN VECHIUL TESTAMENT 


Am putea avea impresia, citind anumite pasaje 
din Vechiul Testament, îndeosebi Cartea lui Isaia, că e 
vorba de o singură Venire a lui Mesia, Care ar inaugura 
deîndată o eră a păcii, a dreptăţii, a slavei şi a fericirii: 
«O mlădiţă va ieşi din tulpina lui lesei (tatăl lui David)... 
Ci va judeca pe cei săraci întru dreptate... cu suflarea 
buzelor Lui va omori pe cel fără de lege... lupul va locui 
laolaltă cu mielul... în vizuina şarpelui otrăvitor copilul 
abia înțărcat îşi va întinde mâna. Nu va fi nici o nenoro- 
cire şi nici un prăpăd în tot muntele Meu cel Sfânt! Că tot 
pământul este plin de cunoştinţa şi de temerea lui Dum- 
nezeu... Şi în vremea aceea, Mlădiţa cea din rădăcina lui 
lesei... şi sălaşul Ei va fi plin de slavă» (Isaia 11, 1-10). 
Mai departe: 

«ŞI Domnul Savaot va pregăti în muntele acesta 
pentru toate popoarele un ospăț (...) EI va înlătura moar- 
tea pe vecie! Și Domnul Dumnezeu va şterge lacrimile 
de pe toate feţele şi ruşinea poporului Său o va îndepărta 
de pe pământ. Și se va zice, în ziua aceea; lată Domnul, 
în Care am nădăjduit, să ne bucurăm şi să ne veselim de 
mântuirea Lui (Isaia 25, 6-9). 

Copilul: Mesia a venit acum două mii de ani şi, cu 
toatea acestea, suntem departe de a vedea că lupul se joacă cu 

mielul, că moartea a dispărut, vedem oameni răi şi puternici 
că oprimă pe cei slabi, că violenţa se dezlănţuie şi că morții 
umplu cimitirele... 

Bătrânul: Da, din nefericire, este adevărat, vai! 
Aşteaptă, însă, puţin ! Tu ştii că noi citim întotdeauna în Bi- 
blie Vechiul Testament în lumina a ceea ce ne-a descoperit 
Hristos. O astfel de citire a Cărţii lui Isaia, dar şi a unor pasaje 
asemănătoare din cărţile lui Daniel, Zaharia sau Maleahi, ne 
lasă să întrezărim că în frazele pe care tocmai le-am citit, în 
această viziune globală a erei mesianice, e un fel de telesco- 
pie în doua planuri succesive: atunci când se văd de foarte 
departe doi munți, situaţi în realitate la o mare depărtare unul 
de celălalt, ei apar amândoi pe acelaşi plan; dacă ne apropiem, 
observăm în momentul în care suntem lângă cel dintâi, că al 
doilea este încă departe, în spatele lui. Tot astfel, la profeţi 
se pot deosebi două aspecte, doar în aparenţă contradicto- 
rii, ale venirii lui Mesia; această contradicţie dispare dacă 
le considerăm ca raportându-se la două veniri succesive ale 
Aceluiaşi Mesia. 

Noi nu mai citim textele Vechiului Testament cu 
«vălul» pe care îl aveau încă pe inima lor cei care îl citeau 
fără să fi recunoscut în lisus pe Mesia. În Hristos acest văl 
dispare. Numai prin convertirea la Domnul, vălul cade (2 Co- 
rinteni 3, 14-16). 


1. Cartea lui Isaia 


a) Pe de o parte, cartea lui Isaia îl descrie pe Me- 
sia ca pe un Rob pătimitor, batjocorit, umilit: «Precum 
mulţi s-au spăimântat de El — aşa de schimonosită îi era 
înfăţişarea Lui, şi chipul Lui atât de fără de asemănare cu 
oamenii — El fusese străpuns pentru păcatele noastre şi 
zdrobit pentru fărădelegile noastre... prin suferinţele Lui, 
Dreptul, Sluga Mea, va îndrepta pe mulţi, şi fărădelegile 
lor le va lua asupra Sa. Cu cei făcători de rele a fost 
numărat. Că El a purtat fărădelegile multora şi pentru 
cei păcătoşi Si-a dat viaţa» (Isaia 52, 14; 53, 12). 

b) Pe de altă parte, aceeaşi carte a lui Isaia îl descrie 
pe Mesia venind cu slavă, Slava lui Dumnezeu Însuşi. E 
vorba de un pasaj (Isaia 35, 1-10) la care chiar lisus face 
aluzie atunci când ucenicii lui loan Botezătorul, aflat în 
închisoare, îl întreabă dacă El este cu adevărat «Cel ce 
trebuie să vină» (Matei 11, 2-6), text pe care Biserica 
îl citeşte în ziua Bobotezei, în momentul binecuvântării 
apelor: «Veseleşte-te pustiu însetat, să se bucure pustiul; 
ca Şi crinul să înflorească. Şi va înflori şi se va bucura 
pustiul Iordanului şi mărirea Libanului se va da Lui şi 
cinstea Carmelului; şi poporul meu va vedea slava Dom- 
nului, strălucirea Dumnezeului nostru... Ziceţi celor slabi 
la inimă şi la cuget: întăriți-vă şi nu vă temeţi. lată Du- 
mnezeul nostru!... El va veni şi ne va mîntui. Atunci se 
vor deschide ochii celor orbi... Atunci va sări şchiopul ca 
cerbul?... izvoarele de apă vor curge în pustiu şi pâraie în 
pământ însetat...» (Isaia 35, 1-10). 

Copilul: Într-adevăr, aceste două pasaje redau 
despre Mesia două imagini cu totul contradictorii... 

Bătrânul: Ele nu sunt contradictorii, dacă 
aplicăm primul dintre aceste texte celei dintâi veniri a 
lui Mesia, Care anunță Împărăţia lui Dumnezeu unei 
lumi duşmănoase: «în lume era... dar lumea nu L-a cu- 
noscut. Intru ale Sale a venit, şi ai Săi nu L-au primit... 
Și lumina luminează în întuneric şi întunericul nu a cu- 
prins-o» (loan 1, 5-11). Cel de al doilea text se referă la 
cea de a doua Venire pe care Domnul lisus o anunţă El 
Însuşi, atunci când va spune că va reveni în slavă. Era 
mesianică inaugurată prin Întrupare are nevoie pentru a 
se împlini de conlucrarea oamenilor: Aceasta se numeşte 
sinergie. Oamenii, unindu-se printr-o credinţă lucrătoare 
cu Mântuitorul răstignit şi înviat, vor pregăti această a 


2 Vindecările minunate pe care Domnul lisus le-a săvârşit în cursul 
celei dintâi Veniri, sunt tot atâtea semne premergătoare ale slavei 
pe care El o va arăta atunci când va veni la sfîrşitul veacurilor. 

Doua Venire, biruinţa definitivă a dreptăţii și a vieţii 
asupra răului şi a morţii: lupul şi mielul vor fi atunci în 
armonie... 


2. Cartea Profetului Daniel 


Această Carte ne face să întrevedem cele două 
Veniri ale lui Mesia. 

a) Într-o primă vedenie, un vis alegoric al regelui 
Nabucodonosor" interpretat de prooroc, aflăm imaginea 
stranie a pietrei care se măreşte și se întinde. Era o sta- 
tuie imensă, strălucitoare şi de o înfăţişare îngrozitoare; 
capul său era din aur fin, pieptul şi braţele din argint, 
pântecele din bronz, gambele din fier, picioarele în parte 
din fier şi în parte din lut. Dintr-o dată, fără s-o fi atins 
vreo mână, o piatră se desprinse, lovi statuia la picioare 
şi o sfărâmă: fier, bronz, argint, aur se împrăştiară fără 
să lase urme. Piatra deveni un munte mare, care cuprinse 
întreg pământul (Daniel 2, 31-36). 

Daniel, interpretând visul, vede în cele patru ele- 
mente care compuneau statuia, succesiunea a patru mari 
regate. Ultimul regat, acela simbolizat de picioare, e un 
regat dezbinat, având în el putere şi slăbiciune. Piatra e 
şi ea un regat, dar spre deosebire de celelalte, acest re- 
gat este ridicat de Dumnezeu din cer. Daniel precizează: 
«Acest Regat nu va fi nimicit niciodată; el nu va fi trecut 
la alt popor; el va nimici toate celelalte regate şi singur el 
va rămâne în veci» (Daniel 2, 44). 

Această piatră simplă care se desprinde fără să 
fi fost atinsă de mână omenească, dar care face țăndări 
imensa statuie, să remarcăm în treacăt aspectul pertur- 


3 Nabucodonosor a fost rege al Babilonului (604-562 î. Hr.), cu- 
cereşte Ierusalimul în anul 587 şi-i duce pe evrei în robie, unde 
vor rămâne pînă în anul 538, când Cyrus, cuceritorul persan, le va 
îngădui să se întoarcă la Ierusalim. 

bator, ca să nu spunem subversiv, al Împărăției lui Du- 
mnezeu care loveşte în puterile acestei lumi, cuprinde 
în chip progresiv întreg pământul, nimicind unul după 
altul, toate regatele pământeşti: anticipare a procesului 
Istoric declanşat prin venirea lui Mesia. Noi citim acest 
pasaj în Ajunul Crăciunului deorece Biserica vede în el 
vestirea primei Veniri a lui Mesia, inaugurând Împărăţia 
Sa în această lume: «Fecioară, munte netăiat, o Piatră pe 
care nici o mână n-a desprins-o, s-a desprins din tine, 
aceasta este Piatra cea din capul unghiului, Hristos, care 
reuneşte firile despărțite...» (Oda 9, glasul IV, Utrenia 
Crăciunului). Acest imn ne ajută să descoperim într-o 
singură frază că muntele lui Daniel prefigurează pe Mai- 
ca Domnului. Piatra este imaginea lui Hristos, născut 
din Fecioară, fără intervenţia unui tată trupesc. Această 
piatră este de asemenea piatra din capul unghiului din 
Psalmul 117, 22, pe care n-au luat-o în seamă ziditorii şi 
pe care se sprijină întreg edificiul. Ea este încă şi piatra 
prețioasă descoperită lui Isaia ca, fundamentală, pe care 
Sfântul Petru, în prima sa Epistolă (1 Petru 2, 4-7), recu- 
noscând în ea pe Hristos, o numeşte «Piatra vie». 

b) Cea de a doua vedenie. În capitolul 7 al 
aceleiaşi Cărţi a lui Daniel, proorocul scrie: «Privit-am 
în vedenia de noapte şi iată pe norii cerului venea cineva 
ca Fiul Omului şi El a înaintat până la Cel Vechi de zile 
şi a fost dus în faţa Lui. Şi Lui i S-a dat stăpânirea, slava 
şi împărăția, ŞI toate popoarele, neamurile şi limbile îi 
slujeau Lui. Stăpânirea Lui este veşnică“, stăpânire care 
nu va trece, iar împărăţia Lui nu va fi nimicită niciodată» 
(Daniel 7, 13-14). Este evident că e vorba de aceeaşi 
împărăție dar împăratul apare «venind pe norii cerului» 
şi se prezintă în faţa tronului Tatălui Ceresc (Cel Vechi 


+ Verset citat de arhanghelul Gavriil la Bunavestire în fața Fecioa- 
rei Maria şi reluat în Simbolul credinţei (Crez): «A Cărui împărăție 
nu va avea sfârşit». 

de zile). Hristos Însuşi îşi va aplica această profeție spre 
a anunţa reîntoarcerea Sa în Slavă (Matei 24, 30) şi o va 
cita înaintea lu: Caiafa (Mate: 26, 64), provocând astfel, 
condamnarea Sa la moarte pe motiv de blasfemie. 


3. Profetul Zaharia 


EI Îl descrie pe Mesia când umil şi pătimitor, când 
atotputernic şi plin de slavă. 

a) Umil şi pătimitor: «lată împăratul tău vine la 
tine smerit şi călare pe asin, pe mânzul asinei» (9, 9). 
Sfântul Evanghelist loan (12, 16) ne spune că ucenicii 
lui lisus după Învierea Sa «şi-au adus aminte că acestea 
erau scrise pentru El şi că acestea I le-au făcut Lui», în 
Duminica Florilor, atunci când EI Şi-a făcut intrarea în 
Ierusalim. Profetul Zaharia scrie în cartea sa în cap. 12, 
10-12: «Ei îşi vor aţinti privirile înspre Mine, pe Care ei 
L-au străpuns şi vor face plângere asupra Lui, cum se 
face pentru un fiu unul născut şi-L vor jeli ca pe cel Întâi 
născut. În ziua aceea, va fi plângere mare în lerusalim, şi 
țara se va Jelui...> 

b) Dimpotrivă, în cap. 14, Zaharia ne descrie pe 
Hristos proslăvit şi atotputernic: «În vremea aceea se vor 
sprijini picioarele Lui pe Muntele Măslinilor, care este în 
faţa Ierusalimului, la răsărit; iar Muntele Măslinilor se 
va crăpa în două... Atunci va veni Domnul Dumnezeul 
meu şi toţi sfinții împreună cu El... nu va fi nici zi, nici 
noapte... Și va fi Domnul Împărat peste tot pământul; în 
vremea aceea va fi Domnul unul singur și tot aşa şi nu- 
mele Său unul singur...» 


B) ÎN NOUL TESTAMENT 


De la Prima Sa Venire Mesia, profețeşte cea de a 
Doua Venire a Sa: «...Şi vor vedea pe Fiul Omului venind 

pe norii cerului, cu putere şi cu slavă multă. Şi va trimite 
pe îngerii Săi, cu sunet mare de trâmbiţă şi vor aduna 
pe cei aleşi ai Lui din cele patru vânturi, de la marginile 
cerurilor până la celelalte margini» (Matei 24, 30-31; 
Marcu 13, 26-27; Luca 21, 27). 

Sfântul Apostol Pavel, în prima dintre toate epis- 
tolele sale, le scria din Corint credincioșilor din Tesalo- 
nic, în anul Sl, amintindu-ne această făgăduință a Dom- 
nului: «lată, aceasta vă spunem, după cuvântul Dom- 
nului, că noi cei vii, care vom fi rămas până la venirea 
Domnului, nu vom lua înaintea celor adormiţi. Pentru 
că însuşi Domnul, întru poruncă, la glasul arhanghelului 
şi întru trâmbiţa lui Dumnezeu, Se va pogori din cer, şi 
cei morți întru Hristos vor învia întâi» (| Tesaloniceni 
4, 15-16). «Căci precum fulgerul iese de la răsărit şi se 
arată până la apus, aşa va fi şi venirea Fiului Omului» 
(Matei 24, 27). 

În legătură cu momentul venirii, nimeni nu 
cunoaşte nici ziua, nici ora, nici chiar îngerii din cer 
nici chiar Fiul Omului, ci numai Tatăl (Matei 24, 36). De 
aceea lisus ne spune: «Privegheaţi», şi, folosind o ima- 
gine puternică: «Ziua Domnului va veni ca un hoţ în tim- 
pul nopții: privegheaţi că nu ştiţi în care zi vine Domnul 
nostru» (Matei 24, 42-44, 2 Petru 3, 10). 


CAPITOLUL |I 


AŞTEPTAREA CELEI DE-A DOUA 
VENIRI: PRIVEGHEREA 


1Sus învață că atitudinea fundamentală a celui cre- 
dincios este privegherea. Privegherea înseamnă a 
fi pregătit pentru Impărăţie, gata pentru a-L primi pe 
Domnul. In parabola celor zece fecioare, despre care 
am vorbit, în legătură cu Biserica ca Mireasă a lui Hris- 
tos5, fecioarele înțelepte «priveghează», fiind în trezvie 
şi atente să nu se termine untdelemnul în candelele lor, 
adică lucrarea Sfântului Duh în inimile lor. lisus ne-a 
mai lăsat şi o altă pildă semnificativă, cea a slugii credin- 
coase pe care stăpânul său o găseşte trează, atunci când 
soseşte la o oră neaşteptată. Biserica a reluat în cântările 
solemne ale Utreniilor din zilele de Luni, Marţi şi Mier- 
curi din Săptămâna Patimilor, temele acestor parabole. 
În aceste cântări, sufletul fiecărui credincios caută să se 
identifice cu fecioarele înțelepte şi cu sluga trează. 
Această stare de «veghe» este, deci, mai mult 
decât ceea ce desemnăm în mod obişnuit prin acest cu- 
vânt, în opoziţie cu starea de somn obişnuit. Această 
«veghe» pe care ne-o cere lisus se înrudeşte cu aceea 
a santinelei, atentă la cele mai neînsemnate semne care 
ar arăta prezența dușmanului. Ea este condiţia luptei 
«duhovniceşti» şi se opune, aşadar, somnului spiritual 
în care omul se lasă antrenat de evenimente, într-o viaţă 


5 A se vedea Partea a VI-a. 


26 

autumatizată ce se desfăşoară ca într-un vis. Într-o astfel 
de stare de absenţă, de «somnambulism», împărăția nu 
creşte în noi; astfel, adresându-se credincioşilor din Efes, 
Apostolul Pavel, interpretând pe Isaia (26, 19), spune: 
«Deşteaptă-te, cel ce dormi şi te scoală din morți şi te va 
lumina Hristos» (5, 14). 

Sfântul Pavel ne îndeamnă «Rugaţi-vă neîncetat» 
(1 Tesaloniceni 5, 17). Este un mod de arăspunde îndemnu- 
lui Domnului: «Privegheaţi !». O tradiţie duhovnicească 
ortodoxă leagă privegherea de rugăciunea neîncetată. 
Această tradiţie este ilustrată în Povestirile unui Pele- 
rin rus, în care un ţăran simplu, ajuns hoinar, îşi pune 
o singură întrebare, în care se concentrează întreaga 
noimă a vieţii sale: Ce înseamnă: «Rugaţi-vă neîncetat»? 
Tot insistând cu încăpățânare, pelerinul află răspunsul în 
învățătura despre rugăciunea neîncetată care curge, nu de 
pe buze, ci din inimă, în repetare neobosită a numelui lui 
Jisus. Aceasta este «rugăciunea inimii» sau «rugăciunea 
lui lisus», care poate lua această formă: «Doamne Iisuse 
Hristoase, milueşte-mă pe mine, păcătosul». 

Atunci când membrii Bisericii trăiesc în iu- 
bire reciprocă, în iertare, în împăcare şi în smerenie, 
ei se comportă ca «fii ai luminii» (loan 12, 36). Ei nu 
se mulţumesc să arate că noaptea e pe sfârşite şi Ziua 
Domnului este aproape (Romani 13, 12), ci ei se grăbesc 
şi anticipează venirea acestei Zile (2 Petru 3, 12), 
manifestându-şi vigilenţa lor. 


CAPITOLUL III 


SEMNELE PREMERGĂTOARE CELEI 
DE A DOUA VENIRI 


A 
| (eta de Domnul să se pregătească pentru reîntoar- 


cerea Sa, ucenicii îi cer cu insistenţă lămuriri : «Spune 
nouă când vor fi acestea şi care este semnul venirii Tale 
şi al sfârşitului veacului?» (Matei 24, 4; Marcu 13, 4 şi 
Luca 21, 7). Refuzând să le indice o dată, Domnul nostru 
sus Hristos le destăinuie totuşi semnele premergătoare, 
care pe măsură ce se produc, confirmă Cuvântul Său, 
reînsufleţesc credinţa noastră, ne reamintesc iminența 
permanentă a Venirii Mirelui, a Acestui Mire Care în- 
târzie să vină, dar care totuşi va veni când te aştepţi cel 
mai puţin. Vom enumera aceste semne în ordinea Evan- 
gheliei de la Matei. Unele dintre aceste semne ne-au fost 
date în cursul istoriei, altele sunt încă de aşteptat. Nu se 
poate vorbi, aşadar, de o ordine cronologică. 


a) «Nu va rămâne aici piatră peste piatră..» 

În faţa frumuseţii impresionante a Templului din 
lerusalim, de curând reconstruit de către regele Irod“, 
şi ca răspuns la admiraţia ucenicilor — «Invăţătorule, 
priveşte ce pietre frumoase şi ce clădiri măreţe!» (Mar- 
cu 13, 1) — Domnul pomeneşte sfârşitul lumii şi cea de 
a doua Venire a Sa: distrugerea Templului şi a cetăți 


* Lucrările, începute în jurul anului 19 î.Hr., duraseră 46 de ani, 
vezi loan 2, 20. 

lerusalimului va constitui primul semn premergător 
al sfârşitului: «Vedeţi toate acestea? Adevărat grăiesc 
vouă. Nu va rămâne aici piatră pe piatră care să nu se 
risipească» (Matei 24, 2). Şi de asemenea: «Iar când veţi 
vedea Ierusalimul înconjurat de oşti, atunci să ştiţi că s-a 
apropiat pustiirea lui. Atunci cei din ludeea să fugă la 
munți şi cei din mijlocul lui să iasă din el şi cei de prin 
țarini să nu intre în el. Căci acestea sunt zilele răzbunării, 
ca să se împlinească toate cele scrise. Dar vai acelora ce 
vor avea în pântece şi celor care vor alăpta în acele zile! 
Căci va fi în ţară mare strâmtoare şi mânie împotriva 
acestui popor. Şi vor cădea de ascuţişul săbiei şi vor fi 
duşi robi la toate neamurile şi Ierusalimul va fi călcat 
în picioare de neamuri, până ce se vor împlini vremile 
neamurilor» (Luca 21, 20-24). 

Această profeție avea să se împlinească patru- 
zeci de ani mai târziu, atunci când în august-septembrie 
anul 70, împăratul roman Titus a asediat Ierusalimul şi 
a incendiat Templul. Locuitorii au fost omorâţi, vânduți 
sau condamnaţi la munci forţate. Ucenicii lui lisus, 
aducându-și atunci aminte de cuvintele Domnului, au 
văzut în aceasta primele semne premergătoare ale Ve- 
nirii Sale întru slavă: distrugerea Ierusalimului rămîne 
simbolul sfârşitului lumii, de aceea ne simţim implicaţi în 
evenimentele care se desfăşoară în Ţara Sfântă: «Mamă! 
va zice Sionului tot omul, căci fiecare s-a născut în el» 
(Psalmul 86, 4). 


b) «Vor veni mulți în numele meu care vor spune: 
eu Sunt Hristos» 

«Luaţi aminte să nu vă amăgească cineva. Căci 
mulți vor veni în numele Meu zicând: Eu sunt Hristos, şi 
pe mulți îi vor amăgi» (Matei 24, 5; Marcu 13, 6; Luca 
21, 8). Istoria a cunoscut deja falşi hristoşi şi va mai 
cunoaşte şi alţii. Numai trăind în Biserică ne vom feri de 

a cădea sub puterea lor seducătoare, iluzorie. 


c) «Veţi auzi de războaie... foamete şi cutremure» 
«ŞI veți auzi de războaie şi de zvonuri de războaie; 
luaţi seama, nu vă speriaţi, căci trebuie să fie toate, dar 
încă nu este sfârşitul. Căci se va ridica om peste om şi 
împărăție peste împărăție şi va fi foamete şi ciumă şi cu- 
tremur mare pe alocuri, dar toate acestea sunt începutul 
durerilor» (Matei 24, 6-8; Marcu 13, 7-8; Luca 21, 8-11). 


d) «Vă vor da pe voi spre asuprire şi vă vor ucide...» 

«Atunci vă vor da pe voi la asuprire şi vă vor uci- 
de şi veți fi urâţi de toate neamurile din pricina numelui 
Meu. Atunci mulţi se vor sminti şi se vor vinde unii pe 
alții; Şi se vor uri unii pe alţii» (Matei 24, 9-10)... «Luaţi 
seama la voi înşivă. Că vă vor da în adunări şi veţi fi 
bătuți în sinagogi şi veţi sta înaintea conducătorilor şi 
a regilor, pentru Mine, spre mărturie lor» (Marcu 13, 
9)... «Puneţi deci în inimile voastre să nu gândiţi de 
mai înainte ce veţi răspunde; căci Eu vă voi da gură şi 
înțelepciune, căreia nu-i vor putea sta împotrivă nici să-i 
răspundă toţi potrivnicii voştri. Și veţi fi dați şi de părinți 
şi de fraţi şi de rudenii şi de prieteni şi pe unii dintre voi 
vă vor ucide, şi veţi fi urâţi de toți, pentru numele Meu. 
Și păr din capul vostru nu va pieri. Prin răbdarea voastră 
vă veţi mântui sufletele voastre» (Luca 21, 4-19). Aceste 
cuvinte, care se leagă cu cele ale Fericirilor: «Fericiţi veţi 
fi când vor ocări şi vor lepăda numele vostru... Bucuraţi- 
vă că, iată, plata voastră multă este în ceruri...» (Luca 
6, 22-23), au dat martirilor primelor trei veacuri ale erei 
creştine, curajul să reziste la prigoniri şi să ude Biserica 
cu sângele lor preascump, până la convertirea imperiului 
roman, în întregimea lui. Apoi, prigonirile au apărut în 
țările în care propovăduiau misionari, iar în zilele noastre 
prigonirile izbucnesc cu o intensitate nouă, în numeroase 


406 A DOUA VENIRE A DOMNULUI! NOSTRU lisus HRISTOS 


țări, mult timp socotite ca fiind creştine. Astfel, Biseri- 
ca trebuie să se pregătească să înfrunte neopăgânismul 
contemporan, monstru rece, îngrozitor prin eficacitatea 
tehnicilor şi ştiinţei lui puse în slujba setei de putere şi 
de huzur. 


€) «Înmulțirea fărădelegii...» 

Un optimist naiv îşi închipuie că oamenii devin 
mai buni, cu fiecare generaţie, ca și cum progresul moral 
ar merge în pas cu progresul ştiinţelor. 

Domnul, dimpotrivă, ne avertizează că înain- 
te de Venirea Sa întru slavă, «din pricina înmulţirii 
fărădelegilor”, iubirea multora se va răci» (Matei 24, 
12)... «Căci va fi atunci strâmtorare mare, cum n-a fost 
de la începutul lumii până acum şi nici nu va mai fi. Şi 
de nu s-ar fi scurtat acele zile, n-ar mai scăpa nici un 
trup; dar, pentru cei aleşi se vor scurta acele zile» (Ma- 
“tei 24, 21-22). Chiar Domnul lisus pune întrebarea: «Fiul 
Omului, când va veni, va găsi oare credință pe pământ?» 
(Luca 18, 8). 

Sfântul Pavel, scriindu-i lui Timotei reia această 
vestire a încercărilor viitoare: «Şi aceasta să ştii că, în 
zilele din urmă, vor veni vremuri grele, că vor fi oame- 
ni iubitori de sine, iubitori de argint, lăudăroşi, trufaşi, 
neascultători de părinţi, nemulţumitori, fără smerenie, 
fără cucernicie, lipsiţi de dragoste, neînduplecaţi, cleve- 
titori, neînfrânaţi, cruzi, neiubitori de bine, vânzători, 
necuviincioși, îngâmfaţi, iubitori de desfătări mai mult 
decât rubitori de Dumnezeu, având înfăţişarea adevăratei 
credinţe, dar tăgăduind puterea ei. Depărtează-te şi de 
aceştia» (2 Timotei 3, 1-5). 

Astfel, asistăm la dezlănţuirea orgoliului, necre- 
dinţei, la o creştere a delicvenţei şi a criminalităţii, la 


” Inechitate, fărădelege = conduită potrivnică Legii lui Dumnezeu, 
echităţii şi dreptății. 

crime colective comise de state, la folosirea sistematică, 
monstruoasă, satanică a torturii de către guverne 
aparținând unor orientări politice dintre cele mai di- 
verse. Să nu ne lăsăm nici intimidaţi, nici descurajaţi; 
dimpotrivă, să rezistăm cu atât mai mult curaj şi tena- 
citate, cu cât Domnul ne-a pregătit să înfruntăm aceste 
încercări, vestindu-ni-le, îngăduindu-ne astfel să le dis- 
cernem ca un semn al iminentei Sale întoarceri: cu cât 
mai mult se manifestă cel rău, cu atât mai mult trebuie 
să rămânem credincioşi: «Cel ce va răbda până la sfârşit, 
acela se va mântui» (Matei: 24, 13). 


J) «Această Evanghelie a Împărăției se va vesti 
în toată lumea» 

«ŞI se va propovădui această Evanghelie (în 
greacă evangelion) a Împărăției în toată lumea spre 
mărturie la toate neamurile şi atunci va veni sfârşitul» 
(Matei 24, 14). 

Nu numai pentru a rodi în inima celor ce au auzit- 
0, aduce Domnul Evanghelia, ci şi spre a fi vestită tuturor 
neamurilor înainte de întoarcerea Sa. Acesta e motivul 
pentru care Domnul a trimis câte doi dintre ucenicii Săi 
înaintea Sa, în toate oraşele şi în toate locurile unde EI 
Insuşi avea să meargă, spunându-le : 

«Secerişul este mult, dar lucrătorii sunt puțini; 
rugați, deci, pe Domnul secerişului să scoată lucrători 
la secerişul Său. Mergeţi: iată, Eu vă trimit ca pe nişte 
miei în mijlocul lupilor. Nu purtați pungă, nici traistă, 
nici încălțăminte; şi nimănui să nu dați bineţe pe cale. lar 
în orice casă veţi intra, întâi ziceţi: Pace casei acesteia. Şi 
de va fi acolo un fiu al păcii, pacea voastră se va odihni 
peste el, iar de nu, se va întoarce la voi. Şi în această casă 
rămâneţi, mâncând şi bând cele ce vă vor da, căci vred- 
nic este lucrătorul de plata sa. Nu vă mutaţi din casă în 
casă. Şi în orice cetate veţi intra şi vă vor primi, mâncaţi 

cele ce vă vor pune înainte. Şi vindecaţi pe bolnavii din 
casă şi ziceţi-le: S-a apropiat Împărăţia lui Dumnezeu» 
(Luca 10, 1-9). 

Era în vremea când lisus Însuşi predica printre 
1u-dei, căci se cuvenea ca împărăţia să fie vestită mai în- 
tâi lui Israel. lisus îi trimite, aşadar, pe ucenici în ludeea 
şi în Galileea, înaintea Lui. El îi trimite cu mâinile goale 
ca pe nişte nevinovaţi, fără apărare; nişte nebuni după 
Dumnezeu, care nu au nimic decât Cuvântul roditor spre 
a-l răspândi în vederea unui seceriş viitor. 

Totuşi, ajuns la capătul propovăduirii Sale, atunci 
când aproape totul este împlinit şi când Crucea avea 
să se înalțe îndată, înaintea ultimei Sale privegheri pe 
Muntele Măslinilor, lisus spune ucenicilor: «Când v-am 
trimis fără pungă şi fără traistă şi fără încălțăminte, aţi 
avut lipsă de ceva? Iar ei au zis: De nimic. lar EI le-a zis: 
Acum însă cel care are pungă să o ia, tot aşa şi traista, 
şi cel care nu are sabie să-şi vândă haina şi să-şi cumpe- 
re. Căci vă spun că trebuie să se împlinească cu Mine 
Scriptura aceasta: Și cu cei fără de lege s-a socotit» 
(Luca 22, 35-37). 

De ce această schimbare, de ce această bruscă 
punere în gardă a ucenicilor contra ostilităţilor ce aveau 
să le întâmpine? Cu toate că lisus nu o spune explicit, 
este vorba de o propovăduire extinsă la toate neamurile 
pământului, potrivit Scripturilor. Evaghelia a fost vestită 
poporului iudeu, dar acesta în totalitatea lui, nu L-a 
înţeles. În Prologul lui loan citim: «Cuvântul era Lumina 
cea adevărată Care, venind în lume, luminează tot omul. 
În lume era şi lumea prin EI s-a făcut, dar lumea nu L-a 
cunoscut. Întru ale Sale a venit şi ai Săi nu L-au primit) 
(loan 1, 9-11). Crucea este urmarea acestui refuz: va tre- 
bui ca lisus să fie «înălţat de pe pământ» pe lemn pentru 
ca El «să-i atragă pe toţi la Sine» (loan 12, 32). Atunci, 
îndată după Învierea Sa, EI poate spune ucenicilor Săi: 

«Îmi veţi fi Mie martori în Ierusalim şi în toată Iudeea 
şi în Samaria Şi până la marginile pământului» (Faptele 
Apostolilor Î, 8). «Drept aceea, mergând învăţaţi toate 
neamurile, botezîndu-le în numele Tatălui şi al Fiului 
şi al Sfântului Duh, învăţându-le să păzească toate câte 
v-am poruncit vouă. ŞI iată, Eu sunt cu voi în toate zilele, 
până la sfârşitul veacului» (Matei 28, 19-20). Totuşi, Ii- 
sus ştie că, dacă «ai Săi», adică poporul pregătit de Du- 
mnezeu să-L primească, s-au împotrivit Cuvântului Său, 
cu atât mai mult lumea se va împotrivi Evangheliei. El 
previne pe ucenicii Săi că evanghelizarea va fi o luptă 
aspră: «Impărăția cerurilor se ia prin stăruință şi cei care 
se silesc pun mâna pe ea» (Matei 11, 12). 

După douăzeci de veacuri de evanghelizare, 
Vestea cea Bună a ajuns cu adevărat până la capătul 
pământului, dar lumea continuă să se împotrivească. Nu 
numai lumea exterioară, ci şi lumea interioară, lumea 
noastră, astfel, numai cei ce se silesc şi înfruntă lupte 
pentru Cruce, prin moartea egoismului şi a omului cel 
vechi, vor putea să cucerească Impărăția lui Dumnezeu. 
Crucea Mântuitorului se înalță între cele Două Veniri 
ale Sale şi rămâne semnul permanent al luptei împotriva 
răului, luptă la care ucenicii Celui Răstignit și Înviat sunt 
chemaţi să se alăture spre a grăbi Ziua întoarcerii şi a 
biruinţei Sale. 


2) «Întregul Israel se va mântui...» 

«Ierusalimul va fi călcat în picioare de neamuri, 
până ce se vor împlini vremurile neamurilor» ( cei care 
nu sunt evrei) (Luca 21, 24), ceea ce lasă să se întrevadă o 
întoarcere a lui Israel la Impărăţie. Acest cuvânt al Dom- 
nului este lămurit de către Apostolul Pavel în Epistola 
către Romani: «Pentru că nu voiesc, fraţilor, ca voi să nu 
ştiţi taina aceasta..., că împietrirea s-a făcut lui Israel în 
parte, până ce va intra tot numărul pagânilor. Şi astfel, 

întregul Israel se va mântui, precum este scris: Din Sion 
va veni Izbăvitorul» (Romani 11, 25-29). 

Atunci când Evanghelia va fi vestită lumii întregi, 
Iar în zilele noastre, putem avea impresia că acest lucru 
aproape că s-a împlinit, cel puţin într-un plan orizontal şi 
geografic, «vremea neamurilor» va trece şi Sfântul Pa- 
vel ne lasă atunci să întrezărim «primirea evreilor» în 
Biserică: «Şi astfel întregul Israel se va mântui», precum 
este scris: «Din Sion va veni Izbăvitorul» (Romani Il, 
26). 


h) «Mai întâi se va da pe fară omul nelegiuirii... 
potrivnicul...» 

Ultimul semn care va precede sfârşitul lumii, 
Antihristul, va constitui apogeul, punctul culminant al 
acestei înmulţiri a fărădelegilor, a nelegiuirii despre care 
am vorbit. 

Dacă lisus n-a întrebuințat cuvântul Antihrist, 
El a făcut aluzie la el, reamintind proorocia lui Daniel: 
«Deci, când veţi vedea urâciunea pustiirii ce s-a zis prin 
Daniel proorocul, stând în locul cel sfânt... atunci cei din 
ludeea să fugă la munţi» (Matei 24, 15-16). Sfântul Pavel 
precizează Şi el în cea dintâi Epistolă către Timotei: «Du- 
hul Sfânt vorbeşte lămurit că, în vremea de apoi, unii se 
vor depărta de la credinţă luând aminte la duhurile cele 
înșelătoare şi la învățăturile celor care întru fărădelege 
grăiesc minciuni ŞI care sunt înfieraţi în cugetele lor...» 
(1 Timotei 4, 1-2), dar mai ales în cea de a doua Epistolă 
către Tesaloniceni: «În privinţa venirii Domnului nos- 
tru lisus Hristos şi a adunării noastre împreună cu EI, 
vă rugăm, fraților, să nu vă clătinaţi degrabă în mintea 
voastră, nici să va spăimântaţi, nici de duh proorocesc, 
nici de vorbă, nici de vreo scrisoare ca pornită de la noi, 
cum că ziua Domnului a sosit. Să nu vă ameţească nime- 
ni cu nici un chip, că ziua Domnului nu va sosi până ce 

mai întâi nu va veni lepădarea de credință (apostazia)f 
şi nu se va da pe față omul nelegiuirii, fiul pierzării, Po- 
trivnicul, înălțându-se mai presus de tot ce se numeşte 
Dumnezeu sau e făcut pentru închinare, aşa încât să se 
aşeze el în Biserica lui Dumnezeu şi pe sine să se dea 
drept Dumnezeu... Atunci se va arăta cel fără de lege, pe 
care Domnul lisus îl va ucide cu suflarea gurii Sale şi îl 
va nimici cu strălucirea venirii Sale. lar venirea aceluia 
va fi prin lucrarea lui satan, însoţită de tot felul de pu- 
teri şi de semne şi de minuni mincinoase, şi de amăgiri 
nelegiuite pentru fiii pierzării, fiindcă n-au primit iubirea 
adevărului, ca ei să se mântuiascăy» (2 Tesaloniceni 2, 
1-10). 

Acesta este Fiara care ne este descrisă în 
Apocalipsă: «...Şi tot pământul minunat se uita după 
fiară... şi s-a dat ei gură să grăiască semeţii şi hule... şi 
si-a deschis gura sa spre hule asupra lui Dumnezeu... Și 
1 s-a dat să facă război cu sfinţii şi să-i biruiască şi i s-a 
dat ei stăpânire peste toată seminţia şi poporul şi limba şi 
neamul... Aici este răbdarea şi credinţa sfinților» (Apo- 
calipsa 13, 1-10). 

Sfântul loan Evanghelistul, în cele două Epistole 
ale sale (1 loan 2, 18; 4, 3; 2 loan 7) îi dă «Pustiitorului» 
din Cartea lui Daniel, «Potrivnicul nelegiuit », despre 
care vorbeşte Sfântul Pavel, «Fiarei din Apocalipsă», 
numele de Antihrist: «Cine este mincinosul, dacă nu 
cel care tăgăduieşte că lisus este Hristos? Acesta este 
antihrist, care tăgăduieşte pe Tatăl şi pe Fiul» (1 loan 
2, 22) (...) «Aţi auzit că vine Antihrist, iar acum mulți 
Antihrişti s-au arătat, de aici cunoaştem că este ceasul 
de pe urmă» (| loan 2, 18) (...) «Şi orice duh care nu 
mărturiseşte pe lisus Hristos, nu este de la Dumnezeu, 
ci este duhul lui Antihrist, despre care aţi auzit că vine 


* Apostazia este un cuvânt grecesc care înseamnă despărţire, de- 
fecțiune, renegare. 

şi acum este chiar în lume» (1 loan 4, 3) (...). «Pentru că 
mulți amăgitori au ieşit în lume, care nu mărturisesc că 
lisus Hristos a venit în trup. Acesta este Amăgitorul şi 
Antihristul» 2 loan 7). 


Copilul: Aceste texte ale Sfântului Evanghelist loan 
ne dau mai degrabă impresia că antihrist a şi venit? 

Bătrânul: Nu, Sfântul Evanghelist loan ne vorbeşte 
aici de slujitorii lui Antihrist, despre «amăgitori», de mulţimea 
chipurilor (Neron, Hitler..) care se manifestă ca Antihrist: 
aceştia au venit deja, alții vor veni, dar el, omul nelegiuirii, 
Antihristul, trebuie să vină chiar înaintea Zilei Domnului. 

Copilul: Aşadar, nu pe Hristos îl aşteptăm, ci mai în- 
tâi pe Satan? 

Bătrânul: Nu-ţi fie teamă: «Domnul lisus îl va ucide 
cu suflarea gurii Sale, şi-l va nimici cu strălucirea venirii 
Sale» (2 Tesaloniceni 2, 8). Fii treaz, nu te lăsa ispitit de cel 
Mincinos care va imita pe Hristos spre a ne înşela mai bine. 
Înarmează-te cu speranță şi cu credință, pentru ca dezlănțuirea 
răului şi succesele de moment ale celor răi să nu te descura- 
jeze. Însuşi Domnul spune: «Nu te teme turmă mică, pentru 
că Tatăl vostru a binevoit să vă dea vouă Împărăţia» (Luca 
12, 32). 


CAPITOLUL IV 


SFÂRŞITUL LUMII 
ŞI FACEREA LUMII CELEI NOI 


1. SFÂRŞITUL LUMII 


| E da biblică ne învaţă că această lume are un în- 
ceput, dar tot ea ne mai învaţă că lumea va avea un 
sfârşit”. Această descoperire străbate întreaga Biblie: 
«Eu sunt Alfa şi Omega, zice Domnul Dumnezeu, Cel 
Care este, Cel Care era şi Cel Care vine, Atotţiitorul» 
(Apocalipsa 1, 8). 


A) În Vechiul Testament 

Sfârşitul lumii apărea deja în Psalmul 101, 25-28: 
«Dintru început Tu, Doamne, pământul l-ai întemeiat şi 
lucrul mâinilor Tale sunt cerurile. Acelea vor pieri, iar 
Tu vei rămâne şi toți ca o haină se vor învechi şi ca un 
veşmânt îl vei schimba şi se vor schimba. Dar Tu Acelaşi 
eşti şi anii Tăi nu se vor împuţina». 

Aceeaşi ideie, exprimată aproape cu aceleaşi cu- 
vinte, se regăseşte în Isaia: « Cerurile vor trece ca un fum 
şi pământul ca o haină se vor învechi, şi locuitorii vor 
muri ca muştele, mântuirea Mea va dăinui în veac şi în 
veac şi dreptatea Mea nu va avea sfârşit» (Isaia 51, 6). 


? A se vedea Partea 1 şi Facere 1, 1; 2 Macabei 7, 28; Psalmul 32; 
103; 18; a se vedea de asemenea şi Partea a VIl-a. 

Şi mai explicit încă: «Pământul se sfărâmă, 
pământul sare în bucăţi, se clatină pământul. Pământul 
se mişcă încoace şi încolo ca un om beţiv, se dă în sus 
ŞI în jos ca un scrânciob; păcatele apasă asupra lui, ca să 
nu se mai scoale... Luna va fi roşie, iar soarele va pierde 
din lumina lui, căci Domnul Savaot va fi Rege şi slava 
Lui va străluci înaintea bătrânilor în muntele Sionului 
şi în Ierusalim!» (Isaia 24, 19-23). Un pic mai departe: 
«Toată oştirea cerului se va topi, cerurile se vor strânge 
ca un sul de hârtie şi toată oştirea lor va cădea cum cad 
frunzele de viţă şi cele de smochin» (Isaia 34, 4). 

Proorocul loil face aceeaşi prezicere: «Soarele şi 
luna se vor întuneca, iar stelele îşi vor pierde strălucirea 
lor» (loil 2, 10; 4, 15). 


B) În Noul Testament 

Noul Testament reia aceleaşi imagini şi le 
lămureşte. Domnul lisus Însuşi spune: «...lar îndată după 
strâmtoarea acelor zile, soarele se va întuneca şi luna nu 
va mai da lumina ei, iar stelele vor cădea din cer şi pu- 
terile cerurilor se vor zgudui» (Matei 24, 29; Marcu 13, 
24-27, Luca 21, 25-26). 

Apostolul Petru reia şi el aceste imagini: «...lar 
cerurile de acum şi pământul sunt ținute prin acelaşi cu- 
vânt şi păstrate pentru focul din ziua judecății şi a pieirii 
oamenilor necredincioşi... lar ziua Domnului va veni ca 
un fur; atunci cerurile vor pieri cu vuiet mare; stihiile, 
arzând, se vor desface, şi pământul şi lucrurile de pe el se 
vor mistui... Aşteptând şi grăbind venirea zilei Domnu- 
lui, din pricina căreia cerurile, luând foc, se vor nimici, 
iar stihiile, aprinse, se vor topi» (2 Petru 3,7,10,12). 

Sfântul loan Teologul descrie aceeaşi scenă: «Am 
văzut un tron mare alb şi pe Cel Care şedea pe tron, iar 
dinaintea feţei Lui, pământul şi cerul au fugit şi nu s-a 
mai găsit loc pentru ele» (Apocalipsa 20, 11)... «Şi am 

văzut un cer nou şi un pământ nou. Căci cerul cel dintâi 
şi pământul cel dintâi au trecut; iar marea nu mai este» 
(21, 1). 


II. LUMEA CEA NOUĂ 


Copilul: Biblia ne învață că, după Potop, Dumnezeu a 
făgăduit: «Nu voi mai pierde tot trupul cu apele potopului!” şi 
nu va mai fi potop, ca să pustiiască pământul» (Facere 9, 11) 
Ceea ce ne vestesc aceste texte din Noul Testament, nu e ceva 
mai rău decât potopul? 

Bătrânul: Lumea continuase şi după Potop, căci 
acesta nu fusese sortit să distrugă pământul, ci răul din lume. 
Dumnezeu ne dădea o mustrare, fără a rupe Legământul Său. 
Speranţa, al cărui semn era porumbelul, renăştea prin salva- 
rea lui Noe şi a tuturor acelora pe care îi adăpostea Corabia. 
Ceea ce ne vestesc textele despre care vorbeşti, e cu adevărat 
sfârşitul acestei lumi. Este normal să ne înfricoşăm dar nu 
trebuie oare să dispară lumea veche pentru ca să apară o lume 
nouă, inaugurată de Cea dintâi Venire a lui Hristos şi pe care 
o va desăvârşi Cea de a doua Venire? Va fi, desigur, o zi în- 
grozitoare pentru «oamenii necredincioşi» a căror «pieire» 
va fi atunci (2 Petru 3, 7-12), dar va fi, mai ales, o zi de slavă 
pe care o aşteptăm cu o nădejde arzătoare, căci atunci Hris- 
tos «va preda Împărăţia lui Dumnezeu şi Tatălui, când va 
desfiinţa orice domnie şi orice stăpânire şi orice putere» (| 
Corinteni 15, 24) şi atunci va fi plăsmuită de Dumnezeu lu- 
mea cea nouă, vestită deja în Cartea lui Isaia: «Pentru că Eu 
voi face ceruri noi şi pământ nou. Nimeni nu-şi va mai aduce 
aminte de vremurile trecute şi nimănui nu-i vor mai veni în 
minte» (Isaia 65, 17). 

Astfel, Apostolul Petru scrie: «Dar noi aşteptăm, 
potrivit făgăduinţelor Lui, ceruri noi şi pământ nou, în care 
locuieşte dreptatea» (2 Petru 3, 13). Tot astfel exclamă Sfântul 
Joan Evanghelistul: «Şi am văzut un cer nou şi un pământ nou. 
Căci cerul cel dinainte şi pământul cel dinainte au trecut...» 


10 A se vedea Partea a IV-a şi Partea a V-a. 

(Apocalipsa 20, 1), şi aude pe Domnul spunându-i: «lată, noi 
le fac pe toate» (Apocalipsa 21, 5). 

Nu te mai speria de moarte, nu te mai înfricoşa de 
sfârşitul lumii, aşa cum nu te temi de noapte fiindcă ştii că 
va veni ziua. Adu-ţi aminte că botezat fiind, trăieşti deja în 
lumea nouă care va veni: «Deci dacă este cineva în Hristos, 
este făptura nouă, cele vechi au trecut, iată toate s-au făcut 
noi» (2 Corinteni 5, 17). O făptură nouă moartă păcatului, 
«renăscută » pentru Dumnezeu. Ascultă-l pe Sfântul Pavel: 
«Căci voi ați murit şi viaţa voastră este ascunsă cu Hristos 
întru Dumnezeu. lar când Hristos, Care este viaţa voastră, 
se va arăta, atunci şi voi, împreună cu EI, vă veţi arăta întru 
slavă» (Coloseni 3, 3). Atunci va reveni Domnul şi vor învia 
morții cu trupul lor, pentru viaţa veşnică. 


CAPITOLUL V 


ÎNVIEREA MORȚILOR 


A 
| ji trupului este ea, oare, o realitate sau nu cumva 


este ea doar un mit, un termen pentru o credinţă înve- 
chită şi depăşită? 

Coborând din cămara de sus pe străzile le- 
rusalimului, Petru, luminat de focul Sfântului Duh, 
mărturiseşte pe Hristos Cel Înviat. Străbătând Scripturi- 
le, el citează Psalmul 15, 9-11: «...Trupul meu va sălăşlui 
întru nădejde. Că nu vei lăsa sufletul meu în iad, nici 
nu vei da pe cel cuvios al Tău să vadă stricăciunea. Cu- 
noscute mi-ai făcut căile vieții» (Faptele Apostolilor 2, 
26-28). Apostolul explică: regele David, autorul psalmu- 
lui «a murit şi s-a îngropat, iar mormântul lui e la noi 
până în ziua aceasta. Dar David, fiind prooroc şi ştiind că 
Dumnezeu 1 s-a jurat cu jurământ să aşeze pe tronul lui 
din rodul coapselor lui, mai înainte văzând, a vorbit des- 
pre Învierea lui Hristos» (Faptele Apostolilor 2, 29-31). 
Aşadar, biruitorul morţii este urmaşul lui David, lisus 
Hristos, «Paştele nestricăciunii», care deschide oricărui 
trup speranța învierii. Este vorba, cu adevărat, despre 
învierea trupului. Este un lucru foarte concret. Nu este 
o noţiune abstractă, nu este doar o supraviețuire a sufle- 
tului, despărţit de veşmântul său trupesc, purificându-se 
pentru a trăi în lumea netrupească a «Ideilor», potrivit 
învăţăturii anumitor filozofi. Psalmistul şi Sfântul Petru 
îşi pun cu adevărat întreaga lor speranţă în trupul mân- 

tuit de stricăciune. 

Copilul: Ce este stricăciunea? 

Bătrânul: Este descompunerea trupurilor, reîn- 
toarcerea în pământ. Adu-ţi aminte de descrierea creaţiei (Fa- 
cere 2, 7): omul, luat din pământ se va întoarce în pământ, 
căci după cădere, răul, suferinţa, moartea şi descompunerea 
pătrund în făptura minunată a lui Dumnezeu: «În sudoarea 
feței tale îți vei mânca pâinea ta, până ce te vei întoarce în 
pământul din care eşti luat; căci pământ eşti şi în pământ te 
vei întoarce» (Facere 3, 19). 

Cu toate acestea, noi credem şi nădăjduim că morții 
vor învia : «Aştept învierea morților şi viața veacului ce va să 
vie», acestea sunt ultimele cuvinte ale Crezului nostru. 

Copilul: Cum se poate aceasta? Mi-e greu să cred că 
toți cei care au murit vor trăi din nou. 

Bătrânul: Să rămânem, dacă vrei: cu adevărat, foarte 
aproape de texte, ca să nu ne depărtăm de la adevărata 
credinţă. În acest teritoriu de taină al morţii şi al învierii nu 
avem dreptul să inventăm sau să afirmăm, ci doar să scrutăm 
ce ne-a fost descoperit prin Scripturi. Ele ne pun în gardă 
împotriva curiozității nesănătoase care caută să comunice cu 
lumea de dincolo pentru a pătrunde tainele morţii"!. 

Doar Scripturile ne pot arăta adevărul, căci prin ele 
Cel Care ne învaţă este Sfântul Duh Însuşi, El Care «a grăit 
prin prooroci». Să căutăm, aşadar, în Biblie textele care ne 
grăiesc despre învierea trupului. 


A) ÎN VECHIUL TESTAMENT 
Omul, când moare, se întoarce în pământ. Cu 
toate acestea, proorocul Daniel făgăduieşte: «...Şi mulți 
din cei care dorm în țărâna pământului se vor scula, unii 
la viaţa veşnică, iar alţii spre ocară şi ruşine veşnică» 
(Daniel 12, 2). 
Proorocul Isaia ne întăreşte în aceeaşi nădejde: 


! De pildă: «Să nu alergaţi la cei ce cheamă morții, pe la vrăjitori 
să nu umblaţi şi să nu vă întinaţi cu ei. Eu sunt Domnul Dumnezeul 
vostru» (Levitic 19, 31). 

«Morţii Tăi vor trăi şi trupurile lor vor învia! Deşteptaţi- 
vă, cântați de bucurie, voi cei ce sălăşuiţi în pulbere! Căci 
roua Ta este rouă de lumină şi din sânul pământului um- 
brele vor învia» (Isaia 26, 19). Este ca o a doua naştere, 
o replăsmuire. 

lov, acest nevinovat în chinuri, suferind părăsit pe 
un maldăr de gunoi, strigă: «Eu ştiu că Răscumpărătorul 
meu este viu şi că E], în ziua cea de pe urmă, va ridica iar 
din pulbere această piele a mea ce se destramă şi afară 
din trupul meu voi vedea pe Dumnezeu» (lov 19, 25-26). 
lov ştie că va vedea pe Dumnezeu cu ochii săi trupeşti. 
Noi înşine împărtăşim deplin această speranţă. Maldărul 
de gunoi e lumea noastră căzută; stricăciunea şi moartea 
ne înconjoară ŞI, cu toate acestea, mărturisim că vom ve- 
dea pe Dumnezeu. 

Tot astfel proorocul Ilona, aflat în pântecele 
chitului, care reprezintă locul subteran al iadului, ştie 
că Dumnezeu îl aude: «Strigat-am către Domnul, în 
strâmtoarea mea, şi El m-a auzit din pântecele sălaşului 
morților, către El am strigat şi EI a luat aminte la gla- 
sul meu» (lona 2, 3). Prin Ilona, lisus va da un răspuns 
necredincioşilor care vor dovezi şi garanţii. Semnul lui 
lona este nădejdea în înviere dincolo de orice speranţă, 
acolo unde nu mai e nimic de aşteptat, acolo unde totul 
este pierdut, în iad : «Că precum a fost Iona în pântecele 
chitului trei zile şi trei nopţi, aşa va fi Fiul Omului, în 
inima pământului, trei zile şi trei nopţi» (Matei 12, 40) 

Copilul: Că Hristos Fiul lui Dumnezeu n-a putut 
rămâne în mormânt, asta cred, fiindcă e Dumnezeu, este Iz- 
vorul Vieţii, EI înviază, e logic. În ceea ce ne priveşte pe noi 
oamenii, însă, învierea trupului nu este un lucru clar! 

Bătrânul: Învierea lui Hristos nu este nici ea atât de 
evidentă şi de logică, precum spui. Ceea ce este de necon- 
ceput, însă, şi sursă de neîncetată uimire, e faptul că Fiul 
lui Dumnezeu a luat cu adevărat un trup omenesc şi nu o 
aparență. El a făcut asta! El nu este un duh care ar fi îm- 

prumutat o aparență umană pentru un timp limitat, conform 
ereziei dochetiste, ceea ce l-ar fi îngăduit lui lisus să treacă 
prin moarte, fără ca ea să-L atingă, pentru că El n-ar fi avut o 
realitate corporală. «Vedeţi mâinile Mele şi picioarele Mele, 
că Eu Însumi sunt; pipăiţi-Mă şi vedeţi că duhul nu are carne 
şi oase, precum Mă vedeţi pe Mine având», spune lisus Apos- 
tolilor Săi, după Învierea Sa (Luca 24, 39), şi pentru a arăta că 
trupul Său este cu adevărat viu, El mănâncă în faţa lor. 

Sfântul Apostol Pavel îl numeşte pe lisus, pe bună 
dreptate, Cel dintâi născut din morţi (Coloseni 1, 18); asta 
înseamnă că El nu a înviat numai pentru Sine; EI n-a făcut o 
demonstraţie egoistă pentru a-i uimi pe oameni. În urma Sa, 
tot omul va învia, tot trupul, chiar descompus, va reveni la 
viață, căci ceea ce Dumnezeu a creat dându-i chipul Său nu 
se va întoarce în neant. Profeția lui lezechiel, pe care o reci- 
tim în seara Vinerii Celei Mari, mărturiseşte această înviere. 
Acest text, unul dintre cele ma: impresionante din Vechiul 
Testament, trebuie să fie citat în întregime: 

«Fost-a mâna Domnului peste mine şi m-a dus Dom- 
nul cu Duhul şi m-a aşezat în mijlocul unui câmp plin de oase 
omeneşti, şi m-a purtat împrejurul lor; dar iată că oasele ace- 
lea erau foarte multe pe fața pământului şi uscate de tot. Şi 
mi-a zis Domnul:,,Fiul omului, vor învia oasele acestea?” lar 
eu am zis:,,Dumnezeule, numai Tu ştii aceasta”. Domnul însă 
mi-a zis:,,Prooroceşte asupra oaselor acestea şi le spune: Oase 
uscate, asculta şi cuvântul Domnului! Aşa grăieşte Domnul 
Dumnezeu oaselor acestora: lată Eu voi face să intre în voi 
duh şi veţi învia. Voi pune pe voi vine şi carne va creşte pe 
voi; vă voi acoperi cu piele, voi face să intre în voi duh, şi veţi 
învia şi veţi şti că Eu sunt Domnul». Proorocit-am, deci, cum 
mi se poruncise. Şi când am proorocit, iată s-a făcut un vuiet 
mare şi o mişcare şi oasele au început să se apropie, fiecare 
os la încheietura sa. Şi am privit şi eu şi iată erau pe ele vine 
şi crescuse carne şi pielea le acoperea pe deasupra, iar duh nu 
era în ele. Atunci mi-a zis Domnul: «Fiul omului prooroceşte 
şi spune duhului: Aşa grăieşte Domnul Dumnezeu: Duhule, 
vino din cele patru vânturi şi suflă peste morții aceştia şi vor 
învia!» Deci, am proorocit eu, cum mi se poruncise, şi a in- 

trat în ei duhul şi au înviat şi mulţime multă foarte de oameni 
s-au ridicat pe picioarele lor. Şi mi-a zis iarăşi Domnul: «Fiul 
omului, oasele acestea sunt toată casa lui Israel. lată ei zic: 
s-au uscat oasele noastre şi nădejdea noastră a pierit; suntem 
smulşi din rădăcină. De aceea prooroceşte şi le spune: Aşa 
grăieşte Domnul Dumnezeu. lată, Eu voi deschide mormin- 
tele voastre şi vă voi scoate pe voi, poporul Meu, din mor- 
mintele voastre şi vă voi duce în ţara lui Israel. Astfel veți şti 
că Eu sunt Domnul, când voi deschide mormintele voastre şi 
vă voi scoate pe voi, poporul Meu, din mormintele voastre. Şi 
voi pune în voi Duhul Meu şi veți învia şi vă voi aşeza în țara 
voastră şi veţi şti că Eu, Domnul, am zis aceasta şi am făcut, 
zice Domnul» (lezechiel 37, 1-14). 

La slujba înmormântării, cântăm astfel: «...Noi 
pământenii din pământ suntem zidiţi şi în acelaşi pământ 
vom merge, precum ai poruncit Cel ce m-ai zidit şi mi-ai zis: 
pământ eşti şi în pământ vei merge! Unde toți pământenii 
merg, făcând tânguire de îngropare cântarea: Aliluia, Aliluia, 
Aliluia». Cum cânta-vom noi Aliluia în țărână, dacă n-am 
avea, asemenea lu! lov, lui lona şi celor trei tineri din cuptorul 
Babilonului, nădejdea vieţii chiar în abisul morții! 


B) ÎN NOUL TESTAMENT 

isus Însuşi ne întăreşte în această nădejde: auzi- 
vom glasul Său, aşa cum El ne-a făgăduit: «Adevărat, 
adevărat zic vouă, că vine ceasul şi acum este, când 
morţii vor auzi glasul Fiului lui Dumnezeu şi cei care vor 
auzi vor învia. Că precum Tatăl are viață întru Sine, aşa 
l-a dat şi Fiului să aibă viaţă în Sine; şi I-a dat putere să 
facă judecată, pentru că este Fiul Omului. Nu vă miraţi 
de aceasta; că vine ceasul în care toți cei din morminte 
vor auzi glasul Lui» (loan 5, 25-28). Acest pasaj este citit 
la slujba înmormântării creştinilor. 

Sfântul Pavel spune, de asemenea, într-o pericopă 
de la slujba înmormântării: 

«Fraţilor, despre cei care au adormit, nu voim să 
fiți în neştiinţă, ca să nu vă întristaţi ca ceilalți care nu 

au nădejde. Pentru că de credem că lisus a murit şi a în- 
viat, tot aşa credem că Dumnezeu pe cei adormiţi întru 
lisus, îi va aduce împreună cu El. Căci aceasta vă spu- 
nem, după cuvântul Domnului, că noi cei vii care vom fi 
rămas până la venirea Domnului, nu o vom lua înaintea 
celor adormiţi, pentru că Insuşi Domnul, întru poruncă, 
la glasul Arhanghelului şi întru trâmbiţa lui Dumnezeu, 
Se va pogori din cer şi cei morţi întru Hristos vor învia 
întâi. După aceea, noi cei vii, care vom fi rămas, vom 
fi răpiți împreună cu ei, în nori, ca să întâmpinăm pe 
Domnul în văzduh, şi aşa pururea vom fi cu Domnul. De 
aceea mângâiaţi-vă unui pe alții cu aceste cuvinte». 

Copilul: Oare, mai degrabă, nu doar sufletul merge 
la Domnul? În slujba înmormântării se repetă adesea: «Dă 
odihnă, Doamne, sufletului adormitului robului Tău...» 
Aşadar, va fi despărţire între suflet şi trup? Trupul este în 
mormânt, se întoarce în țărână. 

Bătrânul: Sfântul Irineu, episcopul Lyonului, către 
anul 170, ucenic al lui Sfântului Policarp, iar acesta, la rândul 
său, ucenic al Sfântului loan Evanghelistul, dă un răspuns 
puternic la întrebarea ta: «Dacă Hristos n-ar mântui întreg 
trupul şi carnea, înviindu-le, El nu l-ar mântui pe om deloc, 
pentru că niciodată nu a fost văzut un om fără trup...» 

De prea multe ori simplificăm realitatea omenească, 
opunând partea trupească dimensiunii spirituale, închipuin- 
du-ne omul ca o dualitate polemică: ceea ce este trupesc”? ar 
fi supus răului şi înclinat stricăciunii, iar sufletul, eliberat de 
veșmântul său trupesc s-ar purifica ajungând la contemplaţie. 
Doar sufletul ar putea să fie mântuit şi s-ar putea împărtăşi 
de veşnicia lui Dumnezeu. Din această atitudine puritană ia 
naştere o neîncredere față de trup: punem deoparte tot ce este 
legat de trup şi de cealaltă parte tot ceea ce este spiritual ; 
trupul n-ar fi decât materie, în vreme ce sufletul ar aparține 


2 Termenul biblic trup, carne, evocă fragilitatea omului, iar în Noul 
Testament, în mod deosebit, înseamnă umanitatea desfigurată de 
păcat. 

lumii spirituale; trupul ar fi impur, necurat, în vreme ce sufle- 
tul ar aspira la puritate, la curăţie ; trupul ar fi pământesc, iar 
sufletul ceresc. Dumnezeu l-a făcut pe om pe de-a întregul. 
Trupul nu devine rău decât dacă sufletul omului, prin păcatul 
său, îl întoarce de la Dumnezeu şi se serveşte de el pentru a 
robi sufletul. 

Fără îndoială, tu poţi citi la Sfântul Pavel: «Om ne- 
norocit ce sunt! Cine mă va izbăvi de trupul morţii aces- 
teia?» (Romani 7, 24). Şi mai departe: «Căci dorința cărnii 
este moartea, dar dorința Duhului este viaţa şi pacea; fiindcă 
dorința cărnii este vrăjmăşie împotriva lui Dumnezeu, căci 
nu se supune legii lui Dumnezeu şi nici nu poate» (Romani 
8, 6-7). Să disprețuiască, oare, Sfântul Pavel, carnea, trupul? 
Cu siguranţă nu, căci el ştie că ea este mântuită şi slăvită în 
biruinţa lui Hristos asupra morţii: «Trupul (...) este pentru 
Domnul şi Domnul este pentru trup. Şi Dumnezeu, Care a 
înviat pe Domnul, ne va învia şi pe noi prin puterea Sa. Oare, 
nu ştiţi că trupurile voastre sunt mădularele lui Hristos? (...) 
Luând deci mădularele lui Hristos le vom face mădularele 
unei desfrânate? Să nu fie! Sau nu ştiţi că cel care se alipeşte 
de desfrânată este un singur trup cu ea? «Căci vor fi — zice 
Scriptura — cei doi un singur trup». lar cel care se alipeşte de 
Domnul este un singur duh cu EI. Fugiţi de desfrânare! Orice 
păcat pe care-l va săvârşi omul este în afară de trup. Cine se 
dedă însă desfrânării păcătuieşte în însuşi trupul său. Sau nu 
ştiţi că trupul vostru este templul Duhului Sfânt, Care este 
în voi, pe care îl aveţi de la Dumnezeu şi că voi nu sunteți 
ai voştri? Căci ați fost cumpăraţi! Slăviți, dar, pe Dumnezeu 
în trupul vostru şi în duhul vostru care sunt ale lui Dumne- 
zeu» (1 Corinteni 6, 13-20). Şi: «Căci întru Hristos locuieşte 
trupeşte toată plinătatea dumnezeirii» (Coloseni 2, 9). 

Trupul, desigur, atunci când duhul îi devine prizo- 
nier, poate să-l atragă pe om spre materie, să-l tiranizeze şi, 
prin puterea sa de inerție, să împiedice elanurile sufletului: 
«Privegheaţi şi vă rugaţi, ca să nu intrați în ispită. Căci duhul 
este osârduitor, iar trupul neputincios» (Matei 26, 41). Trupul 
nu e sursa răului, dar poate deveni sălaşul păcatului, «tru- 
pul morții»; dar chiar acest trup este luat asupra Sa şi, prin 

aceasta, mântuit prin lisus Hristos, Mântuitorul nostru, Care 
a răstignit «omul vechi» (Romani 6, 6), spre a-l elibera de ro- 
bie. «Căci devreme ce printr-un om a venit moartea, tot prin- 
tr-un om învierea morților. Căci, precum în Adam toți mor, 
aşa şi în Hristos toți vor învia» (1 Corinteni 15, 21-22). Sfân- 
tul Pavel ne descoperă astfel o taină mare: trupul nostru se 
face purtător al Sfântului Duh, noi toți putem fi preschimbaţi. 
Trupul fiecărui om poate deveni nemuritor pentru că a fost 
asumat de către lisus şi spiritualizat prin Duhul Său: «lar 
dacă Duhul Celui Care a înviat pe lisus din morți, locuieşte 
în voi, Cel Care a înviat pe Hristos lisus din morţi va face 
vii şi trupurile voastre cele muritoare prin Duhul Său, Care 
locuieşte în voi» (Romani 8, ll). 

«lar când acest trup stricăcios se va îmbrăca în 
nestricăciune şi acest trup muritor se va îmbrăca în nemurire, 
atunci va fi cuvântul care este scris: ““Moartea a fost înghițită 
de biruinţă. Unde îţi este moarte, boldul! Unde îţi este, iadule, 
biruința ta? Şi bolduP morţii este păcatul, iar puterea păcatului 
este legea. Dar să dăm mulțumire lui Dumnezeu, Care ne-a 
dat biruinţa prin Domnul nostru lisus Hristos!” 

Drept aceea, fraţii mei iubiți, fiţi tari, neclintiți, spo- 
rind totdeauna la lucrul Domnului, ştiind că osteneala voastră 
nu este zadarnică în Domnul» (| Corinteni 15, 54-58). 


CAPITOLUL VI 


TIMPUL LITURGIC 


Copilul: Învierea noastră va avea loc, îmi spui tu, în 
Ziua Celei de a doua Veniri a Domnului. Până atunci, ce să 
facem noi după moarte şi după punerea în mormânt a trupului 
nostru şi înaintea învierii trupului nostru? 

Bătrânul: In viața noastră pământească trăim în 
trupul nostru şi percepem realitatea care ne înconjoară cu 
ajutorul celor cinci simţuri. Acesta este motivul pentru care 
experiența noastră este limitată de spaţiu şi pentru care 
noi avem tendința să concepem timpul ca o linie care se 
deplasează de la un punct la altul: de la A la Z. Tot limbajul 
nostru este marcat de către acest mod de a gândi şi de a simţi: 
«înainte», «după», «ieri», «mâine». «Astăzi» este, de cele mai 
multe ori, un «punct» între «ieri» şi «mâine»?. 

Hristos, Care este Dumnezeu şi Om, ne face să 
participăm la o altă realitate care depăşeşte hotarele spaţiului 
şi timpului. Sfintele Scripturi fac aluzie la acestea: «O mie 
de ani sunt în ochii Tăi ca o zi» (Psalmul 89), iar Sfântul 
Petru reia: «Înaintea Domnului, o zi este ca o mie de ani şi 
o mie de ani ca o zi» (2 Petru 3, 8). Psalmistul şi Apostolul 
folosesc un limbaj omenesc, căci nu înțelegem altul, dar n-ar 
trebui să înțelegem că o mie de ani sunt egali cu o zi şi invers; 
nu este vorba de ecuație matematică, care ar fi dependentă 
de spaţiu şi de timp. E vorba doar de a sugera că nu există 
o măsură comună între timpul făpturilor şi veşnicia lui Du- 


5 Există o altă experiență a timpului la anumiţi orientali, de pildă, 
care reuşesc «să iasă» din spaţiul şi timpul linear. Asta nu cores- 
punde, însă, mentalităţii occidentalului mediu. 

mnezeu. Aceasta nu înseamnă nici că veşnicia este «contra- 
riul» timpului; ea este cu totul o altă realitate. Domnul Însuşi 
ne sugerează asta printr-o entorsă gramaticală, atunci când 
le spune iudeilor: «Adevărat, adevărat zic vouă: Eu sunt mai 
înainte de a fi fost Avraam» (loan 8, 58). La Dumnezeu «ieri» 
şi «mâine» sunt oarecum prezente într-un «astăzi» sau în 
«această zi pe care a făcut-o Domnul», care nu este o etapă în- 
tre «înainte» şi «după», ci o recapitulare a toate în Dumnezeu. 
Acest «astăzi» nu este o oprire a timpului; Dumnezeu nu este 
static; E] este viață : «Eu sunt Cel ce sunt» (Ieşire 3, 14). Viaţa 
Sa, însă, nu merge de la naştere la moarte, ca a noastră, ci ea 
este viața veşnică, pe care nu trebuie s-o înţelegem mai ales 
ca un timp care nu încetează a se desfăşura şi pe aceasta nu 
trebuie să căutăm a o măsura cu categoriile noastre omeneşti, 
deduse din experiența noastră trupească. 

La acesta realitate care depăşeşte spațiul şi timpul 
participăm încă de aici, potrivit făgăduinței lui Hristos: «Că 
unde sunt doi sau trei, adunați în numele Meu, acolo sunt şi Eu 
în mijlocul lor» (Matei 18, 20). Această lucrare se împlineşte, 
în mod deosebit, cu adevărat în Liturghia euharistică, fiindcă 
în ea noi primim pe Hristos deplin: «Cel ce mănâncă Trupul 
Meu si bea Sângele Meu rămâne întru Mine şi Eu întru el» ( 
loan 6, 56). 

Hristos a trăit, desigur, în istorie, în timpul nostru 
linear, dar El S-a urcat în ceruri şi şade în slavă de-a dreap- 
ta Tatălui, iar această «dreaptă a Tatălui» nu trebuie să fie 
înțeleasă ca un loc sesizabil cu instrumentele ştiinţei experi- 
mentale, ci este un «loc» care depăşeşte noțiunea de spaţiu ; 
şi El va veni să judece viii şi morţii. Hristosul nostru este Cel 
Căruia îi slujesc Puterile cereşti şi întru Care sunt adunați toți 
Sfinţii, toţi cei morţi şi toţi cei vii în comuniune. Într-adevăr, 
atunci când venim la Biserică, să ne adunăm în comunita- 
tea euharistică în jurul episcopului nostru, aducem cu noi ca 
ofrandă sau jertfă, darurile noastre, din roadele pământului 
şi ale muncii oamenilor şi, de asemenea, din tot ceea ce 
Dumnezeu ne-a dat. Comuniunea cuprinde toate făpturile 
omeneşti care sunt contemporanii noştri şi a căror responsa- 
bilitate o purtăm noi, creştinii. Astfel, cu toate că participăm 

la realitatea care depăşeşte spaţiul şi timpul, noi nu părăsim 
istoria. Atunci când cântăm «...loată grija cea lumească, 
acum să o lepădăm...» nu înseamnă că nu ne mai interesează 
lumea şi istoria, ci că îi aducem ca jertfă timpul nostru pe 
care nu trebuie să-l mai socotim doar în dimensiunea sa pur 
omenească, limitată, închis în el însuşi, în felul «acestei 
lumi». Prin întâlnirea în Liturghie a timpului oamenilor şi 
a veşniciei dumnezeieşti, realitatea spațiului şi a timpului se 
face nouă: «lată, Eu le fac pe toate noi» (Apocalipsa 21, 5). 
Aceasta înseamnă că totul devine posibil: bărbații şi femeile 
nu mai sunt închişi în legile firii şi ale fatalității istoriei. Mi- 
racolul este posibil, fiindcă, în chip tainic, în această întil- 
nire a timpului şi a eternității, Împărăţia este deja prezentă, 
rămânând să aşteptăm venirea sa întru plinătate. 

lar despre morţii care «aşteaptă» învierea, nici nu 
ştim bine ce înseamnă acest «a aştepta» pentru cei care au 
părăsit spaţiul şi timpul şi care sunt în «sânul lui Avraam». Să 
ne abținem, mai ales, să inventăm legende, cum se întâmplă 
adesea, aplicând lumii de dincolo categoriile noastre de spațiu 
şi de timp. 

Ceea ce ştim este că, la Sfânta Liturghie, morţii sunt 
prezenţi împreună cu Sfinţii şi cu puterile cereşti şi că noi ne 
rugăm pentru ei şi cu ei. Acest lucru îl înțelegem atuni când 
spunem că, la Liturghie, suntem în Comuniunea Sfinţilor. 
Să nu uităm de asemenea că ori de câte ori slujim Liturghia 
euharistică, după cum spune Sfântul loan Gură de Aur, noi 
sărbătorim Paştile, adică participăm la realitatea Invierii, des- 
pre care trebuie să dăm mărturie prin viața noastră în lume. 


CAPITOLUL VII 


VIAȚĂ ÎN MOARTE 


a) Ce este moartea? 


A este este întrebarea esențială pe care trebuie să 
ne-o punem. Psalmul 103 ne dă un prim răspuns. Ar 
trebui să ştim din Biblie că suflarea lui Dumnezeu este 
izvorul vieţii omului: «... Atunci luând Domnul Dumne- 
zeu ţărână din pământ a făcut pe om, şi a suflat în fața 
lui suflare de viaţă şi s-a făcut omul suflet viu» (Facere 
2, 7). Viaţa omului făcut «după chipul şi asemănarea lui 
Dumnezeu» (Facere 1, 26) este, aşadar, legată de Crea- 
torul său. Plecând de la această realitate, Psalmistul con- 
chide : atunci când este retrasă suflarea dumnezeiască 
are loc moartea: «...deschizând Tu mâna a, toate se vor 
umple de bunătăți; dar întorcându-Ti Tu faţa Ta, se vor 
tulbura; lua-vei duhul lor şi se vor sfârşi şi în ţărâna lor 
se vor întoarce. Trimite-vei duhul Tău şi se vor zidi şi vei 
înnoi fața pământului» (Psalmul 103, 29-30). 

Cu toate acestea, pentru om, moartea este îm- 
potriva firii, deoarece «Dumnezeu l-a zidit pe om 
spre nestricăciune şi l-a făcut după chipul fiinţei Sale» 
(Înţelepciunea lui Solomon 2, 23). Omul nu a fost 
făcut pentru moarte, ci pentru viață. «Dumnezeu n-a 
făcut moartea. El nu se bucură de pieirea celor vii» 

(Înţelepciunea lui Solomon 1, 13). Legătura între trup ŞI 
viaţă, între trup şi sufletul său este «atât de firească», în- 
cât nu ne putem închipui ce ar putea fi o viaţă fără trup. 

«lar prin pizma diavolului moartea a intrat în 
lume şi cei ce sunt de partea lui vor ajunge s-o cunoască» 
(Inţelepciunea lui Solomon 2, 24). Sfântul Pavel reia 
aceeaşi idee: «Plata păcatului este moartea, iar harul lui 
Dumnezeu este viaţa veşnică, în Hristos lisus, Domnul 
nostru; de aceea, precum printr-un om a intrat păcatul 
în lume şi prin păcat moartea, aşa moartea a trecut la 
toți oamenii» (Romani 6, 23 şi 5, 12). Despărţindu-se de 
Izvorul vieţii, la sugestia «celui ce are stăpânirea morţii, 
adică diavolul» (Evrei 2, 14), omul s-a rupt de viaţă ca 
să ajungă la această situaţie absurdă care e dezintegrarea 


firii omeneşti, adică moartea. 

Copilul: Revin la întrebarea mea: Ce facem după 
moarte şi după aşezarea trupului nostru în mormânt, așteptând 
învierea trupului? 

Bătrânul: Cea mai bună metodă de urmat spre a 
răspunde întrebării tale, constă în parcurgerea diferitelor eta- 
pe ale Revelaţiei, care, în acest domeniu, ca în multe altele, a 


fost progresivă. 
b) Omul după moarte în Psalmi şi Profeţi 


Psalmii şi profeţii din vechime ne prezintă moar- 
tea ca «tăcere», «tărâmul uitării», «țărână», «genune»; 
asta este ceea ce ei numesc şeol. 

«Că nu este întru moarte cel ce Ie pomeneşte pe 
Tine. Şi în iad cine te va lăuda pe Tine» (Psalmul 6, 6). 

«Ce folos ai de la sângele meu de mă cobor în 
stricăciune? Oare, te va lăuda pe Tine ţărâna sau va vesti 
adevărul Tău?» (Psalmul 29, 10). 

«Oare, morţilor vei face minuni? Sau cei morți se 
vor scula şi te vor lăuda pe Tine? Oare va spune cineva 
în mormânt mila Ta şi adevărul Tău în locul pierzării? 

Oare, se vor cunoaşte întru întuneric minunile Tale şi 
dreptatea Ta în pământ uitat?» (Psalmul 87, 11-13). 

«Nu morţii Te vor lăuda pe Tine, Doamne, nici 
toți cei ce se coboară în iad» (Psalmul 113, 17). 

«Că sălaşul morților nu Te va lăuda şi moartea 
nu le va slăvi; cei ce se coboară în mormânt nu mai 
nădăjuiesc în credincioşia Ta» (Isaia 38, 18). 

Pentru profeţii de odinioară, moartea era, aşadar, 
înțeleasă ca un loc al pierzaniei, al tăcerii şi al uitării. 
Pe scurt, cei morţi «dorm». Cu toate acestea, speranța 
învierii apărea deja, după cum am văzut în Psalmul 15, 
citat de Sfântul Petru în Faptele Apostolilor şi în Cartea 
lui Isaia (26, 19); ea se lămureşte în Cartea lui lov (19, 
25) şi mai ales la lezechiel (37, 9-14). Regăsim la Daniel 
acest contrast între «somnul» morţii şi «deşteptarea» în- 
vierii aşteptate: «Şi mulți dintre cei care dorm în ţărâna 
pământului se vor scula, unii la viaţa veşnică, tar alții 
spre ocară şi ruşine veşnică» (12, 2). 


c) Moartea celor drepți în Cartea Înţelepciunii 


Ultimile cărţi ale Vechiului Iestament!* ne 
descoperă un aspect nou al vieţii de după moarte, aspect 
care se va preciza în Noul Testament dar care, aşa cum e 
exprimat în Cartea Înţelepciunii lui Solomon, va marca 
conştiinţa Bisericii. 

«Cel drept, chiar când apucă să moară mai de- 
vreme, dă de odihnă» (Înţelepciunea lui Solomon 4, 7). 

«Sufletele drepţilor sunt în mâna lui Dumnezeu 
şi chinul nu se va atinge de ele. În ochii celor fără de 
minte, drepții sunt morţi cu desăvârşire şi ieşirea lor din 
lume li se pare mare nenorocire. Şi plecarea lor dintre 


1+ Cele care au fost scrise în limba greacă, în Egipt, cu 150 de ani 
înainte de Naşterea lui Hristos, îndeosebi Cartea Inţelepciunii lui 
Solomon şi Cartea a doua a Macabeilor. 

noi, un prăpăd, dar ei sunt în pace. Chiar dacă, în fața 
oamenilor, ei au îndurat suferinţe, nădejdea lor este plină 
de nemurire. Și fiind pedepsiţi cu puţin, mare răsplată 
vor primi, căci Dumnezeu i-a pus la încercare şi i-a găsit 
vrednici de El. Ca pe aur în topitoare, aşa 1-a lămurit, 
şi ca pe o jertfă de ardere întreagă 1-a primit. Străluci- 
vor în ziua răsplătirii şi ca nişte scântei, care se lasă pe 
mirişte, aşa vor fi. Judeca-vor neamurile şi stăpâni vor fi 
peste popoare şi Domnul va împărăţi între ei în veci. Ei 
vor înțelege adevărul ca unii care şi-au pus încrederea în 
Domnul, cei credincioşi vor petrece cu EI în iubire, căci 
harul şi îndurarea sunt partea aleşilor Lui» (Înţelepciunea 
lui Solomon 3, 1-9). 

«Însă cei drepți vor fi vii în veacul veacului şi 
răsplata lor este la Domnul! şi Cel Atotputernic are 
grijă de ei. Drept aceea, vor primi, din mâna Domnului, 
împărăţia frumuseţii şi cununa cea strălucitoare, căci EI 
îi va ocroti cu dreapta Sa şi cu braţul Său'*;, asemenea 
unui scut, îi va acoperi (Înţelepciunea lui Solomon 5, 
15-16). 

Cartea Înţelepciunii lui Solomon face, aşadar, o 
deosebire între morţi: cei drepţi nu mor decât în aparenţă, 
«Ei pare-se că mor», în realitate, vieţile lor!” sunt în mâna 
lui Dumnezeu; ei trăiesc veşnic. 


d) Viaţa veşnică în Noul Testament 


Venirea în această lume a Vieţii însăşi, în Per- 
soana Domnului nostru lisus Hristos, va preface această 


5 Deja Moise, în Deuteronom 33, 3, spusese lui Dumnezeu: «Cu 
adevărat EI a iubit pe poporul Său. Toţi sfinţii Lui sunt în mâna 
Lui». 

'€ [saia ne vestea: «Dreptatea Mea va rămâne în veac» (Sl, 8). 

7 A se vedea Psalmul 72, 23: «Cu sfatul Tău m-ai povăţuit şi cu 
slavă m-ai primit». 

speranță în certitudine. Domnul lisus, reluând imaginea 
«mâinii lui Dumnezeu» din Cartea Inţelepciunii lui So- 
lomon, ne spune în Evanghelia de la Ioan : «Oile Mele 
ascultă de glasul Meu şi Eu le cunosc şi ele vin după 
Mine. Și Eu le dau viaţă veşnică şi nu vor pieri niciodată 
şi din mâna Mea nimeni nu le va răpi» (loan 10, 27-28). 
«Că aceasta este voia Tatălui Meu, că oricine vede pe 
Fiul şi crede în EI să aibă viaţă veşnică şi Eu îl voi învia 
în ziua cea de apoi» (loan 6, 40). « Adevărat, adevărat zic 
vouă: Cel care crede în Mine are viată veşnică» (loan 
6, 47), «Amin, amin grăiesc vouă, dacă păzeşte cineva 
cuvântul Meu, nu va vedea moartea în veac» (loan 8, 
51). «Atunci i-a zis lisus: Eu sunt învierea şi viaţa, cel 
ce crede în Mine va fi viu, chiar dacă va muri. ŞI oricine 
trăieşte şi crede întru Mine nu va muri în veac. Crezi tu 
aceasta?» (loan 11, 25-26). 

Viaţa omului!* continuă dincolo de moartea tru- 
pului în măsura în care este legată de Dumnezeul său. 
De aceea lisus spune în Evanghelia de la Matei: «Nu vă 
temeţi de cei ce ucid trupul, iar sufletul nu pot să-l ucidă; 
temeţi-vă mai curând de acela care poate și sufletul şi 
trupul să le piardă în gheenă» ( Matei 10, 28). Absența 
lui Dumnezeu, în sufletul străin de Dumnezeu, aceasta 
să fie, aşadar, moartea, iadul? Sufletul însetat de Dumne- 
zeu şi care caută prezenţa Sa, nu poate pieri: acest dor de 
Dumnezeu îl ţine viu. Aşa fiind, cel ce trăieşte în Hris- 
tos, în această lume, continuă să trăiască în Hristos şi 
atunci când părăseşte acest trup. 

Sfântul Pavel, la rândul său, afirmă cu o certi- 


3 Cuvântul grec psyche poate fi tradus fie prin «suflet», fie prin 
«viață». Textele biblice ne sugerează mai degrabă o «viaţă» pe care 
Dumnezeu o alor Săi în preajma Sa, decât o «parte» constitutivă 
a omului, care ar supraviețui morţii trupului, parte numită suflet, 
concepție care s-ar lega mai mult de filozofia grecească decât de 
Revelația biblică. 

tudine deplină: «Căci ştim că, dacă acest cort, locuința 
noastră pamântească, se va strica, avem zidire de la 
Dumnezeu, casă nefăcută de mână, veşnică în ceruri. 
Căci de aceea şi suspinăm, în acest trup, dorind să ne 
îmbrăcăm locuința noastră cea din cer, dacă totuşi vom 
fi găsiți îmbrăcaţi, iar nu goi. Că noi, cei ce suntem în 
cortul acesta, suspinăm îngreuiaţi, de vreme ce dorim să 
ne scoatem haina noastră, şi să ne îmbrăcăm cu cealaltă, 
pe deasupra, ca ceea ce este muritor să fie înghiţit de 
viaţă. lar Cel Care ne-a făcut spre aceasta este Dumne- 
zeu, Care ne-a dat nouă arvuna Duhului. Îndrăznind deci 
totdeauna şi ştiind că, petrecând în trup, suntem departe 
de Domnul, căci umblăm prin credinţă, nu prin vedere, 
avem încredere şi voim mai bine să plecăm din trup şi să 
petrecem la Domnul» (2 Corinteni 5, 1-8). 

Această credință, această certitudine a vieţii în 
Hristos dincolo de moartea trupului său, Sfântul Pa- 
vel o exprimă şi în Epistola către Filipeni: «Potrivit cu 
aşteptarea mea stăruitoare şi cu nădejdea mea că întru 
nimic nu voi fi ruşinat, ci, întru toată îndrăzneala, pre- 
cum totdeauna, aşa şi acum, Hristos va fi proslăvit în 
trupul meu, fie prin viaţă, fie prin moarte; că mie a viețui 
este Hristos şi a muri, câştig. Dacă, însă, a vieţui în trup 
înseamnă pentru mine să lucrez şi să am roadă, atunci nu 
ştiu ce voi alege. Sunt strâns din două părți: doresc să mă 
despart de trup şi să fiu împreună cu Hristos şi aceasta e 
cu mult mai bine!» (Fihpeni 1, 20-23). 

Viaţa este Hristos, deoarece El este Dumnezeu, 
Dăruitorul vieţii (Z6odhotis)?. Cel care trăieşte în Hris- 
tos, cel a cărui viață «este ascunsă cu Hristos în Dumne- 
zeu» (Coloseni 3, 3) «pomenirea sa e veşnică”, căci el 
este purtat de Duhul lui Dumnezeu; moartea nu are pu- 


1 Zoodhotis: cuvânt grecesc derivat din Z6i = viaţă şi Dhidh6: eu 
dau. 
2 Psalmul 3, reluat în slujba înmormântării. 

tere asupra lui, iar «când Hristos, Care este viaţa noastră, 
Se va arăta, atunci şi voi, împreună cu El, vă veţi arăta 
întru slavă» (Coloseni 3, 4). 


Copilul: Tu îmi vorbeşti de cei care trăiesc în Hristos, 
dar toți ceilalți, cei care au murit înaintea Lui Hristos, sau 
cei de astăzi, care nu cred în EI, ce se întâmplă cu ei după 
moarte? 

Bătrânul: Sfântul Apostol Petru răspunde întrebărilor 
tale: «Hristos a suferit odată moartea pentru păcate, El Cel 
drept, pentru cel nedrept ca să ne aducă pe noi la Dumnezeu, 
omorât fiind cu trupul, dar viu făcut cu duhul, cu care S-a 
coborât şi a propovăduit şi duhurilor ţinute în închisoare, care 
fuseseră neascultătoare altădată, când îndelunga-răbdare a 
lui Dumnezeu, aştepta în zilele lui Noe şi se pregătea corabia 
în care puţine suflete, anume opt, s-au mântuit prin apă» (| 
Petru 3, 19-20). 

Acei care au fost «neascultători», care sunt sau 
vor fi, sunt, aşadar, după moarte, «duhuri ţinute în închi- 
soare». E1 se află în acest şeol, «acest loc al pieirii», acest 
«tărâm al uitării» despre care ne-au vorbit Psalmii şi Isaia. 
Domnul Iisus Însuşi face aluzie, sub forma unei parabole, 
la soarta tristă a acestor «neascultători» în pilda săracului 
Lazăr şi a bogatului nemilostiv. Acesta «muri» şi a fost în- 
mormântat; fiind în sălaşul morţilor?!, cuprins de chinuri, 
ridică ochii şi văzu de departe pe Avraam şi pe Lazăr în 
sânul lui. Ridicându-şi vocea, zise: «Părinte Avraame, fie- 
ți milă de mine şi trimite pe Lazăr să-şi ude vârful degetu- 
lui în apă şi să-mi răcorească limba, căci mă chinuiesc în 
această văpaie» (Luca 16, 23-24). 

Or, acest locaş al morţilor, acest hades este 
despărțit de «pământul celor vii», de «sânul lui Avraam», 


21 Hristos vorbeşte, de asemenea, despre acest «locaş al morţilor», 
despre acest «şeol», despre acest «iad» în legătură cu Capernau- 
mul: «...Şi tu, Capernaume, n-ai fost înălțat până la cer? Până la iad 
te vei coborî» (Matei 11, 23). 

de «locul de luminăy?, de o «prăpastie mare», astfel ca 
«cel care voiesc să treacă de aici la voi să nu poată, nici 
cei de acolo să treacă la noi» (Luca 16, 26). 

Dar, «cele ce sunt cu neputinţă la oameni, sunt 
cu putință la Dumnezeu» (Luca 18, 27) şi Hristos, 
Dumnezeu făcut Om, nu coboară doar din cer pe pământ, 
ci coboară «întru adânc ca «să ridice din morţi» (Romani 
10, 7). EI îl va căuta pe om până în abisul decăderii sale, 
până în şeol, până în «infern» pentru a sfărâma «lanţurile 
veşnice», pentru a elibera pe Adam şi Eva din «închisoa- 
rea lor» şi a permite celor care vor auzi glasul Său, să par- 
ticipe la «învierea Vieţii», făgăduită celor drepți, celor ce 
se deschid iubirii Sale. Asta este ceea ce reprezintă icoana 
Pogorâru lu: Hristos în iad. Vedeţi covârşitoarea putere a 
Celui înviat: «Cu moartea pre moarte călcând şi celor din 
morminte viață dăruindu-le». 

Putem de-acum să înţelegem dialogul lui lisus cu 
tâlharul cel bun, atunci când acel criminal găseşte destulă 
credință pentru a distinge demnitatea împărătească a mu- 
ribundului răstignit alături de el şi destulă speranță pentru 
a îndrăzni să-i ceară: «Pomeneşte-mă, Doamne, când vei 
veni întru împărăția Ta». lisus i-a zis: «Adevărat grăiesc 
ție, chiar astăzi vei fi cu mine în Rai». Cel ce crede că «la 
Dumnezeu toate sunt cu putință» (Marcu 10, 27) şi se lasă 
cu încredere în mâinile lui Hristos Mântuitorul, chiar din 
clipa morții sale trupeşti se află cu Hristos în rai, această 
«casă nefăcută de mână omenească, veşnică care este în 
ceruri)» (2 Corinteni 5, 1) în aşteptarea senină a Invierii. 


:2 Este vorba aici de aceia care sunt în «mâna lui Dumnezeu». 
23 Vezi Efeseni 4, 9 şi Filipeni 2, 10. 

A) Dreptatea lui Dumnezeu în această lume 
şi în cealaltă 

Copilul: Dacă până şi criminalii pot fi mântuiţi şi 
dacă Hristos a eliberat pe cei care erau ținuți în iad, oare nu 
mai există pedeapsă veşnică? 

Bătrânul: Ba da! Dumnezeu, infinit milostiv, este şi 
desăvârşit drept: «Eu sunt Acela al Cărui cuvânt este drep- 
tatea şi puternic este să răscumpere!» (Isaia 63, 1). Unui om, 
dreptatea şi milostivirea îi par adeseori de neîmpăcat; «Tu 
Doamne al Puterilor, Judecătorul Cel drept, Care cerceteazi 
inimile şi rărunchii...» (Ieremia Il, 20) şi Ps. 7, 10: «Ajuto- 
rul meu de la Dumnezeu, Cel ce mântuieşte pe cei drepți la 
inimă, Dumnezeu este Judecător drept...» arată totodată o mi- 
lostivire fără margini şi o dreptate absolută. Iertarea şi mân- 
tuirea celor ce ni se par cei mai mari criminali nu ne îngăduie 
să excludem orice pedeapsă veşnică. Numai Dumnezeu poa- 
te judeca: «Căci cunoaştem pe Cel Care a zis: A Mea este 
răzbunarea; Eu voi răsplăti... înfricoşător lucru este să cădem 
în mâinile Dumnezeului Celui Viu» (Evrei 10, 30-31); «A 
mea este răzbunarea şi răsplătirea când se va poticni piciorul 
tău... lar Domnul va judeca pe poporul Său şi se va milostivi 
asupra robilor Săi...» (Deuteronom 32, 35-36). 

Copilul: Vrei să mă înfricoşezi, vrei să mă 
învinovăţeşti! Focul iadului, demonii cu furci, astfel de bas- 
me nu mai prind astăzi! Toate acestea sunt depăşite: în vre- 
mea noastră totul este permis! 

Bătrânul: Nu cobori dreptatea lui Dumnezeu la ni- 

velul unei imaginații populare punitive şi al reprezentărilor 
mitice ale unui anumit Ev mediu. Dacă într-adevăr, societa- 
tea noastră are tendința să îngăduie totul, chiar şi crima, vei 
admite tu ca Dumnezeu să «îngăduie» călăilor să pătrundă 
în Împărăția Sa şi să-şi continue acolo îndeletnicirile lor si- 
nistre? Nu, El aşteaptă pocăinţa inimilor. Crezi, oare, că El 
lasă la nesfârşit pe tiran să exploateze şi să tortureze pe cei 
nevinovaţi? Crezi că nu aude strigătele martirilor care prin 
gura Sfântului loan Evanghelistul exclamă: «Până când, 
Stăpâne Sfinte şi Adevărate, nu vei judeca şi nu vei răzbuna 
sângele nostru, faţă de cei care locuiesc pe pământ?» (Apo- 
calipsa 6, 10). Nu! căci «lată voi face judecată între oaie şi 
oaie... Eu voi veni să scap oile Mele, ca să nu mai fie pradă...» 
(lezechiel 34, 17 şi 22). Dreptatea lui Dumnezeu face lu- 
crare de mântuire, pedeapsa Sa eliberează pe cei nevinovaţi 
şi salvează victimele: «S-a îmbrăcat cu dreptatea ca şi cu o 
platoşă şi a pus pe capul Său coiful izbăvirii» (Isaia 59, 17). 
Atunci se poate spune slavă lui Dumnezeu Care «liberează pe 
cei asupriţi» şi «răstoarnă de pe tronurile lor» tiranii, irozii şi 
pe cei fară de minte! 

Judecata lui Dumnezeu este prezentată mai întâi de 
către profeţi ca o intervenţie a lui Dumnezeu în această lume, 
izbăvind de nedreptate pe slujitorii Săi credincioşi care suferă, 
cu răbdarea lui lov, încercările şi persecuțiile. EI îi izbăveşte 
şi îi pedepseşte pe tiranii lor: «Atunci vă veți schimba părerea 
ŞI veţi vedea deosebirea între cel drept şi cel păcătos, între cel 
care slujeşte lui Dumnezeu şi Cel care nu-L slujeşte» (Ma- 
leah: 3, 18-20). Ziua Domnului, despre care vorbesc profeții: 
(Amos 5, 18-20; Isaia 13, 6-9; leremia 50, 27 ş.a.) este cea care 
asigură totodată pieirea păcătoşilor şi liberarea, biruinţa celor 
drepţi. Mai devreme sau mai târziu dreptatea lui Dumnezeu se 
arată: întreaga Carte a Psalmilor, toţi proorocii dau mărturie 
despre această aşteptare încrezătoare în dreptatea lui Dumne- 
zeu: «Că păcătoşii vor pieri, iar vrăjmaşii Domnului, îndată 
ce s-au mărit şi s-au înălțat, s-au stins, ca fumul au pierit» 
(Psalmul 36, 20)... Nădăjduieşte în Domnul şi păzeşte calea 
Sa, El te va libera de cei necredincioşi (Psalmul 33), «Drepții 
vor moşteni pământul şi vor locui în veacul veacului pe el» 

(Psalmul 36, 29). Acesta este motivul pentru care, în noaptea 
de Paşte, în noaptea Învierii, în noaptea în care Domnul se 
arată, noi cântăm: «Să se scoale Dumnezeu şi să se risipească 
vrăjmaşii Lui şi să fugă de la fața Lui cei ce-L urăsc pe El. 
Precum se stinge fumul, să se stingă; cum se topeşte ceara de 
la fața focului, aşa să piară păcătoşii de la faţa lui Dumnezeu, 
iar drepții să se bucure şi să se veselească înaintea lui Dum- 
nezeu, să se desfăteze în veselie» (Psalmul 67, 1-4). 

Copilul: Cu toate acestea, există oameni răi care 
prosperă şi se îmbogățesc şi oameni drepţi care suferă şi 
trăiesc în lipsuri. 

Bătrânul: Proorocul Ieremia a remarcat lucrul acesta 
înaintea ta: «Pentru ce calea necredincioşilor este cu izbândă 
şi pentru ce toți călcătorii de lege sunt în fericire?» (Ieremia 
12, 1). Cu toate acestea, dreptatea lui Dumnezeu se arată 
din această lume: prosperitatea celor răi nu durează decât o 
vreme; mai devreme sau mai târziu dreptatea lui Dumnezeu 
vine; întreaga istorie biblică şi chiar istoria lumii, dă mărturie 
despre aceasta. Dacă dreptatea lui Dumnezeu se arată încă 
din această lume prin semne uimitoare, precum ieşirea eli- 
beratoare din Egipt, distrugerea armatelor Faraonului tiran, 
înfrâgerea imperiului babilonian, întoarcerea captivilor la 
lerusalim, vindecarea, restabilirea şi dezvinovăţirea lui lov 
şi mai ales Învierea Dreptului lisus Cel Răstignit și printr-o 
mulţime de semne mai modeste din viaţa fiecărui om — nu-i 
mai puțin adevărat că dreptatea lui Dumnezeu nu domneşte în 
lumea aceasta. lată de ce ne rugăm: «Vie împărăţia Ta», adică 
împărăţia Dreptăţii, şi: «Învaţă-mă dreptatea Ta». Dacă aces- 
te rugăciuni sunt sincere, vom grăbi venirea acestei împărăţii, 
căci ele ne vor conduce să luăm parte, în mod activ şi cu toate 
puterile noastre, la dreptatea eliberatoare a lui Dumnezeu. 

Cartea profetului Daniel este cea dintâi care ne va 
descoperi că dreptatea lui Dumnezeu nu se împlineşte în mod 
definitiv decât dincolo de moarte şi de învierea morţilor, adică 
în Împărăţia lui Dumnezeu (Daniel 12, 2). Credinţa într-o 
răsplată dincolo de mormânt, legată de credinţa în învierea 
morților, apare, aşadar, destul de târziu în Vechiul Testament, 
dar ea va fi exprimată limpede de Hristos. 

B) Judecata lui Dumnezeu în Noul Testament 


«Nu vă miraţi de aceasta; că vine ceasul în care 
toți cei din morminte vor auzi glasul Lui. Şi vor ieşi cei 
care au făcut cele bune, spre învierea vieţii, iar cei care au 
făcut cele rele, spre învierea osândei. Eu nu pot să fac de 
la Mine nimic; precum aud, judec; dar judecata Mea este 
dreaptă pentru că nu caut voia Mea, ci voia Celui Care 
M-a trimis» (loan 5, 28-30). La slujba Utreniei din Du- 
minica înfricoşatei Judecăţi (Lăsatului sec de carne), noi 
cântăm: «Judecata Ta este fără greş; ea nu poate fi pusă la 
îndoială de martori mincinoşi» (Oda a patra). Aşadar, e o 
veste bună să ştim că vom fi judecaţi de Hristos, iar nu de 
vecinul de palier sau de colegul de clasă, căci ştim că Cel 
Care ne va judeca, Acela ne iubeşte. Într-adevăr, Sfântul 
Pavel a spus: «Hristos, încă fiind noi neputincioşi, la tim- 
pul hotărât a murit pentru cei necredincioşi» (Romani 5, 
6-8). Acesta este Judecătorul, Cel Care prin gura prooro- 
cului lezechiel zicea: «Nu voiesc moartea păcătosului, ci 
să se întoarcă şi să fie viu» (lezechiel 33, 11), iar Sfântul 
Pavel precizează: «Mântuitorul nostru, Care voiește ca 
toți oamenii să se mântuiască şi la cunoştinţa adevărului 
să vină» (1 Timotei 2, 4). Tot astfel, Sfântul Petru: «Dom- 
nul nu întârzie cu făgăduinţa Sa, după cum socotesc unii 
că e întârziere, ci îndelung rabdă pentru voi, nevrând să 
piară cineva, şi toți să vină la pocăință» Q Petru 3, 9). 
Da, aceasta e cu adevărat o veste bună să ştim că vom fi 
judecaţi de Hristos. 

Copilul: Dacă Hristos este Judecător, după ce legi va 
judeca? 

Bătrânul: Dacă Hristos ar aplica legea lui Moi- 
se pentru a ne judeca în felul cum judecătorii acestei lumi 
aplică legile penale, nimeni nu ar mai fi mântuit şi toți am fi 
condamnaţi pentru că «Din faptele legii nici un om nu se va 
îndrepta înaintea Lui» (Romani 3, 20). Noi, toți avem nevoie 

de milostivire: «Fericiţi cei milostivi, căci aceia se vor milui» 
(Matei 5, 7). «Fiţi milostivi, precum şi Tatăl vostru este mi- 
lostiv. Nu judecaţi şi nu veți fi judecaţi; nu osândiţi; iertaţi şi 
veți fi iertaţi» (Luca 6, 36-37). 

Nu este vorba numai de aproapele nostru cel văzut, ci 
lisus vorbeşte, de asemenea, şi de «cel mai mic dintre fraţii 
Săi», care se află în noi, chipul lui Dumnezeu pe care fiecare 
dintre noi îl poartă în adâncurile ființei sale. 


C) Judecata cea din urmă 


Hristos ne descrie anticipat Judecata cea din urmă 
printr-o parabolă a oilor şi a caprelor: « Atunci împăratul 
va zice celor de-a dreapta Sa:,Veniţi, binecuvântaţii 
Părintelui Meu, moşteniţi împărăţia cea pregătită vouă, 
de la întemeierea lumii (Lumea şi omul au fost, aşadar, 
creați în vederea împărăției). Căci flămând am fost şi 
Mi-ai dat să mănânc; însetat am fost și Mi-aţi dat să 
beau; străin am fost şi M-aţi primit; gol am fost şi M-aţi 
îmbrăcat; bolnav am fost şi M-aţi cercetat; în temniţă am 
fost şi aţi venit la Mine...» (Matei 25, 34-36). 

Criteriul după care vom fi judecaţi” va fi deci 
atitudinea noastră față de cei care suferă: în fiecare bol- 
nav, în fiecare străin, în fiecare deţinut din închisoare 
se ascunde Hristos. Aceasta putem să n-o ştim şi dacă 
totuşi ne îngrijim de ei, Hristos ne va recunoaşte în ziua 
Judecăţii şi ne va primi în Împărăţia Sa. «Atunci drepții 
îi vor răspunde:,,Doamne, când Te-am văzut flămând 
şi Te-am hrănit, sau însetat şi Ţi-am dat să be1?...”” şi 
împăratul va zice către ei:,adevărat zic vouă, întrucât ați 
făcut unuia dintr-aceşti frați ai Mei, prea mici, Mie Mi- 
ați făcut''» (Matei 25, 37-40). 

Noi îl căutăm pe Dumnezeu foarte departe şi 


24 Isaia spusese deja « Adăposteşte în casă pe cel sărman, pe cel gol 
îmbracă-l» (Isaia 58, 7). 

foarte sus și FE] este aici aproape de tot, în Persoana Fiu- 
lu: Său, ascuns în bătrânica pe care o busculăm fiindcă 
se opune atenţiei pe care vrem să 1-0 impunem; ascuns în 
muncitorul umilit care ne desfundă canalizarea şi pe care 
nu l-am invitat niciodată la masa noastră. Să ne temem 
ca nu cumva împăratul să spună în ziua Judecăţii celor ce 
vor fi la stânga Sa: «Duceţi-vă de la Mine, blestemațţilor, 
în focul cel veşnic, care este gătit diavolului şi îngerilor 
lui?. Căci flămând am fost şi nu Mi-aţi dat să mănânc; 
însetat am fost şi nu Mi-aţi dat să beau; străin am fost 
şi nu M-aţi primit; gol şi nu M-aţi îmbrăcat; bolnav şi 
în temniţă şi nu M-aţi vizitat...» Atunci le va răspunde, 
zicând: «Adevărat zic vouă: întrucât nu aţi făcut unuia 
dintre aceşti prea mici, nici Mie nu Mi-aţi făcut. Şi vor 
merge aceştia la osândă veşnică, iar drepți la viață 
veşnică» (Matei 25, 41-46). 

Copilul: Dacă există osândă veşnică, cum poţi vorbi 
de iubirea lui Dumnezeu? 

Bătrânul: Dumnezeu Însuşi îţi răspunde prin gura 
Sfântului Evanghelist loan: «Dumnezeu aşa a iubit lumea, 
încât pe Fiul Său Cel Unul Născut L-a dat, ca oricine crede 
în El să nu piară, ci să aibă viață veşnică» (loan 3, 16). Du- 
mnezeu vrea, aşadar, cu ardoare, să ne mântuiască din moar- 
tea veşnică chiar cu preţul vieții Fiului Său. Cu toate acestea, 
Dumnezeu respectă libertatea omului, nu ne mântuieşte îm- 
potriva voinţei noastre, nu ne obligă să-L iubim: «Dumnezeu 
nu atrage niciodată cu forța pe nimeni» (Sfântul loan Gură 
de Aur). El ne oferă Viaţa în preajma Lui : «...Dacă pătimim 
împreună cu E], împreună ne şi preamărim cu El» (Romani 8, 
17), dar, dacă nu voim, avem groaznica putere de a ne depărta 
de Viaţă și de a alege moartea, această moarte pe care Sfântul 


25 Remarcaţi aici, ca şi în Omilia 79 a Sfântului loan Gură de Aur, 
că acest foc nu a fost pregătit pentru oameni, ci pentru diavol şi 
îngerii săi, şi că, în afară de aceasta, nu se spune aici că pentru cei 
drepți să fi fost pregătit «de la întemeierea lumii», răul, într-adevăr, 
nu face parte din planul lui Dumnezeu. 

Evanghelist loan, în Apocalipsă, o numeşte «a doua moarte», 
iar Sfântul Matei îi zice «osânda veşnică». 

Astfel, noi înşine, în fiecare clipă facem alegerile care 
ne judecă, fiindcă ele pot să ne facă să trecem chiar de acum 
«din moarte la Viaţă» şi care ne «vădesc» chiar de acum ca 
«fiu al lui Dumnezeu» sau ca «fiu al diavolului» (1 loan 3, 10): 
«Noi ştim că am trecut din moarte la viață, pentru că iubim 
pe fraţi; cine nu iubeşte pe fratele său rămâne în moarte» (| 
Joan 3, 14). A trece de la ură la iubire, înseamnă a trece de 
la moarte la viață, înseamnă într-un fel a anticipa Judecata. 
«Cerul pe pământ este Euharistia şi iubirea aproapelui», zice 
Sfântul loan Gură de Aur. 

E uşor să vorbim despre iubirea vrăjmaşilor noştri dar 
e mult mai greu să-i iubim: «Fiii mei, să nu iubim cu vorba, 
numai din gură, ci cu fapta şi cu adevărul» (1 loan 3, 18). 

Copilul: Există oameni care mă jenează şi îmi dis- 
plac; dacă îi detest, cum pot să-i iubesc? Dacă m-aș preface 
că îi iubesc, n-aş fi ipocrit? 

Bătrânul: Dacă vrei să schimbi gustul unui pahar 
cu apă trebuie să pui în el vin; dacă vrei să schimbi calitatea 
inimii tale pentru ca «inima ta de piatră să devină o inimă de 
carne» trebuie să introduci în ea o prezenţă care nu se găseşte 
încă acolo. Sfântul loan Evanghelistul ne descoperă că «Du- 
mnezeu este iubire» (| loan 4, 16) şi că «iubirea vine de la 
Dumnezeu» (1 loan 4, 7). Pentru a iubi pe duşmanii noştri 
sau numai pe cei ce ne stânjenesc, trebuie, aşadar, să primim 
iubirea de la Cel care este lubire. Trebuie, deci, să-l cerem 
aceasta cu încredere, cu credință: credinţa este aceea care ne 
„deschide iubirii: «Şi noi am cunoscut şi am crezut iubirea, pe 
care Dumnezeu o are către noi.» (1 loan 4, 16). «Întru aceasta 
s-a arătat dragostea lui Dumnezeu către noi, că pe Fiul Său 
Cel-Unul Născut L-a trimis Dumnezeu în lume, ca prin El 
viaţă să avem» (1 loan 4, 9). «Cine mărturiseşte că lisus este 
Fiul lui Dumnezeu, Dumnezeu rămâne întru el şi el în Dum- 
nezeu» (| loan 4, 15): «Crezând în lisus Hristos descoperim 
că Dumnezeu atât ne-a iubit, încât a dat pe Fiul Său Unic»... şi 
când ne descoperim toţi, începem şi noi să iubim: «Noi iubim 
pe Dumnezeu, fiindcă El ne-a iubit cel dintâi» (1 loan 4, 19). 

Dacă credinţa ne deschide iubirii, reciproca este şi ea 
adevărată: iubirea ne deschide credinței, căci iubind descope- 
rim pe Dumnezeu: «Oricine iubeşte e născut din Dumnezeu 
şi cunoaşte pe Dumnezeu... cel ce nu iubeşte n-a cunoscut pe 
Dumnezeu, pentru că Dumnezeu este iubire» (| loan 4, 7-9). 

A crede şi a iubi formează un tot. lată porunca Sa: a 
ne lipi cu credință de Fiul Său lisus Hristos şi a ne iubi unii 
pe alții. Atunci suntem «născuţi din Dumnezeu»: «Ştim că 
cine este născut din Dumnezeu nu păcătuieşte, ci Cel Care 
S-a născut din Dumnezeu îl păzeşte şi cel viclean nu se atinge 
de el» (1 loan 5, 18-19). «La Judecată nu va veni, ci s-a mutat 
din moarte la viaţă» (loan 5, 24). A iubi înseamnă, aşadar, cu 
adevărat, a anticipa Judecata. 


CAPITOLUL IX 


O ÎNCERCARE DE ESHATOLOGIE 
ORTODOXĂ2% 


Ve vieții veacului ce va să vină» presupune 
(( sfârşitul acestuia în care trăim, «sfârşitul lumii». 
Lumea noastră, însă, pe care Dumnezeu a chemat-o la 
existență, este pentru acest motiv indestructibilă, căci 
nu există nici o putere mai mare decât cea care a creat- 
0. Ceea ce trece este «chipul acestei lumi» (1 Corinteni 
7,31). 

«În acest sens trebuie să înțelegem sfârşitul lumii. 
Catrastofa finală a universului nu atrage o nouă creaţie, 


** Ajungând aproape de sfârşitul Părţii a VII a, referitoare la cea 
de a doua Venire a Domnului, în cursul căreia am vorbit îndeo- 
sebi despre semnele premergătoare acesteia, despre sfârşitul lumii 
şi despre Judecată, considerăm folositor să redăm câteva extrase 
dintr-un articol al Preotului Alexandru Turincev, apărut în revista 
Contacts nr.54, 1966. Acest articol este intitulat: «Un eseu asupra 
eshatologiei Ortodoxe». Eshatologie înseamnă ceea ce priveşte 
sfârşitul veacurilor şi starea omului după moarte. Autorul, care are 
o experiență duhovnicească îndelungată şi profundă, mărturiseşte 
aici cu căldură despre credința şi experiența sa în fața «tainei lumii 
şi a omului, a sfârşitului ultim, a evoluţiei cosmice, despre înțelesul 
istoriei omeneşti, despre destinul fiecăruia dintre noi...» El este con- 
vins că «Lumea nu poate fi explicată plecând de la ea însăşi» şi că 
«înţelesul ei şi scopul ei suprem sunt ascunse în istoria omului şi nu 
în evoluţia cosmosului». El afirmă că «omul caută zadarnic în afara 
lui Hristos explicarea acestor taine». 

începând de la zero, începând de la neant, ci înseamnă o 
reînnoire a lumii care a fost o dată creată pentru totdeau- 
na. Continuitatea între pământul cel vechi şi pământul 
cel nou nu este întreruptă, ci se produce o trecere «un 
transcensusy, saltul dintr-un mod de existenţă în altul. 
Parusia sau cea de a doua Venire a lui Hristos nu face 
parte din şirul evenimentelor istorice, ci este un eveni- 
ment care modifică în întregime starea acestei lumi, din- 
colo de istorie, este un fenomen metafizic, metacosmic 
care modifică firea întregului univers. Schimbarea care 
se va produce nu va fi rezultatul unei reacţii chimice sau 
al unei explozii a puterilor cosmice, exclusiv naturale. 
Schimbarea presupune revărsarea puterii sau energiei 
dumnezeişti supranaturale. Tatăl trimite pe Fiul Care 
vine în slava Sfântului Duh. Focul, care este lucrarea 
Sfântului Duh, reînnoieşte, slăveşte, îndumnezeieşte 
întreaga creație. lată de ce se înşeală cei ce vorbesc de 
o posibilitate «reală» de provocare a sfârşitului lumii 
prin forţa unei explozii atomice, printr-o dezintegrare 
materială. Lucrarea Sfântului Duh nu poate fi forțată, nu 
se poate provoca Parusia. O catastrofă atomică mondială, 
care ar antrena dezintegrarea totală a planetei noastre, nu 
însă şi a cosmosului, n-ar fi decât o sinucidere a lumii 
sau un asasinat la scară planetară. Universul nostru nu 
este numai locul în spaţiu al Venirii Domnului, ci mai 
degrabă receptaculul Său spiritual. Acest receptacul îl 
constituie mai întîi sufletele umane, altfel spus, Trupul 
lui Hristos, Biserica tainică... Tot ceea ce este duhovni- 
cesc, este «lăuntric», este în interior. Omul trebuie să fie 
gata să-L întâlnească pe Hristos în slavă, precum trebuie 
să fie gata pentru «mica sa apocalipsă» personală, pentru 
moartea sa. Pentru acest ceas ne-am şi născut. Apariția 
lui Hristos trebuie să se împlinească, în primul rând, în 
interiorul sufletelor şi al lumii... Şi noi, precum odinioară 
ucenicii lui Hristos, întrebăm: «Când se vor întîmpla 

acestea?» Și răspunde însuşi Fiul Omului: «Nimeni nu 
cunoaşte acea zi şi acel ceas, afară de Tatăl». Domnul a 
precizat (Matei 24) doar semnele apropierii sfârşitului, 
dar în definitiv nu putem decât să «presimțim» că Dom- 
nul «este aproape la uși»... Chiar acest inevitabil al întâl- 
nirii cu Domnul în ziua cea din urmă poartă în ea Jude- 
cata finală pentru toți. 

«Această Judecată este, deopotrivă, un fapt inte- 
TIOr, imanent şi personal. Judecata se face prin Duhul 
Adevărului şi prin lubirea lui Dumnezeu: omul va vedea 
adevărul în ceea ce-l priveşte, el se va vedea pe sine 
însuși în lumina Adevărului. EL va fi pus faţă în faţă cu 
imaginea desăvârşirii sale, atunci când «cartea vieţii» 
fiecăruia dintre noi va fi deschisă. Nimic din ceea ce 
este minciună, păcat, orbire, greşeală, ură, mândrie, nu 
va avea loc în Împărăţia Adevărului şi a lubirii. Sabia 
duhovnicească care este Adevărul şi puterea cuvântului 
lui Dumnezeu, va despica omul până în adâncul fiinţei 
sale. «Fiecare va fi mântuit, spune Sfântul Pavel, dar ca 
(trecut) prin foc» (| Corinteni 3, 15), prin focul care mis- 
tule tot ce este necurat şi nepotrivit pentru Împărăţie. 
Pentru ca omul să fie «iertat», trebuie ca întreg răul care 
se află în el, toate «nodurile de viperă» ale inimii sale să 
fie eliminate prin suferință şi astfel răscumpărate şi de 
către el. 

«Nu va fi niciodată prea mult a repeta că parabo- 
lele despre despărțirea grâului de neghină, a oilor de ca- 
pre, nu sunt decât nişte imagini, nişte simboluri. Nu tre- 
buie să le înțelegem în sens literar, simplificat. Aşa cum 
explică Sfântul loan Gură de Aur, Domnul nostru vor- 
bea adaptându-se la nivelul de înțelegere al celor care-L 
ascultau. Linia de despărţire va trece, nu printre două 
categorii de suflete, drepte sau păcătoase, ci înăuntrul 
fiecăruia dintre noi. Nu există om care să nu fie păcătos: 
fiecare are ceva care va fi distrus sau purificat; nu există 

nici păcătos care să nu aibă în el un strop de lumină. 
«Faptul că la Judecata din urmă vom fi judecaţi 
de iubirea şi adevărul lui Dumnezeu, nu micşorează, 
desigur, răspunderea noastră pentru întreaga viață şi 
nu înlătură nimic din tragicul situaţiei noastre. Cu toa- 
te acestea, în meditaţiile noastre asupra Judecăţii din 
urmă, trebuie să ne eliberăm de reprezentările noastre 
juridice despre Judecată şi despre Judecător. În decursul 
istoriei Bisericii s-a abuzat de prea multe ori de «peda- 
gogia intimidării» în spiritul «unui cod penal dintre cele 
mai neîndurătoare», şi prea adeseori s-a uitat «adâncul 
milostivirii lui: Dumnezeu», deformându-se astfel chipul 
de iubire al lui Dumnezeul. Mila lui Dumnezeu este 
nemărginită. In faţa ei, «păcatul a tot trupul», ne spune 
Sfântul Isaac Sirul, păcatul întregii lumi nu este decât 
«un pumn de nisip aruncat în imensitatea mării». Doar 
omul, printr-un refuz liber sau prin revoltă, se poate îm- 
potrivi acestei milostiviri şi poate rămâne permanent 
în suferinţa refuzului său. Sfinţii Părinți ai Răsăritului 
repetă cu bucurie acest cuvânt: «Dumnezeu ne-a creat 
fără noi, dar nu ne mântuieşte fără noi». Sfântul Isaac 
Sirul rosteşte în Omilia 19 următoarele cuvinte, carac- 
teristice viziunii ortodoxe despre «lucrurile cele de pe 
urmă»; «să nu intre în mintea omului gândul spurcat că 
Domnul încetează a iubi pe cel păcătos. Iubirea lucrează, 
însă, în două feluri: ea îl tulbură pe păcătos şi îi bucură 
pe cei care şi-au împlinit datoria». «După părerea mea, 
adaugă acest Părinte, chinul iadului este remuşcarea». 
«Am ajuns la punctul crucial: gheena, iadul?, 


> Întregul pasaj dedicat iadului lipseşte din prima ediţie româneas- 
că a catehismului «Viu este Dumnezeu» (n. trad). 

2 Pentru aprofundarea catehetică a acestei teme, recomandăm car- 
tea episcopului rus Ilarion Alfeev, Hristos, biruitorul iadului. Po- 
gorârea la iad în perspectivă ortodoxă, trad. rom. Cristian Vajea, 
Edit. Sofia, Bucureşti, 2008. 

osânda, chinurile veşnice...». 

«(...) Problema infernului este, dintre toate, 
cea mai crucială. Conştiinţa morală poate admite ia- 
dul înţeles în sensul de stare de purificare a sufletului, 
chiar dacă de durată, dar în orice caz nu eternă. Ceea ce 
contează, până la urmă, e faptul că iadul poate să fie în- 
vins şi el este deja învins. Aceasta este afirmaţia centrală 
a credinței noastre. A crede în Hristos înseamnă a crede 
în biruinţa Sa asupra iadului. E] este biruitorul morţii şi 
al iadului. El este eliberatorul nostru: doar El ne poate 
elibera de iadul cel de acum şi de cel din cealaltă viaţă. 
Mai trebuie să adăugăm că Biserica Ortodoxă nu are în 
vedere distincţia latină între iad şi purgatoriu. Ea se roagă 
pentru toţi morții şi nu admite că ar exista de pe acum 
osândiți pentru totdeauna. Viaţa de dincolo de mormânt 
nu e decât urmarea vieții celui adormit, cu purificarea 
şi eliberarea sa progresivă, o vindecare, o maturizare, o 
aşteptare creatoare». 

«Sfântul loan Gură de Aur, în celebra sa predică 
care se rosteşte în noaptea de Paşti, concluzionează: ia- 
dul a fost lovit de moarte atunci când s-a întâlnit cu Hris- 
tos, şi adaugă:,,El a fost lovit de moarte, pentru că Tu l-ai 
nimicit; a fost lovit de moarte, pentru că Tu l-ai umilit; a 
fost lovit de moarte, pentru că Tu l-ai legat; a fost lovit de 
moarte, pentru că Tu l-ai omorât”. 

«In contextul eshatologic general, cum putem să 
considerăm aceste afirmaţii radicale ale Sfântului loan 
Gură de Aur despre legarea, umilirea, omorârea şi nimi- 
cirea sau golirea iadului? Să spunem lucrurilor pe nume: 
ideea iadului veşnic şi a suferințelor veşnice pentru unii, a 
fericirii veşnice indiferente la suferință pentru ceilalți nu 
mai poate rămâne în conştiinţa creştină vie, înnoită, aşa 
cum o prezentau altădată catehismele noastre şi cursurile 
de teologie scolastică. Această concepție veche, care vrea 
să se plieze pe textele evanghelice, le înțelege însă într-un 

mod literal, grosier, material. Fără să pătrundă în sensul 
lor spiritual, ascuns în spatele imaginilor şi simbolurilor. 
Această concepție se prezintă din ce în ce mai mult ca 
o siluire de neîngăduit a conştiinţei, a gândirii şi a vieţii 
creştinului. Nu se poate admite ca Jerfa de pe Golgota să 
fie arătată ca incapabilă să răscumpere lumea şi să învingă 
iadul. Altfel ar trebui spus: creaţia este un eşec, răscumpă- 
rarea este tot un eşec. Este un timp important pentru toți 
creştinii să dea mărturie împreună şi să descopere experi- 
ența lor mistică, intimă în acest domeniu, astfel încât expe- 
riențele lor duhovniceşti şi poate şi revolta şi groaza lor în 
faţa reprezentărilor antropomorfe materialiste ale iadului, 
ale Judecăţii din urmă şi ale Ierusalimului ceresc. E tim- 
pul să terminăm cu toate aceste monstruozități, doctrinale 
sau nu, adesea blasfeme, ale veacurilor trecute, care fac 
din Dumnezeul Iubire ceea ce El nu este: un Dumnezeu 
extern care nu e decât alegoria conducătorilor pământeşti 
şi nimic altceva. Pedagogia intimidării şi a terorii nu mai 
este eficace, ci, dimpotrivă, ea opreşte intrarea în Biserică 
a multora dintre cei care caută un Dumnezeu al dragostei, 
iubitor de oameni, Filantropul, aşa cum îl arată Liturghia 
ortodoxă» 

«Un cuvios de la muntele Athos, un stareț aproape 
contemporan cu noi, scrie cele ce urmează, adresându-se 
fiecărui creştin: «Când Domnul te va fi mântuit împreună 
cu întreaga mulțime a fraților tăi şi când n-ar rămâne decât 
unul singur dintre duşmanii lui Hristos şi ai Bisericii în 
întunericul cel mai din afară, n-ai începe tu oare împreună 
cu toți ceilalți să-L rogi pe Domnul să fie mântuit acest 
frate nepocăit? Dacă nu-l rogi zi şi noapte, atunci inima ta 
e de fier, însă nu avem nevoie de fier în rai». 

«Şi Sfântul Pavel, cel care era aşa de unit cu 
Hristos încât a putut afirma: «Nu eu sunt acela care mai 
trăiesc, ci Hristos este Acela care trăieşte în mine; n-a 
spus el oare, că e gata să se «despartă de Hristos pentru 

frații săi?». 

«Fiecare dintre noi nu trebuie oare să-l roage pe 
Dumnezeu: Toţi frații mei: să fie salvaţi împreună cu mine? 
Sau, dacă nu, să fiu şi eu condamnat împreună cu ei! 
Domnul nostru nu așteaptă de la noi o astfel de rugăciune? 
Și această rugăciune nu va fi ca rezolvarea,,problemei” 
iadului şi a osândirii?y 


CAPITOLUL X 


RUGĂCIUNEA PENTRU MORȚI 


ȘI 
COMUNIUNEA SFINŢILOR 


Moe este personală, adică, omul este răspunză- 
tor înaintea lu: Dumnezeu de viaţa sa. Acest fapt 
nu exclude solidaritatea care trebuie să existe între oa- 
meni Şi care e plăcută înaintea lui Dumnezeu. Biblia face 
să reiasă când responsabilitatea personală, când solidari- 
tatea între oameni. 

În Cartea proorocului lezechiel, Dumnezeu 
subliniază primul aspect: «Dacă vreo ţară ar păcătui 
înaintea Mea, abătându-se în chip nelegiuit de la Mine şi 
Eu aş întinde mâna Mea asupra ei... şi dacă s-ar afla aco- 
lo cei trei bărbaţi: Noe, Daniel și lov, apoi aceștia, prin 
dreptatea lor, şi-ar scăpa numai viaţa lor, zice Domnul 
Dumnezeu. Sau dacă aş trimite asupra acestui pământ 
fiare rele, care l-ar văduvi de popor şi dacă el din pricina 
fiarelor ar ajunge pustiu şi de nestrăbătut, atunci aceşti 
tre! bărbaţi, aflându-se în el, precum este de adevărat că 
Eu sunt viu, zice Domnul, tot aşa este de adevărat că 
ei n-ar scăpa nici pe fii, nici pe fiice, ci numai ei sin- 
guri ar scăpa, iar țara ar ajunge pustie» (lezechiel 14, 
12-20). Aşadar, Dumnezeu mântuieşte pe cel drept chiar 
dacă toți cei din jurul lui sunt necredincioşi; şi invers, 
necredincioşii nu se pot bizui pe dreptatea unuia dintre 

ai lor ca să ceară mântuirea. 

In Cartea Facerii, însă, Dumnezeu face cunoscut 
că va cruța un oraş întreg pentru zece drepţi care s-ar afla 
acolo. EI spune lui Avraam care-L ruga stăruitor: «De se 
vor găsi în cetatea Sodomei cincizeci de drepţi, voi cruța 
pentru ei toată cetatea şi tot locul acela»... «Pentru cei 
zece nu o voi pierde» (Facere 18, 23-32). lată de ce Apos- 
tolul Iacov zice: « Mărturisiţi-vă unul altuia păcatele şi vă 
rugaţi unul pentru altul, ca să vă vindecaţi; că mult poate 
rugăciunea stăruitoare a dreptului» (Iacov 5, 16). 

Tot astfel, Sfântul Arhidiacon Ştefan, pentru cei 
care-l omorau cu pietre cerea Domnului iertarea lor; el 
urma astfel exemplul dat de Hristos Care se ruga pentru 
cei care-L răstigneau: «Părinte, iartă-le lor, că nu ştiu ce 
fac» (Luca 23, 34). 

Rugăciunea dreptului poate obţine iertarea 
păcătosului, chiar dacă acesta a murit. Citim în Cartea a 
Doua a Macabeilor”: «Că de n-ar fi avut nădejde (luda 
Macabeul), că vor învia cei care mai înainte au căzut, 
deşert şi de râs lucru ar fi a se ruga pentru cei morţi. Și 
a văzut că celor ce cu bună cucernicie au adormit, foarte 
bun dar le este pus. Drept aceea, sfânt şi cucernic gând 
a fost, că a adus jertfă de curăţie pentru cei morţi, ca să 
se slobozească de păcaty» (2 Macabei 12, 44-46). Rugân- 
du-ne pentru morți avem nădejde să dobândim iertarea 
păcatelor lor. Sfântul loan Evanghelistul ne dezvăluie în 
Apocalipsă că morţii se pot ruga pentru cei vii (5, 8; 8, 3); 
el aseamănă «rugăciunile sfinților» în faţa Tronului Mie- 
lului cu nişte «cupe de aur pline cu mireasmă». Moartea 
nu distruge unitatea Trupului lui Hristos: membrii Bise- 
ricii care luptă încă în această viaţă şi cei care au primit 
deja cununa în cealaltă, fac parte din Acelaşi Trup. Acest 


2 Macabei: a) a se vedea capVIl al părţii a şaptea; b) numele aces- 
tei Cărţi e luat de la personajul principal: luda Macabeul. 

lucru îl numim Comuniunea Sfinţilor“. 

Tot astfel, Sfânta Liturghie este săvârşită de în- 
treaga Biserică vie, a celor care sunt încă «în acest trup» 
(Filipeni 1, 22) şi Biserica slavită a celor care sunt deja 
cu Hristos (Filipeni 1, 23), care «s-au despărțit de trup ca 
să fie cu Hristos» (2 Corinteni 5, 8). Unii dintre aceştia 
din urmă sunt reprezentaţi în bisericile noastre în icoane, 
care îi bucură pe credincioşi: ei văd faţa lui Dumnezeu. Ei 
mai sunt reprezentaţi la Sfânta Liturghie prin «părticele» 
de pâine pe care preotul le aşază pe Sfântul Disc, citind 
numele lor, ce se află scris pe pomelnicul dublu (diptic)! 
adus de credincioşi la Sfântul Altar. Atunci când preotul 
pregăteşte jertfa cuharistică, pune mai întâi pe Sfântul 
Disc o bucată de pâine (partea din centrul unei «pres- 
curi») ce se cheamă «Agneţy care va deveni «Trupul 
lui Hristos şi va fi oferit credincioşilor spre împărtăşire. 
Apoi, aşază în partea dreaptă a «Agneţului», un mic 
triunghi de pâine, spre pomenirea Maicii Domnului; la 
stânga «Agneţului» rânduie nouă mici părticele de pâine 
reprezentând îngerii, profeţii, apostolii, sfinţii ierarhi, 
asceţii“?, martirii, tămăduitorii, strămoşii lui lisus Hris- 
tos, Sfântul a cărui Liturghie se săvârşeşte (Sfântul loan 
Gură de Aur sau Sfântul Vasile cel Mare); apoi aşază la 
picioarele Agnețului părticele reprezentând pe cei vii şi, 
dedesubtul acestora, pe cei morţi, toţi cei care au fost 
trecuţi în pomelnice cu numele lor... Astfel, întreaga 
Biserică este adunată în jurul Stăpânului Său pe Sfântul 


3% Vezi Înţelepciunea lui Solomon 3, 7. 

"1 Diptyc: Foaie de hârtie dublă pe care credincioşii scriu numele 
persoanelor vii şi decedate pentru care ei doresc să se roage Biseri- 
ca. Mai pe româneşte pomelnic. 

* Asceţii sunt cei care au practicat asceza, adică şi-au supus tru- 
purile şi sufletele unei discipline aspre spre a se dărui Domnului 
pe de-a întregul. 

Disc“ şi care în momentul rugăciunii celei mari a ana- 
foralei, va fi înfăţişată lui Dumnezeu spre a fi sfinţită de 
Duhul Său Cel Sfânt. 


COMUNIUNEA SFINȚILOR 


Copilul: Îmi arăţi Sfinţii aşezaţi pe Sfântul Disc ? Ce 
este un sfânt? 

Bătrânul: «Unul Sfânt, Unul Domn, lisus Hristos, 
întru mărirea lui Dumnezeu Tatăl. Amin», răspunde poporul 
preotului care a rostit formula liturgică «Sfintele Sfinţilor». 

Copilul: Cum pot fi numiţi «sfinți» nişte oameni, 
când numai Domnul lisus Hristos este Sfânt? 

Bătrânul: Într-adevăr, cei pe care îi numim «sfinţi» 
devin sfinți prin pogorârea Sfântului Duh şi participarea 
lor la viaţa Celui Singur Sfânt care a spus: «Fiţi, dar, voi 
desăvârşiţi, precum Tatăl vostru Cel ceresc desăvârşit este» 
(Matei 5, 48). 

Copilul: Aşadar, sfinţii sunt oameni virtuoşi? 

Bătrânul: Sunt, dar nu acesta este esenţțialul: sfânt e 
cel care împlineşte voia lui Dumnezeu (cf. loan 7, 16-19; 5, 
30). 

Copilul: Cum putem împlini această voință dum- 
nezeiască? 

Bătrânul: Pe de o parte, Apostolul Pavel ne spu- 
ne: «...Nu săvârşesc ceea ce voiesc, ci ceea ce urăsc, aceea 
săvârşesc.» (Romani 7, 15-20): aceasta este condiția noastră 
comună, urmăm impulsurile noastre, urmărim interesele 
noastre personale, acelea ale «omului vechi»; pe de altă par- 
te, în Epistola către Galateni (2, 20), tot el ne spune: «M-am 
răstignit împreună cu Hristos şi nu cu mai trăiesc, ci Hristos 
trăieşte în mine.» Acolo el poate împlini voia Tatălui, căci 
«omul cel vechi a fost răstignit împreună cu EI (cu Hristos) 
ca să se nimicească trupul păcatului, ca să nu mai fim robi ai 


5 A se vedea desenul cu modul de aşezare a pâinii pe Sfântul 
Disc. 


3 A se vedea Partea a VI-a, cap. IX: «Anaforaua propriu-zisă» 

păcatului; căci cel care a murit este liberat de păcat (...). Deci 
să nu împărăţească păcatul în trupul vostru cel muritor, ca să 
vă supuneți poftelor lui...» (Romani 6, 6-12). 

Copilul: Trebuie, aşadar, să mă fac mai bun! 

Bătrânul: Da, dar aceasta nu este de ajuns: tu nu poţi 
nimic prin tine însuţi, decât să cazi în orgoliu, căci «Fără 
Mine nu puteţi face nimic» (loan 15, 5). Numai urmând pe 
Învățător, luându-ţi crucea ta, lăsând pe «morţi să-şi îngroape 
morții lor» (Matei 8, 22; Luca 9, 60), vei putea să intri în 
Viață! 

Copilul: De ce a spus lisus: «Lasă morţii să-şi îngroa- 
pe morţii lor?». Aceasta mă tulbură. 

Bătrânul: Este un adevăr tulburător. Morţii despre 
care vorbeşte aici Hristos sunt aceia care, chiar dacă că sunt 
vii, nu caută viaţa Împărăției. «Lasă morţii să-şi îngroape 
morţii lor, iar tu mergi de vesteşte împărăţia lui Dumne- 
zeu» (Luca 9, 60). Pentru cel viu, omul care s-a angajat pe 
calea sfințeniei în căutarea Celui Singur Viu, Hristos, grijile 
lumeşti trec în urma vieţii Împărăției. 

Copilul: Ce se întâmplă cu aceşti «morţi»? Au ei vreo 
speranţă ? 

Bătrânul: Dacă au «urechi de auzit» (Matei 11, 15), 
dacă sunt atenţi la Duhul Sfânt, pot auzi: «Vino după Mine» 
(Matei 8, 22), chemarea lui Hristos şi se pot reuni cu cei vii 
din turma sa. 

Copilul: Dar dacă aud Cuvântul şi nu se alătură tur- 
mei? 

Bătrânul: Ei vor sfârşi ca sluga cea rea care şi-a îngro- 
pat talantul (Matei 25, 24-30), căci «Nimeni care pune mâna 
pe plug şi se uită îndărăt nu este potrivit pentru Împărăția lui 
Dumnezeu» (Luca 9, 62). 

Copilul: Dara auzi Cuvântul şi a-L urma, nu înseamnă 
oare ceea ce se numeşte «chemare»? 

Bătrânul: Este şi aceasta; cel care aude vocea 
Stăpânului, se pune pe calea cea strâmtă care duce la Viaţă; el 
îşi va trăi judecata sa, asemenea Sfântului Serafim din Sarov 
în timpul celor douăzeci şi cinci de ani cât a trăit retras; din 
timpul vieţii sale, el era plin de Duh Sfânt, el este deja înviat; 

la moartea sa pământească, care nu va fi decât o trecere spre 
mai mare plinătate, el va intra în bucuria Stăpânului său, în 
braţele Tatălui Care îşi regăseşte fiul pierdut pentru a nu-L, 
mai părăsi niciodată, căci, cum spune Sfântul Pavel, «Puru- 
rea cu Domnul vom fi» (1 Tesaloniceni 4, 17). 

Sfinţii sunt cei care perpetuează Cincizecimea Biseri- 
cii, care mărturisesc prezenţa Sfântului Duh şi de aceea Bise- 
rica Ortodoxă îi sărbătoreşte în prima duminică după Rusalii, 
numită Duminica Tuturor Sfinţilor“. 

Copilul: De ce Maica Domnului are un loc deosebit 
pe Sfântul Disc? 

Bătrânul: Maica Domnului are pe lângă Hristos, 
la dreapta Lui, un loc deosebit. Ea este exemplul cel mai 
desăvârşit ce ni s-a dat, de trecere de la moarte la viață. Ador- 
mirea Maicii Domnului este modelul unui sfârşit exemplar 
al existentei noastre pământeşti, ea, care a trecut la viața 
veşnică dincolo de judecată potrivit Evangheliei: «Cel care 
ascultă cuvântul Meu şi crede în Cel Care M-a trimis, are 
viață veşnică şi la judecată nu va veni, ci s-a mutat din moarte 


la viață» (loan 5, 24). 


%5 Biserica Romano-catolică îi sărbătoreşte pe Toţi Sfinţii în ziua 
de | noiembrie, când se face şi «pomenirea morților». 


CAPITOLUL XI 


ADORMIREA MAICII DOMNULUI 


dormirea Maicii Domnului nu este redată în Sfin- 

tele Scripturi, dar relatarea ei ne-a fost păstrată în 
memoria Bisericii și se regăseşte în icoana sărbătorii şi 
în Liturghia din 15 august, care ne oferă câteva întreză- 
riri ale acestei taine. 


A. Icoana Adormirii Preasfintei Fecioare Maria 


Fecioara Maria pe patul său de moarte; Sfân- 
tul Duh i-a strâns pe Apostoli din toate colțurile lumii 
pentru a o însoţi pe Maica Domnului la mormânt. Pri- 
mii episcopi ai Bisericii sunt şi ei în jurul ei, îngerii se 
închină în faţa ei, femeile vin să-i cinstească trupul. În 
spatele patului funerar, în centru, în picioare, Hristos în 
slavă se înalță senin, purtând în braţe un prunc. Este su- 
fletul Maicii Sale. 

Copilul: De ce sufletul are aspectul unui prunc ? 
Să fie el amprenta miniaturală a trupului şi acesta să-i fie 
învelișul ? 

Bătrânul: Nu, se dă sufletului Mariei forma unui 
nou-născut în scutece deoarece ea se naşte în cer. Fa L-a 
adus pe lume pe Fiul lui Dumnezeu în trupul său, ea l-a 
dăruit înomenirea sa pentru ca El să se nască pe pământ. 
Acest Fiu, devenit Fiul său, îi dăruiește în schimb dum- 

nezeirea Sa, pentru ca ea să se nască în cer: «Slava vea- 
cului ce va să vină, desăvârşirea finală a omului este deja 
împlinită nu doar într-o Persoană dumnezeiască întrupată, 
Ci ŞI într-o persoană omenească îndumnezeităy€. 


B. Liturghia Adormirii Maicii Domnului 


«Întru naştere fecioria ai păzit, întru adormire 
lumea nu ai părăsit de Dumnezeu Născătoare. Mutatu- 
te-ai la Viaţă, fiind Maica Vieţii şi cu rugăciunile tale 
mântuieşti din moarte sufletele noastre» (Troparul Ador- 


5 V, Lossky, în L. Uspensky şi V. Lossky, 7he meaning of icons, 
Urs Graf Verlag, Elveţia, 1952, ediţia a 2-a, p. 215. 

mirii Maicii Domnului). 

Slujba Adormirii ne învață că Fecioara Maria 
a trecut din moarte la viață, că ea se bucură de viaţa 
veşnică fără să fi avut parte de Judecată (loan 5, 24), 
căci Maica Vieţii n-a putut să rămână în stricăciune. 
Noi sărbătorim Adormirea Maicii Domnului ca pe un al 
doilea Paşti, învierea celei care, înainte de Judecata din 
urmă, înainte de învierea de obşte, este de astăzi unită 
cu Dumnezeu: Mormântul şi moartea n-au putut să o 
țină pe Maica Domnului; ea mijloceşte pentru noi, ne 
ocroteşte şi rămâne nădejdea noastră neclintită; Hristos 
Care locuit-a în pântecele ei fecioresc, mutat-a la Viaţă 
pe Maica vieţii (Condac, glas 2). Îngerii spăimântatu- 
s-au la vederea Adormirii Fecioarei; Cum se înalță de 
la pământ la cer Fecioara? (Megalinar, oda a 9-a). O 
alcătuire de la Vecernia sărbătorii ne spune că Apostolii 
au luat parte la o a doua Înălţare, aceea a Fecioarei Maria 
cu trupul, pentru a se împărtăşi de slava Fiului Său. Ceea 
ce s-a împlinit în Fecioara Maria a fost prevăzut în pla- 
nul lui Dumnezeu pentru fiecare dintre noi. La sfârşitul 
veacurilor, după Judecată, vom fi vii, suflete şi trupuri, 
înaintea lui Dumnezeu. Sfântul Pavel scrie: « Așa este şi 
învierea morţilor: se seamănă trupul întru stricăciune, 
înviază întru nestricăciune; se seamănă întru necinste, 
înviază întru putere. Se seamănă trup firesc, înviază trup 
duhovnicesc. Dacă este trup firesc, este şi trup duhovni- 
cesc» (1 Corinteni 15, 42-44). Aceasta este finalitatea 
Judecăţii: ea deschide spre viaţa de veci, spre lerusali- 
mul ceresc. 


CAPITOLUL XII 


IERUSALIMUL CERESC 


Copilul: Am vorbit despre prima Venire a Domnului, 
despre sensul Întrupării, apoi despre timpul Bisericii, adică 
despre timpul luptei noastre duhovniceşti. Oamenii aşteaptă 
acum Cea de a doua Venire, «învierea morţilor şi viața vea- 
cului ce va să vie» (Crezul). 

Ceea ce mi-ai spus, mai ales despre sfârşitul lumii, 
m-a uimit cu adevărat. După cum am înţeles, distrugerea 
lumii vechi este începutul necesar al creaţiei celei noi. Am 
ascultat, însă, altădată, o conferinţă a unui astro-fizician, as- 
tronom oficial. El anunţa «sfârşitul tragic al soarelui», prez- 
când că într-o zi soarele se va stinge, după ce mai întîi va 
exploda şi va produce volatilizarea pământului. Aceasta va fi 
sfârşitul omenirii, după părerea lui. Numeroase filme şi cărţi 
ilustrează sfârşitul lumii într-un mod foarte realist. Tu, din 
contră, prezinţi iubirea lui Dumnezeu totdeauna dăruită oa- 
menilor, viața veşnică în Ierusalimul ceresc. Sfârşitul lumii 
despre care vorbeşti şi cel anunţat de astro-fizicieni sunt două 
lucruri diferite? | 

Bătrânul: Ele nu se situează pe acelaşi plan. Știința, 
închisă între hotarele lumii, este îndreptată către realitatea 
unilaterală a empiricului şi raționalului. Revelația merge din- 
colo de hotarele timpului țemporale în interiorul cărora se 
desfăşoară, în mod necesar, cercetarea ştiinţifică. 

Modul nostru de a vedea este altul, nu că am încerca 
să nesocotim ştiinţa ca să ne eliberăm de istorie. Noi ştim 
că Domnul este «Alfa şi Omega» (Apocalipsa 1, 8), Princi- 
piul, Creatorul, Centrul şi Sfârşitul a toate, pentru că de la EI, 

«prin EI şi întru El sunt toate» (Romani 1l, 36). Aceasta ni se 
descoperă pătrunzând în tainele Scripturilor. 

Această stare nu vine de la sine, ci o cerem la fiecare 
Liturghie euharistică atunci când ne rugăm înainte de citirea 
Sfintei Evanghelii: «Străluceşte întru inimile noastre, lubito- 
rule de oameni, Stăpâne, lumina cea curată a cunoaşterii dum- 
nezeirii Tale şi deschide ochii minţii noastre spre înțelegerea 
evanghelicelor Tale propovăduiri...» . 

Să revenim acum la Ierusalimul Ceresc cel făgă- 
duit. De-a lungul convorbirilor şi istorisirilor mele, cuvintele 
Legământ şi Făgăduinţă revin ca un laitmotiv; ele nu trebuie 
uitate niciodată. Dumnezeu este statornic, Legământul Său 
ne este permanent oferit. El apare în Sfintele Scripturi sub 
diferite forme, imagini, simboluri: Împărăţia lui Dumnezeu, 
Domnia, Israelul mântuit, Venirea Domnului, Nunta Mielului 
cu poporul Său, Nunta Bisericii şi a Stăpânului Său, Pământul, 
Templul, Locaşul, Cetatea lui Dumnezeu, Sion, Viaţa veacu- 
lui ce va să vie, Noul Ierusalim, lerusalimul ceresc. Ceea ce 
Dumnezeu ne făgăduieşte este o lume cu totul nouă. 

Atenţie, însă, venirea acestei lumi noi este un adevăr 
veşnic şi dinamic, desfăşurându-se, în acelaşi timp, pe două 
planuri care se întrepătrund: cel al istoriei omeneşti şi cel al 
tainei. Această împărăție este deodată în germene «aici şi 
acum», şi una «viitoare», veşnică şi cu totul nouă. Această 
noutate este în raport strâns cu ultima chemare a făpturilor 
create, care este, ţine bine minte, să ajungă în mod liber la 
unirea cu Dumnezeu. Este ceea ce teologii numesc «îndum- 
nezeire» (rheosis): «Aceasta este definiţia pozitivă a aceleiaşi 
taine care trebuie să se împlinească în fiecare persoană umană, 
în Biserică, şi să se descopere deplin în veacul viitor, atunci 
când, după ce totul va fi unit în Hristos, Dumnezeu «va fi 
totul în toate» (1 Corinteni 15, 28)». Tu vezi, «chemarea» şi 
«veacul viitor» sunt legate între ele. 

Copilul: Aşadar, sfârşitul lumii nu înseamnă sfârşitul 
a toate? 


* V. Lossky, A /'Image et ă la Ressemblance de Dieu, Paris, Aubier, 
1967, pp. 107 şi 108. 

Bătrânul: Sigur că nu: «...Căci chipul acestei 
lumi trece» (| Corinteni 7, 31). «Moartea va fi ceea ce va 
dispărea. Moarte nu va mai fi». «Biserica este chipul şi sem- 
nul Împărăției lui Dumnezeu pentru că aceasta începe a se 
înfăptui ca o sămânță şi ca o plămadă în Biserica de aici, de 
acum...y8, 

«Făptura (...) a început să existe, dar ea va exista în 
veci. Moartea şi distrugerea nu vor fi o întoarcere în neant, 
căci cuvântul Domnului rămâne în veac (| Petru 1, 25) şi voia 
lui Dumnezu este neschimbătoarey»”. 

Aceste făgăduințe pline de speranță pentru noi se 
regăsesc în toate Sfintele Scripturi. 


A) ÎN VECHIUL TESTAMENT 


O lume radical nouă se conturează de-a lungul 
întregului Vechi Testament: «lată Eu fac un lucru nou, el 
dă muguri; nu-l vedeţi voi oare?» (Isaia 43, 19). 

Un strigăt de speranță, întemeiat pe Făgăduinţă, 
răsună, şi ecoul său se face auzit de la un text la altul. 

Se regăseşte tema lerusalimului necredincios şi 
pedepsit, dar, până la urmă pocăit, care va fi recreat şi 
reprimit ca o «Mireasă» (Isaia 62, 5) şi de care Dumne- 
zeu se va bucura. 

Se poate spune că aproape toţi termenii pozitivi ce 
se află în Vechiul Testament ajută să se contureze lerusa- 
limul ceresc. Termenii aceştia formează un mănunchi de 
expresii care ne ajută să desluşim taina. Afară de terme- 
nii menţionaţi mai sus trebuie adăugaţi: Lumina (Isaia 
60,1,3; Psalmul 35, 10) Faţa, Puterea lui Dumnezeu. 

Textul cel mai impresionant, vibrând de speranță 
e cel al lui Isaia: «Pentru că Eu voi face ceruri noi şi 


% Ignace Hazim, La Ressurection et |” homme d! aujourd” hui, An 
Nour, Beyrouth, 1970. 
% V. Lossky, Theologie mystigue de l'Eglise d'Orient, pp. 89-90. 

pământ nou. Nimeni nu-și va mai aduce aminte de vre- 
murile trecute şi nimănui nu-i vor mai veni în minte, ci 
se vor bucura şi se vor veseli de ceea ce Eu voi fi făcut, 
căci iată întemeiez lerusalimul pentru «bucurie» şi po- 
porul lu: pentru «desfătare». Și Mă voi bucura de lerusa- 
lim şi Mă voi veseli de poporul Meu şi nu se va mai auzi 
în acesta nici plâns, nici țipăt. Să nu mai fie acolo copii 
care mor în floarea vârstei şi nici bătrâni care nu ajung 
la capătul vieţii lor!... căci ei vor fi un neam binecuvântat 
de Domnul şi împreună cu ei şi odraslele lor. Şi înainte 
de a Mă chema pe Mine, Eu le voi răspunde, şi grăind 
ei încă, Eu îi voi fi ascultat. Lupul va paşte la un loc cu 
mielul, leul va mânca paie cu boul şi şarpele cu ţărână se 
va hrăni. Nimic rău şi vătămător nu va fi în muntele Meu 
cel sfânt, zice Domnul» (Isaia 65, 17-25). 

Ierusalimul sau Sionul, «cetatea păcii» (Psal- 
mul 75, 3) prefigurează poporul ales, «ei se vor chema: 
popor sfânt» (Isaia 62, 12). Ea este locaş (Psalmuli34, 
21), locuinţa lui Dumnezeu (Psalmul 109, 2), Cetate 
puternică (Psalmul 59, 2), oraşul spre care «toate popoa- 
rele vor curge» (Isaia 2, 1-5). Precedentele locaşuri ale 
lui Dumnezeu din timpul lui lacov şi Moise erau corturi, 
locuințe pentru scurtă durată, dar Ierusalimul nou va fi 
«locul de odihnă al Domnului în veci» (Psalmii 75; 86, 
2; 106, 3; 131, 14; 134), «Dumnezeu l-a întărit pe veci» 
(Psalmul 47, 9). 

Este adevărat că în unele texte este greu de deo- 
sebit dacă e vorba de Ierusalimul pământesc sau de cel 
ceresc, dar ştim că lerusalimul văzut este numai um- 
bra celui ceresc, care se va arăta la sfârşitul veacurilor 
construit din «pietre vii» (1 Petru 2, 5), adică din oameni, 
din cetăţeni. Acestei patrii spirituale trebuie totdeauna 
să-i păstrăm numele în minte. «De te voi uita lerusalime, 
uitată să fie dreapta mea» (Psalmul 136, 5). 

Cum un oraş construit numai din pietre poate fi 

numit «cetatea lui Dumnezeu» (Psalmul 47, 9), cum să 
zici despre ea: «Maică va zice Sionului omul, şi om s-a 
născut în el» (Psalmul 86, 5)? 

În Psalmii săi, David exprimă de multe ori caracte- 
rul divin al «cetăţii lui David» (2 Regi 5, 9): «Dumnezeul 
meu eşti Iu cetatea mea» (Psalmul 58, 10). «...Cetatea Dum- 
nezeulu: nostru, în muntele cel sfânt al Lui; bine întemeiată 
spre bucuria întregului pământ» (Psalmul 47, 1-2). 

Cu Israel, poporul ales, personificat prin Ierusalim, 
Domnul a încheiat «Legământul Său veşnic» şi aici El a 
aşezat «locaşul Său pe veci» (lezechiel 37, 26)... «Vă voi 
stropi cu apă curată Şi vă veţi curaţi de toate întinăciunile 
voastre... voi lua din trupul vostru inima cea de piatră şi vă 
voi da inimă de carne...» (lezechiel 36, 25-26). Făgăduinţa 
continuă să trăiască în inima oamenilor şi totul se 
întemeiază pe Legământ. Ca unei logodnice, Domnul îi 
spune lui Israel: «Ie vei logodi cu Mine pe vecie, te voi 
logod: Mie după dreptate şi bună-cuviinţă... Şi voi zice: Tu 
eşti poporul Meu! Iar el îmi va răspunde: Tu eşti Dumne- 
zeul meu!» (Osea 2, 21-25). El va umple Mireasa de bu- 
nuri: «Umplea-ne-vom de bunătăţile casei tale, sfânt este 
locaşul Tău, minunat întru dreptate» (Psalmul 64, 5). 

Atunci bucuria va izbucni, căci — «Fericiţi sunt 
cei ce locuiesc în casa Ta; în vecii vecilor Te vor lăuda» 
(Psalmul 83, 5). «O, bucuria mea, când mi s-a spus: să 
mergem în casa Domnului! Noi suntem aici, paşii noştri 
s-au oprit în porţile tale, lerusalime!» (Psalmul 146). 

Eusebiu, un scriitor bisericesc din secolul al IV- 
lea, lasă să se ghicească nădejdea despre ce sunt aceste 
porți când zice că dacă temeliile Ierusalimului ceresc 
sunt acolo sus pe «Muntele sfânt» (Psalmul 2, 6), porțile 
sale sunt aici jos: sunt porţile de la intrarea Bisericii, ea 
însăşi poartă la intrarea Împărăției cerurilor. Astfel, ne 
este amintit că drumul către adevărata noastră patrie, le- 
rusalimul ceresc, ne este arătat de Biserică. 

B) ÎN NOUL TESTAMENT 


Fericirile reînnoiesc vechile făgăduinţe. De data 
aceasta, Însuşi Domnul nostru lisus Hristos ia cuvântul: 
«Fericiţi cei săraci cu duhul, că acelora este Împărăţia 
cerurilor... Fericiţi cei blânzi că aceia vor moşteni 
pământul... Fericiţi cei prigoniți pentru dreptate, că a lor 
este împărăţia cerurilor» (Matei 5, 3, 4,10). În altă parte, 
tot în Evanghelia de la Matei: «Lăsaţi copiii şi nu-i opriți 
să vină la Mine, că a unora ca aceştia este Împărăţia ce- 
rurilor» (19, 14) şi: «Cei drepţi vor străluci ca soarele în 
Impărăţia cerurilor Tatălui lor» (13, 43). 

Parabola nunţii fiului de împărat (Matei 22, 1-14) 
aseamănă Împărăţia lui Dumnezeu cu sărbătoarea unei 
nunţi, unde «cei poftiți», cei «care au haină de nuntă», 
cei însetați de lumină, de Dumnezeu, de Duhul Sfânt, 
1au parte la ospăţul de nuntă al fiului de împărat. Nu este 
vorba doar de mersul la slujbe sau de păstrarea obiceiu- 
rilor, ci de «naşterea din apă şi Duh» (loan 3, 1-21), de 
naşterea la o viaţă nouă. Dialogul lui lisus cu Nicodim 
subliniază nevoia paradoxală a unei naşteri din nou, pen- 
tru a intra în Împărăţie (loan 3, 3). 

Tot astfel este şi ceea ce zice Sfântul Pavel: «Deci 
dacă este cineva în Hristos este făptură nouă» (2 Corin- 
en: 5, 17). 

Acelaşi Apostol, adresându-se Galatenilor, le 
vorbeşte despre Ierusalimul ceresc, amintindu-le că 
Avraam a avut doi fii; «unul din femeia roabă şi altul din 
femeia liberă; dar cel din roabă s-a născut după trup, iar 
cel din cea liberă s-a născut din făgăduință»; el continuă: 
«cele două femei sunt două testamente: unul de la Mun- 
tele Sinai, în Arabia... şi stă în acelaşi rând cu Ierusali- 
mul de acum, care zace în robie cu fiii lui; iar cea liberă 
este Ierusalimul cel de sus care este mama noastră» (4, 
21-26). 

Epistola către Evrei arată, de asemenea: «...Ci v-aţi 
apropiat de Muntele Sionului şi de cetatea Dumnezeului 
Celui Viu, de Ierusalimul cel ceresc» (Evrei 12, 22). 

Sfântul Petru, vorbind de Ziua Domnului, afirmă: 
«Dar noi aşteptăm, potrivit făgăduinţelor Lui, ceruri noi şi 
pământ nou în care locuieşte dreptatea» (2 Petru 3, 13). 

Să mergem la ultima Carte a Bibliei, Apocalipsa, 
care înseamnă Revelaţie. Sfântul loan stăruie şi o numeşte: 
revelaţia lui lisus Hristos. Este o scriere tainică, plină de 
mister şi de simboluri, ultima profeție, punctul culminant 
al aspirațiilor poporului Vechiului Testament luminat de 
revelația lui lisus Hristos. Cele ce se referă la Ierusalimul 
ceresc, la noua creaţie, se găsesc mai ales, în ultimele 
două capitole ale acestei cărți biblice. Prima creaţie a fost 
descrisă în primele două capitole ale Bibliei. 

După zbuciumul bătăliilor şi al încercărilor, după 
descrierea faptelor profetice şi tainice, se face simțită o 
schimbare în textul Sfântului loan: «Şi am văzut un cer 
nou şi un pământ nou. Căci cerul cel dintâi şi pământul 
cel dintâi au trecut; iar marea nu mai este. Şi am văzut 
cetatea sfântă, noul Ierusalim, pogorându-se din cer de la 
Dumnezeu, gătită ca o mireasă, împodobită pentru mi- 
rele ei. Şi am auzit, din tron, un glas puternic care zicea: 
lată, cortul lui Dumnezeu este între oameni şi va sălăşlui 
cu ei şi vor fi poporul Lui şi Însuşi Dumnezeu va fi cu ei. 
Și va şterge orice lacrimă din ochii lor şi moarte nu va 
mai fi; nici plângere, nici strigăt, nici durere nu vor mai 
fi, căci cele dintâi au trecut. Şi Cel Care şedea pe tron a 
grăit: lată, noi le fac pe toate. Apoi a zis: Scrie, fiindcă 
aceste cuvinte sunt credincioase. Și iar mi-a zis: Făcutu- 
s-a! Eu sunt Alfa şi Omega, Începutul şi Sfârşitul. Celui 
care însetează îi voi da să bea în dar din izvorul apei 
vieţii. Cel care va birui va moşteni acestea şi-i voi fi lui 
Dumnezeu şi el îmi va fi Mie fiu» (Apocalipsa 21, 1-7). 

«Apoi a venit unul din cei şapte îngeri... Şi a grăit 

către mine zicând:,„Vino să-ți arăt pe mireasa, femeia 
Mielului” şi mi-a arătat Cetatea Sfântă, Ierusalimul, po- 
gorându-se din cer, de la Dumnezeu, învăluită în slava 
lui Dumnezeu» (Apocalipsa 21, 9-11). «Nici un blestem 
nu va mal fi. Și tronul lui Dumnezeu şi al Mielului va 
fi într-însa şi slujitorii Lui îi vor sluji Lui. Şi vor vedea 
fața Lui şi numele Lui va fi pe frunţile lor» (Apocalipsa 
22, 3-4). De observat cuvintele: «Ei vor vedea faţa Lui»: 
prezenţa lui Dumnezeu este Împărăția. 

Apocalipsa, a cărei temă majoră este slăvita a 
doua Venire a Domnului, Care va împărați cu poporul 
lui Dumnezeu «în vecii vecilor» (22, 5), arată lerusali- 
mul cel nou şi ceresc ca fiind definitiv, unde adevărul va 
fi comuniune Şi viaţă. Rămâne taina, «ceea ce ochiul n-a 
văzut şi urechea n-a auzit şi la inima omului nu s-a suit... 
pe acelea le-a gătit Dumnezeu celor care-L iubesc pe El» 
(Isaia 64, 3; | Corinteni 2, 9). 

Copilul: Atunci când rostim rugăciunea «Iatăl 
nostru» şi zicem: «vie împărăţia Ta...», este vorba de ase- 
menea de Împărăţia cerurilor? 

Bătrânul: Da, este acelaşi cuvânt grecesc, basi- 
leia, care înseamnă Împărăţie. Există o corespondență 
profundă şi tainică între Împărăţia care germinează şi 
creşte în inimile noastre şi Împărăţia pe care o chemăm 
ŞI care vine. 


C) ÎN TEXTELE LITURGICE 


- În timpul Sfintei Liturghii a Sfântului loan Gură 
de Aur, preotul termină una dintre rugăciuni cu aceste 
cuvinte: «Dă-ne nouă, celor ce slujim cu credință şi cu 
dragoste,... să fim vrednici de Împărăţia cea cerească» 

- În cursul unei alte rugăciuni: «Tu din neființă la 
fiinţă ne-ai adus pe noi, şi căzând noi, iarăşi ne-ai ridicat 
şi nu Te-ai depărtat, toate făcându-le, până ce ne-a: suit 

la cer şi ne-ai dăruit Împărăţia Ta, ce va să fie». 

- In rugăciunea euharistică preotul cere: «înain- 
tea Ta punem toată viaţa şi nădejdea noastră, Stăpâne, 
iubitorule de oameni, şi cerem şi ne rugăm şi ne cucer- 
nicim: învredniceşte-ne să ne împărtăşim cu cereştile şi 
înfricoşătoarele Tale Taine... spre iertarea păcatelor, spre 
împărtăşirea Sfântului Duh, spre moştenirea Împărăției 
cerurilor...» 

- După împărtăşire, diaconul pronunţă aceste cu- 
vinte: «O, Inţelepciunea şi Cuvântul lui Dumnezeu și 
Puterea! Dă-ne nouă să ne împărtăşim cu Tine, mai cu 
adevărat, în ziua neînserată a împărăției Tale». 

- După Taina Mirungeru, urmând imediat Bo- 
tezului, preotul se roagă pentru noul botezat: «întăreşte-l 
în credința ortodoxă... ca sa se facă fiu şi moştenitor al 
cereştii Tale Împărăţii.» 

- La Utrenia din Joia Sfântă, corul cântă: «O 
Hristoase, lu ai zis ucenicilor Tăi: Nu voi mai bea de 
acum din acest rod al viței până în ziua aceea când îl voi 
bea cu voi, nou, în Împărăţia Tatălui Meu şi voi vă veţi 
împărtăşi de Mine, căci Tatăl Meu M-a trimis în lume 
pentru iertarea păcatelor» (Oda 4). 

- La Utrenia din noaptea de lumină a Paştelui, 
«sărbătoarea sărbătorilor şi praznic al praznicelor» se 
cântă acest imn solemn care se reia în timpul Sfintei Li- 
turghii care urmează şi în toată perioada pascală şi, de 
asemenea, în timpul rugăciunilor preotului de la sfârşitul 
fiecărei Sfinte Liturghii: «Luminează-te, luminează- 
te, noule Ierusalime, căci slava Domnului peste Tine a 
răsărit. Saltă acum şi te bucură, Sioane.» De asemenea, 
şi aceste stihuri: 

«Veniţi, voi care aţi văzut, femei care vestiți Ves- 
tea cea Bună şi spuneţi Sionului: Primeşte de la noi Ves- 
tea cea Bună a Bucuriei, Hristos a înviat, bucură-te, saltă 
şi te veseleşte, lerusalime, văzând pe Hristos ieşind din 

mormânt ca un Mire». 

Trebuie să fi auzit această cântare pentru a înţelege 
bucuria copleşitoare care umple inimile credincioşilor 
atunci când Hristos înviat iese din mormânt: aceasta este 
deja Împărăţia lui Dumnezeu. 

Copilul: Da, am simţit această bucurie; aş fi dorit să 
păstrez ceva pentru tot restul anului. 

Bătrânul: La începutul Apocalipsei se scrie referitor 
la Dumnezeu: «Cel Care este, Cel Care era şi Cel Care vine» 
(1, 8). Această prezenţă nu încetează să fie pentru noi izvor de 
viaţă: te poţi adăpa din ea. Ascultă pe Sfântul loan Teologul 
când zice: «...Şi Duhul şi Mireasa zic: Vino! Și cel care aude 
să zică: Vino! Şi cel însetat să vină şi cel care voieşte, să ia în 
dar apa vieţii» (Apocalipsa 22, 17). Ascultă aceste cuvinte cu 
care se încheie Biblia: «DA, VIN CURÂND! AMIN! VINO, 
DOAMNE IISUSE!» (Apocalipsa 22, 20). 

I. PROLOG 


umnezeu şi omul nu sunt maşini, ci persoane libere. 

Acesta este motivul pentru care nu există formule 
gata făcute pentru a putea intra în legătură cu Dumne- 
zeu. El este Cel Care a luat iniţiativa întâlnirii noastre cu 
EI, El este Acela care a venit spre noi, trimiţindu-ne pe 
Fiul Său şi pe Sfântul Duh Care ne fac să-L cunoaştem 
şi ne învaţă să ne rugăm. Cuvântul pe care îl auzim când 
Domnul ne vorbeşte în Evanghelie şi Suflul care ne um- 
ple inima când e atinsă de Duhul Sfânt sunt Dascălii care 
ne învață să ne rugăm. Ei sunt Aceia care, prin gura lui 
lisus sau a slujitorilor Săi, sunt autorii câtorva rugăciuni 
pe care le vom cita. Fie ca acestea să poată pune în miş- 
care buzele, apoi inima cititorului şi să-l ajute să se înalțe 
spre Tatăl, cu ajutorul Sfântului Duh, strigătul care va 
izbucni din străfundul ființei sale pentru a se uni apoi cu 
al întregii Biserici!. 

Trebuie mai întîi să înţelegem înrădăcinarea 
rugăciunii în Cuvântul lui Dumnezeu. Pentru aceasta 
să citim textul din Cartea Facerii, unde este vorba des- 
pre: «lupta lui Iacov cu Dumnezeu» (cap.32). După ce a 
«luptat» cu el, Dumnezeu l-a binecuvântat pe Iacov şi 
i-a zis: «...Te-ai luptat cu Dumnezeu... şi ai ieşit birui- 
tor» (Facerea 32, 28). Dumnezeu a voit, într-un fel, să se 


1 Acest text al Părinților Nelidow şi Haralambidis este luat 
din Cartea de Rugăciuni a Bisericii Ortodoxe pentru folosința 
credincioşilor de limbă franceză, publicat în revista Contacts în 
1973. Textele celor mai multe rugăciuni redate aici provin din 
aceeaşi carte. 

facă vulnerabil omului. Luptând, Dumnezeu şi omul se 
încleştează într-un anumit fel şi există, aşadar, o trecere, 
în acest dialog, de la dumnezeirea însăşi la om. Suntem 
într-o mişcare de la Dumnezeu spre om, precum şi o reîn- 
toarcere de la om spre Dumnezeu. La această mişcare 
de întoarcere către Dumnezeu suntem cheamaţi prin 
Biserică. Aceasta constituie cadrul esenţial al rugăciunii 
personale şi al rugăciunii liturgice. 

Nu există opoziţie între una şi cealaltă, căci chiar 
şi atunci când un creştin se roagă izolat, el nu este singur, 
Hristos îl însoţeşte şi prin El întreaga comunitate cu care 
s-a unit în Trupul lui Hristos. 


II. RUGĂCIUNI ZILNICE 
DIMINEAŢA 
A) Rugăciune către Sfântul Duh 


Împărate ceresc, Mângâietorule, 

Duhul Adevărului, 

Care pretutindenea eşti 

şi toate le împlineşti; 

Vistierul bunătăților şi Dătătorule de viaţă, 
vino şi Ie sălăşluieşte întru noi, 

şi ne curățeşte pe noi de toată întinăciunea 
şi mântuieşte, Bunule, sufletele noastre. 


Această rugăciune a fost alcătuită de către Sfinții 
Părinţi în primele secole ale creştinismului (sec. III-IV). 
Este unul dintre imnele care se cântă la slujbele din aju- 
nul Cicizecimii (Rusaliilor). Slujba Cincizecimii cuprin- 
de o învățătură foarte bogată, concentrată, o veritabilă 
teologie a Treimii. Nu există o teologie mai vie, mai 
viguroasă ca aceea exprimată în slujbele sărbătorilor, căci 

în ele aflăm învăţătura cea mai completă în veşmântul 
frumuseţii. Frumuseţea vechilor imne, moştenite de la 
primele comunităţi creştine, frumuseţea cântărilor ar- 
monizându-se cu cuvintele şi, mai ales, frumuseţea în- 
tregii Biserici adunată în slujbă pentru rugăciune. 

Cincizecimea este totodată desăvârşirea și înce- 
putul a toate, este împlinirea planului dumnezeiesc al 
mântuirii. lisus a venit. El a împlinit totul până la Moar- 
tea, Învierea şi Înălţarea sau Întoarcerea Sa la Tatăl. 
Aşteptând Cea de-a doua Venire a Sa (Parusia), EI trimi- 
te de la Tatăl Său pe Sfântul Duh, Mângâtetorul, Duhul 
Adevărului (loan 14, 16-17). 

Duhul Sfânt coborât asupra Apostolilor este, 
într-adevăr, desăvârşirea, încoronarea vieții lui lisus pe 
pământ. Acum Dumnezeu locuieşte pînă la marginile lu- 
mil, căci «Duhul Adevărului pretutindenea este şi toate 
le împlineşte». 

«Vă este de folos să mă duc Eu. Căci dacă nu Mă 
voi duce, Mângâietorul nu va veni la voi, iar dacă Mă 
voi duce, îl voi trimite la voi. lar când va veni Acela, 
Duhul Adevărului, vă va călăuzi la tot adevărul» (loan 
16, 7-13). Acestea sunt cuvintele lui lisus rostite în seara 
zilei Cinei celei de Taină, cuvinte pe care Sfântul loan 
Evanghelistul ni le redă în Evanghelia sa. 

Pogorârea Sfântului Duh peste Apostol este, în 
acelaşi timp, reușita, plinirea desăvârşirii descoperite în 
Treime şi este, de asemenea, începutul, căci totul începe 
în această zi. Viaţa Bisericii îşi ia avântul, țâşneşte din 
focul Cincizecimii. În această zi totul începe într-o nou- 
tate care nu se va sfârşi niciodată, până în veşnicie: «lată, 
noi le fac pe toate» (Apocalipsa 21, 5). 

Într-un fel, vremile din urmă încep de la Cincizeci- 
me. Sfântul Duh este viaţa Bisericii, în El se perpetuează 
prezenţa lui Dumnezeu pe pământ, până la cea de a doua 
şi noua Venire. Viaţa noastră în Biserică este o tânjire, o 

tensiune continuă spre Împărăţia cerurilor. 
_lată de ce această rugăciune specifică Cincizeci- 

mii: «Impărate ceresc, Mângâietorule...», se rosteşte în tot 
anul liturgic?. Fără Cincizecime, dar al Sfântului Duh 
«Dătător de viață», Biserica nu ar fi decât literă moartă şi 
neîncetată repetare a unor cicluri liturgice. Prin venirea 
Sfântului Duh, totul capătă viaţă şi de aici înainte timpul 
liturgic nu mai este o repetiţie monotonă a zilelor şi a 
săptămânilor, ci o tensiune mereu nouă către veşnicie. 

Inţelegem acum de ce orice slujbă a Bisericii, 
orice act al vieții creştine începe cu această rugăciune. 
Citim sau cântăm «Împărate ceresc» pentru a începe 
ziua (rugăciunea dimineţii), apoi înainte de culcare 
(rugăciunea de seară), pentru a deschide o adunare, o 
reuniune, înainte de lucru, înainte de a începe cateheza, 
la începutul oricărei slujbe (Vecernie, Utrenie, Ceasuri 
etc). Îndeosebi, Sfânta Liturghie, actul cel ma: important 
al vieţii noastre duhovniceşti, începe cu invocarea Sfân- 
tului Duh : preotul rosteşte în Sfântul Altar, cu brațele ri- 
dicate către cer, rugăciunea: «Împărate ceresc...>, înainte 
de a spune cu voce tare: «Binecuvântată este Împărăţia 
Tatălui şi a Fiului şi a Sfântului Duh», cuvinte care 
actualizează, încă de pe acum, împărăția ce va să vină. 

«Nimeni nu poate spune: «Domn este lisus» de- 
cât sub lucrarea Sfântului Duh» (1 Corinteni 12, 3). La 
fel, nimeni nu poate spune: « Avva, Părinte», fără Sfântul 
Duh, «Căci Duhul se uneşte cu duhul nostru pentru a 


2 Există, totuşi, o singură excepţie: nu cântăm Împărate ceresc 
în perioda pascală, timp privilegiat, în care trăim în prezenţa lui 
Hristos Cel Înviat cu o intensitate atât de puternică, atât de reală, 
încât totul este înlocuit cu troparul de Paşte care vesteşte Învierea. 
În cursul celor zece zile care separă Înălțarea de Cincizecime, nu 
se cântă totdeauna «Împărate ceresc», pentru că noi suntem ca şi 
Apostolii, în «odaia de sus», așteptând în linişte făgăduinţa Tatălui 
de a fi îmbrăcaţi cu putere de sus (Luca 24, 49). 

mărturisi că suntem fii ai lui Dumnezeu» (Romani 8, 
16). Nu ne putem apropia de taina Sfintei Treimi, dacă 
nu suntem îndemnați de Duhul. Nici o rugăciune nu e 
posibilă, nu se poate întraripa în noi fără puterea Duhu- 
lui, Iată de ce ÎI şi chemăm ! 


B) Trisaghion 


Sfinte Dumnezeule, Sfinte tare, 

Sfinte fără de moarte, miluieşte-ne pe noi, 
Sfinte Dumnezeule, Sfinte tare, 

Sfinte fără de moarte, miluieşte-ne pe noi, 
Sfinte Dumnezeule, Sfinte tare, 

Sfinte fără de moarte, miluieşte-ne pe noi, 
Slavă Tatălui şi Fiului şi Sfântului Duh, 
Și acum şi pururea şi în vecii vecilor, Amin. 


Prea Sfântă Treime, miluieşte-ne pe noi, 
Doamne, curățeşte păcatele noastre, 

Stăpâne, iartă fărădelegile noastre, 

Sfinte, cercetează şi vindecă neputinţele noastre, 
pentru numele Tău. 


Doamne miluieşte, 

Doamne milueşie, 

Doamne milueşte. 

Slavă Tatălui şi Fiului şi Sfântului Duh, 

Și acum şi pururea şi în vecii vecilor, Amin. 


Această rugăciune treimică îşi trage originile sale 
în cântarea îngerilor auzită de profetul Isaia, în primul an 
de domnie a regelui Ozia, 740 î.Hr. (Isaia 6, 3): «Sfânt, 
Sfânt, Sfânt este Domnul Savaot»; apoi, şapte secole mai 
târziu, a fost auzită din nou de Sfântul Apostol loan, în 
timpul descoperiri pe care a avut-o pe când era exilat în 

insula Patmos (Apocalipsa 4, 8). 

Rugăciunea ste comentată în cursul Vecerniei 
Cincizecimii (doxastikonul apostihurilor): 

«Veniţi popoarelor să ne închinăm Dumnezeirii 
celei în trei Ipostasuri: Fiul în Tatăl, împreună cu Sfântul 
Duh. Căci Tatăl a născut mai înainte de veci pe Fiul, Cel 
împreună veşnic şi împreună pe scaun şezător; şi Duhul 
Sfânt era în Tatăl împreună cu Fiul preaslăvit. O Putere, 
O Fiinţă, O Dumnezeire Căreia toţi închinîndu-ne, zi- 
cem: 

Sfinte Dumnezeule, Cel ce toate le-ai făcut prin 
Fiul, cu împreună-lucrarea Sfântului Duh, 

Sfinte tare, prin Care pe Tatăl am cunoscut şi prin 
Care Duhul Sfânt a venit în lume, 

Sfinte fără de moarte, Duhule Mângâietor, Care 
din Tatăl purcezi și în Fiul Te odihneşti, Treime Sfântă, 
slavă Ție». 

«Sfinte Dumnezeule» se adresează, aşadar, în 
mod deosebit Tatălui; «Sfinte Tare» se adresează Fiului 
(expresia «Dumnezeu tare» este luată de la Isaia 9, 5 prin 
care se referă la: «...Prunc s-a născut nouă, un Fiu s-a dat 
nouă...)) ; «Sfinte fără de moarte» se adresează în mod 
deosebit Duhului Sfânt, Care este numit în Crez «Dom- 
nul de viață făcătorul». 

Această rugăciune trinitară este repetată de trei 
ori: o dată Tatălui, o dată Fiului, o dată Sfântului Duh, 
deoarece nu poţi să te adresezi Tatălui fără să te gândeşti 
la Fiul, pe Care El îl naşte şi la Sfântul Duh, Care din El 
purcede. Nu poţi să te adresezi Fiului fără să te gândeşti 
la Tatăl, Care Îl naşte şi la Duhul Sfânt, Care odihnește 
asupra Lui. Nu poţi să te adresezi Sfântului Duh fără să 
te gândești la Tatăl din Care purcede şi la Fiul peste Care 
odihneşte. Fiecare Persoană dumnezeiască este distinctă, 
dar fiecare le mărturiseşte pe celelalte două. 

După ce am cerut să ne miluiască, dăm slavă, pe 

rând, fiecărei Persoane divine: Slavă Tatălui şi Fiului şi 
Sfântului Duh, şi apoi ne adresăm celor tre: Persoane 
deodată: «Prea Sfântă Treime miluieşte-ne pe noi; 
observăm formula de singular, miluieşte-ne şi nu miluiţi- 
ne, pentru că este Un Singur Dumnezeu. 

Apoi, din nou, ne adresăm fiecăruia dintre Ce- 
le Irei Persoane separat, zicând Tatălui: «Doamne, 
curăţeşte păcatele noastre» (subînţelegând curățirea prin 
lucrarea răscumpărătoare a Fiului Său), Fiului: «Stăpine 
iartă fărădelegile noastre», căci «Fiul Omul are puterea 
să ierte păcatele» (Luca 5, 24; Matei 9, 6; Marcu 2, 10); 
Sfântului Duh: «Sfinte cercetează şi vindecă neputinţele 
noastre pentru numele Tău», căci El este Mângâietorul 
(loan 14, 16, 26; 16, 7), Care ne împărtăşeşte toate daru- 
rile Fiului (loan 16, 14). 

După aceea cerem milă fiecăruia dintre Cei Trei, 
numindu-l pe fiecare «Doamne», căci toți Trei sunt 
Dumnezeu; şi, în fine, Le dăm slavă din nou înainte de a 
zice «Tatăl nostru». 

Trisaghionul este, aşadar, rugăciunea care, prin 
excelenţă, ne introduce în taina divină a vieţii treimice. 
Ea este rugăciunea caracteristică creştinilor ortodocşi şi 
prima pe care o învaţă copiii, în timp ce învaţă să facă 
semnul Sfintei Cruci cu trei degete unite: Trei Persoane, 
Un Singur Dumnezeu. 


C) Rugăciunea Domnească 


Tatăl nostru, Care eşti în ceruri, 
sfințească-se numele Tău, 

vie împărăția Ta, 

facă-se voia Ta, 

precum în cer aşa şi pe pământ. 
Pâinea noastră cea spre ființă 
dă-ne-o nouă astăzi, 

și ne iartă nouă greşelile noastre, 
precum şi noi iertăm greşiţilor noştri. 

Şi nu ne duce pe noi în ispită, 

ci ne izbăveşte de cel rău. 

Că a Ta este împărăţia, puterea şi slava, 
a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


D) Rugăciunea dimineții 


Sculându-ne din somn, cădem către Tine, Bunu- 
le, şi cântare îngerească strigăm Ție, Puternice: Sfânt, 
Sfânt, Sfânt eşti Dumnezeule, pentru Născătoarea de 
Dumnezeu, miluieşte-ne pe noi. 

Slavă Tatălui şi Fiului şi Sfântului Duh. 

Din somn şi din pat m-ai ridicat Doamne, mintea 
mea o luminează, inima şi buzele mele mi le deschide, 
ca să Te laud pe Tine Preasfântă Treime: Sfânt, Sfânt, 
Sfânt ești Dumnezeule, pentru Născătoarea de Dumne- 
zeu, miluieşte-ne pe noi. 

Și acum şi pururea şi în vecii vecilor. Amin. 

Fără de veste Judecătorul va veni şi faptele fie- 
căruia se vor descoperi. Ci cu frică să strigăm in miezul 
nopții: Sfânt, Sfânt, Sfânt eşti Dumnezeule; pentru Năs- 
cătoarea de Dumnezeu, miluieşte-ne pe noi. 

Doamne miluieşte (de 12 ori). 


E) Îngerul a strigat 


«Născătoare de Dumnezeu Fecioară, bucură-te 
ceea ce eşti plină de har: Domnul este cu tine. Bine- 
cuvântată eşti tu între femei şi binecuvântat este rodul 
pântecelui tău că ai născut pe Mântuitorul sufletelor 
noastre» (Luca 1, 28-35). 


3 Biserica latină completează citatul Sfântului Luca, adăugând: 

Doamne, Cel ce pe Preasfântul Tău Duh, în cea- 
sul al treilea L-ai trimis Apostolilor Tăi, pe Acela, Bu- 
nule, nu-L lua de la noi, ci Îl înnoieşte nouă, celor ce ne 
rugăm [ie. 

Inimă curată zideşte întru mine, Dumnezeule, şi 
duh drept înnoieşte întru cele dinlăuntrul meu. 

Doamne, Cel ce pe Preasfântul Tău Duh... 

Nu mă lepăda de la Fața Ta şi Duhul Tău Cel 
Sfânt nu-L lua de la mine. 

Doamne, Cel ce pe Preasfântul Tău Duh... 


ÎN TIMPUL ZILEI 


Ceasul al şaselea (ora 12) 

Cel ce în ziua şi în ceasul al şaselea pe Cruce ai 
pironit păcatul, cel cu îndrăzneală făcut de Adam în rai, 
şi zapisul greşelilor noastre rupe-l, Hristoase Dumne- 
zeule, şi ne mântuieşte pe noi! 

Auzi, Dumnezeule rugăciunea mea şi nu trece cu 
vederea glasul meu! 

Eu către Domnul am strigat şi Domnul m-a auzit 
pe mine. 


Ceasul al nouălea (ora 15) 

Cel ce în ceasul al nouălea pentru noi cu trupul 
moarte ai gustat, omoară cugetul trupului nostru, Hris- 
loase Dumnezeule, şi ne mântuieşte. 

Să se apropie rugăciunea mea înaintea Ia, 
Doamne, după cuvântul Tău mă înţelepțeşte. 

Să fie cererea mea înaintea Ta, Doamne, după 
cuvântul Tău mă izbăveşte. 

Cel ce în ceasul al nouălea pentru noi cu trupul- 


«Roagă-te pentru noi păcătoşii acum şi în ceasul morții noastre». 

moarte ai gustal... 
La apusul soarelui. Imnul Vecerniei 


Lumină lină a Sfintei Slave 

a Tatălui ceresc, 

Celui fără de moare, 

Celui Sfânt şi fericit. lisuse Hristoase, 
venind la apusul soarelui, 

văzând lumina cea de seară, 
lăudăm pe Tatăl, pe Fiul 

şi pe Sfântul Duh, Dumnezeu. 
Vrednic eşti în toată vremea 

a fi lăudat de glasuri cuvioase, 

Fiul lui Dumnezeu, Cel ce dai viaţă, 
pentru aceasta lumea Ie măreşte. 


(Acest imn este unul dintre cele mai vechi cunos- 
cute în Biserica creştină). 


Seara la culcare 

Împărate ceresc... 

Sfinte Dumnezeule... 

Tatăl nostru... 

Doamne, ziua trecând, Îți mulțumesc şi Te rog: 
somn cu pace şi fără de păcat dăruieşte-mi. 

Slavă Tatălui şi Fiului şi Sfântului Duh. 

Doamne, ziua trecând, Te slăvesc, O, Stăpâne, şi 
Te rog: nu mă da în ispita şarpelui şi nu mă lăsa în pofta 
satanei. 

Şi acum şi pururea şi în vecii vecilor. Amin. 

Doamne, ziua trecând, pe Tine Ie măresc, O 
Preasfinte, şi Te rog: dă-mi Doamne, somn cu pace, fără 
de păcat şi mă mântuieşte. 

Doamne Dumnezeul nostru, orice am greşit în 

Preasfinte, şi Te rog: dă-mi Doamne, somn cu pace, fără 
de păcat şi mă mântuieşte. 

Doamne Dumnezeul nostru, orice am greşit în 
această zi cu cuvântul, cu lucrul şi cu gândul, ca un bun 
şi iubitor de oameni, iartă-mi. Somn cu pace şi fără de 
păcat dăruieşte-mi. Pe îngerul Tău cel apărător îl tri- 
mite să mă acopere și să mă păzească de tot răul. Că 
Tu eşti păzitorul sufletelor şi al trupurilor noastre şi Ție 
slavă înălțăm, Tatălui şi Fiului şi Sfântului Duh, acum şi 
pururea şi în vecii vecilor. Amin. 

Toată nădejdea mea spre tine o pun Maica 
lui Dumnezeu, păzeşte-mă sub puternicul tău acope- 
rământ. 

Doamne, în mâinile Tale îmi pun duhul meu. 
binecuvintează-mă, ai milă de mine şi-mi dăruieşte viața 
cea veşnică. 

Nădejdea mea este Tatăl, scăparea mea este Fiul, 
acoperământul meu este Duhul Sfânt, Treime Sfântă, 
slavă Ție. 


Înaintea mesei de prânz 

Tatăl nostru... 

Ochii tuturor spre Tine nădăjduiesc şi Tu le dai 
hrană la bună vreme. Deschizând Tu mâna Ta, saturi pe 
[oți cei vii de bunăvoință. 


După masa de prânz 

Mulţumim Ție, Hristoase, Dumnezeul nostru, că 
ne-ai săturat pe noi de bunătăţile Tale cele pământeşti; 
nu ne lipsi pe noi nici de cereasca Ta împărăție, ci, pre- 
cum în mijlocul ucenicilor Tăi ai venit, Mântuitorule, 
pace dându-le lor, vino şi la noi şi ne mântuieşte. 

În Postul Mare+ 
Rugăciunea Sfântului Efrem Sirul 


Doamne şi Stăpânul vieţii mele, 

duhul trândăviei, al grijii de multe, 

al iubirii de stăpânire şi al grăirii în deşert, 
nu mi-l da mie. 


lar duhul curăţiei, al gândului smerit, 
al răbdării şi al dragostei, 
dăruieşte-mi-l mie, slugii Tale. 


Aşa, Doamne Împărate, 

dăruieşte-mi ca să-mi văd greşelile mele 
şi să nu osândesc pe fratele meu, 

că binecuvântat eşti în veci. 


+ Păresimi de la latinescul quadragesima = patruzeci. Perioada 
de patruzeci de zile care precede Săptămâna Mare. Postul mare 
este consacrat pregătirii sărbătorii Patimilor şi Învierii lui Hris- 
tos, aşa cum Postul Crăciunului ne pregăteşte pentru Venirea lui 
Hristos la Crăciun. Potopul a durat 40 de zile, Moise a rămas 40 
de zile pe Muntele Sinai, înainte de a primi Legea pentru popo- 
rul lui Dumnezeu, Israel a rătăcit în pustie 40 de ani înainte de 
a ajunge în Pământul Făgăduinţei, Ilie e mers 40 de zile şi 40 de 
nopți înainte de a-L întâlni pe Dumnezeu în Muntele Horeb. Dom- 
nul lisus posteşte 40 de zile în pustie, biruind ispita, înainte de a 
merge să vestească poporului Său Vestea cea Bună a Împărăției lui 
Dumnezeu. Creştinul, în timpul celor 40 de zile ale Păresimilor, 
zile de pocăință, post şi rugăciune, toate tinzând către Domnul, se 
pregăteşte să-L întâlnească în cursul nopţii luminoase a Învierii, la 
Sfânta Liturghie de Paşte. La fel, în fiecare miercuri şi în fiecare 
vineri, amintindu-şi de Patimile lu: Hristos, el se pregăteşte pentru 
duminică, ziua Învierii, unde pe nemâncate, trupul şi întreaga sa 
făptură se vor sătura de Pâinea venită din cer în timpul Sfintei Li- 
turghii: aceasta este împărtăşirea cu Sfintele Taine. 

Această rugăciune este rostită de credincioşi 
în fiecare zi din timpul Postului Mare şi este citită de 
două ori la sfârşitul fiecărei slujbe de luni până vineri, în 
această perioadă. 

Rugăciunea se rosteşte făcând o metanie după fie- 
care cerere. Apoi o plecăciune zicind înlăuntrul nostru: 
«Dumnezeule, curăţeşte-mă pe mine păcătosul» (de 12 
ori). La sfârşit se repetă întreaga rugăciune, încheindu-se 
cu o metanie. 

Părintele Alexander Schmemann, în cartea sa 
Postul Mare, analizează această rugăciune într-un mod 
foarte folositor nouă. El examinează, mai întâi, cele pa- 
tru puncte negative. 

Boala noastră fundamentală este trândăvia, care 
vrea să ne convingă că nu este posibilă nici o schimbare 
ŞI deci, orice efort este inutil. Lenea aceasta este rădăcina 
oricărui păcat, căci ea otrăveşte energia duhovnicească, 
chiar de la sursa ei. 

Consecința trândăviei este descurajarea, tristețea. 
Dezgustul constituie un mare pericol pentru suflet, un 
fel de sinucidere. Tocmai trândăvia şi descurajarea sunt 
acelea care ne dau dorinţa de dominare, de stăpânire, 
făcându-ne să căutăm un fel de compensație într-o atitu- 
dine falsă față de semeni, încercând să le comandăm, să-i 
dominăm. Această atitudine poate lua forma indiferenţei 
sau a disprețului. După sinuciderea spirituală, urmează 
moartea duhovnicească. Fiindcă trândăvia noastră ne 
face buni de nimic, vrem să credem că nici ceilalți nu 
sunt buni de nimic. 

În fine, grăirea în deşert. Cuvântul poate mântui, 
poate şi omori, otrăvi. El poate fi unealta minciunii, a 
calomniei. Deviat de la originea sa dumnezeiască, cu- 
vântul devine zadarnic: «Or, vă spun că pentru orice cu- 
vânt deşert, pe care îl vor rosti, oamenii vor da socoteală 
în ziua Judecăţii» (Matei 12, 36). 

Părintele Schmemann trece apoi la cele patru as- 
pecte pozitive ale pocăinței. 

Curăţia, integritatea, sobrietatea care unifică 
omul, sunt contrariul trândăviei, care îl risipeşte şi îl face 
incapabil să vadă întregul. Integritatea ne redă adevărata 
scară a valorilor. 

Primul rod al curăţiei este smerenia. Ea este 
triumful adevărului asupra tuturor minciunilor. Numai 
în stare de smerenie vezi adevărul, primeşti lucrurile 
aşa cum sunt şi Îl vezi pe Dumnezeu şi Iubirea Lui în 
orice lucru. De aceea s-a zis că Dumnezeu iubeşte pe cei 
smeriţi şi le stă împotrivă celor mândri. 

Omul căzut este nerăbdător pentru că este orb, nu 
se ia aminte la sine; el este gata să-i judece și să-i condam- 
ne pe semeni. Răbdarea este virtute dumnezeiască. Ea 
nu e resemnare fatalistă, ci luptă perseverentă. Dumne- 
zeu este răbdător. 

In sfîrşit, încoronare şi rod al tuturor virtuţilor 
este iubirea, iubirea pe care nu o poate da decât numai 
Dumnezeu. Este darul ce formează scopul oricărui efort 
spiritual, oricărei pregătiri, oricărei asceze. 

Toate acestea se găsesc rezumate în cererea 
cu care se gată rugăciunea: «Aşa, Doamne Impărate, 
dăruieşte-mi ca să-mi văd greşelile mele şi să nu osân- 
desc pe fratele meu...». Mândria este un mare pericol, dar 
când curăția, smerenia, răbdarea, dragostea, alcătuiesc 
un tot în inima noastră, atunci ultimul vrăşmaş, orgoliul, 
este distrus. 

Astfel, rugăciunea Sfântului Efrem este un în- 
dreptar în lupta noastră personală din timpul Postului 
Mare, luptă care ţinteşte să ne elibereze de anumite boli 
sufleteşti, care ne împiedică să ne întoarcem către Dum- 
nezeu, ne dezbină în noi înşine şi ne despart de aproapele 
nostru. 

Să spunem câteva cuvinte despre metanii şi în- 

chinăciuni cu această ocazie! În aceeaşi carte a Părintelui 
Schememann, el insistă asupra faptului că Biserica nu 
desparte niciodată sufletul de trup. Omul, în căderea sa, 
s-a întors de la Dumnezeu, el trebuie să fie salvat inte- 
gral: Trupul este sfânt, atât de sfânt încât «Dumnezeu 
S-a întrupat». Mântuirea şi pocăinţa nu înseamnă dispreţ 
şi neîngrijire a trupului, cum spun unii, ci dimpotrivă, 
restaurarea acestuia în funcția sa adevărată de templu 
al Duhului Sfânt. Asceza creştină este o luptă nu contra 
trupului, ci pentru el. Pentru acest motiv, omul întreg, 
suflet şi trup, se pocăieşte. Îngenunchierile, semne de 
pocăință şi smerenie, de slăvire şi ascultare, sunt reco- 
mandate din plin în timpul Postului. 


In orice clipă a zilei şi a nopții: 
Rugăciunea lui lisus 


Doamne lisuse Hristoase, Fiul lui Dumnezeu, 
miluieşte-mă pe mine, păcătosul! 


Această scurtă rugăciune poate fi rostită din 
adâncul inimii în orice împrejurare: lucrând, mergând 
pe stradă, în timpul liber, în călătorie, în momentele 
de ispită, în situaţii dificile ale vieţii, înainte de a lua o 
decizie sau de a da un răspuns, meditând; este aşa-zisa 
rugăciune a inimii sau rugăciunea neîncetată, care în 
stare desăvârşită, ar trebui să însoțească chiar respiraţia 
nostră, suflarea noastră de viață; se poate realiza, astfel, 
porunca dată de Sfântul Apostol Pavel: «Rugaţi-vă neîn- 
cetat!» 


III. PSALTIREA 


Cartea Psalmilor, în ebraică «cartea laudelor», 
a fost pentru tot omul Vechiului Testament, Cartea 

de Rugăciune, prin excelență. Domnul a folosit-o în 
rugăciunea Sa împreună cu ucenicii Săi (Marcu 14, 26), 
astfel încât Biserica a preluat-o ca pe ceva firesc. Fiecare 
slujbă dumnezeiască include cântarea sau citirea câtorva 
psalmi. De asemenea, foarte devreme, de la începuturile 
creştinismului, anumiţi psalmi au avut în Sfânta Litur- 
ghie un caracter privilegiat: au fost rostiţi ca o profeție a 
tainei lui Hristos. Așa este cazul Psalmului 2: «Domnul 
mi-a zis: Tu eşti Fiul Meu, Eu astăzi Te-am născut»; al 
Psalmului 21: «Dumnezeul meu, Dumnezeul meu, de ce 
m-ai părăsit?»; al Psalmului 67: «Să se scoale Dumnezeu 
şi să se risipească vrăjmaşii Lui...», şi încă altele. Psal- 
tirea a însemnat pentru creştini o adevărată şcoală de 
rugăciune personală. Inspirată de Duhul Sfânt, această 
carte ne învaţă, într-adevăr, să vorbim cu Dumnezeu, 
să-i exprimăm în mod simplu mulțumirile noastre, bu- 
curia noastră, dezamăgirile noastre, chinurile noastre, 
dorința noastră de a face voia Sa şi de a trăi după voia Sa 
cea sfântă. 

Spre deosebire de alte cărți de spiritualitate, care 
prezintă rugăciunea într-un mod abstract şi uneori ruptă 
de viaţă, psalmii ne învaţă să facem din orice situaţie 
o întâlnire cu Dumnezeu. Fie că suntem îndureraţi sau 
în culmea bucuriei, singuri sau într-un grup, găsim în 
psalmi atitudinea dreaptă, potrivită. Invăţăm din psalmi 
să privim orice lucru în lume ca pe o făptură a lui Dum- 
nezeu şi să-L lăudăm pe Domnul în numele său; astfel, 
Psalmul 103, pe care îl citim la începutul Vecerniei, este 
un adevărat imn închinat creaţiei. Alţi psalmi ne învaţă 
să-i spunem lui Dumnezeu amărăciunea noastră cea mai 
adâncă, cum este Psalmul 87, sau chiar să-l mulţumim 
din inimă pentru această suferință, Psalmul 68. Ce text 
mai minunat ca Psalmul 50, ne poate învăţa adevărata 
pocăință? Psalmii aşa-zişi ai treptelor, psalmul 119 şi 
următorii şi alți psalmi (92-99), ne ajută să ne rugăm 

ca şi membrii ai Bisericii, unde Hristos este Domn şi 
Împărat. 

În rugăciunea noastră personală putem folosi 
Psaltirea în două feluri: unul constă în a citi psalmii şi 
a ne ruga cu ei în ordinea catismelor; alta în a alege cu- 
tare sau cutare psalm după nevoile nostre, după starea 
în care ne aflăm, după dragostea pe care Duhul o pune 
în inima noastră. Şi unul şi celălalt mod au fost prac- 
ticate în toate timpurile de către creştini. Primul mod 
ne ajută să nu cădem în subiectivism, al doilea mod ne 
ajută să integrăm tot ceea ce primim de la Dumnezeu în 
rugăciune (De exemplu: psalmii ciţiti la priveghiul unui 
creştin adormit în Domnul). 

Psaltirea se află şi ea la temelia imnografiei 
creştine. 


IV. TÂLCUIRE LA RUGĂCIUNEA 
TATĂL NOSTRU 


A) Cum se ruga lisus 

Într-o zi, ne spun Evangheliile, lisus se ruga. Du- 
pă ce a terminat să se roage, unul dintre ucenicii Lui L-a 
întrebat: «Doamne, învaţă-ne să ne rugăm, aşa cum şi 
Joan i-a învăţat pe ucenicii lui». lisus le-a zis: Când vă 
rugaţi, ziceți: Tatăl nostru, care eşti în ceruri...» (Luca 
1], 1). 

Evangheliile ne vorbesc adesea despre rugăciunea 
lui lisus: în public sau retras, noaptea, în singurătate, în 
locuri retrase, pe munte. lisus se ruga şi în momente 
deosebite, cu prilejul unor evenimente importante: la 
Botezul Său în apa Iordanului: (Luca 3, 21), înainte de 
a chema pe cei doisprezece ucenici (Luca 6, 12), înainte 
de mărturisirea lui Simon-Petru despre dumnezeirea lui 
lisus (Luca 9, 18), cu prilejul Schimbării la Faţă pe mun- 
tele Tabor (Luca 9, 28), la învierea prietenului Său Lazăr 

(loan 1], 41), în timpul şi după ultima Sa Cină (Luca 22, 
19), în timpul agoniei din grădina Ghetsimani, pe cruce, 
la frângerea pâinii după înviere (Luca 24, 30), la înălțarea 
la cer (Luca 24, 50). 

S-ar putea da încă alte numeroase exemple despre 
momente de rugăciune ale lu: lisus, recomandăm, însă, 
exercițiul următor: citiţi cu atenţie cele patru Evanghelii 
şi însemnați toate textele care vorbesc despre momentele 
de rugăciune ale lui lisus, despre învățătura Sa referito- 
are la rugăciune, despre importanţa rugăciunii, despre 
legătura ei cu viaţa în Dumnezeu, despre legătura ru- 
găciunii cu postul şi cu milostenia. Acest exerciţiu vă va 
învăța multe. Veţi observa îndeosebi că Sfântul Evan- 
ghelist Luca a dat cea mai mare atenţie redării momente- 
lor de rugăciune din viața Mântuitorului în lume. 

Vom găsi, îndeosebi, în aceste texte că lisus se 
roagă în Duhul şi prin Duhul şi că Duhul Însuşi se roagă 
în lisus. Noi înşine avem uneori o experiență modestă 
despre această Voce lăuntrică ce răsună în noi, care bate 
la unison cu inima noastră şi ne umple de bucurie, de 
lubire, atât pentru Dumnezeu, cât şi pentru făptura Lui. 

Aşadar, potrivit Sfintelor Evanghelii, lisus Însuşi 
se ruga. Dar, dacă pentru sfinți rugăciunea devine o stare 
continuă, o flacără de iubire şi de laudă care le aprinde 
inima, putem oare gândi că în lisus rugăciunea n-ar fi 
pătruns în totalitatea existenţei Sale? lisus era în întregi- 
me pătruns de rugăciune, în mod neîncetat şi desăvârşit 
îndreptat spre Tatăl Său, comunicând cu El în laude şi 
mijlociri, într-o intimitate care depăşeşte în chip infinit, 
orice gândire şi experiență umană. 

Rugăciunile lui lisus nu se limitează, însă, la tim- 
pul vieţii Sale pământeşti. lisus făgăduieşte ucenicilor 
Săi să mijlocească pentru ei pe lîngă Tatăl: «Este mai bine 
pentru voi ca Eu să Mă duc... Eu voi ruga pe Tatăl şi alt 
Mângâietor vă va da vouă ca să fie cu voi în veac» (loan 

14, 16; 16, 7). Ştim că lisus se roagă Tatălui permanent 
pentru oameni: «căci pururea este viu ca să mijlocească 
pentru ei» (Evrei 7, 25). Rugăciunea Bisericii, Trup al lui 
Hristos, rugăciunea credincioşilor, este una cu cea a lui 
Hristos Cel Înviat. În lauda şi în mijlocirea Sa, Biserica 
este atrasă pe urmele Învăţătorului. Rugăciunea lui Hris- 
tos cuprinde şi conţine toate cererile noastre. 

Aşadar, acesta este aspectul viu al rugăciunii per- 
manente a lu: lisus, al rugăciunii Sale celei mai profunde 
şi, deopotrivă, permanentă şi universală, pe care trebuie 
să încercăm să o descoperim în învățătura lui lisus des- 
pre rugăciune, prin care trebuie să pătrundem sensul ru- 
găciunii Tatăl nostru. 

Rugăciunea Tatăl Nostru o putem împărţi în pa- 
tru părţi: 

- Invocarea: «Iatăl nostru care eşti în ceruri». 

- Primele trei cereri referitoare la venirea 
împărăției Sale printre oameni. 

- Ultimele trei cereri privind omul, nevoile sale, 
păcatele şi ispitele sale. 

- Lauda din final a lui Dumnezeu. 


B) Invocarea «Tatăl Nostru» 

Ceea ce lisus transmite ucenicilor şi, prin ei, nouă, 
tuturor oamenilor, este mai mult decât o rugăciune prin- 
tre altele, este taina cea mai uluitoare a propriei Sale vieți 
pământeşti care deranjează şi răstoarnă toate obiceiurile 
contemporanilor Săi, aceea că El, lisus, dezvăluie prie- 
tenilor Săi Numele lui Dumnezeu Însuşi : acela de Tată. 
Un astfel de nume, numai Fiul are dreptul să-L pronunțe, 
doar lisus ştie că Dumnezeu este Tatăl Său. Acesta este 
cuvântul care se află statornic în inima şi pe buzele lui 
lisus : «Iată». Aflăm acest cuvânt din aramaică, limba 
pe care lisus însuși o vorbea: «Avva». Acest cuvânt 
înseamnă tată, cu o nuanță de intimitate, cum am spune 

noi «Tăticule». Niciodată nu i-ar veni în minte unui iudeu 
credincios să-L numească pe Dumnezeu «Avva». Ar fi o 
blasfemie, un scandal, o scrânteală, dar lisus nu se teme 
de scandal. Acest cuvânt izbucneşte în mod spontan de 
pe buzele Sale încă din frageda Sa copilărie (Luca 2, 49), 
de la ivirea conştiinţei Sale omeneşti. 

lisus porunceşte ucenicilor Săi să se roage. El le 
transmite Numele Tatălui. EI li-L dă lor. Ne putem ima- 
gina o familie foarte unită care adoptă un orfan. Acesta 
este înconjurat de duioşie din partea familiei adoptive 
şi încetul cu încetul se familiarizează. Într-o bună zi, 
cu 0 revărsare de dragoste, fiul familiei îi spune noului 
său prieten, punându-i mâna pe umăr: «Aş dori ca tu să 
numeşti pe părinții mei «tăticule» şi «mămica»; tot ce 
este al meu este şi al tău, ţi-l dau». Descoperim, astfel, 
în Evanghelii această iubire nesfârşită a lui lisus pen- 
tru frații Săi oamenii, pe care îi aduce în casa Tatălui: 
«Tată, doresc ca unde sunt Eu, să fie împreună cu Mine 
şi aceia pe care Mi I-ai dat, ca să vadă slava Mea, ca iu- 
birea cu care M-ai iubit Tu să fie în ei şi Eu în ei» (loan 
17, 24-26). 

Omul este, însă, un orfan într-o ţară îndepărtată și 
drumul spre Tatăl e lung şi anevoios. Să recitim parabola 
fiului risipitor* (Luca 15, 11-32). lisus Însuşi ne învaţă 
prin aceasta, cât de mult îl îndepărtează păcatul pe om 
de Dumnezeu, îl trage în locuri în care cunoaşte lipsa, 
descurajarea, tristeţea. Întoarcerea spre casa Tatălui este 
grea. Cum ar putea omul singur să o facă, dacă Tatăl 
Însuşi, zărindu-l de departe, nu ar ieşi în întâmpinarea 
lui şi nu l-ar primi în braţele Sale? Marele pictor olandez, 
Rembrandt a reprezentat această scenă cu mare sensibi- 
litate. 


5 Pentru o lectură aprofundată a acestei pilde vă recomandăm Car- 
tea fiului risipitor. O parabolă biblică în 6 lecturi pentru omul con- 
temporan, editor diacon Ioan Ică jr., Deisis, Sibiu, 1998. 

«Tatăl nostru» este în pericol să fie banalizată 
în rugăciunea cotidiană a creştinilor moderni. În Bise- 
rica din vechime, rugăciunea era predată şi explicată 
adulților, catehumenilor, care se pregăteau să primească 
Botezul, pregătire care se prelungea mult timp după 
încreştinarea proriu-zisă. Abia după un drum lung de 
căutare şi convertire profundă a inimii, Dumnezeu se 
descoperă ca Tată. Atâta vreme cât inima este închisă, 
acest cuvânt Tată nu ajunge pe buze. Când Dumnezeu 
este departe, cum să te rogi cu adevărat? 

lisus cunoaşte, însă, slăbiciunea noastră, «El 
cercetează inimile şi rărunchii», spune Scriptura. Înde- 
lunga ucenicie a rugăciunii străbate Evangheliile. Aceasta 
este învățătura Duhului Însuşi care ni se comunică puţin 
câte puțin, prin molipsire, prin preaplin. Rugăciunea care 
urcă fără încetare în lisus, acesta este ceea ce există în EI 
mai viu, mai profund şi mai personal. Această rugăciune 
se numeşte Duh. 

Duhul este în lisus ca un izvor de apă vie care 
cheamă cu neîncetate suspine, în El, numele Tatălui: 
Avva. Acelaşi izvor este şi în noi dar, înnăbuşit, poluat 
de păcatele noastre, neştiinţele şi refuzurile noastre (loan 
7, 37-39). «Dă-ne nouă întotdeauna această apă» spunem 
împreună cu samarineanca la fântâna lui Iacov (loan 4, 
15), dă-ne Duhul Tău. lisus ne făgăduieşte venirea Du- 
hului Tatălui. Dumnezeu, scrie Sfântul Pavel, «pentru 
că sunteţi fii, a trimis pe Duhul Fiului Său în inimile 
voastre, care strigă: Avva, Părinte!» (Galateni 4, 6). De 
la Cincizecime, Duhul Sfânt rămâne în lume ca o apă 
vie, care potoleşte setea noastră de Dumnezeu, ca un foc 
care aprinde şi luminează ființa noastră: «foc am venit 
să arunc pe pământ şi cât aş vrea să fie aprins acum!» 
(Luca 12, 49). 

Duhul lui lisus ne întredeschide inima Domnului, 
ne dezvăluie văpaia iubirii care arde într-însa. Viaţa Bise- 

ricii este în întregime o chemare neîncetată către Duhul 
ca să vină şi să sălășluiască în noi. Numai atunci când 
Duhul este prezent în comunitatea euharistică, care este 
Biserica, după sfinţirea pâinii şi a vinului, «îndrăznim cu 
încredere şi fără de osândă să chemăm, Tată, pe Dumne- 
zeul cel ceresc şi să zicem»: Tatăl nostru». 

In Biserică, rugăciunea lui lisus «Iatăl nostru» 
se lărgeşte la toată suflarea omenească, care găseşte 
adăpostire în inima Stăpânului. În Duhul lui lisus Care 
rămâne în Biserică, într-o permanentă Cincizecime, 0a- 
menii redescoperă iubirea frăţească. Iubirea omenească, 
chiar deformată, este un reflex, adeseori inconştient, al 
iubirii lui Dumnezeu. Singur «Dumnezeu este iubire» 
(l loan 4, 8, 16). Vom descoperi mai departe exigenţele 
Iubirii lui Dumnezeu față de fraţii noştri. 


Tatăl nostru. Atunci când această chemare se 
înalță din inima omului, acesta îşi redescoperă adevărata 
identitate. Tot omul, fără excepţie, a fost creat pentru a 
fi un fiu al lui Dumnezeu, fiu unic, iubit, după chipul şi 
asemănarea Unicului, a Preaiubitului Său Fiu. De aceea 
iubirea lui Dumnezeu nu cunoaşte margini. Evanghelia 
lui lisus Hristos este ca o mreajă pe care Dumnezeu o 
aruncă asupra lumii pentru a readuce pe oameni la viața 
cea adevărată. Trebuie să ne reamintim, de asemenea, că 
rugăciunea Tatăl nostru a fost rostită mai întâi de lisus 
Însuşi împreună cu ucenicii Săi. Dumnezeu este totdeau- 
na prezent în această rugăciune, care este, în chip deo- 
sebit, una comunitară şi eclezială, şi este întotdeauna o 
prelungire către oamenii tuturor timpurilor a rugăciunii 
Fiului Unic. 


Tatăl nostru care eşti în ceruri (Matei 6, 9). In 
Evanghelia de la Luca, formularea este mai concisă, dar 
mai vioaie: «Tatăy (Luca 11, 2). N-are rost să ne mirăm 

de micile diferențe dintre Evanghelişti. În rugăciunea 
de obşte, Biserica a preferat formularea dată de Sfântul 
Evanghelist Matei. Totuşi, şi formularea Sfântului Luca 
este de la fel de veche. Este probabil ca lisus să fi comu- 
nicat frecvent ucenicilor Săi cuvintele rugăciunii către 
Tatăl, fie în chip direct, cum vedem în Evanghelii, fie co- 
municând şi dezvoltând rugăciunile iudaice tradiţionale. 
Deosebirile de formulare sunt, aşadar, fireşti şi chiar ne- 
cesare într-un învățământ viu şi continuu. 


Tatăl nostru care eşti în ceruri. Este modul 
obişnuit al lui lisus de a se adresa Tatălui. Nu trebuie să 
vedem în aceasta o limitare a domniei Aceluia Care este 
Făcătorul cerului şi al pământului: «Al Domnului este 
pământul, zice Psalmistul, lumea şi toţi cei ce locuiesc 
în ea» (Psalmul 23, 1). 

Această indicare a locaşului ceresc al lui Du- 
mnezeu este obişnuită în rugăciunea iudaică. Ea este 
utilă şi astăzi pentru a-l plasa pe om şi lumea întreagă 
în adevărata lor perspectivă, aceea a unei relaţii verti- 
cale cu Cel care «locuieşte în lumina cea neapropiată» 
(1 Timotei 6, 16), dincolo de orizontul nostru pământesc. 
Evlavia iudaică era şi rămâne foarte sensibilă la ceea 
ce se numeşte transcendenţa lui Dumnezeu, Fiinţa Sa 
care este mai presus de toate concepţiile, cuvintele şi 
înţelepciunile omeneşti. 

Dar noutatea absolută şi radicală pe care o conţine 
învățătura lui lisus despre rugăciune, față de cea iudaică 
tradițională, este aceea că distanța infinită de la cer la 
pământ a fost umplută prin «coborârea» Fiului lui Dum- 
nezeu pe pământ (Întruparea) şi prin «urcarea» Fiului lui 
Dumnezeu la Tată! (Înălțarea). De acum înainte, în lisus, 
«Dumnezeu este cu noi» (Emanuel). «Dacă mă iubeşte 
cineva, va păzi cuvântul Meu şi Tatăl Meu îl va iubi şi 
vom veni la el şi vom face locaş la el» (loan 14, 23). 

În afară de asta, «cerul» este o chemare la o creş- 
tere nesfârşită, neobosită, a omului spre a fi modelat după 
chipul Sfintei Treimi: «Cetatea noastră este în ceruri», 
le scrie Sfântul Pavel Filipenilor (3, 20). Această privire 
îndreptată spre cer este reamintirea vocației noastre, a 
chemării noastre. «Sus să avem inimile» rosteşte preo- 
tul în timpul Sfintei Liturghii, înainte de «prefacerea» 
Sfintelor Daruri. Înălţarea inimilor înseamnă întoarcerea 
noastră la adevărata şi ultima patrie, la cer, care este în 
noi, după un exil lung şi dureros. Reîntoarcerea la ce- 
tatea veşnică a împărăției lui Dumnezeu nu înseamnă 
dispreţuirea şi respingerea întregii existențe pământeşti, 
ci descoperirea Unicului necesar, a Comorii vieţii noas- 
tre, după care suspină inima noastră, care luminează în- 
treaga noastră existenţă şi lucrarea noastră pe pământ. 


C) INSTAURAREA ÎMPĂRĂȚIEI 
LUI DUMNEZEU 

Sfințească-se Numele Tău, vie împărăția Ta, 
facă-se voia Ta, precum în cer aşa şi pe pământ 

Spre deosebire de cererile următoare care exprimă 
sărăcia ŞI nevoile omului, aceste cuvinte pot fi înţelese 
la lisus ca o rugăciune personală. În ele se rezumă, de 
asemenea, rugăciunea iudaică cu care lisus era hrănit 
încă din copilărie şi care urcă, în mod spontan, pe bu- 
zele Sale. Rugăciunea iudaică trăită de lisus, dar infi- 
nit depăşită de propria Sa rugăciune. Aceste trei cereri 
adună laolaltă, în rezumat, întreaga Revelaţie a Vechiu- 
lui Testament: Sfinţirea Numelui Domnului pe muntele 
Sinai, prima realizare pământească a împărăției lui Du- 
mnezeu, căutarea voii lui Dumnezeu prin meditație la 
Legea dumnezeiască. 

Sfinţească-se Numele Tău 

Descoperirea Numelui lui Dumnezeu, Sfinţirea 
Lui, acesta este mesajul fundamental al lui Dumnezeu 
către poporul ales: «Să păziți poruncile Mele şi să le 
pliniți», învăţa Legea lui Moise, «Eu sunt Domnul. Nu 
veţi pângări Numele cel sfânt al Meu, ca să fiu Eu sfânt 
între fiii lui Israel» (Levitic 22, 31-32). 

Numele lui Dumnezeu, este profanat prin neas- 
cultarea şi infidelitatea poporului, Mireasa pe care Dum- 
nezeu a ales-o şi a iubit-o. Prin schimbarea inimilor oa- 
menilor, Domnul Îşi sfinţeşte Numele: «Voi sfinți numele 
Meu cel mare care a fost pângărit printre neamuri... vă 
voi scoate dintre neamuri... vă voi da inimă nouă... şi veţi 
fi poporul Meu şi Eu voi fi Dumnezeul vostru» (lezechiel 
36, 20-28). 

Numele lui Dumnezeu face una cu persoana 
pe care El o desemnează, pe care El o face cunoscută. 
Atunci când Dumnezeu Se descoperă, El îşi dezvăluie 
Numele Său. A lăuda şi a slăvi pe Dumnezeu înseamnă a 
preamări Sfântul Său Nume în singurul templu adevărat 
de slăvire a lui Dumnezeu care este inima omului. Dar 
Numele lui Dumnezeu este inefabil. Inima omului nu 
L-ar putea cuprinde, dacă Dumenzeu Însuşi nu L-ar fi pus 
acolo, dacă inima omenească a Dumnezeului făcut Om 
n-ar fi devenit, odată pentru toţi, receptaculul prezenței 
dumnezeiești: «În El, ne spune Sfântul Apostol Pavel, 
locuiește trupeşte toată plinătatea dumnezeirii» (Colo- 
seni 2, 9). 

Triplu şi unic este Numele lui Dumnezeu care 
irumpe din Revelația Evangheliilor: 

1. «Arătat-am Numele Tău oamenilor» (loan 
17, 6-26). Mai înainte de toate, Numele Tatălui, Avva, 
deopotrivă intim şi inefabil, pe care îl rosteşte mereu 
lisus şi îl suspină Sfântul Duh în inima Sa, este, astfel, 
prima noutate a Revelaţiei lui lisus făcută ucenicilor şi, 

prin ei, lumii. 

2. A vorbi astfel Tatălui, a te întoarce către El 
cu o astfel de încredere înseamnă a te arăta pe tine co- 
pil şi fiu. Numele Tatălui se revelează în Numele lui 
lisus, «Dumnezeu mântuieşte», Acela pe Care îngerul 
îl vesteşte Fecioarei din Nazaret, Acela pe care Maria 
îl murmură în inima sa, ascultând viaţa cea nouă care 
încolţeşte şi creşte în pântecele ei, Numele lui lisus pe 
care îl va striga fără încetare până la chinurile de pe 
Golgota, Numele Fiului său şi al Dumnezeului său, Nu- 
mele înaintea căruia «tot genunchiul să se plece, al ce- 
lor cereşti şi al celor pământeşti şi al celor de dedesubt» 
(Filipeni 2, 10). Numele lui lisus este Numele Domnului 
Preamărit prin care Apostolii săvârşesc minuni, pe care 
îl mărturisesc toți martirii, murmurându-l până în clipa 
morții. Primii creştini erau numiţi «aceia care cheamă 
Numele Domnului» (Faptele Apostolilor 9, 14-21; 1 
Corinteni 1,2). 

3. Numele divin este plin de Duhul Sfânt, Mân- 
gâietorul, Cel întru Care orice cuvânt, orice nume se face 
viu, adevărat. 

Numele lui Dumnezeu este o lumină care mă atin- 
ge în adâncul fiinţei mele. El mă trezeşte şi-mi dă viaţă. 
Numele Tău Doamne este Dreptate, Iubire, Înţelepciune, 
Mângâiere, Pace, Sfinţenie, Lumină, Blândeţe. Când îţi 
slăvesc Numele, inima mi se luminează şi se umple de 
razele Soarelui Dreptăţii. Viez şi trec fără piedică apele 
negre ale morţii: 

«Pentru Numele Tău Doamne, dăruieşte-mi viaţă 
întru dreptatea Ta, scoate din necaz sufletul meu... Căci 
eu sunt robul Tău» (Psalmul 142, 11-12). 

Biruitorul aude, de la cel căruia i s-a descoperit 
Apocalipsa, cuvintele Duhului Sfânt adresate Bisericilor: 
«Voi scrie pe el Numele Dumnezeului meu... Numele cel 
nou pe care îl port... și Numele Său, Eu nu-l voi şterge 

din cartea vieţii» (Apocalipsa 3, 12, 5). 


Sfințească-se Numele Tău 

Din adâncul inimii noastre să se ridice fără înce- 
tare această rugăciune. Odată cu omul, întreaga făptură 
laudă şi cheamă pe Creatorul ei. «Toată suflarea să laude 
pe Domnul». Omul trebuie să înveţe iarăşi graiul laudei. 
In lisus, inima omenească a împăcat pământul cu cerul: 
«Tată, arătat-am Numele Tău oamenilor pe care Mi i-ai 
dat Mie din lume» (loan 17, 6). Eu Le-am preamărit pe 
Tine pe pământ; lucrul pe care Mi l-ai dat să-l fac, l-am 
săvârşit» (loan 17, 4). În lisus totul s-a împlinit. În El a 
fost restaurată sfințenia Numelui lui Dumnezeu. 


Vie împărăția Ta 

Poporul ales aştepta venirea Împărăției lui Dum- 
nezeu la sfârşitul veacurilor. Cu cât încercările erau mai 
grele, cu atât se făcea mai arzătoare nerăbdarea de a veni 
Impărăţia lui Dumnezeu. 

În lisus, ne spun Sfintele Evanghelii, «Împărăţia 
lui Dumnezeu s-a apropiat» (Marcu 1, 15). Pocăiţi-vă, 
striga Sfântul loan Botezătorul, pocăiți-vă, va spune 
după el Iisus, căci Împărăţia lui Dumnezeu s-a apropiat. 
Preamărirea Numelui Său înseamnă a grăbi: venirea Sa, 
a da pe faţă prezenţa Sa, a-L primi în inima noastră, a ne 
supune Lui viaţa noastră, a ne supune Lui voia noastră. 

Împărăţia lui Dumnezeu, însă, nu este lumea 
aceasta, va spune lisus lui Pilat. «Iată, Împăratul vos- 
tru» va ironiza acesta din urmă. Răstignirea lui lisus pe 
stâlpul infamici va grăbi arătarea Împărăției lui Dum- 
nezeu: «Preamăreşte pe Fiul Tău, se roagă lisus înainte 
de Patima Sa, ca şi Fiul Tău să Te preamărească». Pe 
Cruce totul este împlinit, «prințul lumii acesteia a fost 
aruncat afară». «Am văzut pe satana ca un fulger căzând 
din cer» (Luca 10, 18). 

Împărăţia lui Dumnezeu nu vine cu de-a sila : 
«lată Fiul Meu pe Care L-am ales, Iubitul Meu, întru 
Care a binevoit sufletul Meu; pune-voi Duhul Meu peste 
EI şi judecată neamurilor va vesti... Trestie strivită nu 
va frânge şi feştilă care pâlpâie nu va stinge» (Matei 12, 
18-20), citând pe Isaia (42, 1-3). Împărăţia lui Dumne- 
zeu este înlăuntrul nostru şi se manifestă prin roadele 
Duhului : blândeţea, răbdarea, înțelepciunea, dragostea. 
Duhul Însuşi se întreabă: «Asupra cui mă voi odihni, 
dacă nu asupra celui smerit, blând şi a celui ce se teme 
de cuvintele Mele» (Isaia 66, 2). Aşadar, este evident că 
Împărăţia lui Dumnezeu este a celor care au dobândit 
Duhul Sfânt: «Fericiţi cei blânzi că aceia vor moşteni 
pământul». 

O variantă foarte veche a Evanghelie: Sfântului 
Luca înlocuieşte cuvintele: «Vie împărăția Ta», prin cere- 
rea următoare: «Vie Duhul Tău Cel Sfânt asupra noastră 
şi să ne curăţească». Toate bunătăţile împărăției, întrea- 
ga viață dumnezeiască a Sfintei Treimi se concentrează, 
se rezumă în venirea Duhului Sfânt, a Mângâietorului. 
Pe E] îl invocăm în Liturghiile noastre şi în rugăciunile 
noastre cele mai profunde: «Trimite Duhul Tău Cel Sfânt 
peste noi Şi peste aceste Daruri ce sunt puse înainte». 


Facă-se voia Ia, precum în cer aşa şi pe 
pământ 

Gustând din rodul oprit din grădina raiului, omul 
se depărtase de Dumnezeu, îi respinsese iubirea, opu- 
sese voii lui Dumnezeu dorinţele şi iluziile omeneşti. O 
prăpastie de netrecut se crăpase astfel între Dumnezeu şi 
om. Lumea s-a rupt de izvorul vieții, raiul a devenit un 
loc pustiu (Isaia 4, 26). Dumnezeu Însuşi a îmbrăcat în 
viziunea omului, imaginea unui despot atotputernic, indi- 
ferent față de suferinţele lui. Voința lui Dumnezeu apare 
astfel sinonimă unei legi absolute, implacabile, inumane, 

în fața căreia omul se simte zdrobit sau se resemnează 
sau o respinge. Duşman sau mercenar, inima lui rămâne 
închisă, Dumnezeu se află departe, omul rămâne orfan. 
lisus reface şi arată în noi un chip al Tatălui care 
1ubeşte cu iubire nesfârşită, ne întinde brațele Sale, nesu- 
ferind să vadă creaţia Sa mergând spre pieire. Voia Tatălui 
este iubitoare, este viaţă şi libertate. Viaţa întreagă a lui 
Jisus este un «da» neîncetat în faţa Tatălui: «In Fiul lui 
Dumnezeu, zice Sfântul Pavel, nu a fost da şi nu, ci nu- 
mai da a fost în El» (2 Corinteni 1, 19). În lisus, voia Sa 
proprie se acordă totdeauna cu aceea a Tatălui: «...Nu 
caut voia Mea, ci voia Celui care M-a trimis» (loan 5, 
30). lisus refuză orice voinţă proprie cu preţul sudorilor 
de sânge din Ghetsimani: «Facă-se voia Ta, nu a mea». 

În suferinţa şi agonia lui lisus, voinţa omenească 
este aceea care în întregime este omorâtă, dar şi vindecată, 
regenerată din interior prin puterea Sfântului Duh şi iu- 
birea Lui. Voința noastră poate astfel să se identifice cu a 
Tatălui, fără ca omul să fie distrus sau strivit. Pe măsură 
ce Duhul lucrează în inimile noastre, dobândim «gândul 
care era şi în lisus Hristos» (Filipeni 2, 5), voinţa Sa, 
inteligența Sa, iubirea Sa, Duhul Său. Ascultarea faţă 
de Dumnezeu nu este constrângere, ci lege interioară şi 
evidentă a fiinţei noastre, cea mai intimă, cea mai liberă, 
cea mai iubitoare. 

Atunci când inima omului se deschide către Crea- 
torul său, pământul întreg îşi regăseşte şi el eliberarea, 
este şi el împăcat. Omul este astfel un punct de sprijin, 
o pârghie pentru ca lucrarea Duhului să se săvârşească 
pe pământ. 


Precum în cer, aşa şi pe pământ 

lată din nou mişcarea neîncetată de coborâre şi 
de urcare, întreaga chemare a omului constă în a unifica 
aceste extreme ale creaţiei, a împăca pământul cu cerul, 

a face pământul transparent, uşor şi luminos. 


D) NEVOILE OMULUI PĂCĂTOS 

Pâinea nostru cea spre ființă dă-ne-o nouă 
astăzi şi ne iartă nouă greşelile noastre precum şi noi 
iertăm greşiţilor noştri. Şi nu ne duce pe noi în ispită 
şi ne izbăveşte de cel viclean. 

In cererile precedente, lisus îi introducea pe oa- 
meni, fraţii Săi, în preamărirea Tatălui, a Numelui Său, 
a împărăției Lui, învățându-i să se lase în voia lui Dum- 
nezeu, să-şi acorde voia lor cu aceea a lui Dumnezeu. De 
acum înainte, lisus se identifică EI Însuşi cu oamenii, 
astfel că cererile lor esenţiale se înalță spre Tatăl prin 
propria Sa gură: «lot ceea ce veţi cere Tatălui în numele 
Meu, vi se va da vouă». lisus intră în nevoile oamenilor, 
ia asupra Sa slăbiciunile noastre, cunoaşte fragilitatea 
noastră. Mizeriile şi păcatele noastre găsesc o rezonanță 
nesfârşită în inima Mielului, Care a luat asupra Sa 
păcatele lumii: «Și ispitit fiind după asemănarea noastră, 
afară de păcat» (Evrei 4, 15). Aceste trei cereri din urmă 
exprimă în mod clar noutatea radicală a Evangheliei. 


Pâinea noastră cea spre ființă dă-ne-o nouă 
astăzi! 

Traducerea actuală, zisă «ecumenică», a acestei 
cereri a pâinii nu redă în mod satisfăcător înțelesul origi- 
nar. Pâinea cea de toate zilele... Este, oare, pâinea zilnică, 
produsul muncii şi al trudei omeneşti? Este, oare, vorba 
de hrana pământească, de ceea ce omul are nevoie pen- 
tru a se hrăni, a se îmbrăca, pentru a exista? În sfîrşit, să 
ne gândim, revenind din nou pe pământ, că Biserica se 
preocupă de adevăratele nevoi ale oamenilor, de hrana 
lor zilnică, de dreptatea socială... 

Ar fi o mare sărăcire a aceastei rugăciuni, dacă am 
vedea în ea numai cereri pentru nevoile pământeşti. lisus 

n-a înmulțit El oare pâinile pentru a hrăni mulţimea de 
oameni flămânzi în-pustie? lisus n-a prefăcut EI apa în vin 
la nunta din Cana pentru a veseli inima oamenilor? 

Să citim cu atenţie mare Sfintele Evanghelii pen- 
tru a descoperi sensul adânc pe care îl dă lisus pâinii. 
Pâinea pământului nu este singura nevoie a omului. [i- 
sus respinge, în deşertul Carantaniei, ispita pe care o 
adresează Satan de a preface pietrele în pâini: «Omul nu 
trăieşte numai cu pâine, ci cu tot cuvântul care iese din 
gura lui Dumnezeu» (Matei 4, 4). Lăcomiei primului om, 
Fiul lui Dumnezeu îi răspunde cu postul. Foamea şi setea 
pe care le suferă lisus înseamnă nevoia Sa fundamentală 
de hrană dumnezeiască: «Eu am de mâncat o mâncare 
pe care voi nu o ştiţi... Mâncarea Mea este să fac voia 
Celui Care M-a trimis şi să săvârşesc lucrul Lui» (loan 
4, 32-34). În lisus, pâinea şi voia Tatălui coincid. 

Minunea cea mai materială şi cea mai «pă- 
mântească» pe care a săvârşit-o lisus, aceea a înmulțirii 
pâinilor, este pentru lisus prilejul învăţăturii Sale celei 
mai bogate şi celei mai dense despre Pâinea vieţii. Să re- 
citim cu atenţie capitolul 6 al Evangheliei lui loan, verse- 
tele 26-66. Nu suntem noi, oare, adeseori ca acei oameni 
care-L căutau pe lisus de jur împrejurul Mării Galileii, 
«Mă căutați nu pentru că aţi văzut minuni, ci pentru că 
ați mâncat din pâini şi v-aţi săturat. Lucraţi, nu pentru 
mâncarea cea pieritoare, ci pentru mâncarea ce rămâne 
spre viața veșnică, pe care v-o dă vouă Fiul Omului, 
căci pe Acesta L-a pecetluit Dumnezeu-Iatăl» (loan 6, 
26-27). Urmarea acestei convorbiri arată că «hrana care 
rămâne în veci» nu este nimic altceva decât viaţa lui Du- 
mnezeu pe care ne-o comunică lisus, Pâinea vieţii care 
coboară din cer. «Eu sunt Pâinea cea vie, Care s-a pogo- 
rât din cer. De va mânca cineva din pâinea aceasta, viu 
va fi în veci. lar pâinea pe care Eu o voi da pentru viața 
lumii este Trupul Meu» (loan 6, 51). 

Adevărata pâine ridică, aşadar, pe cel care se 
hrăneşte cu ea la asemănarea cu Creatorul. In Euharistie, 
pâinea oamenilor devine hrană pentru nemurire; Pâinea 
cerească dă viaţă trupurilor noastre și sufletelor noastre 
perisabile. 

Mai trebuie lămurit un cuvânt: pâinea noastră cea 
de toate zilele. Mai exact, este pâinea ce va să vie“, cea 
de mâine. Nu pâinea zilnică în sensul obişnuit al cuvân- 
tului ci pâinea noastră de mâine, adică aceea a Parusiei, a 
Celei de a doua Venirii, a venirii Împărăției lui Dumne- 
zeu, pâinea vieţii, Cuvântul lui Dumnezeu, voia Tatălui, 
venirea Duhului Sfânt. Iisus Însuşi spune de venirea Du- 
hului, atunci când le tâlcuia pentru prima oară ucenicilor 
Săi rugăciunea Tatăl nostru: «Deci dacă voi, răi fiind, 
știți să dați fiilor voştri daruri bune, cu cât mai mult Tatăl 
vostru Cel din ceruri va da Duh Sfânt celor care Îl cer de 
la El!» (Luca li, 13). 

Duhul Sfânt recapitulează în Sine toate nevoile 
omenești, în El nu e o deosebire între cele spirituale şi 
cele pământeşti. Toate domeniile existenței pământeşti 
sunt binecuvântate, toate nevoile sunt cunoscute, niciun 
aliment nu este necurat. Totul este pentru om și omul este 
al lui Dumnezeu: «Căutaţi mai întâi Împărăţia lui Dum- 
nezeu şi dreptatea Lui și toate celelalte se vor adăuga 
vouă» (Matei 6, 33). 

Dă-ne nouă astăzi pâinea cea de mâine, pâinea 
vieţii, aceea a ospățului Împărăției lui Dumnezeu, dar 
această cerere nu neglijează nimic din nevoile cotidie- 
ne ale oamenilor. Ea cuprinde pâinea de fiecare zi şi 
toată binecuvântarea de astăzi este astfel în joc, aceea a 
existenţei noastre cea mai obişnuită şi mai concretă. Ne- 
voile noastre cele mai umile şi ascunse sau necunoscute 
sunt astfel satisfăcute prin darul lui Dumnezeu: «Slava 


* Părintele Rafail Noica propunea, în acelaşi sens eshatologic şi 
euharistic, sintagma «pâinea zilei celei din veac» (n. trad.). 

lui Dumnezeu, zicea Sfântul Irineu, este omul viu», omul 
plin de Duhul lui Dumnezeu. 


Și ne iartă nouă greşelile noastre precum şi noi 
iertăm greşitilor noştri 

Traducerea «ecumenică» a rugăciunii Tatăl nos- 
tru ne spune: «Şi ne iartă nouă greşelile noastre precum 
şi noi iertăm greşiţilor noştri». Să aprofundăm înţelesul 
spre a găsi forma lui originară, a Cuvântului din Evan- 
ghelii. Imaginea datoriei şi a datornicului revine ade- 
sea în parabolele Mântuitorului. Învățătura de aici este 
dublă: 

1. Toate faptele bune şi strădaniile omului sunt 
nesatisfăcătoare în ele însele pentru a obține de la Dum- 
nezeu iertarea păcatelor. Pilda celui ce datora zece mii 
de talanţi ne este revelatoare (Matei 18, 23-35). Singu- 
rul mijloc de a obține iertarea la Judecata din urmă este 
acela de a ne pocăi. Tatăl ceresc, ne descoperă lisus, este 
Dumnezeul milei, Care a iubit lumea, Care nu doreşte 
moartea păcătosului, ci să se întoarcă şi să fie viu. 

2. Condiţia iertării noastre de către Tatăl este 
aceea de a ierta şi noi celor ce ne-au greşit. lisus îi învață 
pe Apostolii Săi să ierte celor ce le-au greşit, ba mai mult 
să iubească pe duşmani. Cu această învăţătură suntem 
în inima Evangheliei: iertarea greşelilor este criteriul, 
dovada adevăratei iubiri, a prezenţei Duhului Sfânt în 
noi: «Fiţi milostivi precum şi Tatăl vostru este milostiv» 
(Luca 6, 36). lertarea greşelilor este starea prealabilă 
necesară rugăciunii, stării jertfelnice a inimii noastre, ca 
ofrandă adusă lui Dumnezeu din partea propriei noastre 
vieţi. În clipa Jertfei supreme, a vărsării Sângelui Său, li- 
sus se roagă pentru călăii Săi: «Părinte, iartă-le lor, că nu 
ştiu ce fac» (Luca 23, 34). Vom regăsi aceleaşi cuvinte în 
gura Sfântului Ştefan, primul martir, toemai atunci când 
îşi va da sufletul sub durerea pietrelor: «Doamne, nu le 

socoti lor păcatul acesta!» (Faptele Apostolilor 7, 60). 

Omul are nevoie de iertarea lui Dumnezeu, ca să 
trăiască, deoarece păcatul separă pe om de Dumnezeu. 
Dumnezeu însetează după pocăința omului, după dra- 
gostea lui (parabola Fiului risipitor). «Dă-mi să beau». 
«Dă-mi inima ta». Unele scrieri vechi cuprind această 
cerere: «...Precum şi noi iertat-am celor ce ne-au greşit». 
Această formă la timpul trecut a verbului arată împlini- 
rea reală şi precisă a unui act necesar pentru a fi iertat 
de Dumnezeu, a intra în iubirea Lui şi a primi darurile 
Duhului Sfânt. Acest lucru e valabil şi se trăişte în mod 
special înainte de cuminecarea euharistică şi de lauda 
liturgică. Iertarea păcatelor este actul necesar ce trebuie 
săvârşit mai întîi pentru a putea intra în Împărăţia Sfintei 
Treimi pe care o inaugurează Fuharistia. 


Și nu ne duce pe noi in ispită, ci ne izbăveşte de 
cel rău 

Literal, nu ne duce pe noi în ispită, ci ne mântuieş- 
te de cel rău. Precizăm că în Evanghelia Sfântului Luca 
nu este dată partea a doua a acestei rugăciuni. 

Avem aici o cerere pentru a fi proniaţi, protejaţi. 
Uneori suntem tulburaţi de cuvintele acestei rugăciuni 
şi înclinați să credem că Dumnezeu Însuşi ne ispiteşte. 
Sfântul Apostol Iacov ne previne să nu cădem în această 
greşeală: «Nimeni să nu zică, atunci când este ispitit: de 
la Dumnezeu sunt ispitit... El nu ispiteşte pe nimeni» (la- 
cov Î, 13). Nici un om nu este ferit de ispită, de săgețile, 
de cursele celui rău, adică ale lui Satan. lisus Insuşi ne-a 
prevenit: «Simone, Simone, iată Satan v-a cerut să vă 
cearnă ca pe grâu. Eu M-am rugat pentru tine ca să nu 
piară credinţa ta» (Luca 22, 31-32). Nu e vorba aici de 
micile tentaţii zilnice, ci despre ispita fundamentală a 
creştinului încadrat într-o lume robită fiarei, în care chiar 
credința în Dumnezeu este pusă în discuție. Cu toa- 

te acestea, această încercare e necesară şi Duhul Sfânt 
Insuşi ne conduce la ispitire precum a condus pe lisus 
în pustiu spre a fi ispitit de demon (Matei 4, 1). Această 
chemare a Tatălui prevesteşte apropierea nopţii Patimi- 
lor, durerea de a fi părăsit, pe care şi lisus o va cunoaşte 
atunci când va apăsa asupra sa toată singurătatea, toată 
grozăvia răului. lisus îi pregăteşte pe ucenici pentru 
această ultimă înfruntare; dincolo de părăsire şi rene- 
gare, ei vor descoperi iertarea şi iubirea nemărginită a 
lui Dumnezeu. 

La rândul lor, credincioşii se alătură luptei Mân- 
tuitorului împotriva puterilor satanice care încă mai 
stăpânesc lumea. Această luptă este ucigătoare şi fără 
cruţare, dar puterea de viață a Mântuitorului înviat ne 
îngăduie să înfruntăm vrăjmaşul a cărui ură neîmpăcată 
caută să întineze frumuseţea originară a creaţiei lui Du- 
mnezeu. Dacă lupta este necesară, dacă ispita celui rău 
este de neînlăturat, «Dumnezeu este credincios, El nu 
va îngădui să fiți ispitiți mai mult decât puteţi, ci odată 
cu ispita va aduce şi scăparea din ea, ca să puteţi răbda» 
(1 Corinteni 10, 13). Această luptă a lui Hristos cere o 
neîncetată veghere şi încredere în puterea Duhului, 
care este de viaţă dătător trupurilor noastre de lut. «Fiţi 
treji, privegheaţi! Potrivnicul vostru, diavolul, umblă, 
răcnind ca un leu, căutând pe cine să înghită, căruia staţi 
împotrivă, tari în credinţă, ştiind că aceleaşi suferințe 
îndură şi fraţii voştri în lume» (| Petru 5, 8-9). 

Ucenicia, în vederea luptei supreme, se face zi de 
zi, începând cu lucrurile mici: «Cel ce este credincios 
în foarte puţin şi în mult este credincios» (Luca 16, 10). 
Biruinţa lui lisus asupra forţelor răului are loc pe Cru- 
cea ruşinii. La rândul nostru, Duhul lui Dumnezeu ne 
vorbeşte: «...Fii credincios până la moarte şi îți voi da 
cununa vieţii» (Apocalipsa 2, 10). 


INIȚIERE ÎN RUGĂCIUNE 509 


E) DOXOLOGIA FINALĂ SAU LAUDA 

SFINTEI TREIMI 

Că a Ia este împărăția şi puterea şi slava, în 
vecii vecilor, Amin. 

Acest text este o «laudă liturgică» a primelor 
generaţii de creştini, moştenită de la evlavia iudaică. El 
ne readuce la punctul de plecare al studiului nostru des- 
pre rugăciunea Tatăl nostru. Preamărirea Sfintei Treimi 
(Liturghia ortodoxă foloseşte o formulă trinitară: Că a Ta 
este împărăţia şi puterea şi slava, a Tatălui şi a Fiului şi a 
Sfântului Duh...) este punctul de plecare şi punctul culmi- 
nant al rugăciunii creştine. Ea susţine vieţuirea noastră, 
acoperă cererile noastre. Prin ea făptura îşi exprimă 
lubirea, preamărirea lui Dumnezeu. Aceste laude erau 
obişnuite în Biserica primară, aşa cum ne dă mărturie 
bogată cartea plină de simboluri ascunse a Apocalipsei, 
care cuprinde formule liturgice folosite în Bisericile din 
Asia Mică. Găsim texte grăitoare despre cinstirea «Celui 
ce este pe tron şi a Mielului» din partea făpturilor. 

«ŞI toată făptura care este în cer şi pe pământ şi 
sub pământ şi în mare şi toate câte sunt în acestea le-am 
auzit zicând: Celui ce şade pe tron şi Mielului fie bine- 
cuvântarea şi cinstea şi slava şi puterea în vecii vecilor!» 
(Apocalipsa 5, 13; 7, 12; 1], 15 etc). 

Concluzia Rugăciunii Tatăl nostru se încadrează 
bine în această tradiţie liturgică. Dacă ne amintim de 
locul privilegiat pe care îl ocupă rugăciunea Tatăl nostru 
în desfăşurarea Sfintei Liturghii, anume între sfinţirea 
Darurilor şi împărtăşire, vom înţelege că această formulă 
de preamărire, laudă mai ales Venirea Impărăţiei lui Hris- 
tos pe care o împărtăşeşte împreună cu Tatăl şi cu Duhul 
Sfânt. Venirea Sfântului Duh în timpul Sfintei Euharis- 
tii face prezentă încă de acum Împărăţia dumnezeiască. 
La sfîrşitul veacurilor, Domnul nu va face decât să arate 
împărăția Sa. 

Puterea şi slava reprezintă strălucirea de negrăit 
a prezenţei împărăteşti a lui Hristos în lume. În prezent, 
puterea lui Dumnezeu este în mod voit limitată de voinţa 
omului. Dumnezeu nu-l sileşte pe om să-L iubească. Sin- 
gura putere cu care inima mea se poate deschide harului 
şi luminii lui Dumnezeu este iubirea. 

Slava lui rămâne încă ascunsă în trupurile noastre 
de lut. A da slavă lui Dumnezeu înseamnă a mărturisi 
puterea Lui, în unicul loc în care Dumnezeu nu vine 
fără voia noastră, anume în inima noastră. Dumnezeu 
acoperă pe om cu lumina Sa, îl face să participe la dum- 
nezeiasca viață, îl face moştenitor al Împărăției. 

Biserica lu: Hristos este locul, prin excelență, 
al prezenței dumnezeieşti, al comuniunii treimice ofe- 
rite oamenilor, Împărăţia lui Dumneazeu vine datorită 
rugăciunilor şi nevoințelor sfinţilor. Suntem chemaţi 
să participăm la împărăție încă de acum. Amin-ul 
comunităţii, după «Iatăl nostru», adevereşte da-ul nos- 
tru necondiționat la Venirea lui Hristos întru puterea 
Duhului spre oamenii timpului nostru. 

30 de ani de la apariţia Catehismului 
«Viu este Dumnezeu» 
sau 
Catehismul filocalic 


«Atunci când Dumnezeu S-a întrupat şi S-a făcut om, Ela 
recapitulat în El Însuşi lungul discurs al oamenilor, 
dându-ne mântuirea într-un rezumat (compendium)» 
(Sfântul Irineu al Lyonului, Demonstrația propovăduirii 
apostolice III, 18, 3) 


A 
pe anul 1979 apărea la Paris un catehism!, intitulat «Viu 

este Dumnezeu», alcătuit de către un grup de creştini 
ortodocşi, care fructificau astfel o experiență catehetică 
a credincioşilor din Franța, al căror mentor era Părintele 
Cyrille Argenti? (1918-1993). Cartea purta trei cuvinte în- 
soţitoare ale vlădicilor ortodocşi Meletie și Antonie şi al 


1 Dieu est vivant. Catechisme pour les familles par une &chipe de 
chretiens orthodoxes. Lettres de Mer. Meletios et Mgr. Antoine, 
Preface d' Olivier Cl&ment, Les Editions du Cerf, Paris, 1979, 500p. 


2 Arhimandritul Cyrille Argenti a fost cel care a întemeiat pa- 
rohia ortodoxă greacă Sfântul Irineu din Marsilia, devenind un 
mare misionar, un adevărat călugăr în cetate, fiind implicat în mod 
special în domeniul catehezei, fapt evocat cu ocazia simpozionului 
dedicat personalităţii sale în anul 2003, la Marsilia şi Paris. Vezi 
SOP (Service Orthodoxe de Presse) 294, ianuarie 2005. Aspectele 
specifice ale lucrării sale în domeniul catehezei au fost prezentate 
de către mebrii grupului Catechese orthodoxe, în fapt autorii cate- 
hismului «Viu este Dumnezeu». 

teologului francez Olivier Clement:(1921-2009), dovedin- 
du-se din capul locului rodul unei ortodoxii care-şi trăia 
majoratul catehetic într-un Occident tot mai secularizat şi, 
prin aceasta, mai descreştinat. Acest catehism s-a născut 
din întâlnirea unor experienţe catehetice realizate în câ- 
teva parohii ortodoxe din Paris și Marsilia, autorii fiind 
de origine rusă, greacă, dar şi francezi pur-sânge, conver- 
tiți la ortodoxie, coordonaţi de Părintele Cyrille Argenti, 
parohul bisericii greceşti din Marsilia, un preot cu o bogată 
experienţă şi o autentică vocaţie catehetică, implicat în ca- 
drul Frăție Ortodoxe din Europa occidentală. Cu alte cu- 
vinte, catehismul s-a născut din comuniunea euharistică 
a unei ortodoxii deschise, neconfesionaliste, neîncreme- 
nită în etnicisme identitare“, unind cele două dimensiuni, 
fraternă şi paternă, într-o Biserică dinamică, obligată să- 


* Olivier Clernent a crescut într-un mediu indiferent, nefiind bote- 
zat şi neprimind nici o educaţie religioasă. Provine din părinți protes- 
tanţi Şi catolici, care, schimbând mai multe religii, au ajuns la idola- 
trie şi la ideologia socialist ateistă. Când, tânar fiind, problematiza 
în jurul ideii de moarte, i s-a răspuns că moartea este „neființa”, iar 
în liceu, profesorul le explica elevilor că Hristos nu a trăit vreodată 
şi că ar fi doar un mit. Prin Vladimir Lossky a întâlnit pentru prima 
data Ortodoxia, citind cartea 7eo/ogia Mistică a Bisericii Ortodoxe 
de Răsărit. Capitolul despre asemănarea omului cu Dumnezeul 
Treime l-a impresionat. Tot atunci l-a citit pe Dostoievski şi pe Ber- 
diaev. La un moment dat a cumpărat un triptic cu icoana lui Hris- 
tos, a Maicii Domnului şi a lui loan Botezatorul de la un anticar din 
Paris şi a început să se roage foarte des. «Atunci Hristos a sosit şi m-a 
găsit, iar eu L-am urmat”, mărturiseşte el. “Am pus în paranteză tot 
ce ştiam despre religii şi i-am încredințat viața mea. Am hotărât să 
devin creştin, dar creştin ortodox, influenţat de Lossky şi de Părinţi, 
pe care acesta îi preda cu o mare claritate”. A predat mulți ani Istoria 
Bisericească la Institutul Teologic Sfântul Serghie din Paris. A trecut 
la Domnul în 15 ianurie 2009. 

+ Folosirea acestei sintagme nu înseamnă o depreciere a etnicului 
ci, dimpotrivă, o apreciere a unei etnicități euharistice care deschi- 
de etnicul şi pe verticală şi pe orizontală, lui Dumnezeu şi celorlalte 
neamuri. 

şi definească conturul într-un mediu pluralist. Autorii nu 
bănuiau atunci că această carte va deveni cel mai apreciat 
catehism ortodox din perioada modernă, fiind tradus ul- 
terior în mai multe limbi” şi asumat nu doar de diaspora 
ortodoxă occidentală, ci şi de multe dintre Bisericile Orto- 
doxe din Europa de Est, după căderea comunismului. 

«Viu este Dumnezeu» a fost astfel unul dintre pri- 
mele catehisme ortodoxe apărute în România după de- 
cembrie 1989. Părintele Constantin Galeriu, profesorul de 
Catehetică şi Omiletică de la Bucureşti, l-a editat“ pentru 
prima dată în limba română, în atmosfera de confuzie şi 
neaşezare în care se afla lumea românească de atunci, în 
primii ani după căderea regimului dictatorial, printre mi- 
neriade şi mitinguri. Aşa cum a putut fi editat el la acea 
vreme, pe hârtie de ziar şi cu icoane reproduse alb-negru, 
catehismul şi-a făcut datoria pentru generaţia celor ce erau 
studenţi în anii '90 şi nu numai. Într-un fel, el devenit 
catehismul generației care făcea trecerea de la ateismul 
comunist la libertatea civilă şi religioasă. 

Au trecut, iată, 30 de ani de la apariţie şi, în con- 
textul maturizării progresive a unei conştiinţe catehetice 
şi al iniţierii unor proiecte catehetice parohiale la nivelul 
ortodoxiei româneşti, am socotit că este momentul potrivit 
al une: noi ediţii în limba română a acestui catehism, o 
ediție care să omagieze, prin calitate, atât intenția autorilor 
francezi, cât şi pe aceea a primului editor în română. In 
acest sens, cu binecuvântarea şi încurajarea IPS Andrei, 


5 Pomenim aici doar succesul ediţiei germane Goi ist lebendig. 
Ein Glaubensbuch der orthodoxer Christen iberstzt von Ines Kal- 
lis, mit einem Geleitwort der orthodoxen Bischăfe in Deutschland, 
einem Vorwort von Anastasios Kallis und einer Einleitung von Oli- 
vier Cl&ment, Theophano Verlag, Miinster, 2002. 


* Viu este Dumnezeu. Catehism pentru Jamilie, realizat de către 
o echipă de creştini ortodocşi, traducere în limba română Părintele 
Constantin Galeriu şi Aurel Broşteanu, Harisma, Bucureşti, 1992, 
488 p. 


BeatriceGloria_personal library 

Arhiepiscopul Alba Iuliei, una dintre marile conştiinţe 
catehetice din BOR, am purces la realizarea acestei ediții 
a doua în română a catehismului ««Viu este Dumnezeu», 
care cuprinde o nouă traducere, îmbunătățită, în primul 
rând, prin identificarea tuturor pasajelor, mai mici sau mai 
mari, omise în prima ediție, dar şi prin calitatea limbii şi, 
în al doilea rând, prin repertoriul iconografic selectat pen- 
tru ilustrare. Am încercat să redăm ideea inițială a unui 
catehism frumos, asemenea unei catedrale sau a unui ico- 
nostas care să invite prin frumuseţea lui la descoperirea 
Tainei pascale pe care o cuprinde. 

Reeditarea catehismului «Viu este Dumnezeu» într- 
un veșmânt iconografic şi logosic înnoit este un prilej feri- 
cit de omagia deopotrivă pe Părintele Cyrille Argenti şi pe 
Olivier Clement, teologul pascal al perioadei postmoderne, 
trecut la Domnul chiar în timpul pregătirii finale a acestei 
ediții şi, nu în ultimul rând, pe harismaticul Părinte Galeriu, 
cel cu inimă și gură de apostol în anii din urmă. Consi- 
derăm şi noi, împreună cu primul editor român, pomenit 
mai devreme, că acest catehism este un dar binecuvântat al 
creştinilor ortodocși din Marsilia pentru cei din România, 
locul de baştină al Sfântului loan Cassian (360-435), ale că- 
ru: moaşte străjuiesc vechea lor cetate. 

În acelaşi timp, metoda catehetică folosită în cadrul 
acestui catehism, prin recuperarea pedagogiei Bisericii ne- 
despărțite, a unei preemineţe a frumuseţii, a tipologiei bibli- 
ce şi liturgice patristice, a muzicalității hristologice a Jertfei 
şi îndumnezeirii euharistice, constituie o pledoarie pentru 
regăsirea acelui geniu creştin al unui Orient-Occident al 
sintezei între inteligență şi taină, între vechi şi nou, pe care 
Părinţii Bisercii l-au făurit şi pe care se cuvine să-l redes- 
coperim astăzi. Deşi presupune, de multe ori, o credință 
implicită, catehismul «Viu este Dumnezeu» este o invita- 
ție la împreună-savurarea Cuvântului Vieţii, făcută cate- 
heților, preoților, părinţilor, copiilor, tinerilor, studenților 

şi tuturor celor care doresc să-şi asume Botezul şi cre- 
dinţa pe care el se întemeiază: prezentarea catehetică a 
Patimilor și a Învierii Domnului este pusă astfel imediat în 
legătură cu prezentarea Botezului nostru și a încreştinării 
fiecăruia ca pătrundere a Tainei pascale şi cinzecimice a lui 
Dumnezeu în noi înşine, ca Paşti şi Cincizecime personale, 
perpetuate prin Cincizecimea euharistică permanentă a Bi- 
sericii. Facem această invitaţie cu conştiinţa adevărului 
mărturisit în motto-ul acestei postfeţe: Hristos este ca- 
tehismul nostru! 


Părintele Ioan NICOLAE! 


7 Joan Nicolae este, de această dată, numele editorial al Pr. lector 
dr. Jan Nicolae, titularul catedrei de Catehetică şi Omiletică din 
cadrul Facultăţii de Teologie Ortodoxă de la Alba Iulia. 

